
INTRODUCERE 


Politică, reproducere şi duplicitate 


Libertatea triumfă şi România are libertatea de a alege: legile româneşti 
care au interzis avortul înainte de Revoluţie ar trebui să servească drept 
avertisment pentru Statele Unite. 

J. ROWE, Christian Science Monitor, 27 ianuarie 1990 


Ruşine pentru felul în care sînt trataţi copiii: de ce România tre- 
buie să învețe să le poarte de grijă. 
C. SARLER, London Sunday Times Magazine, 20 ianuarie 1991 


Curtea Supremă a Irlandei permite adolescentelor să opteze pen- 
tru avort: tinerele care au fost  violate pot pleca în Anglia pentru 
întrerupere de sarcină. 

G. FRANKEL, Washington Post, 27 februarie 1992 


China lasă mii de orfani să moară, susține un grup american de 
luptă pentru drepturile omului. 
p. TYLER, New York Times, 6 ianuarie 1996 


Titluri precum cele de mai sus apar cu regularitate pe prima pagină a mari- 
lor ziare din lumea întreagă. în 1996, la şase ani după ce imaginile dra- 
matice şi tulburătoare ale orfanilor din România au apărut în toate publicaţiile, 
simpatia comunității internaționale ultragiate s-a îndreptat asupra orfanilor 
abandonaţi ai Chinei. Copiii nedoriți din aceste țări reprezintă, într-o oare- 
care măsură, consecințele tangibile ale politicii coercitive pro- şi respectiv 
antinataliste duse de cele două state, în condiţiile în care ele au contrazis 
ori au subminat posibilitățile familiei. în China, unde începînd din 1979 un 
cuplu nu putea să aibă, în mod legal, decît un singur copil, pentru a fi con- 
trolată creşterea populaţiei, limitarea dimensiunii familiei a dus la apariția 
a tot felul de strategii de rezistență populară, incluzînd infanticidul împotri- 
va copiilor de sex feminin. în România lui Nicolae Ceauşescu, unde avor- 
tul a fost interzis în 1966, statul îi pretindea fiecărei familii cîte patru-cinci 
copii, pentru a forța astfel creşterea populaţiei. în consecinţă, avortul ilegal 
a devenit principala metodă de control al fertilității. 

întreruperea ilegală a sarcinii şi ceea ce este cunoscut sub denumirea 
de „turism pentru avort" sînt practicate pe scară largă în unele părți ale 
lumii, în special în țări precum Brazilia, Italia, Irlanda şi Polonia, unde autori- 
tatea morală a Bisericii catolice influenţează decisiv viaţa de zi cu zi. Se 
estimează că aproximativ 4 000 de femei irlandeze călătoresc anual în Anglia 
pentru a face o întrerupere de sarcină. Turismul pentru avort a cunoscut 
o adevărată explozie în Polonia postcomunistă după ce Biserica catolică 
din această ţară a încheiat cu succes o campanie de interzicere a avortu- 

lui. Se apreciază că femeile braziliene fac între unu şi trei avorturi în anii 
lor de fertilitate, iar sterilizarea a devenit în această ţară o metodă prefera- 
tă de control al naşterilor.! în Italia, rata natalității este cea mai scăzută din 
Europa, în pofida faptului că aproximativ 84% din populaţie se declară 
catolici practicanți.” în fiecare din aceste cazuri, există o clară discrepanţă 
între ceea ce se propovăduieşte de la tribuna politică sau din amvon şi ceea 
ce se întîmplă ca răspuns la exigenţele vieţii reale. 

Această carte nu se referă însă la Italia, Polonia, Brazilia, China, Irlanda 
ori Statele Unite. Ea se ocupă în mod explicit de Republica Socialistă România 
sub conducerea dictatorului Nicolae Ceauşescu. Timp de douăzeci şi trei 
din cei douăzeci şi patru de ani ai domniei lui Ceauşescu (1965-1989), regimul 
a impus una dintre cele mai represive politici pronataliste cunoscute în lume, 
al cărei pivot legislativ a fost severa lege antiavort adoptată în 1966. Această 
politică — ce a afectat viața fiecărui adult, bărbat sau femeie deopotrivă, 
indiferent de statutul său marital sau reproductiv — a plasat statul într-un 
contact strîns cu aspectele cele mai intime ale vieţii biologice a cetăţenilor 
lui şi i-a angrenat pe aceştia în organizarea socială a statului. în cele din 
urmă, această politică a contribuit la naşterea a ceea ce poate fi caracteri- 
zat ca o tragedie națională. 

Cartea de față prezintă atît o etnografie a statului — România lui Ceau- 
şescu —, cît şi o etnografie a politicii reproducerii. Analiza strategiei 
demografice puternic politizate oferă un mijloc stimulativ de explorare a 
instituționalizării unor practici sociale de tipul duplicităţii şi complicităţii, 
precum şi a unor identități sociale care, laolaltă, au constituit statul socia- 
list român şi viața de zi cu zi. Această cercetare critică ne permite să 
înțelegem mai bine atît procesele de atomizare socială şi de dezumanizare, 
lăsate moştenire de epoca Ceauşescu, cît şi modul în care tema natalității 
a ajuns pe agenda social-politică, avînd implicaţii la scară națională şi inter- 
națională. clu 

Cititorul trebuie prevenit că în întreaga lume politicile reproducerii sînt 
împovărate de retorică şi practici duplicitare, aşa cum o dovedesc şi citatele 
cu care se deschide acest capitol. Atunci cînd legislaţia şi politica repro- 
ducerii sînt formulate în conformitate cu dogmele ideologice şi religioase 
mai degrabă decît ținînd cont de factorii socio-economici reali care afectează 
calitatea vieţii umane, consecințele practice asupra existenţei sînt adeseori 
tragice, în special pentru femei şi pentru copii. România reprezintă un studiu 
de caz unic. Implicaţiile sînt, dintr-o perspectivă comparativă, grave. 


O ETNOGRAFIE A STATULUI 


Interesele statelor (şi ale națiunilor) în domeniul reproducerii sociale 
intră adesea în conflict cu cele ale femeilor şi ale familiilor în determinarea 

propriei reproduceri. Statele moderne şi cetățenii lor deopotrivă îşi reven- 
dică dreptul de a controla diferitele aspecte ale acesteia, precum contra- 
cepţia, avortul şi adopţia.! lată de ce reproducerea serveşte drept locus ideal 
prin care poate fi lămurită complexitatea relaţiilor formale şi informale din- 
tre state şi cetățenii lor— sau necetăţeni, după caz.' Cum este instituționalizată 
politica de stat prin discursul oficial şi prin procedurile şi practicile biro- 
cratice? Cum este implementată şi impusă această politică? Cum îi afectează 
politica pe oameni în viața cotidiană — cu alte cuvinte, cum se resimt în 
existenţa cotidiană chestiunile macrosociale ale politicii oficiale şi ale con- 
trolului ideologic? 

Aşa cum sugerează întrebările de mai sus, statul modern este inter- 
ventionist; în cursul istoriei, intervenţia a dat naştere unor forme diverse de 
rezistenţă la diferite tipuri de constrîngeri. Există numeroase forme ale „artei 
de a rezista"; practicate adesea ca mecanisme de supravieţuire, ele repre- 
zintă reacţii caracteristice împotriva dominaţiei, a ierarhiei instituționale sau 
individuale şi inegalităţii.” „A trage pe sfoară sistemul", „a sfida autori- 
tatea", „a fenta pe cineva" şi „a scăpa cu faţa curată" sînt expresii uzuale 
în întreaga lume şi probabil aşa au fost întotdeauna. Aceste acţiuni îmbogăţesc 
viaţa cotidiană a oamenilor, prin aceea că par să le ofere posibilitatea de a 
controla într-o oarecare măsură mediul opresiv şi rutina zilnică.” In ce priveşte 
controlul fertilității, interzicerea avortului a întîmpinat întotdeauna o rezis- 
tenţă ale cărei consecinţe se regăsesc neschimbate atunci cînd comparăm 
diverse sisteme politice şi religioase de-a lungul istoriei. 

Printr-o etnografie a statului înțeleg analiza practicilor retorice şi insti- 
tuționalizate ale statului în sfera publică şi a integrării acestora în viaţa zil- 
nică. Cum capătă legitimitate interesele presupus obiective ale statului şi 
cum ajung ele să fie privite drept un element natural al mediului? Antropologul 
Derek Sayer sugerează că formarea statului şi dezvoltarea mecanismelor lui 
implică o complicitate tacită între state şi cetățenii lor, indiferent dacă aceştia 
din urmă au reală încredere în legitimitatea politică a statului respectiv.” 
In măsura în care cetățenii reuşesc să-şi organizeze viaţa zilnică într-o manieră 
acceptabilă, statul va putea să funcţioneze relativ netulburat. Ce tehnici de 
control sînt utilizate pentru a modela şi a disciplina populaţia şi cultura publi- 
că în interesul statului? Care sînt efectele acțiunilor statului asupra vieţii 
cetăţenilor lui? Şi cum îşi „folosesc oamenii cultura lor trăită şi relaţiile 
sociale pentru a încorpora şi a modifica sau rezista la influenţa forțelor politice 
şi economice aparent distante care se exercită asupra lor?" 

De obicei cetăţenii sînt încadraţi în stat la rubrica „noi, poporul" şi for- 
mează, toți laolaltă, naţiuni şi populaţii. Astfel de abstracţiuni sociale cu- 
prinzătoare omogenizează din punct de vedere lingvistic diversitatea socială, 
presupunînd existenţa unor trăsături comune prin care popoarele sînt iden- 
tificate ca americani, români şi aşa mai departe. Aceste trăsături comune 

pot fi de natură politică, socială sau culturală şi sînt tratate în mod diferen- 
țiat în diferite contexte politice. în Statele Unite, de exemplu, acceptarea 
diversității este o componentă importantă a liberalismului. în prezent, diver- 
sitatea este puternic politizată: retoricul omogenizat „noi" este concurat de 
ansamblul eterogen al mai multor „noi”" — grupurile care formează între- 
gul, în România lui Ceauşescu însă, omogenizarea, adică eradicarea diferen- 
ţelor sociale, era un scop politic declarat. Diversitatea era negată în discursul 
oficial al statului, care preamărea ceea ce fusese etichetat drept „democraţie 
originală". 

Statele capătă întotdeauna formă prin acţiunile oamenilor. Materializarea 
statului într-o entitate care se autolegitimează maschează ceea ce este, ade- 
seori, „meschin, personal, corupt, laş, mercantil"'. Cu toate acestea, obiec- 
tivarea transferă în mod retoric locusul subiectivităţii umane şi al acţiunii de 
la persoană la stat.“ în fostele țări comuniste, potrivit concepţiei generale, 
statul, partidul şi serviciile secrete erau practic sinonime din perspectiva punc- 
tului lor de referință: „puterea". Aceleaşi mecanisme retorice îi deosebeau 
pe „ei" de „noi" şi legitimau parţial actele de complicitate cu statul sau de 
duplicitate faţă de el. Aşa cum se va vedea, duplicitatea şi complicitatea — 
văzute ca manifestări ale comportamentului comunicativ — au avut o impor- 
tanță capitală atît pentru perpetuarea cît şi pentru răsturnarea regimului 
Ceauşescu. 

Personificarea statului a fost însoţită de formularea subiectivității sale 
imaginare. Statul pretindea că are necesități şi dorinţe care trebuiau satis- 
făcute. Ca atare, el se autoreprezenta ca personificînd o entitate corporală. 
Statul socialist s-a reconstituit în ceea ce sociologul şi politologul Claude 

Lefort a numit „Poporul-Unu"". Corpul fizic al poporului era, ca să spunem 
aşa, proprietatea statului socialist şi trebuia modelat şi transformat în cor- 
pul politic al acestuia. Statul ca ființă personificată vorbea neîncetat despre 
el însuşi şi îşi exercita puterea în propriul interes, pe care îl prezenta ca 
fiind al cetăţenilor lui." Prin strategii retorice, instituționalizate şi disci- 
plinare, statul definea parametrii a ceea ce putea fi permis, limitele a ceea 
ce putea fi tolerat.” El a constituit o ordine simbolică ce urmărea numai 
interesele sale şi care prevala asupra tuturor celorlalte interese. Controlul 
fertilităţii era o problemă de maximă importanţă, susceptibilă să provoace 
conflicte între interesele statului şi acelea ale cetăţenilor (îndeosebi ale 
femeilor). Economiile socialiste erau dependente de disponibilitatea forței 
de muncă, de capitalul uman, iar „reproducerea forţei de muncă" a devenit 
o adevărată mantra a retoricii politice. în acest scop, reproducerea a fost 
politizată în mod conştient, mai ales în România. Politica demografică, la 
care mă voi referi ceva mai tîrziu în cuprinsul acestei introduceri, a con- 
stituit strategia prin care statul a controlat atît reproducerea socială, cît şi 
pe cea biologică, în scopul „construirii socialismului”. 

POLITICA REPRODUCERII* 


După cum ne amintesc Faye Gmsburg şi Rayna Rapp, antropologi de 

orientare feministă, „reproducerea este un concept alunecos, care conotează 
în acelaşi timp naşterea, noţiunile marxiste de întreţinere a gospodăriei şi 
de constituire a forței de muncă, precum şi ideologii care susţin continui- 
tatea sistemelor sociale"'. Faptul că reproducerea, în această accepţiune, 
a fost într-un fel sau altul politizată în toate societăţile nu este surprinză- 
tor: reproducerea oferă mijloacele prin care indivizii şi colectivităţile îşi 
asigură continuitatea, idee asupra căreia voi reveni imediat. în primul rînd, 
e necesar să clarific ce înțeleg prin politica reproducerii. Mă refer, într-un 
sens larg, la relaţiile complexe dintre interesele individuale, locale, naţionale 
şi globale care influențează practicile reproductive, strategiile politice publi- 
ce şi exercițiul puterii. Altfel spus, politica reproducerii îşi concentrează 
atenţia asupra intersectării politicii cu ciclul vieţii, fie ea în domeniul avor- 
tului, al noilor tehnologii reproductive, al programelor internaţionale de 
planificare familială, al eugeniei sau asistenței sociale.” 

Reproducerea este asociată în mod fundamental cu identitatea: aceea a 
„naţiunii" ca o „comunitate imaginată" pe care statul o serveşte şi o pro- 
tejează, şi asupra căreia îşi exercită autoritatea”; sau aceea a familiei şi a 
descendenței — în majoritatea cazurilor, pe linie paternă — în protejarea 
şi perpetuarea ființei proprii şi a numelui său. Aşa cum am menţionat mai 
înainte, reproducerea socială şi cea biologică asigură continuitatea 
popoarelor în cadrul unităţilor sociale — cupluri, familii, grupuri etnice şi 
națiuni. Dar discontinuitatea este şi ea posibilă, fiind adesea exploatată în 
scopuri naţional(ist)e.” A nu avea urmaşi este înfierat de către politicienii 
naționalişti, în scopuri propagandistice, ca o ameninţare la adresa existenţei 
înseşi a familiei sau a naţiunii-stat. 

E de înțeles că, date fiind multiplele interese şi valori asociate repro- 
ducerii, aceasta este puternic politizată, adesea în detrimentul intereselor 
individuale, în special ale femeilor. La fel de limpede e şi faptul că intere- 
sele individuale, familiale şi politice legate de reproducere sînt atît de sub- 
stanțial diferite. Aşa cum s-a întîmplat în România lui Ceauşescu, statul 
poate cere femeilor să nască mai mulţi copii, din datorie patriotică; sau, 
precum în China lui Deng, poate limita numărul de copii al fiecărei familii, 
în scopul de a împiedica creşterea populaţiei. Eforturile de controlare a fer- 
tilității, depuse de organizaţiile internaţionale de planificare familială, au 
fost direcționate şi ele în special către ţările din lumea a treia şi au urmărit 
să coreleze ratele fertilității cu nivelul lor de dezvoltare şi cu interesele lor 
economice.” într-adevăr, chestiunile economice sînt întotdeauna legate de 


* Semnificaţia „politicii reproducerii” nu se traduce uşor în limba română, care nu include 
un aspect principal al cuvîntului politics din limba engleză, şi anume acela de „strategii politice”. 
(Na.) 

reproducerea socială şi biologică. Calculele individuale, ca şi cele politice, 
iau întotdeauna în considerare raportul cost-beneficiu, iar rezultatele lor 
sînt de multe ori contradictorii. Ca să subliniez din nou, problematica repro- 
ducerii e adesea obiect al atitudinilor contestatare, atît în cadrul uneia şi 
aceleiaşi societăţi, cît şi între societăţi diferite." 

Intervenţia statelor sau a guvernelor în problematica reproducerii tul- 
bură şi ea deosebirile dintre prerogativele publice şi cele private. In gene- 
ral, femeile sînt cele mai afectate de transgresarea acestor granițe. După 
cum comenta expresiv o româncă, „atunci cînd statul uzurpă viaţa privată, 
corpul rămîne dezbrăcat în public"*. Elementul cel mai intim — sexuali- 
tatea — este expus privirii publice sau, după cum susțin unii, „voyeurism- 
ului” în numele binelui public. Factorul personal devine politic prin 
pătrunderea statului în „corpul politic” pe care îl constituie însăşi popu- 
laţia, nu în mod metaforic, ci în practică. 

Chestiunile legate de sacralitatea corpului şi de ceea ce fac oamenii cu 
propriul corp ţin de problema drepturilor individuale. Aş vrea să subliniez 
aici că această carte nu se ocupă de lupta politică pentru drepturile indi- 
viduale în domeniul reproducerii, deşi nu intenţionez să îi ignor însemnă- 
tatea. Cred cu convingere că statele trebuie să protejeze dreptul femeilor 
de a efectua un avort în siguranță şi că protecţia acestui drept este funda- 
mentală. Copiii rămîn responsabilitatea primordială a femeilor pretutindeni 
în lume; de aceea femeile trebuie să aibă ultimul cuvînt în privinţa con- 
trolului vieţii lor reproductive.” A susține contrariul înseamnă a te anga- 
Ja într-o confuzie retorică. „Valorile familiei", atît de des invocate de militanţii 
împotriva avortului, constituie un ideal la care aderă numeroase popoare, 
inclusiv cele care susțin dreptul la avort. Dar materializarea acestor valori 
diferă de la un popor la altul şi de la o cultură la alta, depinzînd în mod 
complex de variabile cum ar fi rasa, clasa, etnia, sexul şi împrejurările con- 
crete de viață. Convingeri care exprimă principii sociale, morale şi etnice 
sînt frecvent compromise de necesităţile vieţii reale, aşa cum demonstrează 
un articol preluat din New York Times, a cărui autoare a declarat: „Sînt 
republicană şi am crezut întotdeauna că avortul este o greşeală. Pînă cînd 
am făcut şi eu unul."'* De asemenea, femeile catolice recurg adesea la între- 
ruperi de sarcină, în pofida unei convingeri profunde că avortul este un 
păcat. 

In România lui Ceauşescu, drepturile individuale nu făceau parte din 
discursul public sau privat.” Statul legifera egalitatea socială şi sprijinea 
prin ideologia sa drepturile sociale (de exemplu dreptul la un loc de muncă, 
la locuinţă, la asistență medicală). Interzicerea avortului şi naşterea copi- 
ilor erau legate de obligaţiile cetăţenilor față de statul paternalist care le 


* Fragmentul a fost tradus după varianta engleză, întrucît originalul românesc nu mai 
este disponibil. (N) 

„purta de grijă". Drepturile individuale nu intrau în discuţie. Pe parcursul 
amplei cercetări pe care am efectuat-o în chestiunea avortului şi a politicii 
pronataliste din România, nici femeile, nici bărbaţii intervievaţi nu şi-au 
exprimat vreodată gîndurile sau experienţele în termeni care să amintească 
de drepturile individuale. Conceptualizarea sinelui este contextualizată şi 
condiţionată cultural. 


ROMÂNIA LUI CEAUŞESCU 
ŞI POLITICA REPRODUCERII 


România lui Ceauşescu este un caz extrem de intervenție a statului în 
viața cetățenilor săi, inclusiv în problemele legate de existenţa lor biologi- 
că. Ea reprezintă totodată „cel mai uimitor eşec al unei politici publice coerci- 

tive, menită să influenţeze comportamentul reproductiv Interzicerea 
avortului nu a eradicat niciodată practicarea lui — nici în statele represive, 
totalizante, precum România în timpul lui Ceauşescu sau Uniunea 
Sovietică sub conducerea lui Stalin, nici în ţări în care Biserica catolică 
este suverană, cum ar fi Brazilia, Italia, Irlanda sau Polonia. în schimb, 
interzicerea avortului face ca practicarea acestuia să devină invizibilă în 
sfera publică, iar viaţa femeii, vulnerabilă la riscurile fizice şi psihologice 
care însoțesc avortul ilegal.” Argumentele teologice şi ideologice împotri- 
va întreruperii de sarcină proclamă imperative morale abstracte, puse în 
seama sufletului sau a binelui societăţii. Ca o ironie însă, discutînd fie despre 
imperativele Bisericii catolice, fie despre cele ale regimului Ceauşescu, cor- 
pul apare ca un vehicul prin intermediul căruia se urmăreşte realizarea unor 
scopuri „mai înalte" decît cele individuale.” Merită să comentăm aici para- 
lela între organizarea Bisericii catolice şi cea a partidului comunist, ambele 
fiind instituții structurate ierarhic, preponderent masculine, care urmăresc 
să-şi sporească numărul de aderenţi şi să le impună un comportament extrem 
de disciplinat.” Dominarea sferei publice de către biserică sau stat solici- 
tă mai degrabă dedicarea altruistă — sau sacrificiul — persoanei în bene- 
ficiul acestora, decît acțiunea individului în propriul său interes, în mod 
tipic asociată capitalismului.” Această contradicţie fundamentală este pro- 
prie conflictelor de interese între state, biserici şi populaţiile lor, în dome- 
niul politicii şi practicilor reproductive. în fiecare caz, faptul de viaţă în 
sine surclasează comentariile asupra valorii lui, în special cînd este vorba 
despre mamă şi copil. 

Analiza politicii reproducerii — şi în special a interzicerii avortului — 
practicată în România lui Ceauşescu oferă imaginea unei realităţi tragice, 
consistentă din punct de vedere istoric şi comparativ. Ea prezintă în acelaşi 
timp o incursiune detaliată în modul cotidian de funcționare al unui regim 
totalizant. Cercetarea strategiilor demografiei politice aplicate de Ceauşescu 

serveşte totodată şi altor scopuri. Contextele nedemocratice scot în relief 
sau fac mai clare contradicţiile, traumele şi oportunităţile ce decurg din 
interzicerea avortului, precum şi reacţiile internaționale față de acestea. într-un 
stat neostalinist, spaţiile legitime în care cetăţenii îşi puteau găsi refugiu 
ori se puteau împotrivi privirii scrutătoare a aparatului de supraveghere al 
statului erau extrem de puţine. Statul era omniprezent. Spre exemplu, turis- 
mul pentru avort nu reprezenta o opțiune pentru cetățenii de rînd din România 
lui Ceauşescu, fiindcă deplasările în străinătate erau foarte limitate. 
Dimpotrivă, în Polonia postcomunistă, unde avortul este ilegal, turismul 
în scopul întreruperii sarcinii le oferă o soluţie acelor femei care dispun 
de mijloace pentru a călători în străinătate.” în această privință, Biserica 
catolică trebuie să concureze cu o economie politică ce nu sprijină întot- 
deauna concepţia ei totalitară privind corpul, natura şi sexualitatea. 

în România, politica pronatalistă strictă a slujit naționalismul şi fan- 
tasmele megalomane ale lui Ceauşescu în cadrul economiei politice socialis- 
te.'' Să ne amintim că reproducerea forței de muncă era considerată esențială 
pentru construirea socialismului. Dificultăţile socio-economice erau mai 
curînd distribuite în masa populației, decît diferenţiate pe clase. Pe la mij- 
locul anilor '80, calitatea vieţii scăzuse aproape în toate aspectele ei zil- 
nice. Condiţia femeii era în mod special înspăimîntătoare, pentru că femeia 
ducea şi povara impusă de strategiile demografiei politice. Trebuie subli- 
niat aici caracterul fundamental invariabil al relaţiei dintre sărăcie, avort 
ilegal şi consecinţele acestora. Privind lucrurile dintr-o perspectivă pur empiri- 
că, femeile sărace, indiferent de rasă ori de contextul geopolitic, suferă cele 
mai dure efecte ale avortului ilegal. în general, ele nu-şi pot permite nici 
intervenţii clandestine cît de cît sigure, efectuate de personalul medical sau 
de moaşe, şi nici călătorii în străinătate. Pentru acest motiv femeile sărace 
sînt cu precădere vulnerabile în faţa complicațiilor legate de avort şi au, 
prin urmare, mai multe şanse de a îngroşa statisticile mortalității materne. 
Aşa cum se va vedea în capitolul 7, în România lui Ceauşescu, unde sără- 
cia se generalizase, rata mortalităţii materne a fost în 1989 cea mai mare 
înregistrată vreodată în Europa. Principala cauză era avortul ilegal. 

Analiza strategiilor politicii demografice promovate de Ceauşescu ne 
permite cu siguranță cercetarea în detaliu a consecinţelor tragice ale interzi- 
cerii avortului în România şi atrage totodată atenţia asupra altor aspecte 
ale politicii reproducerii, în special asupra modului — adesea fără voie 
dăunător— în care interesele internaționale intră în joc. în anii '70, politi- 
ca pronatalistă încurajată de Ceauşescu era privită pozitiv în Vest. La sfîrşitul 
” în România postceauşistă 
adopţia copiilor români de către străini a devenit o problemă intens poli- 
tizată, despre care vom discuta în capitolul 7. Diferenţierea rapidă a claselor 
sociale ce însoţeşte actuala tranziție postcomunistă a afectat practicile repro- 
ductive din România la nivel individual, local, naţional şi internațional. 
Viaţa reproductivă a femeilor nu mai este supusă strategiilor politicii 


anilor '80, aceeaşi politică era amplu condamnată. 

demografice care le-a transformat în maşini umane de producere a viito- 


rilor muncitori. Multe femei sărace şi necăsătorite au devenit, în schimb, 


vulnerabile la presiunea pieţei de a face copii pentru străini. Astfel au apărut 


diverse inegalităţi transnaţionale în arena complexă a adopţiei internaționale. 


Desigur, reproducerea biologică şi cea socială sînt rareori atît de sim- 
ple şi de clare pe cît le prezintă idealurile politice sau religioase. Situaţiile 
concrete de viață complică relaţiile între ceea ce se spune, ceea ce se crede 
şi ceea ce se face. Reconcilierea intereselor şi presiunilor divergente îi 


împinge adesea pe oameni la acte complexe de complicitate şi duplicitate, 
pentru care stau amară mărturie faptele prezentate în această etnografie a 


strategiilor politicii demografice aplicate de regimul Ceauşescu. înainte de 
a ne îndrepta atenţia asupra lor, se impune o discuţie despre ce înseamnă 
politica demografică — numită în această carte demografie politică — şi 


politica duplicităţii. 


Politica demografică şi controlul populaţiei 


Comitetul Politic Executiv al Comitetului Central al Partidului 
Comunist Român adresează în acelaşi timp un apel întregii populații, 
muncitorilor de la oraşe şi sate, pentru a înțelege bine că asigurarea 
unei creşteri demografice normale este o înaltă onoare şi o obligaţie 
pentru fiecare familie şi pentru întregul nostru popor, care s-a  mindrit 
întotdeauna cu familii durabile, cu mulți copii, pe care i-a crescut în 
dragoste,  asigurind în acest fel vitalitatea, tinerețea şi vigoarea întregii 
națiuni. Astăzi mai mult ca oricind, avem înalta obligație de a  asigu- 
ra patriei noastre noi şi noi generaţii care să contribuie la înflorirea 
națiunii noastre socialiste, la triumful socialismului şi comunismului în 
România. 

COMITETUL POLITIC EXECUTIV 
AL PARTIDULUI COMUNIST ROMÂN" 

In acest climat de stabilitate economică, ne-am bucurai cu toții de venirea 
pe lume, spre Sjirşitul anului trecut, a copilului care a trecut populația 
țării peste pragul celor 23 de milioane de locuitori. Sintem un popor 
liber şi stăpin pe destinele sale. Avem o [ară minunată, cu o economie 
puternic dezvoltată, în plin proces de modernizare. 

NICOLAE CEAUŞESCU” 

Atunci cînd puterea socială este exercitată pe baza statisticilor, expe- 
riența socială nu mai este un moment de conştientizare, ci o practică 
experimentală [...] un test al gradului exact în care un anumit obiec- 
tiv social a fost realizat. 

T. ASAD, „ETHNOGRAPHIC REPRESENTATION, 
STATISTICS, AND MODERN POWER" 
în anii '60 şi '70, dezbaterile internaţionale privitoare la politica popu- 


laţiei aveau tendinţa să reflecte două perspective geopolitice divergente, 


deşi 

reconciliabile din punct de vedere retoric: promovarea planificării familiale 
(în scopul controlului asupra a ceea ce era prezentat ca o explozie demografică) 
şi dreptul fiecărui stat de a stabili strategiile demografice cele mai adecvate 
intereselor sale naționale. Prima dintre aceste poziţii era adoptată în gene- 
ral de ţările dezvoltate din Vest; cea de a doua — de țările în curs de dez- 
voltare, în special din lumea a treia." Dezbaterile pe marginea acestor 
concepţii geopolitice au dominat agenda Conferinţei Mondiale a Populaţiei, 
desfăşurată în 1974 la Bucureşti. La această conferință a fost recunoscut în 
mod oficial rolul fundamental al femeii în politica demografică.” Acţionînd 
în conformitate cu Planul de acțiune privind populaţia globului, România 
a luat foarte în serios importanţa femeii; femeile şi familia au fost aşezate 
pe piedestalul demografic al dezvoltării socialiste. 

In România, „strategiile demografice" au fost explicit politizate pentru 
a sluji construirii socialismului. în general, în economiile planificate con- 
trolul fenomenului demografic era considerat vital pentru succesul planurilor 
de dezvoltare. Conotaţiile obişnuite ale „strategiilor demografice", aşa cum 
sînt înţelese în Occident, nu exprimă în mod adecvat măsura în care 
demografia a fost exploatată de regimul Ceauşescu în scopuri ideologice. 
„Politica demografică" era considerată „un atribut al suveranităţii de stat" 
(al tuturor statelor, în interesul autodeterminării).” lată de ce, pe tot par- 
cursul acestei cărți, mă voi referi de cele mai multe ori la „politica de- 
mopgrafică" sau „politica pronatalistă", mai curînd decît la „strategiile 
demografice" sau la „politica populaţiei”. 

Demografia implică studiul factorilor legaţi de ciclul de viaţă al unei 
populaţii: natalitate, mortalitate, longevitate, morbiditate, structura popu- 
laţiei pe vîrste şi sexe, mobilitatea (socială, economică) şi migrația (internă 
şi internațională). Politica demografică are în vedere toţi factorii demogra- 
fici şi relaţiile dintre ei. Potrivit specialiştilor români, politica demografică 
se referea la „ansamblul de măsuri şi acțiuni din domeniul socio-economic 
[...] care, într-un fel sau altul, este legat de populaţie în privinţa condiţi- 
ilor de viață"“, sau o „parte integrantă din politica dezvoltării socio-eco- 
nomice, variabilele demografice fiind încorporate în sistemul general de 


ma2 


variabile socio-economice"”. Altfel spus, obiectivele politicii demografice 
constau în „acordarea unei atenţii tot mai mari întăririi familiei — nucle- 
ul de bază al societăţii —, creşterii natalității şi menţinerii unei structuri 


corespunzătoare de vîrstă a populaţiei, asigurării vigorii şi tinereţii poporu- 

tă viitorul naţiunii noastre socialiste". 

Politica demografică legitima intervenţia statului în „afacerile interne" 
ale cetăţenilor săi: naştere, şcolarizare, muncă, sexualitate, căsătorie, repro- 
ducere şi moarte. în acest scop, „investiţia demografică" în România trebuia 
să acopere „totalitatea cheltuielilor materiale, financiare şi ale serviciilor pe 
care le avansează societatea şi familia pentru a susține o populaţie în 

creştere"". în linii mari, sistemul general al demografiei politice consta în 
strategii de coordonare a aspectelor economice şi sociale ale dezvoltării 
demografice." La rîndul lor, aceste strategii se sprijineau pe o legislaţie 
atotcuprinzătoare, menită să faciliteze implementarea lor tară dificultăți. 

Prin politica demografică statul revendica „dreptul" său de a determi- 
na şi a controla interesele populaţiei României. Ea servea de asemenea ca 
un mecanism prin care statul putea controla în mod direct populaţia însăşi. 
în conformitate cu nevoile de capital uman ale economiilor planificate, intere- 
sul primordial al statului era crearea şi menţinerea forței de muncă, în sco- 
pul construirii socialismului; înmulțirea permanentă a populaţiei, controlată 
prin politica demografică, trebuia să constituie principalul mijloc de realizare 
a acestui scop. Ca şi în alte părți, „populaţia" devenea un element strate- 
gic ce trebuia disciplinat şi manipulat, evident, pentru a maximiza potenţialul 
de dezvoltare al țării.“ 

Cu siguranţă că aşa stăteau lucrurile în România lui Ceauşescu. Aici, 
„planificarea familială" a căpătat un înţeles specific contextului în care era 
aplicată. Mai direct spus, statul îşi asuma responsabilitatea de a realiza plani- 
ficarea familială în numele populației. Planificarea familială constituia o 
condiţie prealabilă pentru a atinge „numărul ideal de copii, atît pentru fami- 
lie, cît şi pentru societate"“, ambele trebuind să fie socialiste. Aşa cum am 
arătat mai sus, în România planificarea familială urmărea maximizarea repro- 
ducerii umane, şi nu scăderea ei. Drepturile populaţiei româneşti se înte- 
meiau ideologic pe „umanismul profund" al Partidului Comunist Român; 
stimulentele economice erau considerate componente esenţiale ale politicii 
pronataliste a statului, puse în slujba celor mai nobile interese ale „fami- 
liei”. Populaţia avea dreptul la „bunăstare, îmbunătăţirea calităţii vieţii şi 
a condiţiei umane în general", ceea ce includea drepturi sociale cum ar 
fi acela la protecţia sănătății şi a mediului, dreptul la educaţie şi la muncă. 

Politica demografică şi interesele populaţiei se împleteau strîns, punînd 
în legătură macrostrategiile statului cu micropracticile populaţiei. „Populaţia", 
definită oficial ca ansamblu de indivizi”, îi transforma pe aceştia în abstracţi- 
uni colective. Ca termen de clasificare, „populaţia" era sinonimă cu „mase- 
le 


„cu „poporul" sau cu „naţia". Este important de observat că reificarea 
funcţionează în ambele sensuri. Chipul fără trăsături al maselor îşi avea 
echivalentul în imaginea depersonalizată a „statului”, a ceea ce putea fi 
desemnat prin „ei", „puterea". Dezumanizarea indivizilor care constituiau 
împreună referenţii colectivi ai acestor termeni (fie că ne referim la stat 
sau la populaţie) se reflecta atît în discursul oficial, cît şi în limbajul de 
fiecare zi." Aceste acte de vorbire depersonalizate au devenit elemente stan- 
dard ale comunicării şi au contribuit la raţionalizarea disimulării ca prac- 
tică socială. 

Pentru statul socialist paternalist, atenţia față de nevoile populaţiei era 
prezentată, după cum spunea Foucault, drept „scopul suprem al guvernului": 

Spre deosebire de suveranitate, guvernul are drept scop nu actul guvernării în 
sine, ci bunăstarea populaţiei, ameliorarea condiţiilor ei de viaţă, creşterea bo- 
găţiei, longevităţii, a nivelului ei de sănătate etc.; [...] guvernul va acţiona fie 
în mod direct sau prin campanii pe scară largă, fie indirect, prin tehnici care vor 
face posibile, iară ca cetăţenii să-şi dea seama, stimularea natalității, direcționarea 
fluxului de populaţie către anumite regiuni sau activităţi etc.[...] populaţia este 
subiect al necesităţilor, al aspirațiilor, dar şi obiect în mîinile guvernului.” 
Populaţia trecea înaintea familiei în ierarhizarea ideologică a preocupărilor 
guvernului. Deşi familia nu mai servea drept model principal pentru 
guvernare, ea rămînea totuşi o instituţie socială de prim rang, prin mijlocirea 
căreia regimul paternalist îşi exercita conducerea. în acest sens, familia era 
„atît subiect, cît şi obiect al guvernării". Cum se va vedea, viziunea lui 
Ceauşescu asupra familiei — construcţie ideologică şi set de practici politi- 
co-culturale — a rămas ambivalenţă de-a lungul întregii perioade cît s-a 
aflat la putere. 
într-adevăr, familia şi femeile aveau responsabilități deosebite în con- 
struirea „omului nou socialist” şi a viitorului luminos al comunismului. 
Aşa cum amintea mereu secretarul general al partidului, Nicolae Ceauşescu, 

„noi construim socialismul cu şi pentru popor Controlul reproducerii 
— biologice şi sociale — era privit ca esenţial în atingerea acestui ţel. Dar 
controlul reproducerii avea totodată o importanță fundamentală pentru intere- 
sele şi bunăstarea femeilor şi a familiilor lor. Aşa cum am remarcat ante- 
rior, hotărîrea de a avea copii impune în general evaluarea posibilităților 
economice ale părinţilor. Dacă analiza raportului cost-beneficiu nu este 
întru totul determinantă pentru a decide naşterea unui copil, „alegerea raţiona- 
lă" joacă într-adevăr un anumit rol, şi adesea unul important. Pe măsură 
ce dificultăţile zilnice creşteau în România lui Ceauşescu, interesele famili- 
ilor şi cele ale statului deveneau tot mai diferite. Cele mai multe femei 
refuzau să nască patru sau cinci copii, cum le cerea statul — în pofida 
strategiilor politicii demografice şi a neîncetatelor afirmaţii de tipul: „Tot 
ce se înfăptuieşte în societatea noastră nu are alt scop decît dezvoltarea 
ţării, ridicarea vieţii oamenilor pe o nouă treaptă de civilizaţie, asigurarea 
condiţiilor pentru ca toți membrii societăţii să se bucure din plin de bine- 
facerile socialismului.” 

Pentru „a convinge" populaţia de generozitatea paternalistă a statului, 
guvernul desfăşura un întreg arsenal de tehnici (în accepțiunea foucaldiană), 
incluzînd instituționalizarea unei legislații destinate să permită impunerea 
forţată a strategiilor politicii demografice şi modificarea comportamentu- 
lui în materie de fertilitate, elaborarea unui aparat de propagandă, imple- 
mentarea unor practici de supraveghere la mai multe niveluri şi 
instrumentalizarea atît a cunoaşterii ştiinţifice, cît şi a capitalului uman în 
slujba intereselor statului.” Regimurile marxist-leniniste au îmbrăţişat ra- 
ționalismul ştiinţific ca pe un mijloc de legitimare a strategiilor lor de moder- 

nizare; în România în mod special, corpul uman constituia instrumentul 
preferat prin intermediul căruia scopul acesta putea fi atins. 

Revenind la problema centrală a studiului de față, trebuie arătat că sta- 
tistica, demografia şi medicina se numărau printre principalele preocupări 
ale avangardei socialismului. Statistica, mai bine-zis datele strînse de ea, 

era vitală pentru controlul statului asupra „populaţiei”.“ într-adevăr, statis- 
tica servea ca o armă puternică, mînuită în beneficiul „populaţiei” şi în 
numele progresului. Rata natalității, a mortalităţii şi producţia materială 
erau calculate statistic. Relaţia între indicatorii populaţiei şi cei economi- 
ci „are ca expresie cantitativă, pe de o parte, nivelul productivităţii muncii 
sociale, iar pe de altă parte, nivelul bunăstării întregii populaţii"”. După 
cum se vede şi din datele referitoare la producţie, fetişizarea statisticilor a 
devenit un instrument esențial de dezinformare. Aceste procese de disimu- 
lare sînt discutate pe larg în capitolele următoare." După cum remarca Asad, 
„statisticile rearanjează popoarele în ansambluri sociale «comensurabile» 
care pot fi comparate". El sublinia totodată că „metodele statistice îşi pot 
permite să ignore problema «comensurabilității» culturii"”. Fiinţele umane 
în schimb nu pot ignora mediul în care trăiesc. Cu timpul, discrepanţa din- 
tre reprezentările statistice şi condiţiile traiului cotidian în România a devenit 
prea mare. Credibilitatea celor dintii a fost profund zdruncinată. 

Strîngerea şi analizarea datelor statistice au devenit o practică mai curînd 
politică decît ştiinţifică. în general, ştiinţele sociale erau de asemenea vul- 
nerabile la manipularea şi controlul politic. Demografia, sociologia, isto- 
ria, etnografia şi folclorul erau toate, deşi în moduri oarecum diferite, 
solicitate să îndeplinească poruncile regimului. Analizele de date, indife- 
rent în ce domeniu, trebuiau să producă interpretări concordante cu linia 
partidului. încă de la început a devenit clar că cercetarea ştiinţifică a soci- 
etății avea capacitatea de a produce rezultate contrare celor impuse de dog- 
mele ideologice. De aceea, „loialitatea" specialiştilor în ştiinţe sociale era 
întotdeauna pusă sub semnul întrebării şi supravegheată.“ 

Personalul sanitar, extrem de important pentru implementarea politi- 
cilor pronataliste, se confrunta cu o situație similară. Medicii erau cei care 
se îngrijeau de necesităţile corpului fizic; de aceea doctorii şi colaboratorii 
lor erau responsabili ca obiectivele demografice să fie îndeplinite. Meca- 
nismele prin care medicii manipulau legea, categoriile statistice, diagnos- 
ticele medicale şi chiar şi pe pacienţi sînt examinate pe tot parcursul acestei 
etnografii a statului ceauşist. Atît medicina cît şi religia erau practicate însă 
la ordinul partidului comunist. Cei aflați la putere înțelegeau perfect sem- 
nificaţia preoţilor şi, cu atît mai mult, a medicilor, ca figuri mediatoare 
între viaţa privată şi ciclul de viaţă al cetăţeanului, pe de o parte, şi intere- 
sele instituționalizate a ceea ce poate fi considerat ciclul de viaţă al socia- 

lismului de stat, pe de altă parte.” Profesioniştii din domeniul medicinei, 


înarmaţi cu cunoştinţe ştiinţifice şi cu speranţa pe care o ofereau celor ce 

aveau nevoie de atenţia lor, erau considerați stăpîni şi slujitori ideali ai 
demografiei politice. Ei erau primii care se îngrijeau de sănătatea pre- şi 
postnatală a mamei şi copilului. Era de asemenea limpede că personalul 
medical putea fi tentat de recompensele pecuniare ale efectuării ilegale a 
unor avorturi tară riscuri. Din nou însă au fost instituite diverse legi şi teh- 
nici poliţieneşti pentru a descuraja devierile de la norma socialistă şi a face 
din cei însărcinaţi să vegheze la sănătatea populaţiei modele de obedienţă 
cetățenească. 

„Formarea omului nou socialist” şi construirea societăţii socialiste depin- 
dea de monitorizarea şi disciplinarea atentă a populaţiei. Supravegherea şi 
controlul se numărau printre mecanismele instituționalizate folosite pen- 
tru a facilita supunerea cetățenilor față de proiectele regimului. Politica 
demografică asigura cadrul ideologic necesar pentru supravegherea şi 
garantarea creşterii numărului de locuitori, fenomen de o importanţă capi- 
tală pentru statul ceauşist. Populaţia, în acelaşi timp subiect şi obiect al ex- 
perimentării sociale, trebuia modelată, cu sau fără consimțămîntul propriu, 
pentru a deveni poporul socialist. 


POLITICA DUPLICITĂȚII ÎN ROMÂNIA LUI CEAUŞESCU 


>- Capul plecat sabia nu-l taie. 
(PROVERB ROMÂNESC) 


Deşi nu toţi cei care mint vor să ascundă adevărul, nu toţi cei care 
ascund adevărul mint. În general, ascundem adevărul nu prin  minciu- 
nă, ci prin tăcere. 

AUGUSTIN, Zratate” 


-.1: Di 


în România lui Ceauşescu, dezvoltarea puterii totalizante a statului a 

devenit o trăsătură „normală" a organizării sociopolitice a vieţii în timpul 
socialismului. Dominarea de către stat a vieţii publice şi uzurparea multo- 
ra dintre prerogativele celei private au transformat prezenţa acestuia într-un 
element familiar al vieţii cotidiene a fiecărui cetăţean.” într-adevăr, în cea 
mai mare parte a „domniei" sale, Ceauşescu nu a condus prin teroare făţişă; 
Securitatea românească din timpul regimului său poate fi anevoie com- 
parată cu escadrilele morţii din El Salvador, Guatemala sau Honduras, ori 
cu teroarea dezlănţuită de Stalin. Ceauşescu „îşi” ţinea poporul sub con- 
trol mai degrabă prin manipularea unor diverse forme de violenţă simboli- 
că, îndeosebi prin frică.“ Dominarea sferei publice şi invadarea celei private 
aveau o importanţă vitală pentru manevrarea cu succes a violenţei simbo- 
lice şi acționau ca un mecanism eficient de integrare a indivizilor în func- 
ționarea societăţii socialiste. Cînd violenţa simbolică se dovedea insuficientă 
pentru a impune obedienţa, era aplicată violenţa fizică. Aceasta nu consti- 
tuia însă metoda preferată de disciplinare a populaţiei şi nici nu era nece- 
sară; o internalizare generalizată a „habitus-ului socialist” — pentru a 

dezvolta termenul lui Bourdieu —, a felului de a fi şi de a vedea lucrurile 
furnizat de sistem însemna că majoritatea cetățenilor se comportau în mod 
adecvat pentru a se integra în context. Autocenzura a devenit un reflex natu- 
ral, iar disimularea — corolarul ei în domeniul comunicării. 

Calitatea reflexivă a acestor moduri de a acţiona şi a înțelege a ajutat 
şi a stînjenit totodată construirea socialismului. Dinamica socială a vieţii 
cotidiene a fost elaborată chiar de sistemul socialist şi a contribuit semni- 
ficativ la longevitatea regimului.” Duplicitatea şi complicitatea constitu- 
iau mecanismele prin care au ajuns să fie structurate relaţiile sociale şi prin 
care a fost perpetuată — şi în final distrusă — organizarea societăţii socia- 
liste. Duplicitatea este de obicei definită ca un comportament menit să înşele, 
„a vorbi sau a acţiona în două moduri diferite, în legătură cu acelaşi subiect, 
în scopul de a înşela”. E un „joc dublu”, care implică un comportament 
voit, conştient, în cadrul căruia actorii sociali îşi dau seama de intenţiile 
lor. Aici intervine complicitatea — adesea aliatul social al duplicității — 
ce se referă la „a fi complice, partener într-o acţiune dăunătoare", a par- 
ticipa la consecinţele unor acţiuni care produc anumite rezultate — în cazul 
nostru, la suportarea regimului Ceauşescu.” Complicitatea este mai 
nuanțată din punctul de vedere al intenţionalităţii. Din frică, indiferență 
sau alienare, actorii sociali pot să se facă vinovaţi, în mod activ sau pasiv, 
„de complicitate la" ceva în care nu cred şi cu care nu sînt de acord.“ 
Complicitatea, şi mai ales gradele acesteia, capătă o semnificaţie specială 
în statele poliţieneşti cu partid unic, în care exprimarea publică a opiniei 
personale nu este tolerată. România lui Ceauşescu era un asemenea stat.” 

Nu putem spune totuşi că relaţia între complicitate, conformitate şi sem- 
nificaţia acțiunilor unui individ este cu totul nevinovată. O imagine devenită 
de acum clasică a complexităţii ei este vînzătorul de legume al lui Vâclav 
Havel, care afişase în vitrina magazinului său din Praga lozinca „Muncitori 
din toate țările, uniţi-vă"”. Nu se ştie dacă negustorul credea în mesajul aces- 
tui slogan, iar pentru discuţia noastră nici nu este în fond relevant. Faptul 
că vînzătorul luase obiceiul de a afişa lozinca în fiecare zi demonstrează 
conformarea lui la sistem. Or, după cum observa Derek Sayer, „Forma de 
putere pe care o atestă acest comportament se bazează în principal pe 
cunoaşterea de către toţi cei implicaţi a faptului că «trăiesc o minciună». 
Dacă vînzătorul nu ar fi afişat sloganul, el ar fi pus sub semnul întrebării 
confortul moral zilnic, întemeiat pe frica — şi ea cotidiană — pe care o 
simt toți şi care face ca viaţa de zi cu zi să poată fi trăită — chiar cu prețul 
unei dereglări corozive a sinelui «privat» şi a celui «public»"”. 

în România, dominarea sferei publice funcţiona prin participarea largă 
la producţia de minciuni; edificiul socialist al României era construit pe 
bază de rapoarte false, statistici măsluite, dezinformare deliberată şi false 
„curi"”. „Ajustarea" statisticilor, care va fi prezentată pe tot parcursul aces- 
tui studiu, a ajutat la întreţinerea ficţiunii unor realizări socialiste tot mai 

impresionante. Cultul personalităţii lui Ceauşescu era alimentat, în parte, 
de afişarea publică a loialității, în care practic toată lumea avea un rol de 
jucat. Duplicitatea a devenit un mod de comportament comunicativ; a minți 
cu bună ştiinţă ajunsese o practică obişnuită. Fiecare din aceste compor- 
tamente era o formă caracteristică de dedublare, întreţesînd împreună firele 
complicităţii. 

Dedublarea, versiunea românească pentru ketman”, înseamnă, în mare, 
divizare în două părţi, personalitate duală sau scindată. în contextul României 
lui Ceauşescu, dedublarea se referea în general la reprezentări distincte ale 
sinelui: un sine public, care afişa o atitudine conformistă în vorbire şi com- 
portament, şi un sine privat, retras uneori în adîncimile fiinţei pentru a putea 
conserva un sîmbure de gîndire liberă. ' „Dedublare" este un termen util 
din punct de vedere descriptiv; analitic însă, el maschează problemele psi- 
hosociale care apar ca urmare a acestui proces şi drama dublei personali- 
tăți scindate între şinele „adevărat" şi cel „fals".” Delimitarea drastică a 
acestora de către analişti sau de către actorii sociali înşişi face posibilă ocoli- 
rea problemelor complexe asociate cu complicitatea şi diferenţierea grade- 
lor de comportament complicitar. Este evident că unii oameni erau implicaţi 
mai activ şi mai energic decît alţii în „sărutarea mîinii pe care nu puteau 
s-o muşte". De aceea, a susţine că dedublarea, ca mecanism de supravieţuire 
determinat structural, era doar o regulă intrată în reflex a unui joc la care 
fiecare participa activ înseamnă a renunţa la recunoaşterea sinelui ca actor 
legitim, responsabil, în favoarea sinelui ca victimă a voinţei arbitrare a alto- 
ra (de exemplu a „sorţii”), viziune care oferă, în mod paradoxal, confor- 
tul existenţial.” Oamenii erau manipulaţi de „sistem" — pe care îl manipulau 
la rîndul lor. Dar cînd duplicitatea şi complicitatea ajung să caracterizeze 
relaţiile la scara întregii societăţi, sistemul însuşi devine fragil şi structu- 
ral vulnerabil la implozie. 

Capitolele următoare explorează dinamica duplicităţii şi a complicităţii 
printr-o analiză a politicii reproducerii — sociale şi biologice — în România 
lui Ceauşescu. Capitolele 1-5 prezintă imaginea oficială asupra realității 
socialiste promovată de regim şi mijloacele prin care aceasta trebuia să fie 
implementată în practică. Capitolul 1 schițează contextul cultural, naţio- 
nal şi internaţional în care a fost elaborată politica reproducerii. O scurtă 
descriere istorico-demografică a populaţiei României şi a semnificației 
politice a capitalului uman pentru dezvoltarea socialistă conturează fun- 
dalul pe care s-a edificat paternalismul socialist. Paternalismul implică anu- 
mite tipuri de relaţii între stat şi cetăţenii lui şi influenţează radical problemele 
legate de egalitatea sexelor. Atenţia acordată de stat reproducerii şi rolu- 
lui femeii şi familiei în construirea socialismului a legitimat din punct de 
vedere retoric politica menită să încorporeze femeile în forța de muncă şi 
în sfera publică puternic politizată şi să protejeze viitorul naţiunii române. 
Dar ea a subminat totodată insistența ideologică a lui Ceauşescu de a crea 
egalitate şi un „om nou socialist" printr-o strategie de omogenizare. O 

prezentare succintă a dinamicii retoricii oficiale va înainta în paralel cu 
discutarea practicilor sociale din viața cotidiană, evidențiind ceea ce a fost 
caracterizat drept o contradicţie între teorie şi practică sau între reprezentare 
şi realitate. 

Aşa cum va reieşi din capitolele 2, 3 şi 4, dominaţia asupra „maselor" 
sau a populaţiei a fost organizată prin exercitarea controlului în sfera publi- 
că. Legi, decrete şi strategii obiectivau voinţa politică a regimului şi sta- 
bileau un cadru pentru instituționalizarea intereselor politice şi a relațiilor 
de putere. Instituţionalizarea asigura structurile funcționale prin care cetăţenii 
participau la exercitarea puterii şi la mecanismul construirii socialismului. 
Ea furniza totodată structurile prin care puteau fi urmărite disciplina şi con- 
formitatea cetăţenilor la imperativele sistemului. Capitolul 2 prezintă pro- 
cesul de elaborare a legislaţiei antiavort de-a lungul a 23 de ani ai regimului 
Ceauşescu. Sînt expuse în detaliu rațiunile care pretindeau să motiveze acțiu- 
nile legislative, precum şi efectele practice ale implementării lor. Capito- 
lul 3 examinează politicile conexe de prosperitate socială, pronataliste şi 
profamiliale care circumscriau interzicerea avortului în politica demografică 
înțeleasă în sens larg: legislaţia antiavort reprezenta piesa centrală, esen- 
țială a unui program politic cuprinzător multidimensional, de transformare 
a relaţiilor reproductive din societate. Capitolul 4 cercetează instituţiona- 
lizarea explicită a politicii demografice. Mijloacele prin care personalul 
medical — principalul mediator între stat şi femei — era constrîns la nivel 
instituţional de către autorităţi sînt prezentate în contrast cu mijloacele prin 
care acesta eluda constrîngerile. Multitudinea tehnicilor de supraveghere 
puse în practică de o rețea complexă de angajaţi ai unei instituţii (de la 
portar pînă la director) şi împotriva acesteia aruncă o lumină asupra mecan- 
ismelor care acționau în contextul muncii cotidiene şi care corupeau indi- 
vizii, într-o măsură mai mare sau mai mică, în a îndeplini voinţa regimului. 

In logoreea lor oficială, fostele state socialiste din Europa Centrală şi 
de Est se felicitau singure. Fiecare stat vorbea neîncetat prin „megafonul" 
său — aparatul de propagandă. Capitolul 5 analizează propaganda prona- 
talistă din România pentru a înţelege cum erau utilizate formulele retorice 
în scopul mobilizării populaţiei în chestiunile ce ţineau de rata natalității, 
de creşterea şi declinul demografic şi de rolurile esenţiale ale femeilor, copi- 
ilor şi familiei în construirea socialismului şi a viitorului naţiunii. 
Dezinformarea impregna sfera publică. în cele din urmă, disjuncțţia ire- 
mediabilă dintre ceea ce era prezentat de aparatul de propagandă ca raiul 
socialist pe pâmînt şi experiența pauperizării generalizate a vieţii cotidi- 
ene a contribuit la prăbuşirea regimului. 

Capitolele 6 şi 7 cercetează strategiile demografiei politice, în special 
interzicerea avortului, din perspectiva consecințelor trăite de oameni. 
Capitolul 6 cuprinde comentarii şi mărturii ale unor medici şi femei despre 
efectele criminalizării avortului asupra vieţii lor personale şi profesionale. 
Doctorii şi alți diverşi specialişti discută diferite aspecte ale practicilor 

abortive şi povestesc modul în care ei înşişi au eludat legea, slujind ceea 

ce considerau a fi propriul interes — care coincidea adesea cu al pacien- 
telor. Experiențele trăite de doi medici arestaţi pentru întreruperi ilegale de 
sarcină pun în evidenţă natura kafkiană a vieţii lor şi modul în care erau ma- 
nipulate relaţiile particulare şi profesionale. Aceste relatări sînt urmate de 
o serie de istorisiri ale unor femei care s-au confruntat cu experiența avor- 
tului. Este evident că lupta femeilor cu problemele legate de propriul orga- 
nism, de sexualitate şi de funcţiile lor reproductive a reverberat în relaţiile 
de familie, sociale şi profesionale. în aceste relatări, familia apare de multe 
ori ca un cadru de manifestare a solidarităţii şi rezistenţei, dar şi ca un 
spaţiu al trădării. Adversari iviţi dintre cei apropiați şi aliaţi neaşteptaţi se 
dovedesc a fi protagoniştii permanenţi ai acestor saga ale politicii repro- 
ductive, evidențiind vulnerabilitatea şi caracterul imprevizibil al vieţii de 
zi cu zi în România lui Ceauşescu. 

Capitolul 7 se opreşte asupra moştenirii lăsate de politica demografică, 
în special de către interzicerea avortului, care va afecta populaţia României 
mult timp după ce amintirile vieţii cotidiene din timpul regimului se vor 
fi estompat. Sînt trecute în revistă consecinţe demografice precum nivelul 
şocant al ratelor mortalităţii infantile şi materne, ca şi epidemia de SIDA 
în rîndul copiilor din orfelinate, care au suscitat atenția internaţională. 
Recuperarea — fie ea şi parţială — a sferei publice din menghina regimu- 
lui a scos la lumină alte efecte sociale, derivate în mare parte din pretenţia 
statului de a avea un număr tot mai mare de copii. Starea demnă de plîns 
a orfanilor şi copiilor abandonaţi din România a stimulat revărsarea aju- 
toarelor umanitare, precum şi afluxul de potenţiali părinți adoptivi, dispuşi 
să asigure un cămin acestor copii nefericiți. Traficul de nou-născuţi şi copii 
a înflorit pînă cînd guvernul român a intervenit, reglementînd situaţia prin 
lege. 

Adopţia internaţională este doar una din componentele politicii inter- 
naționale în domeniul reproducerii umane şi, aşa cum o dovedeşte cazul 
României, ea are atît o latură pozitivă, cît şi una negativă. în contextul 
transformărilor economice radicale din România impuse de trecerea de la 
penuria din trecutul apropiat la economia de piață, contractele de cumpărare 
şi vînzare a copiilor nenăscuţi încă sau nou-născuţi ridică întrebări dificile 
în legătură cu instituționalizarea şi complexitatea variabilă a ceea ce a fost 
numit „reproducere stratificată”. Ginsburg şi Rapp o descriu ca fiind ansam- 
blul „relaţiilor de putere prin care unele categorii de oameni sînt autori- 
zate să conceapă copii şi să le poarte de grijă, în timp ce altele sînt lipsite 
de acest drept". 

Nicolae şi Elena Ceauşescu au fost executaţi la 25 decembrie 1989. Al 
doilea decret al guvernului provizoriu abroga legile antiavort; într-adevăr, 
liberalizarea avortului a fost un element esenţial al libertăţii cîştigate de 
populaţia României. Consecințele tragice ale incriminării avortului servesc 
drept subiect de reflecţie în capitolul final al acestei cărți. România consti- 
tuie un studiu de caz explicit şi extrem care ne arată ce se întîmplă atunci 

cînd avortul este interzis şi nu toate femeile au acces egal la mijloacele 
contraceptive şi la educaţia sexuală. Strategiile politicii demografice pro- 
movate de Ceauşescu au afectat majoritatea populaţiei României. 

Şi în alte părţi ale lumii, combinarea duplicităţii cu politica reproduce- 
rii are ca rezultat, prea adesea, strategii care afectează în mod disproporționat 
femeile sărace, lipsite de posibilitatea de a „cumpăra" un avort suficient 
de sigur sau de a căpăta cunoştinţele necesare pentru a-şi controla eficient 
fertilitatea. Cei ce cred că majoritatea femeilor care recurg la avort o fac 
în propriul lor interes, egoist şi imoral, sînt îndemnați să citească aceste 
pagini cu inima şi mintea deschise. Cercetările extinse pe care se bazează 
volumul de față nu sprijină în nici un fel asemenea supoziţii. Cartea aceas- 
ta nu propovăduieşte avortul ca metodă de control al fertilităţii, dar nici 
nu pledează pentru incriminarea lui. Consecințele empirice ale acesteia din 
urmă nu variază în funcţie de cultură, religie, istorie sau sistem politic. 
Avortul face parte din viaţa cotidiană. Scoaterea lui în afara legii nu a stopat 
niciodată practicarea lui; în schimb, interzicerea avortului a ridicat duplici- 
tatea şi ipocrizia la nivelul unor imperative aşa-zis morale şi politice. Femeile, 
copiii şi familia nu sînt bunuri publice abstracte. Retorica pătimaşă privind 
caracterul sacru al vieţii ca abstracţiune ruptă de realităţile traiului cotidi- 
an nu modifică aceste realități. Analiza politicii reproducerii în România 
lui Ceauşescu, pe care o propune cartea de față, stă ca o mărturie tragică 
a acestui adevăr. 

Politica înțeleasă ca performanţă 


La temelia totalitarismului stă reprezentarea Poporului-Unu. 


CLAUDE  LEFORI, 7he Political Forms of Modern Society (1986Y 


Societatea este un animalfoarte misterios, cu multe chipuri şi un potențial 
ascuns.  [...] Nici unul dintre noi nu cunoaşte toate valenţele aceştia 
potenţial ce zace în spiritul populației. 


VACLAV HAVEL, 31 mai 1990 


Istoria unei familii poate fi portretul în miniatură al unei ţări. . *' 


MILOVAN DJILAS, Land without Justice, 1958 


Statele socialiste, bazate pe economii planificate, şi-au urmărit asiduu țelurile 
revoluţionare prin masive proiecte de inginerie socială. Lipsite de baza de 
capital a economiilor de piață, economiile socialiste au fost dependente de 
disponibilitatea forței de muncă. Mobilizarea şi controlul populaţiei au căpă- 
tat astfel o importanţă strategică fundamentală pentru maximizarea 
potenţialului de dezvoltare, iar atenţia acordată fenomenelor demografice 
a fost esenţială pentru consolidarea intereselor naţionale pe termen lung. 
Pentru a răspunde cerințelor relativ mari de forță de muncă ale acestor 
economii, reproducerea forței de muncă a devenit un element prioritar al 
planificării. Comitetul de Stat al Planificării a luat ființă în iulie 1948 şi a 
fost însărcinat cu elaborarea detaliată a unui plan general în scopul reali- 
zării unei economii naționalizate.” „Planul", înţeles ca principal instrument 
de control al economiei, a devenit elementul-cheie în discursul politic referi- 
tor la dezvoltarea socialismului.! El a legitimat natura ştiinţifică şi veridici- 
tatea acestui sistem nou şi „raţional". 

Planificarea viza toate aspectele vieţii sociale, nu numai economia. La 
3 august 1948 a fost adoptată o lege a reorganizării învăţămîntului. Sistemul 
de învățămînt a fost astfel conceput încît să ducă la lichidarea analfa- 
betismului şi la educarea unei forțe de muncă pregătite să răspundă cerin- 
țelor unei dezvoltări planificate rapide. Femeile au devenit beneficiarele 
eforturilor de educaţie în masă. în conformitate cu ideologia egalităţii sexe- 
lor şi cu exigenţele regimului de muncă intensivă, femeile au fost coop- 
tate în rîndurile muncitorimii socialiste. Faptul că un stat care s-a declarat 
dictatură a proletariatului a trebuit să creeze un proletariat căruia să-i poată 
dicta nu este deloc întîmplător. La sfirşitul celui de-al doilea război mon- 
dial, proletariatul român se afla abia într-o fază incipientă. 

In pofida planurilor, rata în scădere a natalității a complicat situaţia cerin- 
țelor de forță de muncă. în mai puţin de două decenii, problemele legate de 
populaţia anilor postbelici au cedat locul celor generate de un ansamblu de 
factori cu totul diferiți: urbanizarea rapidă, insuficiența locuinţelor, munca 
salarizată, posibilitatea de a urma învățămîntul general şi şanse sporite de 
acces la învățămîntul superior, precum şi creşterea pretențiilor privind nivelul 
de viață — toate acestea au contribuit la scăderea ratei natalității. începînd 
de la mijlocul anilor '60, strategiile pronataliste au devenit o trăsătură gene- 
rală a programelor de modernizare ale statelor socialiste din Europa de Est, 
ca mijloc de contracarare a acestor tendinţe ale populaţiei.! 

Nicăieri în blocul sovietic „mariajul" dintre preocupările demografice 
şi interesele naționaliste nu a atins asemenea extreme ca în România lui 
Ceauşescu. Corpul femeii a fost pus din ce în ce mai mult să slujească sta- 
tul. Primul semn al transformării corpului femeii într-un instrument a apărut 
o dată cu Decretul 770 din 1966, care interzicea avortul în aproape toate 
împrejurările. Decretul lui Ceauşescu a pus capăt brusc întreruperilor de 
sarcină ca metodă principală — şi legală — de control al fertilităţii şi a ca- 
tapultat România în lumina reflectoarelor literaturii demografice mondiale." 

Legătura politică directă între naşterea copiilor şi reproducerea socială 
a fost mai puţin vizibilă în Republica Socialistă România decît creşterea 
spectaculoasă a ratei natalității. „Demografia politică" sau analiza demo- 
grafică pe deplin subordonată intereselor statului şi articularea unei „ideo- 
logii naţionale în socialism" au fost elementele esenţiale ale viziunii socialiste 
a lui Ceauşescu. 

Pentru Ceauşescu, modernizarea implica totodată asigurarea în final a 
autonomiei României, în special față de blocul sovietic.' îndrăzneala cu 
care s-a opus invadării Cehoslovaciei de către trupele Pactului de la Varşovia 
în 1968 a atras spectaculos atenţia asupra firii lui independente, dacă nu 
şi asupra intenţiilor lui naţionaliste şi socialiste. în fața naţiunii sale şi a 
întregii lumi, Ceauşescu a anunţat solemn: 

Ştim, tovarăşi, că pătrunderea trupelor celor cinci țări socialiste în Cehoslovacia 
constituie o mare greşeală şi o primejdie gravă pentru pacea în Europa, pentru 
soarta socialismului în lume. Este de neconceput în lumea de astăzi, cînd popoarele 
se ridică la luptă pentru a-şi apăra independenţa naţională, pentru egalitatea în 
drepturi, ca un stat socialist, ca state socialiste să încalce libertatea şi indepen- 
denţa altui stat. Nu există nici o justificare, nu poate fi acceptat nici un motiv 
de a admite, pentru o clipă numai, ideea intervenţiei militare în treburile unui 
stat socialist frățesc. [...] Nimeni nu se poate erija în sfătuitor, în îndrumător 
cu privire la felul în care trebuie construit socialismul în altă ţară... întregul popor 
român nu va pemiite nimănui să încalce teritoriul patriei noastre." 


Acum însă, cînd sîntem înarmaţi cu înţelepciunea privirii analitice retro- 
spective, devine limpede că politica internă şi cea externă promovate de 


CONSTRUIREA SOCIALISMULUI ÎN ROMÂNIA LUI CEAUŞESCU 31 


Ceauşescu erau concordante din punct de vedere ideologic. Retorica păti- 
maşă cu care erau invocate „dreptul la autodeterminare" şi gloria „mîn- 
driei naţionale" au contribuit la consolidarea puterii lui Ceauşescu în România 
şi a prestigiului lui, atît în Occident, cît şi în rîndul naţiunilor din lumea a 
treia şi al mişcării de nealiniere. ' „Independenţa" şi „suveranitatea naţiona- 
lă" au devenit îndemnuri mobilizatoare pentru stimularea unui sprijin entuzi- 
ast în ţară şi a aprobării Vestului; conducătorul României înfruntase Uniunea 
Sovietică. i ca IV 

In perioada poststalinistă de relativă relaxare politică din anii '60, Cea- 
uşescu a beneficiat de imaginea din ce în ce mai populară a unui comu- 
nist „liberal", tînăr şi pragmatic. La această percepţie iluzorie au contribuit 
mai mulţi factori: Ceauşescu îl reabilitase pe Pătrăşcanu (victimă a unui 
proces înscenat, din perioada stalinistă a României) '; părea să sprijine libe- 
ralizarea economică şi intelectuală”; promova relaţii mai deschise cu 
Occidentul; iar ca parte a procesului de consolidare a propriei puteri, el a în- 
locuit o generaţie întreagă de conducători, oferind astfel speranţe popu- 
laţiei'”. Pentru cei mai mulți români, Ceauşescu a reprezentat salvarea 
potenţială din hăţurile strînse cu care sovieticii îşi controlau sateliții. „Fratele 
mai mare" era personificarea răului: armata sovietică, strategiile de colo- 
nizare, invazia, represiunea culturală. Ceauşescu se desfăta retoric în loiali- 
tatea sa față de națiunea română şi a fost răsplătit printr-o largă popularitate 
în rîndul supuşilor săi. In contrast evident cu discursul internaționalist al 
comuniştilor formaţi de sovietici, Ceauşescu proclama neîncetat caracterul 
sacru al „naţiunii şi statului" ca „bază a dezvoltării societăţii socialiste. 
[...] Dezvoltarea şi înflorirea fiecărei naţiuni socialiste, a fiecărui stat socia- 
list egal în drepturi, suveran şi independent, constituie o cerință esențială 
de care depind întărirea unităţii şi coeziunii ţărilor socialiste, creşterea înrîuririi 
lor asupra mersului înainte al omenirii spre socialism şi comunism". 

Pentru liderii occidentali, Ceauşescu (unnînd mai curînd calea conducă- 
torului iugoslav Tito) era o stea în ascensiune, în mijlocul întunericului socialis- 
mului sovietic. „Autodeterminarea" intra în rezonanţă cu principii de multă 
vreme prețuite de naţiunile democratice din Vest. Accentul pus de Ceauşescu 
pe „familie" promova o formă respectată şi familiară de organizare socială. 
Iniţiativele lui pronataliste, menite să combată scăderea ratei natalității — 
o problemă cu care şi Occidentul se confrunta de multă vreme —, au fost 
primite favorabil la Conferinţa Mondială a Populaţiei, desfăşurată la Bucureşti 
în 1974." în mod similar, planurile lui de modernizare şi „sistematizarea" 
localităţilor urbane şi rurale au fost evaluate pozitiv, pentru caracterul lor 
cuprinzător şi rațional." Vestul considera că Ceauşescu era un aliat credi- 
bil în cadrul blocului răsăritean. Poziţia lui față de Israel a fost aprobată 
în Occident şi a determinat Statele Unite şi alte ţări să închidă ochii asupra 
relaţiilor lui directe cu libienii şi palestinienii, de exemplu. El juca toto- 

dată rolul de mediator în discuțiile dintre Statele Unite şi China.” Privită 
din exterior, prin prisma viziunii politice occidentale, politica lui Ceauşescu 
servea parţial interesele occidentale în condiţiile războiului rece. 

Examinată din interior însă, această politică putea fi tot mai greu considera- 
tă ca slujind interesele populaţiei României. Semnele, vizibile încă din 1966, 
cînd Ceauşescu a început să-şi consolideze puterea, au fost interpretate greşit 
atît de români, cît şi de străini. Conjunctura neprevăzută a tensiunilor politice 
internaţionale şi poziţia stabilită de Ceauşescu pentru România în acest con- 
text, combinate cu accentul pus de el în plan intern pe autodeterminarea 
României, l-au avantajat pe conducătorul român. într-adevăr, adoptarea legii 
antiavort în 1966 a fost — şi a rămas — un indicator esenţial pentru relația 
ce urma să fie stabilită între statul socialist şi cetățenii lui, pe toată dura- 
ta regimului Ceauşescu. 

Controlul reproducerii societale era fundamental pentru enormul proiect 
de transformare socialistă. lată de ce este important să înţelegem rolul cul- 
tural vital jucat de politizarea a ceea ce în mod tradiţional fusese rezolvat 
în intimitatea vieţii de familie, şi anume relaţiile sexuale şi socializarea 
copiilor." Legiferînd comportamentul reproductiv, statul a intervenit în dome- 
niul cel mai intim al relaţiilor sociale. Această alterare radicală a relaţiilor 
sociale şi a organizării structurilor vieţii cotidiene a fost un obiectiv pri- 
oritar al strategiilor de dezvoltare promulgate de planificatorii comunişti. 
Trebuie subliniat faptul că economiile socialiste sau planificate depindeau 
de mobilizarea şi utilizarea resurselor umane, mai exact de disponibilitatea 
forţei de muncă şi de controlul exercitat asupra ei. în economiile planifi- 
cate, în care cerinţele de forță de muncă din acel moment şi viitoare erau 
relativ mari (imigrarea forței de muncă internaţionale era practic inexistentă, 
iar rata natalității era în scădere), atenţia acordată fenomenului demogra- 
fic căpăta o importanţă vitală din punct de vedere strategic.” în consecinţă, 
„mobilizarea forţei de muncă" nu era o expresie abstractă, folosită pentru 
a caracteriza vastitatea activității umane „mobilizate" în scopul realizării 
unei schimbări rapide, „multilaterale".” Controlul exercitat asupra corpu- 
lui, mai exact asupra corpurilor muncitorilor socialişti, constituia mai degrabă 
mijlocul prin care „planul" era transpus semnificativ în practica vieţii de 
zi cu zi. Relaţia care a rezultat din intersectarea politicii statului cu fac- 
torii demografici a avut consecinţe directe asupra familiei; ea a schimbat 
raporturile între sexe şi rolurile lor şi a evidenţiat interesele, adesea con- 
tradictorii, ale statului şi cetăţenilor lui, în special pe cele ale femeilor. 

Se cuvine aici schiţat profilul demografic istoric al României dinainte 
de ascensiunea lui Ceauşescu la putere. (Legislaţia reproducerii este prezen- 
tată mai pe larg în capitolul 2.) Tranziţia demografică a început în România 


! 


mai tîrziu decît în majoritatea celorlalte țări europene.” în perioada inter- 


belică, dezvoltarea capitalismului s-a produs lent într-o țară predominant 

agrară (75-80 % din populaţie trăia în zonele rurale). Rata natalității reflec- 

ta parţial structura în general rurală a populaţiei, norma fiind de patru copii 
pentru fiecare familie.” Dar ravagiile celui de-al doilea război mondial, 
precum şi ocuparea ţării de către trupele sovietice şi instalarea puterii comu- 
niste au produs nesiguranţă şi teamă în rîndurile populaţiei din România. 
Ritmul dinamic al schimbărilor socio-economice din prima perioadă a domi- 
naţiei comuniste, ce a avut ca rezultat îmbunătăţirea sistemului public de 
îngrijire a sănătăţii, urbanizarea, industrializarea, colectivizarea şi educaţia 
de masă (inclusiv a femeilor), a contribuit de asemenea la scăderea ratei 
natalității. Pentru corectarea acestei situaţii, avortul a fost restricționat între 
1948 şi 1957, fiind permis numai în cazurile cînd sarcina ameninţa viața 
mamei sau cînd exista riscul naşterii unui copil handicapat. ' Deşi interzis 
prin lege, avortul nu era totuşi sancționat decît ca infracţiune, decizia de 
a recurge la o întrerupere de sarcină fiind lăsată practic, în mare măsură, 
la discreția medicilor. Avorturile ilegale erau de asemenea frecvente în acea 
perioadă şi se efectuau cu acordul tacit al autorităţilor. Avortul nu căpătase 
încă o semnificaţie naţională din punctul de vedere al politicii demografice. 

Interesul pentru controlul politic al corpului prin legislaţia reproducerii 
s-a schimbat în 1957. Avortul a fost pe deplin legalizat, în conformitate cu 
logica noilor strategii de dezvoltare începute atunci cu toată seriozitatea.” 
Pentru a înlesni calea proiectelor care vizau o schimbare socială radicală, 
tînărul guvern comunist trebuia să distrugă în primul rînd instituţiile, normele 
şi valorile sistemului anterior.” EI şi-a concentrat astfel atenţia asupra struc- 
turilor de familie tradiţionale. Liberalizarea avortului şi a accesului la divorț 
au constituit asalturi directe asupra solidarităţii familiei tradiţionale, sub- 
minînd ordinea ierarhică a autorităţii între generaţii şi sexe. “Din nou, sco- 
pul era acela de a scinda ordinea socială familială şi de a crea o forță de 
muncă mobilă, formată din indivizi neconstrînşi de legăturile de familie 
sau de „tradiţie".” La rîndul lor, aceşti indivizi urmau să formeze forţa de 
muncă necesară pentru îndeplinirea viguroaselor planuri de industrializare 
şi a colectivizării forțate la sat. Printre ei se aflau femei, a căror integrare 
în forța de muncă a fost facilitată de noile reglementări care îngăduiau acce- 
sul la avort şi divorţ. 

Desigur, deplasările sociale rapide şi radicale au contribuit în mare măsură 
la mobilitatea geografică şi socială. Mobilitatea geografică era restricționa- 
tă conform prevederilor de plan.” Cu timpul, mobilitatea socială planifi- 
cată a schimbat radical peisajul demografic din România. Clasa muncitoare 
s-a dezvoltat ca număr şi dimensiune, la fel ca şi concentrarea ei în zonele 
urbane. Pînă în 1966, populaţia urbană atinsese 38,2 %, față de 23,4% în 
1948.” Este important de remarcat că statul muncitoresc garanta salariul 
minim şi condiţii minime de trai tuturor celor ce participau la construirea 
socialismului. între aceştia, ţăranii şi muncitorii, indiferent de sex, bene- 

ficiau de o mobilitate verticală, eliberîndu-se din cătuşele impuse de ordinea 
feudală. 

Schimbările sociale au contribuit însă şi la un pronunţat declin al ratei 
natalității, care a scăzut de la 25,6 naşteri vii la mia de locuitori în 1955, la 
14,3 la mie în 1966.'Rata totală a fertilității sau numărul mediu de copii 
născuţi de o femeie scăzuse de la patru, înaintea celui de-al doilea război 
mondial, la mai puţin de doi în 1966." (în 1966, România — ca şi vecina 
ei Ungaria — avea una dintre cele mai mici rate totale ale fertilității din lume: 
o medie de 1,9 copii născuţi de o femeie.) Rata natalității scăzuse în pofi- 
da dictatului ideologic potrivit căruia reproducerea forței de muncă era o nece- 
sitate socială. Fenomenul fusese facilitat parţial de accesibilitatea la avort. 

în 1965, Nicolae Ceauşescu, devenit noul conducător desemnat al Par- 
tidului Comunist Român după moartea lui Gheorghe Gheorghiu-Dej, a luat 
în calcul efectele contradictorii produse de liberalizarea avortului. în 1966, 
fără nici un avertisment prealabil, el a emis Decretul 770, prin care avor- 
tul era scos în afara legii.” Interzicerea avortului a trecut aproape neob- 
servată în cercurile internaţionale şi, ceea ce este mai relevant, chiar în 
România, unde întreruperea sarcinii devenise cea mai răspîndită metodă 
de control al fertilităţii. Emiterea decretului, care a precedat consolidarea 
publică a legitimităţii lui Ceauşescu în 1968, i-a afectat pe toţi indivizii 
activi din punct de vedere sexual. Lipsa unei reacții populare eficiente față 
de această măsură poate fi atribuită, cel puţin parțial, unei supoziţii eronate 
potrivit căreia decretul nu urma să fie aplicat cu stricteţe, dar şi persistenţei 
unei stări de frică atotstăpînitoare de-a lungul întregii perioade staliniste, 
în timpul regimului Gheorghe Gheorghiu-Dej.” Frica şi nesiguranța sînt 
instrumente eficiente de control; partidul comunist a profitat de pe urma 
manipulării lor. 

Natura economiei de penurie a facilitat controlarea emergenţei unei socie- 
tăţi care depindea de stat pînă şi în lucrurile fundamentale ale vieţii coti- 
diene mult timp după ce statul nu mai era în stare să le ofere. Stimulentele 
acordate prin sistemul de asistență socială, oricît de meschine, au slujit la 
integrarea tot mai profundă a populaţiei în reţeaua unui sistem totalitar. 
Totuşi, pe măsură ce anii treceau şi recesiunea globală agrava problemele 
inerente economiilor planificate în general, stimulentelor menite să 
cumpere consimțământul li s-au adăugat, în România lui Ceauşescu, noi mă- 
suri coercitive. Retorica înfăptuirilor socialiste a aprins involuntar scînteia 
unor dorinţe de consum pe care regimul nu le putea satisface. Strategiile 
manipulative îi ţineau pe oameni prizonieri în sistem. Muncitorii erau ade- 
meniți cu prime a căror acordare era adesea legată de compromisuri profi- 
tabile. „Ei se fac că ne plătesc, noi ne facem că muncim" reprezenta doar 
una dintre manifestările complicităţii stabilite între conducere şi muncitori 
care păstra sistemul în stare de funcționare, oricît de proastă.” 

PATERNALISMUL SOCIALIST: 
EGALITATEA ÎNTRE SEXE, FAMILIA ŞI STATUL 


Ideologia socialistă a muncii îi obliga pe toţi cetăţenii să contribuie la 

construirea socialismului „după posibilități”. Această axiomă servea drept 
bază pentru a legitima mobilizarea forţei de muncă şi avea consecinţe prac- 
tice imediate. Şi mai important însă era faptul că toți cetăţenii erau clasi- 
ficaţi ca membri productivi sau neproductivi ai societăţii. în acest fel, 
corpurile umane au fost puse să slujească scopurile economiei politice a 
statului. Indivizii trebuiau să fie recunoscuţi sau acceptaţi public în funcţie 
de randamentul lor ca lucrători, şi nu prin factorii care defineau identitățile 
lor distincte. Pe tot parcursul cărții voi discuta implicaţiile acestei situaţii, 
în special din punctul de vedere al relaţiilor între sexe. Pe cei consideraţi 
a fi handicapaţi fizic sau mental, eticheta de membru neproductiv al soci- 
etăţii îi condamna la izolare şi uitare, ca „nonpersoane"; ei erau adesea 
abandonaţi în instituţii de stat ce asigurau numai condiţiile minime de 
supravieţuire în ceea ce ar putea fi cel mai bine descris drept un infern 
instituţionalizat. "în esenţă, cei care nu munceau în interesul făuririi socia- 
lismului, sau erau incapabili să muncească, erau consideraţi „paraziți ce 
devorau trupul sănătos, disciplinat al „poporului”. 

Din resursele potenţial productive de forță de muncă făceau parte şi 
femeile, care reprezentau puţin mai mult de jumătate din populaţia naţiona- 
lă.” Aşa cum se întîmplase şi în Uniunea Sovietică, „crearea unei noi comu- 
nități politice a făcut din mobilizarea politică a femeilor o preocupare 
majoră""”. în sfera publică supusă controlului statului, femeile, ca şi mi- 
norităţile, erau prezente în posturi influente; totuşi, prezenţa lor era în gene- 
ral simbolică, reflectînd un sistem operativ de cote care recunoştea doar 
formal participarea femeilor şi a minorităţilor în funcții de conducere.” 
Accesul la putere era stratificat. Majoritatea persoanelor situate în poziţii 
de putere nu făceau parte din „nucleul central", în schimb erau complice 
cu acesta; ele constituiau, cum ar spune Pierre Bourdieu, „fracțiunea domi- 
nată a clasei dominante". Femeile nu reprezentau interesele femeilor, la fel 
cum sindicatele nu reprezentau interesele muncitorilor.” 

Regimurile socialiste se distingeau prin devotamentul ideologic declarat 
față de egalitatea între sexe, prin care înțelegeau dreptul femeilor la muncă. 
Se afirma că integrarea femeilor în sfera publică a producţiei de stat avea 
să elimine subordonarea femeilor, caracteristică în cadrul familiei burgheze, 
patriarhale. Emanciparea legiferată a femeilor în socialism (prin muncă 
salarizată) a contribuit în mod neaşteptat şi la modificarea relaţiilor de fami- 
lie. Dar participarea femeilor la economia naţională, la viaţa politică şi în 
societate, ca muncitoare şi mame prin intermediul unui egalitarism forţat, 
cum l-au numit unii, a creat clasica dublă povară a muncii atît în sfera de 
stat, cît şi în gospodărie. în România, obişnuita dublă povară a devenit triplă, 

atunci cînd naşterea copiilor a fost decretată datorie patriotică." Promovă- 
rile profesionale nu au fost însoţite de producerea unor obiecte de uz cas- 
nic care să uşureze munca în gospodărie şi nici de o preocupare specială 
referitoare la unele modificări ale rolului sexelor în cadrul familiei. Relaţiile 
patriarhale moştenite nu s-au transformat semnificativ şi se poate susţine 
că ele au fost în continuare exacerbate de structura paternalistă a statului 
socialist. 

In timpul „construirii socialismului", un număr fără precedent de femei 
au beneficiat de sistemul educaţional. De exemplu, fetele reprezentau 41,2 % 
din elevii de liceu în 1938-1939, 51,5% în 1971 şi 49,8 % în 1989-1990. 
La nivel universitar, procentajul de femei admise a crescut de la 25,9% în 
1938-1939, la 43,3 % în 1971 şi 48,3 % în 1989-1990. în 1990, 48,5 % 
din cifra totală a şcolarizării (de la şcoala primară pînă la universitate) erau 
femei.” Mai mult, cete întregi de femei intrau simultan în cîmpul muncii. 
în 1989, 40,4% din angajaţii întreprinderilor de stat erau femei." Cu toate 
acestea, exista tendința ca femeile — într-o mai mare măsură decît bărba- 
ţii — să fie angajate în posturi mai puţin potrivite nivelurilor lor de educa- 
ţie." în pofida retoricii oficiale privind egalitatea între sexe, diviziunea muncii 
era făcută pe sexe. Sectoarele-cheie ale socialismului — birocraţia, apara- 
tul represiv al Securităţii statului şi industria grea — erau preponderent 
masculine, în special la nivelul conducerii. Femeile erau angajate la niveluri 
inferioare, deţineau posturi funcţionăreşti, munceau în industria uşoară şi 
în agricultură, sau în învăţămînt, sănătate, cultură şi contabilitate.” Rolurile 
tradiţional feminine din familie i-au revenit în continuare femeii şi în cadrul 
mai larg al diviziunii muncii la nivel de stat. în retorica de zi cu zi, devota- 
mentul ideologic faţă de „emanciparea" femeii masca o continuă stratifi- 
care pe sexe a diviziunii muncii la locul de muncă şi în familie. 

Ca fonnă de recunoaştere a „capacităţii” specifice a femeilor — mater- 
nitatea — statul socialist îşi propunea să sprijine încorporarea femeilor în 
sfera economică, acordîndu-le diverse forme de asistență socială: concedii 
de maternitate garantate, asigurarea păstrării locului de muncă, facilități 
pentru îngrijirea copiilor. Aceste drepturi acționau ca stimulente pozitive 
şi erau progresiste măcar ca intenţie, dacă nu şi ca realizare. Sub stindar- 
dul ideologic al sprijinirii egalităţii sexelor, măsurile de acest fel erau menite 
să faciliteze utilizarea de către stat a forței de muncă feminine. în schimb, 
statul îşi asuma anumite roluri mai „tradiționale" privind creşterea şi îngri- 
jirea copiilor, care în familia patriarhală intrau în responsabilitatea femeii. 
Dar, în ciuda susţinerii ideologice a egalităţii sexelor în toate fostele state 
socialiste, legislația progresistă privind drepturile femeilor ca lucrătoare 
contrazicea de multe ori obligaţiile lor ca reproducătoare ale forței de muncă 
— altfel spus, rolul lor de mame. Contradicţiile inerente în rolurile ce reve- 
neau femeilor ca (re)producătoare pentru statul socialist şi ale acestuia, pre- 
cum şi pentru familia patriarhală şi ale acesteia au antrenat inevitabil o 

estompare a granițelor dintre sfera publică şi cea privată în viaţa cotidi- 

ană.'“ Ironia a fost că au apărut contradicții şi în legătură cu rolurile băr- 
baţilor; naţionalizarea proprietăţii şi interzicerea avortului au pus sub semnul 
întrebării „drepturile" transmise pe linie paternă ale bărbaţilor asupra vieţii 
sexuale şi reproductive a soțiilor lor, pe care statul socialist le-a expropriat 
prin decret. 

Desigur, cînd starul încearcă să legifereze reproducerea biologică în intere- 
sul reproducerii sociale, preocupările publice şi cele private devin oficial 
îngemănate.' Dar în fostele state socialiste din Europa de Est, eradicarea 
intenționată (chiar dacă formală) a sferei private s-a repercutat asupra relaţi- 
ilor dintre stat şi familie, dintre soţi, părinţi şi copii, precum şi asupra relaţi- 
ilor sociale în general. Lichidarea proprietăţii private, inclusiv a condiţiei 
femeii ca proprietate privată”, a fost fundamentală pentru succesul trans- 
formării „vechii ordini" şi pentru distrugerea „habitusului"” capitalist. In 
acest fel, „familia [burgheză] tradiţională" trebuia să-şi înceteze existenţa.” 

Intre timp, partidul-stat a fost forțat să reconcilieze interesele familiei 
cu necesităţile politico-economice ale statului şi a realizat acest lucru în 
termeni formali şi simplişti. în fapt, statul a uzurpat prerogativele familiei 
patriarhale tradiționale, asumîndu-şi-le. Statul a stipulat parametrii autorității 
sale în Codul Familiei: „în Republica Socialistă România statul ocroteşte 
căsătoria şi familia; el sprijină prin măsuri economice şi sociale dezvoltarea 
şi consolidarea familiei. Statul apără interesele mamei şi copilului şi mani- 
festă deosebită grijă pentru creşterea şi educarea tinerei generaţii. [...] în 
relaţiile dintre soţi, precum şi în exerciţiul drepturilor față de copii, băr- 
batul şi femeia au drepturi egale" (articolul 1). 

Codificarea „drepturilor" statului asupra vieţii private a cetăţenilor săi 
prin protecţia căsătoriei şi a familiei indică unele ambiguităţi şi contradicții 
fundamentale. în privinţa egalităţii în drepturi a femeii, Codul Familiei „pro- 
teja" dejure egalitatea femeilor în sfera privată. Dar noţiunea de egalitate 
a femeilor era străină vieţii de zi cu zi, pentru că încălca normele patriar- 
hale tradiționale. Mai mult, după ce a oficializat dinamica egalităţii între 
sexe în cadrul familiei prin statute egale şi a expus-o în propaganda ofi- 
cială, statul nu s-a mai interesat de ea. De exemplu, participarea dispro- 
porționată a femeilor la munca din gospodărie şi victimizarea lor prin violența 
domestică nu intrau în competenţa statului. 

în sfera publică, egalitatea femeilor cu bărbaţii era de asemenea „pro- 
tejată" prin Constituţie (articolul 23): „în Republica Socialistă România, 
femeia are drepturi egale cu bărbatul. Statul ocroteşte căsătoria şi familia 
şi apără interesele mamei şi copilului." Dar statutul de egalitate pentru femei 
reprezenta mai mult afirmarea legală a doctrinei comuniste decît încercarea 
statului de a redresa în vreun fel inegalitatea existentă. Egalitatea sexelor 
într-o „dictatură a proletariatului" însemna că proletarii, indiferent de sex, 
erau definiți din punct de vedere social şi economic prin lipsa proprietății 

private." Ei aveau în comun puterea lor de a munci, care, din punct de 

vedere sociologic, îi făcea egali prin lege. Cu cuvintele lui Ceauşescu: „Dacă 
vorbim de crearea condiţiilor de deplină egalitate între sexe, aceasta înseam- 
nă că trebuie să-i tratăm pe toţi oamenii nu ca bărbaţi şi femei, ci în cali- 
tatea lor de membri de partid, de cetăţeni, pe care îi judecăm exclusiv după 
munca pe care o depun." Principiul egalităţii a fost formalizat nu numai 
prin documente fundamentale precum Constituţia Republicii Socialiste 
România, ci şi prin politica statului. Garantarea „egalităţii" nu reflecta însă 
o atitudine publică faţă de egalitate sau recunoaşterea inegalităţii, şi nici 
nu a generat vreun activism politic atunci cînd discrepanţa dintre retorica 
statului privind egalitatea (între altele) şi condiţiile vieţii cotidiene a devenit 
flagrantă. Egalitatea între sexe nu era înțeleasă — sau trăită — în termeni 
culturali; ea era doar proclamată politic. 

Teoretic, egalitatea între sexe însemna transformarea radicală a înseşi 
instituţiei pe care statul „spunea" că o protejează: familia. Prin Codul 
Familiei, statul şi-a adjudecat rolul de arbitru şi protector al familiei, căsă- 
toriei şi maternității. Statul a uzurpat autoritatea patriarhală în cadrul fami- 
liei, modificînd astfel relaţiile dintre sfera domestică (bazată pe sexe diferite) 
şi sfera publică statală. în consecinţă, granițele dintre sfera publică şi cea 
privată au devenit transparente, permiţînd statului să-şi exercite controlul 
în acest domeniu sub pretextul protecției sale generoase. Dar, aşa cum a 
subliniat Carole Pateman: „Protecţia este modul politicos de a vorbi despre 
subordonare."" Interesele femeilor şi ale bărbaţilor deopotrivă erau subor- 
donate celor ale statului. 

Paternalismul socialist se întemeia pe convingerea că ce era bun pen- 
tru stat era bun şi pentru cetățenii lui.'' Asumarea de către stat a responsa- 
bilităţii legale pentru familie a constituit autoritatea paternalistă a statului 
şi ierarhizarea relaţiilor stat-familie, subliniind totodată rolul social al fami- 
liei în formarea „omului nou socialist”. 

Sub Ceauşescu, „familia" a căpătat legitimitate instituțională. înțeleasă 
ca instituţie socială, familia a fost folosită în campaniile ideologice ca 
metaforă arhetipală a înseşi ordinii sociale. De-a lungul anilor, politica față 
de familie a variat, dar semnificaţia ei retorică a fost într-o continuă ascen- 
siune. Ca bastion al societăţii socialiste în care se făurea viitorul naţiunii, 
statul „acordă o atenţie specială familiei [...] consolidării şi întăririi ei con- 
tinue [...] Este necesar să fie combătute cu fermitate atitudinea retrogradă, 
manifestările de uşurinţă faţă de familie, care au drept consecinţă creşterea 
numărului divorţurilor, destrămarea unor cămine, neglijarea educaţiei copi- 
ilor, a pregătirii lor pentru viaţă”. 

Regimul recunoştea valoarea de utilizare abstractă a familiei în con- 
strucția socialistă, precum şi necesitatea de a asigura respectarea de către 
familii a obligaţiilor lor față de statul-naţiune. Superioritatea statului nu a 
fost niciodată pusă la îndoială, în pofida ataşamentului formal faţă de virtu- 

țile familiei. în fine, statului îi revenea sarcina de a socializa familiile ca 
noi „familii socialiste”. Familia țărănească românească tradiţională era sor- 


tită dispariţiei. Solidaritatea social-emoţională şi practicile materiale impli- 
cate de mncționarea ei cotidiană erau un blestem pentru arhitecţii socialismului. 
Ele trebuiau înlocuite cu loialitatea față de „familia naţiunii” şi cu munca 
altruistă în beneficiul statului paternalist. Mobilizarea familiei reprezenta 
un factor esenţial pentru rezolvarea de către stat a diverselor probleme de 
infrastructură. în afară de faptul că reproduceau forța de muncă, relaţiile 
din cadrul familiei extinse puteau rezolva parţial problemele rezultate din 
lipsa unor facilități adecvate de îngrijire a copiilor şi a căminelor pentru 
bătrîni. De exemplu, bunicii erau adesea cei care se ocupau de nepoți. Nu- 
rorile continuau să îngrijească membrii vîrstnici şi handicapaţi ai familiei. 

Mai grav este însă faptul că, ţinînd cont de interesele membrilor ei, dar 
şi de calitatea de „instituţie a statului”, familia era cu precădere vulnera- 
bilă la cerinţele regimului. Pentru a-i convinge sau a-i forța pe indivizi să 
se conformeze, regimul a formulat amenințări deloc voalate — de exem- 
plu, nesupunerea față de oricare cerință atrăgea după sine pierderea locu- 
lui de muncă (cu alte cuvinte, tatăl sau mama urmau să fie privaţi de mijloacele 
de întreținere a familiei). Siguranţa locului de muncă funcţiona eficient 
ca un dispozitiv care garanta disciplina. Contrar convingerii populare, secu- 
ritatea locului de muncă nu era prețuită doar pentru că muncitorii se dovedeau, 
prin natura lor, leneşi. Majoritatea muncitorilor, în pofida faptului că salari- 
ile nu ajungeau pentru a acoperi costul vieţii, depindeau formal de locul de 
muncă pentru a avea acces la beneficii sociale şi pentru a-şi asigura un sen- 
timent de relativă securitate în ceea ce era considerat a fi un mediu sociopolitic 
imprevizibil.” Ca pretutindeni în blocul răsăritean, siguranţa locului de muncă 
era garantată prin lege — atîta timp cît muncitorul răspundea aşteptărilor. 
Aşteptările însă depăşeau cu mult preocupările legate strict de locul de muncă. 
în realitate, locul de muncă constituia un microcosmos instituţionalizat al 
societăţii socialiste în curs de edificare.” 

Amenințarea pennanentă cu pierderea locului de muncă sporea sentimentul 
de vulnerabilitate al cetățenilor români. La rîndul ei, această vulnerabilitate 
potenţială îi făcea pe oameni vulnerabili la hărţuirea administrativă (practi- 
cată frecvent, dar nu exclusiv, de personalul Securităţii). Caracterul arbi- 
trar al acestei dinamici juca un rol important: nimeni nu ştia în cine să aibă 
încredere. Pericole potenţiale zăceau în persoana colegului, care putea să 
lucreze sau nu pentru poliţia secretă. Mai mult, toată lumea ştia că o altă 
funcţie era dificil de obţinut şi în acelaşi timp costa scump şi că „desface- 
rea contractului de muncă" era înregistrată automat în dosarul personal. 

Căutarea unui nou loc de muncă era complicată şi mai mult de cerinţele 
oficiale privind aprobarea de şedere în localitate (obţinută de la autorităţi) 
şi de mobilitatea instituționalizată restrînsă, care lega oficial majoritatea 
persoanelor de o anumită localitate.” Cererile de rezidență legală erau 

urmărite în mod riguros. Fiecare bloc avea în socialism un administrator 

sau un îngrijitor, de obicei cineva care locuia în clădire. Administratorul 
păstra cartea în care erau înscrise toate datele locuitorilor imobilului: numărul 
şi statutul lor curent.” Rolul acestui personaj era de a sprijini supravegherea 
multilaterală a populaţiei României, ceea ce constituia o altă faţetă a vieţii 
cotidiene. In acest fel se asigura, zi şi noapte, o legătură insidioasă între au- 
torităţile statului şi cetăţenii lui. Suspiciunea invadase toate mediile de viaţă, 
erodînd şi mai mult zidurile deteriorate ale sferei private. 

Vulnerabilitatea locului de muncă era astfel o sursă constantă de şantaj 
psihologic. Reconcilierea necesităţii de a satisface nevoile propriei familii 
cu sprijinirea cerinţelor „familiei"” naţiunii antrena adesea acţiuni compro- 
mițătoare pentru sentimentul demnităţii. în consecință, o dată cu trecerea 
timpului, constructorii socialismului au devenit din ce în ce mai alienaţi față 
de ei înşişi şi faţă de statul-naţiune care susţinea că le apără interesele. 

Statul paternalist îşi exprima parţial puterea prin elaborarea unui discurs 
şi a unui set aferent de practici concentrate asupra „familiei”. Retorica ofi- 
cială referitoare la familie intra în rezonanţă cu tiparele culturale familiale. 
Structura familiei româneşti tradiţionale este patriarhală şi îşi stabileşte fili- 
aţia pe linie paternă; relaţiile de dependenţă tipică a sexelor create de acest 
tip de organizare familială erau înălțate la nivelul dominaţiei „legitime" a 
statului socialist asupra cetăţenilor săi. Prin urmare, cetățenii statului socia- 
list erau tratați ca nişte copii care beneficiau de grija (sau de neglijența) 
părinților lor, şi în special de îndrumarea aspră a tatălui familiei. 

Ceauşescu pare să fi interpretat această metaforă familială în sens lite- 
ral, convins fiind că „tatăl ştie mai bine"". Crescut el însuşi într-o familie 
de țărani, Ceauşescu părea incapabil să depăşească amprenta educaţiei 
tradiționale primite în familie — oricît de mult ar fi încercat, ceea ce, după 
cum vom vedea, a făcut cu hotărîre. Atitudinile „fundamentaliste" ale lui 
Ceauşescu faţă de munca sîrguincioasă şi comportamentul cuviincios păreau 
să reflecte ambivalența stimei abstracte pe care o nutrea față de „familie” 
şi disprețul față de tatăl său şi propria familie, pe care i-a părăsit la vîrsta 
de unsprezece ani, cînd a plecat la Bucureşti să-şi caute de lucru. Adolescentul 
şi-a găsit o nouă familie, urbană — Partidul Comunist Român, aflat pe 
atunci în ilegalitate. Nu se poate şti în ce măsură aceste experienţe tim- 
purii au influenţat concepţia lui despre „dominaţia legitimă" a statului asupra 
familiei, totuşi amprenta trecutului nu poate fi automat neglijată. 
Psihodinamica copilăriei petrecute de Ceauşescu în mijlocul familiei în care 
s-a născut a intrat în contradicţie cu psihoistoria dominaţiei lui asupra fami- 
liei statale. „Tradiţia" era sortită să se lupte cu viziunea lui Ceauşescu despre 
modernitate. 

într-adevăr, socialismul românesc sub Ceauşescu a devenit cunoscut ca 
„socialism într-o singură familie". Partidul Comunist Român a fost carac- 
terizat în termenii organizării familiale: Jowitt vorbea despre „familializarea 

partidului"; Tismăneanu şi Georgescu despre „socialismul dinastic".” In 
rîndurile populaţiei, relaţiile extinse de rudenie „explicau", pentru mulţi, 
funcționarea partidului: PCR era acronimul pentru Partidul Comunist Român. 
Acestea erau şi inițialele familiilor Petrescu şi Ceauşescu. Practicile zil- 
nice legate de înrudire au condus spre un înțeles mai subtil al PCR: Petrescu, 
Ceauşescu şi Rudele — adică relaţiile din familia extinsă. Petrescu era numele 
Elenei Ceauşescu înainte de căsătorie. Echivalenţa simbolică între acroni- 
mul oficial şi înţelesul lui neoficial se referea la ocuparea unor poziţii politice 
importante de către membrii familiei extinse. într-o societate tradițională, 
căsătoria creează relaţii între familiile corporative. Partidul Comunist Român 
funcţiona în consecinţă.” Mai mult, mamele (şi soacrele) din familia patri- 
arhală deţineau în general puterea în gospodărie“, iar autoritatea lor creştea 
o dată cu vîrsta. Aşa avea să se întîmple şi în cazul Elenei Ceauşescu.” 

în mod paradoxal, Ceauşescu a înlesnit influența valorilor satului asupra 
organizării partidului-stat, în timp ce plănuia desființarea organizării sociale 
a satului, în care aceste valori erau sacrosancte. Mai dur exprimat, Ceauşescu 
a transpus organizarea familiei ţărăneşti la nivelul planurilor socio- 
demografice ale statului. Aşa cum am menţionat mai înainte, numărul obliga- 
toriu de copii pe care Ceauşescu a hotărît că trebuiau să-l aibă femeile înainte 
de a căpăta dreptul la o întrerupere legală a sarcinii era o reproducere a 
normei ţărăneşti de 4—5 copii pe familie, caracteristică României în perioa- 
da interbelică. Din punct de vedere istoric, maximizarea numărului de copii 
vii era mijlocul obişnuit prin care se asigura subzistența familiei în gospodări- 
ile ţărăneşti. în anii '30, rata mortalităţii infantile era destul de mare; în 
perioada 1937-1939, de exemplu, la fiecare o mie de copii născuţi vii se 
înregistrau 180 decese înainte de împlinirea vîrstei de un an. După război 
însă rata mortalităţii infantile a scăzut constant. 

într-adevăr, pentru a-şi satisface nevoile estimate de forță de muncă, 
statul a expropriat dreptul cetăţenilor de a determina dimensiunea familiei 
pe care doreau s-o întemeieze. Procedînd astfel, cl a expropriat şi drep- 
turile bărbaţilor asupra activităţii reproductive a femeilor.” Trebuie subli- 
niat deci că paternalismul a generalizat relaţiile de dependenţă resimțite de 
femei şi copii în familia patriarhală. Bărbaţii erau subordonați în acelaşi 
fel; se poate spune că cetăţenii statului socialist al lui Ceauşescu au fost 
„feminizaţi" structural prin poziţia pe care o aveau față de stat.“ Din per- 
spectiva statului paternalist, toți cetăţenii, indiferent de sex, erau nişte copii 
dependenţi de el. Orfanii sănătoşi, potenţiali muncitori în viitor, au devenit 
adevăraţi pupili ai statului, fiind „crescuţi"” sub supravegherea Ministerului 
învățămîntului, a Ministerului Sănătăţii şi, mai tîrziu, a Ministerului Muncii. 
Mulţi credeau şi că fusese creat un corp special al Securităţii, format din 
orfani selecționați şi educați anume pentru a-şi servi cu loialitate „părinţii”, 
pe soţii Ceauşescu. 

Uzurparea de către stat a rolurilor fundamentale de părinţi a transfor- 

mat familia într-un instrument de control. Controlul corpului, şi în special 
al sexualităţii, a făcut ca statul să devină o prezenţă nemijlocită în viaţa 
majorităţii supuşilor lui. Sfera publică era saturată de reproducerea socială 
şi biologică. Deşi în societatea rurală asemenea subiecte personale nu erau 
de obicei discutate în public, controlul social asupra corpului nu era necunos- 
cut. La ţară, comportamentul sociosexual era controlat de „gura satului”. 
Bîrfa funcţiona ca armă eficientă împotriva încălcării normelor locale. Rareori 
comportamentul neadecvat scăpa de pedeapsa umilirii publice; în confor- 
mitate cu ordinea patriarhală, femeile erau pedepsite cu mai multă asprime 
decît bărbaţii. 

De asemenea, în comunitatea familiilor care populau satul, cel mai mare 
respect era acordat familiilor cunoscute a fi de „neam bun" — atribut con- 
siderat a fi transmis genetic şi moştenit de descendenţii care formau fami- 
lia extinsă. lată ce dorea Ceauşescu să (pro)ereeze: un nou „neam bun" 
pentru toată populaţia României, un popor unic.“ In acest scop, normele 
şi valorile satului au fost reproduse în normele şi valorile consfinţite prin 
Codul principiilor şi normelor muncii şi vieţii comuniştilor, ale eticii şi 
echităţii socialiste (în esenţă, un cod al eticii comuniste) pentru „noul stat 
socialist". Copiii trebuiau socializaţi în cadrul familiei în conformitate cu 
aceste principii. Ereditatea, care juca un rol important pentru a şti din ce 
fel de familie provenea un copil (un neam bun, slab sau prost), determina 
şi statutul cetăţenilor socialişti. Un aspect esenţial al identităţii oricărei per- 
soane era mediul familial din care provenea, dacă avea sau nu o „origine 
sănătoasă" — cu alte cuvinte, în trecutul familiei nu trebuiau să existe pre- 
oţi (mai ales greco-catolici)”, moşieri, rude în străinătate, foşti deținuți poli- 
tici sau persoane divorțate. Asemenea stigmate „de clasă" creau de multe 
ori probleme în educaţia sau cariera profesională a tinerilor. Educaţia viito- 
rilor activişti de partid se desăvîrşea în organizaţiile comuniste de tineret: 
Şoimii Patriei, pentru copiii de vîrste cuprinse între 3 şi 6 ani (înființată 
de Ceauşescu în 1976), Organizaţia Pionierilor, pentru copii cu vîrste între 
9 şi 14 ani, Uniunea Tineretului Comunist (UTC), pentru cei de peste 14 
ani. Membrii naţiunii-familie socialiste ideale trebuiau să fie harnici, pro- 
ductivi, creativi şi decenţi. ' Căsătoria timpurie, deja încetăţenită ca obicei 
cultural în România, a fost ridicată în slăvi. (Femeile aveau tendinţa să se 
căsătorească în jurul vîrstei de 22 de ani, bărbaţii la 25.) Pe lîngă toate 
acestea, dificultăţile legale şi practice ale obținerii divorțului sileau famili- 
ile să rămînă în continuare unite, în pofida mobilităţii dezrădăcinante stimu- 
late de industrializarea rapidă. 

Deciziile politice contradictorii ale regimului, care afectau „familia" atît 
din punct de vedere simbolic, cît şi practic, susțineau rutina cultural înrădă- 
cinată a disimulării. Oamenii îşi însuşeau normele celor două lumi inter- 
dependente şi se comportau în consecinţă. Sfera semantică a cuvîntului „ei” 

includea tot ce era legat de puterea centralizată; „noi", tot ce nu intra în 

această vastă categorie. Spațiile conceptualizate ale termenilor „noi" şi „ei” 
corespundeau în mod implicit sferei private şi celei publice, înţelese ca 
spaţii sociale în care trăiau de fapt oamenii şi ale căror graniţe erau schim- 
bătoare.” A a DRE 


„OMOGENIZAREA" CORPULUI POLITIC SOCIALIST 


Ceauşescu manipula discursul despre familie, întrețesînd reproducerea 
forţei de muncă cu reproducerea naţiunii şi subliniind în acelaşi timp rolul 
special al femeilor în cadrul acestor strădanii „nobile", „patriotice". Națiunea 
însăşi trebuia „reconstruită printr-un proiect neostalinist de inginerie socială, 
cunoscut sub numele de omogenizare, al cărei scop era să „uniformizeze" 
populaţia şi să creeze „omul nou socialist". La Conferinţa Naţională a 
Partidului Comunist Român, în 1972, Ceauşescu declara: 
In condiţiile socialismului asistăm la formarea unei concepţii unice despre lume 
şi viaţă bazate pe materialismul dialectic şi istoric. Are loc, de asemenea, for- 
marea unei ştiinţe şi culturi noi, se cristalizează o etică nouă, înaintată, care 
contribuie la formarea unui om nou — omul societăţii socialiste şi comuniste. 
în societatea socialistă se desfăşoară procesul apropierii dintre oraş şi sat, dis- 
pariţiei treptate a claselor şi omogenizării societăţii, ştergerii treptate a deose- 
birilor fundamentale dintre munca fizică şi munca intelectuală. 
Omogenizarea, concept pe deplin elaborat la mijlocul anilor '80, urmărea 
să producă egalitate socială prin ştergerea diferenţelor sociale. Rasa, genul 
şi etnia trebuiau, toate, omogenizate, la fel ca şi deosebirile spaţiale sau de 
altă natură. Fiecare corp trebuia modelat pentru a deveni un membru pro- 
ductiv al maselor socialiste. Această mascare a diferențelor a contribuit nein- 
tenționat la crearea imaginii „maselor fără chip". Devierea de la norma 
socialistă echivala cu o activitate trădătoare, vizînd răsturnarea statului. 
„Diferenţa" era considerată un atribut al „Celuilalt", deci deviantă. între 
„ceilalți"” figurau desigur străinii, în special cei din Vestul capitalist, impe- 
rialist. (Relaţiile „frăţeşti" se stabileau în cadrul blocului comunist; de remar- 
cat terminologia din sfera relaţiilor de familie, dictată de Uniunea Sovietică.) 
Statul lua măsuri de prevedere şi faţă de efectele periculoase, contagioase, 
exercitate de „ceilalți” din interior, între aceştia numărîndu-se disidenţii, 
reformatorii şi cei care susțineau cu insistență legitimitatea identităţii lor 
etnice sau drepturilor omului, inclusiv dreptul de a-şi determina interese- 
le reproductive. Legile existau pentru a proteja corpul politic şi puteau fi 
invocate arbitrar pentru legitimarea acţiunilor oficiale dirijate împotriva anu- 
mitor forme de „deviere”. 
De exemplu, Decretul 153/1970 a fost folosit ca măsură disciplinară 
împotriva devierii de la normele cetăţeniei socialiste, pe care le definea.” 

Conţinutul lui era divers, mergînd de la definirea paraziţilor sociali (indivizi 

care nu munceau „pe măsura posibilităţilor lor"), pînă la interzicerea inscripţi- 
ilor pe ziduri (şi a distrugerii proprietăţii socialiste). Termenii acestui decret 
erau atît de cuprinzători, încît acuzaţiile de încălcare a lui puteau fi formu- 
late pe baze foarte vagi. Parazitismul era considerat un motiv „legitim" pen- 
tru arestare şi era folosit, în general, în scopuri politice.” Arbitrarul cu care 
erau aplicate măsuri precum cele prevăzute în Decretul 153/1970 contribuia 
semnificativ la crearea unui sentiment incipient de vulnerabilitate, resimţit 
de majoritatea cetățenilor, inclusiv — sau în mod special — de membrii apara- 
tului de conducere. Manipularea vulnerabilității umane a fost una dintre cele 
mai importante arme psihodinamice perfecționate de regim. 

Omogenizarea şi-a structurat propria alteritate; în termenii ei duri, tot 
ce nu era asemănare era inacceptabil. Persoanele „existau" legitim doar în 
sfera publică a statului; încă o dată, statul român îşi însuşea domeniul pri- 
vat al interacțiunii sociale.” Refuzînd să recunoască legitimitatea domeni- 
ilor private de interacţiune, statul şi-a extins tentaculele prin care-şi exercita 
controlul asupra corpurilor şi gîndirii cetăţenilor lui. Conştiinţa trebuia mode- 
lată în mod corespunzător. Acest lucru presupunea un proces evolutiv, iar 
„instruirea" privind practica, etica şi morala socialismului începea la o vîrsta 
timpurie, prin participarea masivă la organizațiile de tineret menţionate mai 
sus. în mod similar, educaţia socialistă era un demers permanent; studenții 
şi muncitorii participau la activitatea practică şi ideologică pe parcursul întregii 
vieți. în toate domeniile activităţilor profesioniste şi de amatori se organi- 
zau competiţii; ele constituiau mecanismele prin care cetăţenii erau 
recunoscuți ca „eroi ai muncii socialiste" şi recompensaţi în consecinţă. Aşa 
cum vom vedea, a naşte copii era o muncă (re)productivă esenţială. Prin 
urmare, mamele care obțineau „rezultate remarcabile în (re)producţie" erau 
recompensate cu medalia de mame eroine. Din procesul de omogenizare 
trebuia să rezulte în final poporul socialist, personificare a unei imagini totali- 
zante a statului, în care limita între stat şi cetăţean devenea poroasă.” 
Estomparea graniţelor, dacă nu eradicarea lor, era un element fundamental 
al transformării socialiste. Intervenţia statului în viaţa particulară prin inter- 
mediul politicii de reproducere estompa graniţele între sfera publică şi cea 
privată din viaţa cotidiană, modificînd relaţiile între cetăţeni şi stat. Este un 
punct care merită subliniat, deoarece evidenţiază o dinamică ideologică ce 
a avut ca rezultat nenumărate contradicții practice. 

Toate domeniile vieţii au fost afectate de omogenizare. Ca strategie a 
schimbării, omogenizarea s-a transmis prin practici discursive echivalente, 
în diverse zone ale discursului politic şi ale frazeologiei politice, cum ar 
fi activităţile culturale, politica demografică, educaţia etc. „Cîntarea 
României" era festivalul naţional cultural care exprima extinderea proce- 
sului de omogenizare în domeniul cultural. „Arta" era definită, în general, 
ca activitate de creaţie a maselor, ştergîndu-se astfel graniţa între arta cultă 

şi cultura populară. în concordanță cu cultura politică antiintelectuală a comu- 
niştilor, profesionalismul elitei a fost înlocuit cu aprecierea amatorismului 


de masă. Conformitatea şi standardizarea au fost şuruburile şi piuliţele omo- 
genizării. Acest proiect „multilateral dezvoltat" presupunea producerea unor 
condiții identice pentru traiul de fiecare zi al tuturor cetățenilor. O formă ide- 
ală de organizare socială urma să fie realizată prin progresele pe care tre- 
buia să le aducă sistematizarea aşezărilor rurale şi urbane. Comunitățile rurale 
şi urbane trebuiau omogenizate, eradicîndu-se diferenţele izbitoare între condiți- 
ile lor de viaţă.” Dotările urbane aveau să fie accesibile tuturor. 

Normativele de construcții impuneau o estetică publică națională. Nu 
se permiteau decît variaţii minime, care reflectau de obicei motive locale 
sau regionale. Construcţiile de pe marginea drumurilor naţionale, de exem- 
plu, se făceau în strictă conformitate cu aceste norme. „Aparenţa” exterioa- 
ră marca materializarea spaţială a ideologiei regimului privind omogenizarea 
şi fixaţia lui Ceauşescu pentru tipizare. Faptul că aspectul exterior era mai 
important decît substanța este exemplificat de cazul, acum celebra, al 
blocurilor înşirate de-a lungul şoselei ce duce la aeroportul naţional. Din 
afară, trecătorii nu-şi dădeau seama că ele nu erau prevăzute cu apă curen- 
tă. Locatarii erau nevoiţi să iasă din casă pentru a utiliza dependinţele comune 
şi să care apa pe trepte, urcînd mai multe etaje. Ca o ironie, în loc să aducă 
dotările urbane la sat, asemenea construcţii au transplantat infrastructura 
învechită a satului la oraş. 

în sfîrşit, Ceauşescu a avut ideea de a înzestra satele cu ansambluri de 
blocuri, fiecare dintre acestea fiind prevăzut cu o cantină comunală. Potrivit 
proiectelor de creare a egalităţii sociale, conformităţii şi omogenităţii, a 
fost elaborat un plan de standardizare a locului unde luau masa românii şi 
a produselor pe care urmau să le consume. Corpurile românilor trebuiau 
hrănite identic. în cantinele comunale urmau să fie consumate în final 
mîncăruri preparate conform indicatorilor „ştiințifici". (Implementarea „ali- 
mentaţiei ştiinţifice" în rîndul populaţiei nu a avut succes, parţial datorită 
dificultăţilor în procurarea hranei în general, ca să nu mai vorbim de ali- 
mentele considerate „sănătoase". în anii '80, mare parte din ceea ce se pro- 
ducea era exportat pentru achitarea datoriei externe.) 

Din perspectivă ideologică, statul paternalist se considera benefic. în 
realitate, etosul omogenizării reflecta un paternalism crud, în cadrai căruia 
partidul-stat îşi revendica prerogativele definirii binelui public. Din nou, 
şi tautologic, acest bine public urma să fie realizat prin omogenizare. Au 
fost formulate politici adecvate acestor scopuri ideologice. Discursul pu- 
blic era vehiculul cu ajutorul căruia se răspîndeau ideile lui Ceauşescu; cu 
toate acestea, şi contrar supoziţiilor obişnuite despre statele totalitare, nu 
exista o corespondență perfectă între ceea ce se dicta la vîrf şi ceea ce se 
întîmpla în realitate. 

în final, viziunea omogenizată „totalitaristă" a dictatorului român s-a 
realizat doar parţial. Strategiile regimului erau implementate de indivizi 


care, în pofida funcţiilor deţinute în partid, îşi duceau viaţa cotidiană ca 
membri ai familiilor lărgite, comunităţilor şi locurilor de muncă; ei nu tră- 
iau numai în textele ideologice. Mulţi dintre ei resimţeau contradicţiile din- 
tre strategiile utilizate de stat pentru a construi socialismul şi strategiile 
aplicate de cetăţeni în viața de zi cu zi. Ca urmare a disjuncţiei tot mai 
mari între retorica oficială şi experiența trăită, aceste strategii au devenit 
din ce în ce mai incompatibile. 


PUTEREA CUVINTELOR: RETORICA OFICIALĂ 


Modalităţile de realizare a comunicării publice erau şi ele subordonate 

eficacității politice. Limba de lemn a discursului oficial modela strategiile 
discursive de comunicare în sfera publică dominată de stat.” Pentru 
Ceauşescu şi regimul lui, retorica oficială a devenit mai reală decît reali- 
tatea însăşi (adică decît acele condiţii verificabile empiric). „Cuvîntul"” — 
retorica oficială — reprezenta şi dicta ceea ce trebuia să fie realitatea „obiec- 
tivă". Această celebrare a retoricii oficiale în sfera publică avea sens ca 
„practică semnificantă"; înțelegerea ei le oferea indivizilor posibilitatea să 
se conformeze public, dar şi să reziste (oricît de pasiv) prin activităţile eco- 
nomice secundare ale pieţei negre sau prin gîndirea personală. De aceea, 
importanța discursului ideologic pentru legitimarea funcțională a regimu- 
lui Ceauşescu nu trebuie respinsă ca „vorbe goale". Aceste practici dis- 
cursive erau înțelese în termenii „puterii magice a cuvintelor" şi ai puterii 
lor de a întruchipa ceea ce ar fi trebuit să fie statul, dacă nu ceea ce era 
acesta în realitate. în acest sens, ideologia poate fi caracterizată drept „creaţie 
a imaginaţiei care tinde să producă şi să fixeze temeliile fundamentale ale 


ms3 


cunoaşterii în toate domeniile". Imaginea statului ca organism cu identi- 
tate şi dorinţe este puternică prin potenţialul ei de a face apel la sensibili- 
tatea emoţională a cetăţenilor, precum şi la perceperea statului ca ființă de 
sine stătătoare — paternalistă. 

într-adevăr, statul „vorbea" tot timpul despre identitatea, dorințele şi 
realizările sale. Contrar anticipărilor teoriei marxiste, viaţa socială în România 
lui Ceauşescu a ajuns să fie reprezentată mai degrabă de retorica ideologi- 
că decît de condiţiile materiale. Conform acestei distorsionări a destinului 
teoretic, gradul în care retorica oficială a fost reificată de şi pentru ide- 
ologi ne ajută să lămurim cum s-a autoreprezentat sistemul şi cum a funcţio- 
nat el în cadrul termenilor propriei sale retorici. în pofida neajunsurilor şi 
a deteriorării dramatice a condiţiilor de viaţă în anii '80, abundența se reali- 
za zilnic — în discursurile şablonarde ale conducătorului. Realizările statu- 
lui socialist se măsurau prin îndeplinirea „planului”. Manipularea conştientă 

a datelor a permis realităţii să se conformeze prevederilor planului. După 

cum vom vedea, statisticile erau rareori folosite pentru a semnala probleme 
care cereau atenție: de exemplu, primele date despre SIDA au fost în mod 
deliberat ignorate; iar ca răspuns la creşterea incidenței mortalităţii infan- 
tile, naşterile nu erau înregistrate decît după cîteva săptămîni. în schimb, 
statisticile erau folosite în general ca instrumente politice. Interpretate ca 
reprezentări obiective ale „realităţii”, ele au devenit uneltele cu ajutorai 
cărora erau îndepărtate din funcţii oficialitățile, erau pedepsiţi oamenii 
obişnuiţi sau erau formulate sarcinile de plan. în această privinţă, retorica 
oficială a funcționat ca un mijloc eficient de control. 

Trebuie remarcat că interpretarea textelor oficiale (adică a programelor 
partidului, a planului etc.) se făcea pe baza lecturii formaliste, literale a 
conținutului lor. înţelesul public era dezvăluit în principal prin analiza exclu- 
sivă a textului, şi nu prin analiza textului în relație cu contextul din care 
făcea parte. în final, acest lucru a avut ca rezultat o retorică complet lip- 
sită de conţinut, în care totul avea un rol dejucat. Astfel, o „realitate" falsă 
a fost creată şi sprijinită în cuprinzătoarea sferă publică a statului. Ataşamen- 
tul față de „cuvînt" îi angaja pe toţi cetăţenii în diverse grade şi acţiuni de 
disimulare zilnică, precum şi în diverse grade şi acţiuni de complicitate la 
perpetuarea sistemului sau la subminarea lui. 

în timp, reprezentarea publică şi convingerile personale au devenit din 
ce în ce mai divergente, transformînd disimularea şi prefăcătoria în forme 
obişnuite ale schimbului interpersonal. (Efectele dăunătoare pe termen lung 
ale modelelor distorsionate de comunicare se numără printre practicile inte- 
riorizate ale trecutului care se repercutează negativ asupra prezentului.) Cu 
toate acestea, „puterea magică a cuvintelor" de a mobiliza sentimentele a 
fost pusă, în repetate rînduri, în slujba naţiunii-stat: apărarea de către 
Ceauşescu a dreptului României la suveranitate în fața maşinaţiilor forţelor 
externe, în special sovietice şi maghiare de la graniţa ţării, a devenit un 
mecanism convenabil de provocare şi întreţinere a vulnerabilităţii popu- 
laţiei şi a interesului național. Precedentele istorice au conferit greutate 
retorică manipulării culturii politice, de multă vreme obişnuită să fie vic- 
timizată de alţii. în cele din urmă, cetăţenii României au fost victimizaţi 
de propria lor conducere şi de ei înşişi, cu consimțămîntul implicit al 

Occidentului.” >». ze > 


- POLITICA DUPLICITĂŢII: 
ă VIAȚA PUBLICĂ ŞI VIAŢA PRIVATĂ 


Pe măsura trecerii timpului sub domnia întunecată a lui Ceauşescu, re- 
prezentarea dată de regim realizărilor socialiste din România a intrat din 
ce în ce mai mult în conflict cu experienţele cotidiene ale românilor. 

Dominarea sferei publice a fost corelată cu aceea a vieţii private. Subjugarea 
sferei private s-a realizat în mare parte prin pătrunderea statului în intimi- 
tatea corpului şi prin violarea acestei intimități. Politica demografică era 
un punct vital al interferenţei între stat şi populaţia lui. Atenţia acordată de 
stat „familiei" şi controlului sexualității unnărea să insufle un comporta- 
ment patriotic în interesul „protejării" viitorului națiunii române. Dar cere- 
rea de realizare a unei rate sporite a natalității, a unor „familii cu mulți 
copii" nu era însoţită de asigurarea unui nivel de trai minim care să faciliteze 
îngrijirea şi creşterea acelor copii. Naşterea unui copil aducea pentru părinți 
responsabilități sporite de a găsi lapte şi alimente care lipseau deja. Accesul 
la aceste produse, atît de firesc la vremea aceea pentru occidentali, era o 
sursă de continuă nelinişte, disperare şi frustrare pentru români. Nimeni în 
România nu putea rămîne indiferent la consecințele strategiilor politicii repro- 
ducerii, între care interzicerea avortului ocupa un loc central. 

Alte intervenţii asupra corpului omenesc, precum programul de „ali- 
mentare rațională", incriminarea homosexualității şi privarea de căldură, 
electricitate şi apă caldă, permiteau regimului să controleze obiceiurile zil- 
nice ale populaţiei. De exemplu, în iarna geroasă din 1984-1985 regimul 
a ordonat ca în întreaga țară să fie oprită încălzirea centrală în blocuri, pen- 
tru economisirea energiei. Populaţia României a fost umilită prin voința 
conducătorilor ei paternalişti. Sampson a comentat această tehnică cinică 
de exercitare a puterii: „A trăi luni de zile într-un apartament îngheţat nu 
este numai inconfortabil şi nesănătos. Este un simbol al neputinței oame- 
nilor. Criza de căldură a fost diferită de criza alimentelor, pentru că obţinerea 
hranei este un efort individual [...] în lupta pentru hrană pot apărea mici 
victorii, alteori înfrîngeri [...] Dar, cînd regimul opreşte încălzirea [...], 


este vorba despre un act centralizat. Toată lumea din bloc suferă — tot 
cartierul." 
întreaga societate — inclusiv privilegiații — s-a înstrăinat tot mai mult 


de regim. Deşi spectacolul public al (supra)realismului socialist continua 
neabătut, dependenţa populaţiei de reţelele neoficiale şi de activităţile eco- 
nomice secundare a crescut. Publicul şi privatul se întrepătrundeau şi „de 
jos în sus", sfera publică fiind jefuită de cei care îi recunoşteau totuşi, în 
mod ritual, „puterea”. 

Pentru a-şi dezvolta relaţiile nemijlocite cu cetăţenii, statul a căutat să 
reconstituie după chipul şi asemănarea sa instituţiile intermediare ce modu- 
lează relaţiile stat-societate în sfera publică şi în societatea civilă." Educaţia, 
religia, presa şi în special familia au fost desemnate în mod explicit ca ţinte 
ale controlului statului asupra corpului politic. Aceste instituţii aveau rolul 
de a promova „procesul de identificare între putere şi societate, procesul 
de omogenizare a spaţiului social". Granițele dintre public şi privat tre- 
buiau să fie cel puţin estompate. Aşa cum am remarcat anterior, diferenţa 
şi eterogeneitatea nu-şi găsesc locul într-o ordine socială omogenizată.” 

Puţine lucruri par să fi fost lăsate la voia întîmplării. Pentru a preveni actele 
dezaprobate de regim s-au luat măsuri suplimentare: caracteristicile 
maşinilor de scris trebuiau înregistrate astfel încît acestea să poată fi uşor 
identificate", contactele cu străinii erau descurajate”. Lista de tabuuri era 
lungă şi amănunţită. 

Controlul statului asupra sferei publice şi subordonarea oficială a sfe- 
rei private erau mult mai problematice în realitate decît în ideologie. Aşa 
cum au demonstrat în mod repetat exemplele de opresiune şi dependenţă 
din întreaga lume, există posibilitatea de a opune rezistență controlului statu- 
lui. Deşi instituţiile menţionate mai sus şi relaţiile interpersonale din cadrul 
lor au fost transformate radical de dominaţia statului, regimul a înțeles în 
mod fundamental greşit semnificaţia relaţiilor sociale neoficiale din viața 
cotidiană. Dependenţa cetățenilor față de „stat"” pentru minima satisfacere 
a nevoilor lor de bază a fost însoţită de o dependență modificată a unuia 
față de celălalt — cu vulnerabilităţile care decurg de aici. Resursele din ce 
în ce mai reduse au sporit concurenţa între grupuri şi indivizi în privința 
achiziţionării acestor resurse; atomizarea socială a rezultat parțial tocmai 
din această competiţie interpersonală. Totuşi, pentru a satisface aceste nece- 
sități s-au creat reţele sociale noi, care au plasat dependenţele interpersonale 
pe tărîmul neoficial al activităţilor zilnice. Relaţiile de rudenie, prietenie 
şi colegialitate între spaţiul urban şi cel rural au fost restructurate, ca răspuns 
la soluționarea acestor probleme. De exemplu, în anii '80 locuitorii de la 
oraş erau adesea dependenţi de rudele de la ţară, care îi aprovizionau cu 
ouă şi carne.” Acestea din urmă aveau la rîndul lor nevoie de rudele de la 
oraş, de la care primeau în schimb articole rare, de exemplu hîrtie igieni- 
că. Sau, o muncitoare care trăia la oraş şi nu putea „aranja" să cumpere 
carne de porc de la magazinul din cartier îi cerea unei colege de serviciu, 
care locuia într-un sat apropiat, să-i aducă cinci kilograme de carne. Deşi 
serviciul trebuia recompensat, problema cărnii fusese rezolvată. Astfel era 
perpetuat şi sistemul. Contradicţiile interne creşteau în spirală. 

Dependenţe de acest tip au apărut şi în instituțiile intennediare menţiona- 
te anterior. Organizarea relaţiilor neprotocolare a compensat constrîngerile 
structurale care au afectat relaţiile „socialiste" oficiale. Relaţiile de depen- 
denţă orizontale şi verticale create de limitările oficiale ale sistemului îi 
forţau aproape pe toţi să profite de ocazii neoficiale pentru a-şi rezolva 
necesităţile presante, indiferent că era vorba de obţinerea unui loc de muncă, 
aranjarea unui avort ilegal sau procurarea laptelui pentru copii. Corupţia 
s-a instalat într-adevăr sistematic. Acest sistem intercorelat şi totuşi binar 
al vieţii de zi cu zi (dependenţa simbiotică sau codependența, cum este 
numită astăzi în limbajul popular) a erodat structura oficială a sistemului 
şi în acelaşi timp a asigurat continuitatea lui din ce în ce mai fracturată. In 
economia redistributivă, cei ce dispuneau de resurse au căpătat un statut 

special. De aceea, cumpărarea „susținătorilor" a devenit un aspect necesar 
al menţinerii sistemului formal — la fel ca şi al perechii lui neoficiale, ac- 
tivitățile economice secundare. în anii '80, muncitorii erau împăcaţi peri- 
odic prin creşteri salariale care aveau o semnificație mai mult simbolică 
decît materială." Membrii nomenclaturii, Securitatea, mulți medici, preoți 
ortodocşi şi alţii erau păstraţi „în" sistem (indiferent de convingerile lor în 
această privinţă) prin privilegiile de care beneficiau.” Mulţi dintre ei înain- 
taseră spectaculos pe scara socială şi ca statut (de la ţăran, la conducător 
de partid, ca să spunem aşa) şi ştiau ce aveau de pierdut dacă nu se supuneau. 
Aceste persoane ocupau funcţii de mediere între cerinţele oficiale ale sis- 
temului şi viața particulară a cetăţenilor lui. Loialitatea oamenilor situați 
la jumătatea distanţei între public şi privat era necesară, dar în acelaşi timp 
supusă unei supravegheri permanente. 

O importanță vitală pentru desfăşurarea vieţii cotidiene o aveau şi cei 
care lucrau în transporturi, servicii (de exemplu instalatorii, electricieni, 
mecanicii) şi comerț. Toate aceste ocupaţii erau foarte potrivite pentru a. fi 
speculate pe piaţa neagră. Meseriaşii de această specialitate lucrau oficial 
în întreprinderi socialiste ale căror materiale, furnizate de stat, puteau fi 
utilizate şi în interes personal. Oamenii care dispuneau de mijloacele nece- 
sare pentru a oferi „un cadou" sub formă de bani, bunuri sau servicii în 
natură drept răsplată pentru atenţia acordată de un mijlocitor nevoilor lor 
obțineau adesea ceea ce doreau. Pentru o sumă în plus, multe articole care 
lipseau ori erau greu de găsit apăreau ca prin minune.” Practic, toată lumea 
era implicată într-o formă sau alta de activitate ilegală, ceea ce însemna că 
sistemul dual multilateral dezvoltat funcţiona şi era benefic pentru mulți. 
A trai în două „realități” interdependente — o sferă publică, oficială, stag- 
nantă şi una particulară, neoficială, dinamică — definea ceea ce devenise 
habitusul socialismului în România lui Ceauşescu. 

Populaţia României s-a adaptat la greutăţile din ce în ce mai mari căro- 
ra trebuia să le facă față şi a ajuns să le suporte, uneori cu multă imagi- 
nație. Anecdotele, discuţiile în care se revărsa tot amarul, cîteva ore de apă 
caldă şi micile satisfacţii care însoțeau sărbătorirea unui eveniment în fami- 
lie, de exemplu o căsătorie sau reuşita la examenul de admitere într-o şcoală, 
constituiau momente de eliberare. Ani de-a rîndul, sărăcirea generalizată 
a populaţiei a fost întru cîtva întîrziată de avantajele pe care reuşeau să le 
procure anumite sectoare ale societăţii. Raiul pe pămînt proslăvit de apara- 
tul de propagandă era, în cel mai bun caz, o halucinație socialistă. Dezin- 
formarea era o altă componentă esenţială pentru menţinerea stării de 
nesiguranță şi dependenţă. Cu toate acestea, majoritatea oamenilor au învăţat 
să „răzbească" (cu un beneficiu personal mai mare sau mai mic). 

Mai puţin remarcat a fost faptul că România lui Ceauşescu nu era con- 
siderată în permanenţă un infern de toţi locuitorii ei. Cel puţin la începutul 
anilor '80, strategiile politice bazate pe principiul „dezbină şi stăpîneşte” 


CONSTRUIREA SOCIALISMULUI ÎN ROMÂNIA LUI CEAUŞESCU 51 


şi pe diverse concesii combinate cu represiunea au creat oamenilor sufi- 

cient spațiu pentru a împărtăşi iluzia că beneficiază de o minimă autonomie 
individuală (în anumite domenii, de exemplu în sfera neoficială). Acţiunea 
socială devenea sinonimă cu a face compromisuri sau a te descurca în sis- 
temul dat." Pensionarii stăteau adesea sîrguincioşi la cozi intenninabile; 
unii obțineau un „salariu" suplimentar vînzînd vecinilor, la un preţ mai bun, 

o parte din ceea ce obţinuseră."” în contextul acestor schimburi, oamenii 
au dat măsurilor politice care sporeau dependența lor față de stat, dar care 
reduceau totodată stresul vieţii zilnice, interpretări din ce în ce mai con- 
torsionate, în anii '80, existau persoane care considerau raționalizarea pro- 
duselor de bază (făină, ouă, zahăr, ulei etc.) o uşurare. Introducerea raţiilor 
în sistemul de distribuţie însemna că oamenii urmau să piardă mai puțin 
timp şi energie încercînd să-şi procure cele necesare traiului.” Raţionalizarea 
a instituționalizat cu cinism încercarea statului de a controla corpul cetăţe- 
nilor prin „alimentaţia ştiinţifică”. Vînzătorii, ca toată lumea, se plîngeau 
de penuriile din ce în ce mai grave, dar totodată profitau substanţial de pe 
urma lor. Dacă magazinele ar fi fost pline de marfa, ei nu ar mai fi adunat 
„micile atenţii” cu care îşi suplimentau salariile insuficiente plătite de stat.” 
în ciuda greutăților considerabile cu care se confruntau mulți, unii au reuşit 
să-şi susțină interesele selectiv, ajutîndu-i în acelaşi timp pe cei mai nevoiaşi. 
Oamenii erau recompensaţi pentru riscurile pe care şi le asumau şi pentru 
eforturile pe care le depuneau în beneficiul altor cetățeni. Corupţia prezen- 
tată retoric prin cuvîntul „cadouri" era un element caracteristic acţiunii de 
a face un serviciu cuiva. 

Dependențele pe care le-am descris i-au obligat pe aproape toţi cetăţenii, 
în grade diferite, să fie complici cu regimul. Oamenii fie se integrau în sis- 
tem, fie erau forţaţi să emigreze, celelalte opţiuni fiind mai puţin evidente 
Şi, în orice caz, mai dure.” Regimul manipula cu abilitate corpul politic, 
atît în sens metaforic, cît şi în sens literal. Nu este deloc surprinzător că 
„familia" era privită în mod oficial ca un cadru important de transformare 
şi manipulare a relaţiilor personale, atît de către regim, cît şi de către înşişi 
membrii familiei. Primul, prin dictatura instaurată asupra nevoilor zilnice, 
îi ameninţa pe cei din urmă, dar membrii familiei se bizuiau şi pe senti- 
mentele înrădăcinate cultural atunci cînd îi cereau vînzătorului să le dea 
ceva în plus (pentru o sumă de bani suplimentară) pentru că „am copii acasă”. 

Tensiunile generate de aşteptările statului privind supunerea cetăţenilor 
lui şi de încercările cetăţenilor de a se descurca în viața zilnică au dat naştere 
unei alienări tot mai mari, care a explodat în cele din urmă în ceea ce Jowitt 
a numit „o mişcare de furie" /movement ofrage]'”. Legislaţia şi politica 
reproducerii au o semnificaţie atît de mare tocmai din cauza acestei con- 
fruntări necesare între interesele publice şi cele private. Analiza interde- 
pendenţei dintre discursul oficial, politica publică şi reacția pe care au 
suscitat-o aduce în prim-plan strategiile deopotrivă convergente şi diver- 

gente folosite de stat şi de societate. Mecanismele care produc conformi- 
tate şi complicitate, dar şi evaziune şi rezistență, pot fi înţelese aici, în lupta 
pentru preluarea controlului asupra corpului uman şi, în strînsă legătură cu 
ea, asupra corpului politic. Capitolele următoare examinează tensiunile dra- 
matice dintre retorica şi practica oficială, pe de o parte, şi experienţa vieții 
cotidiene, pe de altă parte. Idealurile socialiste ale lui Ceauşescu şi reali- 
tatea trăită de cetățenii României au ajuns din ce în ce mai diferite. Prăpastia 
tot mai profundă dintre ele a ajutat să încolțească seminţele imploziei finale 
a sistemului. OO O....... „e 

România, de exemplu, anticipase Gileadul în anii '80, interzicînd toate 
joi inele de control al  naşterilor,  impunîndpopulației jeminine  lesle  obliga- 
torii de  graviditate şi  condiţionindpromovarea profesională şi creşterea 
salariului de fertilitate. 

MARGARET ATWOOD, 7he Handmaid's Tale 


Practicarea întreruperilor de sarcină reprezintă o acțiune antinaţională 
şi antisocială, o piedică în calea dezvoltării normale a poporului  nos- 
tru [...] trebuie să introducem cea mai deplină ordine şi disciplină în 
aplicarea legilor şi a reglementărilor în vigoare cu privire la  interzi- 
cerea întreruperilor de sarcină. 
DECIZIE A COMITETULUI POLITIC EXECUTIV 
AL COMITETULUI CENTRAL AL PARTIDULUI COMUNIST ROMÂN: 


Prima mare industrie socialistă a fost aceea a producției de dosare [...] 

Noua industrie are o armată de lucrători,  informatorii. Apoi, un utilaj 
electronic modern (microfoane, magnetofoane  etc.), plus o armată de 
dactilografe cu maşini de scris. Fără toate acestea socialismul n-ar fi 
putut  Supravieţui  [...] În zona socialistă oamenii şi  lucmrile există numai 
prin dosare. Cine este proprietarul dosarelor este proprietarul întregii 
existenţe. 

ANDREI  $ȘERBULESCU, Monarhia de drept dialectic. 


A doua versiune a memoriilor lui Belu Zilber 


„Reconstrucţia politică a familiei" a fost o componentă fundamentală a trans- 
formării socialiste.” Cînd s-a considerat necesară realizarea acestui scop au 
fost elaborate legi, decrete şi acte normative. Din punct de vedere funcţio- 
nal, legile şi decretele erau identice; diferența dintre ele reflecta instituţiile 
de la care emanau.' Aceste prevederi legislative aveau o importanță vitală 
pentru eforturile noului regim de restructurare a relaţiilor sociale, astfel 
încît ele să devină compatibile cu organizarea politică şi economică a statu- 
lui socialist.' Ca sferă de influență, aceste măsuri vizau familia, relaţiile 
între sexe şi generaţii, atitudinea față de reproducerea umană şi relațiile 
reciproce între familie şi procesul structural de creare a unui nou sistem 
sociopolitic. Dintre ele, semnificative au fost următoarele: în 1948 a fost 
revizuit articolul 482 din Codul Penal, prin care era incriminat avortul. în 
1952, în constituţia recent reeditată a fost înscris „comportamentul adec- 
vat" între bărbaţi şi femei, între părinţi şi copii, între membrii familiei şi 
între familie şi alte instituţii publice. Un an mai tîrziu, aceste prevederi 
normative au fost dezvoltate în Codul Familiei. în 1955 au fost revizuite 
legile referitoare la avort, ,specificîndu-se condiţiile în care femeile aveau 


—. 

dreptul să întrerupă în mod legal sarcina. în 1956 statul a introdus asis- 
tența financiară pentru familiile cu copii. în 1957 politica privind avortul 
a fost revizuită din nou; de această dată, avortul a fost liberalizat. 

Partidul comunist a folosit activitatea legislativă pentru a remodela relația 
dintre sfera publică şi cea privată a vieţii zilnice, astfel încît aceasta din 
urmă să ajungă, vrînd-nevrînd, partener în proiectul radical de schimbare a 
societății în care s-a angajat România după al doilea război mondial. Capitolul 
de față, ca şi următorul, explorează procesul complex prin care ideologia 
politică şi-a găsit expresie în inițiativele şi strategiile legislative aplicate la 
vremea aceea în viaţa cotidiană de partidul-stat şi de cetăţenii români. Ele 
se ocupă în mod special de mecanismele ce au transformat o categorie a 
populației, femeile, în persoane ale căror roluri în edificarea noii ordini socio- 
economice socialiste au fost considerate predestinate. O dată cu introduce- 
rea acestei ordini noi la sfîrşitul anilor '40, conexiunea între reproducerea 
umană şi relaţiile între sexe din cadrul familiei, ca şi din sfera publică domi- 
nată de stat, a fost abordată juridic în Codul Familiei şi în reglementările 
referitoare la avort. Drepturile acordate femeilor prin Codul Familiei erau 
adesea negate de legislaţia referitoare la avort şi de strategiile social-famili- 
ale aferente. Refuzul de a-i acorda femeii dreptul să-şi hotărască viaţa repro- 
ductivă, care a rezultat de aici, a ajuns să exprime natura relaţiilor între sfera 
publică şi cea privată, redînd într-o formulă concentrată relaţiile între stat, 
familie şi interesele individuale. în acelaşi timp, această interdicție esenţială 
a evidenţiat şi tensiunea între principiile afirmate de discursul ideologic al 
noului regim şi condiţiile concrete ale aplicării lor. 

Egalitatea era una dintre doctrinele ideologice fundamentale ale statelor 
socialiste şi a constituit un element important al discursului politic oficial. 
Publicarea Codului Familiei a însemnat asigurarea oficială, prin lege, a egali- 
tăţii femeilor cu bărbaţii în sfera privată, adică în viața de familie. Egalitatea 
lor cu bărbaţii în sfera publică, a statului, era garantată prin Constituţie. în 
acest fel, noul regim politic se despărțea în mod radical de trecut şi rede- 
finea oficial limitele între public şi privat. Statul şi-a revendicat drepturile 
paternaliste de a proteja familia şi a detennina ciclurile reproductive. 
Conflictul de interese care a rezultat între sarcinile de plan şi circumstanţele 
vieţii cotidiene s-a repercutat mult prea adesea asupra vieţii femeilor, care 
au suportat efectiv consecințele. Demografi şi sociologi deopotrivă au 
recunoscut că rolurile demografice şi sociale ale femeii trebuiau să fie mai 
bine reconciliate. Cercetările confirmau permanent că strategiile sociale, 
economice şi politice promovate în numele egalității femeilor antrenau o 
„scădere a fertilităţii”. 

Emanciparea femeii prin restructurarea rolurilor ei a fost în cel mai bun 
caz parţială. Drepturile femeii au rămas condiţionate în primul rînd de pri- 
vilegierea rolului său reproductiv. Mai tîrziu, la sfîrşitul anilor '50, prio- 
rităţile politice şi economice s-au modificat, determinînd o schimbare în 

ierarhia rolurilor îndeplinite de sexe. In confonnitate cu cerinţele sporite de 
forță de muncă determinate de industrializarea socialistă, rolul dominant 


atribuit de stat femeii a fost acela de muncitoare salariată, înlocuindu-l măcar 
temporar pe cel de mamă. Accesul la avortul legal a fost liberalizat, fără 
ca simultan să fie sprijinit şi accesul la mijloacele contraceptive. Avortul 
reprezenta instrumentul politic folosit pentru a realiza schimbarea rolului 
rezervat femeilor. într-o anumită măsură, el servea orientarea către pro- 
ducţie a regimurilor comuniste. Spre deosebire de mijloacele contracep- 
tive, avortul — devenit deja o practică culturală — nu depindea de 
dispozitivele aflate în comerţ sau de rețelele de „distribuţie”.! 

Manipularea politică a avortului şi a practicilor contraceptive explică, 
în parte, de ce politica reproducerii constituie un teren atît de important al 
confruntării între stat şi interesele cetățenilor lui. Legislaţia reproducerii a 
adus statul direct pe teritoriul privat al corpului cetățenilor lui şi a creat 
decorul în care aveau să fie jucate dramele umane. De aceea, analiza politicii 
şi practicilor reproducerii scoate la lumină strategiile utilizate de stat şi de 
indivizi pentru atingerea scopurilor lor respective şi arată cum intervenţia 
nedorită a celui dintîi a condus la conformismul sau evaziunea şi distor- 
sionarea celor din urmă. 

Acest capitol se referă la deciziile legislative care se ocupă mai 
îndeaproape de controlul comportamentului reproductiv. Capitolul 3 abor- 
dează legislaţia aferentă şi iniţiativele strategice orientate către dimensi- 
unea socială a comportamentului demografic, cum ar fi stimulentele 
financiare acordate familiilor, alocaţia pentru copii şi asigurarea concediu- 
lui de maternitate.” 


STRATEGII DEMOGRAFICE, PREOCUPĂRI POLITICE: 
v: ABORDĂRI FRECVENTE ALE REGLEMENTĂRILOR 
REFERITOARE LA FERTILITATE 


Eficacitatea instrumentală a legilor este cel mai bine înţeleasă atunci 

cînd legile sînt analizate în contextul economic, politic, social şi cultural 
în care operează. Pentru a încuraja dezvoltarea socialistă, multe demersuri 
legislative s-au concentrat în mod special asupra factorilor demografici; 
de aceea este instructiv să începem cu un rezumat al profilului demogra- 
fic al României la sfîrşitul celui de-al doilea război mondial. în acel moment, 
România era pe deplin angajată în ceea ce este cunoscut ca „tranziţia 
demografică". Istoricii şi demografii sînt în general de acord că acest pro- 
ces a început în România, în linii mari, la sfîrşitul secolului al XIX-lea. 
Tranziţia demografică se referă la un proces structural ireversibil în care 
nivelurile ridicate ale ratelor natalității şi mortalităţii dintr-o societate dată 
scad. Ea marchează trecerea de la tiparele „tradiționale" ale fertilităţii şi 

mortalităţii la cele moderne. Intr-o primă etapă — ideală — tipică a tranzi- 
ției demografice, rata tradiţional mare a mortalităţii şi/sau natalității începe 
să scadă, în special prima dintre ele. In România, ca şi în alte părţi, rata 
mortalităţii a scăzut prima, pierzînd a cincea parte din valoare şi ajungînd 
de la aproximativ 30 decese la mia de locuitori, cît se înregistrau la sfîrşitul 
secolului al XIX-lea, la 24 la mie, la sfîrşitul primului război mondial. De 
exemplu, între 1888 şi 1890, rata mortalităţii a fost de 28,7 la mia de locuitori; 
rata natalității în aceiaşi ani a fost de aproximativ 40 la mie. în intervalul 
1911-1915, rata mortalităţii a scăzut la 24,4 la mie, în timp ce rata natali- 
tății a crescut uşor, atingînd 42,1 la mie. La vremea aceea, menţinerea ratei 
natalității la un nivel constant, pe fondul scăderii ratei mortalităţii, a avut 
ca rezultat cea mai mare rată de creştere a populaţiei din istoria României. 
Dar la sfîrşitul primului război mondial rata natalității a început să scadă 
dramatic, marcînd începutul unei noi etape a tranziţiei demografice. în această 
perioadă au scăzut atît rata natalității, cît şi cea a mortalităţii, deşi în rit- 
muri diferite, scăderea ratei natalității fiind mai pronunţată. Rata brută a 
natalității pentru perioada 1920-1924 a scăzut la 37,6 la mie, în timp ce 
rata mortalității a rămas aproape aceeaşi din perioada antebelică (24 decese 
la mie). în perioada interbelică, 1935-1940, rata brută a natalității a scăzut 
la 29,3 la mie, iarrata mortalităţii a scăzut la 19,1 decese la mia de locuitori." 
Din acel moment, declinul a continuat mai rapid. 

Scăderea ratei natalității se reflectă şi în rata fertilității totale, care repre- 
zintă numărul mediu de copii ce revine fiecărei femei din populaţia de vîrsta 
fertilă cuprinsă între 15 şi 49 de ani. Potrivit lui Trebici şi Ghinoiu, în 1900 
rata fertilității totale per femeie a fost de 5,26 copii.” La mijlocul anilor 
150, ea scăzuse la trei." (Să ne amintim totuşi că avortul fusese interzis în 
1948.) într-o perioadă de 50 de ani, numărul copiilor născuți în medie de 
o femeie a scăzut cu peste 50%." 

Mortalitatea infantilă, indicatorul demografic cel mai sensibil la schim- 
bările sociale şi economice, a urmat acelaşi model. în 1919, rata mortali- 
tăţii infantile (copii mai mici de un an) a fost de 205 decese la o mie de 
naşteri vii”, fapt semnificativ pentru tranziţie, dacă ne raportăm la com- 
portamentul fertil. în familiile de ţărani, naşterea multor copii era în gene- 
ral însoţită de o rată ridicată a mortalităţii infantile. Se afla în joc însăşi 
supraviețuirea familiei şi a societăţii. Cînd rata mortalităţii infantile a scăzut 
însă, rata fertilităţii a urinat şi ea un curs descendent. Trebuie recunos- 
cut totodată că decizia cuplurilor de români de a avea mai puţini copii a 
fost şi rezultatul schimbării atitudinilor față de viaţă şi moarte, societate şi 
istorie. 

în cea mai mare parte a secolului XX, mijloacele contraceptive moder- 
ne nu au fost disponibile în mediul urban şi rural din România. Pentru a 
controla numărul de copii, cuplurile se bazau pe abstinenţă, coitus inter- 
ruptus, ciclul lunar al femeilor, duş după actul sexual şi o serie de remedii 

pe bază de plante. Femeile recurgeau la avort pentru a corecta eşecul metode- 

lor contraceptive tradiționale (sau „contracepţiei naturale"). Tărăncile con- 
tinuau să trateze naşterile şi avortul aşa cum o făcuseră întotdeauna. De 
amîndouă se ocupau moaşele care deprinseseră „meseria" tradiţională de 
la predecesoare, adesea de la propriile mame, fiind de la sine înțeles că şi 
ele aveau să transmită mai departe priceperea lor." Moaşele se numărau 
printre cei mai stimați membri ai comunităţilor săteşti. Mai tîrziu, cînd avor- 
tul a fost interzis, moaşele (cu pregătire „tradiţională" sau profesională) au 
căpătat şi mai mult prestigiu, pentru că puteau oferi femeilor o alternativă 
la reproducerea în folosul statului. 

în mediile urbane, exista o clară preferință pentru familiile mai restrînse. 
Segmente ample ale populaţiei urbane provinciale trăiau în condiţii cul- 
turale şi economice precare. în familiile de ţărani care migraseră de puţină 
vreme în centrele urbane, bărbaţii erau cei mai mobili. Dar ca să reuşească 
în noul mediu orăşenesc trebuiau să nu fie îngrădiți de o familie prea 
numeroasă.'' Aceşti nou-veniţi, fie ei bărbaţi sau femei, erau membrii unei 
culturi hibride şi îşi trăiau viaţa zilnică în conformitate mai ales cu obiş- 
nuinţele lor de ţărani, cu care erau atît de bine familiarizați. 

Pe lîngă „metodele tradiţionale" menţionate mai sus, controlul fertili- 
tăţii se exercita prin practicarea avortului.” Avortul autoprovocat era frec- 
medicale şi, pe de altă parte, a primejdiei de moarte pe care şi-o asumau 
femeile în viață. în anii '30, romancierul român Panait Istrati scria despre 
aceste practici: „Erau cruzimi fără nume, adevărate barbarii [...] Bietele 
femei îşi înțepau singure uterul cu lungi andrele de împletit. Una dintre ele 
avu ideea năprasnică să-şi vîre în organ mămăligă fierbinte. O alta preferă 
mămăligii o bucată de sodă caustică. Natural, hemoragii, mortale uneori, 
erau urmarea logică.""” 

Merită să fie menţionat că în 1938, anul considerat că ar reprezenta cel 
mai ridicat nivel de dezvoltare a României în perioada interbelică, exista 
un medic pentru 2 036 locuitori.” întreruperile de sarcină efectuate în cabi- 
nete medicale particulare erau accesibile numai segmentului privilegiat al 
populaţiei urbane, „mica burghezie” constituind linia de demarcaţie pen- 
tru cei capabili să profite de aceste servicii particulare.” Relatînd istoria 
practicilor medicale în România, un ginecolog a remarcat că nici un doc- 
tor cu cabinet particular din Bucureşti nu efectua, în anii dintre cele două 
războaie mondiale, mai mult de trei avorturi pe zi. Deşi faptul nu spune 
prea multe despre numărul real al cererilor de acest tip, el sugerează că 
accesul la avort era limitat la un număr restrîns de femei care dispuneau 
de „posibilități". (Imaginea medicului bucureştean care în perioada inter- 
belică efectua două-trei avorturi pe zi contrastează izbitor cu aceea a doc- 
torilor de după căderea lui Ceauşescu, care efectuau în Bucureşti avorturi 

nonstop, în timp ce femeile aşteptau la cozi interminabile să le vină rîn- 


:. REGLEMENTAREA POLITICĂ A REPRODUCERII 


Interzicerea avortului, 1948-1957 


In anii '40, consolidarea structurilor economice şi instituționale capita- 
liste a continuat să influenţeze schimbările comportamentului cultural şi 
demografic, apărute la începutul secolului XX. Familia de dimensiuni reduse 
a devenit o normă; românii s-au integrat tendințelor demografice europene 
moderne. După cel de-al doilea război mondial, alţi factori au contribuit 
la întărirea opțiunii pentru o rată scăzută a natalității, între aceştia aflîn- 
du-se nesiguranța generată de instalarea unui nou regim, interesat de trans- 
formarea radicală a societăţii. (Se poate presupune că sentimentul de 
nesiguranță a fost sporit de ocupaţia sovietică.) Epuizarea fizică şi men- 
tală determinată de distrugerile războiului, inclusiv consecinţele secetei 
extinse şi ale foametei, au afectat de asemenea practicile reproductive. între 
1946 şi 1955, rata natalității a scăzut încontinuu, cu excepţia unor scurte 
reveniri care ar putea fi atribuite cuplurilor ce au dorit să recupereze tim- 
pul pierdut din cauza războiului şi faptului că cei născuţi după primul război 
mondial deveniseră la rîndul lor adulți, gata să-şi întemeieze propriile familii. 

în 1948, regimul „popular şi democratic" nou instalat a instituit o lege 
de reglementare a practicării legale a avortului, copiind astfel strategiile 
aplicate anterior în Uniunea Sovietică, pe atunci condusă de Stalin, unde 
avortul fusese interzis în 1936. Ca şi în alte zone de importanţă vitală ale 
politicului, voința Kremlinului s-a exprimat în ţările satelit.” într-adevăr, 
articolul 482 al Codului Penal român a fost revizuit, transformînd întreru- 

| perea unei sarcini normale într-un act penal. Deoarece opţiunile de plani- 
ficare familială erau limitate la metodele tradiționale şi la avortul ilegal, 
acesta din urmă a rămas o obişnuință şi era efectuat, mai mult sau mai 
puţin, cu ştiinţa autorităților române. între 1948 şi 1957 discrepanţa între 
lege şi activităţile de încălcare a ei rămase nepedepsite a devenit atît de 
adînc înrădăcinată în viaţa cotidiană, încît legea însăşi şi-a pierdut semni- 
j  ficaţia. Efectele ei asupra natalității erau aproape neglijabile; numărul naşteri- 
lor a continuat să scadă, evidențiind prăpastia din ce în ce mai adîncă între 
prerogativele legislative menite să asigure ajungerea la termen a sarcinilor 
şi practicile empirice utilizate de femei pentru prevenirea şi întreruperea 
1 lor." Motivele care determinau încălcarea legii prevalau adesea asupra argu- 
mentelor ce ar fi pledat pentru respectarea ei, mai ales după 1966. 

Minimizarea costurilor încălcării legii a ajuns să joace un rol important, 


' 


în special în viața sexuală şi reproductivă a românilor. 


Liberalizarea avortului, 1957-1966 


„îmi amintesc cum, privind de la geamul biroului meu aflat în Palatul 
de Justiţie şi care dădea spre Spitalul Brâncovenesc" — povesteşte o juristă 
care şi-a început cariera la mijlocul anilor '5 0" —, unde chiar la intrare 
era instalat un «Avortoriumy»", vedeam zilnic un număr impresionant de 
femei care-şi aşteptau rîndul la întreruperea sarcinii. Multe dintre ele păreau 
a fi de la ţară, dacă este să ne luăm după boccelele din care ieşeau ba un 
cioc de gîscă, ba un cap de găină, dacă nu chiar o creastă de curcan, după 
posibilitățile mai mici sau mai mari ale fiecăreia şi după dorinţa de a-şi 
manifesta recunoştinţa față de medic." 

La 30 septembrie 1957 a fost adoptată o lege care legaliza avortul la ce- 
rere. Textul decretului stipula „întreruperea cursului normal al sarcinii se 
efectuează la cererea femeii însărcinate"". Articolul 482 al Codului Penal 
a fost din nou modificat, de această dată pentru a preciza: „Numai între- 
ruperile de sarcină efectuate în afara unor instituţii medicale sau sanitare 
ori de către o persoană care nu are calificarea necesară sînt sancţionate." 
Costul avortului era suportat de femeie, dar suma fixată era modestă. La 
vremea aceea un avort costa echivalentul a aproximativ doi dolari. ' Merită 
menţionat că textul decretului nu includea un preambul care să specifice 
motivele adoptării legii. Mai mult, presa nu a acordat nici o atenţie noii 
legi.” Tăcerea era nefirească pentru un mediu de presă în întregime aservit 
intereselor guvernului, care nu pierdea nici o ocazie de a lăuda şi a justi- 
fica orice decizie a acestuia. 

După aproape zece ani, procesele de transformare începute la sfîrşitul 
deceniului al cincilea au căpătat un anumit grad de consistență. O nouă 
ordine politică fusese stabilită; domeniile social, economic şi cultural tre- 
ceau printr-un proces de consolidare. Pentru a facilita aceste schimbări radi- 
cale trebuiau să fie distruse instituţiile, normele şi valorile sistemului social 
anterior. Modificarea obiceiurilor familiale şi a grupurilor sociale tradiționale 
trebuia să asigure mijlocul de creare a mobilităţii sociale şi geografice. La 
rîndul lor, schimbarea radicală şi mobilitatea au influenţat atitudinile popu- 
laţiei față de reproducere şi comportamentul sexual. 

între factorii care au influențat decizia din 1957 de liberalizare a avor- 
tului s-a numărat „solidaritatea ideologică internaţională". Majoritatea ţărilor 
din sfera de influență sovietică au început să introducă legislaţia de libera- 
lizare a avortului în 1956, mişcarea fiind din nou interpretată de unii spe- 
cialişti ca o copiere de către țările.satelit a iniţiativelor sovietice. Avortul 
fusese legalizat în Uniunea Sovietică în 1955. în preambulul acelei legi se 
afirma că principalul motiv al legalizării avortului a fost necesitatea de a 

pune capăt consecințelor negative pe care întreruperile de sarcină efectu- 
ate fără supraveghere medicală le aveau asupra sănătăţii femeilor." 

Deşi a existat aici un sîmbure de adevăr, fară îndoială că grija pentru 
sănătatea femeilor nu a reprezentat principalul motiv de adoptare a aces- 
tor măsuri. Pentru conducerea României se pare că au fost mai importanţi 
factorii politici. în perioada respectivă, emanciparea socială şi familială a 
femeii era omniprezentă în retorica oficială a liderilor Partidului Comunist 
Român. Liberalizarea avortului a dat statului posibilitatea să camufleze fap- 
tul că nu avea nici mijloacele şi nici interesul să sprijine emanciparea eco- 
nomică şi socială reală a femeilor. în spatele preocupării „umane" pentru 
sănătatea femeii se afla necesitatea participării totale a acestora la „con- 
struirea socialismului”. 

Se pare că legalizarea avortului a fost influenţată şi de alți factori geopoli- 
tici. în 1956, comunismul de tip sovietic a cunoscut prima lui criză majoră. 
Ungaria, Polonia şi Germania Democrată s-au revoltat împotriva dominaţiei 
sovietice. Numeroşi studenţi şi intelectuali români din centrele universitare 
Bucureşti, Cluj şi Timişoara s-au declarat solidari cu insurecția ungară. Unii 
s-au implicat în demonstraţii împotriva ordinii politice. Deşi agenţii statu- 
lui polițienesc aflați în alertă au reprimat imediat asemenea activităţi, valul 
de arestări şi expulzări care a urmat în universităţi a agravat relaţiile deja 
tensionate dintre stat şi populaţie.” Liberalizarea avortului a fost unul din- 
tre stimulentele oferite „poporului" pentru a aplana tensiunile şi a modifi- 
ca imaginea regimului. Acest joc de „a lua şi a da" — deşi limitat — a 
reprezentat o tactică aplicată în repetate rînduri de putere. 

Paradoxal însă, coerenţa proiectului politic al comuniştilor a fost sub- 
minată de inconsecvenţele structurale inerente conducerii „populare şi demo- 
cratice". Conjunctura factorilor prezentați mai sus, atît cea internaţională, 
cît şi cea internă, a antrenat declinul treptat, dar constant, al fertilităţii. în 
absenţa comercializării şi promovării mijloacelor contraceptive moderne, 
avortul a rămas metoda cea mai apreciată de control al fertilității pentru o 
populaţie convinsă de necesitatea de a reduce dimensiunea familiei.” 


Politica demografică şi corpul politic, 1966-1989 


în anii dominaţiei lui Ceauşescu, accentul ideologic tot mai insistent 

pus pe politica demografică a căpătat o fonnă materială prin iniţiative politice 
şi legislative. în cei 23 ani în care s-au aplicat strategii demografice pot fi 
identificate trei etape de activitate legislativă: 1966-1973, 1974-1984 şi 
1984-1989." Interzicerea avortului în 1966 a constituit piesa de rezistență 
a legilor şi strategiilor ce au afectat viața intimă a tuturor cetățenilor de-a 
lungul perioadei cît la conducerea statului s-a aflat Ceauşescu. Ambivalența 
regimului față de rolurile atribuite femeilor în construirea socialismului şi 

faţă de familia însăşi (ale cărei origini şi organizare erau suspecte ideo- 

logic) s-a reflectat constant în modificarea măsurilor legislative şi politice. 
înăsprirea măsurilor de restricționare a avortului s-a produs în pofida tendin- 
ţei populaţiei de a reduce numărul de copii per familie. Tensiunile perma- 
nente rezultate din campaniile agresive duse de stat împotriva avortului şi 
contracepției, precum şi stratagemele defensive ale populaţiei, menite să 
contracareze încercările statului de a controla viaţa sexuală şi reproduc- 
tivă, au scos în evidenţă dramatic atît intruziunile regimului în intimitatea 
vieţii cotidiene, cît şi constituirea corpului politic. 

Ceea ce e cunoscut astăzi în Statele Unite drept „valori familiale" era 
fundamental pentru politica demografică a României. Obsesia lui Ceauşescu 
se concretiza, sub o formă sau alta, în „familia cu mulţi copii" (deşi ide- 
alizata familie socialistă putea fi sacrificată în funcţie de necesităţi în sco- 
pul păstrării integrităţii discursive a politicii demografice). Din perspectiva 
valorificării familiei, combinaţia între măsurile pronataliste şi cele de interzi- 
cere fermă a avortului avea o coerenţă ideologică proprie, la fel ca şi atenția 
acordată de lege păstrării unităţii familiei. în interesul acesteia din urmă, 
divorțul a constituit un important centra de interes al activităţii legislative. 
lată de ce, înainte de a mă concentra asupra cercetării detaliate a aspectelor 
centrale ale politicii demografice, se cuvine să fac o prezentare generală a 
poziţiilor oficiale privitoare la divorţ. 


*,.>2.'« Legislaţia divorțului * * 

Statul şi-a exercitat autoritatea paternalistă asupra familiei prin mijloace 
variate, inclusiv prin legislaţia de reglementare a divorțului. Ca şi în Uniunea 
Sovietică, „legitimitatea" divorțului (la fel ca şi cea a avortului) a fluctuat 
în timp şi în conformitate cu ţelurile propagandei politice. Intervenţia statu- 
lui în sfera privată a relaţiilor de familie s-a extins de-a lungul anilor, în 
sincronie cu toate faţetele ideologiei din ce în ce mai elaborate a familiei 
socialiste „noi”. Divorțul reprezenta disoluția acestui ideal şi trebuia des- 
curajat.” în acest scop, au fost adoptate legi care au făcut tot mai dificilă 
dezmembrarea familiei. Şi, ca toți cei ce recurgeau la acte (precum avor- 
tul) contrare dorințelor exprese ale statului, oamenii care-şi alegeau dramul 
în viață pe calea considerată cea mai potrivită pentru interesele lor deve- 
neau, de obicei, ostatici ai procesului pe care îl implica acea cale. în această 
privinţă, Securitatea a avut rolul de arbitra al „conştiinţei”. Loială preceptelor 
moralei socialiste, ea a încercat să-i ajute pe cei ce intenționau să divorțeze 
să ajungă „prin consens" la acordul de a rămîne o familie. Linia de demar- 
caţie între „consimțămîntul mutual" şi coerciţie s-a estompat. 

La scurtă vreme după instalarea guvernului comunist din 1948, au fost 
eliminate din Codul Civil român articolele (numerele 254-276) referitoare 
la motivele de divorț stabilite prin consens (care fuseseră în vigoare din 
1864). Prin Legea 18/1948, divorţul, ca act social, a devenit dependent de 

justiţie. Ca şi legislaţia referitoare la avort, legea divorţului a fost în repetate 
rînduri revizuită, elaborată şi restructurată în alte texte fundamentale." Astfel, 
în 1954, articolul 37 din Codul Familiei stipula că o căsătorie poate fi des- 
făcută numai prin stabilirea legală a decesului uneia dintre părți sau prin 
divorțul care putea fi acordat doar printr-o „decizie legală şi dacă există 
motive temeinice"”. în 1966, în conformitate cu iniţiativele dictate de politi- 
ca demografică (precum şi datorită creşterii îngrijorătoare a numărului de 
divorţuri), divorțul a devenit posibil numai în „cazuri excepţionale"”. în 
1972 a fost formulat oficial rolul vital al familiei în construirea socialis- 
mului: 
Fiecare trebuie să înţeleagă că are răspunderi față de societate, inclusiv răspun- 
derea de a lăsa urmaşi. Nu este o problemă față de care să închidem ochii. 
Tineretul trebuie crescut într-un spirit sănătos, de răspundere faţă de societate, 
față de familie. Numai atunci vom crea într-adevăr o societate socialistă dez- 
voltată din toate punctele de vedere. Nu ne poate lăsa indiferenți ceea ce se 
întîmplă în familie, felul cum se căsătoresc sau cum se descăsătoresc unii tineri, 
pe considerentul că aceasta este viaţa lor personală. Desigur, este viaţa lor per- 


sonală, dar societatea întotdeauna s-a ocupat şi trebuie să se ocupe şi de viaţa 


D 


personală a oamenilor. 


Divorțul reprezenta o opţiune numai atunci cînd relaţia dintre soţ şi soție 
era considerată iremediabil deteriorată, iar căsătoria respectivă nu mai putea 
funcţiona în nici un caz. Tribunalele au fost instruite să cîntărească atent 
circumstanțele agravante, inclusiv durata căsătoriei şi dacă erau afectate 
sau nu interesele eventualilor copii. 

în general, procesul de obţinere a divorțului implica o perioadă de aş- 
teptare în care se făceau încercări de reconciliere a neînțelegerilor cuplu- 
lui. Anumite circumstanţe nu erau supuse acestor condiţii: de exemplu, dacă 
unul dintre soţi era diagnosticat dement, sau dacă unul dintre soţi îl aban- 
donase pe celălalt prin emigrare (adesea ilegală). Altfel, trebuia respectată 
perioada obligatorie. Reconcilierea era impusă prin lege în cazurile cînd 
motivele de divorţ implicau infidelitatea, bătaia, comportamentul degradant, 
boli incurabile şi altele asemenea. Aceste condiţii nu erau apreciate ca fiind 
în şi prin sine o cauză suficientă pentru disoluția unității familiei. 
Reconcilierea era considerată posibilă chiar şi atunci cînd unul dintre mem- 
brii cuplului fusese găsit vinovat de tentativă de omor a celuilalt sau de 
complicitate la un asemenea act, ori de producerea unor răniri fizice 
serioase.” Iniţierea divorţului era complicată şi mai mult de costurile ofi- 
ciale pe care le implica. Taxa de deschidere a unei asemenea proceduri — 
cu alte cuvinte a cererii oficiale — varia în funcţie de salariul lunar şi era 
cuprinsă între 3 000 şi 6 000 de lei, o sumă nu lipsită de importanţă.” 

Măsurile referitoare la divorț au avut un efect imediat şi paralel, dar în 
sens opus, cu reacţia faţă de legea antiavort din 1966. în anul acela au fost 
înregistrate 25 804 divorțuri (mai puţin decît cele 36 914 din 1965); în 

1967 numărul divorţurilor a scăzut spectaculos, la 48." (Aşa cum era în 
general caracteristic statisticilor raportate, acest declin spectaculos a reflec- 
tat ajustările statistice efectuate ca răspuns politic la decret.) S-a întrerupt 
astfel brusc ceea ce devenise, după al doilea război mondial, o tendință ge- 
nerală în cadrul blocului sovietic de creştere a numărului de divorţuri. 
Introducerea restricţiilor legale pentru limitarea numărului de avorturi şi 
de divorțuri a avut efectul dorit — dar numai la început. „Rezultatele" spec- 
taculoase au fost efemere, reflectînd impactul legislaţiei referitoare la avort. 
După 1968, numărul de divorțuri a crescut constant. La zece ani după 
emiterea Decretului 779/1966, numărul divorţurilor revenise la nivelurile 
ridicate dinainte: în 1976 s-au înregistrat 35 945 divorțuri.” 

încă o dată, regimul a emis o lege, dar nu a reuşit să-şi impună voinţa. 
Cu toate acestea, în sfera publică divorțul a implicat „consecințe morale” 
mai insidioase. Acordarea divorțului a atras după sine stigmatul formal al 
ilegitimităţii sociale. Eşecurile „morale" şi civice de acest fel erau înregis- 
trate în dosarele personale de la locul de muncă. în acest fel, evoluţia cari- 
erei — profesionale şi politice — făcea parte din prețul plătit pentru divorţ. 
Pentru cei ce nu doreau sau nu puteau să plătească acest preţ, consecinţele 
erau costisitoare din alte puncte de vedere. A trăi „împreună" în asemenea 
condiţii constituia încă o modalitate prin care disimularea şi interiorizarea 
standardelor duble erau transformate în norme ale existenţei cotidiene. 

Păstrarea unităţii „familiei” era considerată fundamentală pentru 
realizarea obiectivelor politicii demografice a regimului.“ Era de aseme- 
nea esenţial să fie luate toate măsurile pentru ca această familie să cuprindă 
mulți copii. ; ; 


Pronatalismul şi națiunea, 1966-1973 


în 1966, rata natalității scăzuse în România la 14,3 naşteri vii la mia de 
locuitori, de la 19,1 la mie în 1960 (vezi figura 2.1).* 

La sfatul „competent" al demografilor loiali regimului (şi cu con- 
simţămîntul lor), declinul ratei natalității a fost atribuit oficial liberalizării 
avortului în 1957. Totuşi, interzicerea avortului în 1948 nu a modificat ati- 
tudinea populaţiei față de reproducere sau tendinţa de declin a ratei natali- 
tății. Liberalizarea avortului nu a determinat scăderea ratei natalității ci, 
mai degrabă, a legalizat practici deja existente şi larg răspîndite.“ Aşa cum 
a remarcat Gheţău: „Trebuie să recunoaştem că scăderea fertilităţii în 
România, în anii '60, s-ar fi produs şi fără accesul facil la avort [...] după 
părerea noastră, în absenţa legislaţiei care a liberalizat avortul, declinul fer- 
tilităţii ar fi fost doar mai puţin pronunţat şi s-ar fi manifestat pe o perioadă 
de timp mai îndelungată." 

Cei care susțineau că legalizarea avortului a condus la scăderea ratei 
natalității argumentau că, la începutul anilor '60, rata fertilităţii totale a 

Figura 2.1: Ratele brute ale natalității şi mortalităţii la mia de locuitori, 1948-1989. 


SURSA: Anuarul Statistic al României, 1990.61. 


fost mai scăzută decît cifrele reprezentînd pragul de înlocuire a populaţiei. 
In 1966, numărul mediu de copii născuţi de o femeie scăzuse la 1,9 (pen- 
tru o rată de înlocuire de aproximativ 2,2-2,3 în anii 1965-1966).' Rata 
brută a natalității în cei cinci ani precedenţi fusese de aproximativ 94 % 
din media celorlalte ţări est-europene.” Acest raționament nu ţine însă cont 
de diverşii factori pe care cuplurile îi iau în consideraţie atunci cînd sta- 
bilesc numărul de copii pe care îi vor avea, între care se află costul procurării 
celor necesare traiului zilnic prin raportare la aşteptările legate de „o cali- 
tate superioară a vieţii", atît pentru viitorul lor, cît şi pentru cel al copiilor. 
Asemenea calcule includeau nu numai cheltuieli mai mari pentru consum, 
ci şi o educaţie mai bună şi ocazii de petrecere a timpului liber. „Ra- 
ționalitatea" planificării centralizate a intrat din ce în ce mai mult în con-; 
flict cu alegerile „raționale" ale familiilor. Se pare că cei care au susţinut” 
interzicerea avortului în 1966 nu au înţeles acest lucru. 

La 1 octombrie 1966 — un deceniu după liberalizarea avortului — Con- 
siliul de Stat a emis Decretul 770 care interzicea întreruperea cursului sar- 
cinii, în preambulul acestui decret se spunea: „întreruperea cursului sarcinii 
reprezintă un act cu grave consecinţe asupra sănătății femeii şi aduce mari 
prejudicii natalității şi sporului natural al populației." (Să ne reamintim că 
decretul din 1957 nu avusese un preambul care să justifice emiterea sa.) 


LEGIFERAREA REPRODUCERII ÎN SOCIALISM 65 


Conţinutul lui a legitimat raționamentul oficial în legătură cu avortul sau, 

cel puţin, intenţiile regimului. Preocuparea arătată pentru sănătatea femeii 
a servit pentru a impune statutul special pe care statul urma să-l atribuie 
tot mai insistent femeii, şi anume acela de „mijloc naționalizat de creştere 
a reproducerii”. Pentru prima oară, sporirea numerică a populaţiei era prezen- 
tată ca obiectiv politic legitim, deşi scopurile avute în vedere nu fuseseră 
încă specificate.” Acestea aveau să fie dezvăluite cu timpul şi în legătură 
din ce în ce mai strînsă cu obsesia lui Ceauşescu de a deveni conducătorul 
unei țări mari (cu o populaţie numeroasă). 

Contextul politic în care a fost emis Decretul 770 este relevant pentru 
înțelegerea lui: după venirea la putere în 1965, Ceauşescu a declanşat o 
campanie de legitimare a dominaţiei sale, începînd să se distanţeze abil de 
politica perioadei Dej. Interzicerea virtuală a avortului s-a numărat printre 
primele „semne" ce l-au deosebit pe Ceauşescu de predecesorul său. în loc 
să urmărească linia sovietică în privința reproducerii, aşa cum făcuse Dej 
în pofida propriilor înclinații naţionaliste, Ceauşescu a iniţiat public ideo- 
logia naţională a socialismului românesc. Sovieticii şi-au manifestat deschis 
puternica dezaprobare faţă de interzicerea de către Ceauşescu a avorturilor: 
„Deşi asemenea stimulente merită să fie aprobate, nu putem fi de acord cu 
interzicerea avortului, deoarece experienţa multor ţări, inclusiv a URSS, 
demonstrează că o asemenea măsură nu a condus nicăieri la o creştere reală 
sau de durată a ratei natalității. Ea nu a reuşit decît să le facă pe femei să 
pună capăt unei sarcini nedorite, recurgînd pe ascuns la avort, pericolul 
pentru viaţa şi sănătatea lor fiind astfel considerabil mai mare decît în cazul 
întreruperii sarcinii la spital." Această afirmaţie ambivalenţă despre politi- 
ca demografică a lui Ceauşescu a oferit sovieticilor un mijloc de a discu- 
ta public politica generală a conducătorului român. 

Dacă sovieticii au exprimat o reacție negativă, în Occident interzicerea 
avortului în România a trecut neobservată (vezi capitolul 4). Deoarece în 
timpul războiului rece politica avortului era folosită în ambele tabere ca 
un pion în dinamica animozităţilor, este posibil ca interzicerea avortului 
să fi fost înţeleasă, în mod greşit, ca un punct „moral" de întîlnire a vizi-j 
unii lui Ceauşescu şi a valorilor occidentale, sugerîndu-le liderilor occi-j 
dentali că Ceauşescu putea fi un comunist de alt soi. Mai mult, această 
apreciere a fost confirmată de poziţia adoptată de conducătorul român în 
1968, în problema Cehoslovaciei, care i-a adus renumele de comunist non- 
conformist, dornic să fie independent. 

Introducerea Decretului 770 a reţinut în mod considerabil atenţia pre- 
sei de partid din România, instrumentul prin care populaţia a fost infor- 
mată despre detaliile lui. Decretul antiavort era format din opt articole care 
abordau trei chestiuni fundamentale: excepţiile de la lege, instituționalizarea 

prevederilor ei şi sancţiunile/pentru încălcarea ei. Articolul 2 enumera urmă- 
toarele excepţii: î Sa MIE 1 


— sarcina pune viața femeii într-o stare de pericol care nu poate fi înlă- 
turat printr-un alt mijloc; 

— unul dintre părinţi suferă de o boală gravă care se transmite eredi- 
tar sau care determină malformații congenitale; 

— femeia însărcinată prezintă invalidităţi grave fizice, psihice sau sen- 
zoriale; 

— femeia este în vîrsta de peste 45 de ani; 

— femeia a născut patru copii şi îi are în îngrijire; 

— sarcina este urmarea unui viol sau a unui incest. 


Femeia care dorea să întrerupă cursul sarcinii trebuia să prezinte dova- 
da că se încadra în cel puţin una din aceste situații. Aprobarea pentru avor- 
tul legal era dată de o comisie medicală care funcţiona numai în clinicile 
şi spitalele ce dispuneau de o secţie de obstetrică-ginecologie. înainte de 
autorizarea avortului trebuia respectat un ritual administrativ complicat. 
Detaliile privind aplicarea decretului erau cuprinse într-o serie de instrucți- 
uni elaborate de Ministerul Sănătăţii.” 

Femeia care dorea să-şi întrerupă sarcina trebuia să-i ceară doctorului 
instituției medicale de care aparținea să completeze formularul adecvat, 
intitulat „fişă pentru întreruperea cursului sarcinii”. în cazul cînd femeia 
era deja spitalizată, medicul care o îngrijea trebuia să completeze formu- 
larul cuprinzînd detalii despre istoria personală a femeii, confirmarea sarcinii 
şi motivul recomandării avortului. Altminteri, cu formularul în mînă, femeia 
se prezenta la comisia medicală formată dintr-un preşedinte — medic pri- 
mar sau obstetrician-ginecolog (sau, dacă era necesar, chirurg), un medic 
primar de medicină generală sau internist şi o secretară, care era de obi- 
cei o soră medicală. Comisia era înfiinţată de administratori ai instituţiilor 
de stat, la nivel naţional. Ea înregistra fişa femeii în „registrul de cereri de 
întrerupere a cursului sarcinii", după care îşi începea deliberările. în unele 
situaţii, comisia consulta şi alți medici, solicita analize suplimentare sau 
reconfirmarea diagnosticului. Apoi decizia comisiei se înregistra în fişa 
femeii. Dacă cererea era aprobată, femeia îşi ducea fişa la secţia de obstetri- 
că-ginecologie, unde era primită şi programată pentru avort. 

Avortul legal era permis de obicei numai în primul trimestru al sarcinii. 
Cu toate acestea, articolul 3 prevedea că „în caz excepţional, cînd se con- 
stată o stare patologică gravă care pune în pericol viața femeii, întrerupe- 
rea cursului sarcinii se poate face pînă la şase luni". Dacă femeia care solicita 
întreruperea sarcinii trecuse de 45 de ani, născuse deja cel puţin patru copii 
şi îi avea în îngrijire, sau dacă sarcina ei era urmarea unui viol sau a unui 
incest, ea trebuia să furnizeze documente oficiale în sprijinul afirmațiilor 

sale: acte de identitate, certificatele de naştere ale copiilor şi, în cazul violu- 

lui sau incestului, un certificat eliberat de autorităţile împuternicite să se 
ocupe de verificarea cazurilor de acest gen. Ori de cîte ori cererea de între- 
rupere a sarcinii era respinsă, dosarul femeii era returnat medicului care 
avea obligaţia să urmărească îndeaproape evoluţia sarcinii.” 

Articolul 6 al Decretului 770 merită o analiză mai atentă. El clarifica 
unele distincţii ţinînd de terminologia şi practica asociată avortului. Stilul 
ambiguu în care era totuşi formulat permitea femeilor şi medicilor să profi- 
te, între anumite limite, pentru ajustifica întreruperea unei sarcini. în cazuri 
de „extremă urgenţă medicală, cînd întreruperea cursului sarcinii trebuie 
imediat efectuată, medicul are obligaţia ca înainte de intervenție, sau, cînd 
nu este posibil, în cel mult 2 ore de la aceasta, să anunţe în scris pe procuror, 
care urmează a constata, pe baza avizului medicului legist şi a oricăror 
altor date, dacă intervenţia pentru întreruperea cursului sarcinii a fost nece- 
sară". Procurorul, asistat de un medic legist, stabilea apoi dacă avortul fuse- 
se necesar (cu alte cuvinte, legal). Toate probele ţinînd de manevrele efectuate 
pentru întreruperea sarcinii trebuiau înregistrate în fişa de observaţie medi- 
cală. Mai mult, aceste infonnaţii trebuiau consemnate la capitolul urgenţe 
din „fişa pentru întreruperea cursului sarcinii" de care dispunea femeia respec- 
tivă. Datele erau ulterior incluse în statisticile Ministerului Sănătăţii. 

Urgenţele medicale de acest tip se încadrau în două categorii largi: avor- 
turi spontane — acelea în care cauze psihice, independente de intervenția 
oricăror factori, conduceau la întreruperea nedorită a sarcinii (pentru care 
erau specificate condiţii legitime în articolul 2 — şi avorturi ilegale — cu 
alte cuvinte, avorturi provocate sau, după cum era stipulat în instrucțiunile 
de aplicare a prevederilor decretului, acelea rezultate dintr-o „încălcare" a 
decretului. în majoritatea cazurilor care reprezentau urgenţe, ambiguitatea 
interpretării apărea atunci cînd întreruperea ilegal provocată a sarcinii putea 
fi clasificată ca avort spontan. Dacă doctorul care intervenea într-un aseme- 
nea caz urgent nu găsea nici un semn convingător privind încercarea delibe- 
rată de provocare a avortului (de exemplu, rupturi, sfişieri sau leziuni ale 
colului uterin), în funcţie de bunăvoința lui, avortul putea fi înregistrat ca 
„spontan", indiferent de cauza lui reală. Dacă însă examenul anatomo-pato- 
logic stabilea dovezi ale unei întreruperi deliberate a sarcinii, urma o anchetă 
judiciară. Pedepsele erau prevăzute în Codul Penal. 

legale erau considerate atît avorturile care nu apăreau în statistici, cît 
şi cele incluse în „numărătoare". Primele se refereau la intervenţiile ter- 
minate cu bune rezultate, numite şi chiuretaje, care reprezentau singura 
metodă utilizată la vremea aceea, precum şi la întreruperile provocate de 
sarcină, neurmate de complicaţii. Asemenea avorturi erau declanşate ade- 
sea prin introducerea unei sonde în colul uterin sau prin alte mijloace, 
mecanice sau farmacologice.” Deoarece nu puteau fi detectate oficial, ele 
nu erau înregistrate. Specialiştii estimează că numai 50 % dintre avorturile 

ilegale reuşeau, înțelegîndu-se prin aceasta că ele nu afectau sănătatea 
femeilor; celelalte femei aveau nevoie de spitalizare urgentă, din cauza 
infecțiilor şi a altor complicaţii, sau mureau. 

Cel de-al doilea tip de avorturi ilegale cuprindea încercările care sfiîrşeau 
prin a fi înregistrate oficial în evidențele statului. Acestea erau „avorturi 
vizibile", pentru că intrau sub cercetarea ochiului atoatevăzător al statului. 
Cînd o întrerupere voluntară a sarcinii nu era dusă pînă la capăt, apăreau 
complicaţii care puneau în pericol viaţa femeilor. Hemoragiile erau una 
dintre problemele cele mai obişnuite. Femeile care nu apucau să mai ajungă 
la spital sau care ajungeau prea tîrziu erau înregistrate în statistica mor- 
talităţii la capitolul „cauze ale deceselor materne”. Cele care ajungeau la 
spital şi se dovedea clar că încălcaseră legea erau pedepsite în conformi- 
tate cu prevederile Codului Penal. Statisticile Ministerului Sănătăţii arată 
că la aproximativ 60% din femeile spitalizate pentru urgenţe legate de sarcină, 
între 1966 şi 1989, diagnosticul era avort incomplet — adică avort provo- 
cat acasă (sau în alt loc privat) şi „terminat" la spital sau la morgă. Numai 
40 % dintre cazurile de urgenţă se datorau avortului spontan sau altor cauze 
legale.” 

La 2 octombrie 1966, poziţia regimului cu privire la avort a fost publi- 
cată pe prima pagină a cotidianului de partid Scînteia: „Pericolul social 
deosebit al avortului şi consecinţele grave de ordin medical, demografic şi 
social pe care le generează au impus ca instigatorii, complicii şi favoriza- 
torii să fie pedepsiţi la fel ca şi autorii. Pentru aceleaşi motive va fi sancțio- 
nată şi tentativa de avort." Pedepsele pentru întreruperea ilegală a sarcinii 
se aplicau persoanelor care efectuau avortul ilegal, complicilor lor şi femeilor 
care apelaseră la serviciile acestora sau care îşi provocau singure avortul. 
în asemenea cazuri, femeia era privată de libertate prin închisoare sau prin 
alte forme de pedeapsă.” 

Detenţia şi pierderea anumitor libertăţi civile erau sancțiuni obişnuite 
împotriva activităţilor infracţionale şi erau aplicate celor ce se făceau vino- 
vaţi de încălcarea legislaţiei referitoare la avort. Pentru „persoana care efec- 
tua avortul”, pedeapsa era prevăzută în articolul 185; pentru complici, în 
articolul 186, paragraful 2; pentru deținerea ilegală de instrumente sau sub- 
stanțe abortive, în articolul 187. Gravitatea sancţiunii depindea de rolul 
infractorilor şi de eventualele infracţiuni anterioare. Pedepsele variau de 
la amendă la condamnare efectuată la locul de muncă (prin definiţie, o între- 
prindere de stat) sau în închisoare.” (Vezi anexa, pentru exemple de cazuri.) 
Tennenii generali ai Codului Penal au fost modificaţi în 1966 în felul urmă- 
tor: „întreruperea cursului sarcinii prin orice mijloace, în afara condiţiilor 
admise de lege, cu consimțămîntul femeii însărcinate, se pedepseşte cu 
închisoare de la 1 la 3 ani şi interzicerea exercitării unor drepturi civile pe 
o perioadă de la 1 la 3 ani." 

în România se considera că pedeapsa îndeplinea o funcţie „corecţiona- 
lă"”. Se presupunea că sancţionarea „îi învăța" pe oameni să respecte normele 
socialiste de comportament în viaţa de zi cu zi — adică îi învăţa să fie 
cetăţeni socialişti de nădejde. Una dintre formele importante de sancţionare 

era cea financiară. Prin urmare, cei care încălcau legea primeau adesea 

pedepse ce îi obligau să muncească fără a fi plătiți. în acest fel erau rezol- 
vate simultan şi alte probleme de infrastructură care decurgeau din atribuirea 
unor termene de detenţie în închisoare, mai ales în ceea ce privea lipsa 
spaţiului şi costul întreţinerii unui număr sporit de puşcăriaşi. încă şi mai 
important era faptul că, permiţîndu-le femeilor condamnate să rămînă la 
domiciliu, li se oferea în mod teoretic posibilitatea de a-şi îngriji copiii şi 
a rămîne din nou însărcinate. Se presupunea că aspectul „corecţional" al 
sentinţei le va împiedica să mai încerce să-şi întrerupă ilegal sarcina. 

O altă formă de deposedare era cea impusă medicilor, dacă se conside- 
ra că activităţile lor erau extrem de grave: ginecologilor li se putea interzi- 
ce să-şi mai practice specialitatea o perioadă de timp. Nu erau îndepărtați 
din rîndul cadrelor medicale practicante, dar erau transferați la alte spe- 
cialități. De exemplu, un ginecolog acuzat că a încălcat legea a primit în 
cele din urmă o sentință complexă, incluzînd opt ani de închisoare şi cinci 
ani de interzicere a drepturilor civile (articolul 64, paragrafele a, b şi c din 
Codul Penal), între acestea fiind inclusă şi interdicţia de a practica medi- 
cina timp de cinci ani (articolul 185, paragrafele 1, 4 şi 5 din Codul Penal 
referitoare la provocarea ilegală a întreruperii cursului sarcinii). Medicii 
de alte specialităţi decît ginecologia erau pedepsiţi în mod diferit, de exem- 
piu fiind trimişi la dispensarele de la ţară. Doctorii erau sancţionaţi şi dacă 
nu semnalau procuraturii şi organelor de poliţie încălcările legii. în aseme- 
nea cazuri, ei riscau să fie închişi pentru una pînă la trei luni (articolul 188, 
Codul Penal). 

Impactul „neaşteptatei" legislații antiavort a fost acela de a paraliza popu- 
laţia lipsită brusc de principalul ei mijloc de control al fertilităţii. în 1967, 
numărul de naşteri vii s-a dublat aproape față de anul precedent; rata a fer- 
tilităţii totale a crescut de la 1,9 în 1966 la 3,7 în 1967 (vezi figura 2.2). 

Interzicerea avortului a naționalizat şi a centralizat această metodă pri- 
mară de planificare familială. „Victoria" deplină a partidului-stat asupra 
vieţii private a durat doi ani în forma ei acută, atît cît a fost necesar pen- 
tru ca populaţia să găsească mijloace alternative de evitare şi întrerupere 
a sarcinilor, de ocolire a legii şi formare a unor reţele multiple şi funcţionale 
de întrajutorare. (Aşa cum rezultă din figura 2.2, subjugarea vieţii private 
a continuat totuşi în întreaga perioadă în care s-au aplicat strategii prona- 
taliste, din 1966 pînă în 1989). în primii doi ani s-a manifestat un efort 
colectiv de reactivare a fostelor practici „tradiţionale" abandonate o dată 
cu liberalizarea avortului în 1957. 

Astfel, în pofida Decretului 770/1966, după 1968 fertilitatea a început 
să scadă din nou. în 1973 rata fertilităţii totale revenise la nivelul de 2,4 


copii născuţi în medie de o femeie, de la maximul de 3,7 în 1967. în ciuda 

Figura 2.2: Rata fertilităţii totale, 1946-1991. Sursa: Chesnais 1992: 543, 548 
pentru 1946-1982; Mureşan 1996 pentru 1983-1991. 


tuturor eforturilor de impunere a legii, strategiile folosite de populaţie pen- 
tru a preveni intervenţia statului în viața ei privată deveneau tot mai efi- 
ciente. Pentru a stopa această tendință negativă, în 1974 au fost revizuite 
şi detaliate instrucțiunile de aplicare a Decretului 770/1966. Intenţia era de 
a asigura corelarea rezultatelor reproducerii umane centralizate şi planifi- 


cate cu reprezentările oficiale ale acesteia. 


_.„, Crearea unor condiţii tot mai bune pentru femei", 1973-1983 
Este necesar ca organele noastre de partid, comitetele județene, consiliile popu- 
lare, Comitetul Central să acorde mai multă atenţie acestei probleme funda- 
mentale pentru dezvoltarea societății, .*“_ a naţiunii noastre. Pornind de la rolul 
important, . vital pe care îl au femeile în dezvoltarea societății, în păstrarea 
Sănătăţii şi tinereții naţiunii noastre, sînt necesare atit ridicarea nivelului lor 
de conştiinţă, cit şi soluţionarea unor probleme sociale. De aici şi necesitatea 
rezolvării problemei serviciilor, a diversificării bunurilor de consum, asigurarea 


condițiilor de muncă corespunzătoare, dezvoltarea reţelei de  creşe şi cămine. * 


Următoarea etapă de intervenție a statului în practicile reproductive a 

început cu adevărat în 1974, după semnalele date la Conferinţa Naţională a 
Femeilor în primăvara anului 1973. Discursul lui Nicolae Ceauşescu a fost 
plin de avertismente subtile pentru ceea ce avea să urmeze. în interesul real- 
izării omogenizării, el a repudiat discriminarea între sexe, cerînd ca oamenii 
să fie trataţi nu ca bărbaţi şi femei, ci ca membri de partid şi cetăţeni ai Re- 

publicii Socialiste România.” în acelaşi discurs, susținînd egalitatea* 
Ceauşescu a subliniat specificul femeii: „O îndatorire de interes naţional 


este ocrotirea şi consolidarea familiei, dezvoltarea conştiinţei răspunderii 
acesteia pentru creşterea unui număr mai mare de copii, pentru formarea 
unei generaţii sănătoase, robuste, profund devotate cauzei socialismului; 
femeile au în această privință un rol deosebit şi o misiune nobilă"* 

„Rolul deosebit şi misiunea nobilă" a femeilor în societate au devenit 
centrul efortului politic permanent şi concentrat, menit să pennită femeilor 
să-şi realizeze capacităţile „multilateral dezvoltate". Această nouă campanie, 
care a coincis, în general şi cu succes, cu Anul Internaţional al Femeii şi 
cu Deceniul Femeii, a fost motivată de preocupări paradoxale: consolidarea 
puterii lui Ceauşescu asupra poporului şi creşterea reputației lui în arena 
internațională.” în efortul permanent de extindere a controlului asupra sfe- 
rei private, ideologii şi specialiştii au acordat o atenţie vigilentă factorilor 
demografici. în acelaşi timp, discursul oficial cu privire la politica 
demografică a fost reformulat şi stilizat, astfel încît să promoveze o imagi- 
ne pozitivă a lui Ceauşescu în străinătate, în special în Occident. 
Conducătorul român a salutat deschis semnificaţia femeii pentru dezvoltare, 
îmbrăţişînd retoric teme favorite ale Vestului, precum „autodeterminarea" 
şi necesitatea „controlului populaţiei”. Se pare însă că modul cum înţelegea 
el relaţia între aceste două imperative cultural-politice s-a pierdut în pro- 
cesul adaptării la realitățile româneşti. 

în privinţa indicatorilor demografici, guvernul era hotărît să stopeze spi- 
rala coborîtoare a ratei natalității, subminînd în acest scop strategiile folosite 
de populaţie pentru a-şi „planifica" familiile. A început astfel o campanie 
agresivă de propaganda, completată cu măsuri administrative. Sfera publi- 
că, dominată de stat, a ajuns să fie saturată de un discurs şi de reprezen- 
tări abundînd în referiri la valorile „naţiunii”, „populaţiei”, „independenţei", 
„vigorii |[naţiunii]”, „prosperităţii” şi „viitorului”. (Subiectul este detaliat 
în capitolul 5.) Această avalanşă simbolică şi retorică a fost însoţită de diverse 
manevre administrative, de la asigurarea unor stimulente materiale şi famili- 
ale similare celor utilizate în întregul bloc socialist, pînă la măsuri incon- 
testabil represive. Pentru a încuraja respectarea strategiilor politicii 
demografice, statul a oferit o serie de „stimulente" financiare, materiale şi 
psihologice, urmărind să asigure un sprijin — oricît de mic — femeilor 
pentru naşterea copiilor şi familiilor pentru îndeplinirea obligaţiilor de a-i 
creşte şi a-i educa în folosul statului. Efectul acestor iniţiative a fost mai 
mult simbolic decît material. Ele au servit ca o perdea de fum, ascunzînd 
în acelaşi timp măsurile care trebuiau să conducă la alinierea comporta- 
mentului populaţiei cu dorinţele autorităţilor. Au fost luate totodată diverse 
măsuri disciplinare pentru ca serviciile medicale să devină mai „eficiente" 
(cu alte cuvinte, pentru a le obliga să se conformeze directivelor politicii 
de stat în privința reproducerii.) 

Modificările impuse în 1974 au reflectat o obsesie din ce în ce mai mare 
față de formă şi aparență, ambele ajungînd în cele din urmă să domine 
deciziile politice ale acestui regim. Capacitatea de seducţie a ambalajului 
simbolic, pseudoştiințific era surprinzătoare prin volumul de informații 
furnizate şi maniera de prezentare a detaliilor. Decretul de opt pagini din 
1966, intitulat banal „Instrucţiuni pentru aplicarea Decretului 770/1966 pen- 
tru reglementarea întreruperii cursului sarcinii", fusese definit şi explicat în 
22 de articole. în 1974, modificările aduse Decretului 770/1966 conţineau 
47 de articole, structurate în şapte secțiuni care totalizau 21 de pagini. A- 
cestora li s-au adăugat Il pagini de anexe care evidenţiau „motivele medi- 
cale pentru întreruperea unei sarcini", grupate în 19 categorii cauzale. Alte 
11 pagini explicau funcţionarea birocratică a sistemului medical. Acest docu- 
ment suplimentar se intitula „Instrucţiunile de aplicare a Decretului 770/1966 
privind reglementarea întreruperii cursului sarcinii, pentru rezolvarea avor- 
tului incomplet şi îmbunătăţirea asistenței medicale de obstetrică-gine- 
cologie".” 

Principalele modificări aduse Decretului 770 afectau multe dintre arti- 
colele originale. Comisiile medicale împuternicite să autorizeze efectuarea 
legală a întreruperii de sarcină trebuiau să fie numite de directorul Direcţiei 
Sanitare a judeţului, de procurorul respectiv şi de inspectorul-şefal depar- 
tamentului judeţean al Ministerului Afacerilor Interne. Comisia trebuia să 
fie constituită din trei medici primari sau specialişti (un obstetrician-gine- 
colog, care era şi şeful comisiei, un internist şi un pediatru) şi o secretară. 
La întîlnirile comisiei trebuiau să fie prezenţi un reprezentant al Ministerului 
Afacerilor Interne şi unul al procuraturii. Deşi pot părea nesemnificative, 
aceste modificări au creat mecanismele prin care a sporit şi s-a întărit con- 
trolul asupra reproducerii umane. Medicii s-au împotmolit tot mai adînc 
în pînza de păianjen a regimului, hotărît să impună „voinţa poporului". 

Importanţa rolurilor şi deciziilor medicilor îi punea adeseori pe aceştia 
în poziţii antagoniste față de cei ce aveau nevoie de ajutorul lor şi de cei 
ce îi supravegheau politic. Controlul statului nu se exercita printr-o struc- 
tură organizatorică simplă, ierarhică, ci mai degrabă printr-o combinaţie 
studiată de sancțiuni, suspiciuni, temeri şi seducţii, întrețesute atît pe ver- 
ticală, cît şi pe orizontală. Aşa cum se va vedea în continuare, prezenţa 
membrilor aparatului represiv al statului la şedinţele comisiilor medicale 
a constituit un exerciţiu evident al controlului statului, care, în şi prin sine, 
punea sub semnul întrebării autoritatea ştiinţifică a medicilor. Prezenţa lor 
a demonstrat de asemenea transformarea reală a corpului femeii şi a actelor 
intime într-o problemă politică (prin sistemul examinărilor fizice), precum 
şi politizarea reproducerii. 

Elaborarea instrucțiunilor de aplicare a Decretului 770/1966 s-a înte- 
meiat pe convingerea potrivit căreia corpul uman şi cei ce veneau în con- 
tact cu el necesitau o supraveghere constantă. în acest scop, în 1974 a mai 

fost înființată o comisie. Sarcina ei era de a analiza vînzările lunare ale 
farmaciilor, „în interesul prevenirii anumitor abuzuri, pînă nu riste prea tîr- 
ziu"". Erau supuse acestui control vigilent medicamentele „care au restricţii 
ori sînt contraindicate pentru femeile însărcinate, cu vîrste cuprinse între 
16 şi 40 de ani". Pînza de păianjen a controalelor a devenit mai densă. 

Condiţiile în care se permitea efectuarea legală a întreruperii cursului 
sarcinii au rămas în 1972 aceleaşi ca şi în 1966, cu o singură excepţie: vîr- 
sta de la care femeile aveau dreptul la această intervenţie eifost scăzută în 
1972 de la 45 la 40 de ani (Decretul 53, publicat la 16 februarie 1972). Deşi 
nu s-au oferit explicaţii, concesia amintită pare să fi fost un gest înscris pe 
linia conformării la convențiile demografice internaţionale, eliminînd în 
acest fel eventualele obiecţii ce ar fi putut apărea la următorul Congres 
Mondial al Populaţiei, privind depăşirea acestei vîrste. Fertilitatea femeilor 
între 40 şi 45 ani este semnificativ mai scăzută decît la femeile mai tinere 
(vezi figura 2.3). Analiza datelor culese între 1966 şi 1972, cînd virsta mini- 
mă pentru avortul legal era de 45 de ani, demonstrează că scăderea vîrstei 
legale pentru avort la 40 de ani nu a modificat radical numărul total de 
naşteri vii.“ Procentajul de naşteri vii pentru femeile din categoria de vîrsta 
de peste 40 de ani, stabilit în funcţie de numărul total al naşterilor vii, era 
nesemnificativ. Mai mult, cercetările medicale occidentale relevaseră o core- 
laţie pozitivă între vîrsta înaintată a femeii şi probabilitatea unor defecte 
la naşterea copilului. Pe scurt, era evident că scăderea vîrstei la care se 
permitea efectuarea întreruperii legale a cursului sarcinii nu afecta scopul 
general al creşterii natalității.” 

Un capitol întreg al instrucţiunilor revizuite se referea la avorturile incom- 
plete, recunoscînd implicit rolul lor în scăderea natalității după 1968. Atenţia 
acordată în această secţiune detaliului tehnic urmărea să epuizeze catego- 
ria „avorturilor incomplete". Aş aminti că avorturile ilegale se refereau 
eufemistic la întreruperile ilegale de sarcină — indiferent dacă acestea aveau 
ca rezultat expulzarea completă sau parţială a fătului — care necesitau inter- 
venţii medicale. Se punea accent pe creşterea eficienţei mijloacelor de 
supraveghere. Formalizarea excesivă a procedurilor medicale şi a proto- 
coalelor de supraveghere era menită să inhibe practicarea avortului. Rațiunea 
subînţeleasă era creşterea natalității. 

însemna că, prin acest tip de sistem de control birocratic, anumiţi indi- 
vizi căpătau responsabilităţi profesionale multiple. De exemplu, şeful secției 
de obstetrică-ginecologie a unui spital devenea „gardianul" principal. EI, 
sau ea, putea fi tras/ă la răspundere pentru performanţa unităţii în realizarea 
sarcinilor de plan în domeniul reproducerii. Această persoană trebuia să 
decidă dacă se intervenea în cazul unui avort incomplet, să urmărească dacă 
fiecare caz era examinat aşa cum se cuvine şi să efectueze „frecvente con- 

troale inopinate"“. 


Figura 2.3.: Ratele fertilităţii în funcţie de vîrsta, 1956-1991. Sursa: Anuarul statistic al României, 1993: 115. 

Una dintre cele mai insidioase forme de control se realiza prin ceea ce 


» 


era cunoscut sub denumirea de teritorializare. Cu excepţia urgenţelor indis- 
cutabile, avorturile incomplete puteau fi tratate numai în anumite spitale, 
stabilite în funcţie de distribuţia lor „teritorială”. Urgenţele tratate în spi- 
tale care nu aveau aprobare sau din afara zonei din care provenea femeia 
respectivă trebuiau raportate Direcţiei Sanitare în termen de 24 de ore. De 
asemenea, se cerea o documentaţie solidă care să dovedească necesitatea 
intervenţiei de urgenţă. în plus, accesul la instrumentele chirurgicale uti- 
lizate pentru întreruperea cursului sarcinii şi folosirea lor erau supuse unor 
reguli stricte. Prin lege, utilizarea acestor instrumente era permisă numai 
în unități medicale şi numai dacă era urmărit cu scrupulozitate un anumit 
mod de a proceda: 

Eliberarea [truselor] se va face de către cadrul mediu responsabil cu păstrarea 

lor, la indicaţia şefului secției sau a medicului de gardă. Evidenţa preluării şi 

predării truselor va fi consemnată în raportul de gardă al medicului. Se va 
menţiona numărul de truse preluate şi predate. în caz de utilizare a truselor în 
timpul gărzii, se vor menţiona data şi ora predării, numele personalului mediu 
căruia i s-a predat, numele medicului care a realizat chiuretajul şi numele femeii 
căreia i s-a efectuat intervenția, precum şi numărul din condica de înregistrare 

a intervențiilor pentru avort incomplet.” 

Se subînţelegea că reținerea acestor instrumente sau înlocuirea lor de către 
un individ în scopul efectuării întreruperilor de sarcină era ilegală şi urma 
să fie sancţionată potrivit prevederilor Codului Penal. 

Acest amplu circuit de supraveghere şi control intrainstituţional era 
urmărit de procurorul şi miliția fiecărui judeţ, care, în condiţii normale şi 
în timpul orelor obişnuite de program, cereau să fie notificați în prealabil 
de medicul ce intenționa să facă intervenţia. Complicaţiile rezultate în urma 
unui avort incomplet puteau fi tratate numai după sosirea reprezentanţilor 
acestor instituţii, care confirmau necesitatea ajutorului medical neîntîrzi- 
at. Medicul intervenea imediat, încercînd să salveze viaţa femeii, numai în 
cazuri extrem de grave — septicemie avansată, blocaj renal sau şoc hemora- 
gie, în unele cazuri, medicul căpăta permisiunea telefonic. în cazul cînd 
condiția femeii necesita o intervenţie urgentă sau dacă ajungea la spital în 
toiul nopţii, atunci „în interval de 24 de ore [medicul era obligat să] pre- 
zinte procurorului un raport scris pe formularul adecvat şi să specifice secția 
de poliţie şi gradul persoanei căreia i-a telefonat în prealabil, precum şi 

ora acestui apel şi numărul lui de înregistrare"”. în acest fel, fiecare decizie 
şi acţiune putea să-l încurce pe medic în ițele diferite, dar întrețesute, ale 
pînzei de păianjen, care era supravegherea organizată. Cu toate acestea, 
voinţa statului de a acumula toată puterea se exercita rareori potrivit intenți- 
ilor, din cauza relaţiilor neoficiale care umanizau în parte aceste practici. 
Mita, relaţiile şi prieteniile, de exemplu, jucau rolul de mediator între prevede- 


rile legii şi practicile reale. în acelaşi timp, „inviolabilitatea persoanei şi a 

bunurilor ei”, garantată constituțional, era încălcată cu regularitate: intimi- 
darea, suspiciunea, denunţul şi şantajul funcționau în mod indirect — şi 
eficient — pentru a crea o cultură a fricii omniprezente. 

Directorii direcțiilor sanitare judeţene erau obligaţi, prin lege, să infor- 
meze autoritățile judiciare cu privire la personalul medical sau sanitar sus- 
pectat de a fi implicat în efectuarea ilegală a întreruperilor de sarcină.” De 
asemenea, se luau măsurile adecvate pentru cercetarea supoziţiilor de acest 
fel, precum şi a proprietăţii private a persoanei suspectate. Membrilor ierar- 
hiei medicale însărcinaţi cu asemenea responsabilităţi li se cerea lunar să 
analizeze eficiența strategiilor referitoare la avort. Ei erau obligați totodată 
să alerteze administraţia de stat dacă, din cercetarea documentelor, rezul- 
ta încălcarea sistematică a legii. 

Instrucţiunile revizuite au abordat şi necesitatea unei asistențe medicale 
îmbunătăţite în obstetrică şi ginecologie. Dacă la suprafaţă reflectau pre- 
ocuparea statului paternalist pentru bunăstarea cetățenilor-femei, aceste mă- 
suri au servit, de fapt, drept pretext pentru extinderea mijloacelor de control 
al statului asupra vieţii reproductive a femeilor. Atrăgînd atenţia asupra impor- 
tanței medicinei preventive în combaterea afecțiunilor maligne la femei, 
precum cancerul ovarian şi mamar, legea stipula ca „bianual sau anual, 
toate femeile din fabricile şi instituțiile cu un procentaj mare de femei anga- 
jate să fie supuse unor examene ginecologice". Au fost stabilite mecanis- 
me de tratare a sterilităţii, de urmărire medicală a sarcinii încă din primele 
luni şi de asigurare a spitalizării pentru femeile care suferiseră avorturi suc- 
cesive, astfel încît să se faciliteze supravegherea evoluţiei sarcinilor lor şi 
prevenirea avorturilor spontane. Preocuparea pentru sănătatea femeii era 
exprimată prin toate formele imaginabile de propagandă. Obsesiva „grijă" 
manifestată prin măsurile pline de bunăvoință, de exemplu examenele gine- 
cologice anuale, ascundea interesul real al conducerii: forțarea creşterii fer- 
tilităţii, pentru a asigura o natalitate ridicată. Toate aceste măsuri urmăreau 
să constrîngă femeia să îndeplinească planul demografic. Nu este întîm- 
plător faptul că programul din 1974 al Partidului Comunist Român conţinea 
proiecții ale populaţiei pînă în anul 1990.” 

Necesitatea de a orchestra aceste mijloace „multilateral dezvoltate" de 
control dovedeşte că oficialităţile şi specialiştii recunoşteau cît de numeroase 
erau posibilităţile de evitare sau de încălcare a interdicţiei de întrerupere 
a sarcinii.” lerarhizarea autorităţii operaţionale în spitale, combinată cu 
mecanismele de control care funcționau la fiecare nivel al practicii medi- 
cale, era menită să excludă manipularea scopului legii. De exemplu, lista 
condiţiilor medicale considerate a reprezenta motivații legitime pentru apro- 
barea întreruperii de sarcină definea parametrii activităţii legale a medicu- 
lui, abaterea de la aceştia implicînd imediat verificarea acestuia. Din punct 
de vedere teoretic, această listă de cauze specificate furniza medicilor marja 
de argumentare în susținerea necesității avortului în faţa comisiei medicale 

care trebuia să-l aprobe. Potenţialul de diversitate al opţiunilor medicale 
antrena dispute aprinse chiar în cadrul comisiei.” în consecinţă, criteriile 
invocate pentru a decide asupra unui caz nu erau întotdeauna imparţiale, 
ci mai degrabă reflectau interese partizane. Cu toate acestea, solidaritatea 
profesională avea adeseori cîştig de cauză; consensul apărea ca răspuns 
profesional în faţa dominației politice. 

Merită să ne oprim aici asupra contextului în care femeile recurgeau la 
avort. Să ne amintim că pentru majoritatea populaţiei anticoncepţionalele 
erau inaccesibile. Utilizarea lor nu era interzisă prin lege — nici de Decretul 
din 1966, nici de instrucțiunile care îl însoțeau sau de vreun alt act nor- 
mativ referitor la politica demografică”; pur şi simplu deveniseră aproape 
imposibil de procurat. Anticoncepţionalele existau pe piața neagră, dar prețul 
lor, căruia i se adăugau dificultăţile de a le obţine în acest fel, le făcea 
inabordabile pentru majoritatea femeilor. în anii '70 se mai produceau încă 
şi se mai vindeau prezervative. Dar în anii '80 dispăruseră cu desăvîrşire. 
Cu toate acestea, în pofida lipsei de opţiuni contraceptive şi a măsurilor re- 
presive în vigoare la acea vreme, natalitatea a continuat să scadă, ceea ce 
însemna că femeile şi familiile recurgeau la avortul ilegal ca la cea mai 
viabilă metodă de „planificare familială”. Metodele tradiționale de control 
al naşterilor erau folosite pe scară largă, dar, după cum se ştia foarte bine, 
ele nu erau deloc sigure. Avortul, indiferent de legalitatea lui şi de poten- 
țialele riscuri asociate, servea drept factor corector pentru evenimentele nepre- 
văzute rezultate din nesiguranța altor metode. 

Medicii împărtăşeau însă părerea unanimă că femeile aveau tendinţa să 
amîne decizia propriu-zisă a efectuării întreruperii de sarcină. Din cauza 
legii, avortul era adesea o soluţie care implica riscuri mari. Femeile erau 
obsedate de o teamă permanentă privind repercusiunile legale sau medi- 
cale în eventualitatea unor complicaţii. întreruperea cursului sarcinii era 
scumpă şi accesul la medicii dispuşi să-l efectueze devenise din ce în ce 
mai greu. în consecință, multe femei încercau metodele „tradiţionale"” de 
întrerupere a sarcinii, înainte de a recurge la avort, care rămînea salvarea 
după ce toate celelalte variante eşuaseră. Astfel, numeroase femei nu 
recurgeau la avort decît în aproximativ a zecea săptămînă a sarcinii, după 
ce încercaseră o serie întreagă de procedee şi produse: ridicarea unor greutăți 
(de exemplu, mutarea unor piese grele de mobilier), sărituri de la înălțime 
sau combinaţia repetată a ambelor, pînă cînd cădeau răpuse de oboseală; 
pregătirea şi administrarea unor decocturi, deşi riscul producerii infecțiilor 
secundare era bine cunoscut; introducerea în vagin a tot felul de substanţe 
chimice, produse farmaceutice, ierburi ca pelinul sau leuşteanul şi a altor 
factori abortivi — infuzii concentrate de chinină, leandru sau gălbenele, 
soluții saline şi sulfați de potasiu cu aluminiu. Se introduceau de aseme- 
nea obiecte de uz casnic, ace de păr, pene de gîscă, croşete, andrele şi fusuri, 
pentru a perfora colul uterin.” Dacă sarcina se menținea în continuare, femeia 

recurgea la avort, în disperare de cauză. Desigur, nu toate femeile făceau 
această alegere. Vlăstarul care se agăţase cu atîta disperare de viață ajungea 
adesea să îngroaşe numărul copiilor cu handicap fizic şi psihic. 

Una peste alta, noile măsuri adoptate la începutul anului 1974 nu au 
în 1973 cifra fusese de 2,4). „Succesul" demografic din 1967 nu s-a mai 
repetat; în schimb, în primele luni ale anului 1975 rata natalității a început 
din nou să scadă. Populaţia se obişnuise cu caracterul repetitiv al tacticilor 
aplicate de stat şi cu existența altor mijloace — oricît de precare — de 
autoprotecţie. Din compararea ratelor specifice ale fertilităţii pentru 1967 
şi 1974 (vezi figura 2.3) — anii ce au urmat modificării legislaţiei referi- 
toare la avort — rezultă dovezi în acest sens. Durata perioadelor fertile era 
divizată, conform procedurilor standard, în segmente de vîrsta de cîte cinci 
ani: 15-19, 20-24, 25-29, 30-34, 35-39, 40114, 45149. în primul an de 
după anunţarea decretului din 1966, s-a remarcat o creştere sensibilă a ratei 
natalității pentru toate vîrstele fertile, ceea ce a însemnat că introducerea 
legislaţiei avusese un efect real asupra populaţiei. Saltul cifrelor natalității 
pentru cele mai fertile grupe de vîrsta, la femeile cuprinse între 20-24 şi 
25-29 de ani, a fost semnificativ, dar şi previzibil, deoarece majoritatea 
româncelor se căsătoreau de tinere şi începeau să facă copii după un an de 
căsnicie. în mod frecvent, cuplurile produceau doi copii în primii patru ani 
de căsătorie. Vîrsta medie a mamelor la naşterea celui de-al doilea copil 
era de 26 de ani. * Interzicerea avortului le făcea pe femei să rămînă însăr- 
cinate mai devreme decît ar fi fost de aşteptat. în această privinţă, tinerele 

; erau mai bine pregătite psihic pentru a tolera flexibilitatea şi a-şi ajusta 
(propriile planuri, făcîndu-le să corespundă cu cele ale statului. 

Nu la fel stăteau lucrurile pentru femeile de peste 30 de ani. Pînă la 
vîrsta respectivă, ele născuseră deja numărul de copii pe care şi-i doreau. 
Interzicerea avortului a fost pentru ele deosebit de stresantă. Creşterea rela- 
tivă a natalității pentru aceste grupe de virsta a fost notabilă, în special la 
cele cuprinse între 30 şi 39 de ani (vezi figura 2.3). între 1967 şi 1968, 
rata natalității pentru femeile de vîrste cuprinse între 20 şi 29 de ani înce- 
puse să scadă, dar nu şi pentru cele de 30-39 ani. De fapt, în primii doi 
ani de impunere a Decretului 770, această grupă de vîrsta mai înaintată 
este cea care a determinat, în mare măsură, creşterea natalității. 

Nu acelaşi lucru se poate spune despre ceea ce s-a petrecut în 1974, 
după modificarea instrucțiunilor însoţitoare. Spre deosebire de anul 1967, 
efectele schimbărilor legislative din 1974 asupra femeilor de peste 30 ani 
au fost neglijabile; numărul de copii per familie a scăzut uşor. Aproximativ 
80 % din naşteri s-au concentrat la femeile de 15-29 ani. Este clar că femeile 
fie îşi modificaseră planurile familiale, fie învățaseră să diminueze, sau să 
evite, efectele brutale ale acestor legi. Că femeile „se adaptaseră" reiese 


LEGIFERAREA REPRODUCERII ÎN SOCIALISM 79 


în 1974 scăderea fertilităţii devenise o tendinţă stabilă. în pofida legislaţiei 
stricte, a îngrădirilor propagandei pronataliste şi a introducerii măsurilor 


simbolice şi materiale de stimulare a natalității, rata fertilităţii a continuat 
în permanenţă să scadă. 

în 1983, atît rata natalității, cît şi rata fertilităţii totale ajunseseră aproxi- 
mativ la nivelurile din 1966." Dar contextul anului 1983 era radical dife- 
rit. Spre deosebire de 1966, nu mai existase de multă vreme o lege liberală 
căreia să-i fie atribuită scăderea natalității. Regimul nu reuşise să impună 
valori, norme şi conduite noi unei societăţi evident decise să reziste inter- 
ferenţei statului. ' Recunoaşterea acestui eşec a devenit fundamentul pen- 
tru formularea unui alt set de iniţiative în domeniul politicii demografice. 
Cea de a treia şi ultima etapă a aplicării politicii demografice avea să fie 
cea mai agresivă — şi cea mai represivă. 


Politizarea corpului, 1984-1989 + 


Banc: Ultimul Slogan: nici o  ovulație, fără fecundaţie!” 


Banc: — De ce în România găina cîntă de fiecare dată cînd face un ou? 


— De bucurie că nu a rămas însărcinată! 


Anul 1984 a adus cu sine strategiile de tip orwellian care au devenit o 

sursă de inspiraţie pentru romanul lui Margaret Atwood, 7he Handmaid s 
Tale, şi au prefigurat pentru români o tragedie națională. După ce timp de 
aproape douăzeci de ani au experimentat fără rezultat o serie de mecanis- 
me „raționale" de stimulare a natalității, cei ce sperau să maximizeze popu- 
laţia de femei gravide au recurs la impunerea unor măsuri represive. Scăderea 
ratei natalității a coincis cu deteriorarea constantă a condiţiilor materiale 
ale vieţii cotidiene. în interesul autodeterminării naţionale, Ceauşescu deci- 
sese achitarea anticipată a datoriei externe restante a României, sacrificînd 
enonn calitatea vieţii. Producţia a fost dirijată către export. Din 1984, iernile 
au fost îndurate în condiţiile limitării furnizării căldurii şi electricităţii; prin- 
cipalele alimente au fost raţionalizate. Lapte nu se găsea întotdeauna. 
Demografii şi cuplurile ştiu că numărul naşterilor scade în vremuri de greutăţi 
economice; în pofida existenţei unor date amănunțite, regimul nu a recunos- 
cut oficial această corelaţie.” Războiul invizibil dintre stat şi societate s-a 
accentuat prin implementarea unei noi strategii: constrîngerea fățişă. Aşa 
cum prevedeau planurile de dezvoltare, constrîngerea a fost aplicată „mul- 
tilateral". La 26 decembrie 1985, Decretul 770/1966 a fost din nou modi- 
ficat prin publicarea Decretului 411. Articolul 2, cel mai semnificativ al 
acestui decret, a ridicat din nou vîrsta la care femeile puteau solicita între- 
ruperea legală a cursului sarcinii la limita din 1966, de 45 de ani. Teoretic, 
o femeie poate să rămînă însărcinată spre 50 ani, de aceea vîrsta maximă 
de procreaţie a devenit 49.'' Mai mult, decretul modificat stipula că între- 


80 POLITICA DUPLICI! AȚII 


ruperea sarcinii era legală „dacă femeia a născut cinci copii şi îi are în 
îngrijire". (Astfel, numărul de copii creştea de la patru la cinci.) 

Lupta dusă pentru a îmbunătăţi indicatorii demografici a reformulat cono- 
taţiile etice ale noțiunii de mamă şi contextualizarea familială a maternității. 
Respectul cultural acordat maternității era legat de statutul marital al femeii. 
Stigmatul atribuit copiilor nelegitimi provenea din disprețul social cu care 
erau privite relațiile sexuale extramaritale.” în viața cotidiană din România 
socialistă, familia era în continuare o instituţie culturală puternică. Toţi cei 
ce încălcau normele instituționalizate erau consideraţi anormali. 

Totuşi, retorica moralității invocate pentru a legitima rolul social al fami- 
liei în socialism era receptată doar ca ceea ce era de fapt: un lustru ideo- 
logic. Din acest punct de vedere, cînd a început să circule zvonul că regimul 
sprijinea neoficial naşterea copiilor, indiferent de statutul marital, opinia 
publică a fost scandalizată. împrăştierea deliberată a unor zvonuri a funcţio- 
nat adesea ca un mijloc eficient de diseminare a informaţiilor referitoare 
la intenţiile oficiale în legătură cu comportamentul prescriptiv şi reacțiile 
oamenilor. în 1987, reprezentanţi ai regimului au propus neoficial ca elevele 
însărcinate să nu fie eliminate din licee, aşa cum prevedea regulamentul 
şcolar. Acestora trebuia să li se ofere ocazia de a-şi continua educaţia frecven- 
tînd cursuri serale sau de a-şi da examenele Iară a fi prezente la ore. Iar 
statul se oferea să „adopte" nou-născutul. în special la ţară, „gura satului" 
nu mai contenea cu remarci sarcastice despre binecuvîntarea dată de stat 
degradării fetelor. Trebuie subliniat însă din nou, ipocrizia discursului socia- 
list despre moralitate era dezvăluită public. Normele de tip puritan cu privire 
la ceea ce se cuvenea din punct de vedere sociosexual, preamărite discur- 
siv în „Codul principiilor şi normelor eticii şi echităţii socialiste", au avut 
prea puţină influență asupra comportamentului transpus în practică. De fapt, 
pentru a încuraja natalitatea, statul încuraja promiscuitatea. Ironia la adresa 
sarcinilor extraconjugale sprijinite de stat este exprimată într-o anecdotă: 
„Un miliţian prinde o pereche făcînd dragoste într-un boschet. îi duce la 
secție şi de acolo în faţa tribunalului. La proces, fata e felicitată pentru 
patriotism, iar băiatul pentru inițiativă; miliţianul e arestat pentru întreru- 
pere ilegală de sarcină.” 

Aplicarea acestor măsuri represive de către miliție şi aparatul de pro- 
pagandă a condus la o uşoară creştere a natalității şi la scăderea număru- 
lui de avorturi.” Cu toate acestea, după 1986 şi în pofida ofensivei 
propagandistice, a distrugerii reţelelor ilegale prin care se realiza întreru- 
perea de sarcină şi a supravegherii stricte a activității medicilor, declinul 
natalității s-a reinstalat în tăcere. Trebuie remarcat că exactitatea statisti- 
cilor din a doua jumătate a anilor '80 a scăzut foarte mult. Mai mult ca 
oricînd înainte, manipularea dovezilor statistice a devenit o a doua natură 
a aparatului birocratic. Medicii erau obligați să participe la falsificarea datelor 
despre numărul de naşteri şi decese. Nivelurile lunare erau prestabilite, pen- 

tru a garanta îndeplinirea planurilor demografice. In acest scop, Decretul 
335/1983 al Consiliului de Stat afirma clar că întregul personal medical 


era răspunzător de realizarea acestor obiective." Dacă obiectivele propuse 
nu erau realizate, se reținea automat din salariu un anumit procent. De exem- 
plu, neîndeplinirea indicatorilor privind rata natalității antrena o reducere 
cu 15 % a salariului lunar; eşecul de a reduce rata mortalităţii infantile era 
de asemenea pedepsit cu o sancțiune de 15 %; incapacitatea de a reduce 
numărul de îmbolnăviri atrăgea după sine o penalizare de 10 %. Aceasta 
era încă o metodă de modificare a comportamentului, destinată „corectării" 
abaterilor şi „stimulării" respectării normelor dictate de stat. 

Relatarea unui incident petrecut la o şedinţă a comitetului de partid din 
Ministerul Sănătăţii, avînd ca temă slabele performanţe obţinute de per- 
sonalul medical din Bucureşti în îndeplinirea obiectivelor demografice, ilus- 
trează logica acestor sancțiuni. Un dentist i-a întrebat pe reprezentanții 
partidului aflați în prezidiu dacă exista vreo legătură între numărul de dinți 
din gura unei femei şi potenţialul ei fertil. Nefericitul dentist, bine intenţio- 
nat, pur şi simplu „nu înţelesese”" — adică nu înțelegea de ce se reţinea 
lunar o sumă de bani din salariul unui stomatolog pe motiv că femeile din 
Bucureşti, inclusiv cele cu dantură sănătoasă, nu doreau să producă numărul 
cerut de copii pentru a îndeplini planul demografic. El îşi îndeplinise obliga- 
ţiile profesionale ca dentist. Ce altceva putea să facă?" Exista şi o sancţi- 
une aparte pentru neîndeplinirea normelor asociate politicii demografice. 
Reamintesc că sancțiunile erau fixate la 15 %; incapacitatea de a contro- 
la alte boli, precum şi administrarea financiară defectuoasă erau şi ele pedep- 
site, dar la nivelul mai scăzut de 10 %. Deşi această ordonanță viza în mod 
oficial spitalele de obstetrică-ginecologie şi de pediatrie, o notă de subsol 
specifica faptul că reducerea mortalităţii infantile, limitarea transmiterii 
bolilor şi creşterea cifrelor natalității trebuiau realizate la nivelul judeţu- 
lui. Deoarece aceşti indicatori trebuiau îndepliniţi pe întreg cuprinsul ţării, 
toţi doctorii — şi nu doar cei ce lucrau în spitalele specializate în obste- 
trică-ginecologie şi pediatrie — erau prinşi în plasa controlului de stat, inclu- 
siv dentiştii. Toată lumea răspundea pentru realizarea planului. 

Aşa cum se va vedea în capitolele următoare, acesta era un mecanism- 
cheie pentru asigurarea complicităţii cu politica regimului la scară de masă. 
Totodată, acelaşi mecanism a dat personalului medical local motivul de a 
modifica datele, ca mijloc de îndeplinire a sarcinilor de plan şi de protecţie 
a propriilor interese. Deşi impactul real al unor asemenea practici adminis- 
trative este greu de măsurat sau chiar de estimat, datele furnizate autorităților 
erau distorsionate — într-o măsură mai mare sau mai mică. Cifrele referi- 
toare la naşteri şi decese erau manipulate. Ținînd cont că între prioritățile 
politice ale statului se contura crearea şi interiorizarea unui nou model 
demografic comportamental, infonfiaţiile distorsionate asupra unor statis- 
tici importante pot fi privite ca un compromis între reprezentarea proiecţi- 
ilor oficiale şi practicile reale. 

în România lui Ceauşescu, „valorile familiale" erau dictate politic şi 
exprimate legislativ. Interzicerea avortului a reprezentat principiul organi- 
zatoric în jurul căruia s-a conceptualizat şi aplicat politica demografică. 
Pronatalismul — introdus în 1966 şi modificat substanţial în următoarele 
două decenii — a fost o trăsătură intrinsecă a naţionalismului comunist al 
lui Ceauşescu şi a furnizat mijloacele prin care trebuia asigurată şi „garan- 
tată" „popularea" României. Legislaţia a servit pentru legitimarea voinţei 
politice a regimului, definind în acelaşi timp parametrii intruziunii „legi- 
time" în practicile vieţii zilnice. Dar legislaţia oficială a oferit indivizilor 
şi schiţa de evaluare a ocaziilor favorabile prin care să evadeze sau să reziste 
directivelor partidului-stat. 

Analizate în totalitatea lor, strategiile pronataliste ne permit să înțelegem 
natura relaţiilor dintre stat şi societate şi mijloacele prin care indivizii s-au 
confonnat şi s-au opus totodată statului. începînd de la mijlocul anilor '70, 
legislația mai strict focalizată a politicii demografice de care ne-am ocu- 
pat pînă acum a fost completată cu o serie de măsuri normative legale, 
pronataliste în intenţie, elaborate astfel încît să aibă un impact mai amplu 
asupra modificării organizării societăţii şi familiei. Aceste măsuri strate- 
gice constituie subiectul următorului capitol. 


3 


„PROTECŢIA” FEMEILOR, COPIILOR. 
N „ŞI FAMILIEI 


„Alocaţia de stat pentru copii” [...] urmăreşte să satisfacă în cea mai 
mare parte cheltuielile legate de creşterea copiilor, care  împovărează 
bugetul familiei. Alocaţia nu reprezintă doar o măsură echitabilă,  carac- 
teristică ordinii socialiste, ci în acelaşi timp şi o măsură prin care sta- 
tul român realizează politica sa demografică de încurajare a natalității, 
prin toate mijloacele şi prin eforturi financiare permanente, şi, în con- 
secinţă, sporirea continuă a populaţiei ţării. 

IOAN CETLRCHT, V. D. ZLÂTESCU, 1. M. COPIL ŞI P. ANCA (ed.), 


Romanian  Legislation on  Population Growth and Its  Demographic Effects, 1975 


In conformitate cu importanţa „statului de drept" în cadrul „democrației 
originale" a lui Ceauşescu, legislaţia a servit ca primă formă de instru- 
mentalizare şi legitimare oficială a ideologiei dominante. începînd din anii] 


'70 şi pînă cînd a fost executat, Ceauşescu a subliniat neobosit rolurile 
esenţiale ce reveneau familiei şi femeii în construirea socialismului şi în 


asigurarea viitorului „de aur" al naţiunii. Discursurile lui erau pline de tirade 
despre onoarea de a naşte copii şi a-i creşte, următorul citat fiind tipic: 
Cea mai înaltă îndatorire patriotică, cetăţenească a fiecărei familii este de a 
avea şi a creşte copii. Nu se poate concepe o familie fără copii. Constituie cea 
mai înaltă cinste şi cea mai înaltă misiune socială pentru femei aceea de a naşte, 
de a da viaţă, de a creşte copii. Nu poate fi nimic mai de preţ pentru o femeie 
decît să fie mamă, decît să asigure realizarea în viață a înseşi legilor naturii, 
de a procrea, de a asigura dezvoltarea continuă a poporului, a naţiunii noastre. 
Nu pot exista o mîndrie şi o fericire mai mare pentru o familie, pentru o mamă, 
decît aceea de a avea şi de a creşte copii.! 
Previziunile legii pentru domeniul social-familial aveau menirea de a re- 
compensa familiile pentru îndeplinirea obligaţiei patriotice de a creşte şi 
educa copii în folosul naţiunii. Erau salutate totodată eforturile femeilor 
de a-şi îndeplini rolurile „predestinate" din punct de vedere social şi cul- 
tural, ca muncitoare, soții şi mame. Legislaţia valida simbolic discursul 
oficial referitor la egalitate şi justiție socială, precum şi posibilităţile cre- 
ate de socialism pentru ca fiecare individ să-şi poată valorifica potenţialul 
uman şi creator; din punct de vedere practic, legislaţia stabilea resursele 
financiare alocate familiilor, ce urmau să fie investite productiv în (repro- 
ducerea copiilor.! în acest fel erau garantate exercitarea controlului de către 
stat şi obţinerea unor beneficii în folosul lui. 
Aceste măsuri acopereau întregul spectru al beneficiilor acordate famili- 
ilor şi mamelor. Au fost elaborate de asemenea o serie de documente menite 
să protejeze interesele femeilor salariate, ale copiilor şi diferitelor categorii 


84 POLITICA DUPLICITĂȚII 


de minori. Existau prevederi speciale, de ordin medical, pentru femeile însăr- 

cinate, mame şi copii, asistență socială pentru invalizi şi văduvi şi compen- 
sații financiare (în majoritatea cazurilor simbolice) pentru mamele cu mulţi 
copii.” Pentru a avea garanţia că toţi cetăţenii îşi îndeplinesc datoria patrio- 
tică social(ist)ă de a aduce pe lume copii pentru binele naţiunii, Legea 1 
din 30 iunie 1977 lua în considerare faptul că unele persoane de vîrsta re- 
productivă rămîneau fără copii, eschivîndu-se astfel de la responsabilitatea 
față de societatea socialistă. De aceea, pentru a egaliza contribuţia socială, 
toate persoanele care împliniseră 25 de ani şi nu aveau copii, indiferent de 
statutul marital, erau obligate să plătească o taxă lunară. In această privin- 
ță, se poate afirma că strategiile demografice impuneau poveri diferite fe- 
meilor, pe criterii ţinînd mai ales de „natură" şi nu ca rezultat al unui sexism 
politic deliberat. 

Voi prezenta în continuare conținutul esenţial al măsurilor adoptate în spri- 
jinul familiei şi copilului. Trebuie toUişi subliniat că exemplele ce urmează 
reflectă mai curînd criteriile formale decît pe cele empirice. La mijlocul anilor 
'80, România devenise în acelaşi timp o societate industrializată, dar şi una 
de tipul „vînători-culegători" în care cetățenii trebuiau să se lupte pentru a-şi 
satisface necesităţile subzistenței zilnice. Diagramele publicate de stat nu luau 
în seamă raţionalizarea alimentelor de bază în vigoare la vremea respectivă, 
care influența deciziile „raționale" de tipul cost-beneficiu luate de cupluri cu 
privire la dimensiunea familiei pe care o puteau întreține în asemenea condiţii. 

Alocaţiile de stat pentru copii erau determinate de numărul de copii care 
trăiau în familie, de ordinea naşterii lor şi de nivelul salariului adultului pe 
numele căruia erau înregistraţi.” Copiii care trăiau cu familia lor aveau drep- 
tul să primească aceste alocaţii pînă la vîrsta de 16 sau 18 ani (în ultimul 
caz, dacă deveniseră handicapaţi înainte de a împlini 16 ani). Alocaţiile nu 
erau impozabile. Cuantumul alocaţiei era invers proporţional cu veniturile 
beneficiarului, de obicei capul familiei, şi direct proporţional cu numărul 
de copii aflaţi în îngrijirea familiei (vezi tabelul 3.1). 

Date fiind obiectivele pronataliste ale guvernului, era de aşteptat ca sti- 
mulentele constînd în alocaţii financiare să devină mai mari pe măsura apa- 
riţiei copiilor. într-adevăr, alocaţia medie pentru fiecare copil născut după 
primul era mai mare decît pentru copilul anterior (vezi tabelul 3.1). în 1985, 
alocaţiile medii acordate persoanelor care locuiau în mediul urban şi cîşti- 
gau un salariu egal cu salariul mediu lunar de 2 827 de lei erau următoarele“: 
250 de lei pentru primul copil, 290 de lei pentru al doilea, 310 lei pentru 
al treilea, 400 pentru al patrulea şi cîte 400 pentru fiecare dintre următorii. 
Cu alte cuvinte, aceste sume echivalau cu 8,8 % din salariul mediu al capu- 
lui de familie pentru primul copil, cu 10,2 % pentru al doilea, cu 10,9 % 
pentru al treilea şi cu 14,1 % pentru fiecare dintre ceilalți. Aceste alocaţii 
lunare pot părea generoase la o primă privire. Pentru cetăţenii din cate- 
goriile cu venitul cel mai scăzut, salariul putea creşte cu aproape 50%; 


„PROTECŢIA" FEMEILOR, COPIILOR Şi FAMILIEI 85 


TABELUL 3.1 Alocaţia pentru copii în funcție de salariul lunar 


Copil 
Salariul lunar Primul Al doilea Al treilea Al patrulea 
d Ai şi următorii 
Sub 2 500 lei 
urban 300 350 430 5fj0 
rural 200 270 300 350 
2 501-3 350 lei 
urban 230. ! 290 310 400 
rural 150 220 260 E9Q 
3 3501 450 lei 
urban 220 260 290 340 
rural 130 140 170 230 


SURSA: Decretul 410, Buletinul oficial, nr. 76, 26 decembrie 1985. 


pentru cei din eşantionul superior, cu 20%. (Veniturile familiale erau supli- 
mentate prin salariile mamelor angajate şi prin alte beneficii de materni- 
tate care li se acordau; presiunea economică şi politică le făcea pe majoritatea 
femeilor să se angajeze în cîmpul muncii.) Deşi în termeni absoluţi nu se 
poate spune că alocaţiile erau derizorii, din punctul de vedere al vieţii de 
zi cu zi ele nu puteau fi considerate un stimulent semnificativ. 

„Stimulentul" creşterii cu aproximativ 10% a venitului lunar per copil 
după primul născut nu era suficient pentru satisfacerea cheltuielilor impli- 
cate de creşterea familiei, în special în condiţiile dificile în care trăiau majori- 
tatea românilor în anii '80. Veniturile erau mici în comparaţie cu costul 
creşterii copiilor; mai mult, în România alocaţiile familiale au rămas la 
niveluri mai scăzute decît în celelalte țări din blocul comunist.” Părinţii 
bine dificultăţile traiului bazat pe resurse inadecvate, iar condiţiile vieţii 
cotidiene se deteriorau, nu se îmbunătăţeau.! 

Pentru perioada dinainte de 22 decembrie 1989 nu există studii despre 
costul creşterii copiilor prin raportare la poziţia socioeconomică a fami- 
liei, de aceea este dificil să evaluăm efectele alocaţiilor asupra calității vieţii 
familiei după naşterea unui copil." în pofida absenței unor date cantita- 
tive certe, se poate totuşi prezenta o imagine generală a costurilor lunare, 
comparînd cuantumul alocaţiei unei familii cu cheltuielile reale estimate 

(vezi tabelele 3.1 şi 3.2). Tabelul 3.2 prezintă estimările pentru 1989, cînd 


criza economică ajunsese la apogeu." Populaţia României o resimțea prin 
scăderea puterii de cumpărare, creşterea inflației şi degradarea vizibilă a 
traiului zilnic." Informaţiile prezentate în tabelul 3.2 sînt, în cel mai bun 
caz, parţiale şi reflectă numai aspectele formale ale contextului economic 
global. Este evident că alocaţiile familiale, considerate din acest punct de 
vedere, erau insuficiente faţă de nevoile şi cheltuielile unei familii. In 


România, beneficiile per copil acopereau aproximativ 20 % din costurile 


TABELUL 3.2 Cheltuielile unei familii în funcție de mărimea ei 


Cheltuieli lunare (lei cheltuiţi de o familie într-o lună) 


Mărimea Hrană Alte bunuri Servicii Total/ Total/ 
familiei familie persoană 
Unu 800 525 327 1 652 1 652 
Doi 1 530 834 455 2819 1 410 
Trei 2: 230 1 158 650 4 038 1 346 
Patru 2 930 1 428 790 5 148 1 287 
Cinci 3 630 1 702 940 . 1 6272 1 255 
Şase 4 330 1 937 1 029 7 297 1 216 


SURSA: World Bank Country Study: Romania, 1990:70. 


Folosind tabelele 3.1 şi 3.2 se poate schiţa un tablou de ansamblu al 

impactului acestor măsuri social-familiale asupra unei familii de trei per- 
soane care primea alocaţie pentru un singur copil şi asupra unei familii de 
patru persoane care primea beneficii pentru doi copii avuţi în îngrijire.” 
Pentru fiecare dintre aceste familii ipotetice, veniturile persoanelor îndrep- 
tăţite să primească alocaţia erau medii (cuprinse între 2 501 şi 3 350 de lei; 
vezi tabelul 3.1). Aşa cum am arătat mai sus, suma alocată pentru primul 
copil era de 250 de lei pe lună; pentru cel de al doilea, 290. în cazul fami- 
liei cu un copil, cheltuielile lunare per persoană erau de 1 346 de lei; alo- 
caţia acoperea astfel 18,5 % din cheltuieli. Pentru familia care îngrijea doi 
copii, costurile se ridicau la 1 287 de lei per persoană; alocaţia acoperea 
22,5 % din cheltuielile combinate (vezi tabelul 3.2). Valoarea pentru stat 
a celui de-al doilea copil nu însemna decît o creştere cu 4 % a cheltuielilor 
reale ale familiei. Este posibil ca acest factor să fi contribuit la stabilirea 
tendinței intelectualilor din mediul urban de a dezvolta familii cu un sin- 


„PROTECŢIA"” FEMEILOR, COPIILOR ŞI FAMILIEI 87 


gur copil. Dar, pentru că în România norma culturală o reprezintă familia 
cu doi copii, este de asemenea posibil ca nici măcar povara economică să 
nu fi împiedicat un cuplu să dea naştere celui de-al doilea copil. 

Costul vieţii pentru fiecare familie era diferit, în pofida greutăților gene- 
rale. Diferenţele de fertilitate între familiile din mediul urban şi cele din 
mediul rural, precum şi între straturile socioeconomice erau mari. Intelectua- 
lii tindeau să aibă un singur copil, în timp ce segmentele cele mai sărace 
ale societăţii româneşti aveau tendinţa să întemeieze familii mari. (Romii, 
țăranii şi muncitorii din sate aveau adesea patru pînă la şase copii.) 
Cheltuielile per persoană erau determinate de mai mulţi factori, inclusiv 
de „nevoile" educaţionale şi culturale. In plus, resursele dobîndite prin schim- 
bul de bunuri între membrii de la oraş şi cei de la ţară ai familiei nu au 
fost incluse în calculul ipotetic al cheltuielilor familiale lunare. Este igno- 
rat, de asemenea, rolul importantjucat de activitățile economice secundare 
în profilul financiar al unei familii. Alimentele inexistente în sectorul de 
stat se găseau pe piața neagră, din ce în ce mai extinsă, dar la un preţ aproxi- 
mativ de cinci ori mai mare decît cel oficial. De aceea, costul indicat în 
tabelul 3.2 pentru hrană se situează cu mult sub suma reală cheltuită de 
majoritatea familiilor. (Familiile cu doi sau mai mulţi copii cheltuiau cel 
puţin jumătate din bugetul lor real pe alimente; procentul reprezintă de două 
ori cheltuielile lunare uzuale pentru hrană ale familiilor de aceleaşi dimen- 
siuni din societăţile avansate.) 

Un alt factor ignorat în calculul oficial al cheltuielilor familiale era cos- 
tul educaţiei unui copil, în pofida faptului că statul asigura educaţia gra- 
tuită, într-o economie planificată, investiția umană era o cheie a succesului 
— şi la nivelul familiei. Mai ales în zonele urbane, familiile cu copii de 
vîrsta liceului erau împovărate cu cheltuieli suplimentare ce depăşeau ade- 
sea posibilitățile lor. în sistemul centralizat de învățămînt, statutul unui liceu 
depindea de gradul competiţiei pentru ocuparea locurilor în cadrul lui. Cu 
cît liceul era mai renumit, cu atît mai acerbă era concurenţa la admitere — 
şi, ulterior, cu atît mai mare şansa de a continua studiile într-o instituţie de 
învățămînt superior. Asemenea ocazii favorabile conduceau în cele din urmă 
la poziţii sociale importante.” De aceea, ca să poată oferi copiilor lor toate 
şansele de a reuşi, mulți părinți plăteau sume mari de bani pentru medi- 
taţii particulare. în România, accesul la nivelurile superioare ale ierarhiei 
sociale depindea de deținerea unor titluri academice sau de capitalul politic; 
la mijlocul anilor '70, capitalul politic presupunea un anumit grad de capi- 
tal educaţional. în consecinţă, capitalul educaţional devenise un criteriu de 
bază pentru realizarea mobilităţii sociale ascendente. 

Efectele exploziei natalității care a urmat interzicerii avortului în 1966 
au reverberat în întregul sistem de învățămînt la începutul anilor '70, cînd 
au intrat la şcoală cohortele de copii născuţi în 1967 şi 1968. Figura 3.1 
arată că numărul de elevi a crescut semnificativ. Numărul celor din gră- 

Figura 3.1: Numărul copiilor înscrişi în grădiniţe şi şcoli elementare, 1960-1991. 
SURSA: Anuarul statistic al României, 1992, şi Ruxandra Marincovici, Institutul 


de Ştiinţe ale Educaţiei, Bucureşti. 


diniţe a început să crească în 1971-1972. în acelaşi fel, înscrierile în şcoli- 
le primare şi gimnaziale au crescut substanţial în 1974-1975 şi, respectiv, 
în 1978-1979. 

Numărul de profesori a fost mărit pentru a face față efectivelor sporite 
de înscrişi. Dar problemele de infrastructură şi investiţiile bugetare limi- 
tate au complicat şi mai mult chestiunea raporturilor elev-profesor şi, în 
consecință, calitatea instrucției a avut de suferit. La mijlocul anilor '70, 
numărul elevilor din şcolile urbane depăşea capacitatea de şcolarizare a 
acestora. Numărul de serii de cursuri pe zi a fost crescut de la două la trei, 
iar durata fiecărei ore de curs a fost redusă de la 50 la 45 de minute, cu 
recreaţii de cinci minute între ore. 

Şcolile au oferit servicii de învățămînt din ce în ce mai puțin riguroase, 
ceea ce a condus la adîncirea diferenţei între nivelul de pregătire obţinut 
în învățămîntul primar şi gimnazial şi cel cerut pentru admiterea într-un 
liceu bun şi, mai tîrziu, în universitate. După cum arată datele sociologice, 
funcționarea de bază a sistemului de învățămînt a devenit din ce în ce mai 
mult o problemă atît a copiilor, cît şi a părinţilor.” Aproximativ 68 % din 
părinți şi 70 % din elevi apreciau că profesorii nu predau eficient la şcoală. 
Pentru a corecta neajunsurile sesizate în sistemul oficial de învăţămînt şi 


pentru a fi siguri că copiii lor vor fi pregătiți pentru universitate, familiile 

recurgeau la „educaţia particulară", cu alte cuvinte la meditații. Răspunsurile 
căpătate prin chestionare au indicat că aproximativ jumătate din numărul 
elevilor de liceu se pregăteau pentru examenele de admitere în învăţămîn- 
tul superior în acest sistem. Procentajele erau similare şi în privinţa elevilor 
care se pregăteau pentru testele de admitere la liceu." 

Povestea lui A. şi M., care la începutul anilor '90 erau părinţii de vîrsta 
mijlocie a doi copii (un băiat şi o fată) ilustrează cum „funcţiona în sistem” 
o familie urbană pentru a oferi copiilor ei şansa unui viitor mai bun. „Copiii 
şi viitorul" reprezentau elementele-cheie ale propagandei socialiste, deşi 
strategiile părinţilor şi ale statului difereau în privinţa mijloacelor optime 
de asigurare a viitorului copiilor „lor"”. A., mama, lucra ca tipografia una 
dintre cele mai mari tipografii din Bucureşti. M., tatăl, era maistru la socie- 
tatea naţională de căi ferate. înainte de 1989, salariul cîştigat de A. era de 
aproximativ 1 200 de lei pe lună, suplimentat cu circa 1 000 de lei pentru 
orele lucrate sîmbăta şi duminica. M. cîştiga 2 500 de lei pe lună. împre- 
ună cu cei doi copii, ei locuiau într-un apartament modest format din baie, 
bucătărie, cameră de zi şi un dormitor, într-un bloc socialist tipic, cu mai 
multe etaje." A. îşi aduce aminte: 

M. şi cu mine voiam ca amîndoi copiii noştri să meargă la universitate, să ajungă 

cineva! E cea mai importantă realizare a vieţii noastre. Unii şi-au cumpărat 

maşini, alții case. Mulţi ani de zile noi n-am avut cu ce să ne îmbrăcăm, dar 
copiii noştri au dus-o bine. Cu banii dați pe meditaţiile lor am fi putut cumpăra 
două maşini, nu una. Dar Maria, fata cea mai mare, ne-a spus înainte de a ter- 
mina clasa a opta că vrea să dea la Bălcescu, unul din cele mai prestigioase 
licee din Bucureşti şi, deci, din ţară. Examenul de admitere era foarte dur. Cei 
mai buni copii mergeau acolo şi mulți veneau din familii de intelectuali. Maria 
avea nevoie de meditații intense la matematică, fizică şi română. A început cu 

un an înainte de examen. în anul acela a trebuit să plătim între 22 000 şi 24 000 

de lei. Pentru amîndoi copiii am plătit meditații timp de şase ani. Cel mai greu 

a fost în anul cînd Maria era în penultima clasă de liceu, pentru că ea a început 

să înveţe pentru examenul de admitere la facultate, iar fratele ei, cu patru ani 

mai mic, a început să ia meditații pentru intrarea la acelaşi liceu. Cum salariile 
noastre erau modeste şi meditaţiile scumpe, nemaivorbind de faptul că trebuia 
să mai şi mîncâm, să plătim cheltuielile pentru apartament (telefon, lumină etc.) 
şi să ne îmbrăcăm copiii, ne cîntăream ultimul bănuţ. Ştiam că dacă n-o facem, 
n-o să reuşim cu toate odată. Chiar şi aşa, de multe ori a trebuit să împrumutăm 
bani de la rude sau vecini. Regula noastră era să facem orice numai să nu ne 
atingem de banii puşi deoparte pentru meditațiile copiilor. La începutul fiecărui 
an şcolar, în septembrie, unul din noi făcea un împrumut pentru suma maximă 
admisă. Salariul meu era rata lunară pe care o plăteam apoi timp de unsprezece 
luni. împrumutul trebuia achitat ca să putem lua altul anul următor. Luam deci 

20 000 de lei, cam de zece ori salariul meu, şi apoi trebuia să plătim cam 

22 000-24 000 de lei pentru meditații, adică trebuia să mai adăugăm o sumă 

egală cu dublul salariului meu lunar. Pînă la urmă trăiam din trei sferturi din 

salariul lui M. pe lună, restul ducîndu-se pe meditații. N-am luat niciodată un 

împrumut pentru concediu; ar fi fost imposibil. La munte mergeam întotdeau- 
na cîteva zile, în august. Era absolut necesar. Copiii munceau foarte mult în 
timpul anului şcolar. Chiar în condiţii modeste, era totuşi ceva. Deci, pentru 
şase ani de meditații (trei pentru fiecare copil), am plătit vreo 150 000 de lei, 
adică echivalentul salariilor noastre împreună pe doi ani şi jumătate. Dar sa- 
tisfacţia e enormă. Maria e inginer mecanic şi fratele ei este student la Politehnică, 
la metalurgie. îmi amintesc cînd Maria a picat la examenul de admitere din 
vară. Nu-mi venea să cred, dar nu ne-am dat bătuţi. Dimpotrivă, am mai împru- 
mutat nişte bani şi a mai luat o serie de meditații intensive. Era foarte depri- 
mată, fiindcă ştia că facem un efort dublu pentru ea. Noi n-am bătut-o la cap. 

Dacă n-ai trecut printr-un examen de admitere e greu de înțeles. Eu aveam 

încredere în ea, pentru că ştiam că muncise foarte mult. Şi a meritat, pentru că 

a fost admisă în toamnă, deşi erau 22 de candidaţi pe un loc. Cînd ne-a intrat 

şi băiatul la facultate, unul din colegii mei glumea: „Ia te uită — cum au ieşit 

din voi doi aşa copii deştepţi!" Soţul meu şi cu mine ne-am refuzat multe ani 
la rînd — eu aveam numai o singură fustă groasă de iarnă şi două rochii de 
vară; dacă mi se rupeau ciorapii, trebuia să-i cos. Cînd mă duceam la liceu, la 
consultaţiile cu părinții, mi-era ruşine de cum arătam. Ştiam că şi Măriei îi 
este, dar asta conta prea puţin în comparaţie cu succesul copiilor. Azi mulți ne 
invidiază pentru copiii noştri. Şi pe bună dreptate!* 
Povestea lui A. şi M. nu este decît o variantă a dramei trăite de mulţi părinți 
români, atît din mediul urban, cît şi din cel rural, care făceau tot ce puteau 
pentru a-şi educa copiii astfel încît aceştia să poată progresa. Sistemul neo- 
ficial de învățămînt s-a extins, fără să atragă sancţiuni legale. în contextul 
statului centralizat, bazat pe planificare, rolul regulatorjucat de această orga- 
nizare nerecunoscută oficial şi neinstituționalizată a învățămîntului s-a dez- 
voltat în paralel cu activităţile de pe piața neagră care compensau penuria 
de bunuri din sectorul controlat de stat. Economia neoficială a fost, în mod 
necesar, la rîndul ei „multilateral dezvoltată". Fenomenele economice secun- 
dare şi neoficiale scot în evidenţă problema inerentă creată de consultarea, 
în exclusivitate, a informaţiilor statistice disponibile. 

Statul asigura şi alte alocaţii financiare pentru familiile în care cel puţin 
unul dintre părinți era angajat într-o întreprindere socialistă, dar nu prin- 
tr-un contract fix: atunci cînd soţul se afla în armată, ca militar de carieră 
sau ca recrut temporar; sau atunci cînd capul familiei era student, profe- 
sor suplinitor pe timp de un an sau pensionar. Regulile de acordare a aces- 
tor sume nu făceau discriminări între copiii rezultați dintr-o căsătorie 
anterioară, aflaţi în îngrijirea familiei, sau copiii născuţi în afara căsăto- 
riei, adoptați sau încredinţaţi altor persoane decît părinţii, recunoscute drept 
competente pentru a-i creşte.” Familiile care lucrau în cooperative agri- 
cole primeau alocaţii mai mici decît muncitorii din instituţiile de stat. Sumele 
acordate membrilor cooperatori proveneau din aceeaşi sursă din care li se 


* Fragmentul a fost tradus după varianta engleză, întrucît originalul românesc 
nu mai este disponibil. (N) 

achitau pensiile şi asigurările sociale. (Sumele erau stabilite în conformi- 

tate cu legea.) Familiile care lucrau în agricultură în zonele necoopera- 
tivizate nu beneficiau de alocaţii pentru copii; se considera că ele obțineau 
beneficii din veniturile asigurate de agricultura particulară. (Referitor la 
această categorie productivă de cetățeni socialişti nu există date statistice. 
Consecința „autogospodăririi”" muncitorilor agricoli era faptul că statul 
deducea de la ei „beneficii” lunare, prin impunerea unei contribuţii sub 
formă de cote.)” 

Măsurile suplimentare de sprijinire a familiei asigurau asistență finan- 
ciară mamelor cu mulți copii şi soțiilor ai căror soţi îşi satisfăceau servi- 
ciul militar obligatoriu, precum şi prime femeilor care năşteau. Sumele erau 
acordate suplimentar față de alocaţiile pentru copii (vezi tabelul 3.1) şi erau 
(în principiu) asigurate pe toată durata de viață a mamei, indiferent de ve- 
nitul ei.'* Mamele care născuseră şi aveau în îngrijire trei sau mai mulţi 
copii sub vîrsta de 18 ani aveau dreptul să primească în total 400 de lei pe 
lună, sau 500 de lei cele care îngrijeau cinci sau mai mulţi copii. Copiii 
care fuseseră încredințaţi spre adopţie, daţi în grija unei alte persoane sau 
plasați în instituţii de îngrijire ale statului (de exemplu orfelinate pentru 
copii „normali"” sau handicapaţi, ori şcoli de corecție) nu erau luaţi în con- 
sideraţie la stabilirea drepturilor femeii. Plata alocațiilor pentru copiii care 
urmau cursuri universitare putea fi prelungită pînă la vîrsta de 25 de ani a 
copilului. Este însă necesar să ne întrebăm, din nou, care era „valoarea" 
reală a primelor acordate mamelor ce îndepliniseră sau depăşiseră „planul 
de (re)producţie". Deşi suma de 400 sau 500 de lei se adăuga salariului 
mamei, ea nu însemna prea mult pentru o femeie care îngrijea cinci copii. 

Articolul 22 din Decretul 410 stipula că mamele care nu erau salariate 
şi nu aveau nici un alt mijloc de existență, precum şi mamele ai căror soţi 
îşi satisfăceau serviciul militar obligatoriu aveau dreptul la o indemniza- 
ție lunară (500 de lei în mediul urban şi 350 de lei în mediul rural), cu 
condiţia să fi fost în luna a cincea de sarcină ori să fi avut în îngrijire un 
copil în vîrsta de mai puţin de opt ani sau suferind de un handicap grav. 
La alocaţia lunară aveau dreptul şi mamele necăsătorite ai căror „parteneri", 
aflaţi în armată, îşi recunoşteau responsabilitatea paternă. în sfîrşit, femeile 
care năşteau un copil primeau o „primă de naştere" în valoare de 1 500 de 
lei pentru fiecare naştere de după primul copil.” 

O parte din femeile care produceau ceea ce propaganda oficială denu- 
mise „bogăţia ţărir” şi „viitorul naţiunii” — copii — formau o subcate- 
gorie ce merită menţionată. Mamele îşi puteau spori resursele financiare 
donînd lapte de mamă. Decretul 100 al Consiliului de Stat din 22 aprilie 
1977 prevedea: „Femeile donatoare de lapte de mamă primesc, ca recom- 
pensă, 62 de lei pentru fiecare litru de lapte de mamă donat" (art.l);, mai 
mult, „femeilor donatoare de lapte de mamă li se acordă, gratuit, pe perioa- 
da cît donează lapte, asistență medicală, medicamente şi materiale sanitare, 

iar în cazul spitalizării, şi întreținere" (art. 2). Oricare ar fi fost intenția 

iniţială, la mijlocul anilor '80 cinismul din spatele acestei măsuri era evi- 
dent pentru populaţia aflată în imposibilitatea de a găsi lapte de vacă pen- 
tru copii. Autoritățile de stat au încercat să procure lapte pentru copiii din 
spitale încurajînd donarea patriotică a laptelui de mamă; în acei ani, Ministerul 
Sănătăţii a încurajat femeile — din motive de sănătate şi în efortul de a 
crea corpuri puternice, tinere — să-şi alăpteze copiii. Să ne reamintim 
că majoritatea românilor erau prost hrăniţi, în special în acel deceniu dur 
al dictaturii. 

Un alt set de dispoziţii se referea la nevoile viitoarelor mame: protecția 
muncii femeilor gravide, concedii de maternitate şi posibilităţi de îngrijire 
a copiilor, servicii medicale pentru mame şi copii şi altele de acelaşi gen. 
Codul Muncii enumera o serie de măsuri de protecţie pe care statul pater- 
nalist le asigura pentru femeile salariate însărcinate.” Femeile însărcinate 
erau scutite de muncile fizice grele, în mediul toxic sau la temperaturi înalte, 
acolo unde erau prezente radiaţii ionizante sau vibrații, ori unde exista un 
risc sporit de accidentare. De asemenea, era interzisă munca femeilor gra- 
vide în schimbul de noapte. Logica din spatele acestor prevederi consta în 
faptul că femeile însărcinate trebuiau să evite exercițiul fizic intens (care 
ar fi putut provoca pierderea sarcinii), astfel încît sarcina să evolueze în 
„condiţii optime de sănătate". 

Mai mult, concediul de maternitate era garantat de stat. „Salariile de 
maternitate" erau calculate ca procent fix din salariul femeii, el variind în 
funcţie de vechimea ei în cîmpul munciL””' Concediul de maternitate se 
împărțea într-o perioadă pre- şi postnatală, totalizînd 112 zile lucrătoare 
(săptămâna de muncă fiind de şase zile): 52 de zile înainte de naştere, 60 
după. Femeile nu erau obligate să respecte strict aceste intervale; ele îşi 
puteau lua maximul de zile după cum considerau de cuviință. Marea majori- 
tate considerau că două luni de concediu postnatal erau insuficiente; în con- 
secință, majoritatea îşi luau toate cele 112 zile după naştere. După expirarea 
acestei perioade şi pînă cînd copilul ajungea la vîrsta de un an, mamele 
aveau dreptul să lucreze cu program redus, de şase ore pe zi în loc de opt. 
Ori de cîte ori medicul pediatru certifica faptul că copilul (în vîrsta de pînă 
la trei ani) suferea de probleme de sănătate şi necesita prezența mamei la 
domiciliu, mamele continuau să primească concediu medical, plătit la nivelul 
de 50 pînă la 80 % din salariu, din nou în funcţie de vechimea în muncă.” 
Femeile ai căror copii nu frecventau o creşă sau o grădiniţă aveau dreptul 
să muncească o jumătate de normă. în această perioadă, angajarea cujumă- 
tate de nonnă era considerată normă întreagă şi era recompensată în con- 
secință.'' Această prevedere acorda femeilor o alternativă la serviciile sociale 
pentru copii (de exemplu creşele), existente dar neadecvate, precum şi un 
mijloc de a scădea costul material şi afectiv al găsirii unei îngrijiri intra- 
şi extrafamiliale pentru copii. De aceea, de multe ori se „prescriau" con- 

cedii medicale pentru îngrijirea copiilor chiar şi atunci cînd aceştia nu erau 
bolnavi. Şi în acest caz este vorba de o deschidere către lumea practicilor 
neoficiale apărute în mod ilicit pentru a face față poverilor vieţii cotidi- 
ene.” 
Femeile gravide şi mamele cu copii mici primeau îngrijiri medicale spe- 
ciale. Instituţiile medicale erau obligate prin lege 
să asigure supravegherea medicală a femeii gravide prin examene clinice şi de 
laborator, pe toată durata gravidităţii; să efectueze un control medical-diferen- 
țiat şi să ia măsurile corespunzătoare pentru gravidele a căror sănătate este peri- 
clitată; să asigure asistenţa calificată la naştere, să supravegheze evoluţia stării 
de sănătate a femeii în perioada de după naştere; să efectueze periodic exami- 
narea medicală a nou-născuţilor, sugarilor şi copiilor şi să asigure asistenţa med- 
icală diferențiată a acestora; să supravegheze starea de sănătate şi să organizeze 
regimul de viaţă al copiilor din creşe, leagăne şi alte colectivităţi.” 
Femeile care munciseră 25 ani şi care născuseră cel puţin trei copii pe care 
îi crescuseră pînă la vîrsta de zece ani puteau solicita ieşirea la pensie mai 
devreme. Vîrsta legală la care femeile se puteau pensiona era de 55 de 
ani." Femeile puteau face cerere de pensionare cu un an mai devreme dacă 
născuseră şi crescuseră trei copii, cu doi ani mai devreme pentru patru copii, 
cu trei ani mai devreme pentru cinci sau mai mulți copii. Vîrsta minimă 
de pensionare era de 50 de ani." it 
Aşa cum se întîmpla şi în cazul altor competiţii, din sfera producţiei, 
mamele care năşteau mai mulţi copii erau recompensate cu titlul de „erou 
al muncii socialiste", primind decoraţii şi privilegii minore. In acest scop: 
„Mamelor care au născut şi crescut mai mulți copii li se pot oferi urmă- 
toarele decoraţii: ordinul «Mamă eroină», ordinul «Gloria maternă» şi 
«Medalia maternităţii».""* Aceste categorii erau în continuare stratificate: 


titlul de onoare de „Mamă eroină" se conferă: mamelor care au născut 
şi crescut 10 sau mai mulți copii; 
ordinul „Gloria maternă" se conferă: mamelor care au născut şi crescut 
9 copii — ordinul clasa I; mamelor care au născut şi crescut 8 copii 
„= — ordinul clasa a Il-a; mamelor care au născut şi crescut 7 copii 
— ordinul clasa a III-a; 
„Medalia maternității” se conferă: mamelor care au născut şi crescut 6 
copii — medalia clasa I; mamelor care au născut şi crescut 5 copii 
— medalia clasa a Il-a. 


Prevederile acestui decret trebuie citite cu atenţie. O femeie nu avea 

automat dreptul să primească titlul de „Mamă eroină" dacă născuse zece 
copii. Ea trebuia şi să-i fi îngrijit. Textul acestui decret şi al multor altora 
este precis în această privinţă. Faptul că femeia trebuia „să fi născut şi să 
aibă în îngrijire" un număr x de copii urmărea să ia în consideraţie inciden- 
ţa crescută a mortalităţii infantile, în special în zonele rurale. De exemplu, 
o țărancă mamă a nouă copii, din care cinci supraviețuiseră primilor ani 

de viață şi copilăriei, putea primi doar „Medalia maternității” clasa a II-a, 
şi nu ordinul „Gloria maternă" clasa |. 

Ca toţi cetăţenii care primeau titlul de Erou al Muncii Socialiste, mamele 
astfel decorate beneficiau de anumite privilegii, între care invitarea cu pri- 
oritate la evenimente sociopolitice oficiale, prioritate la acordarea de credi- 
te pentru construirea şi cumpărarea de locuinţe proprietate personală şi zile 
suplimentare de concediu în anul în care era acordat premiul (vezi art. 17). 
Femeile premiate cu medalii din categoriile referitoare la şapte sau mai 
mulți copii primeau o singură dată un premiu, deşi atribuirea reală a aces- 
tuia era întîmplătoare. Beneficiile financiare ale acestor recompense erau 
în 1987 identice cu cele acordate în 1977: „Mamele eroine" primeau 2 000 
de lei; mamele decorate cu „Gloria maternă" clasa I, 1 500 de lei; clasa a 
Il-a, 1 000 de lei; clasa a Ill-a, 500 de lei. 

„Medaliile pentru mame" aveau în general o semnificaţie simbolică, la 
fel ca aproape toate măsurile de compensare a cetăţenilor pentru contribuţia 
la „construcția socialismului”. Statul îi manipula în consecinţă. Astfel, cu 
ocazia unui eveniment „cultural-ştiinţific” organizat pentru popularizarea 
rezultatelor măsurilor politicii demografice şi proslăvirea calităţii servici- 
ilor medicale oferite femeilor şi copiilor, organizatorii „au invitat" o „Mamă 
eroină" să-şi povestească experiența personală.” Pe scenă a apărut o femeie 
slabă, arătînd mai bătrînă decît vîrsta pe care o avea în realitate şi încovo- 
iată de prea mulţi ani de greutăţi. Neobişnuită cu mediul, femeia a stat acolo, 
nesigură şi speriată. Timpul trecea; în sală s-a făcut tăcere. în cele din urmă, 
înţelegînd că trebuia să spună ceva despre ea şi familia ei, „Mama eroină" 
a zece copii a mărturisit cinstit că se descurcau cum puteau, dar că aveau 
mare nevoie de încă un pat pentru ca fiecare membru al acestei numeroase 
familii să aibă unde dormi. Altceva nu a mai avut de adăugat, dar apelul 
ei simplu transforma într-o farsă preocuparea zeloasă a statului pentru 
bunăstarea copiilor pe care îi dorea atît de mult. 

Un alt set de măsuri politice direcționate către problemele social-famili- 
ale se referea la socializarea de către stat a copiilor de vîrsta preşcolară.” 
Necesitatea vitală pentru serviciile acestor instituţii, în special ale creşelor 
şi grădinițelor, era detenninată de rata crescută a angajării femeilor în cîm- 
pul muncii, de atomizarea sporită a familiei (în special în mediul urban) 
şi-de dinamica acelui baby-boom stimulat de strategiile agresive ale politicii 
demografice. în preambulul acestui decret se spunea: „Pentru sprijinirea 
părinților în creşterea şi educarea copiilor [...] statul organizează, în condiţi- 
ile autoconducerii muncitoreşti şi autogestiunii economico-fmanciare, creşe 
şi grădiniţe, în cadrul cărora se asigură, în mod gratuit, asistență medicală, 
instruirea şi educarea copiilor." Creşele şi grădinițele erau subordonate între- 
prinderilor şi instituţiilor de stat. Subvenţiile proveneau dintr-un fond social 
destinat acestui scop de întreprinderile industriale şi instituţiile de stat pe 
lîngă care funcționau aceste centre de îngrijire a copiilor. 

Pînă în 1982 serviciile de îngrijire a copiilor fuseseră complet gratuite. 

Dar, din cauza recesiunii economice, fondurile sociale ale instituţiilor de 
stat erau din ce în ce mai limitate. Pentru a raţionaliza consecinţele crizei 
tot mai mari asupra economiei planificate, regimul a introdus o versiune 
românească de „autoconducere" şi „autofinanţare”" a tuturor întreprinderi- 
lor de stat. însemna că părinţii trebuiau să acopere o parte din costurile 
operaţionale ale centrelor de îngrijire a copiilor care, răspunzînd necesităţilor, 
ofereau la rîndul lor programe prelungite de îngrijire, zilnice şi săptămi- 
nale. Contribuţia furnizată de părinți era diferențiată în funcţie de veni- 
turile familiei.” Copiii cu virste cuprinse între trei luni şi trei ani puteau 
fi daţi la creşă; cei cu vîrste cuprinse între trei şi şase ani puteau frecven- 
ta grădinițele.” Dat fiind că cererea era mai mare decît oferta, copiii erau 
admişi pe baza anumitor priorităţi. Prima categorie de priorităţi o formau 
copiii ale căror mame erau salariate sau studente, cei care se aflau în îngri- 
jirea taţilor, fie că aceştia erau salariați sau pensionaţi pe motive de boală 
sau de handicap, şi cei ale căror mame lucrau şi aveau în îngrijire şi copii 
cu handicap fizic sau mental. 


TABELUL 3.3 Numărul copiilor înscrişi la creşă 


Copii Locuri Procentaj de copii 
Anul în virsta de 1-3 ani în grădinițe în grădinițe 
1980-1981 1 217 062 92 632 7,6 
1985-1986 992 225 86 475 8,7 
1988-1989 1 088 868 80 628 7,4 


SURSA: Date obţinute prin bunăvoința Ruxandrei Marincovici, Institutul de Ştiinţe 
ale Educaţiei, Bucureşti. Ă 


Eficiența acestei legislații este greu de estimat, deoarece nu există date 
certe." Totuşi, analiza datelor statistice referitoare la copiii din creşe, la 
numărul de creşe în funcțiune şi la personalul creşelor oferă o imagine gene- 
rală a cererii pentru aceste servicii şi a calităţii serviciilor. Din totalul popu- 
laţiei în vîrsta de unu, doi şi trei ani din 1985, 8,7 % puteau fi admişi în 
aceste instituţii (vezi tabelul 3.3). în 1989 proporţia era de 7,4 %, ca urmare 
a reducerii numărului de creşe cu aproximativ 6 000. 

Proporția copiilor care frecventau grădiniţa (din totalul populaţiei în vîrsta 
de trei-patm, cinci şi şase ani) a scăzut constant între anii şcolari 1982 şi 
1988. Proporția de copii cuprinşi în grădinițe a scăzut şi după aceea, dar 
din motive diferite. în 1989-1990, cohorta de copii din această categorie 
a fost mai mare decît în anul precedent; numărul de elevi a crescut de aseme- 

nea. Cu toate acestea, în 1990-1991, deşi numărul de copii eligibili a cres- 
cut, numărul celor înscrişi a scăzut considerabil (vezi tabelul 3.4). în con- 
secință, procentajul de copii înscrişi a scăzut de la 84 % la 71,8 %." 

Calitatea serviciilor asigurate în creşe şi grădiniţe era criticată de uti- 
lizatorii lor. Se considera că numărul de copii aflaţi sub supravegherea fiecărei 
educatoare era prea mare, de obicei 27 de copii din grupa de vîrsta de trei, 
timp ce cheltuielile părinţilor au crescut. Cheltuielile lunare ale unei familii 
de la oraş cu doi copii, unul aflat la creşă şi celălalt la grădiniță, erau ade- 
sea considerabile. 

Un număr semnificativ de copii de virsta grădiniţei trăiau în mediul 
rural. Şcolarizarea lor era finanțată diferit față de aceea a copiilor din me- 
diul urban. Prin iniţiative locale, înscrierea preşcolarilor de la sate era finan- 
ţată de administraţiile comunale şi de cooperativele agricole. Ca o consecință 
a acestei implicări mai directe a familiilor şi comunităţilor, în organizarea 
şi funcţionarea şcolilor rurale existau variaţii considerabile. Unii copii se 
bucurau de mai multă atenţie; alţii erau trataţi de educatori cu o neglijență 
disprețuitoare. Ceea ce distingea probabil cel mai mult grădinițele rurale 
de cele urbane era supraaglomerarea acestora din urmă. Ar fi totuşi incorect 
să facem generalizări în legătură cu relaţia cantitate-calitate. Diferențe exis- 
tau chiar în cadrul mediului urban şi al celui rural. 

Numărul limitat de locuri în centrele de îngrijire a copiilor, combinat 
cu cheltuiala şi calitatea inferioară a serviciilor, însemna că indivizii şi famili- 
ile care nu aveau altă alternativă depindeau de serviciile sociale oferite de 
stat pentru copii. Fonna preferată de îngrijire şi supraveghere a copiilor 
era totuşi aceea în cadrul familiei. Bunicii erau foarte apreciaţi în famili- 
ile care se puteau baza pe ajutorul lor. Aranjamentul ideal pentru un cuplu 
tînăr care muncea şi avea copii mici era de a avea părinţi sănătoşi, pen- 
sionari, care puteau să crească nepoții pînă la vîrsta şcolară. Multe cupluri 
reprezentînd prima generaţie de orăşeni, ai căror părinți locuiau încă în 
mediul rural, îşi lăsau copiii preşcolari la ţară, în îngrijirea bunicilor; de 
multe ori aceşti copii nu se mutau la oraş pînă cînd nu venea vremea să 
meargă la şcoală. în ultimii ani ai regimului Ceauşescu, pensionarii fami- 
liei extinse mai căpătaseră o sarcină vitală: procurarea celor necesare traiu- 
lui zilnic, pentru a asigura supraviețuirea cuplului tînăr. 

Exista, de asemenea, o categorie relativ mică de persoane care dispuneau 
totuşi atît de mijloacele, cît şi de accesul la o reţea neoficială de servicii 
de îngrijire a copiilor. Este vorba despre intelectuali şi familiile înstărite 
care îşi puteau permite să angajeze pe cineva pentru îngrijirea copiilor în 
zilele lucrătoare. Lipsa datelor pentru acest tip de activități economice secun- 
dare face imposibile comentariile relevante despre cît de mult erau utilizate 
aceste „guvernante". Costul prohibitiv plasa însă serviciile de acest tip în 
afara posibilităților majorităţii populaţiei. 

TABELUL 3.4 Numărul copiilor şi educatorilor din grădinițe, 1965-1991 


Anul 


1965-66 
1970-71 
1975-76 
1980-81 
1981-82 
1982-83 
1983-84 
1984-85 
1985-86 
1986-87 
1987-88 
1988-89 
1989-90 
1990-91 


SURSE: 


Copii Copii Procentaj Educatori Raport 
3(4)-3(6) în grădiniţe de copii înscrişi elev-educator 
1 275 301 353 721 27,14 13 579 26 
1 104 198 448 244 40,59 18 887 24 
1 188 484 812 420 68,4 33 789 24 
1 207 146 935 7IL 7751 38.512 24 
1 207 804 931 217 il 38 977 24 
1 212 060 902 608 74,47 34 955 26 
1 189 210 893 101 75,1 34 365 26 
1 158 332 886 199 76,51 33; 955 26 
|. [13 585 864 332 77,62 33 522 26 
1 039 652 836 225 80,43 32 789 26 
987 506 828 079 83,86 31 300 26 
985 675 831 108 84,32 31 197 27 
1 008 856 835 890 82,86 
1 047 061 752 141 71,8 


Anuarul statistic al României, 1951, 1986, 1990; Institutul de Ştiinţe ale 


Educaţiei, Bucureşti. 


Ultima componentă „stimulativă" a setului de măsuri legislative vizînd 


problemele sociale şi familiale se adresa nevoilor anumitor minori. Mai 


exact, aceste dispoziţii subliniau condiţiile instituţionalizării acestora, pre- 


cum şi 
Legea 


cei 


=. 


ce 


=. 


ce 


=. 


ce 


responsabilitățile ce reveneau instituţiilor față de copiii încredințați.” 
garanta „protecţie" următoarelor categorii de minori: 


ai căror părinţi sînt decedați, necunoscuţi sau în orice altă situaţie 
care duce la instituirea tutelei, dacă nu au bunuri sau alte mijloace 
materiale proprii şi nu există persoane care au fost obligate sau care 
pot fi obligate să-i întreţină; 

care, fiind deficienţi, au nevoie de o îngrijire specială ce nu le poate 
fi asigurată în familie; 

a căror dezvoltare fizică, morală sau intelectuală ori a căror sănă- 
tate este primejduită în familie; 


care au săviîrşit fapte prevăzute în legea penală, dar nu răspund penal, 
sau sînt expuşi să săvîrşească asemenea fapte, ori ale căror purtări 
contribuie la răspîndirea de vicii sau deprinderi imorale în rîndul 
altor minori.” 

primele trei categorii, dacă nu existau alte soluţii, Comisia pentru Protecţia 
Minorilor îi putea trimite într-una din următoarele instituţii: creşă pentru 
copii de vîrsta pînă la un an; case de copii în vîrsta de 3 pînă la 7 ani, cu 
handicapuri minore; „cămine-spital" pentru copii de 3 pînă la 18 ani, cu 
handicapuri severe; grădinițe speciale pentru copii de 3-6 ani; şcoli gene- 
rale pentru copii de 7-14 ani cu handicapuri tratabile; licee speciale şi şcoli 
profesionale pentru copii de 14-18 ani cu handicapuri tratabile şi centre 
corecţionale pentru copii de 10-18 ani.“ 

înfiinţarea acestor surogate de instituţii de „îngrijire"” şi „învăţămînt" 
era în acord cu exercitarea de către stat a obligaţiilor lui paternaliste. în 
cazul în care familiile nu-şi îndeplineau rolurile parentale, statul prelua asupra 
sa „întreținerea" copiilor. (La sfîrşitul anilor '80 şi mai ales în zonele urbane, 
au început să fie găsiţi pe străzi copii abandonaţi în voia sorții.) Dintr-o 
perspectivă strict formală, acest lucru corespundea practicilor obişnuite. 
Familiile de țărani care nu erau capabile să întreţină încă un copil cereau 
adesea rudelor să-l crească pe unul dintre ei; alţii erau adoptați de cupluri 
fără copii. Din acest punct de vedere, condiţiile materiale şi psihologice 
care îi detenninau pe părinţi să renunţe la copii sînt de înţeles. în anii regimu- 
lui Ceauşescu, unii părinţi se bazau pe instituţiile de stat ca formă de rezi- 
denţă temporară pentru copii, intenţionînd să-i retragă ulterior, cînd ar fi 
putut să-i îngrijească mai bine acasă. Această strategie de „casă de amanet" 
dădea de multe ori roade; în alte cazuri, părinţii nu-şi mai puteau găsi copi- 
ii. Abia după căderea regimului, părinţii — şi restul lumii — au aflat de 
ce. Situaţia din spatele zidurilor instituţiilor de stat nu figura în reprezen- 
tările retorice ale sferei publice socialiste şi, în cadrul ei, ale rolului fami- 
liei socialiste ideale. Acest rol era exaltat verbal şi manipulat material. 
Indiferent însă cît de „măsluite" erau statisticile, rezultatele au dezvăluit 
crăpături şi fisuri în sistemul strategiilor demografice. Rata natalității nu 
creştea conform planului. Pe scurt, măsurile pozitive şi represive discutate 
pînă acum nu au funcţionat. 


în statele socialiste centralizate, legea era slujnica devotată a celor aflaţi 
la putere. Legile constituiau mijloacele prin care erau mediate şi insti- 
tuționalizate intenţiile politice, articulînd astfel relația normativă între stat 
şi cetăţenii lui. Această relaţie varia considerabil în statele frățeşti, iar în 
România era deosebit de tulbure. Dintr-o perspectivă strict formală, statul 
socialist paternalist era un stat asistenţial bine intenţionat şi care se îngri- 
jea de copiii săi. Totuşi, discursul nu este suficient pentru susţinerea organis- 
mului viu. Abundenţa promisă prin retorica oficială nu se regăsea nicăieri 
în viața cotidiană. 

Emiterea unor legi pentru organizarea reproducerii umane, familiale şi 
sociale a evidenţiat tensiunile structurale care au făcut din disimulare o 

trăsătură „multilateral dezvoltată" a acestui sistem. Politizarea preocupărilor 
demografice a scos în relief interesele contradictorii ale statului şi cetățe- 
nilor lui. în această privinţă, statul socialist şi-a dezvăluit natura duplici- 
tară: generoasă în formă, punitivă în practică. Regimul, confruntat cu 
rezistența şi eşecurile rezultate din mijloacele folosite pentru implementarea 
utopicului său proiect social, a recurs din ce în ce mai mult la strategii 
represive şi coercitive de realizare a scopurilor vizate. Violenţa — fizică 
şi simbolică — s-a numărat printre strategiile angajate cel mai frecvent. 
Mijloacele prin care ea a fost instituționalizată constituie subiectul urmă- 
torului capitol. 


“ 


SI INSTITUŢIONALIZAREA 
POLITICII DEMOGRAFICE 


Medicalizarea represiunii 


Practic, nu există organ central, instituție sau organizaţie care să nu 
fie interesată de problemele familiei sau populaţiei. 
V. TREBICI, D. LEMNEIE ȘI V. SÂHLEANU, 


„La planification de la familie et la contraception en Roumanie", 1977 


Statul nu există în lumea fenomenală; el este o ficțiune a filozofilor. 

[...] Ceea ce există într-adevăr este o organizaţie, o colecție de fiinţe 

umane individuale legate de un set de relaţii. [...] Nu există ceva pre- 

cum puterea Statului; în realitate, există doar puteri ale indivizilor. 
A. R. RADCLIFFE-BROWN, African Political Systems, 1940 


între instituţiile care au jucat un rol semnificativ, chiar dacă în mare parte 
simbolic, în legitimarea puterii statului s-a aflat „organul lui suprem", Marea 
Adunare Naţională. Toţi membrii ei erau aleşi în mod oficial, participînd 
astfel la ceea ce avea să fie cunoscut mai tîrziu drept „democraţia origi- 
nală" a lui Ceauşescu. Ca în orice democraţie, rolul Marii Adunări Naţionale 
era de a îndeplini funcţia legislativă. Ceea ce a şi făcut; dar Marea Adunare 
Naţională slujea puterea legislativă a statului, nu a poporului. Acestui orga- 
nism politic ales îi revenea sarcina de a aproba şi aplica deciziile legisla- 
tive ale partidului-stat, unica putere reală, de altfel autoproclamată. Teoretic, 
Marea Adunare Naţională întruchipa „voinţa poporului" care aparţinea par- 
tidului-stat.' (înainte de Ceauşescu, domeniul autorităţii de partid şi cel al 
autorităţii de stat avuseseră funcţii diferite. Sub conducerea lui, distincţi- 
ile respective au fost abil consolidate astfel încît să fie aplicate în promovarea 
cultului personalităţii.) în realitate, Marea Adunare Naţională era dominată 
de partid, mulţi dintre membrii ei fiind şi membri ai Comitetului Central 
al partidului. Ei aveau astfel posibilitatea să controleze activitățile Adunării; 
mai mult, prezenţa lor asigura complicitatea Marii Adunări Naţionale cu 
puterea de stat, în numele poporului român. Prin participarea ritualizată la 
politica democraţiei originale, Marea Adunare Naţională legitima obiec- 
tivele utopice ale Partidului Comunist Român. 

Ritmul dezvoltării socioeconomice în Republica Socialistă România era 
măsurat conform planului cincinal. Acesta poate fi văzut ca un cadru cu 
orientare centripetă şi organizare ierarhică, destinat schimbărilor socio- 
economice controlate, care îngloba toate aspectele organizării şi funcționării 
societăţii. Planul opera în două contexte interdependente: cel în care se 
luau deciziile politice şi cel în care aceste decizii erau traduse în practica 
socială şi economică. Fiecare nou ciclu de cîte cinci ani era aprobat de 

congresul partidului, care se desfăşura cu un an înainte de instituționalizarea 
funcţională a planului. (Congresul partidului se desfăşura în al patrulea an 
al ciclului de cinci ani; după 1967 s-au organizat, între congrese, confe- 
rințe naţionale ale partidului, pentru a evalua şi ajusta sarcinile de plan.) 
Aşa cum se va vedea în continuare, „planul" era implementat la fiecare 
nivel instituţional şi în fiecare instituție de stat. în acest fel, planul cinci- 
nal ofereau un cadru pentru controlul instituţional şi localizarea complici- 
tăţii instituționale în spaţiu şi timp. 

Cum lucra statul asupra diferitelor lui organe — politice şi fizice — 
pentru a obţine consimțământul față de strategiile politicii demografice şi 
complicitatea cu acestea, iată subiectul capitolului de față. în fiecare an, 
una dintre comisiile pennanente ale Marii Adunări Naţionale — comisia 
pentru sănătate, muncă, protecţie socială şi protecția mediului — elabora 
o serie de măsuri pertinente pentru aceste domenii; la intrarea în vigoare, 
ele căpătau putere de lege. Revenea apoi ministerelor de resort şi organelor 
politice specializate sarcina de a pune la punct detaliile acestor măsuri şi 
de a le aplica. Preocupărilor legate de demografie, în general, şi de repro- 
ducerea umană, în special, li se acorda un statut preferenţial în cadrul de- 
liberărilor comisiei. Următoarele prevederi exemplifică tipurile de directive 
emise anual: 


-— cunoaşterea temeinică a evoluţiei fenomenelor demografice, anali- 
za periodică, cu participarea tuturor factorilor de răspundere, a modu- 
lui cum se realizează indicatorii demografici şi luarea măsurilor care 
se impun pentru influențarea favorabilă a evoluţiei acestora; 

— reducerea numărului întreruperilor de sarcină, îndeosebi a avorturilor 
provocate, depistarea şi combaterea factorilor de risc care pun în pe- 
ricol sănătatea şi viața femeii şi copilului; 

— supravegherea şi controlul respectării legislaţiei privind protecţia 
muncii şi sănătatea femeii în unitățile socialiste, în perioada de sarcină 
şi maternitate, îndeosebi a celor care lucrează în medii toxice sau cu 
poluanți; 

— intensificarea educaţiei sanitare a populaţiei în vederea întemeierii 
familiei şi combaterea sterilităţii şi infertilităţii la cuplurile fără copii; 

— examinarea cauzelor care contribuie la menţinerea unui nivel rela- 
tiv ridicat al mortalităţii generale şi infantile într-o serie de judeţe şi 
localităţi, întreprinderea măsurilor necesare pentru asigurarea sănătăţii 
populaţiei şi combaterea factorilor de risc; 

— creşterea ordinii, disciplinei şi răspunderii cadrelor medicale pentru 
calitatea şi promptitudinea actului medical. Eliminarea din activi- 
tatea acestora a actelor de încălcare a prevederilor legale privind între- 
ruperea cursului sarcinii. 


La prima vedere, aceste prevederi generale par a fi rezonabile şi juste, 
dar nu erau aşa. Diferenţa dintre retorica politică şi traducerea ei în prac- 

tica de fiecare zi reprezenta, de fapt, o prăpastie între aparenţă şi realitate. 
Manipularea semantică, în special prin utilizarea unor formulări ambigue, 
a devenit o emblemă a regimului şi a funcţionat ca un mijloc eficient de 
dominare simbolică.' Aplicarea directivelor menţionate mai sus însemna 
că toate femeile de vîrste cuprinse între 16 şi 45 de ani, angajate în cîm- 
pul muncii, trebuiau să fie examinate pentru a se stabili dacă erau însărci- 
nate sau dacă sufereau de o afecţiune care ar fi putut influenţa în mod negativ 
sarcina. Cele care făcuseră avorturi sau care în primii doi ani de căsătorie 
nu rămăseseră însărcinate trebuiau să intre sub supraveghere medicală. Poliţia 
statului şi procuratura trebuiau să-şi coordoneze eforturile pentru a distruge 
rețeaua prin care se aranja efectuarea întreruperii ilegale a cursului sarcinii. 
Comisiile medicale erau ținute permanent sub control pentru a se asigura 
respectarea instrucțiunilor Ministerului Sănătăţii cu privire la întreruperea 
sarcinii şi tratarea avorturilor incomplete. 

Prescrierea şi proscrierea menite să instituie controlul asupra activităților 
reproductive au contribuit la instituirea unei organizări de tip orwellian a 
realității sociale. Politica oficială era transpusă în practică printr-un ansam- 
blu de instituţii şi organizaţii publice ale căror activități administrative şi 
politice erau intercorelate. (între funcţiile administrative şi cele politice exista 
o distincție euristică, primele referindu-se la implementarea organizatorică 
a măsurilor oficiale, prin definiţie politică.) între diversele instituţii şi orga- 
nizaţii angajate în realizarea directivelor demografice se numărau Ministerul 
Sănătăţii, Crucea Roşie, Consiliul Naţional al Femeilor, Uniunea Tineretului 
Comunist, Uniunea Generală a Sindicatelor din România, Ministerul de 
Interne, Procuratura Generală, Facultatea de Medicină, Institutul pentru 
Ocrotirea Mamei şi Copilului, Ministerul Muncii, Ministerul Turismului, 
Consiliul Culturii şi Educaţiei Socialiste, Ministerul Educaţiei şi învăţămîn- 
tului, Ministerul Justiţiei, Ministerul Industriei Alimentare, Ministerul In- 
dustriei Chimice, consiliile populare (judeţene, municipale, orăşeneşti şi 
comunale) şi revista Muncitorul sanitar.” 

Pentru a coordona activitățile tuturor acestor instituţii direct implicate 
în implementarea strategiilor pronataliste, în 1971 a fost creată o „supra” 
organizaţie, subordonată Marii Adunări Naţionale: Comisia Naţională de 
Demografie (CND). Ea a funcţionat timp de 12 ani, după care a fost înlocuită 
cu Consiliul Sanitar Superior (CSS), care fusese inaugurat în 1969 pentru 
a analiza statutul sistemului naţional de îngrijire a sănătăţii şi a propune 
măsuri de îmbunătăţire a lui.* Natalitatea a continuat să scadă în ciuda tutu- 
ror acestor eforturi instituționale. Deşi numărul de instituţii asociate ofi- 
cial strategiilor politicii demografice crescuse, nu acelaşi lucru se întîmplase 
şi cu eficacitatea lor. Eclipsarea CND de către CSS a reuşit totuşi să pro- 
ducă o schimbare în ierarhia puterii, ca şi în mijloacele şi modalităţile de 
exercitare a responsabilităţilor instituționale. Compararea acestor etape 
diferite de instituţionalizare a politicii demografice pune în lumină strate- 

giile celor două perioade. Mai mult, înțelegerea instituțiilor ce au servit 

interesele statului oferă un context parţial pentru desluşirea modului în care 
a participat intelectualitatea la propria ei dominație de către stat şi impli- 
cit la reproducerea acestei dominaţii la scara întregii societăţi. 


NAŞTEREA INSTITUȚIILOR: CONTEXTE ŞI SUBTEXTE 


Unul dintre principalele motive ale înființării Comisiei Naţionale de De- 

mografie, în 1971, a fost crearea bazei instituționale care să legitimeze can- 
didatura României la găzduirea Conferinţei Mondiale a Populaţiei, în 1974. 
Profitînd de o ocazie diplomatică favorabilă, România şi-a înscris numele 
pe lista candidaţilor. în 1973, după doi ani de negocieri, Consiliul Economic 
şi Social al Naţiunilor Unite a conferit această onoare Republicii Socialiste. 
Românii intenționau să demonstreze partenerilor lor occidentali că măsurile 
demografice adoptate în 1966 formau o parte integrantă a strategiei de dez- 
voltare socioeconomică a lui Ceauşescu. 

Conferinţa Mondială a Populaţiei, desfăşurată la Bucureşti în august 1974, 
a oferit românilor nişte instrumente utile pentru consacrarea şi extinderea 
iniţiativelor demografice. Articolul 95 al Planului mondial de acţiune în dome- 
niul populaţiei prevedea: „Măsurile şi programele vizînd populaţia trebuie 
să fie integrate în planuri şi programe sociale şi economice cuprinzătoare, 
şi această integrare trebuie să se reflecte în obiectivele, instrumentele şi orga- 
nizaţiile de planificare ale fiecărei ţări. în general, se recomandă crearea 
unui organism care să se ocupe de problemele populaţiei şi plasarea lui la 
un nivel înalt în cadrul structurii administrative naționale, precum şi dotarea 
acestui organism cu personal calificat, din disciplinele asociate." 

Aşa cum specifică regulamentele ONU, mijloacele de aplicare a aces- 
tor recomandări urmau să fie stabilite de fiecare ţară în parte, respectîn- 
du-se astfel preceptul neamestecului în treburile interne ale unui stat suveran. 
în cazul României, declaraţia principiilor universale a servit ca o umbrelă 
sub care s-a produs o coliziune diplomatică cu practicile interne ale lui 
Ceauşescu. Această complicitate internaţională neintenționată a facilitat pro- 
movarea unor interese politice, militare şi economice şi a contribuit toto- 
dată la mărirea distanţei între ceea ce era predicat şi ceea ce se întîmpla în 
practică în România. în acel moment, divergenţa între declaraţiile de intenţii 
şi măsurile concrete utilizate pentru realizarea lor era mult mai puţin vizi- 
bilă decît a devenit ulterior. Experiența României a fost deseori citată în 
literatura demografică între 1966, cînd a fost introdusă legea antiavort, şi 
începutul anilor '80. România oferea demografilor un context experimen- 
tal pentru testarea ipotezelor privind factorii demografici, politica de stat 
şi dezvoltarea. Această politică a fost evaluată de pe poziţii neutre: 

Faptul că România şi-a sporit rata natalității a fost amplu citat aici şi la Conferinţă 
ca un contraexemplu grăitor privind aşa-numita politică malthusiană. Această 
interpretare este extrem de eronată. Politica românească este un exemplu cla- 
sic în care guvernul analizează situaţia demografică existentă şi trage concluzia 
că există un conflict între comportamentul indivizilor față de fertilitate şi intere- 
sele individuale faţă de comportamentul celorlalți cetăţeni. Putem să nu fim 


de acord cu rezultatul analizei, dar acest lucru nu este relevant. în 1966, decizi- 


ile privind fertilitatea individuală au condus în România la o rată a natalității 
de 14 la mie, apreciată ca fiind inadecvată din punct de vedere social şi incom- 
patibilă cu populaţia totală planificată pentru sfîrşitul secolului. In consecinţă, 
guvernul a trecut la modificarea comportamentului individual, obligîndu-l să se 


conformeze cu ceea ce era considerat a fi interesul public.! 


Se pare că pentru oamenii de ştiinţă chestiunile teoretice şi tehnice au umbrit 
alte preocupări, inclusiv pe cele etice.” 

Din punct de vedere politic, aprobarea tacită de către țările occidentale 
a planurilor demografice ale lui Ceauşescu pare să fi constituit, în egală 
măsură, o compensație pentru sfidarea arătată de el față de Uniunea Sovietică 
şi o încercare de a cîştiga un aliat printre adversari.” Preşedintele Ceauşescu 
şi-a făcut cunoscută public strategia, în deschiderea Conferinţei Mondiale 
a Populaţiei: „Considerăm că în abordarea problemei populaţiei este nece- 
sar să se pornească de la faptul că omul constituie factorul determinant al 
progresului economico-social. De aceea, întreaga organizare a societăţii, 
politica generală a statelor trebuie să aibă drept țel suprem bunăstarea şi 
fericirea oamenilor, garantarea libertăţii şi demnității omului, dezvoltarea 
personalității sale, participarea maselor la făurirea propriei istorii." 

Cei prezenţi nu au fost curioşi să afle care erau principalele mijloace 
ce trebuiau utilizate pentru a asigura „bunăstarea şi fericirea oamenilor, 
garantarea libertăţii şi demnităţii omului". Participanţii din ţările occiden- 
tale industrializate, care sprijineau obiectivele controlului populaţiei, nu 
s-au întrebat dacă scopurile urmărite de Ceauşescu trebuiau realizate prin 
controlul permanent al sferei private. Participanţii din ţările în curs de dez- 
voltare, critici la adresa insistenței Occidentului privind oprirea creşterii 
demografice ca scop în sine, au putut interpreta observaţiile lui Ceauşescu 
prin comparaţie cu propriile lor intenţii, care legau preocupările demografice 
de chestiunea dezvoltării. 

în zilele congresului internațional, la Bucureşti s-a deschis Centrul Na- 
țiunilor Unite pentru Demografie. Acest centru de învățămînt şi cercetare, 
CEDOR, era dedicat studierii relaţiei între populaţie şi dezvoltare. Timp de 
mai mulţi ani activitatea lui a fost sprijinită de Organizaţia Naţiunilor Unite 
şi de guvernul român. CEDOR asigura specialiştilor, inclusiv celor stră- 
ini, contextul necesar pentru a putea contribui la pregătirea demografilor şi 
cercetătorilor din domeniul ştiinţelor sociale, în special din ţările în curs de 
dezvoltare. Alegerea de către Naţiunile Unite a României pentru acest demers 

a legitimat în mod implicit felul în care România aborda problemele 
demografice şi a conferit o recunoaştere oficială a rolului ei în diplomaţia 
internațională — cu alte cuvinte, a poziţiei României în confruntările din- 
tre supraputeri şi sferele lor de influență, în cadrul războiului rece. 

în afara faptului că România a găzduit Conferinţa Mondială a Populaţiei 
şi CEDOR, Comisia Naţională de Demografie a fost ea însăşi foarte activă 
în 1974. Ea a implementat în România principiul adoptat de organismele 
Naţiunilor Unite însărcinate cu organizarea în 1974 a Anului Populaţiei 
Mondiale: faptul că fenomenele demografice trebuiau încorporate în plani- 
ficarea dezvoltării.'"' Comisia a organizat şase simpozioane naţionale, a publi- 
cat monografia Populația României şi a pregătit numeroase emisiuni de 
radio şi televiziune şi articole de ziar pentru specialişti.” CND a permis 
românilor să adauge aprobarea „ştiinţifică” şi internaţională a ceea ce era, 
în realitate, o strategie politică. 


Comisia Naţională de Demografie 


în primul articol al Legii 3/1971 prin care a fost constituită Comisia 

Naţională de Demografie, se afirma că CND „este organ al Consiliului de 
Stat care are sarcina de a studia fenomenele demografice şi de a oferi 
Consiliului de Stat propunerile referitoare la problemele care interesează 
politica demografică a partidului şi statului”. Obiectivele urmărite de CND, 
în special în privinţa practicilor instituționale, erau: 


1. descrierea şi analiza fenomenelor şi proceselor demografice în dinami- 
i, ca lor specifică şi în condiţionările reciproce cu contextul economic 
şi social; evidenţierea efectelor impactului structurilor şi dinamicilor 
fenomenelor demografice asupra dezvoltării sistemelor cum ar fi: în- 
vățămîntul, piața muncii, sănătatea, habitatul, producţia de bunuri de 
consum, nivelul de trai, serviciile pentru populaţie, precum şi evalu- 
area efectelor dezvoltării economice şi sociale asupra numărului, struc- 

turii şi dinamicii populaţiei; 

2. obligaţia de a prezenta Consiliului de Stat un sistem coerent de proiecte 
de măsuri legislative, economice, financiare, sanitare, culturale, în 
vederea creării unor mecanisme eficiente de promovare a unei poli- 
tici demografice care să se înscrie în coordonatele unei raționalități 
politice globale; 

3. urmărirea modalităţilor prin care deciziile luate de puterea politică 
în domeniul demografic sînt transpuse în practică; 

4. coordonarea instituţiilor naţionale şi stabilirea legăturilor cu cele inter- 
naționale, a competențelor şi resurselor materiale, în vederea 
îndeplinirii mandatului. 


Scopurile depăşeau mijloacele.“ 

între cei 120 de membri ai CND figurau următoarele instituții şi orga- 

nizaţii: Comitetul de Stat al Planificării; Ministerul Muncii, de Finanţe, al 
Educaţiei şi învăţămîntului, de Interne, al Justiţiei, al Apărării Naţionale; 
Consiliul Culturii şi Educaţiei Socialiste; Consiliul Naţional al Femeilor; 
Uniunea Generală a Sindicatelor din România; Comitetul pentru Problemele 
Consiliilor Locale; Direcţia Centrală de Statistică; Academia de Ştiinţe Sociale 
şi Politice şi cea de Ştiinţe Medicale; Uniunea Tineretului Comunist şi Uniunea 
Naţională a Cooperativelor Agricole de Producţie.” Această rețea de insti- 
tuţii a fost însărcinată cu aplicarea şi impunerea comenzilor venite de sus. 
Potrivit unor foarte apreciaţi demografi care fuseseră şi ei implicaţi ca spe- 
cialişti, Comisia Naţională de Demografie exista în primul rînd pentru a 
„legitima strategiile demografice" ale regimului." Ea a funcţionat ca un front 
instituțional care a conferit un lustru ştiinţific intereselor politice. (Aşa cum 
am menţionat mai sus, CND a fost utilă în special pe tărîmul relaţiilor inter- 
naționale.) Numirea politică a unui secretar general care nu era demograf, 
ci mai curînd activist loial de partid pe care se putea conta pentru îndeplinirea 
îndatoririlor, a contribuit la această evaluare a funcţiei CND."” 

Se pare că ceea ce a motivat participarea la CND a diverselor grupuri 
de specialişti a fost recunoaşterea faptului că eficiența strategiilor depin- 
dea de analiza şi circulația unor date reprezentative, exacte. Se ştia însă 
foarte bine că într-o economie planificată nu se poate conta pe mecanis- 
mele defeedback. Planificarea centralizată avea nevoie de informaţii certe, 
dar din motive endemice pentru „economiile de penurie" acestea nu erau 


o 


furnizate cu regularitate.” în consecinţă, deciziile luate la vîrful ierarhiei 
politice erau adesea rezultatul unor deliberări bazate pe dezinformare. Deşi 
deciziile se luau în final la centru, cinismul local şi interesul propriu al 
instituțiilor menționate mai sus contribuiau la ieşirea de sub control a unui 
sistem rațional din punct de vedere formal, dar viciat din punct de vedere 
structural.” Autoritatea formală din ce în ce mai mare a unor asemenea 
instituții a făcut cu atît mai dificilă sarcina de a deosebi ceea ce era real 
de ceea ce părea a fi real. 

Asta nu înseamnă că CND nu a fost activă în anii care au precedat 
„retragerea" ei din viaţa publică. Sub auspicii proprii, CND a publicat mai 
multe studii teoretice şi empirice privind dinamica fenomenelor 
demografice.” Deşi aceste lucrări sprijineau în mod obligatoriu linia par- 
tidului, se pare că datele demografice erau destul de corecte. Analizele 
regionale şi locale aveau de multe ori o valoare ştiinţifică pentru specialiştii 
din capitală. Conform cerințelor, rezultatele diverselor activităţi ale CND 
erau comunicate regulat Marii Adunări Naţionale şi Comitetului Politic 
Executiv al partidului. 

Eşecul strategiilor politicii demografice pentru care se pare că CND 
fusese înfiinţată ca pilon central poate fi atribuit limitelor practice ale deter- 
minismului macroeconomic. Dezvoltarea economică trebuia să fie forța 


INSTITUȚIONALIZAREA POLITICII DEMOGRAFICE 107 


motrice — sau „motorul", în limbajul ritualizat al propagandei oficiale — 
din spatele tuturor formelor de progres. O dată cu trecerea timpului, măsurile 
economice stimulatoare care fuseseră adoptate pentru creşterea fertilității 
s-au dovedit ineficiente. A apărut astfel opinia că asemenea investiții erau 
riscante, ceea ce a afectat în continuare sumele alocate şi a dat naştere unui 
cerc vicios de investiţii şi rezultate inadecvate. In cele din urmă, s-a con- 
siderat mai utilă înlocuirea abordării ştiinţifice a creşterii demografice cu 
măsuri politice ferme, impuse cu rigurozitate. Strîngerea şurubului repre- 
siunii a apărut a fi modalitatea cea mai rapidă şi fiscal cea mai puţin costisi- 
toare de a determina o creştere a natalității. Prin urmare, supravegherea 
politică a demografiei a trebuit transferată altui locus instituţional — Consiliul 
Sanitar Superior —, controlat de această dată de nucleul central al puterii. 
Consiliul Sanitar Superior rămăsese în umbra Comisiei Naţionale de 
Demografie pînă la mijlocul anilor '70, cînd a început să capete greutate 
politică.” In primii ani, Consiliul fusese încorporat în structura Ministerului 
Sănătăţii, incluzînd între membrii săi cercetători, profesori şi practicanți 
din domeniul medical, care lucrau fiecare o perioadă de trei ani. Ministrul 
Sănătăţii a îndeplinit funcţia de preşedinte al Consiliului Sanitar Superior 
pînă în 1975, cînd Consiliul a urcat în ierarhia instituţională. Scopul lui a 
fost modificat, ca şi componenţa. S-a cerut Consiliului Sanitar Superior 
„să contribuie activ la înfăptuirea politicii de stat şi de partid în acest dome- 
niu". Un vicepreşedinte al guvernului l-a înlocuit pe ministrul Sănătăţii ca 
preşedinte al Consiliului. ' Ministerul Sănătăţii a intrat în sfera de com- 
petență a Consiliului, care a fost însărcinat să asigure că sînt respectate 
„legile şi actele normative referitoare la continua îmbunătăţire a stării de 
sănătate a populaţiei”. Consolidarea puterii instituționale era în curs de 
realizare, la fel ca şi monopolizarea puterii de către familia lui Ceauşescu. 
Eclipsarea CND de către Consiliul Sanitar Superior a semnalat o tre- 
cere de la strategiile pronataliste în care se foloseau stimulente pozitive 
pentru încurajarea procreării la strategiile demografice represive, în cadrul 
cărora obsesia pentru numărul de persoane care formau „populaţia"” a devenit 
rațiunea de a fi a politicii demografice. Comitetul Politic Executiv al 
Comitetului Central al Partidului Comunist Român trebuia să cîştige con- 
trolul imediat asupra corpului uman şi a reproducerii lui. 


Politizarea corpului (politic): 


Consiliul Sanitar Superior 


In 1983, la un copil născut viu s-au efectuat circa 1,5 întreruperi de 
sarcină  [...jFaptul că, în. anul 1983, s-a înregistrat un număr de 742 
mii de femei gravide  [...] infirmă unele încercări de a justifica  reduce- 


n 


rea natalității ca urmare a unor stări de lucruri privind situația  natali- 

taţii, sau de altă natură, a familiei. Din păcate, din aceste peste 700 000 
. S-au întrerupt sarcinile la peste 420 000 defemei — ceea ce reprezintă 
circa 60 %. Dalele arată că numai circa 9 % din aceste întreruperi de 
sarcină, din avorturi, Sînt determinate de cauze medicale — adică numai 
37 000 din 420 000 — ceea ce demonstrează că nu cauzele medicale 
sint cele care au determinat acest număr inadmisibil de întreruperi de 
sarcină [...] Este necesar să asigurăm, an de an, o natalitate de cel puţin 
19-21 la mie un calcul simplu arată că numai o reducere de 30 % a 


avorturilor ar asigura o natalitate meu mare de 19-21 la mie. 


La 9 august 1983, Consiliul Sanitar Superior a devenit, prin decret prezi- 

denţial, aparatul represiv care supraveghea şi aplica riguros strategiile prona- 
taliste în Republica Socialistă România.” Politica demografică a devenit 
sinonimă cu politica avortului, iar demografia a ajuns aproape superfluă 
ca demers ştiinţific.” Analiza fenomenelor demografice s-a transformat în 
manipularea analitică a „populaţiei”. Datele statistice au fost reprezentate 
ca obiective în chintesenţa lor; întreaga retorică oficială s-a încărcat de cifre. 
Propaganda revărsa cifre incontestabil „reprezentative". Statisticile expri- 
mau realizările pe calea progresului socialist şi asigurau un discurs care 
conferea legitimitate represiunii. Mesajul era „cifrele nu mint". Dar minţeau 
cei care le furnizau — de frică, urmărindu-şi propriul interes şi dintr-o com- 
plicitate complex organizată cu un sistem care producea structural distor- 
siuni a ceea ce oamenii de ştiinţă din alte părți numeau realitate empirică.” 
Ca urmare, datele statistice, în special cele oferite în ultimul deceniu al 
regimului ceauşist, sînt de o inexactitate notorie. 

Două instituţii se ocupau de colectarea şi analizarea datelor statistice 
de maximă importanță: Direcţia Centrală de Statistică şi Centrul de Calcul 
şi Statistică Sanitară. Direcţia Centrală de Statistică raporta direct 
Consiliului de Stat. în cadrul acestuia, o secţie dedicată „populației şi forței 
de muncă" coordona analizele statistice la scara întregii națiuni. Lunar, la 
nivel judeţean se elaborau buletine conținînd date codificate care se trimi- 
teau Direcţiei Centrale de Statistică din Bucureşti, unde se realizau tabelele 
sintetice şi rapoartele naţionale. 

Centrul de Calcul şi Statistică Sanitară era o anexă instituţională a 
Ministerului Sănătăţii. Acestei unități îi revenea în primul rînd sarcina să 
analizeze statisticile demografice, în special din punctul de vedere al natali- 
tății, mortalităţii, avorturilor şi mortalităţii infantile şi materne. Rapoartele 
Ministerului Sănătăţii erau apoi trimise Direcţiei Centrale de Statistică. 
Climatul politic predominant stabilea tonul pentru ceea ce devenea ori o 
colaborare, ori o competiţie între instituţii. De exemplu, un renumit ana- 
list statistician de la Direcţia Centrală de Statistică a verificat faptul, cunos- 
cut încă din 1982, că statisticile referitoare la avorturi erau „falsificate”. 
Numărul de avorturi menţionat în raportul Ministerului Sănătăţii era mai 
mic decît cel indicat de datele primite independent la Direcţia Centrală de 

Statistică. Cu toate acestea, „formal, era sarcina Ministerului Sănătăţii să 

întocmească rapoartele despre avorturi; şi, pentru că «ajustările» erau recunos- 
cute ca fiind socialmente utile femeilor, doctorilor şi chiar birocraţiei minis- 
teriale, noi închideam ochii. Nimeni nu contesta datele””. 

Rezumatele statistice erau trimise mai sus şi serveau pentru legitimarea 
strategiilor regimului. Cele „utile" erau publicate; altele, de exemplu cele 
privind infecția cu virusul HIV la copii, erau în mod deliberat trecute sub 
tăcere. La mijlocul anilor '80, Anuarul statistic devenise un volum sub- 
țire, mărturie a politizării statisticii în detrimentul integrității ştiinţifice.” 
La fel ca istoria şi demografia, statistica era apreciată ca instrument al pu- 
terii şi se înscria în arsenalul politic al Consiliului Sanitar Superior care, 
înarmat cu „dovezi", ajuta să se facă simțită voinţa statului. Prin activi- 
tatea acestui Consiliu s-a adîncit intruziunea statului în viața intimă a cetăţe- 
nilor, atît a bărbaţilor, cît şi a femeilor. 

în 1983 natalitatea scăzuse la acelaşi nivel ca şi în 1966. Diferenţa între 
cei doi ani critici consta în aceea că înainte de 1966 avortul fusese legal 
şi incorect învinuit de declinul ratei natalității. Pentru a modifica acea situ- 
aţie au fost instituite succesiv strategii demografice restrictive. Cu toate 
acestea, pînă în 1983 tabloul demografic nu se schimbase. în loc să abor- 
deze cauzele ce provocaseră eşecul strategiilor politicii demografice, regimul 
a recurs la o tactică pe care o folosea frecvent atunci cînd obişnuita con- 
spiraţie a tăcerii se dovedea insuficientă ca răspuns: a găsit un ţap ispăşitor 
şi apoi a desemnat Consiliul Sanitar Superior să arbitreze rezolvarea proble- 
melor demografice. Oricîtă bunăvoință am avea, această instituţie nu a ofe- 
rit o abordare „mai blîndă şi mai delicată" pentru controlul fertilităţii. 

Consiliul se deosebea în mod semnificativ de Comisia Naţională de 
Demografie din punctul de vedere al compoziţiei şi relaţiilor ei structurale 
cu centrul de putere, afirmînd prin aceasta schimbarea de intenţie institu- 
țională deja menţionată. Deşi preşedintele CND era membru al guvernu- 
lui, preşedintele Consiliului Sanitar Superior nu era numai viceprim-ministru 
al guvernului, ci şi membru al Biroului Politic Executiv al Partidului Co- 

munist Român.” Preşedintele CND se număra printre membrii obişnuiţi 
ai Consiliului Sanitar Superior. în plus, pe lîngă preşedinte, CND era con- 
dusă de trei vicepreşedinţi şi un secretar, Consiliul beneficia însă de pe ur- 
ma tendinței de acumulare caracteristică economiilor planificate: nouă 
vicepreşedinţi şi un secretar făceau parte din eşalonul din fruntea 
Consiliului. Cu excepţia preşedintelui Consiliului Superior, personalul prove- 
nea în majoritate din sistemul medical. Fiecare din cei 125 de membri de- 
țineau funcții importante în birocraţia statului şi/ sau a partidului.” Dintre 
ei, 105 erau angajaţi în sistemul sanitar public. 

în parte datorită reducerii sferei de competenţă a activităţilor lui, Consiliul 
Sanitar Superior a avut posibilitatea să opereze mai eficient decît prede- 
cesoarea lui, CND. Deşi discursul oficial despre politica demografică şi 

creşterea bunăstării populaţiei a continuat, Consiliul şi-a dirijat ferm ener- 

gia instituțională către îmbunătăţirea statisticii demografice. în roata ritu- 
ală a puterii, Consiliul nu era decît o spiță a cărei identitate deriva în 
exclusivitate din realizarea acestor „indicatori demografici"”. Toate textele 
rezultate din activitățile Consiliului conţineau această formulă de expri- 
mare; titlurile rapoartelor periodice pregătite de Consiliu pentru Comitetul 
Politic Executiv al Comitetului Central includeau inevitabil „indicatorii 
demografici"”. între aceştia, rata natalității era cea mai importantă, unnată 
de datele statistice despre mortalitatea infantilă. Aici se află cheia 
descifrării centrului de interes al sarcinilor mai limitate ale Consiliului. 
înțelegerea traiectoriilor demografice nu mai cerea o descompunere în fac- 
tori care să exprime variabilele economice, sociale sau culturale. în schimb, 
producerea unor statistici demografice acceptabile era concepută ca 
depinzînd în primul rînd de un domeniu al practicii medicale; obstetrica şi 
ginecologia. 

Rezumatul măsurilor adoptate de Consiliul Sanitar Superior şi de Mi- 
nisterul Sănătăţii pune în lumină mijloacele prin care Consiliul îşi exerci- 
ta responsabilitatea de a disciplina şi pedepsi abaterile de la strategiile politicii 
demografice. „în vederea creşterii natalității, asigurării stării de sănătate a 
femeii, îmbunătăţirii asistenței medicale a gravidei, supravegherii evoluției 
sarcinii şi limitării întreruperilor de sarcină", Consiliul, prin Ministerul 
Sănătăţii, se angaja: 


— să dobîndească o cunoaştere activă a stării de sănătate prin controlul 
periodic al întregii populaţii feminine în vîrsta de 16—45 ani, cu accent 
deosebit în unităţile cu pondere feminină; 

— să intensifice acţiunile de control privind depistarea precoce a sarcinii, 
de luare în evidenţă şi urmărire activă a gravidei; 

*— să acorde o atenţie specială realizării unei consultaţii prenatale de ca- 
litate în vederea prevenirii naşterilor premature şi a malformațţiilor; 

— să supravegheze modul şi eficacitatea cu care unităţile sanitare tratează 
femeile cu sarcini cu risc; 

— să ia măsuri drastice împotriva celor care se fac vinovaţi în cazul 
unui deces matern; 

— să facă în aşa fel încît toate femeile însărcinate să fie spitalizate pen- 
tru a se evita naşterile în afara spitalelor; 

— să controleze ca personalul medical să nu omită să spitalizeze orice 
femeie însărcinată care prezintă afecţiuni concomitente cu sarcina, 
pentru ca aceasta să fie menţinută şi pentru ca să fie aduşi pe lume 

copii sănătoşi şi viguroşi; 
să intensifice efortul astfel încît toate femeile care au avut avorturi 


incomplete să fie luate în evidenţă şi supuse controalelor periodice 
pentru a evita astfel apariţia fenomenelor avortogene; 

— să asigure reducerea numărului de avorturi din cauze medicale prin- 
tr-un control crescut al activității comisiilor pentru întreruperea cursu- 
lui sarcinii”; 

— să acorde o atenţie specială nou-născuţilor şi să stimuleze alăptarea 
la sîn; 

— să organizeze controale în secţiile de obstetrică şi pediatrie pentru 
a constata dacă normele de igienă sînt respectate şi pentru a preveni 
infecțiile intraspitaliceşti'; 

— să sancţioneze cadrele medicale dacă evoluţia fiecărui copil între 0 
şi 1 an este nesatisfăcătoare. 


Aceste măsuri au fost reafirmate la 3 august 1987, la o şedinţă a Comitetului 
Politic Executiv al Comitetului Central al Partidului Comunist Român. 
Adunarea şi-a propus să discute modul în care fuseseră transpuse în prac- 
tică deciziile privind sănătatea publică şi tendințele demografice aprobate 
de Congresul al XIII-lea al partidului, în 1985. Două cuvinte apăreau în 
mod repetat în raportul în care erau menţionate măsurile enumerate mai 
sus: control şi supraveghere. Pentru a coordona aceste activităţi, au fost în- 
fiinţate în fiecare judeţ al ţării instituţii care să „aplice măsurile politicii 
demografice"", cu alte cuvinte, să-i descopere pe cei care, într-un fel sau 
altul, erau implicaţi în activităţi legate de întreruperea cursului sarcinii. 

Biroul Politic Executiv al Comitetului Central, situat el însuşi la cel mai 
înalt nivel al partidului, coordona de la centru activităţile comisiilor locale. 
Comisiile, formate din reprezentanți ai unui spectru larg de instituţii, erau 
însărcinate cu evaluarea şi luarea deciziilor în problemele demografice ale 
zonei respective. La nivel judeţean, deciziile lor aveau practic putere de 
lege, deşi în mod formal ele nu erau adoptate local. Aceste organisme politic 
constituite erau conduse de un preşedinte şi cuprindeau pentru fiecare judeţ: 
secretarul pentru probleme sociale al comitetului judeţean de partid, un 
reprezentant al Inspectoratului General de Poliţie, preşedintele tribunalu- 
lui judeţean, procurorul, directorul Inspectoratului Sanitar, directorul Direcţiei 
pentru Protecţia Muncii şi Bunăstare Socială, inspectorul-şef al Inspec- 
toratului General pentru Protecţia Muncii, preşedinta Organizaţiei Femeilor, 
preşedintele consiliului judeţean al Uniunii Generale a Sindicatelor, 
inspectorul general şcolar şi directorul Direcţiei de Statistică. Acest grup 
se întîlnea săptămînal şi trebuia să întocmească rapoarte lunare privind reali- 
zările obţinute prin aplicarea măsurilor politicii demografice în raza lui de 
activitate. Rapoartele erau prezentate în cadrul unei şedinţe la care partici- 
pau Comitetul Executiv Judeţean al Consiliului Popular şi Secretariatul 
Comitetului Judeţean de Partid. Cel dintîi era organul local al administraţiei 
de stat; cel din urmă, un organ al puterii politice. Rapoartele conţineau infor- 
maţii despre descoperirea şi eliminarea efectuării ilegale a întreruperilor 
de sarcină. 

Atingerea acestor obiective prioritare necesita timp, energie şi muncă 
de organizare. Populaţia judeţului era cercetată şi evaluată pe baza unei 
serii de informaţii provenite de la spitale sau de la circumscripțiile elec- 
torale. Listele electorale ofereau portretul biografic al fiecărui adult. Fişele 
medicale şi evidenţele statistice furnizau tabloul principalelor evenimente 
din viața medicală şi reproductivă a femeii. * Datorită acestui tip de diferen- 
ţiere teritorială, puteau fi evaluate ulterior datele oferite de instituţiile des- 
tinate să se ocupe de domeniu. Numărul femeilor fertile, din nou de vîrste 
cuprinse,între 15 şi 49 de ani, era comparat cu numărul sarcinilor figurînd 
în fişele cabinetelor medicale şi cu numărul de avorturi incomplete înregis- 
trate în statisticile Inspectoratului Sanitar. Dacă pentru un anumit interval 
de timp numărul de sarcini era scăzut, dar numărul de avorturi incomplete 
era mare, atunci regiunea respectivă era considerată „zonă de risc". Numărul 
de sarcini şi de avorturi incomplete era evaluat prin raportare la potenţialul 
fertil al regiunii. Cu alte cuvinte, exista suspiciunea că practica întreruperii 
ilegale de sarcină funcţiona foarte bine. Urma o analiză a structurii profe- 
sionale şi ocupaţionale a zonei. Ea trebuia să atragă atenţia asupra per- 
soanelor bănuite că ar avea cunoştinţe medicale şi a acelora al căror nivel 
de trai depăşea cheltuielile permise de cîştigurile reale. Vînătoarea avea ca 
rezultat întocmirea unei liste de persoane suspectate că s-ar implica într-un 
fel sau altul în activități legate de întreruperea de sarcină. Poliţiei locale şi 
procuraturii le revenea apoi responsabilitatea să „verifice" lista.” 


DISCIPLINAREA ŞI PEDEPSIREA CORPULUI MEDICAL 


Este deci necesar sase acționeze cu toată hotărirea şi sase pună capăt 
întreruperii abuzive a sarcinii, .* sase respecte  neabătut prevederile legilor 
țării.“ Activitatea spitalelor, a  dispensarelor şi a medicilor, a întregului 
personal sanitar trebuie  săfie apreciată după starea de sănătate a popu- 
lației, după indicele de natalitate. Acolo unde avorturile vor fi mai mari 
de 50 % în raport cu natalitatea, să se considere activitatea  instituți- 
ilor respective şi a medicilor ca nesatisfăcătoare — şi să se tragă con- 


cluziile corespunzătoare." 


"Ministerul Sănătăţii răspundea de punerea în practică a directivelor prona- 

taliste. în acest scop, Ministerul Sănătăţii şi organismele dependente ierar- 
hic de el au pus la punct un plan menit să asigure supunerea tuturor secțiilor 
medicale din subordinea sa. în anii '80, prin „sănătatea populaţiei" se ajunsese 
să se înțeleagă „sănătatea reproductivă" a populației, cuantificată şi măsurată 
prin creşterea cifrelor statistice ale fertilităţii şi descreşterea celor ale mor- 
talităţii infantile. în acelaşi fel, „principalele obiective şi măsuri tehnico- 
organizatorice de ocrotire a sănătăţii” se refereau la „măsuri cu privire la 
îmbunătăţirea ocrotirii mamei, copilului şi tineretului””. 

„Asigurarea sănătăţii femeii" presupunea conformarea doctorilor şi a per- 

sonalului medical la ceea ce poate fi privit ca medicalizare a represiunii 
— cu alte cuvinte, mijlocul prin care profesia medicală şi medicina erau 
utilizate pentru a „legitima" reprimarea corpului politic. Doctorii trebuiau 
să devină „principalul propagandist în a lămuri femeile, în a le îngriji şi a 
le încuraja pentru a da viaţă copiilor". Pentru a obţine o rată a natalității 
de cel puţin 18-20 de naşteri vii la mia de locuitori, s-a hotărît ca în perioa- 
da lor de fertilitate femeile să fie supuse unor controale ginecologice regu- 
late." Hotărîrea se aplica tuturor femeilor salariate. O atenţie specială era 
acordată femeilor care sufereau de diferite afecţiuni, astfel încît să fie luate 
măsurile terapeutice adecvate pentru restabilirea sănătăţii lor. Mai mult, 
orice femeie de 16-45 ani spitalizată pentru un motiv sau altul trebuia să 
efectueze testul de graviditate; sarcina eventual depistată era înregistrată. 
Examenul medical a fost una dintre armele cu ajutorul cărora statul a pătruns 
în corpul fizic al cetățenilor săi.“ 

Motivația care legitima obligativitatea controalelor ginecologice era că 
reproducerea „nu este numai o problemă de ordin personal, ci [...] are o 
însemnătate socială"". Oricare ar fi fost aparențele, examenele ginecologice 
obligatorii au supus controlului statului viața reproductivă a femeilor de 
vîrsta fertilă. Femeile care munceau în instituţii de stat sau care le frecven- 
tau erau supuse examenelor medicale cel puţin o dată pe an, iar în unele 
zone chiar trimestrial, pentru a verifica dacă starea sănătăţii lor reproduc- 
tive era satisfăcătoare." Dacă la un control de rutină femeia era depistată 
gravidă, urma supravegherea strictă a sarcinii ei, astfel încît să nu poată 
interveni un avort spontan. în zonele rurale, cadrele medicale locale tre- 
buiau să urmărească desfăşurarea sarcinii prin vizite la domiciliu, o prac- 
tică ce displăcea tuturor părţilor implicate. 

Prin obţinerea istoricului medical al femeilor de vîrsta fertilă se intenţiona 
menţinerea „în evidenţă [...] a tuturor elementelor care pot influența nega- 
tiv evoluţia normală a sarcinii". Dacă examenele medicale anuale — ca 
şi îngrijirea pre- şi postnatală — pot fi acceptate în condiţii „de normali- 
tate", în contextul politicii pronataliste coercitive o asemenea îngrijire pre- 
natală echivala cu transformarea corpului uman în element politic şi punerea 
doctorilor în situația de a sprijini şi a încuraja interesele statului. Femeile 
nu conştientizau întotdeauna faptul că erau supuse unor teste de depistare 
a sarcinii; examenele anuale deveniseră o rutină, pur şi simplu încă o obliga- 
ție. Un medic a mărturisit că în personalul său erau oameni care se bucu- 
rau cînd „descopereau" o femeie însărcinată. Alţii, mai înțelegători, nu. 
Aceştia găseau mijloace de a lăsa femeia să înțeleagă că era gravidă şi că 
decizia pentru ceea ce avea să facă depindea de ea. Urma încă un control, 
astfel încît doctorul să poată arăta că acordă atenţia cuvenită sarcinii ei. 
Dacă între timp femeia decisese să întrerupă sarcina şi nu rămîneau semne 
evidente, atunci, aşa cum am arătat în capitolul 2, medicul putea înregis- 
tra sarcina ca pierdută prin „avort spontan". Un reputat ginecolog a subli- 

niat că era în cel mai bun caz o naivitate să crezi că examenele ginecolo- 
gice periodice puteau contribui la creşterea ratei natalității: „Una este să 
descoperi în cursul unui examen ginecologic că o femeie e însărcinată şi 
să o înregistrezi; asta nu oferă nici o garanţie că sarcina va fi menţținută."* 

Deoarece profesia medicală fusese făcută oficial răspunzătoare de 
creşterea natalității, cadrele medicale angajate de stat au devenit în acelaşi 
timp ostaticii „planului" şi ai propriei conştiinţe. Din punctul de vedere al 
celor ce elaborau planul naţional, creşterea natalității implica un „plan de 
producţie", la fel ca toate celelalte aspecte ale construirii socialismului. 
Activiştilor pe tărîmul medical li se cerea să se îngrijească de îndeplinirea 
„planului de controale”. în acest scop, li s-a cerut să examineze femeile şi 
să cerceteze toate fişele medicale. De asemenea, dacă normele (re)productive 
nu erau îndeplinite, medicilor li se reţinea un procent din salariu. Pentru a 
se ocupa de toți salariaţii dintr-o fabrică, într-o anumită perioadă de timp, 
mulți doctori trebuiau să efectueze 50-60 de examene ginecologice pe zi. 
Acest program de linie de producţie a devenit subiectul unei anecdote: o 
femeie bătută rău a apărut în fața tribunalului. Acuzatul era un ginecolog 
respectat. Apărîndu-se, acesta a povestit în ce condiţii a ajuns să o bată. 
„într-o seară, după o zi lungă şi grea, am intrat în holul blocului, unde am 
fost acostat de această femeie. Mi-am ieşit din fire; n-am mai suportat — 
toată ziua făcusem întreruperi legale de sarcină şi 60 de examene gineco- 
logice! Pe urmă a apărut ea şi s-a oferit să-mi arate «păsărică» pentru o 
sută de lei. Era prea mult. Văzusem destule vagine în ziua aceea!" 

în instituţiile guvernamentale de resort circulau multe rapoarte, aşa cum 
am menţionat deja, destinate numai uzului intern. De exemplu, şeful unei 
clinici de obstetrică-ginecologie a elaborat un raport oficial intitulat Informare 
asupra modului în care comuniştii, toți oamenii muncii din clinica de obste- 
trică-ginecologie se preocupă de ameliorarea indicatorilor  demografici, 
expresie a eficienței muncii lor. Erau scoase în evidenţă eforturile perma- 
nente ale lucrătorilor din clinica respectivă. în acest raport oficial au fost 
incluse cu subtilitate critici voalate ale strategiilor politicii demografice, pre- 
cum şi ale condiţiilor generale de tratament medical. Se propunea asigu- 
rarea în cadrul cabinetelor medicale de fabrică a unor săli de consultaţii mai 
bine echipate, pentru sporirea eficienţei. Era subliniat faptul că educația sani- 
tară la ţară era inadecvată şi contribuia la creşterea numărului de avorturi 
ilegale şi, în consecință, a celui de decese materne. Raportul afirma hotărît 
că autorităţile răspunzătoare trebuiau să exercite un control permanent, pen- 
tru a asigura respectarea legii şi regulamentelor privind avortul. Datele tre- 
buiau confirmate de autorităţile politice de resort şi de procuratură. 

Rapoartele oficiale provenite din judeţe conţineau rezumate ale activi- 
tăților legate de problemele politicii demografice, desfăşurate în diversele 


* Fragmentul a fost tradus după varianta engleză, întrucît originalul românesc nu mai 
este disponibil. (N) 

zone ale fiecărei regiuni administrative: „Aspecte pozitive şi negative ce 

rămîn a fi rezolvate în unităţile medicale". Evaluările ginecologice, de care 
erau răspunzători activiştii de partid din domeniul sanitar, se efectuau cel 
puţin o dată pe an şi conţineau date despre numărul de naşteri, mortali- 
tatea infantilă, avorturi şi complicaţii rezultate în urma avorturilor ilegale. 
Era raportat, de asemenea, numărul de femei examinate. Examinările erau 
raportate invariabil în felul următor: 


în zona R [...] controlul periodic în trim. 1 1986 a fost efectuat la 500 eleve 
şi 1 200 populaţie feminină în mediul urban şi 1 500 în mediul rural. în urban 
au pus diagnosticul de sarcină la 12 femei şi în rural la 10. Nu au constatat 
nici un caz de sarcină la eleve, aproape toate virgine. 


în zona F [...] s-au constatat 17 000 femei între 16 şi 45 de ani, din care 7 % 
necăsătorite, 10 % fără copii, 13 % cu un copil, 20 % cu 2 copii, 13 % cu 3 co- 
pii, 19 % cu patru şi mai mulţi copii. Controlul periodic ginecologic a fost 
efectuat pînă în prezent la 11 300 de eleve [...] în cadrul examenului general 
constatîndu-se virgine 100 w.:: ........ at 


Detaliile furnizate difereau de la o comunitate la alta; nu şi stilul raportu- 
lui. Conţinutul era popularizat în scopuri ideologice prin publicare în presă. 
De exemplu, se relatau următoarele: „Controalele periodice au fost încheiate 
cu o lună înainte de sfîrşitul anului [...] Tuturor muncitoarelor li s-au efec- 
tuat controalele periodice ginecologice, iar cele 6 500 de femei de vîrsta 
fertilă au fost atent examinate; au fost luate în evidenţă 500 de femei gra- 
vide în primul trimestru de sarcină. Femeile cu sarcini-problemă au fost 
îndrumate la spitalele de profil. Au fost depistate cu această ocazie 60 de 
cupluri sterile ce şi-au început tratamentul la cabinetele de specialitate." 

în raportul privind performanța medicală pentru anul 1986, directorul 
Inspectoratului Sanitar al municipiului Bucureşti sublinia neajunsurile activi- 
tății muncitorului sanitar în domeniul demografiei: 


Nu am reuşit să realizăm indicatorii demografici stabiliți. [...] Neîmpliniri care 
reflectă o slabă implicare a cadrelor medico-sanitare, o cotă ridicată de for- 
malism, aspecte cu totul nepermise şi pe care trebuie să le analizăm cu toată 
severitatea. De asemenea, deşi în 1988 numărul de întreruperi de sarcină a fost 
cu 23 % mai mic decit în 1985, nu îl putem considera satisfăcător: incidența 
acestuia într-o proporție atît de mare demonstrează că nu s-au aplicat cu con- 
secvență şi răspundere toate măsurile organizatorice preconizate.[...] în acest 
an sîntem ferm hotărîți să depunem toate eforturile [...] această sferă a activi- 
tăţii noastre avînd şi semnificația adîncă a unei datorii de răspundere pentru 
noi, a unei probleme de suflet şi conştiinţă profesională.” 

Asemenea afirmaţii dădeau fiori întregii comunități medicale, deoarece era 


limpede că anumite capete trebuiau să cadă. Stilul limbii de lemn, utilizat 
de director, avea menirea să-l protejeze. A fi „ferm hotărît" însemna că el 

urma să joace un rol activ în controlarea acțiunilor subalternilor, pentru 
a-şi salva propria poziţie. i a Ste Sie 

Medicii erau angrenaţi într-o reţea de supraveghere instituționalizată. 
Cu toate acestea, în pofida consecințelor implicate de nesocotirea legii, mulți 
doctori — de la toate nivelurile ierarhiei de partid — au devenit adepții 
manipulării atît a retoricii oficiale, cît şi a statisticilor. în mod paradoxal, 
majoritatea oamenilor lăudau încercările doctorilor de a ajuta femeile şi 
familiile în perioada acelor ani grei. Mulţi medici şi-au asumat riscuri con- 
siderabile şi au încercat să „ascundă" sarcina, dacă femeia respectivă ori 
ambii soţi nu doreau copilul. După cum povesteşte un medic: 

Dacă o femeie ţinea cu tot dinadinsul să nu aibă un copil, nu aveai ce face. Ar 

fi riscat mai degrabă să moară decît să ţină copilul. Deci ceea ce făceam noi 

era să încercăm să le ajutăm. Nu era greu să-ţi dai seama de reacţia unei femei 
la vestea că e însărcinată. O întrebam de obicei cîţi copii are şi în ce mediu 
trăieşte. Dacă avea deja doi sau trei copii, era adesea foarte clar că nu voia să 
țină sarcina. [In cazul acesta] îi repetam că bănuiesc că este însărcinată, dar că 
nu sînt absolut sigur, şi o sfătuiam să vină peste o lună. îi spuneam că, dacă 
se dovedeşte că este într-adevăr însărcinată, lucrul acesta va fi înregistrat ofi- 
cial. Femeile ştiau cum să decodeze asemenea mesaje. Dacă o femeie nu voia 
sarcina, fusese avertizată că are o lună să facă ceva.'"* 
Cînd era posibil, medicii profitau de existenţa diferitelor afecțiuni, cum ar 
fi rujeola, febrele repetate, hepatita, tuberculoza, sifilisul, tumorile maligne 
sau diabetul, care dădeau femeii dreptul la întreruperea legală a sarcinii, 
din motive medicale legitime. De asemenea, dacă femeia urma un trata- 
ment sau lua medicamente contraindicate în sarcină (de exemplu chimiotera- 
pie, medicamente împotriva malariei, anticonvulsive), atunci tratamentul 
pentru condiţia preexistentă era folosit ca scuză pentru avort. Dată fiind 
totuşi lipsa accentuată de medicamente în România la mijlocul anilor '80, 
această scuză nu era uşor de folosit. Cu toate acestea, se pare că mulţi doc- 
tori au făcut tot ce s-a putut pentru a respecta alegerea femeii. 

Un renumit obstetrician-ginecolog a afirmat că a acționat întotdeauna 
în limitele legii şi a încercat să salveze viaţa femeilor. Dar ce însemna în 
aceste condiţii a acționa în limitele legii? Dacă femeia murea pentru că 
procuratura nu a răspuns cînd a fost chemată, medicul era protejat din punct 
de vedere legal. Cum rămînea însă cujurămîntul lui Hipocrat, care defineşte 
această profesie? încă o dată, această situaţie cu două tăişuri pentru gine- 
cologi a asigurat perpetuarea strategiilor politicii demografice aplicate de 
Ceauşescu, la fel ca şi rezistența faţă de ele. 

Exista şi un alt mecanism instituţional care trebuia să menţină persona- 
lul medical sub control: colegiul de disciplină pentru personalul sanitar, for- 
mat din medici practicanți a căror loialitate față de partid era incontestabilă. 


* Fragmentul a fost tradus după varianta engleză, întrucît originalul românesc nu mai 
este disponibil. (N) 

In fiecare regiune, membrii colegiului de disciplină erau bine situați în ierar- 

hia medicală. Un ziarist a descris colegiul ca „acest for al eticii şi deon- 
tologiei medicale [în care sînt dezbătute] greşelile, uneori foarte grave, 
săvîrşite în asistența medicală ce trebuie acordată gravidei, mamei şi mai 


ms50 


ales sugarului"”. Acelaşi ziarist a scris un articol intitulat „Disciplina ca 
expresie a conştiinţei profesionale". Colegiul de disciplină oferea contex- 
tul în care comportamentul profesional intra sub incidența normelor eticii 
medicale socialiste, aşa cum fusese ea dictată de Consiliul Sanitar Superior. 
Colegiul se întrunea lunar; fiecare şedinţă se încheia cu un interogatoriu 
existenţial al acuzatului: „Aţi înțeles unde, cînd şi cum ați greşit?" Inutil 
de precizat, majoritatea „înţelegeau". Aceste miniprocese medicale erau 
anunțate în publicaţia oficială a Ministerului Sănătăţii, Muncitorul sanitar, 
şi arată cum un forum profesional public era utilizat pentru a obţine supunerea 
personalului medical şi a susține dinamica disimulării. In 1987 de exem- 
plu, colegiul de disciplină pentru personalul sanitar al judeţului Ialomiţa a 
audiat 89 de cazuri, din care 34 s-au soldat cu pedepse." (Două dintre ele 
au fost anulate ulterior de Colegiul Central de Disciplină, deoarece medicii 
în cauză erau judecaţi pentru infracțiuni mai grave.) Toate cele 32 de per- 
soane mustrate — între care 22 de medici şi 10 asistente medicale —, cu 
numai două excepţii, au fost cercetate pentru îngrijirea necorespunzătoare 
a femeilor gravide şi a nou-născuţilor. 

Nu toți medicii învățau însă lecţia. Unii refuzau să „înțeleagă". Asemenea 
cazuri erau de asemenea relatate conştiincios în Muncitorul sanitar. De 
exemplu dr C.R., 


adevăratul campion (de tristă faimă) al dezbaterilor colegiului de disciplină. 
[...] E este un obişnuit al acestor şedinţe, unde apare ca inculpat cam de două-trei 
ori pe an. Deşi l-a criticat aspru de fiecare dală, colegiul a procedat, adesea, 
cu clemență nejustificată, nesancţionîndu-l, în speranța că se va îndrepta. E 
drept, teritoriul acestui dispensar nu e deloc uşor. Mulţi dintre cei ce locuiesc 
acolo nu vădesc înţelegerea necesară pentru o cooperare cu medicul în intere- 
sul sănătăţii propriilor copii, iar multe mame obişnuiesc să plece din localitate 
cu sugarii [...] fără a încunoştința medicul. 


Medicul în cauză a reapărut în faţa colegiului la şedinţa din luna februa- 
rie, din cauza decesului unui copil sub vîrsta de un an. Nici situaţia „obiec- 
tivă", nici avertismentele colegiului nu au „stimulat" dorinţa medicului de 
a se reabilita. Colegiul a propus mutarea lui în alt dispensar, unde nu tre- 
buia să se confrunte cu aceste dificultăți şi unde şi-ar fi putut demonstra 
capacităţile profesionale. El a refuzat. Totuşi, colegiul a încercat să-l convingă 
să accepte mutarea; dr C.R. a demisionat. Ceea ce ziaristul a etichetat 
eufemistic drept o „situaţie obiectivă", iar colegiul nu a reuşit să pună în 
discuţie, au fost exact mijloacele de „intervenţie profesională şi eficientă" 
care stăteau la dispoziţia medicului. în cazul doctorului C.R., „teritoriul 

dificil" şi populaţia necooperantă se refereau la o comunitate locuită de 
romi; doctorul fusese trimis să-i „civilizeze". 

In asemenea relatări nu erau menţionate consecinţele profesionale ce 
decurgeau din prezentarea în faţa colegiului. Pedepsele acordate de acest 
tribunal al eticii medicale erau înregistrate pentru totdeauna în dosarul per- 
sonal. Un alt caz din județul Brăila ilustrează acest proces de stigmatizare: 

Este vorba despre cele întîmplate cu lînăra Valeria I., de la Combinatul de fibre, 

celuloză şi hîrtie din Brăila, care, însărcinată în luna a şasea, şi-a provocat un 

avort ce s-a terminat tragic. în propriu-zisa acţiune ilicită nu a fost implicat 
nici un cadru medico-sanitar. Şi totuşi, în legătură cu această dramă, trei medici 
de la dispensarul policlinic de pe platforma chimică au fost chemaţi în fața 
colegiului. De ce? Pentru că, a dovedit ancheta ce s-a făcut, nu examinaseră 
corect femeile, mai ales pe acelea în vîrsta de 16 45 de ani, şi nu au dispen- 


sarizat pe cele ce aveau întreruperi de sarcină în antecedent."” 


Pentru a clarifica lucrurile, este important de subliniat că nici unul dintre 
aceşti trei doctori nu era ginecolog; ei erau specialişti în medicina muncii. 
Tuturor doctorilor li se cerea, indiferent de specializare (inclusiv dentiştilor, 
după cum am amintit), să îndeplinească normele politicii demografice. 


Studiu de caz privind represiunea 


Pentru a garanta eficiența supravegherii şi a controlului, poliția statu- 
lui şi procuratura s-au implicat din ce în ce mai mult în problemele de repro- 
ducere umană.” Aşa cum am arătat în capitolele anterioare, decretele cu 
putere de lege au legitimat activităţile lor. Aceste declaraţii oficiale sta- 
bileau comportamentul prescris şi proscris pentru cetățenii socialişti, pe 
care profesioniştii trebuiau să-l impună ulterior, riscînd să suporte, în caz 
contrar, consecinţele neglijenţei lor. Următorul caz complicat al lui M.T. 
— acuzată şi condamnată pentru complicitate la o întrerupere ilegală de 
sarcină — scoate la lumină modul cum îşi îndeplineau mandatul aceste 
autorități, precum şi funcţionarea defectuoasă ajustiției în „democraţia origi- 
nală" a lui Ceauşescu. El ilustrează, de asemenea, manipularea perversă 
de către aparatul represiv a relaţiilor personale, în propriul lui profit.” 
într-o zi, în ianuarie 1975, M.T. a primit un telefon urgent de la un 
procuror din Bucureşti care o anunţa că dr G. suferea de gastrită acută. Dr 
G. şi M.T. trăiseră împreună ani de zile, deşi el mai era încă legal căsă- 
torit cu G.G. La data cînd a intervenit telefonul, dr G. era închis sub acuza- 
ţia de a fi efectuat întreruperi ilegale de sarcină. Lui M.T. i se cerea să vină 
chiar în ziua aceea, să aducă mîncare şi alte obiecte de strictă necesitate 
pentru partenerul ei." M.T. pretinde că a luat cu ea tot ce avea în frigider: 
lapte, brînză, piept de curcan, lămiîi. A împachetat, de asemenea, puţin zahăr, 
o periuță şi pastă de dinţi. Biroul procurorului general se afla în aceeaşi 

clădire cu Inspectoratul de Miliție al judeţului Ilfov. La procuratura de pe 

Calea Rahovei a întîmpinat-o un ofițer care a introdus-o la colonelul C, 
iar acesta a invitat-o să ia loc pînă la venirea procurorului public. M.T. nu 
a înţeles de ce era nevoie de prezenţa procurorului pentru ca ea să predea 
pachetul pe care i se ceruse să-l aducă pentru dr G. Nedorind însă să creeze 
probleme, s-a aşezat. Dar, după trei ore de aşteptare, şi-a pierdut răbdarea. 
L-a căutat pe colonel şi i-a spus că se făcuse tîrziu şi că trebuia să plece. 
Fără alte comentarii, a fost condusă într-o încăpere unde i s-a făcut perchezi- 
ție corporală. Ea a protestat, dar i s-a spus că împotrivirile erau de prisos. 
Era reţinută în arest preventiv. 

M.T. a fost condusă într-o celulă din sediul miliției, unde a rămas pînă 
în luna aprilie, cînd a fost transferată la închisoarea Văcăreşti. îşi aminteşte 
că a fost arestată într-o vineri, dar interogatoriul pe care i l-a luat maiorul 
R. s-a desfăşurat abia duminică. M.T. ţine perfect minte că repulsia resim- 
țită față de acel abuz flagrant era mai mare decît frica. L-a întrebat pe ancheta- 
tor de ce fusese reținută trei zile. I s-a răspuns că era bănuită de a-l fi ajutat 
pe dr G. în activităţile sale ilegale (efectuarea întreruperilor ilegale de sarcină). 
Deoarece fusese concubina lui, se presupunea că îi fusese şi complice. Mai 
mult, în decembrie 1974 una dintre martorele acuzării în procesul doctorului 
G. declarase că propriul ei avort, efectuat în luna a cincea de sarcină, se 
desfăşurase într-un apartament din zona unde locuia şi M.T." Este impor- 
tant să înțelegem că „martora" era în acelaşi timp unul dintre acuzaţi; ea 
încălcase legea încercînd să facă un avort ilegal pentru care pretindea că 
îi achitase doctorului G. 1 500 de lei — aproape salariul pe o lună. Cooperarea 
cu autorităţile pe parcursul anchetei urma să-i aducă o sentință mai blîndă. 

M.T. a explicat însă că ea era desenator-proiectant la un institut unde 
era apreciată pentru profesionalismul şi cinstea de care dădea dovadă. A 
întrebat pe ce temei putea fi acuzată pentru relaţia cu doctorul G. Cînd se 
întîlniseră prima dată, la sfîrşitul anului 1959 sau începutul lui 1960, el era 
deja separat de cinci ani de soţie. De atunci trăise împreună cu dr G. „Faptul 
că dr G. locuieşte la mine fără a fi căsătoriţi legal nu este în sine incrimi- 
natoriu şi nici nu înseamnă că apartamentul meu era locul unde îşi practi- 
ca ilegal profesia de ginecolog!""” Acestea fiind spuse, primul interogatoriu 
a luat sfîrşit. 

M.T. a revenit în celulă. A început o grevă a foamei şi a cerut audiență 
la şeful secţiei de miliție. Cererea i-a fost respinsă. După trei zile fără hrană, 
i s-a spus că detenţia ei era necesară pentru verificarea anumitor chestiuni 
legate de cazul doctorului G. şi că nu avea să mai dureze mult.” Stresul 
emoţional pare să fi contribuit la deteriorarea stării ei fizice — M.T. a făcut 
o hemoragie. Doctorul de la miliție a examinat-o şi a stabilit că situaţia nu 
era gravă, ci trecătoare. Cu toate acestea, l-au chemat pe fiul lui M.T., cerîn- 
du-i să-i aducă mamei vată.” Fiul lui M.T. a aflat de arestarea mamei sale 
cu ocazia acestui telefon; el a continuat să-i aducă vată pînă cînd hemora- 

gia s-a oprit, după aproximativ un an. (După eliberarea din închisoare, femeia 
a urmat un tratament.) M.T. a afirmat că, în toată perioada cît a stat în peni- 
tenciar, din ianuarie pînă în aprilie, a purtat aceleaşi haine în care a fost 
adusă la biroul procurorului. în fiecare seară, gardianul o însoțea la spălă- 
tor, unde reuşea să-şi facă o toaletă sumară şi să-şi spele lenjeria. 

înainte ca M.T. să fie transferată la închisoarea Văcăreşti, mandatul ei 
de arestare trebuia reînnoit din două în două săptămîni. La fiecare paisprezece 
zile, M.T. era dusă la o întrevedere cu procurorul care răspundea de cazul 
ei şi care părea hotărît să demonstreze că e vinovată. Lui M. T. i s-a cerut 
în mod repetat să „recunoască" faptul că deschisese chiar ea uşa aparta- 
mentului cînd venise martora menționată, G.D., a cărei declaraţie oficială 
era folosită ca dovadă circumstanţială (Dosarul 270/1974). M.T. a conte- 
stat-o, pe motivul că multe afirmaţii din declaraţie erau contradictorii şi 
neverificabile. „Atît descrierea apartamentului, cît şi a mea ca persoană 
erau inexacte."“ La fiecare din aceste întrevederi bilunare, procurorul îi 
arăta lui M.T. „corpuri delicte”, găsite la percheziţionarea apartamentului 
ei: două forcepsuri, un speculum, unsprezece fiole de morfină şi agenţi 
anticolinergici, precum şi alte medicamente necesare pentru întreruperea 
sarcinii.” 

Pe baza rechizitoriului prezentat de procuratura județului Ilfov la 10 a- 
prilie 1975, M.T. a fost acuzată oficial de complicitate la „infracțiunea de 
întrerupere a cursului sarcinii" (vezi art. 185, par. 1 şi 2 din Codul Penal), 
pentru trafic de stupefiante (vezi art. 312 din Codul Penal) şi pentru infracţi- 
unea de păstrare la domiciliu a instrumentelor necesare pentru efectuarea 
avorturilor (vezi art. 26 reportat la art. 187 din Codul Penal). „Am fost 
condamnată la doi ani închisoare, deşi nici una din acuzaţiile care mi s-au 
adus n-a putut fi dovedită."” 

M.T. nu a stat mult la Văcăreşti. într-o zi, deşi ploua torențial, deţinutele 
au fost scoase afară pentru munca obligatorie la cîmp. Ploua atît de tare, 
încît „înotam în noroi. Cînd ne-au adus înapoi, am ieşit la raport şi am zis 
că nu sîntem vite. Am reclamat faptul că am fost scoasă la muncă fără să 
fiu întrebată". M.T. a fost apoi mutată la una dintre cele mai vechi închisori 
pentru femei, Tîrgşor, unde a rămas pînă la eliberare, la 7 ianuarie 1976. 
Eliberarea s-a datorat faptului că figura centrală a complicatei ei saga, dr 
G., fusese eliberat. Dacă nu mai existau motive care să impună detenţia 
doctorului G., cu siguranță nu mai existau nici motive de ao reținepe MT, 
presupusa lui complice. Autorităţile statului şi procedurile instituţionale 
funcționau cu o coerenţă surprinzătoare atunci cînd înscenările şi/sau greşelile 
lor deveneau evidente şi „incontestabile". în loc să-şi recunoască greşeala, 
ele găseau o exprimare formulată politicos pentru a-şi acoperi vina. în cazul 
doctorului G., sănătatea precară s-a dovedit convenabilă pentru toate părțile 
implicate. 

La scurtă vreme după ce a fost eliberată, M.T. a încercat să se reanga- 
jeze la fostul ei loc de muncă. Şeful de secţie i-a spus confidențial că regre- 

ta că nu poate să o ajute; în dosarul ei se afirma că reprezintă un „pericol 
social". Şeful a sfătuit-o să nu piardă timpul căutînd de lucru într-un insti- 


3 


tut similar.” Singura ei şansă era să se angajeze ca muncitor necalificat. 
„M-am prezentat la Oficiul Forţelor de Muncă şi mi s-a oferit să lucrez ca 
muncitoare necalificată la un depozit de mărfuri. N-am rezistat decît o lună 
de zile [...] n-am putut să-mi găsesc de lucru conform calificării mele. Am 
făcut la Universitatea Populară uti curs de cosmetică şi aşa mai cîştigam 
un ban." M.T. s-a pensionat la 57 de ani, limita superioară pentru femei. 
A primit o pensie foarte mică, pentru că avea numai 13 ani de muncă salariza- 
tă. Dr G. s-a pensionat şi el la 57 de ani, sub vîrsta normală pentru băr- 
baţi, din cauza sănătăţii. Deşi a fost eliberat din închisoare în 1976, pentru 
motive de sănătate, la vîrsta de 52 de ani, el nu a primit drepturile de pen- 
sie ce i se cuveneau pînă la vîrsta minimă de pensionare de 60 de ani. Pentru 
o perioadă de timp, au trebuit să se descurce cu ajutorul acordat de mama, 
fiul şi celelalte rude ale lui M.T. 

După un timp, M.T. s-a dus la Inspectoratul judeţean de miliție unde 
fusese reținută iniţial în arest preventiv. Voia să revendice bijuteriile de 
familie şi bunurile personale care îi fuseseră confiscate din apartament la 
percheziţie. în cele din urmă, M.T. a reuşit să dovedească faptul că aces- 
tea îi aparținuseră legal. Majoritatea, dar nu toate, i-au fost returnate.“ Cînd 
a ajuns la inspectorat, a găsit un colonel pe care-l cunoştea de pe vremea 
cînd fusese reţinută. Şi-a amintit că, după ce i-a povestit ce o aducea la el, 
colonelul i-a spus: „Doamnă, ce s-a întîmplat cu dumneavoastră este de 
domeniul fantasticului! Eu sînt penalist de mai bine de 20 de ani şi în tot 
acest timp n-am arestat niciodată pe cineva fără să am dovada că este vino- 
vat. De cazul dumneavoastră s-a ocupat procuratura, pentru că noi n-am 
fost de acord [cu metodele...]."" 

Memoria colonelului căzuse de multă vreme victimă distorsiunilor gene- 
rate de disimulare. Ceea ce se spune că ar fi afirmat — lucru credibil în 
circumstanţele date — ţinea la rîndul său de domeniul fantasticului. Şi 
dovedea încă o trăsătură structurală a comportamentului instituțional din 
România lui Ceauşescu: oamenilor le era mai uşor să dea vina pe altcine- 
va decît să-şi asume responsabilitatea unor acţiuni condamnabile moral sau 
care ţineau de abuzul de putere. 

în 1977, în cadrul unei amnistieri acordate anumitor deţinuţi (Decretul 
115/1977), M.T. a fost absolvită de efectuarea restului din sentinţa iniţială 
de doi ani pentru complicitate la întreruperea ilegală de sarcină, păstrarea 
în apartament a instrumentelor folosite pentru avorturi şi trafic de stupefi- 
ante. Cînd dosarul a fost clasat, M.T. a devenit din nou cetăţean liber. Dar 
cazierul ei a continuat să includă o condamnare penală.“ Documentele ofi- 
ciale nu făceau nici o menţiune despre vreo inadvertență judiciară sau eroare 
legală. Ipoteza nevinovăţiei sale nu a fost avansată niciodată; orice 
recunoaştere de acest fel ar fi confirmat arbitrarul justiţiei instituționale 
din România lui Ceauşescu. 

Consiliul Naţional al Femeilor din România: 


instituționalizarea „energiei” femeilor 


Partidul le-a dat tot sprijinul; le-a creat condiţii să nu mai fie  conside- 
rate femei,  muieri [...]] să fie oameni, ca şi bărbaţii. 
TOVARĂȘA ELENA LIVEZEANU, COMITETUL EXECUTIV, 
CONSILIUL NAŢIONAL AL FEMEILOR, 1974” 


Pentru a-şi realiza obiectivele demografice, statul depindea în totalitate 

de voinţa femeilor de a-i respecta planul. In pofida faptului că omogenizarea 
reprezenta o ideologie de guvernare, femeile erau cele care aduceau pe lume 
copiii. Corpurile lor erau, în cele din urmă, cele mai instrumentalizate, atît 
la domiciliu, cît şi în afara lui. Femeile trebuiau scoase din gospodărie şi 
integrate în forța de muncă şi în sfera publică a statului; de asemenea, ele 
trebuiau încurajate să producă un număr tot mai mare de viitori cetăţeni 
socialişti. De aici necesitatea de a aborda şi legitima „chestiunea femeilor", 
pe lîngă aceea de a crea un aparat instituțional interdependent care să impună 
supunerea la toate nivelurile. 

Consiliul Naţional al Femeilor a furnizat cadrul instituțional prin care 
femeile au fost încorporate oficial în activităţile de partid — şi disciplinate 
de acestea. în 1957, Uniunea Femeilor Democrate din România — numele 
sub care era cunoscută mişcarea de femei — a fost rebotezată Consiliul 
Naţional al Femeilor şi trecută sub controlul direct al Comitetului 
Central.” Această schimbare, inițiată şi controlată de regim, urmărea să 
atragă şi să utilizeze „energia femeilor". Consiliul Naţional al Femeilor era 
„Singura organizaţie din ţară" pentru femei, reflectînd faptul că „mişcarea 
de femei" din România era o mişcare socială, constituită şi controlată de 
stat. Prin activităţile sale, Consiliul Naţional al Femeilor a demonstrat „par- 
ticiparea în masă a femeilor" la „construirea socialismului”. 

Consiliul a fost format pentru a susține socializarea politică a femeilor 
şi pentru a le iniţia în lumea activiştilor militanți. Ca activiste, femeile urmau 
să fie „eliberate" de servitutea individuală patriarhală căreia îi fuseseră supuse 
şi recompensate cu un statut egal în fața patriarhului generic: „Partidul 
Comunist Român, conducător iubit”. Femeile au fost chemate să vegheze 
la „cultivarea dragostei şi devotamentului față de patrie, față de Partidul 
Comunist Român, educarea maselor de femei de a milita cu fermitate pen- 
tru apărarea cuceririlor revoluţionare, a suveranităţii şi independenței 
naționale, pentru cimentarea unităţii moral-politice a poporului şi întărirea 
prieteniei frățeşti dintre toţi oamenii muncii. [...] [Acestea] constituie sarci- 
ni permanente ale mişcării de femei"”. 

După cum se arăta în statutul Consiliului: „Mişcarea de femei îşi des- 
făşoară întreaga activitate sub conducerea nemijlocită a Partidului Comunist 
Român. Consiliul Naţional, comitetele şi comisiile de femei informează 
periodic Comitetul Central al Partidului Comunist Român şi, respectiv, 

organele şi organizațiile de partid asupra activității desfăşurate."” Un rezu- 


mat al acestor activităţi specificate în „Normele de organizare şi funcţionare" 


a Consiliului Naţional al Femeilor includea: 


l. 


mobilizarea maselor de femei atît în activitatea productivă, economico- 
socialâ, cît şi în întreaga viaţă politică şi obştească a țării, partici- 
parea lor activă la elaborarea şi înfăptuirea politicii interne şi externe 
a partidului şi statului nostru; 

mobilizarea nemijlocită a maselor de femei de la oraşe şi sate la între- 
cerea patriotică pentru înfrumusețarea şi buna gospodărire a locali- 
tăților, preocupîndu-se cu prioritate de fructificarea largă a simțului 
gospodăresc, a iniţiativei lor în acţiuni privind darea în funcţiune a 
unor obiective edilitar-gospodăreşti, creşe, cămine, grădiniţe, 
întreţinerea corespunzătoare a fondului locativ, amenajarea parcurilor, 
a zonelor verzi, a locurilor de joacă pentru copii; 


„contribuția la înfăptuirea măsurilor stabilite de partid privind 


îmbunătăţirea continuă a condiţiilor de muncă şi de viaţă, de uşurare 
a muncii în gospodărie, care să permită femeii să îmbine armonios 
rolul de participantă activă la eforturile întregului popor pentru pro- 
gresul rapid şi necontenit al ţării cu acela de soţie şi mamă; 
contribuţia la înfăptuirea politicii demografice promovate de partidul 
şi statul nostru, în vederea dezvoltării şi înfloririi continue a națiu- 
nii noastre socialiste, consolidării familiei şi întăririi răspunderii ei, 
pentru menţinerea tinereţii poporului, pentru educarea şi formarea 
copiilor, a tinerei generaţii, în spiritul respectului față de muncă, al 
dragostei nețărmurite față de patria noastră socialistă, al devotamentului 
şi recunoştinţei profunde față de partid şi popor, în spiritul păcii, pri- 
eteniei şi înţelegerii între popoare. Consiliul Naţional, comitetele şi 
comisiile femeilor sprijină activ acţiunile întreprinse de organele sani- 
tare pentru întărirea sănătăţii familiei, a mamei şi copilului, cît şi pen- 
tru îndrumarea mamelor în creşterea şi îngrijirea copiilor; organizează 
comitete de sprijin pentru buna funcţionare a unităţilor de ocrotire a 
mamei şi copilului”; 

acționează împreună cu [...] organismele de stat, pentru ridicarea con- 
tinuă a nivelului de cultură şi pregătire politică a maselor de femei. 


Pentru îndeplinirea acestor activităţi, diviziunea muncii în cadrul con- 


siliului era organizată ierarhic, pe baza unor criterii teritoriale şi profesionale. 


La fiecare cinci ani se întrunea organul suprem al Consiliului Naţional al 


Femeilor — Conferința Naţională a Femeilor. Cu acest prilej erau numiţi 


principalii activişti. Responsabilităţile nonnale ale consiliului erau îndepli- 


nite de comitetele teritoriale: judeţean, municipal, orăşenesc şi comunal. 
Numărul „reprezentanţilor" la fiecare nivel era următorul: judeţean, 65-75 


femei; municipal, 35-55; orăşenesc, 25-35; comunal, 15-25. Sub egida 

acestor comitete funcționau diverse comisii, fonnate din 7-15 femei. 

Apartenența la comitet era determinată de locul de muncă. De exemplu, 
comisia de femei a unei mari fabrici textile din Bucureşti era subordonată 
comitetului de femei al sectorului în care era amplasată fabrica. Comisiile 
răspundeau de organizarea, de pildă, a calendarului de evenimente legate 
de socializarea culturală şi politică a femeilor, sau de îngrijirea mediului 
de la locul de muncă şi/sau din jurul locuinţei. 

După cum afirma Suzana Gâdea, preşedinta Consiliului în anii '60, inte- 
lectualii erau recrutaţi în mişcare pentru a ajuta la „ridicarea nivelului 
femeilor" ţării.” La sfîrşitul anilor '50, s-a recunoscut că trimiterea femeilor 
la şcoala de partid pentru unul sau doi ani nu era suficientă; ele aveau nevoie 
de pregătire profesională. A fost abordat şi, în general, lichidat analfabetismul. 
Femeile îşi încurajau „surorile" să urmeze liceul, să-şi continue pregătirea 
profesională şi apoi să se ocupe de munca politică. Ele luau exemplu una 
de la alta. ' Femeile s-au opus discriminării salariale. Ele au fost, de aseme- 
nea, încurajate să participe la munca patriotică. După orele de serviciu, 
intelectualii ţineau seminare pe tot felul de teme. Le instruiau pe femei 
despre importanţa igienei personale, în special pentru femeile gravide şi 
mame. Activistele erau trimise pe teren să evalueze condiţiile de la case- 
le de copii şi bătrîni. Neglijenţa era sancționată. Condiţiile insalubre datorate 
murdăriei, hainelor nespălate şi răspîndirii păduchilor în instituţiile de stat 
nu erau tolerate. Personalul ineficient şi corupt era concediat. Aceste femei 
rezolvau cum puteau mai bine problemele cu care se confruntau. 

Instituţionalizarea activităților depuse de femei recapitula în mod ritu- 
alic principiile socialismului şi centralismului democratic. „Mişcarea de 
femei" era organizată ca un sistem deschis şi funcţiona ca o structură pirami- 
dală.'* Din punct de vedere organizatoric, însemna că accesul era 
condiţionat de un singur criteriu: genul. Pentru a fi membru oficial, nu tre- 
buia să fii activ; în schimb mişcarea pretindea că reprezintă toate femeile. 
în consecinţă, printr-o înfloritură semantică abilă, „drepturile" şi mai ales 
îndatoririle înscrise în statutul organizaţiei se aplicau întregii populaţii femi- 
nine, fără deosebire. Structura autoritară piramidală servea ca instrument 
eficient pentru mobilizarea şi controlul membrilor consiliului. Deşi aces- 
te două aspecte pot părea contradictorii, în practică lucrurile stăteau cu totul 
altfel. Faptul că fiecare femeie era potenţial membră a organizaţiei fără a 
trebui să fie şi activă nu o împiedica să fie mobilizată. în economia plani- 
ficată, oricare cetăţean era, prin definiție, supus mobilizării. 

De-a lungul timpului, Consiliul Naţional al Femeilor a participat în mod 
diferit la mobilizarea potenţialului femeilor. în diverse momente accentul 
se punea pe un lucru sau altul, în funcţie de interesele partidului, acordîn- 
du-se prioritate femeii fie în rolul de producător, fie în acela de reproducător/ 
mamă. * De exemplu, la începutul anilor '70, cînd România a primit cre- 
dite financiare din Vest pentru sprijinirea procesului de industrializare, a 

fost pusă în lumină imaginea de femeie-producător, încurajarea femeilor 

de a se încadra în muncă a fost considerată esenţială pentru satisfacerea 
cerinţelor de forță de muncă ale economiei în creştere. în 1974, preşedin- 
ta organizației femeilor a fost citată în ziarul oficial al Consiliului Naţional 
al Femeilor, Femeia: 

Hotărîrea Plenarei CC al PCR din 18-19 iunie 1973 şi Programul elaborat de 
Secretariatul CC al PCR din decembrie 1973 au mobilizat factorii responsabili. 
[...] Analizele efectuate au evidenţiat rezultatele certe obţinute în creşterea pon- 
derii femeilor în totalul forței de muncă, cît şi necesitatea aplicării cu mai multă 
femiitate a măsurilor stabilite privind orientarea profesională, calificarea [...] 
Partidul are multă încredere în capacitatea de muncă şi spiritul gospodăresc al 
maselor de femei, în puterea lor de dăruire pentru o cauză măreață, în recep- 
tivitatea lor la înnoiri, în creativitatea şi inteligenţa lor. EI şi-a fixat ca obiec- 
tiv [...] să acţioneze cu şi mai multă perseverență pentru a asigura cele mai 
bune condiţii de participare activă şi efectivă a femeilor la conducerea întregii 
vieţi economico-sociale.” 

Chiar şi atunci cînd era subliniată „semnificaţia" femeii într-o economie 
nedomestică — adică în cadrul forței de muncă socialiste —, rolul femeii 
salariate rămînea secundar față de acela de bună soție şi mamă. Pentru a 
ajuta femeile să-şi îndeplinească rolul casnic, Femeia a publicat în 1974 
diverse articole moralizatoare care ofereau sfaturi, dar şi avertismente privind 
comportamentul adecvat al unei femei. De exemplu, un articol amplu con- 
sacrat „sfaturilor medicale" cu privire la sarcină şi sănătatea psihologică a 
fost prezentat alături de o rubrică juridică, în care cei ce încălcau legislația 
avortului erau informaţi că vor fi prinşi şi pedepsiţi, indiferent de circum- 
stanţe. Articolul atrăgea atenţia femeilor atît asupra pericolelor, cît şi asupra 
pedepselor pentru întreruperea ilegală a sarcinii: o tînără de 22 de ani, mamă 
a unui copil, a murit pentru că asistenta medicală a greşit operaţiunea, per- 
forîndu-i uterul. Asistenta medicală a fost judecată şi dată de exemplu în 
public. Un dentist asistat de doi complici a efectuat 17 întreruperi de sarcină 
pentru cîştiguri băneşti; toţi au fost prinşi şi pedepsiţi. Un tînăr ginecolog 
a fost judecat şi pedepsit în acelaşi mod pentru efectuarea a 31 de avorturi 
nerecomandate medical. Femeile trebuiau să înţeleagă consecințele acțiu- 
nilor lor — asupra lor înşile ca şi asupra altora, în special asupra celorlalți 
copii pe care îi aveau.” 

Pe măsură ce a crescut preocuparea statului pentru statisticile demo- 
grafice, rolul femeilor ca muncitori socialmente productivi a fost pus în 
umbră de rolul de muncitori socialmente reproductive Contribuțiile femeilor 
la construirea socialismului au fost considerate a avea o determinare bio- 
logică. Astfel, în discursul rostit la Conferința Naţională a Femeilor din 1966, 
anul cînd a fost emis Decretul 770, Ceauşescu a introdus ceea ce a devenit 
apoi o lozincă bine cunoscută: „Una din cele mai importante îndatoriri a 
femeilor mame şi educatoare este aceea de a se consacra cu devotament 
creşterii noilor generații în spiritul patriotismului fierbinte, al respectului şi 

prețuirii trecutului glorios al poporului, al dorinţei de a-şi consacra întreaga 
viață înfloririi patriei socialiste, idealurilor comunismului." 

Naşterea şi creşterea copiilor erau interpretate ca o datorie naţională a 
femeilor. Prin aceste activităţi „naţionalizate", femeile erau considerate 
muncitori esenţiali(zaţi) pentru realizarea socialismului naţional aşa cum 
îl înţelegea Ceauşescu. Remarcabila continuitate a gîndirii lui Ceauşescu 
în ce priveşte contribuţiile femeilor la construirea socialismului a răzbătut 
permanent în nenumăratele şi redundantele sale cuvîntări. în 1986, de Ziua 
internaţională a femeii, Ceauşescu a perorat: „Nu există îndatorire mai nobilă, 
mai de onoare a familiilor, a femeilor, decît aceea de a creşte şi a da ţării 
cît mai mulţi copii, de a-i educa şi forma în spirit sănătos, ca viitori cetăţeni 
de nădejde ai patriei noastre, capabili să dezvolte şi să ducă mai departe 
realizările părinţilor lor, cauza socialismului şi comunismului pe pămîntul 
României."” 

Aşa cum arată clar capitolul 5, predicile lui Ceauşescu despre cele mai 
nobile misiuni ale femeilor, naşterea şi creşterea copiilor, au devenit din 
ce în ce mai insistente şi mai aprinse. Conferinţa Naţională a Femeilor şi 
Consiliul Naţional al Femeilor erau instrumentele principale prin intermediul 
cărora Ceauşescu insista asupra recompensării obedienţei. în ultimii săi ani, 
Consiliul Naţional al Femeilor nu a făcut decît să ducă la îndeplinire cu 
neruşinare dorinţele lui Ceauşescu privind socialismul democratic „origi- 
nal". Partidul a impus Consiliului Naţional al Femeilor să-şi concentreze 
activităţile în mod explicit asupra natalității. Era în 1983. Dar femeile, „cu 
energia lor clocotitoare" — cum le-a complimentat preşedinta de atunci a 
Consiliului Naţional al Femeilor, Ana Mureşan” —, nu au dat atenţie 
chemării conducătorului de a asigura țării mai mulți copii. Dimpotrivă, rata 
natalității a scăzut la minimul înregistrat şi în 1966. 

Tot în 1983, Biroul Executiv al Consiliului Naţional al Femeilor a avut 
ideea de a organiza cluburi, numite „Femina", pe principiul altor organi- 
zaţii de masă, anume pentru a-i angaja pe cei care nu erau membri de par- 
tid în activităţi cu valoare „politico-educativă”. Aceste cluburi erau controlate 
de diversele comisii şi comitete de femei; preşedinţii cluburilor proveneau 
din rîndurile membrilor loiali ai structurilor de partid. Au fost programate 
diferite activităţi de  îndoctrinare, pentru „intensificarea propagandei 
juridice şi sanitare, pentru creşterea răspunderii patriotice a femeii față de 
menţinerea tinereţii poporului nostru şi consolidarea familiei"”. Cluburile 
„Femina" încurajau activismul civic, oferind lămuriri în probleme practice 
privind femeia şi familia, tînăra mamă, educaţia juridică, materialismul 
ştiinţific, educaţia sanitară şi educaţia pentru gospodărie. Consiliul sperase 
că suplimentarea ocaziilor de „ridicare a conştiinţei” va face posibilă con- 
centrarea atenției acestor adunări asupra problemelor politicii demografice. 
Potrivit logicii sistemului, activistele devotate datoriei păreau să considere 
că prin înființarea unei noi instituţii va fi găsită cheia dilemei demografice, 

că atitudinile şi practicile nonconformists ale „surorilor" lor vor fi trans- 

formate. Ceea ce a reuşit într-adevăr să realizeze Consiliul Naţional al 
Femeilor, împreună cu Consiliul Sanitar Superior şi cu toate celelalte con- 
silii, comitete şi comisii, a fost să contribuie la instituţionalizarea şi supra- 
vegherea de către stat a vieţii cotidiene. 


Strategiile pronataliste ale lui Ceauşescu au fost întîmpinate iniţial favora- 

bil de Occident, deoarece păreau conforme intereselor internaţionale: de 
exemplu, Ceauşescu a accentuat relaţia dintre controlul populaţiei şi strate- 
giile de dezvoltare, precum şi dreptul la autodeterminare. Pentru urechile 
occidentale, conducătorul român vorbea ca un om rezonabil, cu vederi anti- 
sovietice. Cuvintele lui Ceauşescu erau la fel de bine venite şi pentru re- 
prezentanţii ţărilor lumii a treia, pentru că subliniau poziţia anticolonialistă 
(şi antiimperialistă) a României. Abia pe la mijlocul anilor '80 „luminatele" 
planuri ale lui Ceauşescu de a spori şi omogeniza populaţia au început să 
fie văzute ca o nebunie dictatorială. Pînă atunci, marii conducători ai lumii 
au contribuit la legitimarea politică a lui Ceauşescu prin recunoaşterea insti- 
tuționalizată, în cadrul căreia crearea şi funcţionarea CEDOR nu a fost decît 
un moment. 

Instituţionalizarea politicii demografice a transformat discursul oficial 
într-o țesătură complexă de practici materiale prin intermediul cărora au 
fost implementate politici intercorelate, prezentate în capitolele 2 şi 3. 
Interdependenţele instituţionale strînse au generat formalizarea con- 
simţămîntului politic, precum şi duplicitatea politică. Pentru a asigura 
supunerea atît a doctorilor, cît şi a femeilor, regimul i-a angajat activ în 
propria subordonare față de „interesele naţionale". Acest lucru s-a realizat 
prin ceea ce a ajuns să fie, pe de o parte, introducerea represiunii în sec- 
torul medical şi, pe de altă parte, evaziunea prin intermediul activităţilor 
ilegale de întrerupere a cursului sarcinii. Rezultatul a fost că integritatea 
profesională şi sănătatea umană au avut de suferit. Prăpastia ce separa 
reprezentarea publică de convingerile individuale şi comportamentul per- 
sonal s-a adîncit. Dar propaganda ignora greutăţile vieţii cotidiene, înlocuin- 
du-le fervent cu minunile utopiei socialiste. Aceste versiuni idealizate ale 
vieţii de zi cu zi sînt prezentate în capitolul următor. 


5 


RÂSPÎNDIREA CUVÎNTULUI — PROPAGANDA 


La început era Cuvintul şi  Cuvinlul era la Dumnezeu şi Dumnezeu era 
Cuvîntul. PRE AI Azi 


Să slujeşti numai Domnului Dumnezeului tău şi El va binecuvinta pîinea 
ta, vinul tău, apa ta şi voi abate bolile de la voi. în fara ta nu va fi 
femeie care să nască înainte de vreme sau stearpă; şi voi umple numărul 
zilelor tale. 

IEŞIREA 23, 25-26 
Familia cu mulți copii — o lege a vieții şi împlinirii umane, o nobilă 
îndatorire patriotică 


TITLUL EDITORIALULUI DIN Scînteia, 9 martie 1984 


Propaganda noastră trebuie să scoată în relief mai pregnant, pe baza 
multitudinii dovezilor oferite de viaţă, Superioritatea de esență a 


democraţiei noastre socialiste faţă de democraţia burgheză. 


NICOLAE CEAUŞESCU, 1971! 


Regulile conducătoare ale Partidului Comunist Român erau păstrate cu sfinţe- 
nie în documentele planului cincinal, în legi şi în alte acte cu putere de le- 
ge (decrete, decizii). Acestea erau comunicate maselor prin diverse mijloace 
— documente de partid, cuvîntări, adunări de masă şi competiţii la locul 
de muncă. Instituţiilor de stat de la toate nivelurile le era încredințată sarci- 
na de cinste de a organiza răspîndirea ideologiei. Pentru a facilita această 
activitate, fiecare instituţie dispunea de o secţie de propagandă răspunză- 
toare de activităţile de mobilizare, care puteau fi de la adunări politico- 
educative pînă la declaraţii formulate în presă sau pamflete şi campanii 
dirijate instituțional. 

In regimurile leniniste, propaganda a servit simultan ca mijloc de legiti- 
mare a regimului şi de educaţie în masă. Comentariile occidentale au avut 
tendința să subevalueze semnificația acesteia din urmă, considerînd 
intenția revoluționară de modificare a conştiinţei prin propagandă socia- 
listă drept o simplă tehnică de spălare a creierelor. Un partid de avangardă 
presupune „corectitudinea" sau adevărul imanent al concepțiilor sale, pre- 
cum şi obligaţia de a ilumina masele.” Iluminarea şi mobilizarea au adus 
în prim-plan propaganda. Aparatul de propagandă avea o structură orga- 
nizatorică de tip militar; eforturile sale erau organizate în campanii. Ca în 
orice război, se foloseau strategii şi un limbaj mobilizator, destinat să-i cîştige 

pe toţi de partea efortului de „război", oricare ar fi fost campania în curs 
de desfăşurare. La această strădanie „multilateral dezvoltată" menită să creeze 
„omul nou" şi să construiască societatea socialistă trebuiau să participe toţi 
comuniştii cu simțul răspunderii.! 

Dată fiind misiunea ce revenea propagandei, nu este de mirare că aceas- 
ta constituia una dintre structurile cele mai dinamice şi în acelaşi timp cele 
mai conservatoare ale partidului comunist. In România, propaganda a rămas 
credincioasă moştenirii staliniste şi, în acest sens, a fost deosebit de con- 
servatoare.' Dacă în alte părți ale sistemului rivalii erau eliminaţi, în apara- 
tul de propagandă se cerea continuitate şi „eficienţă", iar şefii acestuia se 
dedicau, împreună cu unităţile lor, cauzelor mobilizării şi iluminării.” 
Stabilitatea organizatorică încuraja dinamismul „departamental", permițînd 
aparatului de propagandă de-a lungul deceniilor să-şi îndeplinească ener- 
gic „nobilele obligaţii”. Nu înseamnă însă că propaganda era imună în fața 
greutăților. Atît conţinutul ideologic, cît şi propaganda erau duşmanii reali- 
tății empirice. Cu toate acestea, relaţiile între ele erau tensionate: deşi ur- 
măreau adeseori aceleaşi scopuri, ideologia şi propaganda intrau frecvent 
în conflict. De exemplu, familia era atacată în scopul distrugerii bazelor 
ei burgheze şi totuşi era propovăduită consolidarea familiei, ca întreg util 
dezvoltării statului socialist. 

Aşa cum am remarcat deja, un aspect important al schimbărilor revo- 
luţionare a fost exproprierea de către stat a sferei private în propriul avan- 
taj. Acest proces a fost facilitat de formalizarea legală a principiilor sociale, 
culturale, politice şi economice şi de planurile cincinale, cu valoare de proiect 
pentru transpunerea lor în practică. Totuşi, intruziunea statului în viața de 
zi cu zi avea nevoie să fie legitimată. Rezistenţa față de interferența statu- 
lui trebuia minimalizată, la fel cum trebuia maximizată acceptarea con- 
trolului statului şi respectarea lui. Pentru atingerea acestor scopuri era nevoie 
de elaborarea unei tehnologii eficiente de manipulare, care să obţină su- 
punerea psihologică şi emoţională. Această tehnologie era propaganda; ea 
era folosită cu bună-ştiinţă, scopul fiind urmărit cu o coerenţă rar întilnită 
în alte domenii de activitate a statului. Propaganda se afla permanent în 
ofensivă. Ea asalta individul, simbolic şi constant, în toate sectoarele vieţii. 
Violenţa simbolică era o formă insidioasă de dominație folosită de stat, iar 
propaganda — una din principalele sale arme.' Eficienţa difuză a violenţei 
simbolice a contribuit semnificativ la crearea unei culturi a fricii care, timp 
de mai multe decenii, a ținut populaţia captivă în pînza de păianjen a domi- 
nației statului. 

Din punctul de vedere al economiei politice româneşti, propaganda avea 
un statut aparte. Ea se număra printre puţinele activităţi în care oferta depăşea 
cu mult cererea. Alocarea resurselor intelectuale, materiale şi umane pen- 
tru perfecționarea propagandei era asigurată chiar şi pe fondul scăderii con- 
tinue a nivelului de trai cotidian. într-adevăr, relaţia între saturarea vieții 
de fiecare zi cu propagandă şi deteriorarea condiţiilor de viaţă era una de 

tip invers proporţional: se vădea o creştere spectaculoasă a capitalului pro- 
pagandistic, față de o erodare la fel de spectaculoasă a capitalului politic 
şi economic. Acest act dinamic de echilibrare era caracteristic socialismu- 
lui de stat: nimic nu se pierdea şi nu se cîştiga; totul era compensat sau în- 
locuit.” Propaganda a produs o rezervă permanentă de substitute: satisfacerea 
nevoilor fundamentale de subzistență era asigurată prin stimularea artifi- 
cială a consumului ideologic. Precaritatea dezvoltării economice era con- 
trabalansată printr-o inflație a producţiei propagandistice. Determinismul 
verbal şi cel al reprezentărilor erau firele principale prin care statul şi socie- 
tatea se întrețeseau. Credinţa regimului în puterea magică a cuvintelor, ca 
mijloc eficient prin care doctrina îşi însuşea capcanele realităţii, însemna 
o recunoaştere implicită a faptului, că socialismul „existent în realitate" al 
lui Ceauşescu era falimentar. Bogate în intenţie, sărăcăcioase ca posibil- 
ităţi şi diletante în management, cuvintele nu erau suficiente pentru a-l susţine. 
Mai ales în anii '80, incongruența dintre realizarea ideologică tot mai mare 
a abundenței, înfăptuită prin discursul propagandistic, şi continua degenera- 
re a condiţiilor materiale ale traiului zilnic suferită de majoritatea oame- 
nilor era pe cît de evidentă, pe atît de tulburătoare. 

In România lui Ceauşescu propaganda era în mare măsură fetişizată şi 
formală în exprimare, reprodusă în mod analog în întregul sistem, la toate 
nivelurile instituţionale. Concepute ca panaceu universal, elementele ce o 
compuneau sufereau modificări pentru a corespunde specificității dome- 
niului în cauză. Propaganda era constituită dintr-un set ritualizat de prac- 
tici discursive; redundanţa era o trăsătură structurală a metodei sale. Repetiţia 
rituală era importantă ca tehnică de modificare a conştiinţei. Bombardînd 
neîncetat sfera publică a statului cu retorica şi imaginile ideologice, propa- 
ganda a devenit un aspect firesc al vieţii cotidiene — atît de familiar, se 
pare, încît aproape că nu mai era luat în seamă. Preţul acestei lipse de atenţie 
avea să fie plătit în întregime abia peste ani de zile, chiar cu dobîndă. 

Logica retorică a propagandei a rămas coerentă atîta timp cît a fost înţe- 
leasă în cadrul propriului sistem autoreferenţial de înţelesuri. Dacă era însă 
considerată în raport cu dovezile empirice, coerenţa dispărea. Eşecul pro- 
pagandei ca tehnică politico-educativă a provenit în primul rînd din lipsa 
de rezonanţă între mesajele oficiale referitoare la viața de fiecare zi, pe 
care le răspîndea, şi realitățile întunecate ale experienţei trăite zilnic de 
oameni. Lipsa tot mai mare de credibilitate era însoţită de o scindare din 
ce în ce mai tranşantă a partidului-stat de populaţia sa. 


"" CONSTRUIREA PROPAGANDEI REPRODUCERII 


Politica reproducerii a constituit un punct central pentru construirea şi 

vehicularea propagandei politice, a cărei dinamică a variat în tot intervalul 
1966-1989. Schimbările de accent politico-economic erau semnalate dis- 
cursiv, la fel ca şi cele de intensitate a violenţei simbolice exercitate asupra 

populaţiei. Violenţa simbolică era mînuită zilnic prin neobosite campanii 
propagandistice, care prezentau intenţiile paterne binefăcătoare ale statu- 
lui pe seama „violenţei domestice" aplicate simultan de statul paternalist 
familiilor de români pe care le îndemna la supunere. Relaţiile de depen- 
denţă care rezultau de aici se exprimau prin luptele complexe între com- 
plicitate şi rezistență. Politica demografică a adus statul în contact intim 
cu populaţia sa, cu sau fără consimțămîntul acesteia. 

Propaganda pronatalistă a regimului Ceauşescu poate fi cercetată printr-o 
analiză aproximativ cronologică a campaniilor pronataliste desfăşurate între 
1966 şi 1989. Presa scrisa era utilizată ca armă de asalt pentru diseminarea 
strategiilor statului. Nu surprinde faptul că articolul 1 din Legea presei stipu- 
la: „în Republica Socialistă România presa îndeplineşte o misiune socio- 
politică înaltă. [...] Destinul presei este de a milita permanent pentru 
traducerea în viaţă a strategiilor Partidului Comunist Român."'” în 1966, 
statul şi-a anunţat explicit intenţia de a regla sfera privată în propriul interes, 
iar în anii următori a precizat mijloacele prin care unna să realizeze acest 
lucru. Intervalul 1966-1989 poate fi împărţit în trei cadre temporale utile, 
1966-1973, 1974-1983 şi 1984-1989, care corespund, în general, schim- 
bărilor politice de sub conducerea lui Ceauşescu. 


„Copiii noştri — copiii patriei noastre", 1966-1973 


Aducem acest elogiu femeii-mame pentru că, prin structura ei, natura 
a  înzestrat-o cu calități care îi aparțin în întregime. 
PROF. DR. c. STANCA, „Elogiul mamei", Sănătatea 11/ 1966 >. 


Reproducția socialistă lărgită nu poate fi concepută fără o reproducție 
lărgită a populaţiei şi a forței de muncă. 
'v MIRCEA BULGARU, Director adjunct al Biroului de Statistică, 
a tie citat în Scînteia, 26 noiembrie 1966 


Banc: Incepind din 1967 violul va fi considerat muncă productivă şi 

nu va mai fi pedepsit... . „ni 

Imediat după emiterea Decretului 770 din 1 octombrie 1966, un funcționar 

superior din Ministerul Sănătăţii a făcut observaţia că actul legislativ dovedea 
„înalta grijă şi răspundere [a partidului comunist] pentru fondul uman al 
ţării". Un doctor renumit a declarat că decretul va pune în sfîrşit capăt 
„masacrului intrauterin" care devenise „cel mai perfid duşman al viitoru- 
lui biologic al poporului nostru". Un economist de la Direcţia Centrală 
de Statistică şi-a exprimat gratitudinea pentru că interzicerea avortului urma 
să rezolve probleme critice care altfel ar fi ameninţat progresul constant al 
socialismului spre comunism. El a remarcat că repercusiunile scăderii ratei 


natalității, decurgînd din liberalizarea avortului în anii 1957-1966, aveau 

să se facă simţite prin lipsa forței de muncă în viitor. Dacă această tendin- 
ţă ar fi continuat, ar fi avut ca rezultat un dezechilibru periculos între popu- 
laţia activă sau productivă şi aceea aflată în îngrijirea ei (copiii şi vîrstnicii). 
Creşterea producţiei de bunuri materiale şi spirituale era dependentă de o 
creştere permanentă a populației. în consecinţă, scăderea numărului „bra- 
țţelor de muncă, capabile să producă" trebuia oprită şi de acest lucru se 
îngrijea partidul, cu înțelepciunea lui veşnic trează.” 

Trebuie subliniat însă din nou că introducerea în 1966 a legislaţiei de 
reglementare a sexualităţii şi reproducerii a fost motivată în primul rînd 
politic. Reproducerea forței de muncă, o mantra a activiştilor şi propa- 
gandiştilor de partid, nu constituia prima preocupare a regimului. Unul din 
interesele care au detenninat inaugurarea măsurilor politicii demografice 
a fost obsesia lui Ceauşescu privind autodeterminarea politică şi poziţia 
geopolitică a României în lumea relaţiilor internaţionale. Ceauşescu cerea 
recunoaşterea fără echivoc a rolului pe care-l juca în stabilirea prestigiu- 
lui politic al României. Strategiile pronataliste au constituit un mijloc esențial 
în realizarea acestui scop." 

Oricare ar fi fost motivele implementării lui, Decretul 770 a devenit un 
fapt de viață. Pronatalismul a invadat brusc spaţiul discursiv dominant al 
regimului nou-stabilit. Modul neaşteptat în care au fost introduse în sfera 
publică a statului politicile pronataliste a servit ca bază pentru o campanie 
propagandistică bine coordonată. Pentru a estompa efectele elementului sur- 
priză care a însoțit impunerea decretului, trebuia fabricat consimțămîntul.” 
în acest scop, presa, total mobilizată, a trebuit să repete ad nauseam afir- 
maţii precum: „Noile măsuri preconizate de partid şi guvern în sprijinul 
familiilor cu copii, pentru creşterea natalității şi îmbunătățirea continuă a 
ocrotirii mamei şi copilului au stîrnit un puternic ecou în rîndul maselor 
largi."'* Asemenea afirmaţii exprimau mai curînd reacţiile dorite, decît pe 
cele reale. „Puternicul ecou în rîndul maselor largi" trebuia creat. Această 
necesitate a legitimat crîncenele atacuri propagandistice care au urmat. 

Oricare ar fi fost motivele implementării sale, emiterea Decretului 770 
a luat populaţia prin surprindere; publicarea lui nu fusese precedată de nici 
un fel de dezbatere publică în etapele premergătoare, cînd în mod obişnuit 
amendamentele erau „discutate. în lunile de dinaintea anunţării decre- 
tului, retorica oficială care invadase mijloacele de informare a conţinut dis- 
crete semnale de avertisment despre ceea ce avea să urmeze, fără să trezească 
totuşi suspiciunea populaţiei. Modul în care cetăţenii puteau să decodifice, 
să interpreteze şi să evalueze comunicatele oficiale pentru a evita „cap- 
canele" abil disimulate ale statului nu fusese încă bine reglat. „Capcana" 
antiavort a fost pusă chiar la începutul domniei lui Ceauşescu şi s-a menţi- 
nut pe toată durata acesteia. (După ani de zile, populaţia învățase, în ciuda 
intenţiilor regimului, să nu mai aibă încredere în reprezentările statului sau, 
cel puţin, să-şi păstreze o doză sănătoasă de scepticism.) 

Anunţarea iminentă a Decretului 770 a fost prevestită într-un raport 

prezentat de preşedinta mişcării de femei, Suzana Gâdea, la o şedinţă de 
lucru a Consiliului Naţional al Femeilor din iunie 1966. Cîteva rînduri 
îngropate în capitolul consacrat muncii politice şi cultural-educative cereau 
dezvoltarea conştiinţei socialiste a femeilor şi lărgirea cunoştinţelor lor cul- 
tural-ştiințifice, trimițînd la ceea ce avea să urmeze: 

Considerăm că este un prilej potrivit să ne oprim asupra unei alte probleme 

sociale deosebit de importante, şi anume înmulţirea cazurilor de întrerupere 

repetată a sarcinii, ceea ce are o influenţă deosebit de dăunătoare asupra sănătăţii 
multor femei şi repercusiuni negative asupra creşterii normale a natalității popu- 
laţiei. Acest lucru este favorizat şi de unele deficiențe ale legislaţiei în vigoare, 
care vor trebui remediate. Totodată socotim necesară luarea unor noi măsuri 
cu caracter economic, social şi educativ care să contribuie la creşterea natali- 
tăţii, la îmbunătăţirea condiţiilor de ocrotire a mamei şi copilului.” 
Nu era nimic alarmant în aceste afirmaţii. Gâdea a atras atenţia asupra in- 
cidenței procedurilor repetate de avort, despre care se presupunea că ar 
avea consecințe dăunătoare pentru sănătatea femeilor. Ea a remarcat de 
asemenea că revenea consiliului femeilor sarcina de a propune măsuri care 
să conducă la îmbunătăţirea stării de sănătate a femeilor şi copiilor. In mod 
aparent, faptul că ea era cea care ridicase aceste probleme nu sugera interese 
infame din partea statului; dimpotrivă.” 

în raportul prezentat, preşedinta mişcării de femei a reamintit asistenței 
şi faptul că „dragostea şi respectul pentru mame au fost dintotdeauna o 
trăsătură caracteristică a poporului nostru" şi că „în vremurile de mare 
restrişte, de mizerie şi lipsuri, cînd părinţii cu greu puteau asigura copiilor 
cele necesare vieţii, femeile, înfruntînd greutăţile, şi-au crescut copiii, mulți 
la număr, cu dragoste şi devotament [...] au pregătit generaţii puternice, 
care au asigurat dezvoltarea poporului nostru, continuitatea lui trainică pe 
străvechile meleaguri ale ţării”. în pofida acestor cuvinte mişcătoare, nos- 
talgia Suzanei Gâdea pentru tradiţie a fost temperată de referirea critică la 
emanciparea limitată a femeii de corvezile casnice. Ea a condamnat fap- 
tul că „o parte prea mare din timpul liber al femeii este încă ocupat în viața 
de familie". Eliberarea femeii de munca în familie trebuia să constituie un 
beneficiu al participării ei la forța de muncă salariată a statului. Acest ţel 
de emancipare a rămas o călăuză pentru activistele din mişcarea de femei. 
în această perioadă de romantism revoluţionar, familia era parţial conside- 
rată drept o piedică în calea emancipării femeii. 

Conferinţa Naţională a Femeilor i-a oferit recent alesului conducător 
de partid, Nicolae Ceauşescu, o ocazie perfectă de a acumula capital politic. 
Deşi Ceauşescu condamna legislaţia „liberală care facilita destrămarea căsă- 
toriilor şi întreruperea sarcinilor, tonul lui a rămas moderat. Secretarul gene- 
ral nu era decît vexat; socialismul crease condiţii mai bune pentru femei 
şi copii, dar 

se înregistrează o scădere a natalității, un ritm mai lent de sporire a populaţiei 
țării. în legătură cu aceasta trebuie spus că legislaţia din ţara noastră prezintă unele 
lacune care favorizează scăderea numărului naşterilor; în instanţele judecătoreşti 
se manifestă lipsă de exigenţă la desfacerea căsătoriilor, iar unele prevederi legale 
se dovedesc îngăduitoare față de atitudinea de desconsiderare a familiei şi a edu- 
caţiei copiilor. Ţin să menţionez că aceste stări de lucruri sînt dezaprobate şi supuse 
unor critici pe deplin îndreptăţite de către oamenii muncii. Pe baza indicaţiilor con- 
ducerii partidului se examinează măsuri privind îmbunătăţirea legislaţiei actuale, 
în sensul apărării integrităţii familiei, sporirii responsabilităţii față de cămin şi faţă 


de creşterea copiilor, favorizării natalității.” 


Acest interludiu nu scădea din accentul primordial pe care tovarăşul secre- 
tar îl punea pe contribuţiile productive ale femeilor la „continuarea neabă- 
tută a industrializării ţării”. Locul femeilor în societate era determinat de 
trei roluri interdependente: femeia-mamă, femeia-soţie şi femeia-producă- 
tor. Aceste roluri integral legate nu excludeau însă evaluarea importanţei 
lor social(ist)e. Dincolo de evocarea propagandistică potrivit căreia 
„poporul român a acordat şi acordă o profundă cinstire femeii-mame; lite- 
ratura şi arta, folclorul nostru i-au închinat nenumărate pagini, i-au cîntat 
cu căldură chipul luminos"", femeia-producător era prezentată ca un ideal. 
în momentul acela, era greu de imaginat că „femeia-mamă" avea să devi- 
nă curînd ocupaţia cea mai stimată a femeii socialiste. în vara anului 1966, 
„datoria supremă" atribuită femeilor-mame de către partidul comunist era 
educaţia patriotică a copiilor, nu naşterea a cît mai multor copii.” 

Pe măsură ce maternitatea a cîştigat în importanţă ca una dintre resurse- 
le indispensabile ale regimului pentru „construirea socialismului şi înaintarea 
spre comunism", imaginile mamelor, familiilor şi copiilor au devenit tot 
mai proeminente în sfera publică. Mass-media ca şi discursul ştiinţific au 
preamărit tradiția românească a casei pline de copii şi a dragostei pentru 
progenituri numeroase. în 1966, Zaharia Stancu, un bine cunoscut scriitor 
care timp de mulţi ani susținuse fervent progresul, schimbarea şi moderni- 
zarea comuniste, a reamintit contemporanilor săi, într-un mod ce nu-i era 
specific, binecuvîntarea vieţii de familie la ţară, de la începutul anilor '20. 
El a elogiat valorile creştine tradiționale legate de femeie şi familie, pre- 
cum şi zilele în care fiecare gospodărie avea mai mulți copii decît a vecinu- 
lui.” Pe vremea aceea, răspunsul tipic la întrebarea privind numărul de 
copii pe care îi născuse o femeie era „numai şapte", „numai nouă" sau 
„numai unsprezece"."' Familiile ţărăneşti cu mulți copii erau prezentate 
într-o lumină idealizată; ratele crescute ale mortalităţii infantile din vre- 
mea aceea erau ignorate, la fel ca şi obişnuitele relaţii sociale şi de pro- 
prietate asociate ţărănimii — pe care comuniştii îşi propuseseră, de altfel, 
să le distrugă. 

Expresia „mulţi copii", o traducere seculară a atitudinii moralei creştine 
faţă de zămislire, a devenit refrenul sacru al regimului comunist ateu în 
legătură cu reproducerea umană. în limbajul popular, imperativul biblic 


RĂSPÎNDIRHA  CUVÎNTULLT — PROPAGANDA 135 


„creşteţi şi vă înmulţiţi” fusese preluat de multă vreme cu înţelesul „cîţi 
copii ne dă Dumnezeu". Biserica, statul şi înțelepciunea populară de la sat 
s-au întîlnit convenabil. într-adevăr, împrumutarea conceptelor teologice 
de către partidul comunist era permisă atîta timp cît asemenea transmutaţii 
puteau fi rezolvate dialectic.” 

în presă maternitatea era proslăvită ca „împlinirea destinului de femeie", 
„minune a naturii", „izvorul vieţii".” „Puterea miraculoasă a copilului" şi 
a familiilor numeroase, precum şi bucuria inegalabilă pe care numai un 
copil o poate aduce au devenit laitmotivele propagandei. „Copiii noştri — 
copiii patriei noastre" reprezentau succesul construirii socialismului (vezi 
Scînteia, 1 octombrie 1966). Presa era plină de relatări despre mame care 
se devotaseră naşterii şi creşterii copiilor şi care, la bătrîneţe, se bucurau, 
în fine, de recompensa eforturilor lor altruiste. Dar aceste poveşti socialis- 
te moralizatoare se deosebeau dramatic de experienţa socialistă (suprarea- 
listă trăită la sfîrşitul secolului XX în România. Cei obedienţi erau lăudaţi 
de cronicarii timpului; ceilalți erau judecaţi public. Cîteva exemple ilus- 
trează stilul de prozelitism al propagandei pronataliste şi de ce familiile cu 
mulţi copii prezentau un interes profund pentru stat: 

Anchetîndu-se 200 de familii cu copii de 1-3 ani asupra efectelor apariției copilu- 

lui în familie, 72,3 % au declarat că prezenţa copilului a adus un foarte mare 

echilibru în familie. Dar am vrea să amintim un lucru. Prezenţa în familie a 

unui singur copil face sarcina părinţilor educatori mai grea." 


EI are 57 de ani, ea cu doi mai puţin. Au dus împreună o existență obişnuită, 
de muncă tenace, aspră în tinereţe, mai aspră poate decît a altora, urcînd însă 
firesc scara vieţii, cu o vitalitate armonioasă. De unde atunci impresia de vîrsta 
patriarhală? Cu ei s-a întîmplat una dintre minunile simple ale omului: viaţa 
lor s-a prelungit, multiplicată, retrăită de tot atîtea ori cîți urmaşi au. Cînd s-au 
adunat cu toţii ultima oară în grădinița casei părinteşti, [erau] nouă copii, între 

18 şi 37 de ani, plus şase nepoți (deocamdată, adaugă capul familiei), plus opt 

gineri. Cu părinţii, Ioana şi Gheorghe, ei sînt 25!" 

Morala fundamentală era că „în atmosfera unei familii unite prin dragoste, 
respect, înțelegere şi ajutor reciproc, în ambianța unui cămin cu fraţi şi 
surori se făuresc caractere integre, oameni pătrunşi de sentimentul dato- 
riei sociale””. 

Aceste fragmente, care îmbină sferele de interes public şi privat, redau 
natura relaţiilor dintre statul comunist, familie şi populaţie. Statutul prio- 
ritar al familiei şi fertilității pentru bunăstarea societăţii era evidenţiat atît 
implicit, cît şi explicit. Societatea — sau statul — trebuia să acorde o atenţie 
specială familiei şi reproducerii ei, pentru că familia asigura mediul în care 
se putea forma caracterul omului nou, socialist. Reiese din nou ambivalenţa 
statului față de instituția familiei. Ca abstracţie, familia era considerată o 
unitate necesară pentru reproducerea socialistă. Ca formă de organizare 
socială, familia, în special cea de origine țărănească, era privită ca un reziduu 


136 POLITICA DUPLICITĂȚII 


al relaţiilor burgheze care trebuiau distruse pentru a facilita transformarea 


socialistă. >: i ee ee, 
Un element esenţial al însuşirilor socialiste pozitive ce trebuiau culti- 
vate în familie era un profund sentiment al obligaţiei sociale sau al dato- 
riei sociale. Sentimentul datoriei sociale servea pentru a-i subordona pe 
cetăţenii socialişti partidului şi naţiunii, unui anumit tip de economie şi 
organizare socială centralizată, precum şi simbolurilor care o reprezentau. 
Prin definiţie, datoria (sau sentimentul îndatorării) este „o sumă de bani 


m 30 


sau orice alt bun datorat cuiva"”. Datoria social(ist)â nu se întemeia însă 
pe egalitatea reciprocă, ci mai degrabă pe gratitudinea paternalistă (ierar- 
hică, deci). în acest caz, statul paternalist se îngrijea de bunăstarea fami- 
liei în schimbul gratitudinii filiale manifestate prin obedienţă.” Aşa cum 
am mai remarcat, dependenţa era o trăsătură structurală a formelor de orga- 
nizare socială de acest fel — dependenţa de o persoană sau personificarea 
intenţiilor ori acţiunilor persoanei respective. în regimurile totalizante, per- 
sonificarea statului şi a conducătorului se desfăşurau în paralel, avînd ca 
rezultat identificarea simbolică a acestora cu societatea însăşi. De aceea, 
Troțki a scris despre Stalin şi Stalinism: „La Societe, c'est moi." Ceauşescu 
a expropriat această identitate. Partidul Comunist Român şi Ceauşescu au 
ajuns să fie identificaţi ca unul şi acelaşi lucru: „Ceauşescu, PCR." 

Structura statului paternalist care pretindea gratitudine din partea cetăţe- 
nilor săi a dat naştere totodată dilatării metaforice a statului perceput ca 
„familia poporului”. într-adevăr, după 1966 sfera publică a fost copleşită 
de o terminologie familială. România a devenit „ţara mamă" şi „plai stră- 
moşesc"; partidul comunist, „partid părinte"; şantierul era „ca o familie", 
iar recolta agricolă, „o sărbătoare a fertilităţii pămîntului românesc". Or- 
ganizarea socială de stat era o versiune mai amplă, cuprinzătoare a orga- 
nizării familiei. în acelaşi timp, socializarea viitorilor comunişti trebuia să 
se producă în familie. „Omogenizarea socială" urma să rezulte din supra- 
punerea unităţilor familiale angajate simultan în procese interdependente 
de reproducere socială. 

Un alt subiect care ocupa paginile presei era sănătatea femeilor şi a 
copiilor.” Cunoştinţele medicale despre maternitate şi îngrijirea sănătăţii 
confereau respectabilitate ştiinţifică planificării socialiste. îmbinarea pre- 
ocupării pentru sănătatea femeilor şi a copiilor cu „progresele" experienţei 
medicale era extrem de convenabilă pentru experţii propagandişti. Să nu 
uităm că propaganda era utilizată ca mijloc educativ şi avea menirea să 
modifice conştiinţa existenţei în lume. Este evident că educaţia sanitară cu 
privire la „igiena femeii şi a nou-născutului", „sănătatea mamei şi a copilu- 
lui" şi „educaţia sexuală" au contribuit la sensibilizarea populaţiei față de 
valorile unei „sănătăţi bune" şi ale condiţiilor sanitare. într-o anumită măsură 
şi ca o consecinţă a obsesiei regimului pentru aceste probleme, propagan- 
da a contribuit la crearea unei culturi populare „medicalizate", sensibilizată 

la problemele reproducerii şi ale corpului. Pe termen lung totuşi, felul în 

care propaganda atrăgea atenţia asupra necesității unui trup viguros şi a 
unui mediu de viață sănătos şi-a dezvăluit consecinţele. Deteriorarea condiţi- 
ilor de viață sănătoasă a subminat din punct de vedere fizic eficacitatea 
acestor reprezentări. La mijlocul anilor '60, perspectiva păruse însă mai 
promițătoare. 

Manipularea pedagogică a subiectelor medicale a creat totodată o depen- 
denţă de doctori şi de cunoştinţele lor. în 1966, după ce reproducerea bio- 
logică a fost decretată responsabilitate socială, statul a început să exploateze 
treptat posibilitățile de supraveghere sporită a relaţiilor medicale disponi- 
bile. Practica medicală a devenit într-adevăr un locus important şi insidios 
de exercitare a controlului statului. Mediile de propagandă au reuşit să camu- 
fleze public subjugarea politică a medicilor practicanți. Mijloacele utilizate 
pentru a institui măsurile de reglementare a practicării avortului au funcţio- 
nat în sensul raționalizării procesului de subordonare.” în şedinţa în care 
Consiliul de Stat a adoptat măsurile de interzicere a întreruperilor de sarcină, 
în 1966, academicianul Aurel Moga, la vremea aceea ministru al Sănătăţii, 
s-a referit pe larg la efectele negative ale avortului asupra sănătății femeilor 
şi la noile inițiative sanitare menite să pună capăt practicării avorturilor. 
EI a afirmat că organismele politice şi legislative de resort nu puteau igno- 
ra faptul că „întreruperile de sarcină constituie un act cu grave consecinţe 
asupra stării sănătăţii femeii şi funcțiilor ei biologice de reproducere. Astfel, 
din anul 1957 şi pînă în prezent, s-a constatat o creştere simţitoare a cazurilor 
de sterilitate secundară, a sarcinilor extrauterine, a naşterilor premature, a 
avorturilor spontane, infecțiilor, hemoragiilor, a tulburărilor endocrine etc. 
în plus, unele date medicale arată că întreruperile de sarcină repetate con- 
stituie o cauză favorizantă a cancerului şi a fibromului uterin"". 

A rezultat o colaborare între medicină şi politică, bazată pe „raţiona- 
ment ştiinţific”. Cei răspunzători de sănătatea populației au fost însărcinați 
să vegheze la menţinerea „vigorii" regimului. Inutil de precizat, nu tot per- 
sonalul medical a acceptat supunerea deliberată a practicilor medicale fan- 
teziilor şi voinței intereselor politice. Dar dependenţa structurală a practicii 
medicale de puterea politică fusese stabilită, oferindu-i-se astfel statului 
mijlocul subtil de a controla corpul politic prin controlul exercitat asupra 
fiecărui corp uman în parte. După 1966, „îmbolnăvirea" (potenţială cauză 
a lipsei de productivitate) a căpătat la rîndul ei o importanță semantică în 
retorica tot mai puternic medicalizată a puterii de stat. Boala a devenit trep- 
tat încă o modalitate pentru stat de a-şi exercita controlul.” Pervertirea crezu- 
lui medicului i-a transformat pe gardienii sănătăţii umane în executanți şi 
complici ai reprimării omului. 

Cu toate acestea, în anii '60 mai exista încă un grad redus de obiec- 
tivitate profesională în promovarea conştientizării publice a problemelor 
medicale. Deşi sfaturile medicale diseminate cu ajutorul propagandei erau 

ancorate în interesele politicii de stat, normele ştiinţifice se respectau, mai 
mult sau mai puţin. La sfîrşitul anilor '60, vulgarizarea informaţiilor din 
domeniul obstetricii şi ginecologiei se găsea încă într-o fază incipientă. 
Propaganda menținea un echilibru relativ între informaţiile difuzate prin 
intermediul presei şi contextul emoţional în care se întipăreau acele 
cunoştinţe. In numărul din octombrie 1966 ale revistei Femeia opiniile 
medicilor prevalau ca surse autorizate.” Doctorul Gheorghe Teodoru, spe- 
cialist la spitalul clinic Polizu din Bucureşti, spunea: 


Șe 
Aş vrea să subliniez că o întrerupere a sarcinii prin chiuretaj, oricît de supe- 
rioare ar fi condiţiile în care se execută, rămîne un act brutal, care pune în 
primejdie sănătatea femeii. Din păcate, la ora actuală unele femei tinere gîn- 
desc că întreruperea sarcinii, făcută în condiţii de igienă maximă şi de către 
specialişti, nu ar avea nici un fel de riscuri asupra evoluţiei ulterioare a sănătăţii 
în general, cît şi a posibilităţii de a mai avea copii. Este o concepţie eronată. 
Intervenţiile de întrerupere, făcute chiar şi de cele mai bune mîini, pot avea 
consecințe nefaste asupra organismului femeii. Cu voia dvs., aş vrea să amintesc 
cîteva dintre ele: perforaţia uterină, care se poate produce chiar în timpul opera- 

. ției, mai ales la acele paciente care repetă actul chirurgical sau care posedă 
iniţial o leziune greu de descoperit; sindromul hemoragie, care uneori pune 
de-a dreptul în pericol viața femeii prin cantitatea enormă de sînge pierdut; 
infecțiile cronice, cum ar fi metroanexitele. O altă consecinţă sînt sinechiile 
uterine, adică lipirea pereţilor uterini, care aduce după sine amenoreea, cu tot 
cortegiul ei de stări proaste. 

Aş vrea să amintesc că îmbolnăvirile genitale au o influenţă nefastă asupra 
psihicului femeii. Prima dramă care produce demoralizarea este apariţia sterili- 
tăţii involuntare. în viaţa oricărei femei apare la un moment dat dorinţa evi- 
dentă de a avea un copil, dar nu mai este posibil. A doua este sensibilitatea 
crescută a întregului organism. O asemenea consecinţă poate proveni şi ca urmare 
a folosirii repetate a anestezicelor." 

Afirmațiile doctorului Teodoru, bazate pe ştiinţa medicală, au conferit legiti- 
mitate propagandei pronataliste. Afirmația că avortul determină o „sensi- 
bilitate crescută a întregului organism" a deschis uşa pentru platitudinile 
de tipul celor pe care s-a întemeiat propaganda, dar care, dat fiind carac- 
terul general al afirmațiilor ştiinţifice, nu a avut decît o contribuţie infimă 
la înţelegerea fiziologiei „organismului". 

Avortul afecta nu numai stările fiziologice ale femeilor; studiile geneti- 
ce au arătat în mod semnificativ că profilul biologic al întregii populaţii 
putea fi modificat în timp dacă erau alterate tendințele natalității. Fusese 
„demonstrat" teoretic că, „dacă într-o populaţie 97 % dintre indivizi sînt 
mai puţin fecunzi şi 3 % foarte fecunzi, în decurs de 10 generaţii aceştia 
din urmă vor deveni majoritari. Un alt studiu a constatat că, dacă în prima 
generație 25 % din familiile unui popor produc 50 % din totalul generaţiei 
întîi, în generaţia a patra descendenţii lor vor reprezenta 98 % din rasa 
populaţiei. Acest fenomen este o expresie bine cunoscută a selecţiei natu- 


ma2 


rale prin fertilitate şi natalitate”". 

Interzicerea avortului putea preveni potenţiala transformare biologică 

a structurii etnice a populației României. Declinul populaţiei era conside- 
rat sinonim cu declinul naţional, lucru intolerabil pentru ideologia naţiona- 
lă a socialismului lui Ceauşescu. 

S-a raportat de asemenea că, potrivit rezultatelor unui studiu sociopsiho- 
logic, „randamentul muncitoarelor-mame, cu o viaţă de familie exemplară, 
este mai mare decît al celor necăsătorite sau fără copii". Mai mult, s-a 
diagnosticat că aproximativ 9 % din femeile necăsătorite şi fără copii erau 
deprimate funcţional, obosite şi plictisite. S-a tras concluzia că „asemenea 
stări de spirit — oboseala şi plictiseala —, cu rezonanţe şi în randamen- 
tul muncii, se manifestă mai ales la femeile fără copii”. Combinate, rezul- 
tatele acestui studiu şi afirmaţiile doctorului Teodoru sugerau că avortul 
făcea întregul organism mai vulnerabil şi determina patologii sociopsiho- 
logice. Pentru a împiedica aceste efecte nedorite, femeile trebuiau să evite 
avortul. Echilibrul psihologic al femeilor şi productivitatea lor sporită rezul- 
tau din naşterea şi creşterea multor copii. în cele din urmă, „legile" socio- 
biologice determinau armonia din viața unei femei. 

Medicul Aneta Dănilă-Muster, endocrinolog şi doctor în ştiinţe medi- 
cale, insista în mod similar: 


Femeia nu trebuie să renunţe la rolul de mamă şi mai ales nu trebuie să între- 
rupă prima sarcină, fapt care poate avea destule consecinţe, aşa cum s-a mai 
amintit. Graviditatea este o stare naturală a femeii. Apariţia ei aduce în orga- 
nismul femeii modificări funcționale. Existenţa sarcinii solicită în alt mod apara- 
tul digestiv. Modificări, repet, naturale, se produc şi în sistemul glandular, alte 
solicitări au hipofiza, ovarele. In consecinţă, întregul organism se adaptează, 
firesc, noii situaţii şi iată că intervine întreruperea de sarcină, o schimbare bruscă, 
nenaturală, dar care nu poate tot atît de brusc să schimbe funcțiunile celorlalte 
organe sau glande. S-a produs deci un dezechilibru. Cu cît întreruperile sînt 
mai dese, cu atît dezechilibrul este mai pronunțat. Asemenea femei devin pacien- 
tele permanente ale celor mai diverse cabinete medicale, fără a avea prea mari 
sorți de vindecare completă. 
Doctorul Adrian Ciovîrnache, alt endocrinolog, adăuga: „Sterilitatea se- 
cundară este uneori provocată conştient prin operaţia de legare a trompelor. 
Din acest moment, femeia care a acceptat o asemenea operaţie a devenit 
o bolnavă incurabilă." Continuînd pe această linie, doctorul Alexandru 
Pescaru nota consecinţele funeste ale avortului asupra „întregului organism": 
„în mod obişnuit, frecvenţa mare a avorturilor duce la dificultăţi şi tul- 
burări ginecologice şi endocrine. Dar lipsa copiilor are o importantă influ- 
ență negativă asupra echilibrului nervos al femeii şi familiei. Cercetările 
noastre au arătat în mod evident, pe loturi comparative, că femeile căsă- 
torite care nu au copii sînt mai expuse nevrozelor." 
în pofida prezentării propagandistice insistente a argumentaţiei socio- 
biologice susținînd rolurile femeii, din anii '60, importanța femeilor pen- 
tru dezvoltarea economică a ţării continua să se bucure de atenţie. Cu toate 
acestea, rolul femeii-muncitoare era minimalizat, subordonat celorlalte roluri 

ale ei, de mamă şi soţie." Vehicularea tot mai amplă a unei conotaţii mai 
mult socialiste a maternității ca ocupaţie a servit drept reper semantic în 
ierarhizarea opțiunilor femeilor şi a statutului prioritar al uneia dintre aces- 
tea: maternitatea.” A fi mamă şi în acelaşi timp soţie presupunea o viață 
de familie armonioasă, pe care Ceauşescu o subliniat-o în discursul rostit 
la Conferinţa Naţională a Femeilor. Vorbind de la înălțimea comandamentelor 
moralei socialiste, el a proclamat: „Este necesar să fie combătute cu fer- 
mitate atitudinea retrogradă, manifestările de uşurinţă faţă de familie, care 
au drept consecinţă creşterea numărului divorțurilor, destrămarea unor 
cămine, neglijarea copiilor, a pregătirii lor pentru viaţă.""” 

Nu este surprinzător că stigmatizarea divorțului şi exaltarea vieţii de fami- 
lie deveniseră subiecte favorite pentru maşinațiunile propagandei statului şi 
ca aşa aveau să rămînă pe toată durata regimului Ceauşescu. Relevanţa lor 
publică a variat însă în funcţie de agenda politică a zilei. în anii '60, propa- 
ganda şi-a focalizat sensibilele lentile de refracție asupra „familiei cu mulți 
copii — o lege a vieții şi împlinirii umane, o nobilă îndatorire patriotică”. 


„=> «e Femeia-creator, 1973-1983 


Femeie creatoare, slavă tie! si, r 
Joe. ' A 
Iubirea naţiunii  te-nconjură deplină 
savant, şi om politic, şi mamă totodat' 
exemplul tău puternic, de farmec şi lumină 
se simte pretutindeni, şi-n veci va fi urmat 
fii pururi fericită, tu, simbolfără moarte i 
... al marilor românce pe care le-mplineşti, -><se 
Ungă Eroul ţării să fii pe mai departe E 
-2 ! în marea epopee a ființei româneşti! 
CORNELIU VĂDIM TUDOR, „Femeie creatoare, slavă ţie” 


Ne  manifestăm şi pe această cale via recunoştinţă pentru sprijinul per- 
manent şi îndrumările preţioase pe care  tovarăşa Elena Ceauşescu le 

j acordă mişcării defemei, pentru tot ceea ce înfăptuieşte, spre fericirea 
tuturor femeilor patriei, pentru bunăstarea întregului popor. 


i- ANA MUREŞAN, Preşedinta Consiliului Naţional al Femeilor, 1980 


între 1973 şi 1983 două subiecte au dominat reprezentările oficiale referi- 

toare la familie, femeie şi copii: femeile ca actori economici şi femeile ca 
actori politici. Propaganda a încercat să distragă atenția publicului de la 
accentul pus pe „profesiunea" maternă şi să o dirijeze către participarea 
femeilor la economia planificată. Asistate în mod abil de propagandă, femeile 

au intrat sub lumina reflectoarelor şi pe tărîmul politic. Deşi accentul pro- 

pagandistic şi cel strategic au fost modificate pentru a evidenția partici- 
parea socială a femeilor în sfera publică, femeile nu au fost absolvite de 
obligaţia patriotică de a reproduce viaţa umană. Decretul 770 a rămas în 
vigoare. Femeile trebuiau promovate pe tărîmul politic şi economic fară a 
submina politica pronatalistă. în acest scop s-a folosit anonimatul produc- 
tiv al „familiei”. Valorificarea disproporționată a femeii-mamă a fost tem- 
perată şi s-a recreat imaginea unuia dintre rolurile vitale ale femeii pentru 
familie şi stat. Asocierea dintre familie şi stat a servit la estomparea în con- 
tinuare a distincţiei între sferele publică şi privată şi la instrumentalizarea 
multilaterală a femeii. 

Unii autori susțin că au existat două necesităţi ce au motivat campani- 
ile propagandistice avînd ca scop încorporarea femeilor în forța de muncă 
şi în politică, după 1973: necesitatea angajării femeilor pentru suplimentarea 
resurselor de forță de muncă şi necesitatea de a legitima cariera politică şi 
ştiinţifică a Elenei Ceauşescu. într-un fel sau altul, emanciparea politică şi 
economică a femeilor a constituit o parte din istoria mitică a femeilor social- 
iste fabricată în timpul regimului Ceauşescu. Conducătorul a început să 
pledeze pentru promovarea multilaterală a femeilor în cadrul forţei de muncă, 
promițindu-le egalitate deplină cu bărbaţii. El milita împotriva discriminării 
între sexe, cerînd tratarea oamenilor nu ca bărbaţi şi femei, ci ca membri 
de partid şi cetăţeni: „Dacă vorbim de crearea condiţiilor de deplină egali- 
tate între sexe, aceasta înseamnă că trebuie să-i tratăm pe toţi oamenii nu 
ca bărbaţi şi femei, ci în calitatea lor de membri de partid, de cetăţeni, pe 
care îi judecăm exclusiv după munca pe care o depun." Ceauşescu a con- 
tinuat de asemenea să sublinieze că „o îndatorire de interes naţional este 
ocrotirea şi consolidarea familiei, dezvoltarea conştiinţei răspunderii aces- 
teia pentru creşterea unui număr mai mare de copii, pentru formarea unei 
generaţii sănătoase, robuste, profund devotate cauzei socialismului; femeile 
au în această privință un rol deosebit şi o misiune nobilă"". 

Ceauşescu recunoştea superficial tensiunile create pentru femei prin 
rolurile lor de mame şi muncitoare. în 1978 el a cerut din nou să se acorde 
o atenţie specială rezolvării acestor probleme prin construirea unor centre 
de îngrijire a copiilor, prin producerea şi distribuirea aparatelor de uz cas- 
nic şi a alimentelor semipreparate — astfel încît femeile să-şi poată folosi 
timpul eficient în strădaniile lor multilaterale.” Din păcate, preocuparea 
verbal exprimată de Ceauşescu a făcut prea puţin pentru uşurarea poveri- 
lor cu care se confruntau femeile în viaţa cotidiană. 

într-adevăr, unele voci se întrebau dacă nu cumva „scopul lui Ceauşescu 
nu era acela de a promova femeile, ci o anumită femeie"". în 1972, la 
Conferinţa Naţională a Partidului Comunist Român, soţia lui Ceauşescu, 
Elena, a fost aleasă membru plin al Comitetului Central; în anul următor 

ea a devenit membru al Comitetului Executiv. O suspiciune similară a apărut 
cînd Ceauşescu a început să-l promoveze pe fiul său, Nicu, la începutul 
anilor '80; Ceauşescu a declanşat atunci o campanie publică privind rolul 
tineretului. Campaniile politico-educative se desfăşurau în paralel cu mişcările 
politice ale familiei conducătoare pentru consolidarea puterii. Promovarea 
publică a femeilor (şi a tineretului) a servit parţial la legitimarea unui prim 
pas în crearea „socialismului într-o singură familie" — familia Ceauşescu. 

Astfel, începutul anilor '70 a fost marcat de un baraj de imagini salutare 
ale lui Nicolae Ceauşescu şi ale soţiei lui, Elena. Ea nu-l acompania doar 
ca soţie, ci mai curînd ca un asociat complementar, egal din toate punctele 
de vedere: partener în căsătorie, mamă, om de ştiinţă şi om politic. Pe scurt, 
ea întruchipa femeia socialistă ideală. Prezenţa sa publică, amplificată prin 
propagandă, a servit la legitimarea prezenţei publice a femeilor în gene- 
ral. „Apariţia" ei s-a produs de fapt la aniversarea din 1973 a lui Ceauşescu, 
cînd sărbătorirea iconografică a conducătorului român a inclus şi onorarea 
simbolică a Elenei: „Vom privi cu stimă, cu respect armonia vieţii sale de 
familie. Vom desprinde semnificaţii etice deosebite din faptul că viaţa sa 
împreună cu cea care-i este tovarăşă de viaţă, fostă muncitoare textilistă 
şi militantă utecistă, membră a partidului din ilegalitate, azi Erou al Muncii 
Socialiste, om de ştiinţă, membră a CC al PCR, cu tovarăşa Elena Ceauşescu, 
oferă imaginea destinelor pilduitoare a doi comunişti."” 

Egalitatea ca principiu constitutiv nu era miezul relaţiilor interne ale aces- 
tui cuplu; dinamica dintre ei părea mai curînd construită pe (sau devenise) 
noțiunea că şi o femeie putea ajunge prima între egali.” Recunoaşterea publi- 
că a capacităţilor Elenei a semnalat mutarea accentului de pe maternitate, 
ca rol primordial al femeii, pe emancipare şi, de aici, pe împlinirea femeii. 
în acelaşi timp a fost sacralizată relaţia dintre stat şi familie; au fost prea- 
mărite diversele capacităţi ale femeilor şi a fost recunoscută subtil „omoge-. 
nizarea" identităţii sexelor. Femeile şi bărbaţii erau comunişti egali. 

Istoria vieţii Elenei Ceauşescu era aceea a unui fruntaş împlinit care se 
ridicase de jos şi care, la fel ca şi soțul său, fusese recompensat pentru 
eforturile depuse. Sfera publică era saturată de istorii similare de succes 
social şi politic ale altor femei care rămîneau totuşi, cu respect, în umbra 
luminoasei lor stele, Elena Ceauşescu." Modelul de împlinire comunistă 
era prezentat ca o „personalitate proeminentă a vieţii ştiinţifice şi social-po- 
litice din țară şi de peste hotare, pildă strălucită a ceea ce este, a ceea ce 
trebuie să fie femeia în societatea noastră contemporană". Ca director 
general al Institutului Central de Chimie şi vicepreşedinte al Consiliului 
Naţional pentru Ştiinţă şi Tehnologie, Elena Ceauşescu exemplifica vîrful 
împlinirii profesionale; ca om de ştiinţă, a fost recompensată cu primirea 
în Academia Română; ca activist politic, a fost promovată la rangul de mem- 
bru al Comitetului Executiv al Comitetului Central al Partidului Comunist 

Român; ea era totodată mama a trei copii. Elena Ceauşescu era omniprezen- 
tă ca prototip favorit al propagandei.” 

Prezenţa femeilor în viaţa economică, politică şi socială a ţării a fost 
astfel asigurată de debutul oficial al Elenei. în continuare, Comitetul Central 
a elaborat o serie de decizii luate la plenara din 18-19 iunie 1973 cu privire 
la „contribuţia femeilor din ţara noastră la rezolvarea problemelor vieții 
social-politice şi economice ale ţării”. între acestea, fundamentale erau: 


1. Creşterea rolurilor posibile ale femeilor în dezvoltarea economică, 
ştiinţifică şi culturală, precum şi în viața politică şi socială „pentru 
manifestarea multilaterală a forţelor ei creatoare, pentru îmbinarea 
armonioasă a rolului ce revine femeii ca mamă şi soţie cu acela de 
participantă activă la eforturile întregului popor pentru progresul rapid 
şi necontenit al patriei noastre"”. 

2. Consolidarea familiei în interes naţional, pentru că existența unor 
familii sănătoase garanta o creştere a numărului de copii care aveau 
să formeze „generaţii sănătoase, robuste, profund devotate cauzei socia- 
lismului”. 

3. Stabilirea profesiilor şi funcţiilor prioritare ale femeilor, pentru „crearea 
de noi locuri de muncă necesare integrării în continuare a populației 
satelor în industrie" şi pentru creşterea procentului de femei anga- 
jate în domenii cum ar fi electrotehnica şi ingineria chimică, elec- 
tronica, optica, mecanica fină, industria alimentară etc. şi „în alte 
domenii unde se vor amenaja noi locuri de muncă, adecvate 
femeilor".” 

4. Promovarea în poziţii de răspundere, în toate instituţiile de partid şi 
de stat, a femeilor care aveau pregătirea politică şi profesională nece- 
sară şi care erau buni organizatori şi membri de familie. „Se reco- 
mandă să fie ales un număr mai mare de femei în funcţii de secretari 
ai comitetelor judeţene, municipale, orăşeneşti şi comunale de par- 
tid, precum şi ca preşedinţi şi vicepreşedinţi ai consiliilor populare 
judeţene, municipale şi orăşeneşti. Măsuri similare se recomandă să 
fie luate şi de către organele de conducere ale sindicatelor, uniunilor 
judeţene ale cooperativelor agricole de producţie, ale cooperativelor 
meşteşugăreşti şi ale altor unităţi economice."” 

5. Intensificarea muncii politico-educative în rîndul femeilor „pentru 
formarea şi dezvoltarea conştiinţei socialiste [...], a grijii faţă de pro- 
prietatea obştească, respectării disciplinei în muncă, a obligaţiilor pro- 
fesionale şi obşteşti”. 

(Acest punct se referea în mod special la activiştii din domeniul pro- 

pagandei, mai ales la cei din mişcarea de femei.)” 


Aceste decizii au fost puse efectiv în practică în ianuarie 1974 şi au deschis 
drumul către pregătirea profesională şi integrarea femeilor în forța de muncă, 
în conformitate cu „necesităţile economiei naţionale"“. 

Reordonarea ierarhică a activităţilor depuse de femei s-a reflectat în 

structura semantică a discursului oficial, fie că era destinat răspîndirii în 
rîndurile partidului sau consumului de masă. Rolul de femei-mamă a fost 
transformat abil în categoria mai cuprinzătoare de „femei-creator", prin pute- 
rea magică a cuvintelor. Sensurile multiple au oferit posibilitatea ca „femeia- 
creator" să exprime rolul femeii în producţia de bunuri sociale, inclusiv a 
copiilor. Acest artificiu semantic a omogenizat şi a combinat într-un sim- 
bol unic al fertilității contradicţiile şi tensiunile inerente rolurilor produc- 
tive şi reproductive ale femeii. 

Caracterul arbitrar al simbolurilor şi al sensurilor lor a fost exploatat 
într-un alt element promovat de campaniile propagandistice: familia. încă 
o dată, feminismul „socialismului multilateral dezvoltat" s-a împotrivit fami- 
liei ca sursă a subordonării feminine în relaţiile dintre bărbat şi femeie. 
După cum scria o cunoscută feministă de tip ceauşist glorificînd această 
mult apreciată instituție socială: 

Familia contemporană îşi reclamă din ce în ce mai hotărît dreptul de a fi apre- 

ciată şi ca un mediu de informare, dispunînd de mijloace de comunicare în 

masă — de radio, televizor, ziare locale, centrale, reviste ş.a. Recunoscînd acest 
rol al familiei, se impune formarea obiceiului potrivit căruia audierea telejur- 
nalului, vizionarea programelor de transmisii directe de la evenimentele politice 
majore ale vieţii noastre statale să fie obligatorii şi pentru femeile-mame, după 
cum curățatul cartofilor, spălatul şi ştergerea vaselor trebuie să fie considerate 


o datorie pentru toţi cei din familie şi acceptate ca atare. Familia în societatea 
socialistă trebuie să evolueze în direcţia unei reale şi fecunde comunităţi spiri- 


tuale a membrilor săi, pe temeiul contribuţiei reciproce egale, completîndu-se 


în acest fel funcţia educaţională a familiei cu cea culturală.” 


Deşi exista tendința rezolvării prin discurs a contradicţiilor dintre aştep- 
tările partidului şi ceea ce erau în primul rînd sarcinile femeilor, au fost 
totuşi instituite unele măsuri practice pentru uşurarea unora dintre proble- 
mele cotidiene cu care se confrunta familia tipică. S-au asigurat pensii pen- 
tru vârstnici, programe de muncă mai flexibile pentru femeile cu copii şi 
o îmbunătățire limitată a asistenței medicale şi a serviciilor sociale. 
Ministerele de resort şi întreprinderile productive trebuiau să îmbunătățească 
disponibilitatea şi distribuţia aparatelor de uz casnic, a dispozitivelor care 
puteau conduce la o economie de timp, a alimentelor semipreparate, spălă- 
toriilor, cofetăriilor şi dotărilor pentru copii.” în principiu, statul era un 
fervent apărător al familiei. în fapt, familia era unul dintre cele mai ase- 
diate medii de implementare a viziunilor politice ale lui Ceauşescu. 

La cel de al XI-lea Congres al PCR, în 1974, linia politică profeministă 
introdusă la conferința naţională a partidului din anul precedent a fost 
recunoscută oficial. însemna că interesele femeii şi ale familiei trebuiau 
— şi au fost — ajustate pentru a corespunde „socialismului real existent", 
aşa cum îl concepeau soții Ceauşescu. La sfîrşitul deceniului însă, credi- 
bilitatea strategiilor partidului era pusă sub semnul întrebării în mod fățiş. 

Discontinuitatea între intenţiile politice şi realizările practice devenise mult 

prea evidentă. Extinderea „prezumţiei de nevinovăție” devenise o opţiune 
psihologică imposibilă; declaraţiile oficiale erau contrazise de ceea ce era 
necesar pentru a face faţă nevoilor simple ale vieţii de zi cu zi. Această 
provocare a rămas o prezență permanentă în anii '80. 


LE) 


1% 1e > „Copii frumoşi şi sănătoşi **'!! e 


îi pentru vigoarea şi tinerețea patriei", 1983-1989 


Procrearea copiilor în familie trebuie privită atit din punct de vedere 
i biologic, ca reproducere a speciei, cît şi din punct de vedere social, ca 
reproducere a forței de muncă necesare pentru societate. 
AURELIAN CONSTANTINESCU, VALENTINA NEGRITOIU şi ECATERINA STATIVA, 


Pledoarie pentru maternitate, 1987 


Banc:  Jurămintul  Şoimilor Patriei: „Jur să cresc mare şi voinic, 


fără să mănînc nimic!" 


Prioritatea politică acordată promovării femeii în sfera publică în mare 

parte din anii '70 părea să-şi fi pus amprenta pe viitorul naţiunii. (Consecințele 
asupra vieţii femeilor, copiilor şi familiilor — focarul de interes al propa- 
gandei — contau practic foarte puţin.) Raportul demografic pregătit în 1983 
de Consiliul Sanitar Superior a stîrnit îngrijorare la şedinţa Comitetului 
Politic Executiv unde a fost prezentat. După mai bine de cincisprezece ani 
de politică pronatalistă, rata natalității scăzuse la nivelul din 1966, de 14,3 
naşteri vii la mia de locuitori. Mai mult, pentru fiecare naştere vie în 1983 
se efectuaseră 1,3 avorturi legale — în pofida legislaţiei restrictive în dome- 
au fost criticate pentru că nu preveniseră întreruperile nedorite de sarcină. 
Doctorii au fost învinuiți că exploatează populaţia în folosul cîştigului per- 
sonal — cu alte cuvinte, că profitau de pe urma efectuării unor întreruperi 
ilegale de sarcină. Asemenea acte erau considerate antinaţionale şi, în con- 
secință, urmau să fie tratate cu asprime în viitor. Mai mult, statisticile mor- 
talității infantile şi materne erau îngrijorătoare, în special prin comparație 
cu cele ale altor ţări europene. Era clar că încercările statului de a contro- 
la de la centru reproducerea nu dăduseră rezultate. într-un mediu saturat de 
politica pronatalistă şi de propagandă, în care anticoncepţionalele nu puteau 
fi procurate pe căi legale, românii reuşiseră într-un fel sau altul să păstreze 
controlul propriilor opţiuni privind fertilitatea.“ Aceste dezvăluiri tulbură- 
toare au făcut regimul să se confrunte cu o dilemă. Nu se punea problema 
recunoaşterii publice a eşecului strategiilor politicii demografice. Legitimitatea 
partidului se întemeia pe mistica iluminismului; strategiile lui, ca partid de 
avangardă, erau, prin definiţie, mai presus de eroare şi reproş. 

Regimul a acţionat rapid pentru a salva aparențele şi a evita iminentul 

dezastru politico-demografic. Au fost mobilizate toate resursele juridice, 
administrative, financiare şi propagandistice. Autonomia instituționalizată 
limitată care mai fusese tolerată în anii '70 a fost înlocuită cu coordonarea 
centralizată din anii '80. Au fost ordonate măsuri stimulative, dar de această 
dată ele au fost dublate de măsuri represive, destinate garantării rezultatelor 
pozitive. Represiunea era modul politic de operare preferat al regimului, 
pe tot parcursul anilor '80. în timp ce alte ţări est-europene experimentau 
reforme limitate, Ceauşescu imita metodele lui Stalin, pe care îl venera. 

Demografii occidentali nu erau total convinşi că situaţia demografică 
a României, în general, şi necesităţile ei privind forţa de muncă, în spe- 
cial, s-au aflat în spatele înăspririi măsurilor pronataliste în anii '80. Din 
analizele pe care le-au făcut pe baza datelor existente reieşea că „aceste 
măsuri au fost adoptate într-un moment în care populația României era în 
creştere, nu în declin numeric. Mai mult, scopul explicit este «creşterea 
ratei natalității la 19-20 la mia de locuitori anual», ceea ce înseamnă o rată 
de creştere a populaţiei de aproape 1 % într-un viitor nedeterminat. Implicaţia 
clară este că o asemenea rată a creşterii reprezintă ceea ce crede guvernul 
român că reprezintă «o creştere demografică normală»"“. 

Trebuie neapărat subliniat încă o dată că declinul ratei natalității (în 
pofida creşterii populaţiei) a coincis cu o deteriorare constantă a condiţi- 
ilor materiale ale vieţii de zi cu zi. în interesul autodeterminării naționale, 
Ceauşescu hotărîse că datoria externă restantă a României trebuia achitată, 
cu prețul enorm al calității vieţii. Producţia era dirijată către export.“ Din 
1984, iernile erau deja îndurate fără căldură sau electricitate; alimentele 
esențiale erau raționalizate. într-adevăr, anul 1984 a inaugurat politica 
orwelliană care a stat la baza romanului Margaretei Atwood, 7he 
Handmaid's Tale, şi a tragediei naţionale a României. în martie, Comitetul 
Politic Executiv al Comitetului Central a dat o decizie prin care ordona 
organelor de partid şi de stat, precum şi cadrelor medicale şi sanitare, să-şi 
asume responsabilități sporite pentru implementarea strategiilor politicii 
demografice şi obținerea creşterii corespunzătoare a populaţiei.” Membrii 
personalului medical trebuiau să acţioneze ca agenți ai statului şi să exami- 
neze riguros „starea de sănătate" a femeilor — un eufemism politic exprimînd 
faptul că trebuiau să stabilească dacă femeile erau sau nu însărcinate. în 
acest fel, scopul examenelor ginecologice a fost pervertit, acestea devenind 
un mijloc de realizare a supravegherii politice, dar şi fizice a cetăţenilor. 

Preambulul la această decizie oferea motivele adoptării ei, toate ţinînd 
de construcţia ritualizată a „societăţii socialiste multilateral dezvoltate". Aşa 
cum am mai remarcat, o „decizie" avea putere de lege, dar diferea de aceas- 
ta sau de decret prin faptul că marca transferul de la controlul legislativ la 
cel executiv. în asemenea circumstanţe, partidul mînuia puterea direct, prin 
activitatea Marii Adunări Naţionale. Avînd în vedere starea jalnică a situa- 
ției demografice, recursul la acest ultim mecanism disciplinar a fost con- 

siderat, în mod eronat, mai eficient. Mecanismele represive şi coercitive 
urmau să fie generalizate în întreaga societate socialistă care se dezvolta 
multilateral, astfel încît să se pună capăt problemelor legate de rata natali- 
tății şi să se întărească familia ca unitate reproductivă. Viaţa şi moartea 
intrau complet sub controlul exigent al partidului. 

Decizia, ale cărei consecinţe aveau să fie resimţite în viaţa tuturor adulților 
români, cuprindea mai multe articole ce specificau modalităţile de popu- 
larizare a măsurilor adoptate în sprijinul femeilor şi copiilor şi de întărire 
a rolului reproductiv al familiilor în societatea socialistă. Familiile erau 
considerate a fi prin excelenţă resursele societăţii din care copiii îşi însuşeau 
atitudinile sănătoase față de căsătorie; căsătoria şi reproducerea umană 
deveniseră cărămizile utilizate în construirea socialismului. Comitetul Politic 
Executiv făcea apel la populație, la toţi „muncitorii de la oraşe şi sate", să 
înțeleagă că era esenţial să fie asigurată o creştere demografică normală, 
reprezentînd „o înaltă cinste şi o îndatorire patriotică pentru fiecare fami- 
lie şi pentru întregul nostru popor, care întotdeauna s-a mîndrit cu familii 
trainice, cu mulţi copii, pe care i-a crescut cu dragoste, asigurînd astfel 
vitalitatea, tinereţea şi vigoarea întregii naţiuni. Cu atît mai mult astăzi, 
avem înalta îndatorire de a asigura țării noi şi noi generații, care să con- 
tribuie la înflorirea naţiunii noastre socialiste, la triumful socialismului şi 
comunismului în România!" 

Cîteva zile mai tîrziu, la o şedinţă a Consiliului Sanitar Superior, Nicolae 
Ceauşescu a declarat cu o retorică impresionantă (resuscitată şi revigorată 
pentru acea ocazie): „Nu poate fi nimic mai de preţ pentru o femeie decît 
să fie mamă, decît să asigure realizarea în viață a înseşi legilor naturii, de 
a procrea, de a asigura dezvoltarea continuă a poporului, a naţiunii noas- 
tre. Nu pot exista o mîndrie şi o fericire mai mare pentru o familie, pen- 
tru o mamă, decît aceea de a avea şi de a creşte copii [...] Un popor sănătos 
— şi fizic, şi intelectual, şi moral — constituie condiţia fundamentală fără 
de care nu se poate vorbi de construcţia comunismului, de o societate supe- 
rioară! Să facem totul ca poporul nostru [...] să fie un popor demn, sănă- 
tos, puternic, voios!" 

Aceste rînduri rezumau propaganda politicii demografice care avea să 
predomine tot restul perioadei cît s-a aflat la conducere Ceauşescu. De Ziua 
internaţională a femeii, la 8 martie 1984, Ceauşescu a salutat contribuţiile 
aduse de femei la propăşirea națiunii, îndemnîndu-le din nou să nască patru 
sau mai mulți copii, pentru a atinge țelul naţional privind creşterea popu- 
laţiei de la 22,6 la 25 de milioane pînă în 1990. In acest scop, aproape 
nimic nu era lăsat la voia întîmplării; să ne reamintim că la 26 decembrie 
1985 a fost adoptată o lege şi mai strictă de interzicere a avorturilor. O 
femeie trebuia să aibă cel puţin 45 de ani şi să fi născut cinci copii (pe 
care să îi aibă în îngrijire) pentru a putea solicita întreruperea legală a sarcinii. 

Demografii, doctorii şi organizaţiile de femei şi de tineret erau chemate 
să participe la campaniile de masă în sprijinul propagandei pronataliste; 

bombasticismul ideologic a fost cimentat prin amenințări cu pedeapsa, asigu- 
rîndu-se astfel complicitatea majorităţii. Membrele active ale cluburilor 
femeilor, „Femina", înghițeau proclamaţii precum „[...] creşterea respon- 
sabilității femeilor față de înfăptuirea politicii demografice a partidului şi 
statului nostru, de consolidare a familiei, de educare a copiilor şi tineretu- 
lui în spiritul muncii, al dragostei şi devotamentului nemărginit față de patrie 
şi partid, faţă de tovarăşul Nicolae Ceauşescu, secretarul general al par- 
tidului, faţă de tovarăşa Elena Ceauşescu, pentru minunatele condiţii de 
viață, muncă şi învățătură care le-au fost create în anii socialismului”. 

Aparatul de propagandă a răspuns obedient provocării urgente lansate 
de regim în domeniul politicii demografice. Teme exploatate în anii '70 au 
trebuit reformulate pentru a corespunde cerințelor politice ale anilor '80. 
Mass-media s-au angajat într-o campanie generală de respingere a imagi- 
nii femeii emancipate economic şi politic, pe care pînă atunci o proslăvi- 
seră. Femeia-mamă a fost nu numai resuscitată ca rol-model pentru femei; 
femeia-mamă a devenit unicul rol-model pentru toate femeile. Femeile ca 
muncitoare şi soţii au devenit viziuni din planul doi, estompate de lentilele 
propagandei. Să ne amintim că între 1966 şi 1973 rolul de mamă al femeii 
era completat de rolurile adiţionale de soţie, muncitoare şi persoană activă 
politic. In anii '80, rolul „real" al femeii era acela de a reproduce. Desigur, 
acesta nu o scutea de participarea la forța de muncă. Mai mult, aşa cum a 
dezvăluit un alt studiu clasic: „Cercetările arată că mama angajată este o 
mamă mai bună decît cea casnică. Contactul cu viaţa socială o face să fie 
mai receptivă la nou, la schimbări, să adopte atitudini ştiinţifice în pro- 
blemele vieţii de familie şi ale copilului."” Au fost scoase la lumină rezul- 
tatele studiilor sociopsihologice realizate în 1967, citate anterior, referitoare 
la muncitoarele din fabrici; ele arătaseră, printre altele, că femeile cu copii 
beneficiau de o „motivaţie superioară". 

Revigorarea imaginii de femeie-mamă ca simbol-cheie al anilor '80 a 
fost însoţită de prezentarea ei în contextul „familiei cu mulți copii". în scopu- 
rile urmărite de propagandă, expresia „mulţi copii" avea un înțeles cuprinză- 
tor, înglobînd modificările strategice introduse de lege cu privire la numărul 
de copii pe care trebuia să-l aibă flecare familie.” Familia avea două sem- 
nificații întrepătrunse: femeia-mamă ideală aparținea simultan familiei 
tradiţionale şi celei metaforice, a naţiunii-stat. Familiile care nu se con- 
formau versiunii idealizate a acestui model de familie erau stigmatizate în 
reprezentările oficiale ca individualiste, antisociale şi antinaţionale — cu 
alte cuvinte, anticomuniste. Textele propagandistice creau o relaţie între 
părinţii care îşi îndeplineau datoria patriotică de a se reproduce —pe ei 
înşişi şi forţa de muncă — pe de o parte, şi respectarea legilor naturii, pen- 
tru asigurarea evoluţiei vieţii, pe de altă parte. Aceste legi erau prezentate 
ca sinonime cu legile statului. 

Semnificaţia socială a familiei tradiționale privite într-o lumină roman- 
tică diferea de construcţia ei sociobiologică, care era în esenţă „biosocia- 

listă". Din perspectiva propagandei, numai familia cu mulţi copii era socio- 

logic importantă ca instituţie. Familia nu era doar o instituţie socială, ci şi 
o „orînduire biologică [...] o condiţie a înmulţirii populaţiei, a creşterii 
noilor generaţii şi deci chiar a exigenţei umane şi a progresului istoric". 
Mai mult, natura esenţializase femeile, înzestrîndu-le numai pe ele cu capaci- 
tatea de a da naştere vieţii. Natura se afla la rădăcina toastului anual ofe- 
rit femeilor ca ființă-specie generică: „Respectul întregii ţâri — femeilor 
ţării." 

în această atmosferă, nu era surprinzător să-l auzi pe un doctor spunînd: 

întrebarea „Cine e tatăl copilului?", fariseism al unei societăţi în fond depra- 

vate (şi aş adăuga: reminiscență de barbarie perpetuată pînă în timpurile zise 

„moderne"), astăzi, fireşte, nu se mai pune. (De fapt, nu se mai pune în nici o 

țară civilizată!) Din pachetul de întrebări [...] e încă valabilă, în chip legitim, 

doar cea dintii, prin care se înregistrează în scripte numele şi prenumele viitoarei 
mame. Cît priveşte oribila întrebare „Cine te-a pus să-l naşti!", aici replica 
zilelor noastre este cu totul covîrşitoare. 

Nu numai că o astfel de întrebare e rezolut proscrisă, ca să zic aşa, de înseşi 
legile societăţii noastre, prin definiţie o societate a umanismului, a omeniei 
mai bine-zis; dar astăzi, la noi, e la mare cinste, cum bine ştiţi, reversul medaliei, 
adică stimularea natalității, privită ca o chestiune de înaltă răspundere pentru 
destinul neamului. Măsurile stabilite recent de Comitetul Politic Executiv al 
CC al PCR din nobila iniţiativă a tovarăşului Nicolae Ceauşescu sînt elocvente 
în această privinţă.” 

Eficienţa comportamentului reproductiv al femeilor devenise criteriul prin 
care femeile erau recunoscute social. Acest tip de raționament social struc- 
tural semnala subordonarea formală a autorităţii patriarhale față de aceea 
a statului paternalist. Ca paterfamilias al naţiunii, Ceauşescu revendica în 
principal capacitatea reproductivă a femeii — şi nu invers. în măsura în 
care autoritatea patriarhală familială nu interfera cu planurile lui Ceauşescu, 
patriarhul statului nu se amesteca în rolul bărbaţilor de capi ai familiilor 
tradiționale. Dar funcţia reproductivă a femeilor trebuia pusă fără ambi- 
guitate în serviciul statului. „Dorinţa de a avea copii a fost dintotdeauna o 
dorință imperativă a omenirii, avînd rădăcini biologice profunde. De aceea 
venirea pe lume a copiilor înseamnă un eveniment deosebit, care trebuie 
sărbătorit, femeia fiind cu atît mai respectată cu cît este mai prolifică." 
Subsumată tennenilor acestui discurs naturalist era acceptarea implicită de 
către stat a copiilor născuţi în afara căsătoriei. 

Renaşterea prin propagandă a femeii-mamă a condus la răspîndirea unei 
serii de expresii ritualizate, cum ar fi „casa cu mulţi copii" şi „vigoarea şi 
tinereţea patriei". Convergenţa fortuită a modului în care partidul şi feme- 
ile-mame înțelegeau importanţa creşterii copiilor şi problemele adiacente 
a fost demonstrată în repetate rînduri. Articolele purtau cu litere de o şchioapă 
titluri şi subtitluri precum: „Bucuria de a avea copii, satisfacția de a-i creşte 

sănătoşi, în cinste şi demnitate"; „Măsuri concrete, acţiuni energice pen- 
tru aplicarea strictă a politicii demografice"; „Creşterea demografică — 
responsabilitate crescută a întregii societăți"; „Bucuria de a fi mamă"; „Ca 
mamă, simt grija partidului şi preţuiesc respectul obştii"; „Copii mulţi şi 
sănătoşi pentru tinereţea națiunii"; „Copiii — viitorul patriei, florile vieţii”; 
„Casa cu mulţi copii, semnul răspunderii de bun cetăţean pentru viitorul 
națiunii”; „Imensa grijă cu care ţara îşi veghează copiii". 

Propaganda descria imagini ale raiului pe pămînt. Muncitorii nu erau 
însă impresionați de aceste reprezentări ale unui trai bun, nici în mediul 
urban, nici la ţară. Pe puţini i-a convins propaganda de responsabilitatea 
cetățenească de a se reproduce în aceste mult-trîmbițate condiţii, sau de 
înalta onoare şi datorie patriotică implicate de o asemenea conduită. Oricît 
ar fi fost de sofisticate, cele mai subtile şi mai manipulative tehnici pro- 
pagandistice şi-au pierdut puterea magică în fața necesităţii de a reconci- 
lia ireconciliabilul. In pofida capacităţii de disimulare, realitatea oprimantă 
a vieţii cotidiene nu putea fi ignorată. în condiţiile predominante la mijlocul 
anilor '80 era din ce în ce mai greu pentru o mamă să vrea să-şi îndeplineas- 
că îndatoririle patriotice, cînd ea nu era sigură că va putea să le asigure 
hrană, îmbrăcăminte, căldură, lumină şi alte nevoi fundamentale copiilor 
pe care era obligată să-i producă pentru „a asigura creşterea demografică 
normală" a ţării.” 

Totuşi, aparatul de propagandă a persistat credincios pe linia eforturilor 
de a modifica percepţia oamenilor despre mediul lor de viață. Teoriile „dez- 
voltate ştiinţific” indicau relația interdependentă dintre factorii demogra- 
fici şi creşterea economică. Dr Vasile Pârvu, de exemplu, afirma într-un 
ziar economic; „Cu cît este mai mare volumul timpului de muncă al aces- 
teia şi cu cît este mai ridicată productivitatea muncii sociale, cu atît mai 
mare este masa venitului național şi, prin urmare, cu atît mai mare este 
acea parte a venitului naţional care revine populaţiei, influenţînd nemijlocit 
nivelul de trai al acesteia. Interrelaţiile dintre factorul demografic şi creşterea 
economică sînt într-o asemenea măsură intercondiționate, încît este 
aproape imposibil de precizat în orice moment cui îi aparţine întîietatea în 


ms0 


procesul general al dezvoltării." Mesajul, deşi exprimat în limba de lemn 
extrem de contorsionată a PCR, era simplu. 

Interrelaţiile dintre condiţiile economice şi indicatorii demografici con- 
stituiau un cal de bătaie preferat al discursului propagandistic. Din punc- 
tul de vedere al politicii demografice, datele erau distorsionate pentru a 
pune în lumină numai acele aspecte ale comportamentului reproductiv care 
erau compatibile cu normele politicii demografice oficiale. Sloganurile aces- 
teia au înlocuit analiza critică. De exemplu, Femeia a publicat un interviu 
cu preşedinta comitetului de femei din judeţul Botoşani. A fost ales acest 
judeţ pentru că ocupa un loc de frunte în competiţia naţională consacrată 
realizării celor mai ridicaţi indicatori demografici. Preşedinta comitetului 

de femei a subliniat: „Noi, botoşănenii, iubim familiile trainice, cu copii 


mulți şi sănătoşi.” Ea s-a referit la relația pozitivă existentă între dez- 
voltarea economică şi ratele crescute ale fertilităţii: cu cît creşterea eco- 
nomică era mai mare, cu atît mai mari erau şi indicatorii demografiei: 
„Indicatorii noştri demografici îşi au punctul nodal [în] salturile spectacu- 
loase pe calea dezvoltării sale economice, sociale, a creşterii nivelului de 
trai al oamenilor, a îmbunătăţirii sănătății acestora. Prin dezvoltarea indus- 
triei s-au creat noi locuri de muncă, îndeosebi pentru femei, care reprezen- 
tau forța de muncă excedentară.""” 

Este practic o axiomă în literatura demografiei comparate faptul că diverşi 
factori afectează comportamentul fertilităţii. Mai mult, relaţia dintre ratele 
crescute ale fertilităţii şi modernizarea structurilor sociale şi economice este 
considerată de obicei a fi de tip invers proporţional. Industrializarea şi 
urbanizarea, ca procese de modernizare, tind să fie însoţite de o scădere a 
ratelor natalității. într-o economie socialistă ca cea a României, în care dez- 
voltarea era sinonimă cu industrializarea extensivă şi cu încorporarea obliga- 
torie a femeilor în forța de muncă, efectele negative asupra ratelor natalității 
erau pronunţate.” Cu alte cuvinte, rata crescută a participării femeilor la 
economia de stat se corela în mod negativ cu ratele fertilităţii, în special 
în mediul urban. Numărul de naşteri vii a scăzut. 

Şi totuşi, această activistă de partid — ca multe altele — susţinea că 
modernizarea în regiunea ei, inclusiv munca salariată a femeilor în afara 
gospodăriei, era asociată pozitiv cu ratele crescute ale natalității. Prezentarea 
ritualizată a informaţiilor economice şi demografice regionale dezvăluia 
modul în care propaganda ajusta realitatea materială pentru a o face să cores- 
pundă cerinţelor ideologice. Supuse analizei, declaraţiile ei reprezentau o 
manipulare tipică a informaţiei în scopuri politice. Regiunea respectivă se 
număra printre cele etichetate drept „tradiţionale" şi era în mod obişnuit 
cunoscută pentru ratele crescute ale natalității şi comportamentul tradiţio- 
nal reproductiv al locuitorilor. Familiile numeroase erau apreciate. Mai mult, 
modernizarea şi industrializarea nu avansaseră acolo suficient de rapid pen- 
tru a afecta regimul fertilităţii.” Botoşani a rămas pe tot parcursul regimu- 
lui comunist o zonă periferică din punct de vedere geopolitic şi totodată 
mai săracă şi mai puţin dezvoltată — o realitate empirică ignorată de activiştii 
convinşi.” î- 

în pofida corelării pozitive între dezvoltare şi cifrele ridicate ale natali- 
tăţii, susținută de activiştii de partid, şi în această regiune ratele natalității 
au început să scadă. Cauzele posibile au fost discutate în spatele uşilor închise 
la o şedinţă a oficialităților de partid şi de stat ale regiunii, care au decis 
asupra măsurilor de corectare a situaţiei: ei au subliniat că „educația are 
un rol important" în rectificarea tendinței descrescătoare." Activistele din 
mişcarea femeilor au fost instruite să organizeze activități politico-educa- 
tive care să evidenţieze virtuțile familiei tradiţionale. Femeile tinere tre- 

buiau făcute să conştientizeze rolul ce le revenea în menținerea vigorii şi 
tinereţii națiunii. Femeile care născuseră mulți copii au fost invitate să le 
„împărtăşească celorlalte experienţa lor de viață", astfel încît se ajunsese 
să se creadă că aceste mame erau profesorii cei mai în măsură să le inducă 
şi celorlalte femei dorința de a se împlini prin naştere. Şedinţele de ridi- 
care a nivelului conştiinţei erau totuşi pe cît de ineficiente, pe atît de ritu- 
alizate. Propaganda camufla verbal şi simbolic relaţiile contradictorii dintre 
reprezentarea ideologică şi experienţa practică. Este posibil ca „educaţia”, 
pseudonim al pregătirii ideologice, şi „activităţile politico-educative", 
pseudonim al propagandei, să fi oferit salvarea „spirituală", dar nici una 
dintre ele nu a reuşit să ascundă privaţiunile dure impuse de lipsurile din 
ce în ce mai mari. 

Presa socialistă, obişnuită cu deosebirea dintre reprezentările vieţii în 
socialism şi experienţa trăită de mase, afirma că nici o circumstanță obiec- 
tivă nu justifica neîndeplinirea obiectivelor demografice în viața reală: 
„Realitatea este că dezvoltarea economico-socială a ţării asigură o bună 
bază materială pentru ocrotirea sănătăţii şi realizarea sporului demogra- 
fic."” Planificarea socialistă luase toate acestea în calcul; planificatorii ştiau 
că cetățenii sănătoşi sînt cei mai buni muncitori. Conform informaţiilor pe 
care aceşti tehnicieni pricepuţi le proiectau prin lentilele lor colorate în roz, 
situaţia economică a României de la mijlocul anilor '80 asigura fiecărui 
cetățean hrană printr-o alocaţie lunară: „1,5 kg de carne prelucrată, o sută 
de grame de făină, o jumătate de kilogram de orez, zece ouă, 1 kg de brînză 
şi un pachet de unt", un kilogram şi jumătate de zahăr şi un sfert de litru 
de ulei vegetal." Rafturile goale din magazine şi pieţe, din farmacii şi de 
la alți furnizori de produse de bază nu figurau în imaginile făurite de pro- 
pagandă. 

Dacă alimentele lipseau de pe rafturi, ele rămîneau prezente în mintea 
tuturor. Studiul ştiinţific despre „alimentaţia rațională” era puternic spri- 
jinit de stat, iar la începutul anilor '80 s-au făcut publice liniile directoare 
ale acestor cercetări. „Alimentaţia ştiinţifică" se referea la „acea cantitate 
de elemente ingerate care satisfac calitativ şi cantitativ toate nevoile nutri- 
tive ale organismului pe o perioadă de timp, de obicei de 24 de ore". 
Inutil de precizat că o alimentaţie echilibrată era deosebit de importantă 
pentru femeile însărcinate, mamele tinere, copii şi sugari. Pentru femeia 
adultă însărcinată s-a prescris un model de regim bazat pe trei mese pe zi 
şi două gustări, recomandîndu-i-se să mănînce „cafea cu lapte, pîine inter- 
mediară cu brînză şi roşii" la micul dejun, apoi „o tartină cu unt şi şuncă 
proaspătă" urmată de un fruct la mijlocul dimineţii; la prînz, ea trebuia să 
mănînce „supă de pasăre cu tăiței de casă, ciulama de pasăre cu mămăliguță 
şi gelatină de fructe". După-amiaza, din nou o gustare constînd în „iaurt 
cu pîine cu unt, caşcaval, ardei gras şi fructe". Pentru a-şi completa nevoile 

nutriţionale ale zilei, ea trebuia să ia şi o masă de seară, formată din „peşte 
în pergament cu garnitură de legume, papanaşi cu brînză de vaci şi smîn- 
tînă şi compot de fructe"”. 

Recomandări rabelaisiene similare se adresau femeilor care alăptau, pre- 
cum şi copiilor şi sugarilor. Se sugerau meniuri şi tabele prezentînd diferite 
surse de hrană (cum ar fi produse din lapte, fructe şi legume, pîine şi cereale, 
carne şi peşte, ouă, grăsimi, dulciuri şi lichide). De exemplu, femeile care 
alăptau trebuiau să consume zilnic „un litru de lapte ca atare sau în preparate; 
un ou; carne la una-două mese; portocale, grepuri, mandarine sau alte fructe 
de două ori pe zi”. 

O simplă comparaţie între rațiile lunare garantate fiecărui cetăţean şi 
listele ştiinţific elaborate ale raţiilor arată limpede de ce cinismul era om- 
niprezent în sfera publică. Mult lăudatei femei gravide i se spunea de către 
nutriţioniştii statului să mănînce aproximativ 30 de ouă pe lună; în acelaşi 
timp, „baza materială bună pentru protecția sănătăţii" îi asigura numai zece 
ouă pe lună. Pentru ca o femeie să poată urma sfaturile doctorului şi să 
mănînce ceea ce ar fi trebuit în cursul zilei, ea sau altcineva din familia ei 
ar fi trebuit să stea ore în şir la numeroasele cozi interminabile din diferitele 
zone ale oraşului. Mai mult, acest lucru presupunea că fiecare element putea 
fi cumpărat de undeva. în cel mai bun caz, procurarea numai a unora din- 
tre articolele înscrise pe listă cerea un efort de cîteva zile, o cantitate cores- 
punzătoare de răbdare, resurse şi relaţii bune. Suprarealismul era singura 
prismă prin care normele ştiinţifice puteau fi respectate. 

în anii '80, subnutriţia devenise condiţia cronică pentru aproape întrea- 
ga populaţie a României. Aşa cum am arătat, femeile gravide beneficiau 
de regimuri echilibrate, fiind hrănite forțat cu propagandă. Este posibil ca 
lipsa hranei adecvate pentru mamele gravide să fi contribuit la numărul 
mare de naşteri premature, care reprezentau în 1989 7,3 % din totalul naşteri- 
lor.” Distrofia, caracterizată printr-o nutriție şi o dezvoltare musculară inadec- 
vate, s-a numărat printre principalele cauze ale mortalităţii infantile, 
reprezentînd 33,1 decese la mia de naşteri vii; incidenţa ei crescută a fost 
pusă în legătură şi cu malnutriţia maternă. 

Mistificarea statisticilor s-a adăugat la veritabila mistică a succeselor 
socialismului, care într-un fel sau altul i-a ocolit însă pe atît de mulți cetăţeni 
români. Cifrele ajutau la conturarea realităţii, iar un cadru loial ajuta la sta- 
bilirea cifrelor. Statisticile erau publicate în mod frecvent pentru a convinge 
populaţia de paternalismul plin de bunăvoință al statului față de „familiile 
cu mulţi copii”, femei şi copii.” Un alt punct de pe ordinea de zi constant 
invocat era sprijinul financiar acordat mamelor ca să-şi poată creşte numeroşii 
copii. Un lucru şi mai impresionant, sporirea beneficiilor destinate fami- 
liei a fost posibilă prin reducerea bugetului armatei operată de Ceauşescu, 
„0 măsură care a fost lăudată în toate cele patru colţuri ale lumii", după 
cum a spus Maria Bobu în Almanahul Femeia din 1984." 

Propaganda preamărea virtuțile noii morale socialiste, întemeiată pe valo- 
rile familiei. Maternitatea, copiii şi familia dominau retorica oficială; dar 
de atenţia presei scrise, a radioului, televiziunii şi mediilor academice bene- 
ficiau şi problemele care interferau cu desfăşurarea normală a vieţii de fami- 
lie şi care ridicau obstacole în calea „dezvoltării demografice normale" a 
ţării. Divorțul, crizele sexuale, abandonarea copiilor şi alte forme de „deviere” 
socială erau abordate de moralizatorii maselor. Manipularea sentimentelor 
constituia una dintre metodele preferate utilizate pentru a strecura un pachet 
de practici şi valori pronataliste în conştiinţa oamenilor. Titluri sfîşietoare 
anunțau: „Fraţii despărțiți: divorțul este într-adevăr un dezastru familial"; 
sau „Găseşte-mi un loc lîngă inima ta"."' Poveştile moralizatoare despre 
mame bune şi rele abundau. O tînără mamă, necăsătorită, care voia să-şi 
dea copilul spre adopţie, a fost înfierată în răspunsul la scrisoarea prin care 
cerea informaţii: Ce fel de tînără era ea? Avea o slujbă, era sănătoasă şi 
avea viitorul în față. Ea însăşi fusese părăsită de mamă la vîrsta de trei- 
sprezece ani. Greutatea argumentului consta în faptul că „o femeie singură 
cu un copil nu e de condamnat; o mamă va fi întotdeauna respectată. Poate 
că un timp n-o să poţi să-i oferi maximum, dar să fii convinsă că nimeni 
pe lumea asta nu-i poate oferi ceea ce-i dai tu!" Esenţa unor răspunsuri 
similare era că statul asigura buna îngrijire a copiilor orfani, dar nimic nu 
se compara cu viața în mijlocul familiei.” 

Informaţiile medicale despre relaţiile maritale şi efectele negative ale 
avortului şi contracepției în general erau promovate în publicaţii cu titluri 
precum: „Efectele secundare ale contracepţiei moderne", „Sfatul prema- 
rital", „Consecințele nefaste ale avortului”.” Educaţia sanitară şi sexuală 
au fost extinse, incluzînd consultări şi controale premaritale, conferinţe cu 
caracter informativ şi filme proiectate la locul de muncă. Cuplurile tre- 
buiau instruite cu privire la meritele biologice ale procreării pentru repro- 
ducerea speciilor, precum şi cu privire la meritele sociale pentru 
reproducerea forţei de muncă. Educatorii şi activiştii primeau tot felul de 
broşuri referitoare la relaţia dintre sănătate şi demografie, la armonia mari- 
tală, îngrijirea copiilor şi a sugarilor şi consecinţele avortului. O broşură 
elaborată de Institutul pentru Igienă şi Sănătate Publică, din cadrul Minis- 
terului Sănătăţii, conţinea subiecte ca metodele şi conţinutul educaţiei sani- 
tare în probleme de demografie şi protecţia medicală a mamelor, copiilor 
şi tineretului. Aceasta din urmă cuprindea materiale privind reproducerea 
şi problemele înrudite: fecunditate, sarcină, naştere, îngrijirea sugarului şi 
a copilului, boli venerice. Se organizau grupuri de dezbateri în cadrul căro- 
ra puteau fi obținute şi sfaturi individuale. în şcoli erau constituite grupuri 
oficiale de instruire pentru mame, pentru taţi şi pentru bunici. în scopuri 
ideologice şi educative se prezentau filme documentare. în plus, se făceau 
demonstraţii pe teme de îngrijire a sănătăţii cu prilejul unor întîlniri ca ace- 

lea organizate de clubul „Femina", la cercul tinerelor mame" sau la „colţul 
sugarului".” 

Dată fiind legătura evidentă între sănătatea sexuală şi cea fizică/fizio- 
logică, se organizau şi instruiri referitoare la relaţiile sexuale normale. Sexul, 
ca orice altceva, era supus reglementării şi, pentru a avea o „viaţă sexuală 
normală, regulată", se recomandau relaţii în medie de trei-patru ori pe săp- 
tămînă: „Excepţia de la această frecvenţă a primelor luni după căsătorie 
este explicabilă şi inofensivă; apoi ea descreşte treptat, stabilindu-se la media 
sus-menţionată. Excesele sub raportul frecvenţei sau duratei actului sexu- 
al sînt desigur obositoare, dăunătoare sănătăţii, ca şi contactele sexuale rare, 
care induc nervozitate, stare de agitaţie, insomnie."” Se presupunea că adulții 
inactivi din punct de vedere sexual aveau să cadă victime unor condiții 
psihologice ca depresia şi anxietatea. Stări psihologice similare puteau 
proveni şi din alte situaţii asociate sexului; de aceea se atrăgea atenția 
cuplurilor că 

o manevră cu consecințe negative dacă este folosită mult timp o reprezintă 

aşa-numitul „coitus interruptus", constînd în întreruperea actului sexual înainte 

de apariţia punctului culminant al ejaculării şi orgasmului. Mai întîi disfuncţi- 
ile apar datorită fricii partenerilor că nu se vor întrerupe la timp. Aceasta duce 
la restrîngerea activităţii motorii a actului sexual, care stînjeneşte armonia vieţii 
intime. în plus, la bărbaţii care au practicat un timp această metodă, apar ade- 
sea cazuri de dereglări psihogene ale erecţiei, precum iritaţia uretrală poste- 
rioară şi congestia prostatică. Şi la femei metoda duce la diminuarea 
orgasmului, chiar la frigiditate, favorizînd în acelaşi timp congestia pelviană.'” 
Cît priveşte homosexualitatea, puritanismul socialist, combinat cu prona- 
talismul şi cu valorile culturale tradiționale, a condus la incriminarea homo- 
sexualității ca un comportament social deviant (articolul 200 din Codul 
Penal). 

O altă cale importantă exploatată în scopul educaţiei sexuale şi sanitare 
era competiția socialistă, desfăşurată pe principiile discutate anterior referi- 
tor la „eroii muncii socialiste". Cunoştinţele generale în domeniu erau tes- 
tate prin concursuri de mare popularitate, găzduite de reviste. De exemplu, 
li se cerea cititorilor să răspundă, în cadrul seriei a doua a unui concurs 
din Sănătatea (nr. 4/1984), la întrebări precum: „Care este indicele de natali- 
tate, recomandat într-un recent document de partid, care să fie asigurat în 
cursul unui an? în ce an a emis Crucea Roşie Română un timbru filatelic 
reprezentînd o fetiță cu un porumbel în mîini, simbol al păcii în lume? 
Cum rezolvaţi acest accident casnic (X)?" 

După 1985, în ţară au început să domine concursurile de un alt tip, în 
special între instituţii. Intenţia propagandistică şi disciplinară a acestor con- 
cursuri era clară, la fel ca şi atribuirea responsabilităților. O provocare insti- 
tuțională tipic direcționată a implicat Direcţia Sanitară a judeţului Suceava, 
care a chemat Bucureştiul să se angajeze într-o competiţie pentru 

„îmbunătăţirea indicatorilor demografici şi creşterea sporului natural al popu- 

laţiei”. Fiecare direcţie sanitară concura în următoarele categorii de activi- 
tate: „Depistarea precoce a gravidelor în primul trimestru de sarcină; 
efectuarea consultului ginecologic al femeilor din grupul fertil; realizarea 
în întregime a examinărilor medicale interdisciplinare pentru toate gravidele 
cu risc obstetric; catagrafierea şi dispensarizarea tuturor cuplurilor tinere 
fără copii [...] precum şi a familiilor cu puţini copii, în scopul intensificării 
acțiunilor educativ-sanitare pentru capacitatea lor la înfăptuirea politicii 
demografice; realizarea unui indicator de natalitate de minimum 20 la mie; 
naşterile să aibă loc, în proporţie de sută la sută, în unităţi sanitare; luarea 
măsurilor medicale şi educativ-sanitare corespunzătoare, astfel încît 
numărul întreruperilor de sarcină să nu depăşească 330 la mia de născuţi 
vii." Concursurile instituționale de acest fel au transfonnat strategiile 
politicii demografice în acțiuni obligatorii de propagandă cu rezultate mate- 
riale. Cei care primeau invitaţia de a participa la competiţie nu aveau drep- 
tul să refuze. Ceea ce părea a fi un concurs prietenesc între instituţii servea 
ca un mecanism în plus de exercitare a controlului politic. 

Examenele ginecologice, care au dobîndit notorietate internațională după 
căderea regimului, se bucurau de o atenţie specială în asemenea competiţii, 
ale căror rezultate erau popularizate prin presă. Un director al Direcţiei 
Sanitare Buzău se lăuda, de exemplu, că „cu ajutorul specialiştilor de obste- 
trică-ginecologie s-au realizat peste 34 000 de examene de specialitate celor 
peste 22 000 de femei încadrate în producţie"'”. în Botoşani, autoritățile 
se felicitau pentru că: 

Aproape 10 000 de femei între 20 şi 40 de ani au efectuat în anul 1983 în 

judeţul Botoşani un control ginecologic amănunţit, în scopul depistării precoce 

a cancerului de col uterin şi a cauzelor sterilităţii şi infertilităţii. In acelaşi timp, 

7 200 de tinere fete au participat la acţiunile educativ-sanitare „pro-familia”, 

în cadrul cărora li s-au prezentat răspunderile ce le revin ca viitoare mame, 

regimul de viață şi de alimentaţie al gravidei, consecinţele nefaste ale avortu- 
lui provocat asupra sănătăţii femeii. De o bună audienţă se bucură „şcoala 


mamei", numai în 1983 funcţionînd peste 600 de cursuri cu acest profil.'" 


Cu toate acestea, în Bucureşti, procentajele demografice cerute nu au fost 
niciodată obținute. Direcţia Sanitară municipală a fost acuzată de o slabă 
susținere a capitalului naţiunii; criticile se limitau la reproşarea formalis- 
mului în implementarea educaţiei sanitare şi în desfăşurarea controalelor 
medicale. Directorul Direcţiei Sanitare a subliniat în beneficiul celor aflați 
în subordinea sa — şi pentru propria sa protecţie — că deficienţele evi- 
dente în disciplina profesională şi în practică trebuiau rectificate şi că el 
era „ferm hotărît" să se îngrijească de acest lucru. Alocuţiunea sa, incluzînd 
acest avertisment colegial menit să-l pună şi pe el la adăpost, respecta normele 
discursului propagandistic. Era în joc viitorul naţiunii, la fel ca şi îndeplinirea 
obiectivelor politicii demografice stabilite de conducători. 


Cuvîntarea primului secretar al PMR, Gheorghe Gheorghiu-Dej, 


la Conferinţa Naţională a Femeilor, 1958. (Fotografie publicată cu permisiunea 
Departamentului Foto, ROMPRES, Bucureşti.) 


Rădăcinile ţărăneşti ale familiei: Nicolae Ceauşescu şi Elena Petrescu Ceauşescu 


împreună cu mamele lor, 1977. (Fotografie publicată cu permisiunea 


Departamentului Foto, ROMPRES, Bucureşti.) 


Mame alăptîndu-şi copiii într-o maternitate din Bucureşti, 
(Fotografie publicată cu permisiunea 


Departamentului Foto, ROMPRES, Bucureşti.) 


Mamă de tripleţi 
într-o maternitate 
din Bucureşti, 1984. 
(Fotografie publicată 
cu permisiunea 


Departamentului Foto, 
ROMPRES. Bucureşti.) 


A pe 


o 


e rai 


Conferinţa Naţională a Femeilor din 1985, avîndu-i în prezidiu 
pe preşedintele Ceauşescu, primul ministru Dăscălescu şi alți lideri. 
(Fotografie publicată cu permisiunea Departamentului Foto, ROMPRES, Bucureşti.) 


i 


Primirea soţilor Ceauşescu în judeţul Hunedoara. 
(Fotografie publicată cu permisiunea 


Departamentului Foto, ROMPRES. Bucureşti.) 


Ceauşescu foloseşte ocazia unei sărbători oficiale ca să laude „viitorul ţării” 
şi să-şi promoveze politica demografică. 
(Fotografie publicată cu permisiunea 


Departamentului Foto, ROMPRES, Bucureşti) 


Femei judecate pentru întrerupere ilegală de sarcină. 
(Fotografie publicată cu permisiunea 


Departamentului Foto, ROMPRES, Bucureşti) 


Cetăţeanul care a ridicat numărul populaţiei Republicii Socialiste România la 
20 de milioane este prezentat lui Nicolae Ceauşescu 
şi altor importanţi lideri politici, 1969. 
(Fotografie publicată cu permisiunea Departamentului Foto, ROMPRES, Bucureşti) 


_ĂE OPIURI AI AI A, 


Copil bolnav de SIDA, într-o casă de copii, Focşani, 1990. 


(Fotografie de Emilian Săvescu, publicată cu permisiunea fotografului; 
mulțumiri Ancăi şi lui Mihai Oroveanu, care m-au ajutat în obţinerea ei.) 


Un prînz la Casa Grădinari, 1990. 


(Fotografie de Isabel Ellsen, publicată cu permisiunea fotografului.) 


Copii ţinuţi afară, în ţarcuri, la Casa Grădinari, 1990. 
(Fotografie de Isabel Ellsen, publicată cu permisiunea fotografului.) 


Copiii „epocii de aur" Ceauşescu, la Casa Grădinari, 1990. 
Aproximativ 150 de copii între 15 luni şi 16 ani trăiau acolo în acelaşi timp; 
în 1989 au murit cam 40 dintre ei. 


(Fotografie de Isabel Ellsen, publicată cu permisiunea fotografului.) 

Criticile populare aduse propagandei 


Propaganda era tehnica principală folosită pentru a disemina în întregul 

sistem de stat ideologia oficială referitoare la politica demografică. Deşi 
diverse forme au fost elaborate astfel încît să corespundă cît mai bine pro- 
filului publicului căruia îi erau adresate, conţinutul propagandei a rămas 
neschimbat în politica acelei perioade. în consecinţă, în anii '80 materni- 
tatea şi familia cu mulți copii ajunseseră să domine cîmpul discursiv, punînd 
în umbră imaginile femeilor active din punct de vedere politic şi econo- 
mic. Unica excepţie se făcea pentru Elena Ceauşescu, tipul femeii socia- 
liste ideale care, în mod paradoxal, nu era şi tipul mamei ideale al unei 
familii cu mulţi copii. 

După cum a devenit deja limpede, aparatul propagandistic nu era per- 
turbat de asemenea inconsecvenţe. In anii regimului ceauşist, femeile erau 
lăudate în diverse ocazii pentru participarea lor la viaţa politică, econo- 
mică şi socială a naţiunii. Dar ele se puteau realiza deplin numai prin mater- 
nitate. Femeia-mamă era uneori completată în reprezentări prin celelalte 
roluri accesibile sexului ei, dar acestea nu puteau niciodată compensa rolul 
ei primordial, acela de a naşte şi a creşte copii. Cea mai bună opţiune pen- 
tru o femeie era întotdeauna maternitatea: 

Statisticile demonstrează că femeile care dau naştere mai multor copii, deşi 

sînt mai solicitate prin creşterea şi îngrijirea lor, sînt mai viguroase şi longevive 

decît cele care nu au copii. Naşterea determină modificări fiziologice, hormonale 
favorabile sănătăţii femeii. După naştere femeia atinge maturitatea frumuseţii 
ei. Apoi creşterea şi îngrijirea copiilor aduc satisfacţii tonice pentru psihicul 
femeii, bucurii care o stimulează şi o înnobilează!'"" 
Copiii erau necesari pentru aspiraţiile femeilor; ei erau mîndria şi bucuria 
lor. în acelaşi mod, copiii erau necesari pentru aspiraţiile statului socialist; 
ei erau şi mîndria, şi bucuria acestuia. în cinstea Zilei Internaţionale a 
Copilului, la 1 iunie 1989, Scînteia a publicat o sinteză a avantajelor oferite 
copiilor din România. A fost salutată „neobosita grijă cu care tovarăşul 
Nicolae Ceauşescu, tovarăşa Elena Ceauşescu şi partidul" îi râsfățau pe 
copiii României. Articolul de felicitare continua lăudînd faptul că: 

Aproape sută la sută din naşterile înregistrate anul trecut au avut loc în unităţi 

medicale specializate [...] în cele 12 169 grădiniţe se pregătesc pentru a deveni 

şcolari peste 831 000 copii. Peste 4,6 milioane de copii beneficiază de alocaţii 
de stat al căror cuantum a crescut în ultimii ani cu 25 la sută. Suma acordată 
de la bugetul statului ca ajutoare pentni mamele cu mulţi copii a crescut de la 

488 milioane lei în 1985 la 3,7 miliarde lei. De aceste ajutoare beneficiază 

anual 770 000 mame, faţă de 167 000 în 1985; familiile în care ambii soţi se 


află în producţie au la dispoziţie pentru copiii lor 919 creşe cu peste 89 000 


locuri. 

La vremea respectivă, bunăvoinţei familiei conducătoare a statului pater- 
nalist i se aduceau în mod ritual laude şi cinstiri. Repertoriul lozincilor era 
accesibil la cerere pentru ocaziile politice ritualizate. 

Dar relaţia dintre normele ritualizate — în ocurenţă, ritualizate prin pro- 
pagandă — şi practicile cotidiene nu este niciodată una directă. în cazul 
României din anii '80, cele două nu s-au întîlnit practic niciodată. „Epoca 
de aur" a lui Ceauşescu strălucea pentru cei legaţi de propriile lor fantasme 
ideologizate sau seduşi de reprezentările fanteziste ale aparatului de pro- 
pagandă. Privilegiile personale îi fereau de nemulțumire. Incapabili să-şi 
vadă umbra reflectată în oglinzile vieţii zilnice, ei îmbrăţişau realitatea ilu- 
zorie pe care le-o punea la dispoziţie, la cerere, propaganda. 

Majoritatea românilor nu se puteau sustrage însă necesităților existenţei 
cotidiene. Discursul propagandistic care alimenta „societatea socialistă mul- 
tilateral dezvoltată" nu-i hrănea spiritual sau material pe bărbaţi, femei şi 
copii, în special în timpul „epocii de aur" care a întunecat anii '80. O 
„scrisoare" către Moş Crăciun redă percepţia discordantă a vieţii în România 
lui Ceauşescu: 

Moş Crăciun, Moş Crăciun, 
Toţi îmi spun 

i „_C_ă eşti darnic şi eşti bun. 
Moş Crăciune, dacă vrei, 
Adu-ne puţin ulei. 

ș Şi de vii cumva pejos - 
a î Adu-ne şi zahăr tos. șa 
Şi chiar dacă o să plouă 
Adu-ne şi nişte ouă. 
Dacă treci prin vînt şi apă 
eX Adu-ne şi nişte ceapă. 
Ie Şi în loc de fulgi de nea “ 

Adu-ne nişte cafea. 

*e ue Dacă gerul va fi crunt . i 

i. X : Adu-ne şi nişte unt. „. 
E Şi de vrei s-avem noroc 
3 1 Să ne-aduci came de porc. 

Dacă vii cu săniuţa, 
Adu-ne şi hîrtiuţa, 
Ca măcar de Anul Nou 


Să ne ştergem la popoul! 


într-adevăr, cu cît viața devenea mai grea, cu atît mai amar şi mai muşcător 
era umorul politic, care-i ajuta pe români să îndure, făcînd haz de necaz. 
Umorul negru privind pronatalismul şi corpul politic era larg răspîndit, oferind 
o cale indirectă de exprimare o gîndurilor interzise public: „Un om stătea 
în central unui cvartal de blocuri şi striga: menstruaţie, menstruaţie... în 
jurai lui s-a adunat o mulțime uimită. Omul continua să strige. în cele din 

urmă, cineva l-a întrebat de ce strigă «menstruație». Exasperat, omul a 

răspuns: menstruaţie, demonstrație, cui îi pasă, numai să curgă sînge!" 
Textele literare care criticau regimul erau rareori publicate. Cu toate 

acestea, în 1984 Ana Blandiana, o poetă respectată, a scris un poem care 

critica strategiile brutale şi aparent iraționale aplicate de regim în dome- 

niul politicii demografice: 


Cruciada copiilor 


Un întreg popor 

Nenăscut încă, 

Dar condamnat la naştere, 

încolonat înainte de naştere, 

Foetus lîngă foctus, 

Un întreg popor 

Care nu vede, n-aude, nu înţelege, 

Dar înaintează 

; Prin trupuri zvîrcolite de femei, 

Prin sînge de mame 

Neîntrebate.'” 
întrevăzuse ea condamnarea la moarte pe care aveau să o primească mai 
tîrziu copiii nedoriți, condamnați la o luptă pentru supraviețuire compri- 
mată în zile, săptămîni sau cîţiva ani, ca o consecinţă a statisticilor referi- 
toare la SIDA în mod deliberat trecute sub tăcere? Cuvintele edificatoare 
şi îndurerate ale Anei Blandiana au ajuns la urechile surde ale regimului 
Ceauşescu. în pofida calităţii „extraordinare" a vieţii pe care o născocise 
aparatul propagandistic socialist, în 1989 România avea una dintre cele 
mai ridicate rate de mortalitate infantilă, ca şi cea mai mare rată a mortali- 
tăţii materne din Europa. Lipsa alimentelor, a căldurii şi electricităţii îi aduse- 
se României numele sinistru de „Ceauşwitz”. 

Discursul specific cultului personalității dezvoltat de Ceauşescu era 
utopic. Cetăţenilor României li se administrau raţii zilnice de fibre ideo- 
logice, dar majoritatea erau incapabili să digere hrana oferită de propa- 
gandă. Disimularea a devenit adjuvantul digestiei şi i-a pennis populaţiei 
să continue să funcţioneze, oricît de anevoios. 

Politica reproducerii în viaţa cotidiană 


Să ştiţi că rar au apelat [să întrerupă sarcina] la primii copii. Cele 
care veneau aveau doi-trei copii şi erau disperate.  Defoarte multe ori 
am cedat văzindu-le disperate. Te uitai, domnule, puteam şi eu pătrun- 
zind într-o casă să-mi dau seama de condiţiile materiale pe care le 
aveau... Citeodată mi-era... îmi spuneam: „Mă ard banii ăia pe care 
mi-i dau, pentru că probabil diseară nu au ce minca. ” Aşa că vă spun, 
femeile în disperare au făcut orice!! Au plătit foarte multe cu viaţa, să 
ştiţi.“ Sint tare curios dacă vreodată se vor publica adevăratele cifre ale 


mortalității materne! Prin întrerupere de sarcină! 


DR M., Interviu <" 


După cum s-a arătat pînă acum, statul socialist a încercat să distrugă în mod 
deliberat organizarea socială a vieţii cotidiene private şi să exproprieze 
aspectele ei cele mai intime. Statul socialist a intervenit în sexualitatea şi 
reproducerea umană, revendicîndu-le în interesul public al statului. 
Uzurparea autorităţii patriarhale în familie, mai ales a controlului de către 
bărbat al sexualităţii femeii, a condus şi la subordonarea bărbaţilor față de 
dorințele statului în privinţa reproducerii. Sistemul fonnal a transfonnat 
corpul uman într-un instrument. Corpul socialist era considerat ca fiind cel 
al unui muncitor lipsit de identitate sexuală din punct de vedere social. 
Utilizarea acestuia ca instrument era determinată mai curînd biologic decît 
social. Femeile erau înzestrate de natură cu capacitatea de a naşte copii; 
de aceea, biologia propriilor corpuri determina rolul lor esenţial în socie- 
tatea socialistă. Printr-un tertip al naturii şi îndeplinindu-şi obligaţiile mari- 
tale şi sexuale, bărbaţii contribuiau şi ei la reproducerea umană şi socială 
(în primul rînd în cadrul căsătoriei). Cei care nu realizau acest lucru pînă 
la o anumită vîrsta erau supuşi unei penalizări lunare, pentru că nu partici- 
paseră la reproducerea forţei de muncă socialiste. 

In orice fel s-ar fi exercitat dominaţia statului asupra existenţei cotidie- 
ne, acea viaţă era trăită în contextul familiilor, al prietenilor, şcolii şi locu- 
lui de muncă. lar viața trăită — mai degrabă decît cea formalizată prin 
construirea ideologică a persoanei socialiste — era împărțită pe sexe şi 
avea o determinare culturală. Femeile din România lui Ceauşescu au fost, 
în virtutea corpurilor lor, victimele directe ale politicii pronataliste; dar nici 
bărbaţii nu au rămas imuni la exigenţele directivelor socialiste. 
Heterosexualitatea ca normă culturală (şi politică) a angajat deopotrivă băr- 
baţii şi femeile în reproducerea familiei. Familia, ca obiect principal al 


AMINTIRI AMARE 169 


transformării socialiste, a devenit, în mod ironic, o sursă a solidarității umane 
împotriva eforturilor statului de a submina această venerată instituţie cul- 
turală, într-adevăr, intruziunea statului în sfera privată a întărit fără să vrea 
relaţiile interpersonale în unele privinţe, în timp ce în altele le-a slăbit. De 
exemplu, pe măsură ce lipsurile s-au adîncit, iar conţinutul şi obligativi- 
tatea Decretului 770 au devenit mai represive, indivizii şi-au folosit relaţi- 
ile personale în efortul de a asigura cele de trebuință familiei şi de a ajuta 
femeile (de obicei prin rude şi prieteni) să scape de sarcinile nedorite. Dar, 
supuşi presiunilor, aceiaşi indivizi se reclamau unii pe alţii la Securitate, 
încercînd să-şi protejeze astfel propriile interese. 

în consecință, familia asigura un refugiu ambivalent din calea statului.! 
(Această dinamică era în mod similar valabilă şi pentru rețelele personale 
stabilite în cadrul economiei secundare.) Ambivalența provenea din 
mecanismele instituite de aparatul represiv al statului pentru a induce teama 
ca monedă de intermediere în relaţiile personale, avînd drept rezultat atomi- 
zarea socială. în sfera publică predomina lipsa de încredere. Pătrunderea 
statului în intimitatea vieţii de familie a contribuit la erodarea în continu- 
are a vieţii private. Sexualitatea se împletea cu tensiunea. Manipularea ei 
de către stat măcina încrederea din interiorul cuplurilor, făcînd de multe 
ori din viața sexuală un teren de intens conflict.! 

Arhitecţii represiunii exercitate de stat înțelegeau prea bine vulnerabili- 
tatea corpului şi sufletului uman, precum şi roluljucat de încredere în relaţi- 
ile umane. Faptul că doctorii erau puşi să medieze între stat şi necesitățile 
sanitare vitale ale populaţiei nu era întîmplător.' Doctorii, în mod special, 
beneficiau de încrederea (şi dependenţa) pacienţilor lor. Cunoaşterea ştiinţi- 
fică a misterelor corpului uman le conferea doctorilor o putere enormă asupra 
celor pe care îi îngrijeau. (Mulţi au abuzat de această putere; alţii au folosit-o 
cît au putut mai bine.) Autorităţile statale admiteau că trebuia asigurat devota- 
mentul profesiei medicale şi de aceea au început de timpuriu să-şi exercite 
în mod dramatic voinţa. Arestările şi judecarea publică a doctorilor care nu 
se supuneau legii au completat efectul scontat de a-i descuraja pe ceilalți 
să-şi rişte cariera şi viața personală. Mai tîrziu, edificiile juridice şi insti- 
tuționale făurite pentru a menţine controlul asupra personalului medical au 
reuşit să obţină complicitatea majorităţii, într-o măsură mai mare sau mai 
mică. 

Sistemul oficial opera pornind de la prezumția că cetăţenii, urmărindu-şi 
cele mai raţionale interese, vor adera la directivele statului. El presupunea 
de asemenea interpretarea întocmai a acestor directive. Totuşi, cei care tră- 
iau în cadrul ierarhiei relaţiilor cotidiene au învăţat nu numai regulile, ci 
şi parametrii riscurilor asociate încălcării lor. Diversele legi şi decrete au 
furnizat doctorilor cheia modului de a le ocoli — cu alte cuvinte, cînd şi 
cum puteau declara că o femeie a suferit un „avort spontan", deşi nu era 

adevărat. Adeseori doctorii au manipulat sistemul cu succes. Dar şi ei erau 

oameni, ceea ce însemna că tot de multe ori luptele interpersonale şi pro- 
fesionale pentru putere serveau ca bază pentru denunţarea şi arestarea 
colegilor. 

Unii medici aveau prea multă încredere în capacitatea lor de a eluda 
legea. Indiferent de motive — recompensa atractivă pentru riscul de a încăl- 
ca legea nefiind cel mai puţin important dintre acestea —, ei se trezeau 
uneori înşelați de manevrele statului, care erau ample, cuprinzătoare şi pro- 
funde. Scutierii statului îşi urmăreau scopurile cu tenacitate, adesea cu rău- 
tate. Intimidarea, şantajul şi frica erau metodele preferate pentru cumpărarea 
cooperării şi depistarea numelor sau a reţelelor de persoane implicate în 
activităţi legate de întreruperea ilegală a sarcinii. în multe cazuri, femeile 
care recurseseră la avorturi ilegale acceptau să colaboreze cu poliţia, obţinînd 
în schimb o reducere a propriei pedepse la un nivel simbolic. 

Acest capitol prezintă fragmente ale unor ample interviuri luate românilor 
cu privire la strategiile politicii demografice ale căror efecte le-au resimţit 
în viaţa cotidiană. Instituţionalizarea legislației pronataliste urmărea con- 
trolarea practicilor reproductive ale populaţiei României; dar indivizii se 
opuneau intervenţiei statului asupra corpurilor lor. Oamenii se zbăteau între 
directivele oficiale impuse prin decrete, legi, proceduri instituţionalizate şi 
propaganda prezentată mai înainte, încercînd să convieţuiască pe cît posi- 
bil cu sistemul. Structurile şi relaţiile formalizate prin intermediul cărora 
trebuia să se desfăşoare viaţa zilnică erau adesea subminate de interesele 
neoficiale, personale. 

După cum au explicat clar cei ce vorbesc în acest capitol, rezistența față 
de politicile pronataliste a implicat din partea medicilor şi a altor categorii 
ale personalului instituţiilor, a femeilor, familiilor, prietenilor, cunoştinţelor 
şi chiar a persoanelor necunoscute „mii de micropractici, lupte, strategii şi 
contrastrategii"!. Exactitatea amintirilor lor — colective şi individuale — 
este supusă procesului de reconstituire a întîmplărilor semnificative, sau poate 
doar a celor tolerabile, prin care au trecut. Acest proces este supradetermi- 
nat pentru aproape toţi oamenii din fostele ţări socialiste, al căror mod obişnuit 
de viață a fost mai mult sau mai puţin distrus de prăbuşirea comunismului. 
De multe ori, raţionalizarea şi autoînşelarea au devenit prieteni buni în încer- 
carea de a pătrunde sensul experienţelor de viaţă. Fiecare dintre reprezen- 
tările realităţii sociale oferite de naratori poartă cu sine „mai multe înţelesuri 
potenţiale, dar nici un răspuns definitiv”. Relatările angajează multiple 
niveluri semantice. Contextul în care fiecare şi-a trăit viaţa a fost descris în 
capitolele anterioare. Oameni diferiți au înțeles în mod diferit şi contradic- 
toriu acelaşi sistem. Unii s-au implicat fățiş în complicitatea cu acesta; alții 
au făcut-o implicit. Unii şi-au asumat riscuri; alţii însă au fost doboriîți de 


opresiunea socialismului românesc. 

Istorisirile personale din acest capitol constituie microistorii ale vieţii 
cotidiene din timpul regimului Ceauşescu. Ele abundă în continuităţi şi con- 
tradicţii. Au existat puţini eroi de-a lungul anilor dominaţiei comuniste în 
România. Majoritatea oamenilor au încercat pur şi simplu să-şi ducă viața 
astfel încît să reducă la minimum dificultăţile existenței zilnice într-un mediu 
evident represiv. Complicitatea cu dictatura lui Ceauşescu s-a manifestat 
atît prin tăcere în public, cît şi prin retragerea în ceea ce mai rămăsese din 
intimitatea sinelui, precum şi prin compromisuri active, faustiene cu mînu- 
itorii puterii. 


OPINIILE DOCTORILOR: SPECIALIŞTII VORBESC 


Pentru că medicii au acționat ca intermediari între cuprinzătoarea sferă 

publică a statului şi viața privată, ca şi între organismele publice şi cor- 
purile cetățenilor, voi prezenta mai întîi comentariile şi opiniile lor despre 
pronatalism.' Ei s-au referit la o varietate de probleme, de la educaţia sex- 
uală, relaţiile medic-pacient şi practicile instituționale, pînă la examenele 
ginecologice, metodele de efectuare şi raportare a întreruperilor de sarcină, 
respectarea şi eludarea legii. Aproape toţi doctorii au subliniat că puţini 
dintre ei erau dispuşi să-şi rişte existenţa dincolo de un anumit punct. De 
asemenea, ei au afirmat la unison că femeile ajungeau la spital de obicei 
după ce comiseseră întreruperea de sarcină — deci ca urmare a unui avort 
incomplet care produsese infecții sau complicaţii. In multe cazuri, medicii 
nu le mai puteau salva. Faptul că spitalul funcţiona ca o ultimă resursă a 
femeilor evidenţiază frica şi disperarea care le îndemnau să-şi rişte viaţa. 
Din aceste reflecţii asupra metodelor folosite de medici pentru a învinge 
sistemul în propriul lui joc de manipulare reiese o anumită coerenţă. Deşi 
personalul medical avea de multe ori succes, norocul nu-i surîdea întot- 
deauna şi uneori medicii erau arestaţi şi condamnați la detenţie. Prezint pe 
larg în acest capitol cazurile a doi medici închişi pentru acuzaţii legate de 
întreruperile de sarcină. 


"'e Despre sănătate şi educaţia sexuală 


Dr N.D. 
(născut în 1943, bărbat, ginecolog) 


Chiar doctorii care făceau politică şi care au ajuns foarte bine pe considerente 
politice, în sinea lor ei credeau în contracepţie şi ştiau ceva despre contracepţie. 
Şi nu ştiu dacă au fost foarte mulţi doctori care au făcut propagandă anticon- 
traceptivă. într-adevăr, oameni în totală necunoştință de cauză, dar doctori gine- 


cologi, care aveau cît de cît noţiuni de contracepţie, eu sînt convins că n-au 

făcut. Am fost şi cu în fabrică şi colegii mei, că în fabrică nu s-a făcut... nimic 


care să dăuneze sănătăţii sau demnităţii femeii. Te duceai în fabrică să faci un 
consult medical, să depistezi un cancer, să depistezi o afecţiune ginecologică, 
să internezi o bolnavă s-o operezi, de ce să n-o spui şi pe asta? Dar nu te duceai 
să faci educaţie din aceasta... demografică, în sensu' ca să creşti natalitatea. 
Eu cred că nici un doctor n-a făcut aşa ceva... Doctorii le ajutau pe cît puteau. 
Atuncea erau măcar metodele astea de contracepţie naturală, şi dacă doctorul 
cît de cît ştia, erau femei care avuseseră nu ştiu cîte avorturi, unele foarte grave, 
care puseseră viaţa în pericol, îi spuneau: „Draga mea, fă ceva să nu mai rămii 
gravidă!" Şi ea, dacă era destul de conştientă şi avea destul... discemămînt, 


făcea ceva ca să nu mai ajungă la tragediile la care au ajuns unele femei. 


Dr MB. 


/născut în 1944, bărbat, obstetrician-ginecolog) 


în acţiunile de educaţie sanitară din întreprinderi le ofeream femeilor infor- 
mațţii, nu în mod direct, pentru că binevoitori se găsesc întotdeauna, dar într-o 
altă formă." Le făceam un calendar pe tablă şi le explicam care-i perioada fer- 
tilă. Noi le spuneam că, dacă doriţi o sarcină, atunci să aveţi contact.în perioa- 
da cutare. Dacă nu doriţi o sarcină, să nu aveţi contact în perioada cutare. Mai 
mult, dacă doriţi să aveţi un copil şi deci aveţi un contact în perioada de inten- 
să activitate hormonală, atunci nu trebuie să faceţi în această perioadă irigaţii 
[spălaturi] vaginale cu o soluţie foarte slabă de oţet ca să râmîneţi însărcinată. 
Nu folosiţi prezervativul, nu folosiţi ovule spermicide dacă doriţi un copil." 

Chiar a fost un moment amuzant cînd am făcut o astfel de acţiune la [o 
întreprindere], cînd cineva s-a ridicat şi a cerut lămuriri [ce să facă] să evite 
[sarcina]. Şi atunci colegele din sală i-au spus să steajos şi să asculte mai bine 
ce spune domnul doctor. Mai ales că de cele mai multe ori în astfel de acţiu- 
ni eram însoţiţi de secretara de partid cu problemele sociale de sector (care tre- 
buia să asigure desfăşurarea acestor prelegeri) şi de reprezentanţi ai procuraturii 
sau miliției, dar cu care am conlucrat foarte bine... 

Am convingerea că femeia care vroia să scape de sarcină scăpa, din păcate 
chiar cu riscul vieţii. însă ignoranţa era foarte mare. Am avut un caz, o fală de 
15 ani care a venit într-o stare gravă. Am salvat-o, dar i-am făcut histerectomie. 
După cîtva timp a venit la mine să-mi spună că ea nu are menstruaţie. l-am 


explicat de ce, şi m-a întrebat că ea, dacă vrea să aibă copii, n-o să mai poată? 


Dr CV. 


mm 


(născută în 1926, femeie, obstetrician-ginecolog) . „. » 


în toate şedinţele de partid la care mă duceam să vorbesc de educaţia sanitară, 
eu explicam necesitatea bărbatului de a avea act sexual, dar că femeile nu tre- 
buie să fie closet pentru bărbaţi; că orice bărbat, oricît ar fi de democrat, [...] 
este un egoist şi un ambițios şi el vrea ca nevasta lui să fie virgină [...]. Că, 


de fapt, organele genitale sînt şi organe de procreere. 

: Despre doctori şi pacientele lor . 


DiT.G. +-.!-. 


(născiit în 1926, bărbat, obstetrician-ginecolog) 


Sigur că medicul a încercat să ajute femeile. Dar nici unul nu-şi risca viaţa. 
Cei care au avut trei-patru condamnări sînt cei care făceau avortul pe „para- 
le". Nu trebuie confundat acest lucru cu actul umanitar. Mortalitatea prin avort 


era foarte mare la muncitoare, casnice, şi mică la intelectuale." 


G.N. 


(născută în 1943, femeie, asistentă medicală) 


Era un doctor care numai de mila lor făcea [chiuretaje], Mi-aduc aminte, eram 
într-o cezariană odată şi vine cineva şi spune: „Domnu' doctor, ştiţi că este o 
asistentă de la etaju' 13, e în hemoragie şi nu vrea s-o interneze!" „Ce?!! In 
două minute, pe răspunderea mea o internaţi şi o rezolvaţi!” Altu' dacă era 
u...zicea: „A, că nu aparţine de noi, că-i periculos, că nu ştiu ce..." Adică, 
în fața jurămîntului care l-ai făcut, ai obligativitatea prima dată de a da asis- 
tență, de a scăpa femeia, şi după aia s-o iei la bani mărunți! Da' nu cum se 
făcea [...] Prima dată cum ţi-a venit femeia, anunţai procuratura. Şi dacă procu- 
ratura zicea „începe!" — chiuretai; dacă zicea că „Nu începe", nu chiuretai. 


Pentru că era procuratura de noapte, 24 din 24 de ore, ce mai... 


Despre examenele ginecologice 


Dr M.B. 


O altă categorie de acţiuni a reprezentat-o controlul periodic preventiv din între- 
prinderi. Şi aici aş vrea să insist. S-au făcut afirmaţii de tot felul... Dacă l-ai 
făcut [controlul ginecologic] să depistezi o sarcină, înseamnă că ţi-ai încălcat 
deontologia. Dacă l-ai făcut în contextul unui screening de masă''... Acest con- 
trol a fost făcut în ideea depistării precoce a afecţiunilor genito-renale. Eu vă 
stau la dispoziţie cu datele. Se efectuau cam 10 000 de examene ginecologice 
pe an. E drept că forma acestor acţiuni avea aerul de a fi punitive, femeile fiind 
aduse în mod organizat... Din punct de vedere demografic este mai mult decît 
amuzant să crezi că un astfel de screening periodic îţi poate mări indicele de 


natalitate... 


T.1.S.-ul s-a introdus în spital în '82. lar pînă în '81 aşa făceam la broască [tes- 
tul Gagli-Manini]... T.I.S.-ul făceai la cerere. Nu se făcea, n-aveai cum să faci 


obligativitate. Nici pe broască nu aveai cum să faci... Ce se făcea, de exem- 

piu, cît am fost eu la policlinică, se făcea controlul periodic. Controlul peri- 
odic nu aveai cum să impui; îl făceai o dată pe lună sau o dată la trei luni; 
aveai obligativitatea, cele care erau cabinetele de întreprindere, să faci con- 
trolul periodic al femeilor [prin tact vaginal]. Nu foloseam T.1.S.-ul; T.I.S.-ul 
nu se putea folosi la capacitatea femeilor, că nu aveai, că nici broaşte, că broaşte 
nu poli să faci decît în perioada de rut, atunci nu se mai putea. Dar acum se 


lucrează numai pe T.I.S. 


P.V. 
(născut în 1951, bărbat, biolog) 


în Laboratorul de Imunochimie al Institutului Cantacuzino s-a pus la punct prin 
anii '80 o trusă pentru diagnosticul precoce al sarcinii prin mijloace imuno- 
logice, înlocuind metoda cu broasca. Metoda în sine consta în detectarea proges- 
teronului în urina femeii însărcinate. [Pentru efectuarea probei] | ml de urină 
este suficient. Testul se poate utiliza începînd cu săptămîna a treia de sarcină. 
Costul lui nu este ridicat şi se pot face sute de astfel de tesle pe zi. Testul era 
produs numai cu materiale indigene. (Poate fi găsit în Nomenclatorul de pro- 
duse al Institutului în anii 1984-1989, perioada în care se producea în cantităţi 
apreciabile, cînd devenise unul din produsele foarte importante pentru buge- 
tul Institutului.) 

Comercializarea acestei truse nu era liberă. Adică nu putea fi găsită în far- 
macii. Vînzarea ei era dirijată cred prin Direcţiile Sanitare sau de Ministerul 
Sănătăţii. După opinia mea, T.I.S.-ul era utilizat masiv o dată cu campaniile 
aşa-zise de „depistare a cancerului de col uterin" care aveau loc în întreprinderile 
în care femeile aveau o pondere mare în personal.'* Sc bătea moneda pe con- 
trolul periodic preventiv [la fiecare trei luni] făcut de echipe de medici şi cadre 
medii, care făceau controale vizuale ale colului în cabinetul dispensarului de 
întreprindere. în cazul acestui consult, fără să li sc spună, li se cerea şi o probă 
de urină pentru analiză. Femeile se supuneau din două motive: din maniera 
autoritară prin care li se cerea — „Uite o sticluţă; mergeţi şi faceţi pipi, hai, 
repede, că mai avem atîtea de făcut” — şi din necunoaşterea existenţei unei 
astfel de truse (nefiind popularizată decît printre profesionişti), şi nici chiar toţi 


medicii din maternităţi nu ştiau de astfel de truse. 


Dr K.B. 


(născută în 1957, femeie, obstetrician-ginecolog) 


T.1.S.-urile, [folosite] obligatoriu la toate femeile aflate în maternitate, erau în- 


tr-adevăr [mijloace] de depistare de sarcină. 


Dr T.G. 


Controlul ginecologic periodic făcut corect este un lucru foarte bun. Dar dacă-l 
faci să o prinzi pe femeie cu un uter mare, este o porcărie. Cum în condiţiile 
politicii excesiv pronataliste scopul urmărit ar fi putut fi cel din urmă, trebuie 
subliniat umanismul de care au dat dovadă foarte mulţi medici, nedeclarînd 


sarcinile depistate la control, dacă nu aveau acordul femeilor în cauză. Pe de 

altă parte, controalele au arătat cît de afectată era condiţia femeii, sănătatea ei, 
de calitatea precară a condiţiilor de viaţă. Foarte multe femei prezentau afecţi- 
uni ginecologice a căror cauză era lipsa de igienă. Nu mă refer la lucrurile arhi- 
cunoscute: lipsa căldurii, a apei calde, a electricităţii, a săpunului, a detergenţilor 
etc. etc. Dar nu se ştie de ce, poate ca urmare a indicaţiilor referitoare la obliga- 
ţia întreprinderilor de a „economisi materia primă" şi în special metalul, nu 
s-au mai fabricat nici... irigatoare." 

Cînd presa occidentală a făcut atîta caz pe seama controalelor periodice, a 
omis un aspect. Şi anume, gradul înalt de formalism care caracteriza aceste 
acțiuni. Aşa se şi explică de ce, în practică, controalele nu au fost percepute 
ca un mijloc prin care femeile erau terorizate.'' Sigur că o anumită teamă exista. 
Dar teama devenise endemică, ne acomodasem cu ea. Se miza pe faptul că cei 
mai mulţi doctori sînt medici şi nu poliţai. Formalismul controalelor rezulta 
din modul cum erau organizate şi datorită lipsei condiţiilor necesare desfăşurării 
unei expertize reale. Cînd în douâ-trei zile trebuia controlat personalul femi- 
nin dintr-o mare întreprindere din industria uşoară, practic este greu de crezut 
că i se putea face un tuşeu vaginal fiecărei femei. Dispensarele de întreprinderi 
erau modest dotate, iar medicii care aveau obligaţia să efectueze controlul nu 


erau scutiţi de îndatoririle lor uzuale." 


Dr Cv. 


Nu e adevărat că medicii au făcut controale ginecologice la trei luni! Dar dădeau 
în scris minciuna, cifric, făceau rapoarte mincinoase... M-am ridicat odată în 
şedinţă şi le-am spus: „Da' nu pot să le organizez la trei luni, pentru că, dacă 
organizez la trei luni şi bag două degete, fac un examen incorect şi îmi pierd 


prestigiul profesional!" 


Despre metodele contraceptive 


Dr T.G. 


Pe vremea lui Ceauşescu se spunea că ginecologii fac avorturi, fără să se ţină 


seama că noi chiuretam resturi, nu făceam avorturi. 


DrM.B. 


Contracepţia naturală folosită la noi: calendarul, prezervativul, folosirea curbei 


termice. 


Dr T.G. 


în farmacii, nu prea mai era chinină, pentru că farmacistele făceau pilule cu 
chinină şi le puneau în vînzare. Se folosea felia de lămîie, şi, cel mai mult se 


folosea coitul întrerupt, atunci cînd bărbatul îl accepta." 

[Metoda calendarului], doamnă dragă, nu era deloc de dorit, fiindcă meto- 
da calendarului singură nu este suficientă. Ea trebuie acompaniată cu curba de 
temperatură. Adică în fiecare dimineaţă să-şi noteze temperatura corpului. 
Reînceperea vieţii sexuale se ia în momentul în care e sigur că ovulaţia a avut 
loc şi temperatura bazală a crescut [...] La noi intervine un fapt, primul: nenoro- 
cirea femeii care-i atît de muncită şi n-are timp ca dimineaţa să-şi mai ia tem- 
peratura bazală, că trebuie să-i scoale, să-i spele, să dea de mîncare la copii, 
la bărbat şi aşa mai departe, pe de o parte, iarpe de altă parte este marea, marea 
tragedie a acestei femei, care are încă o pudoare cum nu o găseşti la alte femei. 
Şi atuncea faţă de soţ nu-şi ia temperatura bazală... 

Pilulele ruseşti care erau comercializate la piaţa neagră înainte de 1989 erau 


foarte proaste; provocau sîngerări mari. 


DrM.oe 


(născut în 1927, bărbat, obstetrician-ginecolog) 


[Femeile îşi provocau singure întreruperea sarcinii] în primul rînd prin ruperea 
membranelor... Astea le-au periclitat, de aia au fost atîtea sindroame toxice 
infecțioase care au dus la insuficienţă renală acută prin moartea pacientei. Pentru 
că ruperea membranelor nu se putea face decît după trei luni jumate, patru, a 
sarcinii. [...] Şi... oricîte... măsuri de sterilizare erau folosite, era imposibil 


să dezinfectezi, avînd în vedere că lichidul amiotic era cel mai bun remediu 


de însămînţare. [...] [îşi provocau] cu fel de fel, cu ce... cu ce nu vă puteţi 
dumneavoastră imagina, cu igliţă, cu fus, cu... îşi introduceau oleandru, care 
ducea, la fel, la insuficienţă renală, îşi introduceau hrean... fel şi fel de sub- 


stanţe toxico-septice. Şi prin alte manevre, cu degetul. [...] în disperare făceau 


orice." 


DI'N.D. 


Şi la noi, şi peste tot există metode de contracepţie naturală. Şi o femeie care 
este foarte bine motivată ca să nu rămînă gravidă şi îşi cunoaşte corpul ei şi 
reacţiile corpului ei, chiar fără să aibă o educaţie medicală sau biologică sau 
de altă natură, ştie perioada cînd poate să rămînă gravidă sau nu; atuncea ea 
evită această perioadă. Şi nu trebuie să aibă foarte multă şcoală ca să ştie să 
folosească metoda calendarului... Unele femei mi-au spus că cunosc aşa de 
bine perioada de ovulaţie şi ştiu cînd să aibă contact să rămînă gravide... Atuncea 
prin metodele acestea naturale, cînd are o menstruaţie normală şi ar vrea şi 
doreşte, poate să-şi controleze fertilitatea. 

Eu am făcut un studiu imediat după revoluţie cu studenţii mei şi am între- 
bat şi în fabricile unde mergeam la consultaţii, şi chiar în spitale. Şi am între- 
bat ce-au folosit şi într-adevăr pe primul loc au folosit calendarul şi coitus 


interruptus. într-adevăr, cu rezultate foarte bune. [...] Dacă cuplul le accepta 


aceste metode], pentru că asta presupune un cuplu tînăr, motivat, să vrea şi 
soțul, şi ea. 
[...] Este foarte clar că populaţia României mai mult de doi copii nu vrea 


deloc! Orice ar face politica, nu a reuşit să înlăture acest lucru. Şi n-o să reuşească! 

DrC.V. «+ 


Am dat anticoncepţionale pînă prin '85 reţete [făcute de noi]; [...] compoziţie 
cu chinină... Da, unele femei au folosit pietre de sare (sare de mină), numai că 
ustura. Altele, cum tocmai a spus soțul meu, puneau ţuică pe nişte vată şi o 
băgau înăuntru. [Soţul doctoriţei CV. observase că oltencele foloseau această 
metodă: ţuica oltenească este slabă, o bagă-năuntru şi atunci în faţa colului 


uterin vine vata şi bărbatul termină în vată... şi nu rămîne gravidă niciodată.] 


Despre practicile abortive: 


. avortul provocat, spontan şi terapeutic 


DI'N.D. 


în ceea ce priveşte avortul în România, doctorii sînt foarte antrenați în a face 
aceste chiuretaje şi aceste avorturi. Numărul mare de chiuretaje care se făcea 
înainte de 19809, chiar în condiţiile în care era prohibit, şi erau avorturi grele, 
incomplete, care presupuneau un bun meşteşug al celui care le face... Şi acuma 
numărul mare [de avorturi] care este îl face pe doctor să fie foarte bine antre- 
nat. Şi atuncea foloseau înainte chiuretajul clasic cu chiureta, şi pe care toţi 
care îl fac după 2-3 luni, poate nu învaţă ceva medicul stagiar sau secundar 
după doi, trei ani de stagiatură, dar ca să facă un chiuretaj din ăsta, sigur învaţă, 
să ştie foarte bine! Şi acuma are foarte multe chiuretaje şi ştie să facă foarte 
bine: clasicul chiuretaj cu chiureta, dilataţie şi evacuare, şi întreruperea de sarcină 
prin evacuare cu vacuum aspirator, care a fost foarte uşor asimilată de doctorii 
noştri, care dacă făceau înainte cu chiureta, acum le e foarte uşor să facă cu 
această aspirație. înainte nu exista această metodă la noi, numai ce-am văzut 
în cărţi. Şi acuma în multe din clinicile din Bucureşti se face această metodă 
care este mai rapidă, mai curată, mai lipsită de riscuri, de riscuri intraopera- 
torii şi de riscuri imediate sau tardive. Deci este o metodă mai bună. Dezavantajul 
acestei metode cu aspirație față de cealaltă este că nu se poate face decît pînă 
la o anumită vîrsta de sarcină, pînă la trei luni de zile. După aceea, se face în 
continuare acest chiuretaj cu... chiuretajul clasic... Oamenii noştri sînt foarte 
bine antrenați şi fac chiuretaje pînă la 4 luni, cînd scot un... copil cu un cap 
de vreo patru-cinci centimetri, şi sigur că astea sînt chiuretaje care au riscuri 
mari, dar vă spun sînt foarte mulţi oameni bine antrenați care fac, din neferi- 


cire, sau din fericire greu să spun... 


DrT.G.!. 

Metoda de aspirație este mai bună fără discuţie. Asta e în veci dovedit, cu corec- 
tivul care se face, fiindcă şcoala românească de ginecologie, din cauza prac- 
ticii excesive a avortului, are o şcoală foarte bună. Şi atuncea e normal că, după 
aspirație, eu personal fac dintotdeauna un mic control cu o chiureta mică, să 
nu rămînă resturi. lar tot ceea ce trebuie făcut, trebuie făcut cu o informare 
fantastică, iar pe de altă parte, o dată cu această informare trebuie neapărat, 


dar neapărat să se înceapă o metodă contraceptivă fantastică. Nu există un prag 

peste care avortul ar constitui un risc pentru sănătatea femeii. Ce se ştie este 
că, cu cît sînt mai multe avorturi, cu atît riscul de accident este mai mare, dar 
nu este obligatoriu... 

Deşi avortul este liberalizat, mai avem încă decese materne datorate avor- 
tului empiric.” Pentru grupurile sociale defavorizate, chiar şi prețul actual [în 
1992] al avortului, de 500 de lei, este mare. Avortul se face în spitale mari care 
sînt în oraşe. Femeile de la ţară trebuie să vină deci la oraş: timp, bani în plus, 


stres. Este preferată provocarea de avort în condiţiile dinainte de 1989. 


DrM.B. 


Cei care făceau [avorturi ilegale] proveneau din toate categoriile socio-profe- 
sionale, considerînd că dacă ştiau să introducă o sondă se şi pricepeau, şi pen- 
tru că era foarte rentabil să practici avortul.”' Luaţi datele de la procuratura 
generală şi o să vedeţi cu surprindere, nu mai ştiu în ce an — 1987, 1988 —, 
au fost 1 700 sau 1 800 de cazuri [judecate] de provocare ilegală de avort pă 
țară. O să găsiţi cu stupoare numai vreo 15 sau 20 de cadre medicale, adică 
medici, asistente, surori, moaşe la un loc. Cunosc cazuri de ingineri care făceau 
întreruperi ilegale de sarcină. 

S-a produs de-a lungul timpului o modificare a patologiei de avort. Şi asta 
datorită faptul că au venit pe „piaţa avortului” din ce în ce mai mulţi nespe- 
cialişti. Dacă la începutul anilor '70 veneau femeile cu sîngerări uşoare, le chiu- 
retam, le ţineam o zi, două în spital şi plecau bine mersi acasă. în anii '80, din 
ce în ce mai multe cu injecții, stări grave, patologii în faze avansate.) 

[în legătură cu avortul terapeutic] cred că modificările din 1985 ale vîrstei 
[femeia să aibă 45 de ani] şi ale numărului de copii [cinci] au fost o acţiune 
punitivă împotriva femeilor, pentru că data la care a fost modificat decretul a 
fost pe 25 decembrie. Am participat şi eu la o şedinţă la Ministerul Sănătăţii 
în 1985, cînd s-a rediscutat lista afecţiunilor pentru care era indicat avortul. 
Modificările aduse au constat în faptul că s-a redus numărul de pagini [al decre- 


tului publicat],, dar s-a extins lista afecţiunilor. 


DiT.G. 


O modalitate de provocare a avortului era următoarea: se scotea sîrma dintr-un 
fir conducător [...] Se introducea tubul de nailon în uter şi se introducea alcool 
sau penicilină. Era o mare prostie, fiindcă alcoolul provoca necroze; penicili- 
na făcea dezlipiri, dar oul rămînea acolo şi se infecta [rezultînd în septicemie]. 

Lista afecţiunilor [pentru care se putea obţine avortul legal] era, chiar după 
1985, foarte mare, dar, din păcate, o femeie tînără nu are prea multe boli. Dacă 
o femeie cunoştea un doctor, el se preocupa să găsească o soluţie. Dar asta era 
valabil pentru persoane privilegiate. Marea masă a femeilor recurgea la provo- 


care." 


D'N.D. 


Acuma vreau să vă zic că toate-şi provocau. Nu era femeie care să... nu doreas- 
că să aibă o sarcină şi să nu se ducă să-şi provoace, deci... ne ascundeam după 


deget, dar tot ce venea ca avort într-un spital era la noi provocat. Adică era 

sută la sută! Poate într-adevăr nu sută la sută — sînt şi avorturi spontane —, 
dar cine nu dorea, se ducea şi-şi provoca, şi venea cu sîngerare. Cu sîngerare, 
cu febră, cu infecţie, deci cu nişte complicaţii. Şi în momentu' cînd venea cu 
un avort din acesta, cu complicaţii, erai obligat ca aceste complicaţii să nu meargă 
mai departe şi să pună în pericol viaţa femeii, sau integritatea ei corporală ca 
să zicem aşa. Erai obligat ca să faci un chiuretaj. Pentru acest lucru, ca să faci 
chiuretajul, trebuia la început ca să fie o comisie formată din doctorii de gardă, 
pentru că trebuia să fie trei semnături, în ideea ca nu cumva să se întrerupă 
vreo sarcină care ar fi putut să fie bună, şi să se anunţe procuratura. [...] în 
'85, s-a strîns şi mai mult şurubu', dar vreau să vă zic, că chiar dacă s-a strîns 
şurubu', pînă la sfîrşit tot o formalitate era, că ea tot se ducea să-şi facă, ea 
venea cu o sîngerare şi pînă la sfîrşit ea tot scăpa de sarcină! Deci cine crede 
şi cine [...] consideră că s-a reuşit să se crească natalitatea prin mijloacele aces- 
tea coercitive — este absolut o poveste. Dacă ea venea şi venea cu o sîngera- 
re mai mică şi comisia respectivă nu era destul de inteligentă să gîndească că 
femeia asta nu vroia să facă copilul, îi spunea: „Dragă, nu pot să te chiuretez, 
că sîngerarea este mică, deci nu pune în pericol viaţa ta, şi-atuncea te duci 
acasă şi ţii copilu'." Urmarea era că ea venea peste două zile sau peste trei săp- 
tămîni cu o sîngerare mai mare, sau urmarea mai tragică era că venea cu un 
avort provocat, cu un avort provocat grav, care ducea adică la mutilarea femeii, 
sau chiar la moartea femeii! Erau trei sute, patru sute de femei care mureau pe 
an din cauza avortului. 

Pînă la urmă se ajunsese prin toate spitalele că chiuretaje se făceau, şi foarte 
multe, şi... de frică ca să nu fie declarate drept chiuretaje, pentru că la un moment 
dat se făcuse chiar o întrecere socialistă de genul ăsta, ca fiecare spital să declare 
cît mai puţine avorturi. Era o anumită şmecherie, care de fapt era secretul lui 
Polichinelle, prin care zicea că nu s-a făcut chiuretaj pentru avort, s-a făcut 
chiuretaj pentru endometrită sau metropatie. Şi atuncea scăpau din numărul de 
avorturi, din o sută scăpau cincizeci. Şi spuneau că aceea a avut o sîngerare, 
nu a fost un avort! Diferite şmecherii care se ştiau de toată lumea. Dar dacă 
se făcea socoteala pe lotul fertil şi se făcea socoteala cam de cîte ori rămîne 
o femeie gravidă pe an, se putea da seama cam cîte avorturi erau pe an. Şi 
numărul declarat clar de avorturi era de două ori sau de trei ori mai puţin 
decît cel din realitate. Sau se dădea la examen histopatologic să se spună dacă 
a fost avort sau nu. Şi atuncea medicul de anatomie patologică spunea că acele 
resturi nu erau avorturi, deşi... şi femeia de serviciu ştia că sînt avorturi! Să 
nu fie numărul de avorturi, ca să nu spună la Comitetul de Partid... Dar vreau 
să zic că în toate spitalele, şi vă spun iarăşi cu mîna pe inimă, eu nu ştiu să fi 
fost doctor care să fi lăsat o femeie care sîngera sau avea o complicaţie să nu 


fie... să nu fie rezolvată în condiţiile cele mai bune. Poate un procent infim 


de doctori care au vrut să ajungă, care au vrut să nu fie ţinut seama de... pre- 
ceptele medicale, dar nu ştiu dacă... mulţi au făcut greşeli să lasă femeia să 
sîngereze, să se anemieze, să se infecteze, nu cred că o existat aşa ceva... Poate 


au venit femei cu infecţii mari şi atuncea nu mai puteai să faci nimica. Asta 
ţinea de cine le-a provocat avortul şi la... ce interval de timp venea după ce şi-a 


provocat avortul. Dar erau unele de educaţie foarte redusă care aveau nenorocul 

să dea peste o moaşă comunală, care nu s-a spălat în viaţa ei pe mîini şi-i făcea 
cu o sondă care era plină de pămînt, atuncea venea cu o infecţie gravă, care 
ajungea la histerectomie, venea cu insuficiență renală de exemplu şi ajungea o 
nenorocită pe toată viaţa. Dar dacă se ducea la moaşa din centru' Bucureştiu- 
lui, care lucra în nişte condiţii foarte bune, ea mergea şi-şi făcea un chiuretaj în 
condiţii bune şi totul se termina cu bine. Totul depindea de cît costa un chiure- 
taj, la cine-şi făcea şi... situaţia economică. 

Dar şi în '85, vreau să zic că în medicină, politicul e greu să se bage, şi 
chiar şi această listă [a afecţiunilor] care fusese micşorată, dacă doctorul dorea, 
din motive umanitare sau din alte motive mai puţin umanitare, să înscrie acea 
femeie că are o boală care sarcina i-ar pune în pericol viaţa, putea să spună că 
are o boală şi o dovedea cu argumente serioase. Atuncea chiar dacă s-a spus 
aşa, pînă la sfîrşit femeia care vroia să scape, scăpa, fie cu această ocazie, fie 


cu avortul care îl ştia ea. [...] 


DrK.B. '>e.. 


în general, eu ştiu că femeile mai spuneau ginecologilor ce au făcut şi cum au 
făcut. Erau însă la înţelegere mutuală cu ginecologii. Pentru că dacă femeia 
respectivă pierdea sînge şi ginecologul era un ginecolog care era cu spatele 
curat, deci nu era un ginecolog care să fie oarecum în conflict cu organele ofi- 
ciale, printr-o înţelegere mutuală nimeni nu spunea nimic, şi dacă femeia pierdea 
un pic de sînge, gata, era avort spontan, pierduse deja sarcina şi acum trebuia 
să se facă doar chiuretaj homostatic. Dar ăsta e şi motivul pentru care se făceau 
T.I.S.-urile. Pentru că dacă o femeie venea cu sîngerare la spital, dacă aveai 
posibilitatea că ai două T.I.S.-uri negative, clar că sîngerarea respectivă nu mai 
era de pe o sarcină viabilă şi atunci se făcea chiuretaj. Asta era unul dintre 
motivele pentru care se umbla după T.I.S.-uri, cu toate că T.I.S.-ul a fost pen- 
tru depistare de sarcină. T.1.S.-ul se negativează după un anumit timp, după ce 
sarcina nu mai e valabilă, pentru că de obicei aceste sarcini erau lucrate de 
multe ori pînă se ajungea în etapa în care veneau la spital. Fie că veneau la 
spital cînd erau sigure că au avortat acasă, fie că veneau la spital la momen- 
tul în care făcuseră tot soiul de lucruri, sîngerau şi nu mai aveau ce să facă 
acasă. [...] Dacă, de exemplu, ea îţi venea la spital astăzi şi avea un T.I.S. pozi- 
tiv, în pofida sîngerării nu puteai să-i faci chiuretaj, pentru că erai obligat să-i 
dai tratament de menţinere a sarcinii. Şi o ţineai în spital. Dacă peste trei zile 
T.1.S.-ul se negativa, atunci erai aproape sigur că sarcina s-a rezolvat, şi mai 
dădeai un T.I.S. ca să obţii şi al doilea T.I.S. negativ, iar cu două T.I.S.-uri 
negative nu era nici un fel de problemă. Demonstrai faptul că sarcina a fost 
oprită în evoluţie, că sarcina a murit între timp şi că nu se mai putea face nimic." 
După asta i se făcea femeii un chiuretaj care era homostatic. Toate registrele 
cred, din Ţara Românească, sînt pline de chiuretaje homostatice. Sînt adevărate 


de fapt, pentru că ăsta era unul dintre scopurile pentru care făceai chiuretajul. 


Medicii manipulau de asemenea prevederile referitoare la cezariană. ' Datorită 


faptului că se înregistra tendinţa de creştere a numărului de cezariene, s-a sta- 

bilit prin plan ca procentajul de cezariene din totalul de naşteri să nu depăşească 
4—5%. In cazul în care acest procentaj era depăşit, atunci se cereau Justificări 
obiective". O femeie îşi amintea că era miezul nopţii cînd a fost dusă la mater- 
nitate pentru că începuseră durerile naşterii. Teama de necunoscutul care urma 
să se producă a devenit spaimă cînd a pătruns în obscuritatea care stâpînea 
căile de acces ale spitalului. înainte să intre în ascensor, crepusculul sălii de 
gardă a fost tăiat de un țipăt dureros de lung. O dată ajunsă în sala de trava- 
liu, a văzut multe trupuri de fete şi femei marcate de încordarea naşterii. Dar 
pentru toate cîte erau urla o singură femeie. Cînd apuca să articuleze strigătul 
în cuvînt implora să i se facă cezariană. Moaşa i-a spus nou-venitei că femeia 
se chinuie de 24 de ore şi nimeni nu-şi asumă răspunderea să-i facă cezariana. 
Pe vremea aceea nu ştia că acest lucru era planificat şi că probabil încă o ceza- 


riană ar fi declanşat măsuri birocratice de sancţionare a spitalului.” 


..„t Despre doctori, miliţie, procurori, 


corupţie şi complicitate i 


DrMB. e >! 


Vedeţi, procurorii aveau şi ei neveste, procurorii aveau şi ei fete. Şi ei, şi eu 
nu eram interesaţi într-o acţiune punitivă față de femeia în cauză. Dar vis-â- 
vis de cel sau cea care provoca avortul, eu aş fi fost necruţător. Pentru că aceşti 
oameni omorau cu bună-ştiinţă. Se crea senzaţia că fac un serviciu femeii, dar... 
Pentru că făceau un avort, dar mai şi sfătuiau femeia că chiar dacă sîngerează, 
chiar dacă-i este rău, să nu se ducă la spital pentru că o bagă în puşcărie. Şi 
mureau femei acasă cu zile, sau veneau la spital cînd erau în ultimul hal [necroză, 
septicemie]. 

Partea proastă este că aici s-a încercat o presiune asupra medicilor. Medicii 
au făcut tot ce era posibil. Dar aveau cazuri că-ţi veneau pe poarta spitalului 
în ultima fază sau femei care au murit în camera de gardă [din cauza septicemiei, 
a şocurilor septice, a necrozelor uterine sau gangrenelor uterine]. 

Sigur că în unele locuri au exagerat. Am aflat de la colegi a căror probi- 
tate morală n-o pun la îndoială. Că erau în situaţia că stătea miliția să se uite, 
dar îşi mai dădea şi cu părerea. Noi am preferat să anunţăm procuratura înainte 
dacă existau sau nu urme de intervenţie, de exemplu, dacă am găsit uteail gău- 


. 


rit, o perforaţie uterină." în astfel de cazuri, procuratura intervenea. Teoretic, 
procuratura putea să-ți spună că vrea să vină să vadă. îmi aduc aminte că într-o 
seară am sunat, în cazul unei doctoriţe. Mi-au spus atunci să rezolv celelalte 
cazuri, iar la doctoriţă vin şi ei. ' Le-am zis: „Foarte bine dacă credeţi că doc- 


toriţele nu pot avorta spontan." 


Peste o jumătate de oră au revenit cu telefonul 
şi mi-au spus că nu au mijloc de transport şi să rezolv cazul. Eu le-am oferit 
să trimit o maşină. Procurorul mi-a spus: „Lăsaţi, domnule doctor, nu-i nici un 
fel de problemă." Că există şi excepţii şi într-o parte şi-n alta. Cred că a funcţio- 


nat o înţelegere tacită de a încadra lucrurile în lege." 

Dr T.G. 


Cînd femeile ajungeau cu sîngerări în garda de noapte, dacă după consult diag- 
nosticul nu era alarmant, era de preferat ca avortul să fie făcut dimineaţa, la 
lumina zilei, pentru că suspiciunea era foarte mare. Fiecare maternitate avea 
ofiţerul ei [de securitate] care nu făcea altceva decît să stea pe capul nostru. 
Dacă în Bucureşti erau mai înțelegători, în provincie în spitalele mai mici cereau 
să stea înăuntru cabinetului, încălcînd grosolan orice principiu de examinare 
medicală. Un profan n-are ce căuta într-un cabinet de ginecologie. Stăteau şi 


acolo. 


DrCV.jocceccecel!!,<i:ei 


Ca membră de partid — veche, de treizeci şi ceva de ani —, ca fiică a unui 
fost comunist, ca o comunistă convinsă, totdeauna am crezut că a fi comunist 
înseamnă să munceşti, să fii exemplu personal, să te dăruieşti... In general, nu 
primeam nimic de la bolnavi şi am primit în ultimii ani ca să pot să am ce 
opera. Pentru că exista mentalitatea asta, că dacă nu primeşti nimica, nu vrei 
să îngrijeşti bolnavii." 

Prin 1984, se pare că devenisem un pericol public pentru partid... Am dat 
concurs de medic şef de secţie şi am trecut şef de secţie la Municipal... într-o 
altă şedinţă la capitală am spus: „Femeile nu sînt vaci"... pentru că se spunea 
„eşalonul fertil". M-am tot ridicat împotriva chestiei ăsteia. Şi am întrebat: "Ce 
e aia eşalonul fertil? Sînt vaci, eşalonul vacilor pe care îl avem pentru montă?" 
E, şi mi-au spus de la capitală: „Măi, nu te vedem bine!" 

A venit odată o doctoriţă, o fostă studentă a mea... de fapt, n-am adus-o 
eu. Au adus-o alţi doctori... care acum sînt plecaţi... Ea, nevastă de securist, 
el, de, securist, colonel. Am aflat asta pe urmă, după ce am ieşit din puşcărie... 
Pierdea sînge groaznic. Am pus-o pe masă. A apărut polițaiu', nu ştiu cum a 


fost anunţat... Zic: „Vezi că curge sînge? în spatele meu nu stai." Eu nu pot să 


chiuretez cu poliţai în spate. Este meseria mea! 


DrM. 
Dar, doamnă, pot eu... care am făcut acestjurămînt al lui Hipocrat... Pot eu 
să las o femeie să moară?!!! Pot eu să admit că n-a fost genocid cînd procurori 


chemaţi să autorizeze întreruperea de sarcină în cazuri limită veneau la patul 
muribundei şi spuneau: „Dacă ne spui cine ţi-a făcut îi dăm voie să-ţi salveze 
viața, dacă nu, te lăsăm să mori." Da, da, da!! Am asistat! Eram în gardă, bineînţe- 
les, noi n-aveam voie să facem nici un fel de întrerupere dacă nu primeam 
autorizaţia procurorului de serviciu, care ca să se distreze venea, îşi lua un halat 
şi asista, deşi nu era normal să stea exact la... examen, la tuşeu sau la asta, 
dar stăteau... N-aveau, n-aveau asta... [ruşine]. ' Dar se luptau pentru putere! 

[...] 

Şi ca să revin, să ştiţi că aceşti procurori, aceşti judecători, aceşti milițieni 
au făcut mult rău! Au la activul lor măcar o parte din cimitirele femeilor care 
au murit. Nu vorbesc de noi, noi am rezistat, am trăit, am rezistat închisorii, 


dar să ştiţi că aceşti oameni ar trebui traşi la răspundere! 

Dar ce să spun, au fost şi oameni între ei [procurori] care se gîndeau că au 
o nevastă acasă, că au o soră şi nu ştiu ce, şi mai cedau. Ziceau: „Măi, chiar 
aşa, cazul e limită, ce facem?" Puteau să mai închidă ochii cînd ăla era un caz 


limită. 


DrK.B. 


în clinicile de obstetrică-ginecologie din oraşele mari miliţianul avea rezervată 
o mică cămăruţă şi era obligat să stea în spital cam două ore pe zi. în oraşele 
de provincie trebuiau anunţaţi procurorul şi miliţianul pentru fiecare chiuretaj. 
Miliţianul care efectua o parte din programul său în spital sfîrşea prin a se inte- 
gra vieţii de spital. Se stabileau relaţii între el şi personalul spitalului sau chiar 
pacienţi. Astfel, treptat, o relaţie formală şi autoritară devenea uman complice. 

Şeful de secţie avea un rol foarte important. Dacă poziţia pe care o ocupa 
era rezultatul competenţei profesionale şi al prestigiului, atunci pînă şi mili- 
țianul îi recunoştea autoritatea. în astfel de situaţii reprezentantul oficial al aparatu- 
lui opresiv al statului era clar dominat, ca să nu spun „controlat” de medic. 
Această subordonare deliberată nu era lipsită de avantaje. Oricine, oricît ar fi 
de sus în ierarhia socială sau a puterii, odată şi odată tot ajunge „la mîna" medicu- 
lui. Dacă nu el, familia, sau rudele, sau prietenii, sau cei faţă de care este obli- 
gat etc. Dacă şeful de secţie ocupase acest loc pe criterii neprofesionale (politice, 
trafic de influenţă etc.), se legitima printr-un exces de conformism faţă de 
instanțele puterii politice. Astfel de cazuri explică faptul că au existat medici 
care au lăsat femeia să moară pentru că miliţianul sau procurorul a întîrziat 
nepermis de mult sau n-a venit. 

Organele de represiune însărcinate cu „realizarea planului de reproducție 
lărgită a omului nou" procedau selectiv la supravegherea activităţii din mater- 
nităţi. Pentru aceasta se punea în practică un „sistem de informare" care-şi 
dovedise utilitatea de-a lungul întregii istorii a regimului. Delaţiunea şi şanta- 
jul erau frecvent utilizate. Chiar dacă teoretic toate femeile şi toţi medicii erau 
suspectaţi, nu toţi erau incriminaţi sau interogaţi. Nu era întîmplător că se făceau 
presiuni numai asupra unora dintre femeile care se internau pentru „avort spon- 
tan". Aş zice că exista o „cotă de sacrificiu" pentru a salva aparențele funcţionării 
sancţiunii. „Colaboratorii” miliției din interiorul spitalelor erau cei a căror pedeap- 
să, pentru transgresarea interdicţiilor antiavort, fusese schimbată din privarea 
de libertate în obligaţia de a denunța. Şi cînd lucrezi într-o maternitate, prin- 
tre atîtea paciente care-şi povestesc una alteia necazurile condiţiei lor de femei, 
nu este greu să ai despre ce să informezi. De aceea, cînd miliția sau procu- 
ratura interoga o femeie aflată pe masa de operaţie pentru a afla cine îi provo- 


case avortul, de cele mai multe ori alegerea era făcută în cunoştinţă de cauză. 


Dr M. 


[Şi după ce m-am eliberat a fost] greu. Am omis un lucru esenţial, în afară de 
pedeapsă îţi dădea pedeapsă complementară: îţi luau dreptul de a profesa, un 
an, doi sau trei — interdicţie profesională se chema, articolul 64 din Codul 
Penal. Mie mi-au dat un an, l-am făcut la Salvare, ca asistent medical. Au fost 
oameni care au avut 3, 4 ani. Dar n-a fost de ajuns, pentru că între timp regre- 


tatul profesor B., care ajunsese ministrul Sănătăţii, le-a făcut jocul mai bine. 

Toţi medicii care au făcut întrerupere de sarcină — li se ia specializarea! Şi 
ne-au luat şi specialitatea! Nu puteai să profesezi ginecologia. Eu am avut o 
şansă aici, am avut o şansă că... m-au pierdut! M-au uitat, era o chestiune, ei 
s-au trezit cu mine: „Ce-i cu el?" N-au ştiut! Cazul nu se petrecuse în incinta 
spitalului, nu era grevată reputația spitalului — m-au pierdut! Dar pe toți care 
au avut asta, pe toti i-a ras! 

[oo] 

După aceea m-am reintegrat, da. Bine, tacit, oamenii... Au fost şi oameni 
care au fost foarte înţelegători, dar erau şi oameni care deşi [...] erau incorecți 
pînă în măduva oaselor, tăiau şi spînzurau! Exista aicea un doctor S., care umbla 
exact cu trusa în maşină şi care are o vilă superbă în spatele spitalului Foişor. 
Care vă daţi seama, omul ăsta pe care eu îl ştiam de cînd era la V. ce făcea, şi 
ajungeai să te judece şi să-ți dea verdictul: „Nu mai profesezi!" El răspundea 
de problema asistenței mamei şi a gravidei. El a fost pînă la căderea lui Ceauşescu. 
Şi acuma este bine mersi, este şeful clinicii la CA! Eu nu pot să spun: „Domnule, 
gata, pe ăştia rade-i" sau aşa ceva, dar le spun: „Lasă-i în colțişorul lor acolo, 
tot pe ăştia îi laşi?" 


11..-9V JUDECAREA MEDICILOR . 


Din cînd în cînd aveau loc procese în care erau judecați medici, moaşe 

sau cei care efectuaseră avorturi tară a avea nici o calificare.” Cînd mem- 
bri ai personalului medical deveneau complici la o întrerupere ilegală de 
sarcină — provocînd avortul, procurînd instrumentele necesare sau 
acționînd ca intermediar — aceştia puteau fi, şi deseori chiar erau, jude- 
cați. Doctorii se vedeau confruntaţi cu o contradicţie fundamentală: deşi 
depuseseră jurămîntul de a salva viața oamenilor, statul legifera parametrii 
legali ai practicii medicale. Potrivit legii, cînd o femeie venea la spital cu 
o hemoragie datorată unui avort autoprovocat, trebuia anunţată procuratu- 
ra, ceea ce însemna că acest organ al puterii de stat era alertat cu privire 
la un caz față de care doctorul putea fi făcut răspunzător. Dar grija umani- 
tară punea tot felul de probleme medicilor care recurgeau la diverse reguli 
şi relaţii oficiale şi neoficiale pentru a-şi justifica acţiunile ulterioare. Pentru 
unii medici, procedura legală nu era decît o convenţie. Pentru alții, sis- 
temul de complicitate, teamă şi corupţie funcționa cu destulă eficiență pen- 
tru a-i menţine sub control. Şi totuşi au existat membri ai corpului medical 
care, din diverse rațiuni, au considerat că merită riscul. 

Uneori medicii au plătit scump încercarea de a eluda legea. Următoarele 
relatări prezintă două cazuri. Prima este mai tipică; cea de a doua înfăţişează 
povestea doctorului G., un ginecolog a cărui experienţă ilustrează unul din- 
tre cele mai notorii cazuri implicînd ramificaţiile Decretului 770. Intîlniri- 
le repetate ale doctorului G. cu legea s-au întins pe o perioadă de peste 25 
de ani. Privit din punctul de vedere al documentaţiei legale, cazul lui ar 

părea o clară încălcare a legii. Dar reprezentarea oficială a evenimentelor 
a distorsionat realitatea (şi complexităţile) vieţii de zi cu zi din perioada 
regimului Ceauşescu. De aceea, lupta doctorului G. cu sistemul este recon- 
stituită aici din perspectiva analizei documentelor legale, dar şi a unor 
îndelungi interviuri. După cum se va vedea, el este în acelaşi timp inocent 
şi vinovat, uman şi interesat. Acţionează aici dinamica complicităţii şi a 
rezistenţei. înainte de a ne opri asupra acestui caz întortocheat, să-l aflăm 


însă pe cel al doctorului M. . a Ii ; 
DrM.1/.. 
(aproximativ 66 de ani, căsătorit, ginecolog) 
Doamnă, eu am plătit tribut, eu ştiu, datorită... înţelegerii mele față de pa- 


cienţi, față de paciente, sau probabil că eu am fost mai credul decît alţii şi mai 
lipsit de... eu ştiu, de spiritul ăsta de clan politic, că altfel nu pot să spun. Cum 
s-a aflat? Să ştiţi o chestiune, în primul rînd colegii; în cadrul fiecărei insti- 
tuţii existau nişte informatori, cadre medicale şi profesori, inclusiv profesori 
universitari, care erau acolo. Bun, a doua eu ştiu... femeile care erau ajutate 
povesteau: „Domnule, am găsit un om care m-a ajutat. E ăla, vezi dacă-l rogi, 
apelezi, te va ajuta, te bagă în garda lui, face ce face şi te ajută." Pe urmă, eu 
ştiu, filajul care se făcea, cu toţii eram filaţi. Erau oameni filaţi care trebuiau 
să plătească şi oameni care [deşi făceau chiuretaje] avînd un statut acolo la po- 
liţie sau la Securitate nu plăteau cu nimic, ăsta este un alt aspect. Eu... cred 
am plătit datorită naivităţii mele, numai lucrului ăsta, naivităţii şi probabil tre- 
cutului meu. Pentru că eu am plătit prima oară în anul 6 de facultate în 1956. 
Am fost exact arestat după revoluţia din Ungaria, condamnat după trecerea 
prin faimosul Minister de Interne, fostul CC, unde mărturisesc că văzînd fil- 
mul lui Yves Montând „Mărturisirea” eu cred că nu are grad de comparaţie cu 
ce se putea întîmpla acolo, ăştia sînt copii, metodele astea sînt puerile faţă de 
ce se întîmpla acolo. 

[...] d A A . * 

Dar să trec la chestia asta, sînt medici care au făcut foarte mult rău şi colegilor 
lor, şi pacientelor, deci eu avînd acest statut de fost deţinut politic, unde mi-au 
dat 18 ani la 25 de ani, toată tinereţea mi-am petrecut-o [în închisoare]. 

[...] 

Pînă în 1964 cînd ne-am eliberat” şi am ajuns medic, printr-un om carea 
fost într-adevăr om, care se numeşte M., este cel care ne-a... nu ne-a reabili- 
tat, dar ne-a reînmatriculat şi ne-a dat voie să ne terminăm facultatea. Am făcut 
şi o specialitate. Dar pentru Securitate noi am rămas vii şi potenţial pericol." 
Şi cu cred că şi asta a atîrnat pe mine, pentru că au fost destui oameni care 
făceau ceea ce am făcut eu. Eu mi-am luat toate precauţiile... Primul meu dosar 
este în '71. Vreau să spun un lucru: eu nu am nimic împotriva acelei femei, 
pentru că eu am fost acela care am spus: „Domnule, n-o mai chinuiţi, pentru 
că nu mai avea degetele de la mîini... nu, erau zdrobite, erau zdrobite!... Şi 
avea... acasă, doi copii, dintre care o fetiță care avea atunci 9 sau 10 ani handi- 
capată, oligofrenâ. Şi atunci am spus: „Domnule, eu, eu i-am făcut!" Ei vroiau 
să ştie cine mi-a recomandat-o. „Ce să fac domnule, am înfîlnit-o, am... eu 


n 


ştiu?... 

Cum au pus mîna pe ea, foarte uşor a fost. Femeia stătea la etajul 1, sau 
2, într-un bloc. Şi inundă pe vecina de dedesubt... [care] revendică să-i 
zugrăvească. Asta nu avea posibilităţi. Au avut între ele o discuţie... [vecina] 


a ştiut că în urmă cu 3, 4 zile asta şi-a făcut întrerupere de sarcină, a recla- 
mat-o, au luat-o, au dus-o la medico-legal. Toţi medicii [de la medico-legal], 
absolut toţi... n-au fost decît braţul poliţiei şi al Securităţii! Toţi de la IML, 
pentru că eu şi astăzi mi-aduc aminte şi-mi pun problema că după 4 sau 5 zile 
indiferent... că îi făceau ăştia încă un chiuretaj bioptic, aşa-numit, nu se mai 
puteau găsi urme, mai ales că eu nu lăsam urme ale intervenţiei, neutilizînd 
pensa de col, nu utilizam pensa de col, ca să nu las urme! Deci, cînd eu am 
văzut-o pe femeie în halu' ăsta, eu am cedat! Se mergea aşa pe filiera asta... 
azi au ridicat-o pe ea, n-a recunoscut! A dus-o la medico-legal, au trimis-o la 
maternitate, nu-mi aduc aminte în care, am impresia la Cantacuzino, unde o 
doctoriţă... m-am gîndit la justiţia imanentă, P. se numea şi nu mai ştiu cum. 
[Doctoriţa aceasta] făcea întreruperi de sarcină la modul cel mai frecvent. [Ea] 
este aceea căreia îi moare una [o femeie] acasă la ea, undeva în Cotroceni, o 
studentă, pe care o ia împreună cu puştiul, prietenul ei, şi o aruncă exact în 
pădure la Cernica.” 

Doctoriţa asta a fost cea care a făcut afirmaţia că femeia [căreia eu îi făcusem 
întrerupere] a avut întrerupere de sarcină cînd putea foarte clar să spună: 
„Domnule, nu, nu este." în situaţia asta poliţia nu avea nimic de făcut. [După] 
o duc la Institutul de Medicină Legală, ăia confirmă [întreruperea de sarcină], 
bineînţeles că aveau extras scris de la spital, n-aveau ce să spună. în situaţia 
asta o ia pe aia [pe vecina care făcuse denunţul]: „Măi, cine a făcut?" „Domnule, 
zice, ea nu s-a dus singură, s-a dus exact printr-una care-i prietenă cu văru- 


său." Au luat-o pe aia, au luat-o şi pe aia, au strîns-o pe aia, aia nu-şi mai 
amintea cine e: „Domnule, eu am fost, am dus-o, dar nu ştiu ce s-a întîmplat." 
Asta spunea: „Domnule, nu mi-a făcut nimica, decît m-a examinat." în situa- 
ţia asta, cînd am văzut-o pe asta terminată [în urma torturii], am zis: „Da, dom- 


nule." Ce să vă spun?... Asta era... vînătoarea de vrăjitoare. 


M-au condamnat, ca să vedeţi pînă unde s-a mers. Mi-au dat | an şi 8 luni. 

în 1974, eu m-am eliberat între timp, în '74 la noi în ţară urma să fie con- 
gresul ăla de demografie la care era preşedinte chiar Elena Ceauşescu. Datorită 
acestuia, pentru că noi nu ne prezentam cu nişte cifre demografice de natali- 
tate scontate de ei, a început o campanie. S-a umblat la toate dosarele... care 
nu împliniseră un an de zile de la sentința definitivă şi la toate le-am promo- 
vat recursuri extraordinare sau supravegheri. Să vedeţi unde s-a mers, pentru 
că aceşti călăi au existat peste tot, că am să ţin minte toată viaţa mea! Sentința 
a rămas definitivă pe 7 octombrie 1972. Deci în 7 a zecea [octombrie] '73 
sentința trebuia să nu aibă posibilitatea de a fi atacată. Ce-au făcut? Au ante- 
datat data promovării recursului extraordinar ca să poată să-l aprobe. Lucru 
pentru care eu l-am contestat. Mi-aduc aminte că era preşedinte un fost, pe 
urmă, ministru al Justiţiei, G., care a sesizat lucrul ăsta dar n-a putut [face nimic], 
domnule! Şi cl atunci s-a declinat şi a lăsat pe alţii. Şi au admis recursul. Admite 
recursul şi mă trimite din nou să mă rejudec. Probe, paraprobe, şi în 1974 îmi 


dă 3 ani şi jumătate pentru aceeaşi faptă! [Fără] probe, că eu am negat în instanţă, 


AMINTIRI AMARE 187 


a negat ea, am negat şi eu. Deşi eu îi făcusem, ăsta este adevărul, dar probele 
lipseau... îmi dă 3 ani numa' pentru că pur şi simplu i s-a cerut de către un 


procuror care era adjunct la sectoru' doi, R. 


[...] ee 

N-am făcut rău! Am făcut pentru că nu puteam să nu fac !! Și am avut 
atîtea discuţii şi cu colegii mei şi am spus: „Măi, voi aveţi copii... aveţi şi voi 
o viaţă, poate aveţi surori... viața plăteşte!" Şi vă dau un exemplu cu unu care 


a fost la noi procuror de şedinţă, cînd ne-a judecat pe noi în 1957 la N. V. 
[Acesta] şi-a pierdut şi fiica, şi fiul, şi ginerele într-un accident de maşină, a 
cărui nevastă s-a electrocutat în cada de baie punînd termoplonjorul şi pur şi 
simplu a descărnat-o, a fiert-o acolo. Şi el astăzi e un psihopat de involuţie, de 
ce, umblă cu un şoşon şi un galoş. Și le spuneam: „Domnule, justiţia imanen- 
tă cînd faci un rău este imposibil să nu păţească!" Nu eram credincios, eu, eu 
n-am crezut nici... mă rog, sînt ortodox, am primit botezul, dar am avut întot- 
deauna o reţinere şi față de preoţi. Şi să trec la lucru' ăsta. Nu se mulţumeşte 
acest procuror R. şi-mi face recursul de drept!... şi-mi dă 5 ani!! în '74, exact 
"74, în decembrie, în 6 sau 8 decembrie, ştiu că mi-a dat ăsta 5 ani!! Este şi 
acuma, 0 rețin, am văzut-o, am mai avut eu sentinţe pe acolo, bine şi asta o 
face judecătoarea, care ajunsese la Tribunalul Capitalei, cum se numea atunci, 
din fostă femeie de serviciu! Fostă femeie de serviciu! Şi am făcut 5 ani! Am 
făcut tot! M-am eliberat într-adevăr, încă o dată spun, că şi în cadrul acestor 
torționari au fost oameni extraordinari! Eu am întîlnit un asemenea om! îl cheamă 
colonelul A. D. Mă folosea ca medic la Slobozia. Omul ăsta cînd am împlinit 
jumătate de pedeapsă m-a eliberat! El mi-a făcut caracterizarea, el s-a dus la 
tribunal după mine să mă... că ăştia ziceau: „Domnule, dar n-a făcut nicijumă- 
tate!" în orice caz, în 19 noiembrie 1975 eu am fost liber. Eu avusesem şi avan- 
tajul că m-am dus acolo, într-un penitenciar care avea un medic, un stagiar, 
care făcea naveta, săracul era străin în ale medicinei, şi ăsta văzînd că eu acuma 
stăpînesc totul... Mai ales că am avut o epidemie de... eu ştiu, o toxiinfecţie 
alimentară pe care am stăpînit-o din plin fără să avem nici un accident mor- 
tal! De exemplu am mai avut un accident foarte... i-a plesnit vezica biliară 
unuia, şi care dueîndu-mă pe mine cu maşina acolo unde munceau ei, i-am 
spus: „E abdomen acut." Şi... mă rog, eu am trecut în ochii lui că sînt totuşi... 
[cunoscător], că n-am ce căuta acolo, şi m-a ajutat! Omul ăsta m-a ajutat şi 
m-a eliberat exact cînd am făcut doi ani şi jumătate din aceşti cinci ani! 

Nu, n-au mai făcut [nici o şedinţă publică] pentru că se făceau de rîs! l-ai 
dat 1 an şi 8 luni, [îl execută], îl laşi liber, vii şi-i dai 3 jumătate, mai faci un 
recurs şi-i dai 5! N-au făcut! Culmea era că eu m-am întîlnit cu acest torţionar 
de judecători şi am stat aşa, eu ştiu, la o vorbă. „Bine, cum tu, B....?!" Care 
i-a plătit şi ăstuia Dumnezeu, singurul copil i s-a aruncat acum 5, 6 luni de 
zile, a fost preşedinte la sectoru' doi pe vremea aia, şi i s-a aruncat copilu' de 
la etajul 8 sau 9 pe 1 mai. Şi i-am spus: „Domnule, ştiai că fac [întreruperi de 
sarcină], că te-am ajutat şi pe tine, da?..." Eu am rămas perplex, doamnă, pen- 
tru o chestie, omul ăsta... Am reuşit lui frate-meu să-i spun: „Mă, du-te la B. 
şi spune-i: «Măi, fratele meu este arestat.» Ba mai mult, se duce [şi] unjudecă- 
tor, care tot aşa, erau prieteni, deci prieteni... S-a dus şi ăsta să spună: „Băi, 


ajutâ-l pe băiatul ăla, te-a ajutat şi el pe tine." Ştiţi ce-a făcut? Cînd a intrat 

frate-meu acolo, l-a dat afară! „Nu cunosc pe nimeni, nu vreau să ştiu de nimic!" 
A avut curajul să intre într-o şedinţă şi să-mi respingă contraexpertiza pe care 
o cerusem eu. Pînă acolo merg! Asta spun, că n-au nimic sfînt! Dar această 
credinţă plăteşte, plăteşte natura, viaţa, cineva plăteşte! Şi dovada e că i-a plătit 
şi ăstuia! 

Nu era nevoie de [şedinţe publice], pentru că publicitatea se făcea, că se 
afla, nu? „Măi, lui M. i-au dat cinci ani, lu' ăstălaltu' de la CFR i-au dat 5 ani, 
u' ăla i-au dat 5 ani şi un spor de şase că avea mai multe. Nu-mi mai aduc 
aminte, că era unu căruia îi dăduse 9 ani pentru că avea vreo 80 şi ceva de 
întreruperi. l-a găsit agenda şi le-a luat după agendă. [...] Femeii îi punea în 
aţă Codul Penal şi spunea: „Dacă recunoşti, noi îți dăm o amendă penală..." 
îmi aduc aminte de un caz de la IPDS Băneasa, un medic care avea aproape 
400 de întreruperi de sarcină, numai din IPDS Băneasa. Se punea problema ce 
ace cu ăla?! Şi pînă la urmă s-a ajuns exact la conducerea superioară de par- 
tid care a dat dispoziţie să i se dea pedeapsa cu amendă cu suspendare. Pe cel 
care a făcut întreruperile i-au dat vreo 9 sau 10 ani. îți dădea în plus pentru 


apte repetate. Aşa că nu era nevoie pentru exemplificări. Exemplificările se 


ăceau pentru că n-a existat spital în ţara asta, din judeţ, din raion, din ce vreţi, 
să nu aibă exact cîte un exemplar, cîte unu, fie că era cadru mediu, fie că era 
cadru medical superior [care să facă întrerupere de sarcină]. Şi s-au plătit şi 
moaşe, şi asistente, şi medici de specialitatea mea, şi medici de medicină gene- 
rală. Mare filozofie să ştiţi că nu este o întrerupere de sarcină. După mine este 


un lucru foarte uşor. Dovada cărui fapt, foarte multe [avorturi] empirice. 


E Ca Pa 
(născut în 1924,  obstetrician-ginecolog) „A a 


Rezumatul de caz care urmează a rezultat din analiza unei bogate docu- 
mentaţii legale şi din ample interviuri cu doctorul G. şi cu alții.”' Rezultatul 
cronologic al investigaţiilor legale, proceselor şi sentinţelor în care a fost 
implicat dr G. oferă o imagine de ansamblu asupra intruziunii statului în 
viaţa lui profesională şi personală, precum şi asupra supravegherii sale de 
către stat. Dar revederea documentaţiei legale reduce complexitatea şi vicisi- 
tudinile experienţei trăite la limba de lemn a discursului oficial, omoge- 
nizînd suişurile, coborîşurile şi meandrele acestei istorii încîlcite. Dr G. a 
fost acuzat în repetate rînduri că este mai devotat încălcării legii şi urmăririi 
cîştigului decît respectării standardelor profesionale. Totuşi, dreptul de a 
profesa medicina nu i-a fost niciodată ridicat, ceea ce ar fi constituit măsura 
adecvată dacă în joc ar fi fost competenţa profesională. Dr G. a contestat 
permanent acuzaţiile ce i se aduceau, susținînd că atunci cînd efectuase un 
chiuretaj o făcuse fie pentru a salva femeia de la complicațiile unui avort 
incomplet, fie pentru că o altă condiţie patologică reclamase intervenția 
chirurgicală. 

Cu siguranţă, „adevărul" era o chestiune de interpretare. Interesele per- 
sonale, politice şi pecuniare au jucat un rol important pentru toți cei impli- 

caţi în fiecare dintre cazurile în care era acuzat dr G. De-a lungul anilor, 
dr G. şi femeia care avea să-i devină cea de-a doua soţie au trecut în mod 
repetat prin situaţii de profundă neajutorare şi disperare; dar au cîştigat şi 
ei mici victorii care le-au oferit un moment de respiro în ceea ce părea să 
fie, altminteri, o neîncetată corvoadă. în cele din urmă, dr G. a fost achi- 
tat; atît condamnarea lui, cît şi a soţiei au fost anulate prin prevederile unei 
amnistii. Diverşii actori implicaţi în aceste procese şi anchete (inclusiv dr 
G.) au comis deopotrivă acte legale şi acte ilegale. într-o măsură mai mare 
sau mai mică s-au făcut simţite cinismul, şantajul şi denunțarea. Nuanţele 
interpretării au fost dictate în mod diferențiat de interesul fiecăruia. Nici 
istoria cazuluijuridic, luată separat, nici reflecţiile doctorului G. nu dezvăluie 
întregul adevăr; combinate însă, ele reconstituie etnografic politica avor- 
tului aşa cum a afectat ea un medic, pe dr G., în România lui Ceauşescu.” 


La vîrsta de 44 de ani, dr G. lucra ca ginecolog la un spital rural, situ- 

at la aproximativ 10 kilometri de oraşul Buzău. în iunie 1968, dr G. a aflat 
că era subiectul unei anchete penale (Ordinul Ministerului Sănătăţii 
524/1968). El a intrat şi în atenţia presei; cazul în care era implicat a fost 
prezentat în mai multe publicaţii. Totul a început într-o seară tîrziu, cînd 
o femeie gravidă, de 35 de ani, mamă a trei copii, a apărut la maternitatea 
satului în care locuia, însoţită de mama ei, o femeie în vîrstă. Pentru femeia 
tînără începuseră durerile naşterii. Dar doctorul, care locuia în alt sat, lipsea. 
Moaşa din localitate a decis că era mai bine să trimită viitoarea mamă la 
cel mai apropiat spital, pentru că suferea de o deformaţie a coloanei ver- 
tebrale şi de probleme respiratorii, ceea ce ar fi putut atrage unele com- 
plicaţii. Femeia a fost transportată cu salvarea la spitalul din localitatea P., 
unde a ajuns înainte de ora şapte dimineața; a fost dusă imediat la camera 
de gardă pentru examinare. Dar doctorul care trebuia să fie de gardă ple- 
case mai devreme, ca să prindă trenul spre Bucureşti. înainte de a pleca, 
doctoriţa R. scrisese în registru că „nu existau probleme deosebite”. 
Ambulanţa care adusese femeia însărcinată din localitatea învecinată sosise 
după plecarea doctoriţei. în dimineaţa aceea, dr G. a sosit la servici la 7:30, 
deşi tura lui nu începea oficial decît la 8:00. A examinat femeia care năştea 
şi a decis să o transporte de urgenţă la spitalul judeţean din Buzău. Dr G. 
nu putea să salveze chiar el mama şi copilul printr-o intervenţie chirurgi- 
cală, pentru că sala de operaţii era încuiată, iar persoana care avea cheia, 
dr I., era plecat în concediu. (Relaţiile dintre dr G. şi dr I. erau încordate; 
cînd a plecat în concediu, acesta din urmă a uitat cu iresponsabilitate să-i 
lase colegului cheia de la sala de operaţii.) Dr G. l-a anunţat pe directorul 
spitalului despre decizia lui şi la ora 8:00 femeia era din nou în salvare. 
Şoferul a refuzat însă să plece fără documentele legale (în pofida faptului 
că mai devreme o dusese pe doctoriţă la gară, aparent fără autorizaţie). Atunci 
directorul i-a cerut să-l aştepte pentru că şi el trebuia să meargă la Buzău. 
Deşi i se spusese că era vorba despre o urgenţă, directorul a lăsat salvarea 

să aştepte mai bine de o oră; el voia să ajungă la trenul de la Bucureşti, cu 
care veneau dr [., care fusese plecat în concediu, şi o asistentă medicală.” 
In cele din urmă, după un drum de o oră, femeia gravidă a fost dusă în 
sala de operaţii a spitalului regional. Dar era prea tîrziu; i se rupsese uterul. 
Nu au mai putut fi salvaţi nici mama, nici copilul. 

Evenimentele dramatice din această relatare au fost prezentate publicului 
prin intennediul unei anchete efectuate de un ziarist care a acuzat Ministerul 
Sănătăţii pentru proasta organizare a serviciilor sanitare şi pentru frecven- 
ta lipsă de răspundere profesională a personalului medical." De multe ori 
interesul personal era prioritar față de o practică medicală solidă, aşa cum 
dovedeşte şi cazul de mai sus. Ministerul a fost învinuit de lipsă de morali- 
tate pentru această tragedie. In momentul publicării articolului, soțul femeii 
(tată a trei copii rămaşi orfani) a dat în judecată spitalul. Cazul a devenit 
de o asemenea notorietate, încît Ministerul Sănătăţii a fost nevoit să deschidă 
propria anchetă. Comisia de la Bucureşti, ajutată de birocrația mediului 
medical de la Buzău, a stabilit că dr G. purta cea mai mare vină — deşi 
altora el li s-a părut a fi cel mai puţin vinovat. Directorul spitalului, doc- 
toriţa care trebuia să fie de gardă şi doctorul care plecase în concediu luînd 
cu el cheia de la sala de operaţii au fost sancționaţi. Doctorului G. i-a fost 
suspendat dreptul de a practica pe timp de un an." DrG. a contestat sancţi- 
unea administrativă şi a dat în judecată ministerul. în 1969 a ajuns în sfîrşit 
să fie judecat cazul introdus de soțul victimei; doctorii implicaţi în moartea 
soţiei lui au fost acuzaţi de omor prin imprudenţă; singurul acuzat găsit 
nevinovat a fost dr G.; el a fost achitat la 3 ianuarie 1970 (Dosarul 
1089/1969). Ceilalţi au primit pedepse mai mult sau mai puţin severe; direc- 
torul, de exemplu, a fost condamnat la un an şi şase luni de închisoare. 
Dar, ca şi colegii lui, a fost scutit de efectuarea pedepsei, printr-o amnistie 
generală (Decretul 591/1969). Dr G. nu şi-a găsit de lucru pînă în febru- 
arie 1971, la mai bine de un an după ce fusese achitat în acest caz sordid. 

în perioada cît nu a avut oficial de lucru, dr G. a reuşit să se întreţină, 
pe sine şi familia sa, din economii şi din diverse alte munci. Pentru el a 
fost extrem de tentant să lucreze „neoficial" — sau ilegal — ca ginecolog, 
dată fiind cererea crescută după emiterea Decretului 770. Economia secun- 
dară în avortul ilegal reprezenta o piaţă înfloritoare; deşi riscul era mare, 
doctorii aveau posibilitatea să satisfacă simultan interese umanitare dar şi 
propriile interese pecuniare. 

Dr G. şi-a dat seama că depindea de economiile de la CEC pentru a 
supraviețui. El a subliniat că înainte de 1966, cînd întreruperea sarcinii mai 
era încă legală, a fi ginecolog era profitabil. Pe lîngă salariul lunar legal, 
doctorul lua 40% din banii plătiți pentru întreruperile de sarcină efectuate 
într-o lună. La vremea aceea, un avort legal costa 30 de lei. Dacă, de exem- 
plu, un doctor efectua 400 de avorturi în 30 de zile (cîte 15-20 într-o zi 
de muncă), spitalul primea pentru aceste servicii 12 000 de lei. Din această 
sumă totală, 60% — adică 7 200 de lei — rămîneau la bugetul statului, iar 

restul, 4 800 de lei, erau plătiţi medicului (deşi erau impozabili). Suma supli- 
mentară de 4 800 de lei pe lună reprezenta mai mult decît salariul pe două 
luni. Dr G. a subliniat că economisise sume considerabile ca urmare a veni- 
turilor realizate din efectuarea avorturilor legale. De aceea, afirmația că a 
trăit mai ales din economii poate fi considerată credibilă. 

în 1972, dr G. a devenit din nou subiectul unei anchete penale (Dosarul 
2174/1972). La vremea aceea era angajat ca medic primar de obstetrică- 
ginecologie la spitalul din Giurgiu, judeţul Ilfov. Direcţia Sanitară a aler- 
tat procuratura în legătură cu faptul că dr G. încălcase prevederile Decretului 
770. în dosarul oficial al acestui caz, dr G. era acuzat că efectuase trei 
avorturi ilegale. Mai ieşit din comun era faptul că una dintre femei decedase 
— se spunea — în urma intervenţiei lui. Pacienta fusese spitalizată în a 
doua lună de sarcină. Avortul provocat ilegal avusese ca rezultat, se pare, 
perforarea uterului şi lezarea intestinului subțire; se dezvoltase o peritonită, 
care în cele din urmă a condus la deces. 

Versiunea doctorului G. despre acest episod este considerabil diferită 
de cea oficială (vezi, de exemplu, Dosarul 934/1978). El susţine că primei 
femei i-a făcut chiuretaj pentru că sîngera datorită unei tumori uterine 
benigne, şi nu ca să-i întrerupă sarcina. Cît priveşte cea de a doua acuza- 
ție, această pacientă primise aprobarea oficială pentru avort de la o comisie 
specială (pe care procuratura a contestat-o, considerînd-o incompletă). Femeia 
care a decedat — cel de al treilea caz — fusese spitalizată pentru avort 
incomplet în luna a doua, în urma căruia se declanşase o hemoragie. Se 
pare că ea a fost chiuretată cu aprobare legală.“ Starea ei a fost stabilă în 
primele trei zile după operaţie; în a patra zi însă, a făcut febră mare şi şeful 
secţiei de obstetrică-ginecologie a operat-o de urgenţă. La 12 septembrie, 
femeia a intrat într-o comă din care nu şi-a mai revenit. A murit la 17 sep- 
tembrie 1968. 

Dr G. susţine că la prima examinare a pacientei nu găsise uterul per- 
forat şi că perforaţia nu a rezultat în urma chiuretajului. El consideră că 
acuzaţiile penale care i s-au adus erau o înscenare a şefului secţiei de obste- 
trică-ginecologie, care voia să scape de el. Dr G. apreciază că într-o perioadă 
scurtă de timp s-a făcut remarcat ca o prezență importantă în spital. Pînă 
la sosirea lui în acea instituție, şeful secţiei de obstetrică-ginecologie — 
care îşi datora poziţia influenței politice — dominase întreaga clientelă a 
secţiei. Gradul profesional al dr G. era mai mare decît cel al superiorului 
său; pe măsură ce tot mai multe paciente au început să-l caute, şeful secţiei 
a devenit din ce în ce mai nervos; veniturile lui neoficiale („semnele de 


zu 


recunoştinţă" din partea pacientelor) se diminuaseră considerabil. Hotărît 
să rezolve într-un fel situaţia creată, superiorul doctorului G. a manipulat 
această vendetta financiară, transformînd-o într-o farsăjudiciară. în februa- 
rie 1973, dr G. a fost dezvinovăţit; procuratura judeţeană a ordonat închiderea 


anchetei din lipsă de probe (Ordinul 217/B/1973). 

Dar la 12 decembrie 1974, procurorul-şef al aceluiaşi judeţ a ordonat 
redeschiderea cazului (Dosarul 270/1974). El a argumentat că motivele 
prezentate anterior pentru oprirea anchetei penale împotriva doctorului G. 
nu fuseseră convingătoare. Pe lîngă acuzaţiile deja menționate, doctorului 
G. i s-au imputat încă două cazuri, într-unui din ele pierzîndu-şi viața o 
altă femeie — după cum se afirma, tot din cauza intervenţiei lui. A fost 
arestat la 23 decembrie 1974 şi ţinut în „arest preventiv" pînă la 7 ianua- 
rie 1976. La 8 septembrie 1975, în mijlocul desfăşurării anchetei, dr G. a 
suferit un atac cerebral şi a fost internat în spital în stare de comă. După 
ce şi-a revenit suficient, a fost readus în închisoare. Datorită stării precare 
a sănătăţii sale, dr G. a fost eliberat condiționat la 7 ianuarie 1976, ca răspuns 
la un apel adresat de familie procurorului general al Republicii Socialiste 
România. Familia ceruse să i se acorde doctorului G. eliberarea condiţio- 
nată, din pricina îngrijirii medicale insuficiente şi a incompetenţei 
medicilor penitenciarului. Aceşti factori conjugaţi contribuiseră la deteri- 
orarea sănătății doctorului G. şi puteau conduce la moartea lui. Un com- 
plet de judecători de la Curtea Supremă a decis să dea curs solicitării familiei. 
De atunci şi pînă la condamnarea lui definitivă, în 1979, dr G. a fost inter- 
nat de mai multe ori în spital, adesea pentru perioade lungi de timp. 

Cazul redeschis în 1974 s-a concentrat în primul rînd asupra acuzaţi- 
ilor suplimentare de întrerupere a sarcinii, deşi, la fel ca înainte, nu s-au 
adus dovezi incontestabile ale vinovăţiei lui: Dosarele cazului cuprind inexac- 
tități evidente. De exemplu, relatările martorilor aduşi de stat diferă de la 
o declaraţie la alta. Există contradicții cu privire la detalii şi elemente 
esenţiale. într-o declaraţie oficială se spune că una din femeile căreia dr G. 
îi făcuse chiuretaj se afla în a cincea lună de sarcină (Dosarul 270/1974, 
p. 28; depoziţia din 25 decembrie 1974). în alta însă, aceeaşi martoră apărea 
în a doua lună de sarcină (Dosarul 270/1974, p. 29; depoziţia din 2 aprilie 
1975). Dr G. a cerut oficial verificarea fişelor medicale, dar în zadar. 
Revederea parţială a cazului sugerează că în alte condiţii politice dovezile 
pe care s-a bazat condamnarea ar fi fost considerate insuficiente. Dar, spre 
ghinionul doctorului G., contextul în care se găsea el îi era cu totul nefa- 
vorabil. 

Potrivit documentelor legale, puţin după miezul nopţii de 9 august 1974, 
o femeie de 36 ani, mamă a trei copii, P.R., a fost internată la spitalul din 
Giurgiu. Dr. G., de gardă în noaptea aceea, a diagnosticat un avort incom- 
plet în luna a doua, însoţit de hemoragie. A observat că nu existau semne 
vizibile de violenţă asupra uterului. Femeia a fost internată şi a primit medi- 
cația adecvată. A doua zi, dr G. a plecat în concediu. Pacienta a fost exami- 
nată de şeful secţiei de ginecologie, dr F., care a diagnosticat şi el un avort 
în luna a doua, dar însoţit de peritonită şi perforaţii. Femeia a fost operată 
în acea după-amiază; nu se ştie sigur de către cine. Starea ei s-a agravat şi 
la 14 august a fost transportată la Spitalul de Urgenţă din Bucureşti: sîn- 

gele nu i se coagula; suferea de insuficienţă hepato-renală şi uremie. în 
pofida îngrijirilor de urgenţă, femeia a intrat în comă şi a murit la 17 sep- 
tembrie 1974, ca urinare a unei insuficiențe hepato-renale acute postabortive. 
Potrivit certificatului medico-legal starea ei s-a datorat manevrelor folosite 
pentru declanşarea avortului. S-a remarcat că perforarea intestinului fuse- 
se cauzată de un instrument probabil de formă cilindrică, cu un diametru 
de doi centimetri.“ în mai 1977, în urma procesului, dr G. a fost declarat 
vinovat de omor prin imprudență şi condamnat la opt ani de detenţie şi 
privarea de dreptul de a practica timp de cinci ani (Sentința penală 51, tri- 
bunalul judeţului Ilfov; vezi art. 178, par. 2 din Codul Penal). EI a fost de 
asemenea silit să plătească înmonnîntarea victimei şi o indemnizaţie pen- 
tru cei doi copii minori ai ei pînă la majorat. 

Ca şi mai înainte, sinopsisul doctorului G. asupra evenimentelor care 
au condus la arestarea şi condamnarea sa contrazice scenariul de mai sus 
(vezi de exemplu Dosarul 934/1975), aşa cum o fac şi relatările martorilor 
citați în acest caz. Elementul penal pe care se întemeia culpabilizarea doc- 
torului G. era divergenţa dintre diagnosticul pus de şeful secţiei şi de el 
însuşi. Depunînd „mărturie ca expert" împotriva colegului lui, dr G., şeful 
secției a afirmat că dr G. omisese în mod deliberat să semnaleze perforaţia 
intestinală în fişa întocmită după diagnosticarea iniţială. Şeful pretindea că 
informase miliția, precum şi personalul secţiei, despre faptul că dr G. per- 
forase intestinul pacientei în timp ce îi întrerupsese ilegal sarcina. Din punc- 
tul de vedere al reprezentanţilor legali ai statului, dr G. era un medic care 
avea cazier, considerat deja recidivist şi un „pericol social". Celălalt doc- 
tor, şeful unităţii medicale, era un membru respectat al comunităţii şi un 
membru de partid cu influenţă. 

Procuratura a argumentat că pacienta se prezentase prima oară la medic 
în 8 august, în jurul orei cinci după-amiaza — şi nu după miezul nopţii, 
în 9 august. Dr G. examinase femeia şi observase sarcina. Se presupunea 
că el se oferise să o chiureteze chiar atunci, în cabinetul său. Deşi femeia 
nu dispunea decît de 500 de lei, el acceptase suma. A întins-o pe canapea 
şi a încuiat uşa cabinetului. în mijlocul operaţiei cineva a bătut la uşă. Speriat, 
doctorul a pus femeia să se ridice, ca să poată deschide uşa. Pe urmă s-a 
întors să termine treaba. Femeia — fără îndoială uimită de întreruperea 
neaşteptată — a simţit cum forcepsul este introdus mai adînc decît ar fi 
trebuit. Se presupunea că această manevră i-ar fi perforat uterul. Ţipetele 
ei ar fi fost înăbuşite de avertismentele lui să tacă; femeia a suportat dure- 
rea ascuţită în tăcere. După ce a terminat, dr G. a introdus un tampon să 
absoarbă sîngele. I-a spus femeii să se ducă la policlinică şi să ceară con- 
cediu de odihnă, ceea ce i-ar fi permis să se interneze în caz de nevoie. 
Contrar instrucţiunilor doctorului, femeia s-a dus acasă şi i-a spus soțului 
ce se întîmplase. S-a simţit din ce în ce mai prost şi s-a întors la spital în 
noaptea aceea, însoţită de fiica ei, unde l-a întîlnit din nou pe dr G., care 
era de gardă. 

Dar asistenta care era de asemenea de gardă în noaptea aceea a contes- 
tat această versiune oficială, susținînd că era inventată. Ea însăşi stătuse 
lîngă pacientă din momentul în care fusese internată, pînă cînd a fost dusă 
în salonul unde a primit tratamentul (Dosarul penal 921/1979, tribunalul 
municipal). Asistenta era uluită de faptul că nu i se ceruseră detalii despre 
cele întîmplate, cu ocazia anchetei inițiale. Ea se considera o sursă impor- 
tantă de informaţii, pentru că fusese de serviciu şi o îngrijise pe femeia 
respectivă. Asistenta a insistat asupra faptului că avortul intervenise înainte 
de spitalizarea femeii. Potrivit acestei martore, femeia a venit la spital puţin 
după miezul nopţii de 9 august; era însoţită de fiica ei. După ce drG. a 
făcut consultul, asistenta a instalat chiar ea pacienta „care a intrat pe pro- 
priile-i picioare" într-un salon în care mai erau şi alte femei. Cît timp au 
fost singure, pacienta a recunoscut totuşi că încercase mai multe metode 
de a scăpa de sarcină. Nici una nu dăduse rezultat, aşa că se dusese lao 
femeie din oraş care-i făcuse intervenția necesară. Pacienta mai fusese la 
aceeaşi femeie şi înainte, şi a refuzat să dezvăluie identitatea ei. 

Potrivit relatării asistentei, dr E, şeful secţiei, a ordonat ca femeia să 
fie transferată a doua zi într-o rezervă cu un singur pat, care nu aparţinea 
secţiei de ginecologie.” Zilele următoare, dr F. a convocat personalul într-o 
şedinţă în care a spus că dr G. făcea o excursie în Germania, din care urma 
să nu se mai întoarcă.“ Mai mult, el şi-a informat subordonații că vor fi 
anchetați de autorităţi şi că trebuiau să declare că dr G. efectuase întreru- 
perea de sarcină. în acest fel, lucrurile ar fi fost simplificate pentru toată 
lumea, avînd în vedere plecarea doctorului G. din România. Asistenta era 
furioasă că şeful de secție ceruse personalului să mintă — era un abuz de 
autoritate. Ea pretindea de asemenea că l-a văzut ulterior pe dr F. vorbind 
cu soțul victimei. Acesta, ca şi două femei internate în acelaşi salon cu 
nefericita femeie, precum şi echipa medicală care a operat-o au susţinut că 
victima le spusese că dr G. efectuase avortul (în conformitate cu versiunea 
doctorului E). Portarul spitalului a declarat şi el că o văzuse pe femeie 
intrînd în spital pe 8 august, la ora cînd se presupunea că dr G. efectuase 
întreruperea de sarcină. 

La scurt timp după aceea, asistenta a plecat în concediu la mare, unde 
l-a întîlnit întîmplător pe dr G., aflat şi el în concediu acolo. Ea i-a spus 
ce se întîmplase în absenţa lui. în declaraţia oficială, asistenta a afirmat că 
nu cunoştea motivele doctorului F.; totuşi, tensiunile dintre cei doi medici 
nu constituiau un secret. Ea însăşi fusese martoră la certurile lor. Odată, 
dr F. îi spusese amenințător doctorului G.; „Lasă că te aranjez eu!" Procesul 
părea a fi o continuare — într-un mediu diferit — a conflictelor dintre ei. 
Dr G. a fost condamnat în 1977. Ca şi dr M., el crede în răsplata divină: 
dr F., şeful de secție, a murit la cutremurul care s-a abătut asupra Bucureştiu- 
lui în 1977. 

Celelalte acuzaţii aduse doctorului G. în 1974 includeau cazul D.G." 
Rolul ei în proces a fost dublu: femeia a depus mărturie împotriva doc- 
torului G. din partea acuzării, fiind ea însăşi în acelaşi timp acuzată că îşi 
întrerupsese sarcina cu ajutorul lui. Afirmațiile martorei s-au dovedit incon- 
secvente şi contradictorii pe toată durata procesului. Acest lucru nu a afec- 
tat însă utilitatea lor pentru rechizitoriul întocmit doctorului. D.G. a afirmat 
că se îndrepta spre casă cu troleibuzul cînd i s-a făcut rău şi a leşinat. Cineva 
i-a sărit în ajutor. S-a întîmplat ca această persoană să fie un medic care 
— amănunt de importanță maximă pentru procuror — s-a oferit să o ajute 
dacă voia să scape de cauza condiţiei ei fizice. Au făcut schimb de numere 
de telefon şi de adrese. Nu mult după aceea, femeia l-a căutat pe doctor la 
adresa pe care acesta i-o dăduse. în ziua vizitei medicale, dr G. a efectu- 
at chiuretajul pentru care D.G. i-a achitat 1 500 de lei. La plecare a fost 
condusă de aceeaşi femeie care îi deschisese uşa şi la venire. Acea femeie 
era „concubina" doctorului G. (după cum era numită în documentele din 
propriul dosar). 

„Dovada" vinovăţiei se baza pe descoperirea faptului că dr G. avea adresa 
şi numărul de telefon ale lui D.G., iar ea, la rîndul ei, le avea pe ale lui. 
Dr G. şi partenera lui au fost amîndoi găsiţi vinovaţi: el pentru efectuarea 
ilegală a întreruperii de sarcină, iar ea pentru complicitate. Amîndoi au fost 
acuzaţi de deținerea ilegală a instrumentelor abortive, precum şi de trafic 
cu stupefiante. (La percheziționarea apartamentului au fost confiscate 
unsprezece fiole cu anestezic.) Dr G. a fost condamnat la doi ani, pentru 
întrerupere de sarcină. în plus, el a mai primit doi ani pentru trafic de droguri 
şi un an pentru deținerea ilegală a instrumentelor. 

în seria de acuzaţii care i s-au adus, dr G. a fost condamnat pentru omor 
prin imprudență în legătură cu moartea altei femei, CA. Sarcina acestei 
femei nu fusese înregistrată în evidenţele sanitare din localitatea unde domi- 
cilia. Ea a fost examinată de dr G. la spitalul din Giurgiu; el a diagnosti- 
cat un avort incomplet însoţit de o hemoragie puternică, în a doua lună de 
sarcină, şi a intervenit pentru oprirea hemoragiei. Mai tîrziu, dr F. l-a acuzat 
pe dr G. că, efectuînd avortul, a perforat colul uterin. Mai mult, dr G. a 
fost învinuit că nu a tratat-o pe CA. pentru infecția postoperatorie, deşi îşi 
dădea seama de ceea ce făcuse. încă o dată, dr F. a contestat faptul că un 
avort prost făcut fusese cauza internării în spital a pacientei CA. Ela susţi- 
nut că dr G. efectuase o întrerupere de sarcină urmărind cîştigul personal 
— şi că, facînd operaţia, fusese neglijent. CA. a murit din cauza compli- 
caţiilor secundare, inclusiv a septicemiei. Dr G. a fost condamnat la patru 
ani de detenţie. 

Ultima acuzaţie cuprinsă în dosarul din 1974 al doctorului G. era între- 
ruperea ilegală a sarcinii pacientei R.M.P., la 18 iulie 1974. R.M.R era însăr- 
cinată şi necăsătorită. După cum se spunea în rechizitoriu, R.M.R ceruse 
mai multor prieteni să-i recomande pe cineva care putea să o scoată din 

încurcătură. O prietenă i-a spus despre dr G. şi i-a dat adresa lui. Cînd 

R.M.P. s-a dus la acea adresă, a descoperit un apartament nemobilat, în 
care mai aşteptau încă două femei pentru acelaşi motiv. După chiuretaj, ea 
i-a plătit doctorului 1 500 de lei. El i-a dat şi o rețetă pentru tratamentul 
inflamaţiei ovarelor; ulterior s-a afirmat că reţeta fusese „descoperită" de 
poliţie în portofelul lui R.M.P. 

Intre martorii cazului s-au aflat o familie care locuia în apartamentul în- 
vecinat celui folosit de dr G. şi administratorul clădirii, un ofițer de armată 
în rezervă (potrivit doctorului G.). Denunţîndu-l pe dr G., administratorul 
a afirmat că i s-a părut ciudat faptul că atîtea femei veneau la acest aparta- 
ment.“ Cînd poliţia secretă a intrat acolo pentru a efectua percheziţia, a 
descoperit „lumini puternice în tavan şi altele care indicau preocupările 
ilicite ale inculpatului" (Dosarul 921/1979). Deşi dr G. nu a recunoscut nici 
una dintre acuzaţiile de mai sus, el a fost condamnat la trei ani de închisoare. 
R.M.P. a primit o condamnare de un an cu suspendare, pentru că aranjase 
să-şi întrerupă sarcina. 

Sentința finală pentru acuzaţiile din 1974 împotriva doctorului G. nu a 
fost pronunţată decît la 2 iunie 1979. Dr G. înaintase recurs împotriva con- 
damnării iniţiale în 1977, invocînd, printre altele, inadvertenţele judiciare. 
(Vezi Dosarul de la Curtea Supremă 1400/1977; el nu fusese prezent la 
procesul iniţial, din cauza stării de sănătate.) Tot în 1977, ca urmare a prevede- 
rilor de amnistiere cuprinse în Decretul 115 din acel an, fiecare dintre 
pedepsele doctorului G. a fost comutată, rămînîndu-i să execute în total 
şase ani şi opt luni de închisoare, în loc de opt ani (Dosarul 921/1979, 
sentința penală 65, 2 iunie 1979).” în perioada judecării recursului, dr G. 
nu a efectuat ceea ce-i mai rămăsese din sentință, în parte datorită perma- 
nentelor probleme de sănătate.” La 23 noiembrie 1977, dr G. a cîştigat 
recursul; Curtea Supremă a aprobat rejudecarea cazului de către tribunalul 
care îl judecase inițial, cel al judeţului Ilfov (Decizia penală 2164/1977). 
Dar, rejudecarea a fost amînată din cauza deteriorării sănătăţii doctorului 
G. El a fost programat pentru examinare medicală la 10 decembrie 1978, 
pentru a se constata dacă putea fi supus judecății (Dosarul Curţii Supreme 
1138/1978, Decizia 1277). Rezultatul acestor evoluţii a constat în aceea că 
sentința finală a doctorului G. nu a fost stabilită decît în iunie 1979. 

Următoarea întîlnire a doctorului G. cu aparatul represiv şi legal al statu- 
lui a început în 1981." La 22 mai, un reprezentant al miliției raporta: 


Maiorul S.M. din Inspectoratul General al Miliției — Direcţia Judiciară, la data 
de mai sus fiind în continuarea cercetărilor privind pe urmăritul general I.G., 
autorul unor infracţiuni de avort şi deţinător de instrumente abortive, însoţit 
de It.-maj. C.A., serg.-maj. O.T. şi It. A.C., ne-am deplasat în str...., în fața blocu- 
lui DI, pentru identificarea persoanei de sex feminin care urma să iasă din 


apartamentul nr. 26..., aparţinînd numitei M.T., concubina dr G., despre care 

am fost sesizaţi telefonic că i-ar fi întrerupt cursul sarcinii persoanei respec- 
tive, urmărindu-se totodată reținerea şi cercetarea autorului pentru unele fapte 
penale săvîrşite anterior. 

Tîrziu în după-amiaza aceea, dr G. a părăsit clădirea însoţit de o femeie 
blondă, plină, „de aproximativ 26-28 de ani". Ei au fost opriţi pe cînd se 
apropiau de maşina în care aşteptau milițienii. S-au opus încercării 
autorităților de a-i băga în maşina miliției pentru a-i duce la secţie. Miliţienii 
au decis să-i ia cu forța. Se afirma în raportul scris că dr G. s-a opus din 
răsputeri, refuzînd să i se pună cătuşe. Cînd au ajuns la secţie, dr G. era 
„epuizat, ţinea ochii închişi şi nu a răspuns la nici una dintre întrebările ce 
i-au fost adresate". Doctorul chemat de poliţie a stabilit că acesta suferea 
de tahicardie şi a recomandat transferarea lui de urgenţă la camera de gardă. 
Intre timp, femeia care îl însoțea a fost supusă unui examen medico-legal, 
ale cărui rezultate îl incriminau pe dr G. Cu toate acestea, dr G. a pretins 
că tînără venise la apartament pentru repararea unui aparat de fotografiat, 
nu pentru avort. Ea fusese denunţțată de o persoană „informată" despre activi- 
tăţile ce se desfăşurau în apartamentul 26.'' Dr G. a aflat ulterior că adminis- 
tratorul blocului şi ocupanţii apartamentului alăturat colaboraseră cu miliția 
locală. El a fost arestat „preventiv" în 1982; plata pensiei a fost automat 
suspendată. Dr G. a fost condamnat la trei ani de detenţie, din care a efec- 
tuat numai treisprezece luni şi trei săptămîni, sentinţa fiindu-i din nou redusă. 
A fost eliberat în 1984, din cauza stării de sănătate şi a vîrstei. 

Ultima arestare a doctorului G. a avut loc în 1988, la vîrsta de 64 de 
ani. Motivul: efectuarea unei întreruperi ilegale de sarcină şi deținerea (ile- 
gală) de instrumente (Dosarul 8068/1988). Versiunea oficială susține că el 
a aranjat să se întîlnească cu soțul femeii care unna să suporte avortul. 
Acest om, L.M,, l-a însoţit pe Dr G., împreună cu încă cineva, pînă la un 
apartament unde dr G. i-a făcut pe loc întreruperea de sarcină soţiei lui 
L.M. Dr G. a primit 4 000 de lei pentru intervenţia sa. Gazdele i-au chemat 
apoi un taxi. Dar, în timp ce părăsea blocul, el a fost oprit de miliție, care 
i-a confiscat pe loc trusa medicală. Alţi milițieni au dus femeia care toc- 
mai făcuse întreruperea de sarcină la Institutul Medico-Legal pentru con- 
firmarea avortului ilegal; femeia a fost apoi spitalizată. în timp ce dr G. 
era sub arest, procuratura i-a percheziţionat domiciliul unde a descoperit 
un carnet de telefoane conținînd nume, adrese şi numere de telefon. Ancheta 
a scos la lumină „dovezi" potrivit cărora dr G. efectuase 17 întreruperi ile- 
gale de sarcină în anul 1988, primind pentru fiecare intervenţie 5 000 de 
lei. Pe baza acestor „constatări” el a fost acuzat de efectuarea altor 58 de 
avorturi înainte de 1988, pentru care i se plătiseră sume diferite. Ca urmare 
a acţiunilor sale, dr G. a fost catalogat drept pericol social. Natura recidi- 
vistă a activităților sale a influențat condamnarea. El a primit o sentinţă de 
şapte ani — cinci pentru primele 17 avorturi, plus doi ani pentru celelalte 
acuzaţii.” Mai mult, de la domiciliul lui a fost confiscată suma de 305 364 

de lei. Procuratura a reținut din această sumă 251 000 de lei. în final, doc- 
torului G. i s-a cerut să achite numai 3 636 de lei şi diverse cheltuieli de 
judecată. La percheziţionarea domiciliului, au fost confiscate de asemenea 
instrumentele medicale pe care le-ar fi posedat şi reținut ilegal dr G. 

Versiunea oferită de dr G. pentru aceste evenimente diferă, în detaliile 
sale, față de relatarea oficială. El susţine că o cunoştinţă — o femeie care 
închinase casa unor prieteni de familie — îi ceruse să examineze o pri- 
etenă a sa. Soţul acesteia din urmă a venit să-l întîlnească şi l-a condus la 
locuinţa lor. Dr G. a constatat că femeia sîngera uşor, după ce încercase să 
scape de sarcină. A sfătuit-o să se ducă la spital, pentru că exista riscul 
unei infecţii secundare. Cînd dr G. a părăsit locuinţa, a fost arestat. DrG. 
a negat nu numai că el ar fi provocat avortul, ci şi că ar fi deţinut instru- 
mentele chirurgicale adecvate, afimiînd că acestea îi fuseseră confiscate în 
1974. Sumele de bani descoperite în locuinţa sa, precum şi carnetul cu adrese 
erau legate de consultaţiile medicale pe care le efectuase din 1981, cînd 
ieşise la pensie. Dr G. era perfect conştient că aceste consultaţii particu- 
lare nu erau strict legale, reprezentînd o evaziune fiscală şi legală şi fiind 
obținute prin activităţi economice secundare. De aceea şi-a desfăşurat activi- 
tatea cu cea mai mare discreţie. El a insistat că acționase greşit o singură 
dată, din bunăvoință față de un prieten — şi că plătise pentru acest lucru. 

într-o seară, la o masă cu prietenii a căror chiriaşă era legătura cu această 
viitoare pacientă, dr G. renunțase la prudenţă şi le povestise cum reuşise să 
cumpere un apartament în centrul Bucureştiului — o adresă rîvnită. Dr G. 
crede că acea chiriaşă se afla în spatele cursei ce-i fusese întinsă. Divorţată 
fiind, femeia nu ar fi putut obţine un apartament.” Probabil că se aştepta 
să primească apartamentul de invidiat al doctorului G. ca recompensă pen- 
tru denunțarea lui la miliţie. în acest scop, femeia s-a folosit atît de prie- 
tenii ei, cît şi de dr G. Date fiind circumstanţele, supoziţiile doctorului G. 
nu par exagerate. Miliția a percheziţionat apartamentul, dar cheile nu i-au 
fost predate celei de-a doua soţii a doctorului G., ci femeii de care divorțase, 
o colaboratoare a miliției. Pentru infracţiunea penală la Decretul 770, dr G. 
a fost condamnat, în total, la şapte ani de închisoare. Din această ultimă 
pedeapsă a efectuat însă numai nouăsprezece luni şi nouă zile” şi la 16 
decembrie 1989 a fost eliberat condiţionat. Zece zile mai tîrziu, eliberarea 
doctorului G. a devenit definitivă. Regimul Ceauşescu a căzut la 22 decem- 
brie 1989. Soții Ceauşescu au fost executaţi în ziua de Crăciun. La 26 decem- 
brie 1989, guvernul provizoriu al României a făcut din abrogarea Decretului 
770/1966 una din primele sale declaraţii de eliberare. Dr G. — ca atâţia alţii 
— nu mai intra sub incidenţa lui şi încetase să-i mai fie victimă. Era, în 
sfîrşit, liber să primească despăgubiri pentru răul ce-i fusese făcut. 

Dar majoritatea celor afectaţi de acest decret notoriu şi de politica aferen- 
tă au fost femeile din România care, de-a lungul multor ani, au plătit scump, 
cu sănătatea şi viaţa lor. 

POVEŞTILE FEMEILOR: 
UMILIREA ŞI FRICA PUBLICE, DUREREA ŞI FURIA PRIVATE 


In ultima secțiune a acestui capitol vorbesc femeile. Poveştile lor nu 

sînt cele mai dramatice sau neobişnuite; ele reprezintă mai curînd judecăţile 
şi tribulaţiile îndurate frecvent de majoritatea femeilor din România, ca o 
consecință directă a strategiilor politicii demografice din timpul regimului 
Ceauşescu. Greutățile vieţii de fiecare zi — fizice, emoţionale, financiare 
şi practice — colorează amintirile lor. Femeile descriu riscurile pe care se 
simțeau obligate să şi le asume şi povestesc despre raționamentele din spatele 
deciziei de a efectua sau nu întreruperea de sarcină, pe care le luau ade- 
sea în calcul discutînd cu partenerii, cu părinţii şi cu rudele. Lipsa de intimi- 
tate a vieţii lor cotidiene este izbitoare. în schimb, spaţiul vital zilnic pare 
să fi fost invadat de frică, umilinţă, durere şi disperare. în special pentru 
femei, sexualitatea era însoţită de tensiune şi conducea adesea la deterio- 
rarea relaţiilor cu partenerii lor. Amenințarea sarcinnle înstrăina pe femei 
de ele însele. Prea adesea îşi priveau propriul corp — în special organele 
reproductive — ca pe un duşman interior, capabil să trădeze interesele şi 
trăirile lor cele mai intime. Controlul din ce în ce mai strict al poliției de 
stat a forțat interiorizarea mîniei şi a terorii, precum şi dinamica complexă 
a acceptării propriei lor victimizări. într-adevăr, încercarea statului de a 
controla fertilitatea femeilor le-a făcut pe multe dintre ele să-şi simtă pro- 
priul corp ca pe cea mai intimă unealtă folosită de regim pentru a infiltra 
în vieţile lor teroarea.” 


Drl.L.! 

(medic pediatru) f 

[Mulţi medici s-au făcut vinovaţi de complicitate cu puterea]. Unii au fost puşi 
în situația asta. Dar foarte mulți, din păcate, cu funcții mari, cu putere de răspun- 
dere, cu putere de decizie, s-au complăcut!” S-au complăcut, şi nu numai că 
s-au complăcut, dar... ca să iasă în evidență, au luat decizii chiar... îmi aduc 
aminte, în vara anului '87 am avut o şedinţă la spitalul municipal cu toți medicii 
din sectorul 6, în care s-a discutat problema demografică.” A fost o discuţie 
cumplită atuncea, era profesorul R. care era şeful secției de obstetrică-gine- 
cologie, împreună cu doctorul F., directorul spitalului municipal, şi care au început 
să discute în sector cum este natalitatea, cît a crescut, cît ... aşa. Şi s-a pus 
problema la un moment dat că sînt aproape 1 000 de femei cu boală varicoasă, 
şi pentru asta de la un anumit stagiu al bolii se făcea întrerupere de sarcină. 
„Ce este asta? Domnule, depistați-le — aşa făcea — depistaţi-le şi băgaţi-le 
în circuit!" A... cum să spun? Cred că o să mă duc în mormînt cu... cu această 
expresie, „băgaţi-le în circuit!" Să intre din nou în sistemul de... de prăsilă! 
[...] Şi atunci s-a ridicat profesorul R. şi a spus: „Sigur că da! Şi povestea asta 
că după două cezariene se face întrerupere de sarcină...."” Şi de fapt după 
cezariană, doi ani n-ai voie să ţii a doua sarcină. Zice: „Ce-i asta, s-a dovedit 
în alte ţări că, pe la anumite secte, unde se fac destul de mulți copii, există şi 

patru, şi cinci cezariene care se fac la o singură femeie." Zice: „Chiar m-am 
gîndit să prezint situația mai sus, să schimbăm legislaţia, să vedem poate mergem 
la trei, la patru cezariene." Şi atunci unul din medici, dr X., un tip... foarte... 
aşa, dintr-o bucată, s-a ridicat şi a spus: „Domnule profesor, poate dumnea- 
voastră vorbiţi de Olanda, poate vorbiţi de Germania, unde media de înălțime la 
o femeie este de 1 metru 70, la noi în țară media de înălţime este de | metru 58, 
femeile noastre sînt altfel conformate, au altă osatură, altă structură, alt bazin, 
nu întotdeauna o femeie care are | metru 80 poa' să fie comparată cu una care 
este mai mică." Şi i-a zis: „Tu să taci! Pentru că tu, cu controlul periodic la 
tine, stai foarte prost!" Controlul periodic pe care el trebuia [să-l facă]: deci 


să plece din spital, şi o dată pe săptămînă să meargă la o fabrică unde să con- 


troleze femeile dacă sînt sau nu gravide. Şi el nu se ducea! Era... cu statisti- 
ca foarte prost. Şi a spus: „Tu să taci! Că tu cu controlul periodic..." Şi l-apus 
jos! Şi atuncea... ce să mai spun, deci din partea medicilor care au fost [acolo], 


dacă un şefde clinică, un director de spital, dacă ar fi prezentat situaţia reală... 
[dar] nu! Ei au venit în plus! Adică ideea asta de a înmulţi cezarienele, eu n-o 
să pot s-o uit! Şi de a opera femeile, adică dacă tu, ca medic, poţi să spui [unei] 
femei operată de varice să mai facă o sarcină sau două, asta înseamnă că tu 
din punct de vedere profesional eşti un nimeni! 


S-a discutat să se termine cu aceste avorturi, aşa-zise spontane, pentru că 


se ajunsese în perioada aia că înjur de... 48-49 % din avorturile care se făceau 
era aşa-zise spontane. De obicei în... gardă medicii mai ajutau, decît să moară 
femeia, ziceau... e avort spontan că a mutat mobila sau a făcut curat şi a avor- 


tat spontan. De multe ori chiar se recunoşteau semne că şi-a făcut sondaj, sau 
eu ştiu ce fel. Insă nu toţi [ajutau] aşa şi pentru că... le era şi frică! 

A mai fost pe urmă o situaţie foarte des comentată acum după revoluţie 
şi... încercată să fie înmormîntată. Foarte mulţi dintre medici, prinşi că au făcut 
chiuretaj cînd nu erau indicaţi, că au avut nu ştiu ce probleme — i-a murit... 
pe masă un bolnav din motivele... erau... îi aveau la mînă cu acest lucru —, 
exista o dovadă împotriva lor şi deveneau colaboratori ai Securităţii pentru trea- 
ba asta! Deci „te bag la puşcărie: ori mergi în închisoare, ori colaborezi cu 
noi". Şi din păcate au fost mulţi şi se ştiau, se ştiau. 

[...] Da, [trebuia] să se anunţe procuratura. La spitalele mari aşa era, dar 
existau şi spitale puţin mai mici, sau existau gărzi, zile în care nu venea procu- 
ratura. Şi... se mai putea, se mai putea, la ore diferite, 3 noaptea, 4 dimineaţa, 
la ore mai... deosebite, de multe ori medicii mai făceau chiuretaje. Şi pentru 

aceste chiuretaje, pînă la urmă tot se afla, poate un prieten binevoitor, poate o 
asistentă, chiar pacienta, din păcate. Am avut 0... experienţă de asta, o pacien- 
tă care după ce a fost operată la spitalul Parhon, de tiroidă, a operat-o doctorul 
D., acuma-i în Canada, era cel mai bun medic al nostru, m-a operat şi pe mine. 
A.... s-a dus cu un plic în care avea o hîrtie de 25 de lei numerotată, ca idee 
de valoare, o hîrtie de 25 de lei! Şi pe această hîrtie de 25 de lei l-au ridicat, 
a venit poliţia, l-au luat de la spital. A fost directoarea spitalului Parhon, doc- 
toriţa M. P., care s-a dus şi a plîns pe la toate procuraturile şi a spus că dacă 
omul ăsta e băgat în închisoare o să moară bolnavii, că nu mai are cine să 
opereze în Parhon. Şi a avut dreptate! Adică [au fost] oameni care s-au pretat 


la orice, au fost în stare să facă aşa ceva, adică după ce a operat-o să se ducă 

cu 25 de lei însemnați! [Erau] fel şi fel de oameni [...] care erau prinşi cu ceva, 
era foarte important pentru Securitate să te prindă cu ceva, că după aia te puteau 
folosi, te puteau manevra. Şi au fost medici în spitalul municipal care au făcut 
treburile astea. Adică în spitalul municipal erau unii care făceau chiuretaje, iar 
alții la care se ştia că dacă te duci cu un chiuretaj [...] şi dacă nu spui ce ai 
făcut, cum şi în ce fel, poţi să mori că nu se uită la tine! „Spune ce-ai făcut!!" 
Femeia avea 39 de grade, 40 de grade, era în frison, era în hemoragie masivă, 
nu se uita la ea! „Spune-mi ce-ai făcut!! Cine ţi-a făcut? Ce asistentă, cu ce, 
unde, ce doctor, tot!" Şi de multe ori au plecat, s-au dus săracele, au murit fără 
să spună cine le-a făcut. 

Eu, ca medic, cînd am fost însărcinată am fost internată la... a... deci eram 
în luna a cincea, făceam naveta, eram la H. şi muream de foame efectiv acolo, 
aveam mari probleme. Şi am venit [acasă] în luna a cincea, nu mă simţeam 
bine, şi doctorul M. m-a...internat, m-a pus pe perfuzii. Şi am stat o săptămînă 
pe perfuzii, eram şi foarte obosită şi deprimată şi cu nişte tulburări de calciu 
pe care le-am avut. Doctorului M. i-a fost teamă pentru mine, eram doctoriţă, 
i s-a părut normal să mă interneze, să mă trateze puţin. Doctoriţa C. era şefa 
secţiei. La externare, doctorul de salon s-a dus la doctoriţa C. de mînă cu mine 
şi a zis: „Uite, este doctoriţă, vreau să-i dau concediu de două săptămîni maxim, 
să nu mai meargă la H., să stea şi ea la ea acasă, îi însărcinată şi să nu aibă 
probleme cu sarcina." Şi n-a vrut doctoriţa C. N-a vrut, a zis „nu, cinci zile este 
suficient." Şi... mi-aduc aminte c-a fost extrem de penibil pentru mine pentru 
că ei s-au luat la ceartă, ea nu mă cunoştea, nu nimica, s-au luat la ceartă, el 
spunînd „Da' nu-ţi dai seama, este, vrea să ţină copilul ăsta, este în cinci luni, 
adică... hai s-o ajutăm, că este foarte obosită, n-are ce mînca acolo" efectiv, că 
n-aveam bani, veneam o dată în trei săptămîni acasă. încercam să mănînc la 
spital, am mai mîncat la restaurant, dar nu din bani de medic stagiar, [nu poţi] 
să mănînci la restaurant. Şi doctoriţa C. a ţinut-o sus: „Nu, nu, nu, nu, nu!" 

N-a vrut aşa, după care una din asistente mi-a spus: „Doamna doctor, păi 
da' n-aţi ştiut să vă duceţi cu ceva la ea?" N-am ştiut! Eu nici prin cap nu mi-a 
trecut că ajung la şefa secţiei cu acest certificat. Şi în general era cunoscută de 
foarte afurisită, de rea, o femeie foarte rea. Mi-a părut rău cînd am auzit, că 


totuşi este o măsură mult prea cumplită pentru cineva să ajungă în închisoare. 


Am înțeles că pînă la urmă... la închisoare a ajuns [...] din cauza unui chiu- 
retaj, a făcut totuşi un chiuretaj într-o gardă, a fost cineva care 0... a vorbit 
după aia... Deci ea, care nu făcea de obicei, probabil că pînă la urmă a făcut 


Şi-— 
[...] în oraşele mici... eu zic că au făcut exces de zel mai tare. Deci în anul 


'84 eram eu la H., pe vremea aia decretul spunea că după 4 copii se poate face 
întrerupere. Şeful secţiei de obstetrică-ginecologie din H., care era un... ce să 


spun, un alcoolic, de o calitate umană absolut sub orice critică... hotărîse [...] 
de la sine putere, în '84, ca numărul de copii să fie 5 şi abia după 5 se per- 
mitea chiuretajul. 

[...] [Legea spunea că] trebuia să ai 4 [copii] în grijă. Am avut cazuri în 
care mama avea deja un copil care împlinise 18 ani, cel mare. Şi s-a spus nu, 
ăsta nu mai e copil, că e major. [...] Cum să spun, ce s-a întîmplat atuncea a 
fost... ridicol e încă puţin spus, adică au fost cazuri care mai de care, care mai 


de care mai tîmpiţi, mai... să iasă în evidenţă! Adică, asta cu politica demografică 

pentru foarte mulţi a fost o trambulină, o trambulină pentru posturi, pentru... 
era un indice la vedere, indicele de natalitate. Ia uite, la mine în sector aşa sînt 
naşterile! Vai, ia uite, ăla de acolo... ajungea la Direcţia Sanitară şi Direcţia 


Sanitară îl propunea mai departe, că cine este el! Adică a fost o trambulină. 


[Şeful de comisie din H. şi alții ca el] au ajuns, pentru că sînt oameni care 
aveau bani, care aveau relaţii, care aveau proptele, aveau un spate foarte tare 
de la Securitate şi aşa mai departe. In H., cum să spun, se spionau unul pe 
altul, a fost, pentru mine a fost o experienţă extrem de negativă cînd am fost 
acolo, pentru că era o comunitate de douăzeci şi ceva de mii de oameni, un 
oraş care este foarte frumos, este ceva de genul... este acuma serialul Twin 
Peaks, este totul foarte frumos acolo, cadrul natural în Twin Peaks este excepţio- 
nal, ai impresia că totul este formidabil, dar cînd cunoşti oamenii şi-i vezi cît 
sînt fiecare, ce probleme şi cît de jos sînt unii... exact asta era şi în H.: un 
cadru natural superb, oamenii la prima vedere deschişi, plăcuţi... dar de ce 
erau în stare... Foarte, foarte greu, adică un an şijumătate de stat acolo, aproape 
doi ani, a fost pentru mine ceva cumplit, cumplit! A fost una dintre cele mai 
proaste experienţe pe care cred că le-am avut în viaţă. Oameni răi, foarte răi! 
Anul în care am terminat a fost un an foarte prost. Pentru Bucureşti au fost 
puţine posturi şi atunci următoarele medii mari au mers la G. şi la P. să facă 
stagiu. Erau foarte aproape de Bucureşti, cu posibilități de navetă. Şi-am luat 
G., că era mai aproape de casă, să merg la G. şi nu la P. La G., întîmplător pe 
vremea aceea era directoare de Direcţie Sanitară o doctoriţă care [era foarte 
coruptă], cum să spun, eu un an de zile am stat acolo şi am făcut stagiul văzînd 
că toţi colegii mei erau detaşaţi în Bucureşti. Şi eu nu înțelegeam cum de ei 
pot să-şi capete această detaşare în Bucureşti. Pînă am înţeles că, adică, cum 
să spun: te duceai c-un pachet frumos, zicea „Da, pune-l acolo şi vino mîine”. 
Ea căuta în pachet şi a doua zi îți spunea: „Dragă, îmi pare rău, nu să poate", 
sau „Să poate, sigur, mai vedem, mai vii peste 6 luni”. Detaşarea ţinea 6 luni. 
lar această doctoriţă, doctoriţa S. care s-a pretat la orice, de la colegii noştri a 
luat cît... o colegă de-a mea i-a dus o dată un inel de aur, era disperată să vina 
în Bucureşti şi să capete detaşarea. lar această doctoriţă, acuma, are o prietenă 
la autoritatea tutelară la Administraţia de Stat, şi anul trecut, de exemplu, a 
făcut adopţii în Italia cît se poate! Am colege care lucrează la G. care mi-au 
spus că doamna S. se laudă peste tot că şi-a făcut casă în Bucureşti din adop- 
țiile în Italia. Anul trecut a fost de trei ori în Italia ca să viziteze copiii [căro- 
ra le-a facilitat adopţia]. A stat în vizită pe la familiile cărora le dăduse copii... 
De această doamnă am depins noi. Deci după 3 ani de stagiu, [erau] o groază 
de comune, foarte aproape de Bucureşti, care puteau fi scoase [la concurs] în 
funcţie de media pe care am avut-o. N-a scos decît o singură comună, pentru 
o colegă de-a noastră, care, tatăl ei fiind cioban, avea sute de mii de lei la tim- 
pul ăla. Dar n-a ştiut că de fapt nu are prioritate, numai că are buletin. A venit 
o [altă] colegă de-a noastră care era prima, cu media cea mai mare, şi a spus, 
îmi pare rău, tu ai prioritate de buletin, însă m-am dus şi am întrebat la Ministerul 
Sănătăţii şi contează prioritatea de medie. Şi i-a luat comuna. Şi restul, toţi 
ceilalţi, care am rămas cu mediile cele mai mari de la G. — deci eu am avut 


9,58. Cu mediile astea a trebuit să mergem la repartiţia pe ţară. La terminarea 

celor 6 ani, v-am spus, cu am luat G., însă au fost ultimii 2 colegi, care nu-şi 
dăduseră lucrarea de diplomă, s-au dus în V. După 3 ani, V. a scos o groază de 
posturi, dar în primul rînd posturile au fost ocupate de cei care au lucrat în sta- 
giatură acolo. Şi cei 2 colegi ai mei care nu-şi dăduseră diploma, care termi- 
naseră facultatea cu 6, şi-au luat post de dispensar în B., capitala judeţului, cu 
nişte facilități de tren, de navetă, cu posibilităţi să vii în Bucureşti..., să stai 
în oraş, aşa... după care s-au scos [posturi] pentru noi. Și aşa am ajuns cu [media] 
9,58 la H. [Orăşelul] H. a trimis om la repartiție care să spună: „Hai, veniţi la 
noi, că noi vă ajutăm, că avem nevoie de medici cît mai buni." Şi într-adevăr, 
am fost doi pediatri cu medii foarte mari, au fost de la [medicină] generală în 
anul [acela] cu media 9,60-9,79, adică am fost un lot de vreo 6 medici tineri 
care ne-am dus la H. Toţi puşi pă muncă, şi-am zis că uite, oamenii ăştia au 
nevoie de noi, hai să facem ce-am învăţat la facultate. Şi acolo, de fapt, ne-am 
lovit de o mafie întreagă, care este foarte întinsă şi foarte aranjată acolo, nu se 
interesează nimeni decît cum să scoată bani de la pacienţi, cum să vină, „adu-mi 
curcanul, adu-mi vinul”, „adu-mi nu-ştiu-ce", şi calitatea... oameni care făceau 
tratament cum se făcea acum 30-40 de ani. Şi, cu discuţii, că: „Ai fost la aia 
tînără? Păi te omoară, ia uite ce ţi-a dat, păi te omoară cu aşa ceva, nu e bun! 
De unde-o fi scos, uite că eu am experienţă şi..." Asta a fost atmosfera. Şi o 
atmosferă proastă, adică ni s-au promis foarte multe lucruri şi după... 

în seara de 24 decembrie, cînd noi încă stăteam 4 doctoriţe într-o cameră, 
într-un cămin de copii, la capătul oraşului, în nişte condiţii absolut mizerabile, 
încercînd să mîncăm, nu ştiu ce, pentru că nu aveam nici o posibilitate de aragaz, 
nici o posibilitate de nici un fel. Şi am ieşit în oraş şi am dat telefon direc- 
torului de spital şi i-am spus: „Ce se mai aude cu ce ne-aţi promis, locuințele 
pentru noi?" Şi a zis: „Dragă, mă deranjezi, că sînt cu familia, este Ajunul 
Crăciunului." Şi-atuncea eu m-am înfuriat foarte tare şi i-am zis: „îmi pare 
bine că am reuşit să vă deranjez. Adică chiar în halul ăsta vă bateţijoc de noi, 
n-am venit nici să cerşim, ne-aţi chemat, aţi trimis om la repartiție să ne cheme, 
ne-aţi promis o groază de lucruri, am venit aicea ca să facem nişte lucruri fru- 
moase şi ne lovim tot timpul de pereţi, uşi închise." Şi au continuat mizeriile 
pînă ce-am născut, şi după ce-am născut, nu ştiu dacă ştiţi, noi aveam dreptul 
la 3 luni şi jumătate de concediu, după care se făceau alte concedii, pe alte 
diagnostice, pentru mamă şi pentru copil, ca să meargă pînă mai tîrziu... Ei, 
şi la 3 luni şi jumătate am mai trimis încă un concediu, pentru copil, pentru ca 
să mai stau puţin în Bucureşti, pentru că alăptam, şi directorul mi-a trimis con- 
cediul înapoi şi mi-a spus că „ţi-l anulez, pentru că aicea este o circă de 265 
de copii care te aşteaptă şi nu se poate", şi atuncea a fost prima dată cînd soţul 
meu s-a supărat foarte tare şi i-a dat telefon şi i-a spus: „Este incredibil, am 
colege în birou care sînt inginere şi care au simpatia şi înţelegerea unor medici, 
iar soţia mea care este medic, dumneavoastră n-o înţelegeţi — zice — a făcut 
eforturi supranaturale ca să alăpteze, ce să facă acuma, să pună copilul pe lapte 
praf şi să vină la... la H.?" Ei, şi pînă la urmă a trebuit să fac întrerupere. 
Mi-am întrerupt activitatea ca să stau să-mi cresc copilul. Pentru că întîmplă- 
tor, tot ca la medici, am avut o naştere cumplită, tot ca urmare a politicii 
demografice. Am avut indicaţii de cezariană, care au apărut în ultimul moment, 


adică am avut un copil mare, copilu' meu a avut 4 kilograme şi 200. Medicului 

care m-a urmărit i-am spus că nu ţin la cezariană chiar deloc, vreau să nasc 
normal, doar dacă el consideră că este ceva, aşa, necesar pentru copil, dar eu 
nu vreau să mă taie, să nu... mi-era şi groază de anestezie, de riscul care-l are 
anestezia pentru copil, am spus nu. Şi am născut, s-au fisurat membranele, am 
început să pierd lichid... marţi, şi mi-a spus: „Nu, nu, viijoi, că sînt de gardă, 
pînă joi nu se poate." Şi eu zic: „Dar dacă se întîmplă ceva?" „Stai cuminte, 
nu te da jos din pat, că eu abiajoi sînt de gardă."*' M-am dus joi cînd era de 


gardă, deja lichidul era verde, aşa, cu semne de suferinţă fetală, eu am plins 


atuncea, m-am supărat foarte tare, mi-a fost o frică cumplită. A.... a spus: „N-ai 
contracţii, ce facem?" Deja lichidul se cam pierduse, contracţii... de unde? 
Şi mi-a dat nişte oxitocină, nişte... nu mai ştiu ce din astea, ştiu că mi-a dat 


9 tablete, după 7 tablete am intrat într-o supercontracţie, deci copilu' s-a făcut 
aşa, era o minge aici, era ceva foarte tare, şi nu s-au mai auzit bătăile cordu- 
lui fetal... Eu nu mai puteam să trag aer, mi-au dat oxigen, eram superdispe- 
rată, ce se întîmplă, că moare copilu', l-am adus pînă la 9 luni şi se prăpădeşte 
şi... în momentul ăla au hotărît să pună forcepsul pentru că la cezariană... 
n-aveam aprobarea profesorului, şi era deja 1l jumate noaptea, au spus că nu-l 
pot deranja la... domiciliu. Că nu se poate, că el n-o să creadă că eu am avut 
totuşi indicație pentru cezariană. De obicei, indicele de cezariană era de maxi- 
mum trei la sută... Ăsta era indice stabilit pentru spitale, şi că nu strică ei indicele 
de cezariană. Exista posibilitatea să plăteşti foarte bine un medic şi să-ţi facă 
cezariană pentru treaba asta, şi în general se considera că doctoriţele nu vor să 
sufere la naştere. Cu bani şi cu aranjamente se putea. Adică se putea pentru 
cineva care plătea foarte bine să fie o rezervă curată, să fie posibilitatea să vie 
asistenta la tine cu diverse lucruri, asta se putea. Pentru [populaţie] în general 
nu se mai putea. Adică... nu pot eu să vă spun cum m-am dus la maternitate... 
c-am zis să fie toată lumea mulţumită, că se aşteaptă, că eu fiind doctoriţă sc 
aşteaptă toată lumea... Şi cu toate astea era să mă prăpădesc şi eu şi copilul, 
că mi-au pus forceps, copilul mare... Doctorii i-au rupt clavicula ca să poată 
să-l scoată, copilul a fost cu suferinţă într-adevăr, a necesitat reanimare... Eu 
am făcut o cădere psihică foarte urîtă atuncea... întreţinută de colega mea mai 
mare, de la nou-născuţi. Era o doctoriţă pe care eu n-o ştiam, era cu doi ani 
mai mare ca mine. Eu am fost suferindă, am făcut un şoc hemoragie la naştere 
cu forcepsul, am intrat cu 12 grame de hemoglobina şi am ieşit cu &, adică 
practic o treime de sînge s-a pierdut. Eu sînt hipotensivă de obicei şi am avut 
o cădere, două zile n-am ştiut cum mă cheamă, încercam să... mă scol... în 
spital nu se dădea voie la soţ, cineva din familie, n-a putut nimeni să urce din 
aşa-zisele motive sanitare... Pentru că eu nu mă puteam mişca să le plătesc 
am stat şi am zăcut cu ajutorul femeilor din salon, care m-au ajutat. Cînd în 
sfîrşit am ridicat şi eu ochii şi am început să realizez cine sînt şi unde sînt şi 
mi-am adus aminte că am născut un băiat şi aşa... Le-am spus că vai ce bine 
că am născut băiat, acum să fac şi o fetiță. Și toată lumea a spus: „Doamnă, 
da' sînteți nebună, adică dumneavoastră de două zile nu vă sculaţi şi primul 
lucru ăsta îl spuneţi!" Şi am zis că asta e, dacă asta a fost, o să treacă. Și plină 
de încredere, ţinîndu-mă de pereţi cu o... bolnavă, o pacientă, m-am dus să 
văd nou-născutul, după două zile, două zile nu l-am văzut după naştere. Şi am 


fost absolut disperată, aşa, şi m-am dus să-l văd, mi l-a arătat, plîngea, era... 

vînăt, vînăt şi am zis: „Ce se întîmpla, de ce-i aşa de agitat?" „Pentru că îi e 
foame." M-am dus la doctoriţă, şi i-am spus: „Uite, sînt pediatru, cum am năs- 
cut, am avut probleme, ce e cu copilul?" „A, zice, copilu' este... are un grad 
de encefalopatie, să staţi liniştită, este foarte spastic, noi îl ţinem pe fenobar- 
bital, să vedem ce putem recupera." Şi eu la faza aceea am vrut să mă arunc 
pe geam, adică... şi pînă la urmă, mă rog, am sunat acasă, de fapt a venit băr- 
batul meu, m-a găsit în starea aceea... cred că el m-a salvat atuncea... şi au 


început telefoanele! Socrii mei au sunat nişte prieteni, care au sunat nu ştiu ce 


profesor care a sunat la spital... Şi s-a dus şeful secţiei să vadă copilul, şi mi-aduc 
aminte că m-a chemat atuncea, eu boceam, plîngeam încontinuu... şi el a spus 
„Tîmpito!!!" S-a dus la doctoriţă: „Tîmpito, zice, da' la copil te-ai uitat pînă 


să vorbeşti, că-i colegă cu tine? O nenoroceai pe viaţă pe femeia asta! E cu 
fractură de claviculă, dacă are fractură şi voi îl tot îmbrăcaţi şi dezbrăcaţi, cum 
să nu urle copilul ăsta şi să fie spastic?!" Şi asta era encefalopatia lui, a avut 
fractură cu deplasare mare, pînă la urmă s-a rezolvat. Dar eu ca pediatru pînă 


l-am văzut că merge, pînă l-am văzut că vorbeşte, pînă l-am văzut că e nor- 


mal... m-a... m-a costat. Adică asta a fost cu cezariana. 
MS... 
(născută în 1951, cercetător, căsătorită, un copil) 


îmi aduc aminte şi acum, cu lux de amănunte, întîmplările şi mai cu seamă 
emoţiile prin care am trecut, deşi s-au scurs de atunci ani buni... 

M-am căsătorit în anul în care am terminat facultatea şi am fost repartiza- 
tă în „producţie”. înainte chiar de a şti ce înseamnă această producţie mă simţeam 
uşor frustrată pentru că îmi dorisem să lucrez în cercetare sau în învățămîntul 
universitar. Calificativele obţinute în anii de studii nu contraziceau aspiraţiile. 
Dar cu un an înaintea terminării studiilor a fostpromulgată legea prin care sta- 
giatura în unităţi de producţie era obligatorie. Aceeaşi lege limita sever acce- 
sul în marile oraşe. Ideea activităţii într-o unitate de producție, chiar dacă 
facultatea pe care ai terminat-o era de ştiinţe sociale, iar specializarea în edu- 
caţie şi cultură, era mai puţin angoasantă decît aceea că poți fi repartizat departe 
de casă şi de tot ce-ţi este familiar... Mă puteam deci considera un caz fericit, 
întrucît mă număram printre „excepţiile” admise de lege, fiind repartizată în 
Bucureşti, iar unitatea de producţie fiind, de fapt, un departament ministerial. 
Nu mi-a luat foarte mult timp ca să înțeleg că reprezentările mele despre per- 
formanţă, creativitate, pasiune şi satisfacţie erau tot atîtea stridenţe pe fondul 
incantaţiei monoton murmurate de o atemporală birocraţie. Trebuia deci să rezist 
tentaţiilor rutinei funcţionăreşti şi pericolului de deprofesionalizare. Trebuia 
ca, o dată ajunsă la capătul celor trei ani de stagiu, să pot fi competitivă dacă 
apare şansa unei cariere universitare sau ştiinţifice. 

La un an după căsătorie, cu ajutorul substanţial al familiilor, ne-am cumpărat 
un apartament şi după încă o jumătate de an de la instalarea în casa noastră, 
sumar mobilată şi utilată din „donaţiile"” familiale, am născut. Aceasta era con- 
figuraţia începutului de drum. Terminasem de un an perioada de stagiu şi zvonul 
scoaterii la concurs a unui post într-un institut de cercetare părea să capete con- 
sistență, în ipoteza în .care acest lucru avea loc şi competenţa profesională ar 


fi fost cu adevărat criteriul de selecţie, ceea ce de cele mai multe ori nu era 

cazul, trebuia învinsă concurența exasperată de existența unui număr extrem 
de redus de posturi de specialitate în cercetare şi de desființarea disciplinei pe 
care o exersam ca disciplină universitară. Greu, foarte greu, dar totuşi o şansă. 
Locuinţa noastră semăna mai puţin acum a depozitar al „obiectelor de fami- 
lie", căpătînd pe ici pe colo cîte ceva din ceea ce credeam noi că trebuie să 
constituie esteticul şi confortul unui interior, dar salariile ne erau serios gre- 
vate de datorii, copilul creştea, dar nu avea încă vîrsta de grădiniţă, bunicii nu 
erau încă la pensie, iar încercările de a găsi pe cineva care să se ocupe de copil 
în orele în care eram la serviciu rămîneau fără rezultat. lar noi eram tineri şi 
voiam să ne bucurăm de tinereţea noastră. 

Era primăvară. Era foarte mult verde şi multe, foarte multe flori. Mă bucu- 
ram de primăvară, şi de verde, şi de flori în frumosul parc pe care-l traversam 
ca să intru în sala de curs. Frecventam un curs de perfecţionare, instituţiile 
fiind obligate să-şi perfecţioneze personalul. Prezenţa la curs era obligatorie, 
substituindu-se prezenţei la serviciu. Am fost nevoită să lipsesc două zile, anunțînd 
că îmi era rău. Nu puteam să lipsesc mai mult fiindcă ştiam că nu pot să bene- 
ficiez de un certificat medical, pentru că nu mă puteam duce la un medic. Şi 
oricum nu se întîmplă nimic. Cu două zile înainte, stăpînindu-mi cu greu teama 
pentru ceea ce urma să mi se întîmple, dat fiind că mi se întîmplă pentru prima 
oară, teama de întunericul unui cartier al Bucureştiului pe care nu-l cunoşteam 
prea bine, am ajuns la casa unei femei pe care n-o cunoşteam, căreia îi auzisem 
numai vocea cînd, telefonic, stabilisem ora întîlnirii. Soţul meu nu mă putea 
însoţi, fiind în sâptămîna aceea de serviciu în tura de după-amiază. îi promi- 
sesem să iau un taxi la întoarcere. Convenisem să nu anunţăm mamele, ştiind 
că nu vor fi de acord cu hotărîrea noastră. Ele considerau că trebuie să avem 
şi al doilea copil şi că, prin urmare, chiar dacă momentul nu este cel mai indi- 
cat, mai bine mai devreme decît deloc. S-ar fi opus ideii unei întreruperi de 
sarcină şi pentru că aveam Rh-ul negativ, iar medical nu existau temeri pentru 
primele două naşteri. Şi noi ne doream un al doilea copil, dar nu în acel moment. 
Mai întîi să văd ce se întîmplă cu postul meu, să mai scăpăm de o parte din 
datorii şi copilul să mai crească puţin, ca să poată merge la grădiniță. Am decis 
deci să nu las sarcina. 

Mi-am rugat prietenele şi colegele să-mi recomande pe cineva care ar putea 
să mă ajute. O colegă de serviciu avea o soră asistentă medicală, care cunoştea 
la rîndul ei o moaşă care ar fi putut să-mi facă întreruperea de sarcină pentru 
suma de 600 de lei (o treime din salariul meu pe o lună). Era întuneric cînd 
am ajuns la casa în care locuia. Mi-a deschis şi m-a întrebat dacă aveam la 
mine fiolele de ser fiziologic. M-a urcat pe masa din bucătărie şi, în timp ce 
pregătea seringa şi sonda (un tub de plastic, transparent, cu diametrul foarte 
mic, probabil din cele folosite pentru transfuzii sau perfuzii), am remarcat inte- 
riorul  sărăcăcios, emanînd resemnare, abandon şi mirosuri de tocăniţă. 


Alegerea bucătăriei ca spaţiu predilect pentru avortul clandestin nu este întîm- 
plătoare. Cînd provoci un avort şi cu atît mai mult cînd faci un chiuretaj de 


unul singur este indicat să ai la îndemînă sursa de apă, focul necesar sterili- 
zării. Dacă spaţiul este mic, cum era cazul bucătăriilor standard din prefabri- 
cate, toate lucrurile de care aveai nevoie erau dispuse cam la o lungime de braţ. 


Cred că era singura situaţie în care bucătăriile arhitecturii de masă, de mărimea 

Lunei colivii, aveau o valoare de întrebuințare! Masa de bucătărie era aşezată 
în mijloc. Lîngă ea se afla chiuveta. Separat de ea printr-un dulap se afla aragazul. 
Sub chiuvetă se găsea găleata de gunoi. întinsă pe masă, fără să-mi fixez privirea, 
percepeam înlănţuirea de gesturi ale femeii care se pregătea să mă sondeze. A 
luat de pe aragaz seringa abia sterilizată. A tăiat fiola de ser fiziologic deasupra 
chiuvetei. A aspirat serul în seringă şi a aruncat fiola la gunoi. S-a spălat pe 
mîini. A luat sonda şi mi-a introdus-o în uter. în timp ce-mi injecta serul priveam 
cu repulsie tapetul de pe pereţi. Un fel de flori mari de un albastru strident încer- 
cau zadarnic să dea culoare sărăciei. Cred că de aceea tapetul şi mirosul de ceapă 
prăjită sînt pentru mine semnele de necontestat ale sărăciei şi umilinţei. 

După ce a terminat, femeia m-a ridicat, mi-a împachetat sonda, a strîns repede 
celelalte obiecte, i-am dat banii, mi-a spus noapte bună şi a închis uşa după 
mine. Am ajuns acasă şi m-am băgat în pat, cu gîndul să citesc. După o oră şi 
jumătate-două mi s-a făcut frig, din ce în ce mai frig. M-am învelit cu tot ce 
am găsit mai gros în casă. Senzaţia de frig slăbea şi îşi făcea loc, opunîndu-i-se, 
un val firav de căldură care a început să crească, să crească, să-mi cuprindă tot 
trupul. Ardeam şi transpiraţia abundentă nu reuşea să-mi alunge gîndul, sin- 
gurul nelichefiat încă, că urmează să mă topesc, să mă scurg ca o lavă incan- 
descentă, înainte de miezul nopţii, cînd soțul meu a ajuns acasă, eram din nou 
pradă unui frison puternic. Atît de puternic, încît nu reuşeam să articulez că 
am să mor de frig. După aia mi s-a făcut din nou cald. Ardeam. lar frig. îngheţam. 
Spre dimineaţă soțul meu mi-a spus că nu se mai poate, cheamă Salvarea. 
Disperarea mea în faţa unei astfel de idei a fost mai mare decît căldura sau 
frigul care mă vlăguiau. N-a chemat Salvarea. M-am liniştit a doua zi, spre 
seară. Dar ceea ce aşteptam să se întîmple nu s-a întîmplat. Nu s-a întîmplat nici 
a doua zi. Auzisem că la multe femei era necesară o a doua intervenţie. Eram 
îngrozită la gîndul că aş putea să am o reacţie similară cu cea care a urmat pri- 
mei sondări. Dar nu puteam da înapoi. Nu puteam să risc să las sarcina şi să 
aduc pe lume un malformat. 

Lipsisem două zile de la curs. N-o puteam pierde şi pe a treia. Aveam destul 
de mers, dat fiind că clădirea în care se desfăşura cursul era undeva pe linia 
de centură a oraşului. Cu puţin timp înainte ca autobuzul să oprească în staţia 
la care urma să mă dau jos, am simţit că ceva se întîmpla cu mine, în mine. 
Un semn că ceva nu-mi mai aparţine. Cu inconştienţa ignoranței mă felicitam 
că, înainte de a pleca de acasă, mă asigurasem pentru eventualitatea că poate, 
totuşi, n-o să fie cazul să mă duc la o nouă sondare. Am intrat în clasă şi m-am 
aşezat pe locul pe care obişnuiam să mă aşez. Am schimbat cîteva vorbe cu 
vecina de scaun, în timp ce lectorul, de fapt o psiholoagă cunoscută, cu puţin 
mai în vîrstă decît cursanţii, începuse să prezinte subiectul. Grupul era format 
din 15 fete şi băieţi, cam de aceeaşi vîrstă şi preocupări. Cu un sfert de oră 
înainte de terminarea orei de curs, pentru o clipă am încremenit. lreparabilul 
se produsese. Nu mai auzeam nimic, vedeam figurile celor din jurul meu şi 
deodată m-a cuprins panica. Ce să fac la pauză? Cum am să mă ridic de pe 
scaun dacă vreunul din băieţi rămîne în clasă pe timpul pauzei? Ce o să gîn- 
dească văzînd tapiţeria pătată a scaunului? Am s-o rog pe vecina mea să-i scoată 
pe toţi din clasă. Dar fusta? Fusta mea din caşmir gri care contrastează atît de 


mult cu roşu? Cum am să traversez în această fustă holul plin de lume ieşită 

în pauză? Nu ştiam cum să fac, ce să fac. Disperarea pentru situaţia umilitoare 
în care mă aflam mă împiedica să-mi adun gîndurile şi să pot să imaginez o 
soluție. Nimic. Scaunul. Cum am să curăţ scaunul? Cînd primii colegi s-au 
ridicat de la locurile lor şi s-au îndreptat spre uşă, printr-un efort de voinţă, cu 
siguranţă voinţa disperării şi a umilinţei la un loc, i-am şoptit fetei de lîngă 
mine că am hemoragie, că scaunul e compromis şi că trebuie să ajung la toaletă. 
Ştiu doar că trei dintre colege m-au înconjurat şi aşa am traversat holul. Cineva 
mi-a adus vată şi am reuşit să-mi spăl fusta. într-un tîrziu am ieşit. Toată lumea 
ştia şi-şi arăta solidaritatea făcîndu-se că nu ştie. Am făcut cîţiva paşi şi am 
simţit că forța care mă trage înjos este mai puternică decît mine. Am avut doar 
atîta timp cît să gîndesc că trebuie să-mi ţin fusta, ca nu cumva prin cădere să 
se ridice indecent. Nu ştiu cît timp am rămas fără cunoştinţă. M-am trezit simțind 
o durere puternică în zona unde sc îmbină fruntea cu nasul. Cînd am deschis 
ochii cel care-mi făcea presopunctura mi-a spus că a auzit că acesta este reme- 
diul în cazuri de leşin. Ştiu că în cădere fusta s-a drapat elegant în jurul cor- 
pului inert. Nu ştiu ce s-a întîmplat cu scaunul. Cred că din cauza asta pentru 


mine umilinţa are forma unui scaun. 


L.M. 


(născută în 1943, balerină, căsătorită, doi copii) 


[A avut primul copil la mai puţin de un an de la decret, adică în prima genera- 
ție de ceauşei.]' Am repetat sondarea, că [după prima sondare] nimic n-am 
avut. M-am dus la ea [o verişoară asistentă] acolo la clinică... şi începusem 


aşa, bucăţi, bucăţi. Cînd am văzut că iese aşa, bucăţi, am zis, asta e, sînt gata, 


acuma pot să mă duc la spital, dacă e ceva... Şi mă duc la teatru, deci trec aşa 
cîteva zile, mă duc la teatru. Şi începe rău... parcă eram... capul, aici, toată 
țeasta asta pusă într-o cască înroşită în foc. Şi o durere şi o arsură!... de nici 


nu ştiu, unghiile mi se făcuseră negre, şi frisoane! Şi au dat fetele telefon la 
M. acasă să vină să mă ia de la teatru, că mi-e foarte rău. Aveam cabinet medi- 
cal la teatru, şi cînd mă duc la cabinetul medical aveam temperatura 41 şi ten- 
siunea $! S-a speriat ăla! Şi m-a dus la medic la Sahia. Mi-a dat şi internare, 
nu ştiu ce, era de gardă doctora... Alexandrescu, spaima spitalului. Cînd m-a 
văzut aia, îmi zic: „Mamă, mamă, ce mă fac?" Vine aia [medicul] de acasă. Şi 
cînd m-a văzut, şi-a dat seama! Zice: „Calciu." Şi mi-au băgatnu ştiu cîte fiole 
de calciu. S-a aşezat lîngă mine. Zice: „Nu te speria... — încet de tot — fată 
dragă, spune-mi ce-ai făcut ca să ştiu ce să-ţi fac. îți dau cuvîntul meu că nu 


n 


spun la nimeni nimic." Eu n-am spus. Şi-a dat seama că n-am să spun nimica. 
N-a insistat femeia, a fost o doamnă, înţelegi, şi m-a trimis la pat, după ce mi-a 
făcut şi mi-a dat un ceai fierbinte, că tremuram. Şi a doua zi mi-a făcut anali- 
zele şi mi-a ieşit sarcină în luna a treia. Sarcină în luna a treia! Şi a început 
să-mi dea medicamente pentru ţinere de sarcină! Eu ştiind ce am făcut, le arun- 
cam, şi mă duceam, aveau duş, şi mă duceam şi făceam [duş]. Stăteam cu... 
eram la o rezervă cu încă una săraca — avea o sarcină extrauterină, şi făceam 
duşuri fierbinţi şi venea ea şi zice: „Hai, ia-mă în braţe!" 

[...] Şi ies, după... nu ştiu, vreo 2 săptămîni de spitalizare, ies cu sarcina 


în luna a treia. Da' eu n-am luat nici un medicament, toate medicamentele le-am 

aruncat. Ajung acasă, după o săptămînă mă duc la teatru. Rău de tot!! Rău, nu 
puteam să merg, nu ştiu ce, abia ajung acasă. Cînd spre casă simt ceva cald 
aşa: „Pleosc!" Ajung acasă şi mă uit pe chilot, era aşa, ca o broască de aia, o 
gelatină de aia, aşa. „A, zic, mă duc la doctor." Am pus-o în hîrtie igienică, şi 
mîine dimineaţă mă duc la doctor. Cînd m-am dus a doua zi dimineaţă, la hîr- 
tia aia nu mai era nimic. Nu m-am mai dus, îţi dai seama! M-am simţit bine 
după aia. După alte vreo lOzile aşa, iară!... rău, rău nu ştiu ce... iară, simt. 
Cînd mă duc acasă, tot aşa, pe chilot ca o conopidă era, tu! Aia cred că a fost 
placenta. Aşa ca o conopidă, aşa, uite aşa era, ca o scoică, Zic: „A doua zi mă 
duc la spital." Şi m-am dus la spital. Şi uite aşa şi aşa. Cînd m-a controlat 
aia!... „Ce, vii pe capu' meu cu sarcină... ai ieşit din spital cu sarcină luna a 


treia şi nu mai ai nimic?!" „Doamnă, uite aşa şi aşa şi aşa.” Deci m-am chi- 
, 


nuit din decembrie... o lună si ceva m-am chinuit. i 

Eu [am avut şase-şapte întreruperi de sarcină]. Două au fost făcute legal 
la [spitalul] Filantropia." După aia o venit decretu'. Deci am făcut aşa, unu' 
la Mogoşoaia, o venit doctoru' şi m-o asistat mama. Pe urmă la Constanţa, 
eram în turneu. Cinci cu sondarea. înainte de Cristina o fost gemeni. Cam aşa, 
şase-şapte. 

[**] LS L) 

[Cu gemenii am avut] vreo 7-8 săptămîni. Am fost la doctor şi am stabilit 
să vină acasă. A venit cu asistenta după el, cu instrumente. Atunci a fosto sumă 


destul de mare, vreo 3 000 de lei, erau bani 3 000 de lei. Şi mi-o spus [cine- 
va] că este una capabilă, are mînă de aur, nuş'ce şi ia vreo 1 500. „Păi, zic, ce 
fac, că ăla vine deseară?" „Spui şi tu, vezi şi tu o minciună." Şi vin acasă şi-i 
spun lui M. „Ce facem? Eu mă ascund în dormitor şi tu vezi ce-i spui." Şi a 
venit omu! şi M. zice: „Domnule, nu mai facem. Uite, nevastă-mea îi deşteap- 
tă, i-a spus unei vecine şi abia acuma am realizat că... Doamne-fereşte să nu 
spună..." Ăla [medicul] s-a speriat săracu'. Da şi zice: „Domnule, dacă-i proastă, 
să fie sănătoasă!" Şi a plecat. Cum a plecat el, m-am suit în taxi şi m-am dus 
la asta. Cînd mi-a deschis aşa... mi s-a făcut rău. O tînără... slabă... zic: „Aoleu, 


n 


pe mîna cui mă dau eu?..." Zic, ăla doctor, vorba aia, nu? Asta... zic, mai 
ramîn dracului aicea, face asta o minune cu mine. Ce mai? Gata. Mi-a făcut o 
injecție şi m-a pus pe masă că a zis că vine bărbatu', să nu ştie bărbatu-său că 
ea face acasă, ştii, la ea. Şi... cînd a început să lucreze m-am liniştit, i-am 
simţit mîna sigură, ştii. Şi... gata, gata şi... zice: „Mai stai, că mai ai unu, sînt 
doi." Aşa am ştiut că am avut gemeni. Aşa, m-a dat, m-a terminat nu ştiu ce, 
şi după ce m-a datjos de pe masă şi-a făcut injecţia efectu'. Eram... capie, îţi 
dai seama. Hop şi bărbatu'. Ăla cînd m-a văzut şi-a dat seama, o fost foarte 


amabil, zice: „Hai că te duc eu pînă acasă." 


De parcă nu ştia că aia, prietena 
lui, face acasă, avea şi el ceva din afacerea asta, îți dai seama. Şi m-a suit în 
maşină şi m-a dus pînă acasă. Acasă mă aştepta M., la bucătărie. Şi i-am făcut 
cu mîna, nu-ştiu-ce, şi cînd intru în casă zice: „Mă uitam după tine că ai ple- 
cat şi nu mai vii.” [Şi eu zic: Am avut] „semeni, gemeni..." Atuncea a fost 
prima oară cînd mi-a părut rău că am dat afară, dacă ştiam că erau gemeni nu 


făceam. 

D.G. 


(născută în 1949, telefonistă, divorțată) = pede e 


D.G. a fost un martor principal într-unui din cazurile împotriva dr G.; ea 
a acţionat şi ca informator principal împotriva soţiei acestuia, care a fost 
acuzată de complicitate la infracțiunile lui. Cu mai bine de 20 de ani mai 
tîrziu, în 1994, ea a povestit întîmplările din punctul ei de vedere.” 
în anul 1973, la vîrstă de 23 de ani, am fost dezvirginată de cel care-mi fus- 
ese coleg de şcoală şi prieten de la vîrstă de 17 ani. Nu după mult timp, am 
aflat că am rămas însărcinată. l-am mărturisit celui pe care-l consideram logod- 
nicul meu. A fost cel de-al doilea şoc, după cel produs de moartea tatălui meu, 
cu un an mai înainte. Acest „prieten” mi-a declarat că nu are nici o responsa- 
bilitate întrucît este... steril! Prin urmare, să fac ce cred şi să nu aştept de lael 
nici un sprijin. Timpul trecea, iar simptomele gravidităţii erau din ce în ce mai 
frecvente. Călătoria cu tramvaiul sau autobuzul era un calvar. Trebuia să cobor 
a fiecare staţie şi să vomit. l-am mărturisit mamei, care s-a comportat admirabil. 
Am hotărît că trebuie să scap de sarcina asta. Mama s-a oferit să-mi dea banii 
pentru a suporta costul unui avort clandestin. Trebuia să găsesc persoana dis- 


pusă s-o facă. Prietena mea cea mai bună a rezolvat această problemă. O altă 


prietenă i l-a recomandat pe dr G. ca fiind un foarte bun profesionist şi la care 
se poate apela în astfel de situaţii. Ea a luat legătura cu doctorul şi mi-a comu- 
nicat ziua şi ora la care trebuia să ne ducem. Cum prietena mea m-a însoţit la 
adresa dată de doctor, n-am dat nici o atenţie detaliilor topografice. Ştiu că era 
în cartierul Drumul Taberei, un apartament într-un bloc. Cînd am ajuns în faţa 
uşii apartamentului respectiv, am sunat şi ne-a deschis cineva, nu-mi aduc aminte 
cine, căruia i-am spus parola. După atîţia ani de zile mi-e imposibil să repro- 
duc parola datorită căreia am fost primite în casă. Sarcina avea o lună şijumă- 
tate. Dr G. mi-a făcut o anestezie locală, în uter, şi o anestezie generală. Intervenţia 
s-a desfăşurat foarte bine. M-a dat jos de pe masă şi m-a lăsat cam jumătate 
de oră să-mi revin. l-am plătit 1 500 de lei şi am plecat acasă pe picioare, împre- 
ună cu prietena mea. Dr G. mi-a cerut telefonul şi mi l-a dat pe al său, pentru 
eventualitatea că apar complicaţii. Dar m-am recuperat rapid şi fără probleme, 
aşa că nu am mai vorbit cu medicul. De altfel, îl consider pe dr G. un foarte 
bun specialist. Dincolo de tot ce s-a întîmplat îi sînt recunoscătoare pentru ceea 
ce a făcut pentru mine. în acelaşi timp, în toţi aceşti ani am trăit cu sentimen- 
tul vinovăţiei faţă de el. Dar ce era sa fac? Eram așa de tînără, aveam probleme 
atît personale, cît şi familiale, şi spaima de miliţie şi de procuratură a fost mai 
mare decît recunoştinţa. Citată ca martoră în procesul doctorului G., am declarat 
că el este cel care mi-a făcut un avort. Dar să vă spun cum s-a întîmplat. 

Prin aprilie 1974, venind într-o zi acasă de la serviciu, am găsit la cutia 
poştală o citaţie de la Procuratura Judeţeană Ilfov, prin care eram invitată să 
mă prezint la sediul din Rahova. în ziua şi la ora menţionate în „invitaţie” am 
fost primită de un miliţian, care mi-a spus că dr G. este arestat pentru practi- 
carea ilegală a avortului şi că la percheziţia efectuată la locuinţa acestuia i-a 
fost găsită agenda telefonică, unde figurau şi numele şi numărul meu. Am încer- 
cat să neg că l-aş cunoaşte pe inculpat, dar pînă la urmă anchetatorul a fost 


mai tare decît mine. Şi acum, după atîţia ani, cînd îmi aduc aminte de ceea ce 

a fost atunci, mi se face frică. O frică paralizantă. Dar în condiţiile acelea? Nu 
prea aveam de ales: ori eram acuzată, ori acuzam. N-am avut tăria să optez pen- 
tru prima variantă. După ce am semnat declaraţia în care precizam că dr G. mi-a 
întrerupt, în propria-i locuinţă, o sarcină de o lună şijumătate, pentru care i-am 
plătit suma de 1 500 de lei, am fost urcată, împreună cu alte femei, într-o dubită 
a miliției şi dusă la spital pentru controlul ginecologic. S-a constatat cu această 
ocazie că nu sînt însărcinată. 

La cîtva timp după aceea am fost chemată din nou. De data aceasta am fost 
pusă s-o -recunosc, din mai multe femei, pe cea care mi-a deschis uşa atunci 
cînd m-am dus la locuinţa doctorului G. îmi era aşa de frică încît nu ştiu ce 
am recunoscut. Nu ştiu dacă mi s-a sugerat sau nu, pînă la urmă, am recunos- 
cut că una dintre femeile prezentate este aceeaşi cu cea care m-a primit cînd 
m-am dus la dr G. Cu toate că nu era tocmai adevărat, întrucît nu-mi aduceam 
aminte cine mă primise. 

Cel mai greu a fost la proces. înainte de a intra în sala tribunalului am înghițit 
o jumătate de cutie de Extraveral. Nu ştiam cum să-mi stăpînesc frica. Eram 
aiurită. Ştiu că atunci cînd am fost întrebată dejudecător dacă-mi menţin declara- 
ţia am răspuns afirmativ. Mi s-a cerut să spun cum l-am cunoscut pe dr G. Nu 
puteam s-o implic în acest proces pe cea care mi-a făcut cel mai mare bine, pe 
prietena mea. Şi atunci am inventat povestea cu troleibuzul. Am declarat că 
l-am întîlnit pe dr G. în troleibuzul care mă ducea acasă. Eram însărcinată şi, 
mai ales în vehicule, mi se făcea rău. Aşa s-a întîmplat şi în ziua în care l-am 
cunoscut pe dr G. Mi s-a făcut rău şi cineva mi-a acordat primul ajutor. Am 
mai spus că am coborit împreună şi mi-a mărturisit că este medic şi că, dacă 
vreau, mă poate ajuta. Aşa am explicat şi faptul că eu aveam numărul de tele- 
fon al doctorului, iar el îl avea pe al meu. Cu această poveste am reuşit să-mi 
salvez prietena. După proces, cînd am ajuns în sfîrşit acasă, am dormit o zi şi 
jumătate. Extraveralul îşi făcea efectul. 

Am fost lăsată în pace şi n-am mai ştiut nimic despre toată această poveste. 
Dar la cîţiva ani, într-o noapte, în drumul spre serviciu (lucram în schimbul de 
noapte, la un hotel în apropierea casei mele), am avut sentimentul că mă urmăreşte 
cineva. Am grăbit pasul şi, înainte de a intra în holul hotelului, mi-am dat seama 
că persoana care mă urmărea era dr G. Nu pot să vă spun ce frică mi s-a făcut. 
Am gîndit că mă caută ca să se răzbune pentru ceea ce am spus la proces. Mi 
s-a părut că are o figură de om cu mintea rătăcită. Am sunat doi buni prieteni, 
foşti colegi de liceu, care ştiau toată istoria, şi i-am rugat să vină de urgenţă, 
pentru că dr G. m-a urmărit şi nu ştiu ce are de gînd cu mine. Cei doi prieteni, 
nişte vlăjgani, au venit şi l-au ameninţat pe dr G. că dacă nu mă lasă în pace 
o să aibă de a face cu ei. Avînd „spatele" asigurat, am avut curajul să-l întreb 
ce vrea de la mine şi cum a aflat unde locuiesc. Mi-a spus că face recurs la 
sentinţa judiciară şi că a venit să mă convingă să-mi schimb depoziţia. Pentru 
a avea adresa a folosit un truc. A sunat la mine acasă şi i-a răspuns mama, 
căreia i-a spus că este de la „telefoane" şi că are nevoie de adresă. 

L-am refuzat şi l-am rugat să mă lase în pace. Ani de zile însă am trăit un 
coşmar. în fiecare umbră îl vedeam pe dr G. Şi ce medic extraordinar... Şi cît 


de recunoscătoare îi eram totuşi! 

Anonimă 


Experiențele mele în România în materie de avort nu sînt total normale, dar 
sînt tipice pentru experienţele trăite de fiecare femeie din ţara mea.“ 
Dificultatea pe care am întîmpinat-o eu să găsesc un medic, să string suficienţi 
bani, să-mi înfrîng frica şi să fac cinci întreruperi de sarcină între 18 şi 23 de 
ani — toate acestea sînt normale pentru femeile din România. Deşi experienţele 
mele sînt tipice, trebuie totuşi să adaug că, dacă am rămas sănătoasă şi în viață 
după toate experienţele mele de avort, este pentru că eu am o poziţie întrucît- 
va privilegiată. 

Părinţii mei au fost membri ai partidului comunist înainte de 19309 şi au 
luptat în Rezistență în timpul celui de-al doilea război mondial. După 1945 ei 
au fost răsplătiți cu funcţii bune, care le ofereau privilegii, de exemplu îngri- 
jiri medicale speciale. Aceste privilegii se extindeau şi asupra copiilor, chiar 


şi după ce părinţii mei şi-au pierdut funcţiile înalte în „epurarea"” din 1952... 


Primul meu avort 


Primul meu avort s-a desfăşurat în perioada cînd operaţia nu devenise ilegală. 
Tot ce a trebuit să fac a fost să mă duc la spital — mama mea vorbise în pre- 
alabil cu doctorul — şi să plătesc 30 de lei; la vremea aceea, salariul mediu 
lunar era de 1 500 de lei. Am fost adormită şi, cînd m-am trezit, lumea era din 


nou în ordine. în acelaşi an, în toamna lui 1966, dreptul la avort a fost anulat... 


Al doilea avort 'e! *e * 


Am rămas din nou însărcinată în primăvara anului 1969. Am început să descopăr 
diversele căi de a scăpa de acest „lucru" fără a face o întrerupere de sarcină. 
Am aflat că trebuia să ridic obiecte grele şi să fac băi calde, atît de calde încît 
înainte trebuia să mă îmbăt... 

Băile calde, cantităţile mari de vodcă, ridicarea greutăților şi supradozele 
de chinină nu m-au ajutat. Pentru că nici prietenul meu şi nici eu nu aveam 
banii necesari pentru a plăti operaţia scumpă a întreruperii ilegale de sarcină 
(între 3 000 şi $ 000 de lei), am fost nevoită să le spun părinţilor. Din fericire, 
mama era prietenă cu un ginecolog care mi-a făcut întreruperea pe gratis, după 
orele de serviciu, la el în cabinet. Frica de a nu fi prinşi a fost resimţită de toţi 
cei implicaţi. Pentru eventualitatea că se întîmpla ceva neprevăzut, nu mi-a 
făcut decît anestezie locală. Operația m-a durut tare, dar a durat numai cinci 
minute şi s-a desfăşurat cu bine. După ce s-a terminat, mi-am promis mie 
însămi şi mamei că data viitoare voi fi foarte atentă, pentru că acum ştiam cît 


putea fi de rău... 


Al cincilea avort 


Trecuseră patru ani de la intrarea în vigoare a legii antiavort. Doctorii şi pacienţii 
se adaptaseră noii situaţii. Acum era mai uşor să faci o întrerupere ilegală de 
sarcină. Toată lumea ştia „pe cineva" — un doctor, o moaşă, un student medi- 
cinist — dacă aveai cu ce plăti. Eu cunoşteam un medic la care fuseseră unele 
dintre prietenele mele. l-am spus mătuşii mele că aveam nevoie de 4 000 de 


lei. Mi-a dat banii imediat. Medicul a amînat operaţia de două ori. în cele din 


AMINTIRI AMARE 213 


urmă, a venit ziua cu pricina şi am aflat ce devenise „normal" în ultimii patru 
ani pentru atîtea femei din România. A trebuit să mă duc singură; nu trebuia 
să cunosc numele doctorului, iar întreruperea urma să se desfăşoare într-un aparta- 
ment. lar la uşă trebuia să folosesc un semnal special. 

La sosire am primit un sedativ şi un anestezic local. O masă lungă şi scundă, 
de cafea, urcată cu două picioare pe nişte cărți pentru a sta înclinată, servea 
drept masă de operaţii. Picioarele le-am pus pe două taburete. La capătul de 
jos al mesei se afla o găleată. Magnetofonul avea sonorul dat la maximum. 
Doi bărbaţi necunoscuţi, din care numai unul era medic, au efectuat operaţia. 
învăţasem din avorturile anterioare cît de dureroasă poate fi operaţia şi că totul 
trebuia să se termine în cinci sau zece minute. De această dată a durut mai 
mult şi părea că nu se mai termină. Doctorul înjura, asistentul mă ţinea de mînă 
încercînd să mă calmeze, dar magnetofonul nu putea acoperi gemetele mele. 
După ojumătate de oră, care mi s-a părut o eternitate, se terminase... Dimineaţa 
următoare am făcut febră. A doua zi, cînd febra nu-mi scăzuse, m-am îngrijo- 
rat şi m-am dus la doctorul meu de la policlinică. El m-a examinat şi a con- 
statat că jumătate din foetus era încă în interior. M-a trimis imediat la spital şi 
am avut noroc să nimeresc din nou la dr X. 

După ce i-am povestit ce am făcut, mi-a spus: „Să sperăm că uterul nu este 
perforat. După culoarea din obraji, mi-e teamă că ar putea fi." 

A doua zi mi s-a făcut al doilea chiuretaj, ocazie cu care medicul a con- 
statat că uterul fusese perforat şi că aveam hemoragie internă. Am fost opera- 
tă într-o jumătate de oră. 

Totul s-a petrecut atît de repede, încît nu a mai fost timp să se ascundă situ- 
ația. Medicul a fost nevoit să anunţe miliția despre operaţie. Un reprezentant 
oficial al miliției a asistat la operaţie şi cînd m-am trezit se afla lîngă patul meu. 
A început primul interogatoriu. l-am spus că nu ştiam ce se întîmplase. El mi-a 
spus că era un „caz" atît de evident încît nu era nevoie de un interogatoriu sau 
de o confesiune. Nu trebuia decît să spun cine făcuse întreruperea de sarcină. 

După zece zile am fost externată. Acasă am găsit o citaţie. M-am dus la 
miliţie şi mi-am menţinut depoziţia potrivit căreia nu făcusem nimic şi nu ştiam 
cum se produsese perforaţia uterină. Din trei în trei zile trebuia să mă prezint 
la miliţie, de fiecare dată pentru aceleaşi întrebări obositoare... 

între timp, întreaga familie şi toţi prietenii mei fuseseră informaţi despre 
incident. Eram ameninţată cu o condamnare de trei ani la închisoare. împre- 
ună cu dr X. am încercat să găsesc o soluţie. în cele din urmă ajutorul a venit 
de la prietenii părinţilor mei care la rîndul lor erau prieteni cu unul dintre cei 
mai importanţi judecători ai ţării. Ei l-au sunat şi i-au explicat situaţia: fiica 
lui R., îl ţineţi minte. Am luptat împreună în ilegalitate etc. etc. în fine, fiica 
lui are necazuri... El a promis să se ocupe de tot. 

La următorul interogatoriu a participat un alt funcţionar oficial. Mi-a spus 
că avea sarcina să rezolve cazul în modjust... M-am dus din nou cu el la Institutul 
de Medicină Legală şi la dr X. S-a elaborat o explicaţie pentru perforaţie. La 
12 decembrie, cu optsprezece zile înaintea celei de a 23-a aniversări a proclamării 
Republicii, cazul a fost închis din lipsă de probe. Noul anchetator mi-a şoptit 


că oricum nu aş fi ajuns la închisoare, pentru că se dăduse o amnistie în cin- 

stea celei de a 23-a aniversări. Dar el tot voia să ştie dacă eram cu adevărat 


nevinovată. L-am asigurat că eram. 


R.T. 


(născută în 1951, muncitoare, căsătorită, un copil) 

Nu am putut să ţin sarcina, nici prima dată, fără injecții. Cînd am avut întîrziere 
de ciclu deja am avut dureri mari. Am născut în 1980. în februarie-martie, în 
loc să-mi vină ciclul, am avut nişte dureri jos, la burtă, puternice şi n-am ştiut 
ce se întîmpla. A treia zi m-am dus la medic. Şi zice: „Lasă că-ţi dau un trata- 
ment... să-ți vină ciclul"“. Şi bărbatu-meu a zis: „Tu du-te înapoi şi spune-i 
că tu eşti măritată. Dacă ești însărcinată? Dacă nu poţi să ai copilul? Cum 
Dumnezeu, că eu vreau să avem un copil." Şi m-am dus înapoi şi doctorul a 
început să rîdă şi a zis: „Cum Dumnezeu, că doară dacă e să-ţi vină ciclul îţi 
vine, dacă nu eşti însărcinată. Tratamentul îţi fixează sarcina. Tu n-o să poţi 
ţine o sarcină fără tratament. Deci poţi să faci cîţi vrei, dar numai sub suprave- 
ghere medicală şi numai cu tratament." Şi-atuncea mi-a făcut tratament, nu 
mai rețin ce mi-a făcut. Şi erau tot aşa durerile acelea şi doctorul a zis: „Trebuie 
să te decizi. îl vrei copilul ăsta sau îl dăm afară?" Şi asta atunci, pe vremea lui 
Ceauşescu! Deci mi-a zis hotărît doctorul: „Dacă vrei, îl dăm afară acum..." 
Din motive medicale. „Dacă nu, dacă vrei neapărat, trebuie să rişti să-l faci cu 
tratament în continuare." Şi-atuncea am zis, ori prin ce trec, dar să-l fac. Deci 
am fost în fiecare lună la control. Dar nouă luni tot rău, tot greţuri mi-o fost. 
Dar a fost totul bine — 3 kg jumătate la jumătate de metru... Imediat, după 
patru luni, am rămas din nou. Nu ştiu cum s-a întîmplat. Şi-atuncea normal că 
eram disperată la culme, că nu uitasem nici cele nouă luni de chin, nici trata- 
mentul, nici ceea ce mi-a spus medicul. Mereu auzeam aşa, că parcă erau clopote 
în capul meu, cum îmi spunea că eu nu pot să ţin o sarcină fără tratament şi 
trebuie tratament la toţi copiii, şi-atuncea normal că eram speriată. 

Aş fi vrut mai mulţi copii, pentru că eu tare i-am iubit. Şi eu ziceam şi de 
faţă către mama că dacă eu nu mă mărit îmi înfiez un copil. Dar cînd am auzit 
de tratament nu am mai vrut. l-am avut pe toţi trei cu tratamente. Dar eu m-am 
văzut că sînt mai bolnavă şi-atuncea n-am vrut. Şi după aceea mi-a găsit criza 
de spasmofilie, lipsa de calciu. M-am ferit şi mi-a fost frică de a mai face copii. 
Şi la al doilea mi-a făcut avort un medic. El mai făcea şi la altele şi din om în 
om se aude, în oricît de mare secret a lucrat. M-am dus direct la el. îl ştiam 
dinainte şi după aceea am ajuns buni prieteni. Şi zice: „Nu-ţi mai fie teamă. 


Cînd se-ntîmplă ceva vii la mine." Nu ştiu ce mi-a putut face, acasă la el, dar 
fără aparatură, aparatura era toată înregistrată, toată sigilată, deci nu se putea 
umbla cu ea, şi-atunci normal că a făcut ceva mai primitiv. Şi nu mi-a făcut bi- 
ne şi-atuncea a trebuit să mă duc la spital. No, şi normal, dacă am văzut că pri- 
ma dată nu mi-o reuşit şi am ajuns totuşi la spital şi m-o chiuretat acolo, n-am 
mai fost de acord să fac aşa şi am zis: plătim oricît, dar să fie totuşi în spital. 

După doi sau trei ani am rămas a treia oară şi bărbatu-meu s-o speriat a- 
tunci, că mi-o fost foarte rău acasă. Şi-o zis: nu, că mergem la doctor, oricît 
ne-ar costa. Era în decembrie. îţi dai seama, mai aveam de plătit casa, mai tre- 
buia să dăm 100 000 — era foarte mult pe-atunci 100 000. La 6 decembrie eram 


internată în spital şi eu în trei săplămîni trebuia să fac 100 000 să dăm la casă. 

Era prin 1984. Şi-atuncea o mers bărbatu-meu la toate cunoştinţele să ne ducă 
la H., la doctorul care face avorturi. Lui i-a spus o verişoară de-a lui cumna- 
tă-su. în disperare afli absolut totul. Eram şi disperată, şi speriată. Ea nici n-a 
vrut să audă, descurcaţi-vă singuri, că şi eu tot singură m-am descurcat. Şi-am 
început şi eu şi bărbatu-meu să plîngem, că eram disperaţi, şi el a zis: „Nu te 
necăji, că mergem pînă în pînzele albe, să ştiu că la Ceauşescu ajung. Mergem 
cu toate dovezile că nu se poate să mai ai copii, nu că refuzi categoric să-i faci 
cu tratament." Zicea că orice facem, dar să nu mă sperii, că tot scap. Altă per- 
soană care a mai fost la doctorul ăla ne-a dus şi a zis: „Eu v-arăt doar unde 


in 


stă" şi el a plecat. Eu am fost parcată cu maşina pe o altă stradă, în caz că ăla 
anunța poliţia. Şi medicul zice: „Du-te şi m-aşteaptă la spital la ora 7 seara." 
Şi l-am aşteptat la spital. A venit şi m-a consultat. Nu se cunoştea, dar mie deja 
mi-era foarte rău şi deja aveam o săptămînă de stat în pat. Nu mă puteam ridi- 
ca din pat. Mie îmi trebuia neapărat tratament să îl ţin sau să îl dau afară. Dacă 
nu mi-era rău puteam să mai stau o lună-două, să-mi termin banii de casă, dar 
la mine era totul foarte urgent. Şi atunci m-am dus la 7 la el la spital şi zic eu 
aşa: „Cît îi de scump, dar trebuie neapărat să-mi faceţi ceva." „Păi, ştii cît costă." 
„Oricît costă! Nu discutăm preţul.” Şi-ţi dai seama, noi, care aveam de dat 
100 000 la casă, nu discutam preţul! Era mai presus de orice. Şi-atuncea a zis: 
„Păi, atîta ar costa, înjur de 10 000 de lei. Ştiţi că trebuie să daţi 5 000 la doc- 


n 


tori, că nu eu vă fac." Ăsta era şeful secţiei şi avea o gaşcă întreagă de doc- 
tori şi doctoriţe.“” Era o doctoriţă mică, slăbuță, drăguță, o fată tînără. Şi zice: 
„Ea trebuie să-ţi facă." 

Şi-atuncea, de bucurie că mi-a aranjat, i-am dus la doctor un serviciu de 
cuțite şi i-am vopsit nişte haine pe la fabrică. Ce n-aş fi făcut pentru el! El nu 
ne-o cerut, doar a zis dacă putem să-i vopsim ceva. Bărbatu-meu a luat haina 
şi-o vopsit-o imediat. După aceea s-a dus la doctoriţă şi i-o dat 5 000. A zis că 
5 000 trebuia să-i dăm, noi i-am dat 6 000. La doctor i-am dat 4 000. Nu ne-o 


cerut nimic. „Nu, că mie nu-mi trebuie." Dar îți dai seama că l-am forţat să-i 
ieie. Pentru că ne era teamă de viitor. Poate că mai aveam nevoie de acest om. 
El pretindea să dăm la doctoriţă, dar cît credem. „Uite, alţii or dat cam atît”, 
şi-atuncea normal că noi i-am dat mai mult. Şi-atuncea cînd mă vedea zicea 
că dacă am probleme să mă duc la ea. Și odată am fost bolnavă. Mă durea 
burta pur şi simplu. Şi m-am dus la ea la consultaţie. Imediat m-a primit şi m-a 
consultat; i-am dus vin. R A 

Cînd m-a chiuretat asista procuratura. întotdeauna cînd se deschidea o trusă 
de chiuretaj venea procuratura. Şi eu eram pe masă şi poliţia — era în civil — 
mă-ntreba ce-am păţit. Doctoriţa i-a spus ea imediat în locul meu. Şi el o zis: 
„Cum te numeşti? Să vedem buletinul!" Şi-atuncea asistenta spune: „Păi, asta-i 
problema, că şi-a uitat buletinul în maşina socrului." „Şi cum te cheamă?" Dar 
doctorul înainte mi-a pus un nume fals. „înainte a fost chiuretată? A, pe motiv 
legal." (Cine avea patru sau şase copii, nu mai ştiu cum era, putea fi chiure- 
tată legal.) Pe fişa mea trebuia să intru cum c-aş fi legală, dar ăla totuşi voia 


buletinul. Şi-ţi dai seama că eu cînd am auzit am şi leşinat. Am intrat în comă, 


nu mai ştiam de mine. 

Erau în spital fete care aşteptau procuratura să vină să le ridice. îţi dai seama, 
erau fete tinere care îşi făcuseră acasă. Doctorul venea ca s-o salveze şi după 


ce o salva o dădea pe mîna procuraturii, ca să scape basma curată. Şi-atuncea 
ele aşteptau să se facă bine, plus că le trebuia sînge, le trebuiau de toate... Era... 
nici nu pot să spun. Parcă eram într-un război. Numai într-un război cred că 
mai e teama asta! Cînd aşteptai, vedeai că aia se face bine şi vin procuratura 
şi miliția s-o ridice cu cătuşele pe mîini şi-o duc la arest şi-o închid. îţi dai 
seama în ce condiţii am trăit eu atunci. Deşi tot mereu îmi spunea doctoriţa: 
„Să nu-ţi fie teamă, că ţie nu ţi se întîmpla absolut nimic. Tu ai terminat deja." 
Dar degeaba, că teroarea aia nu ţi-o lua nimeni. 

Eu am avut o prietenă, o cunoştinţă la Alba, care făcea chiuretaje. Și-atuncea 
a fost arestată doi ani... Aşa, n-am văzut pe nimeni. Numai în spital auzeam şi 
vedeam cum le ridica pe fete, dar nu le cunoşteam cine sînt. Acolo unde am 
fost, în secţie, internată, toate erau cu aşa ceva. Dar pe coridoare cînd ne întîl- 
neam — în toate saloanele nimeni nu era chiuretat. Deci toată lumea avea ane- 
xite şi alte boli de femeie, dar nimenea nu fusese chiuretat. 

Femeile între ele discutau problema. De exemplu, cînd eram domnişoară, 
am văzut o înmormîntare. Era o fată tînără, de 20 de ani. Şi-a băgat o frunză 
de muşcată, pur şi simplu, şi-apăi s-o otrăvit cu totul. între prieteni discutam 
aşa ceva. Avortul a fost liber pînă în anii '60. Pe vremea părinţilor noştri or 
dus-o mai bine. Noi am apucat perioada copilăriei bine, în rest — tot mai rău, 
tot mai rău. Noi am crescut doar cu problemele. în anii '80 se ştia că doctorii 
aveau norme la care erau traşi la răspundere — nu aveau voie să moară co- 
piii.” Că atunci se făceau cercetări puternice. Totul era deasupra lor. 
Securitatea! Doctorii erau înspâimîntaţi. Au fost momente foarte grele şi parcă 


te doare sufletul să-ţi mai aduci aminte că a mai fost aşa ceva. Cum a fost posi- 


bilă aşa o furtună pentru femei — practic a fost o tortură! i 
TA... 
(născută în 1946,  ţărancă, un copil) 


M-am gîndit aşa, că... cum să fac să n-am copchil. Păi ce-am făcut: am găsit şi 
eu nişte rădăcini d-astea de pelin, un fel de iarbă mare de-aici. Singură io m-am 
descurcat. Cum am aflat de buruiană? Apăi de la o mătuşă moaşă, sie iertată, 
ea povestea: „Vai, ce-am păţit eu, cîn' am fo' tînără, n-am putut nici c-un preţ 
să iau cumva să mă duc să fac copchii şi să... că zice bărbatu-meu că l-am făcut 
cu altu!'. Că, zice, e musai neapărat să fac astă treabă, să mă descurce cum m-oi 


descurca." Bun. Am luat o sapă de săpat la porumb şi o cazma şi am luat rădă- 
cini de pă hat, de pă răzor, cum se zice mai pă domnieşte. Am luat de-acolo 
rădăcina, bună, lungă, groasă aşa ca degetu', am spălat-o frumos, am curăţat-o, 
cu un cuțit am făcut o groapă-aici aşe, am legat c-un fir de aţă mai multe şi am 
introdus-o 'năuntru, în uter. După asta am ţinut-o vreo 12 ore, nu mai mult, că 
de-atuncie şi venea un pic de ciclu." După-aceea venea dureri, te dure burta, 
că trebe muncă, treburi, nu ştiu ce, ş-apăi în timp de-o sâptămînă se ducea copchilu!. 
Eu n-am avut niciodată... cum să zic, să ajung la spitale, nu ştie de un singur avort 


despensaru de mine. N-am ajuns după o tabletă la ei. M-am descurcat, mai şi cu 

o sondă, mai şi cu... cîte năcazuri, Doamne iartă-mă, m-am descurcat, că io am 
fost şi arestată din cauza asta, a avortului... cam în '65. 

Cinci avorturi mi-am provocat. Şi n-am mers la nimeni. Dar eu am avuto 
prietenă. Ştii, ş-apăi, no, cînd eşti năcăjit, atuncea, în momentele-acelea, no, 
ziceam că să-mi aducă un pahar de ţuică sau un ceai. Şi de şasă luni am făcut 
copil eu, am născut deci copchil mare de şasă luni. lo nu puteam să scap, să 
zic, la două luni sau la o lună. N-am putut, că degeaba mi-am provocat, am 
fost tare la uter şi n-am putut, decît numa! pînă la şasă luni. Şi la şasă luni cînd 
îl vede, Doamne feri, aşa ninca murea, zău, cu vieţile-n el! Ni... cu degetele 
aşe... L-am îngropat afară din casă. Nici o problemă n-am avut. Aşe numa! 
s-o-ntrebaţi pe moaşa asta, că e moaşă, m-o moşit şi cu copchilu' ăsta care-l 
am, da', uite ce-i, la ea n-am ajuns. lo am ştiut io să mă gazdâluiesc pe mine 
singură. Io cu irigatorul îmi făceam spălaturi, cu ceai de muşeţel. Nu am ajuns 
la nici o curăţenie. 

Cu arestatu' o fost în felu' următor. Am ajutat o altă femeie. Adică, cum: 
ea o vinit şi-o zis că o avut tri copii. Bărba'su o fo' dus la ţară, cum se zice la 
noi — în lume, să cîştige bani. Ea... no, o fost mai năcăjită şi ea. „Vai de mine 
şi de mine, zice, ce fac eu? Eu mă duc şi mă omor. Eu nu mai fac alţi copchii. 
Eu mă duc şi mă omor." „Vai de mine, tu Mări, zic, cum să te omori?" Ea 
s-o dus singură la farmacie şi-o adus de-asta, ser fiziologic şi tot ce i-o trebuit. 
Atuncea i-am introdus cu sonda, acasă la ea în bucătărie. Era ziua — era aşa 
cum e-amu, era fain, cald. Am spart sticla ceea, am introdus-o în sondă şi 
i-am pus-o. Nu s-o-ntîmplat nimica, dar apăi pe ea a paralizat-o, da' ea ce-o 
făcut: s-o luat şi s-o dus la o vecină la fîn. Şi i-o dat ţuică de prune, ş-o băut 
ea. Ş-o mai băut şi vin, adică spumos. Ei cum i-o fost rău ş-o trebuit să nască, 
o zinit o doctoriţă, era la noi o doctoriţă, una cu păru' roşu, nu mai ştiu cum 
o fost, nemţoaică sau ceva, o fost străină, n-o fost de-a noastră. Şi i-o făcut 
intravenos. Nu-i era rău din cauză că i-am provocat io avortu!'. Da' ea n-a ştiut, 
nu ştiu, dracu' s-o ieie, Doamne iartă-mă, nu ştiu ce-o ştiut. Zice: „lo mor şi 
io mor şi io mor." Da' cînd o zinit şi i-o făcut intravenosu', odată o fost strîm- 
bă-ntr-o lăture. Că dacă ea o fo' băută ţuică ş-o fo' băută vin... Dacă n-ar fi 
băut dup-aia, nu se-ntîmpla nimica. Din cauza băuturii s-o-ntîmplat. 

O mai făcut ea şi cu altele, n-o fo' numa' cu mine prima. O făcut-o cu 
altele, numa! cele o fo' plecate la ţară şi atunci n-o avut ce face de-o ajuns Ia 
mine Şi io, proastă şi măgăriţă, m-am legat şi io de altă proastă. Zic mă, hai 
mă s-o ajut, să nu zie bărbat-su s-o bată, s-o batjocorească. Ş-apoi atunci o zis 
că mi-o da nu ştiu ce perne şi nu ştiu ce cergi, da' dacă-am văzut io ceva, să 
nu văd cu ochii. în veci nimic n-am văzut, ce să spun, c-atuncea era bani de-ăştia 
de tri lei. Dac-am văzut io tri lei de la ea — nu bani sau ceva! ' Nimic, nici 
cît îi negru supt unghie. O zis că mi-o dat ceva, cergi de-astea şi perni mari şi 
nu ştiu io ce... Şi dintr-asta mă-sa şi neamurile tăt m-o acuzat pe mine. Pe ie 
o dus-o pe urmă la spital la Baia Mare. Ş-atunci o şi plecat doctoriţa de la noi. 
N-o mai stat, după ce-o dus-o p-asta la spital la Baia Mare. Ş-o luat tăt şi s-o 
dus. N-am mai văzut-o, veci! 

Pă ea o dus-o acolo la spital şi o luat cercetări de la noi — şi de la ea, şi 


de la mine. Io deci m-o fo' dusă, m-o fost arestată pe mine la V. şi m-o ţinut 

în arest vreo săptămînă. Ce le-am spus? Că nu sînt vinovată, că nu din cauza 
mea. N-am negat, că io i-am spus în felul următor că... era un miliţian de la 
noi, zic: „Domnu' H., nici cu un preţ, zic, io nu sînt vinovată, că ea o băut." 
Şi cînd o zinit comisia şi i-o controlat acasă, n-o zis nimeni că i-o umblat cine- 
va şi i-o provocat avort, o zis că ce-o mîncat şi ce-o băut. Asta o fu' baiu'. 
Căci ea o fost deci otrăvită în sînge. Dacă era din cauza mea era la uter şi tre- 
buia să-i scoată uteru', trebuia să-i facă cine ştie ce. Da' nu din cauza mea. 
Deci, după ce m-o dus pă mine acolo, pă ea a luat-o, că ea nu-și cunoştea, 
rogu-te Doamne, atîta de zăpăcită o fost, ştie Dumnezeu. Ş-apăi pe ea a pus-o 
în faţa la o toiletă, o oglindă mare, ş-apoi o întrebat, zice: „Cunoşti femeia 
asta?" „Cunosc." „Cine-i asta?" „E vecina mea", zice. „Da', zice, asta ţi-o făcut 
avort?" Zice ea: „Asta." Da' zice: „Ce ţi-o dat să bei?" „Nu mi-o dat nimic." 
„Da! ce ţi-o dat să mănînci?" „Nu mi-o dat nimic." „Da' atunci ce s-o-ntîm- 
plat?" „Păi, zice, io am băut nişte ţuică şi nişte vin şi am mărs la fîn, zice, da' 
cînd am zinit de la fin, m-a luat rău. Mi-o fost rău şi o zinit, zice, doctoriţa şi 


mi-o făcut injecție în mînă... alta nu mai ştiu de mine." Ea n-o avut nimnica. 
N-o avut copchil, nu s-o fost cunoscut nici urmă de umblat jos, nicicum. Că 
era foarte interesaţi doctorii că... cum, de ce m-o arestat pe mine, că ea n-o 
avut nici o hemoragie, nici n-o fost zgîriatâ niciunde, deci n-o avut nici un 
sămn. Şi după asta zice, nu-i bai, zice, dacă-i aşe, tu din detenţie nu scapi, din 
puşcărie tot nu scapi. Că am avut mulți acuzaţi care m-au acuzat pă mine că 
io am făcut avorturi la multă lume şi nu ştiu ce... 

[...] Cîteodată, no, cînd o fost omu' năcăjit, l-am ajutat. O fost odată aicea 
un doctor, acela încă-i plecat în străinătate. O avut o nepoată. încă era... stoma- 
tolog el. Lucra la noi la dispensar aici, dispensarul uman. Ş-acela încă, no, 
zice: „Uite, am o nepoată." Şi eu încă m-am dus şi mi-am pus dantura acolo, 
nu ştiu ce. Şi... îmi povesteşte: „Uite ce mi s-o întîmplat, nu ştiu ce. Ş-apoi 
m-o mai ajutat şi cu nişte treburi de pe-acolo, ştiţi. Şi i-am făcut, la fată. Era 
fată şi era... ave încă vreo tri luni. Ş-pa' aceea o scăpat. Tot cu sonda i-am 
făcut. Ne-o dus cu maşina ei în B., pînă la B., unde şedea ele, că era două 


surori sau două prietene, aşa ceva, nu mai rețin, că-i mult de-atunci. N-am folosit 
rădăcină, c-o fost iarna — iarna nu poţi săpa aşa ceva, nici s-o găsăşti. Numa' 
toamna, vezi cum i-acuma, o găsăşti. Şi ca s-o ţii, s-o sapi de-amu, s-o ţii pă 
iama, nu o poţi. larna tre' să te dăscurci cu alte celea, cu sonde, nu cu rădăcină. 


Păi... mai am făcut, cînd mai era cîte una aşe, şi mai vine şi să vaicăre, no!. 
Da! tare mi-era frică. Mi-era frică ca de foc. Că ştiam că dac-am ajuns în puş- 
cărie, s-ajung iară, zic, să-mi dai tu, să-mi legi boi şi cai, să-mi aduci vila lu' 
Ceauşescu şi nu mă mai leg altu'. Că, zic, io am fo' muşcată de şarpe o dată 
şi nu mai vreu. După puşcărie o vinit una o dată — ş-apăi H. m-o avertizat, 
spune: „Anuță, fii atentă. Dacă cumva mere cineva la tine să-i provoci un avort, 
tu vii şi m-anunţi pă mine cine-i!!" Şefu' de post de la noi. Vine una şi-mi 
spune: „Auzi, sînt gravidă." „Da' ce bai ai? Şi de cît timp?" Zice: „Amtri 
luni." „Şi ce, zic, vrei să-ţi fac io ceva, sau ce?" „Păi că nu. Da', zice, cel puţin 
să m-ajuţi c-o vorbă." „Măi, stai aşe, zic. Tu vrei să-mi faci rău. Tu vrei să-mi 
faci rău neapărat şi dacă tu vrei să-mi faci rău..." Nu, că vai, s-o bată, să n-aibă 
noroc la copchii, că nu ştiu ce, că nu ştiu cum, numa! să se vadă scăpată. Eu... 
mi-o fost frică. Asta o fost seara şi dimineața io m-am dus la H. şi i-am spus: 


„Uite, doamna K. o vinit şi s-o rugat că să-i fac avort." Ş-o luat-o-n primire... 

Ş-o-nregistrat-o la dispensar, ş-o făcut copchilu'!” Şi io am scăpat, ş-apoi de-atun- 
cea nu i-o mai fost lu' H. frică că io mai fac avorturi. După aia n-am mai făcut 


altu'. Păntru mine m-am descurcat, da păntru altele nime n-am mai făcut... 


Apăi... m-o dus la Baia Mare, acolo am mai stat iar la arest o săptămînă 
şi apoi m-o dus în... petinciar acolo, la Baia Mare, şi de-acolo m-aducea la 
proces, îmbrăcată... în hainele de puşcăriaş, m-o adus la proces la Vişeu cu 


maşina, tot la două săptămîni, o dată. O dus martori din sat, da. Păi o dus pe 
soţu!' ei, pă mama ei, doară nu alţii străini. N-o fo' străini, n-o avut străini pă 
nimeni, decît pe ai lor. 

Ea o zis că face cutare, acolo-n spital o vorbit că... o făcut altele, cîte le-o 
mai numit ea, care cum o ştiut c-o făcut, care i-o făcut înaintea ei, ea le-o spus. 
Şi ea... pă mine tăt încă mă trăjea de limbă să le spun şi eu pă altele, care mai 
provoacă avoarle. lo n-am vrut să spun. Cum să spun să fac rău şi la ceea, s-o 
ducă în puşcărie? Nu-i bugăt eu?! Zic sie plătit cu mine, nu să mai meargă şi 
alta! Cîte-o mai făcut? A, păi o fost, mai vro! şase, şapte o mai fo' care făceu, 
no. De aicea numă eu [am ajuns la puşcărie]. Noroc de cel drăcesc! Un an şi 
zace luni am făcut, de detenţie. N-am fost membru de partid. 

Da... păi oricum, aş fi fostă, du-i în supărare sâ-i mănînce, că acolo n-o 
contat! Nuuu! Acolo... doctori, ingineri, popi, moaşe, tăt felu' o fost acolo... 
Acol' n-o fost oameni proşti, numa! deştepţi! Da' nu de la noi din sat, deci din 
întreagă ţara noastră, românească, vorbesc. 

Am fost luată şi-n ziar am fost pusă.... Şi... afişată la panou' de onoare. 
Dă-mi pace la amaru' meu! N-am copie, am pierdut-o că... nici n-am vrut să 
mai aud de aşa ceva! Vai de mine să vă spun cînd am ieşit! No, atunci eu eram 
în detenţie în '80, acumă-s 10 ani. Vai, [cînd m-am eliberat] n-am cunoscut pe 
nimeni, gîndei că am scăpat, aşa cum aş fi scăpată un... un urs între oameni! 
Eram aşa... pierdută! Cînd am venit acasă... vaaai! Nici casa am gîndit că n-o 
mai găsi-o pînă-i lumea! Desculţă-am vinit! că nu mi-a găsit hainele cu care 
m-am dus. Şi m-am întâlnit cu unu' di la noi... în Gara de Nord în Bucureşti, 
că eu de la Jilava m-am eliberat. în cîte închisori [am stat]? D-apăi am fost 
în... în Baia Mare am stat, deci de la Vişeu la Baia Mare la arest, şi pe urmă 
în... Baia Mare în puşcărie iară acolo, că o fost colonie di femei. De-acolo 
m-o dus la asta, o zis că ne trimite la Jilava pe noi, no, eu eram cam bolnavă 
atunci. Probabil m-am spăriet eu ştiu, n-am păţit de astea, veci! Şi am fost 
foarte bolnavă şi m-o trimis la Jilava. în Jilava am stat o lună de zile în spi- 
tal, şi de acolo m-o dus la Rahova, iară colonie de femei. Eu din Rahova m-am... 
m-am eliberat. Şi de la Rahova cînd am vinit atuncea de mi-o dat drumu!', aceea 
o fost doară în, zicem în '80, în noiembrie. No, şi din noiembrie am făcut un 
an şi zace luni, m-am eliberat iară toamna pîn... prin, pe la sfîrşitu' lu' august... 
Da' cam atunci m-am eliberat eu. Ş-apăi cînd am vinit acasă, n-am găsit pe 
nimeni, nu mi-am găsit copchil', nu mi-am găsit pe nime!' în lumea asta... Taţi 
o fost duşi la fin... Ş-apăi am luat un cal, şi m-am suit călare pă el, şi m-am 
dus pînă la deal... Ş-apăi cînd m-o văzut ei n-o ştiut că-s eu. Tăt am strigat, 
tăt am strigat pă mama. Şi, copchilu' meu l-am strigat. Nu m-o cunoscut. N-o 
crezut. Cînd o văzut odată, taţi i-am văzut păjos leşinaţi p-acolo, de părere de 
bine, n-o ştiut ce să facă, ce să lucre cu mine. Eu nu m-am putut da de spaimă 


nici jos de pe calu' cela, să mă duc batăr pe-acasă, să văd ce să fac. Că tot o 

zîs c-am evadat, ş-am fugit, ş-am murit, şi m-o-ngropat... Aşa veneau veşti 
acasă. Da' batăr că şi-n puşcărie am fost cuminte. Că să-ntîmplă, multe s-o 
întîmplat. lo eram prietenă cu taţi milițienii, cu miliţiencele, n-aveam probleme. 
leşeam la cîmp, la lucru, nu mi-o plăcut să stau! Mă duceam la lucru şi care 
erau, mai era de la noi din ţară bugăte femei, şi de la noi din sat o fost. Erao 
artistă, pentru dolari acolo arestată, era o A. B. sau cum Doamne iartă-mă o 
chemat-o. Şi... acelea pe cînd veneam eu, veneam din cîmp, apăi aduceam 
roşii, castraveți, ceapă... pe-acolo nu era voie să... bagi nimnică în puşcărie. 
Eu vineam cu doamnele miliţiene şi cu milițienii, aduceam genţilor lor şi vineam 


şi aduceam mai papucii, mai nu ştiu ce. Eu vineam cu cîte o plasă de roşii, la 


ce lucram. Sau eram la morcovi. Eu tot mereu le duceam şi le dădeam — că 
treceam pe lîngă geamurile lor şi ele tăte stăteau în geamuri şi le dădeam la 
fiecare cîte doi morcovi, sau două roşii, sau castraveți, sau ce era le dădeam, 
că ştiam că... acolo duce doru' de tăte. Şi de aer, şi de libertate, de tăte... Da' 
eu n-am putut să stau acolo, eu m-am cerut neapărat să ies la muncă. Şi cu cît 
am ieşit la muncă eu mi-am mai cîştigat zile, deci cîştigam acolo zile că să pot 
să mă eliberez mai repede. Că eu eram la opt ani condamnată, adică la opt ani, 


Doamne feri! La tri ani. Şi din tri am făcut un an şi zace luni. Cam asta mi-o 


fost viaţa mea. Şi greu mi-e şi astăzi! Că nici îs bani, nici îs... absolut, nici un 
ptic de bine n-am. [...] 
Am vorbit şi acuma vorbesc [cu vecina]. Eu nu pot să ţin... mînie pe nime!. 


Nu sînt supărată, că i-a dă Dumniezău pă rînd, pă rînd dă Dumniezău, nu dă 
o dată cu biîta! Pă rînd i-arată Dumniezău, că ce trebuie să facă mai tîrziu. Are 
copchii, ş-a ei copchii că-s cu taţii blăstamaţi, nu-i scris că n-or ajunge unde-am 


fost şi eu! Fiecare poate are vreo cărămidă pă oriunde. 


[e*e] 


Acolo la Jilava, de unde am fost eu arestată, o vinit o moaşă ş-o zîs c-o 
făcut un avort şi o zîs că nu i-0... nu i-o reuşit. O mărs la o fimeie alta, tot cu 


ceva rădăcină din asta şi i-o pus rădăcină de pătrunjăl, şi nu ştiu cum i-o pus-o, 
cum nu i-o pus-o, că i s-o dezlegat rădăcina ceea şi i s-o introdus în uter. Ş-o 
putrezit acolo. Şi într-aceea o primit nu-ş!' ce infecţie, şi ce-o avut formatu' 
copchilului încă i-o putrezit, ş-atuncea ele o fost luate amîndouă la cercetări. 
O fost luate la şefii' de post, şi era un procuror acolo care tăt le-ntreba „Ce 
s-a-ntîmplat?" şi „Cum a fost?" Şi tăt le pune întrebări. Moaşa aceea era bătrînă, 
trebuie mai un an să iasă în pensie, moaşa. Da, mai un an să iasă în pensie. 
„lo, zice, oricît aş da, numa' să mă văd de-aicea scăpată afară, zice, să nu mor 


aici!" Da' face procuroru' cătă ea: „De ce, zice, ai provocat avort?" „Dacă, 


zice, o fost femeia chinuită şi trebuia, zice, că aşe mi-o fost milă... de per- 
soana respectivă că să o lăsăm... să moară. Şi ea, zice, s-o dus la alta, şi ce 
ştiu ce i-o mai pus, ce i-o făcut că... după o perioadă de nu ştiu cîte luni s-o 


îmbolnăvit ş-o murit nevasta ceea." După ce-o murit, apăi alea o fost arestate 
pă veci, deci acolo să moară, în puşcărie, în detenţie. Nu le-o mai dat voie să 
iasă de-acolo. Supărate era, plîngeu, vai cît plîngeu. Şi n-aveau voie la pachete, 
să vie să le dăie pachete, că numa' o dată pă lună aveau drept la pachet şi la 
o carte poştală. Nu le dădea voie. Doamne feri, la vorbitoare să vie de-acasă, 
nuuu... Nimic, nu le dădea voie. Apăi era încă un doctor... un doctor frumos, 


înalt, aşe. El încă era ginecolog. Şi făcîndu-i chiuretaj la o femeie, atuncea ea, 


AMINTIRI AMARE 221 


fiind infectată, nu ştiu ce i-o atins, nu ştiu cum să mă exprim, acolo la uter, i-o 
tăiat ceva acolo înăuntru. Şi o murit atunci pă loc. Şi el o fost condamnat pă 
zece ani ş-o zi. Deci ziua aceea o fo' pă veci. Dacă era numai zace ani, deci îl 
face în jumătate, da' încă 10 ani şi-o zi o fost pă veci, ziua aceea, să nu mai 
să elibereze de-acolo, deci. Ş-apăi îi duce Ceauşescu... făcea nişte canale, pă 
sub care erau ăştia pă veci. îi duceau acolo la canalele celea. îi zice la Poarta 
Albă. ' N-aveau voie... Nu ştiu, îi drogau sau supărarea ştie ce făcea cu ei că 
n-aveau voie să grăiască acolo. N-avea voie să se-apropie nime! Absolut, era 
milițienii gîndei câ-s... făcuţi să nu se apropie nime de porţile celea! îi ducea 
acolo la Poarta Albă şi-i punea să lucre-n pămînt acolo. Şi care erau arestaţi 
doctori sau... alte... asistenţi sau, îi duceau, Şi aceia taţi lucrau, care se îmbol- 
năveau acolo de aveau nevoie de ei la lucru, că-i punea să lucre obligatoriu, 
nu că vrei, nu vrei. Obligatoriu să lucre le dade atîta pămînt să scoată astăzi, 
un vagon. Apăi atîta trebuia, era obligat că dacă nu îl bătea şi-l omora şi era 
drum bun, că era dus p-aceea lume, nu pă asta! Era nişte obligaţii mari, acolo 
era cea mai strictă puşcărie, la Poarta Albă. Şi... l-o adus apăi pă doctoru' cela 
de-acolo, nu ştiu cum, de o intervinit ceva, o avut ceva oameni mari, văzuţi 
bine, de l-o scos de-acolo şi l-o adus la Jilava. [...] Şi erau doctorii năcăjiţi, 
foarte năcăjiţi, care păţea din-astea, că bine'nțeles că nu au riscat ei păntru 
un... cin' sute sau o mie de lei, o riscat păntru bani serioşi. Nu şi-ar fi dată 
pîinea ei din mînă păntru orice. Da, la risc, că vezi că era femei... sau întîm- 


plare, sau mai ştiu io 


[see] 
[Eu n-am primit bani] de ce n-o avut de unde să-mi dăie, şi mie mi-o fost 
mnilă, ştiţi. Mai la altele care o fost ase, mai dădeau, nuu, nu cerem eu, ca, 


sau ghinion cum o fost. 


dacă n-ave, n-ave de unde. Mie mi-o fost mnilă, c-aşe e sufletu' meu. Şi-o 
muşcătură de mîncare dacă văd că omu ăsta n-are şi-i pă drum, eu aşă... mă 
las pă mine şi-i dau la omu' respectiv. Nu, eu n-am putut să zîc că am luat, am 
profitat de pe oricineva care o fos' năcăjit că am profitat de bani după el sau 
de alte lucruri. Eu nu mi-am făcut. 

să 

Apăi acuma n-aş mai ajuta-o. Acuma gîndeşti că m-am descurajat, n-aş mai 
spune la nime, c-am zis că mi-am făcut păcate destule pîn-acum, n-aş vrea să 
mai fac şi de-acuma. Este un păcat a face aşa ceva. îi păcat, neiertat poate... 
Dumniezău ştie, că el ne-ajudeca pă toţi, da'... îi păcat neiertat. Io-s ortodoxă. 
îs ortodoxă, nu-s altă nație. Da' ştiu că de legea, că la noi cînd să mârturisăsc 
pe la Paşti sau pe la Rusalii la biserică trebe' să spui că ce-ai făcut în viaţa ta. 
Şi io am spus. Acuma, io păntru mine-aş mai fa', cum să nu. Da' ştiu că-l am 
numa! al meu păcat, nu-l am pă altu'. Numa' al meu îl am. Nu-l ieu şi pe a 
dumnitale, ori pă a lu alta şi-a lu alta. îl am numa' al meu şi-l sufăr numa'al 
meu, că ştiu că eu l-am făcut şi... gata. 
. [e*.] 

[Din cauza avortului] neveste o murit bugăte. | 


..] O fost un caz aicea, c-o 
băut una rădăcină de spînz... Spînzu acela, galben la floare, aşe. Şi rădăcinile 
lui în pămînt îs îrmlte şi subţirele, multe... Aici este, pe un deal aici. De aceia 


o băut şi... o murit, s-o otrăvit. Or găsit adică într-o oală pă sobă, acolo o găsit... 

rădăcină de ceea de spînz cînd o vinit comisia. O fost gravidă, da. Şi o avuto 
fetită. Tînără-o fo!'. 

[...] 

Păi o fost control ginecologic la fiecare, că s-o-ntîmplat, o fost ceva fete, 
şi o făcut copchii şi i-o aruncat pă apă. Sau ştie supărarea să le mănînce. Şi o 
vinit o comisie, deci o găsit copchii normal pă apă aruncat, şi o făcut comisie, 
ş-apăi tăt le-o cătat la piept, ştii, rînd o luat, care cum, numa care-o fo! bătri- 
na de n-o fo' [controlată]... Da, bineînţeles, şi pă mine m-o controlat, cum? O 
controlat pă tătă lumea din sat, o controlat atunci, întrebaţi pă moaşă. Da, la 
tătă lumea o făcut [examen ginecologic] că să vadă că a cui copchilu' poate să 
sie. Da tăt n-o găsit, n-o găsit că a cui îi... Şi ea poate să fi fost oricineva de 
pă cine ştie ce sate, de oriundeva, n-o si fost de la noi din sat. O făcut pîn mai 
multe sate, poate să o si găsită, nu-i mare lucru, da!'... cine o făcut asta n-o 
stat ie aicea, s-o luat şi s-o dus oriundeva în ţară şi pă cînd o vinit, drum bun! 
N-o găsit... 

[...] Şi acuma se întîmplă, destule, batăr că-i liber tot să-ntîmplă. Că lumea 
îi năcăjită de bani, şi-i năcăjită de haine, şi-i năcăjită de mîncare că-i scumpă... 
Cînd vezi că te duci [după] un pachet de Dero sau de supărarea, sau un pachet 
de sare, trebe să dai tu atîţia bani, şi tu salar nimnică şi nu-i nici un ajutor... 
Pă sama cui să mai faci pe copchii, nu?! pă sama cui să-i faci?! Nu-i arunci 


pe rîu, hăt... 


G.N. 


(născută în 1943, asistentă medicală, necăsătorită) 
Ceea ce urmează este relatarea făcută de G.N. despre fata care a murit: 


[Ca anestezist, în cei peste 25 de ani de cînd îmi exersez meseria, am văzut 
multă durere şi multe necazuri disperate. Sigur că în sala de operaţie sau de 
reanimare este important să ne concentrăm asupra aspectelor medicale şi foarte 
puţin asupra celor emoţionale. Dar există bineînţeles şi excepţii. Despre una 
din ele am să vă povestesc] Asta cu studenta era în '82.Vine doctorii! X., zice: 
„Mă, ai ceva de operaţie?" Zic: „Nu." Zice: „Te rog mult de tot, hai, vino puţin 
să stai la anestezie, că e o studentă." Măi, superbă era! Fata şefului Securităţii 
din B. Studentă anu' 2 la filologie... Dacă mergi la o poliţie care se ocupă cu 
aşa ceva, îţi spune că în perioada de '81—'82 a fost o catastrofă la limbi ger- 
manice. Pentru că era cineva care se ocupa cu aşa ceva: femeia de servici! Le 
făcea întrerupere pentru 2-300 de lei. [Fata] — o blondă superbă! Cînd am 
intrat în rezervă, o văd, era plină, exact cum ai pune un indigou pe față şi ai 
înțepa!... Mă uita la ea... Nu ştiu, i-am inspirat eu încredere, am fost mai apro- 
piată de ea, că la un moment dat îmi spune. Zic: „Măi, spune ce-ai făcut! Uite 
că trebuie să înceapă să te opereze, că nu-ţi face nimeni nimic!" Şi a zis. Prietenă 
cu un student de la medicină militară. în urmă cu trei săptămîni, împreună cu 
soacră-sa, au încercat o tentativă de sondaj. Era în luna a treia. La un moment 
dat zice: „Mi-a fost rău, am avut o stare de greață... de vomă, dar... am luat 
antibiotice şi ieri dimineaţă cînd m-am sculat, m-am sculat aşa cum mă vedeţi, 


plină cu..." Au operat-o... şi cînd au deschis-o... Varză! Uterul putred. A doua 

zi dimineaţă au transferat-o la doctoru' S., la dializă. [A murit pe dializă.] [Multe 


femei] au fost puse şi au murit pe dializă. 


Decretul 770 a fost cauza suferințelor fizice şi emoționale prin care au tre- 

cut atît de multe femei în privinţa vieţii lor reproductive. Efectele incrimi- 
nării avortului au fost resimţite şi de parteneri, şi de familiile lor. Pentru 
majoritatea cetățenilor, mijloacele contraceptive moderne nu erau în gene- 
ral disponibile. în consecinţă, intimitatea sexuală era întinată de frica şi 
neliniştea riscului că orice contact poate avea ca rezultat o sarcină. în pofi- 
da reprezentărilor propagandistice ale statului paternalist, care se îngrijea 
de bunăstarea cetăţenilor săi, mult lăudatele „condiţii optime pentru dez- 
voltarea unor familii numeroase şi sănătoase" îi ocoleau pe majoritatea 
românilor. în special în anii '80, populaţia României lui Ceauşescu tremu- 
ra în locuinţe prost iluminate sau stătea la cozi nesfîrşite, cu speranţa că 
ar putea asigura minimul necesar pentru fiecare în parte şi pentru familie. 
La scurt timp după prăbuşirea regimului Ceauşescu, jji 1989, atît în România, 
cît şi în lumea întreagă a început să iasă la lumină moştenirea lui întunecată. 
Consecințele tragice ale acestei epoci din istoria României constituie subiec- 
tul capitolului următor. 


i 
MOȘTENIREA POLITICII DEMOGRAFICE 


Există trei tipuri de minciuni: minciuni, minciuni Sfruntate şi statistici. 


MARK TWAIN, Autobiografie, atribuită lui Disraeli' DĂ 


Şi cînd au ajuns să creadă în el, el şi-a devorat copiii. 


VLADIMIR LEVCEV, „Stalin (Satum-Satan)" 


„Maternitatea planificată", aşa cum a fost ea dictată de regimul Ceauşescu, 
a afectat bunăstarea fizică şi emoţională nu numai a fiecărei femei, a fiecărui 
bărbat, copil sau familie, ci a societăţii ca întreg. Consecințele strategiilor 
politicii demografice au aruncat o umbră peste trecutul glorios al „epocii 
de aur" din istoria Republicii Socialiste România. Reproducerea biologică 
şi cea socială deveniseră drame zilnice, aflate într-un conflict din ce în ce 
mai grav una cu alta. Sexualitatea şi intimitatea se împleteau cu frica — 
frica de o sarcină nedorită, de dezvăluirea unei confidenţe în faţa 
Securităţii. în epoca Ceauşescu, această frică adesea intangibilă reverbera 
asupra întregului popor român, făcîndu-i pe cetăţeni în acelaşi timp com- 
plici cu voinţa partidului-stat şi opozanți ai acesteia. 

Din punctul de vedere al politicii pronataliste, printre efectele tangibile 
asociate rezistenţei sau complicităţii s-au aflat creşterea numărului de avor- 
turi ilegale — şi, în strînsă legătură cu acestea, a mortalităţii infantile şi 
materne — şi sporirea numărului de copii nedoriți, mulţi dintre ei fiind 
abandonaţi pe stradă sau în instituţii ale statului. SIDA s-a răspîndit la copii, 
în special m rmdul ceAor insUtuţionaVizaţi, deşi fenomenul a ÎOSX în mod 
deliberat trecut sub tăcere, pentru a nu păta imaginea epocii de aura lui 
Ceauşescu. De foarte multe ori soţii şi copiii au ajuns văduvi şi orfani, 
pentru că soţia sau mama a murit într-o încercare disperată de a evita să 
aducă pe lume încă o ființă nevinovată, în condiţiile aspre ale traiului zil- 
nic. Regimul care proslăvea contribuţia femeii la construirea socialismului 
şi care cerea, tocmai în acest scop, să se nască copii a devenit cauza morţii 
atîtor femei şi copii. Deteriorarea multilaterală a condiţiilor fizice, sociale, 
materiale şi spirituale de viață din România a continuat, nerecunoscută ofi- 
cial, în pofida razelor strălucitoare ale propagandei ideologice. 

Deoarece scopurile fundamentale ale cercetării erau manipulate politic, 
specialiştilor le-a devenit practic imposibil să evalueze efectele politicii 
pronataliste. Studiile empirice şi rapoartele cerute de ierarhia de partid nu 
erau accesibile comunităţii ştiinţifice în general, şi cu atît mai puţin publi- 
cului larg. Fiind marcate cu indicativul „pentru uz intern" sau „secret pro- 
fesional", ele aveau o circulaţie strict supravegheată. După căderea lui 

Ceauşescu însă, cea mai neagră moştenire lăsată de el — în special în pri- 
vința politicii demografice — a fost scoasă la lumină. Ea constituie acum 
subiectul acestui capitol. Copiii abandonaţi, epidemia de SIDA la copii şi 
traficul internațional de copii, desfăşurat prin intermediul adopţiilor pri- 
vate nu reprezintă decît consecinţele cele mai intens mediatizate ale număru- 
lui mare de naşteri, orchestrat de stat. Alte consecinţe decurgînd, cel puţin 
parţial, din politica pronatalistă au fost problemele medicale şi sociale, de 
exemplu ratele crescute ale mortalității materne şi infantile şi apariţia copi- 


ilor străzii, ca fenomen urban. 


CONSECINȚE MEDICALE 


Informaţiile despre epidemia de SIDA, a cărei existență fusese trecută 
sub tăcere în ultimii ani ai regimului Ceauşescu, au umplut coloanele ziarelor 
din lumea întreagă imediat după căderea regimului, în 1989. Dar îmbol- 
năvirea de SIDA a copiilor nu a fost singura consecinţă fizică dramatică 
ce a afectat corpul politizat al cetățenilor României. Ratele mortalităţii mater- 
ne şi infantile au crescut vertiginos; a fost afectată starea de sănătate a popu- 
laţiei în general. Există totuşi puţine studii epidemiologice, iar datele disponibile 
sînt incomplete şi nesigure.' In ultimă instanță, politica dicta parametrii 
cercetării medicale, precum şi pe aceia ai practicii medicale, şi determina 
limitele cunoaşterii sociale şi ştiinţifice. Prin urmare, în încercarea de a 
desluşi consecinţele medicale ale politicii pronataliste, datele existente nu 
pot fi interpretate decît în contextul în care au fost generate şi utilizate. 
Trebuie însă atrasă atenţia în legătură cu atribuirea unei autorităţi prea 
mari exclusiv politicii demografice în identificarea complexelor rezultate 
sociale. Pe de o parte, în România, ca peste tot în regiune, a crescut per- 
manent mortalitatea masculină determinată de vîrstă, mareînd o schimbare 
demografică. In mod evident ea nu este totuşi o consecinţă directă a politicii 
pronataliste.' Pe de altă parte, schimbările intervenite în configuraţia dis- 
tribuției pe vîrste a populaţiei au fost într-adevăr puternic afectate de politi- 
ca pronatalistă; dar la acest proces au contribuit şi alți factori, precum 
urbanizarea, educaţia de masă şi răspîndirea mijloacelor de îngrijire a 
sănătăţii. Dacă explozia de copii, atribuită decretului din 1966, este spec- 
taculoasă din punct de vedere strict numeric, încorporarea acestei cohorte 
în sistemul de învățămînt şi în cel al forței de muncă, precum şi pe piața 
căsătoriilor, a fost temperată de complexitatea răspunsurilor sociopolitice 
şi instituționale. Semnificaţia sociologică a tendințelor demografice diferă 


substanțial de caracterizarea lor demografică. 

Avorturile provocate şi mortalitatea maternă 


Ca pretutindeni în blocul sovietic, întreruperea cursului sarcinii a con- 

stituit principala metodă de control a fertilităţii şi în România, care a reprezen- 
tat cazul extrem între aceste țări (tabelul 7.1).* Se presupune în general că 
româncele făceau, în medie, între cinci şi şapte întreruperi de sarcină pe 
parcursul vieţii lor reproductive. Restrîngerea dreptului la avort, conjugată 
cu lipsa opţiunilor contraceptive moderne, a condus la o creştere specta- 
culoasă a practicării avortului ilegal, în urma căruia multe mame au ajuns 
în pragul morţii. Relaţia dintre accesul restricţionat la avortul legal şi la 
contracepţia modernă, pe de o parte, şi creşterea ratelor mortalităţii mater- 
ne, pe de altă parte, este o constantă comparativă şi istorică ce înregistrează 
mici variaţii între diverse culturi.” în România, rata mortalității materne a 
atins cele mai înalte valori. în 1989 ea era cea mai mare din Europa.' 

Trebuie subliniat totuşi că statisticile referitoare la avorturi variază foarte 
mult şi sînt renumite pentru inexactitatea lor.' Clasificarea avorturilor în 
legale şi ilegale depindea de mai mulţi factori. Categoria oficială a avor- 
turilor înregistrate includea întreruperile de sarcină considerate legale în 
conformitate cu prevederile legii şi în funcție de libertatea asumată de medicii 
care interpretau ca fiind legale anumite întreruperi de sarcină ilegale. Aşa 
cum am arătat în capitolele anterioare, interesul indivizilor şi al instituţi- 
ilor care elaborau statisticile referitoare la avorturi era să le „rotunjească 
prin diminuare" — cu alte cuvinte să micşoreze cifrele. Obiceiul se apli- 
ca în multe alte domenii ale producţiei statistice, statisticile fiind manipu- 
late în funcție de cerinţele „planului”. De exemplu, în raportarea cifrelor 
referitoare la producţia agricolă şi industrială şi a celor referitoare la natali- 
tate, tendinţa era de „umflare" a statisticilor. înşelătoria se practica la scara 
întregului sistem. 

Scopul manipulării numerice era evitarea sancţiunilor, în special a celor 
pecuniare. încă o dată, personalul din spitale — începînd cu cel adminis- 
trativ şi pînă la cadrele medicale — ştia că este în propriul lui interes să 
declare cel mai mic număr de avorturi posibil. Numărul de avorturi legale 
pentru care certificatele eliberate se bazau pe motive terapeutice legitime 
era relativ scăzut şi varia puţin de la an la an (vezi tabelul 7.2). Să ne reamin- 
tim că, pînă în 1985, femeile care împliniseră 40 de ani şi care aveau patru 
sau mai mulți copii în îngrijire puteau beneficia de întreruperea legală a 
cursului sarcinii. în 1985, limita de vîrsta şi numărul de copii au fost mărite, 
iar efectele acestei măsuri reies din tabel; în 1986, numărul de avorturi 
incomplete a crescut, ceea ce înseamnă că mai multe femei au sfîrşit prin 
a ajunge la spital ca urmare a întreruperilor ilegale; mai puţine femei au 
avut posibilitatea să obţină efectuarea legală a întreruperii de sarcină pe 
motivul vîrstei sau a numărului de copii şi mai multe avorturi au fost atribuite 
cauzelor medicale. Oricare ar fi fost schimbările legislative, numărul de 

TABELUL 7.1 Avortul în câteva ţări, 1987 


Țara Numărul de avorturi la suta de naşteri vii 
Bulgaria 102,8 
Cehoslovacia 72,5 
Finlanda 21,9 
Franţa 21,0 
RDG 42,2 
RFG 13,5 
Ungaria ! m. 67,3 
Italia ! - 33,9 
România 131,1% 
Suedia „3 32,0 
Anglia şi Țara Galilor - A 25 
Scoţia 14,1 
Iugoslavia 102,2* 


SURSA:  Patrerns ofFertility in  Low-Fertility Settings, 1922, tabelul 29, p. 70. 


* Datele pentru România se referă la anul 1985, iar cele pentru lugoslavia la 


anul 1984. 


TABELUL 7.2 Clasificarea avorturilor în funcţie de motivaţie, 1979-1988 


Anul Incomplete Cinci copii* Peste vîrstă Cauze 
de 45 de ani** medicale 
1979 47,5 35,9 91 75 
1980 47,5 36,1 8,6 78 
1981 48,5 35,5 79 31 
1982 49,9 34,8 72 82 
1983 47,9 36,1 71 809 
1984 41,3 414 Zr, 96 
1985 41,0 42,4 72 94 
1986 68,6 14 0,9 164 
1987 66,1 16,9 0,6 164 
1988 60,1 22,8 0,5 16,6 


SURSA: Roznatovschi 1989. 
* între 1979 şi 1985, femeia putea avea peste 40 de ani. 
** între 1979 şi 1985, femeia trebuia să fi născut şi să aibă în îngrijire patru 


copii. 

Figura 7.1: Numărul de avorturi şi de naşteri vii, 1960-1990. 
SURSE: Date obţinute prin bunăvoința Ministerului Sănătăţii, Bucureşti; Anuarul 


statistic al României, 1990. 


avorturi a continuat să crească şi multe dintre ele au fost ilegale, cel puţin 

“în momentul intervenţiei iniţiale (figura 7.1). Ori de cîte ori măsurile politice 
au fost revigorate prin intermediul sistemului spitalicesc, s-a produs o sus- 
pendare temporară sau o adaptare a practicilor legate de întreruperea de 
sarcină. Cu toate acestea, supravegherea sporită care a intervenit în momen- 
tul strîngerii şurubului represiunii nu a durat la nesfirşit şi practicarea între- 
ruperii de sarcină a fost reluată." 

Statisticile avorturilor au fost falsificate în diferite moduri. De exem- 
plu, personalul medical şi autorii statisticilor au inventat o gamă largă de 
categorii statistice care au permis escamotarea faptelor şi au facilitat trans- 
ferul cazurilor între categoriile legală şi ilegală. în acest fel, medicii au 
reuşit să se sustragă într-o oarecare măsură controalelor politice ale statu- 
lui. De pildă, un raport elaborat după vizita în România a unei delegaţii a 
Agenţiei Statelor Unite pentru Dezvoltare Internaţională (USAID) furnizează 
o interesantă statistică referitoare la avorturile sancţionate legal în perioa- 
da 1983-1987, din care pot fi deduse adaptările statistice operate din raţi- 
uni politice (vezi tabelul 7.3).'' în 1985, de exemplu, violul era menţionat 
drept cauza a 127 601 avorturi legale. Dar în 1984 violul era legat oficial 


de numai 32 de avorturi. Cifra pentru 1985 arată clar că statisticile au devenit 

TABELUL 7.2 întreruperi ale cursului sarcinii sancţionate legal, 1983-1987 


Anul Avorturi spontane Mai mult de patru copii Viol 
1983 199 867 . 151 846 « 54 
1984 j 121 045 120 782 32 
1985 20 „> 128 372 127 601 
1986 4 516 
1987 “ 118 390 Pază 30 388 29 
Total pentru cinci ani 499 323 431 447 132 232 
Procentaj 30 29,4 9 
SURSA: Women  s Health, Family Planning and  Institutionalized Children in Romania, 
FR E IP A 


o construcție dictată de necesități politice: în pofida extinderii legislaţiei 
antiavort, violul continua să constituie o bază legală pentru întreruperea 
cursului sarcinii. Mai mult, deoarece 1985 s-a întîmplat să fie ultimul an 
în care numărul de patru copii reprezenta un motiv legitim de efectuare 
legală a întreruperii de sarcină, numărul de avorturi încadrate în această 
categorie a fost mare." Tabelul arată totodată consensul medicilor în răspun- 
sul dat constrîngerilor politice impuse practicii medicale. 

Avorturile spontane sau pierderile de sarcină lăsau şi ele aceste clasi- 
ficări, în mare măsură, la latitudinea medicilor. în 1983, anul în care cifrele 
natalității au atins nivelul cel mai scăzut după 1966, s-au înregistrat 199 867 
de avorturi spontane. în 1985, după reinstaurarea în întregul sistem spi- 
talicesc a măsurilor politico-disciplinare, s-au înregistrat numai 20 de avor- 
turi de acest fel. Avînd în vedere climatul politic, medicii erau foarte reticenţi 
în raportarea pierderilor de sarcină. în 1986 s-a consemnat numai un sin- 
gur avort spontan. Pe măsură ce supravegherea s-a relaxat şi oamenii s-au 
adaptat noii versiuni a Decretului 770, raportarea avorturilor spontane s-a 
reluat. în 1987 se înregistrau 118 390 de pierderi de sarcină. 

Potrivit unei analize în funcţie de vîrstă a avorturilor provocate (vezi 
figura 7.2), cel mai mare număr de avorturi — ca şi cel de decese datorate 
întreruperii de sarcină — a fost semnalat la femeile de vîrste cuprinse între 
25 şi 34 de ani. 

După emiterea Decretului 770, numărul de avorturi înregistrate a scăzut 
brusc, de la 973 447 la 205 783. Scăderi importante au intervenit şi după 
înăsprirea măsurilor privind avortul, în 1973 şi între 1983 şi 1985. Cumam 
mai arătat însă, aceste scăderi nu au fost la fel de spectaculoase, sugerînd 
că la vremea aceea populaţia învățase deja să se adapteze mai rapid unor 

Figura 7.2: Numărul de avorturi în funcţie de grupa de virsta, 1967-1989. 


SURSA: Date obţinute prin bunăvoința Ministerului Sănătăţii, Bucureşti. 


restricții suplimentare. Numărul avorturilor a crescut din nou, în timp ce 
numărul naşterilor a scăzut. 

Datele referitoare la avorturile din perioada 1979-1988 dezvăluie alte 
tendințe asociate interzicerii avorturilor şi lipsei metodelor contraceptive 
moderne." Din numărul total de întreruperi de sarcină înregistrate, aproxi- 
mativ 60,1 % se datorau avorturilor incomplete. Aceste femei ajungeau la 
spital în momentul în care aveau nevoie de un tratament de urgenţă pen- 
tru complicațiile postabortive. De remarcat că aceste estimări nu includ şi 
femeile decedate înainte de a ajunge la spital." Atît medicii cît şi pacienții 
atestă faptul că femeile sfiîrşeau în spital numai din cauza unei necesități 
stringente, aflîndu-se deja sub ameninţarea unor complicaţii secundare.” 
In 1989, de exemplu, într-una din cele mai mari clinici bucureştene au fost 
spitalizate 3129 femei, pentru complicaţii asociate întreruperii sarcinii prin 
mijloace ilegale." 

Aşa cum am semnalat mai sus, deseori avortul autodeclanşat provoca 
moartea multor mame, lăsînd orfani copiii deja născuţi. Studiul unor dosare 
selecționate de la Ministerul Sănătăţii a evidenţiat o realitate dureroasă: 
multe femei care au decedat din pricina avorturilor ilegale au lăsat în urmă 
cîte trei sau patru copii. Unele dintre ele efectuaseră pînă la zece avorturi 
înainte de tragedia finală. După Mezei, | 193 de copii au rămas fără mamă 
în 1989 ca urmare a avorturilor ilegale." Este îndeobşte recunoscut că proba- 
bilitatea de a încerca o întrerupere de sarcină era mai mare pentru femeile 
care aveau deja un copil sau doi decît pentru cele care nu născuseră încă 

primul sau al doilea copil. Un studiu recent efectuat în colaborare de mai 
multe instituţii a stabilit că numărul deceselor materne datorate avorturilor 
a crescut, în general, direct proporţional cu numărul de copii născuţi de o 
femeie. La femeile care născuseră deja un copil sau doi s-au semnalat 18 
decese provocate de avort la 100 000 de naşteri vii; la femeile cu trei sau 
patru copii, numărul de decese a crescut brusc la 48 la 100000 de mii de 
naşteri vii. Rata mortalităţii la femeile cu mai mult de patru copii a fost şi 
mai mare, ajungînd la 67 la 100000 de naşteri vii.” 

Se cuvine atrasă atenţia asupra unui aspect în interpretarea categoriei 
de mortalitate maternă. în majoritatea datelor disponibile, această categorie 
se referă la decesele femeilor care aveau deja copii. Prin urmare, statisti- 
cile privind mortalitatea maternă nu includ de obicei decesele femeilor care 
nu născuseră anterior nici un copil (care nu deveniseră încă mame). Tinerele 
care rămăseseră gravide fără să fie căsătorite şi femeile căsătorite care nu 
erau încă pregătite să nască primul lor copil nu sînt cuprinse în aceste sta- 
tistici.'” Se pare totuşi că asemenea date există, deşi nu sînt accesibile. Datele 
pe categorii de vîrstă de care dispune Ministerul Sănătăţii pentru anul 1984 
se referă la un număr de 449 de femei şi indică cea mai mare mortalitate 
feminină cauzată de avort (174 de decese) la femeile cu doi copii (cu excepția 
celor de 40 de ani şi peste). Cu toate acestea, următorul număr mare de 
decese (92) s-a semnalat la femeile care nu născuseră nici un copil, majori- 
tatea dintre ele avînd vîrste cuprinse între 15 şi 24 de ani. Cifrele revin 
apoi la tiparul general: s-au înregistrat 78 şi 75 de decese în rîndul mamelor 
care aveau deja unul sau respectiv trei copii.” 

Cum am discutat în capitolul 5, pentru a combate incidenţa din ce în 
ce mai mare a avorturilor ilegale şi legăturile acesteia cu mortalitatea mater- 
nă, s-a recomandat printr-o formulare bine cunoscută „intensificarea şi diver- 
sificarea activităţii de educaţie sanitară". Propaganda şi activităţile 
instructive (conferinţe, prezentări de diapozitive şi filme) care ilustrau „con- 
secințele nefaste ale avortului, pericolul acestuia pentru viața şi sănătatea 
femeii, a familiei şi a societăţii” trebuiau să se desfăşoare în toată ţara, în 
întreprinderile cu un număr mare de angajate, în grupurile de tineri şi la 
sate. în toate cinematografele din ţară şi din Bucureşti trebuiau prezentate 
asemenea filme." 

Pe tot parcursul anilor cît au fost în vigoare măsurile pronataliste, avortu- 
rile ilegale şi consecinţele lor au contribuit semnificativ la creşterea frapan- 
tă a numărului deceselor materne, care au făcut ca în România să se înregistreze 
cea mai mare rată a mortalității materne din Europa. Demograful francez 
Blayo a estimat că în 1988 numărul de decese la 100000 de avorturi declarate 
a fost în România de 204; în acelaşi an, în Uniunea Sovietică se înregistrau 
numai 10 astfel de evenimente la 100 000. Pentru Franţa, datele arată de-a 
lungul anilor o variaţie între 0,5 şi 1 deces la 100 000 de avorturi declarate.” 
Aşa cum se poate vedea în figura 7.3 (şi în tabelul 7.3), avortul reprezen- 

Figura 7.3: Indicatorii mortalităţii materne la 100 de naşteri vii, 1965-1989. 


SURSA: Date obţinute prin bunăvoința Ministerului Sănătăţii, Bucureşti. 


ta principala cauză a mortalității materne.” Decesele materne provocate 
de alte cauze decît practicarea întreruperii de sarcină au scăzut în general. 
Exista totuşi o relaţie relativ constantă între numărul de decese materne 
datorate riscului obstetric şi activitatea legislativă restrictivă: numărul dece- 
selor materne datorate altor cauze decît avortul a crescut ori de cîte ori s-a 
înăsprit legislaţia antiavort — în 1968 de exemplu, apoi din nou în 1973 
şi în 1986 (după care riscul obstetric a scăzut din nou). Deşi aceste creşteri 
pot fi atribuite parțial manipulării „corecte din punct de vedere politic” a 
statisticilor, aceste modificări temporare reflectă mai bine creşterea 
numărului de naşteri şi scăderea numărului de avorturi ilegale în perioa- 
dele imediat următoare prevederilor referitoare la avort. Bazată pe expe- 
riență, adaptarea socială (inclusiv adaptarea parțială a sistemului de îngrijire 
a sănătăţii) la constrîngerile legii a intervenit cu mare rapiditate. 

Efectele strategiilor demografiei reies din cifrele mortalităţii materne 
cauzate de avort şi prezentate în tabelul 7.4 (şi figura 7.3). în 1965, ultimul 
an cînd avortul a fost legal, din totalul de 237 de decese materne 47 s-au 
datorat complicaţiilor rezultînd din întreruperea sarcinii. în 1967, la un an 
după intrarea în vigoare a Decretului 770, numărul deceselor materne se 
triplase, ajungînd la 143 din totalul de 481 de decese. în 1989, 545 din 627 
de decese se datorau complicaţiilor postabortive. Se poate observa că riscul 
obstetric în cazul întreruperilor efectuate în spital era scăzut. în timp, rata 
mortalităţii materne a crescut de la 86 de decese la 100 000 de naşteri vii 
în 1965, la 169 la 100 000 de naşteri vii în 1989; dintre acestea, 87 % erau 
legate de avorturi.” S-a apreciat în anii '80 că „în fiecare an, circa 500 de 

TABELUL 7.4 Mortalitatea maternă, 1965-1991 


Decese datorate Decese care pot fi Totalul 
complicaţiilor postabortive atribuite altor came deceselor materne 
obstetrics 
Numă- La 1 000 Numă- La 1 000 Numă- La 1 000 

Anul rul de naşteri vii rul de naşteri vii rul de naşteri vii 
1965 47 0,17 190 0,68 237 0,85 
1966 64 0,23 171 0,63 235 0,86 
1967 143 0,27 338 0,64 481 0,91 
1968 192 0,36 314 0,60 506 0,96 
1969 258 0,55 233 0,50 491 1,05 
1970 314 0,73 183 0,43 497 1,16 
1971 363 0,91 159 0,40 322 1,31 
1972 370 0,95 136 0,35 506 1,30 
1973 364 0,96 148 0,39 512 1,35 
1974 381 0,89 136 0,32 căi ÎN 1,21 
1975 385 0,91 131 0,32 516 1,23 
1976 432 1,04 110 0,26 542 1,30 
1977 469 11 145 0,34 614 1,45 
1978 447 1,07 89 0,22 536 1,29 
*1979 422 1,03 92 0,22 514 1,25 
1980 441 111 86 0,21 527 1,32 
1981 456 1,20 77 0,20 533 1,40 
1982 SII 1,48 78 0,23 589 1,71 
1983 471 1,47 76 0,24 547 1,71 
1984 449 1,28 Ță, 0,21 522 1,49 
1985 425 1,18 68 0,19 493 1,37 
1986 488 1,29 83 0,22 571 1,51 
1987 491 1,28 84 0,22 575 1.50 
1988 524 1,38 67 0,18 591 1,56 
1989 545 1,49 82 0,22 627 1,71 
1990 181 — 82 — 263 = 
1991 114 — 69 —— 183 = 


SURSA: Date obținute prin bunăvoința Ministerului Sănătăţii, Bucureşti. 


femei altfel sănătoase, de vîrstă fertilă, au murit ca urmare a hemoragiilor 
postabortive, sepsis, traume abdominale şi otrăvire."” 

în pofida faptului că statul proslăvea maternitatea, se apreciază că între 
1965 şi 1989 circa 9 452 de femei au decedat din cauza complicaţiilor provo- 

cate de întreruperea sarcinii. * Ironia dureroasă şi cutremurătoare a politicii 
pronataliste duse de Ceauşescu a fost că efectuarea ilegală a întreruperii 
de sarcină a constituit principala metodă de control al fertilităţii şi totodată 
principala cauză a mortalității la femeile de vîrstă fertilă. Dacă statul îi 
pedepseşte pe medicii care, din motive umanitare sau pecuniare, efectuează 
întreruperi ilegale ale cursului sarcinii acolo unde această practică este sever 
restricționată şi unde nu sînt disponibile opţiuni contraceptive moderne, 
creşterea numărului de decese materne în urma întreruperilor efectuate în 
condiții lipsite de siguranţă este inevitabilă. 

O dată cu prăbuşirea regimului Ceauşescu, în decembrie 1989, corpul 
femeilor a fost eliberat din chingile statului centralizat. A doua zi după exe- 
cutarea soților Ceauşescu, avortul a fost pe deplin legalizat în România.” 
Femeile de la oraşe şi sate deopotrivă şi-au exprimat gratitudinea față de 
legalizarea avortului. In România, teama de întreruperea sarcinii în condiții 
lipsite de siguranță afectase sexualitatea în general, şi mai ales viaţa sexu- 
ală a femeilor, indiferent dacă erau căsătorite sau nu. Anularea legii anti- 
avort a avut un efect imediat asupra numărului înregistrat de avorturi legale, 
ca şi asupra numărului deceselor materne provocate de avort. în 1990, 
numărul avorturilor a depăşit numărul naşterilor vii, în proporţie de trei la 
una. Rata fertilităţii totale a scăzut rapid sub nivelul de înlocuire, deşi a 
existat o distincţie clară între rata din mediul urban şi cea din mediul rural: 
femeile de la oraş aveau „aproape curent un copil mai puţin" decît femeile 
de la sat." în vara anului 1990, principalele spitale din Bucureşti rapor- 
tau, numai ele, cîte 70-100 de avorturi per spital efectuate zilnic. 

în decurs de un an s-a înregistrat şi o scădere spectaculoasă a deceselor 
materne provocate de avort: de la 545 la 181. Deşi rata mortalităţii mater- 
ne a scăzut la 83 la 100 000 de locuitori, decesele provocate de avort au 
continuat să reprezinte 66 % din totalul înregistrat în 1990.” Atît de mari 
au fost traumele asociate politicii pronataliste încît, după luni de zile de la 
legalizarea avortului, Ministerul Sănătăţii mai primea încă dosare ale unor 
mame care decedaseră ca urmare a întreruperii sarcinii prin mijloace ile- 
gale, ele neavînd cunoştinţă de schimbările intervenite. Mai mult, susţin 
Şerbănescu er ai, pentru că cei ce efectuează întreruperi de sarcină şi care 
nu fac parte din cadrele medicale pot fi „mai accesibili, cer prețuri mai 
mici sau sînt persoane mai apropiate, practicarea întreruperii cursului sarcinii 
prin mijloace ilegale va continua probabil, în special în cazul femeilor care 
vor să o facă dincolo de limita legală de gestație de 12 săptămîni 

Trebuie menționat aici că avortul rămîne metoda predominantă de con- 
trol al fertilității. înainte de 1989, informaţiile privind contracepţia moder- 
nă şi utilizarea ei erau limitate în România, ca urmare a strategiilor politicii 


130 


demografice şi a convingerilor şi practicilor tradiționale. Deoarece utilizarea 
contraceptivelor este legată în general de nivelul de educaţie, în absenţa 

unei campanii dedicate educării populaţiei, inclusiv a bărbaţilor şi per- 
sonalului medical, avortul va continua să fie metoda aleasă de femei pen- 
tru rezolvarea problemelor de fertilitate. Contraceptivele sînt din ce în ce 
mai uşor accesibile: costul lor, în perioada economică actuală, marcată de 
inflaţie, este însă adesea prohibitiv. Medicii şi-au exprimat deja îngrijo- 
rarea cu privire la faptul că mărirea prețului întreruperii legale a cursului 
sarcinii le-ar putea determina, mai ales pe femeile sărace, să recurgă la 
avorturi efectuate mai ieftin de persoane necalificate, repetîndu-se astfel 
condiţiile nesigure din trecutul apropiat. Femeile bogate sînt scutite de aces- 
te probleme, plătind servicii particulare care dau atenţie fiecărui caz în parte, 
asigurînd discreţia profesională şi condiţii sterile. Din păcate, creşterea 
preţurilor reprezintă o soluţie mai facilă decît introducerea planificării famili- 
ale şi a educaţiei sexuale la scară largă, sau decît asigurarea producţiei şi 
a distribuţiei mijloacelor contraceptive. Ceea ce înseamnă că sănătatea 
femeilor, în special a celor sărace şi mai puţin educate, rămîne subordo- 
nată altor interese, considerate de mai mare importanţă. 

Tot medicii au fost cei care au subliniat că femeile trebuie descurajate 
să folosească avortul ca principală metodă de control al fertilității. Cu toate 
acestea, şi femeile, şi bărbaţii acceptă cu greu să recurgă la mijloacele contra- 
ceptive, din mai multe motive, între care teama de efectele secundare (căro- 
ra li se făcea multă publicitate în regimul trecut), rezistența partenerului 
(în special din partea bărbaţilor), preţul şi dificultatea de a obţine mijloacele 
contraceptive şi informaţia referitoare la ele." S-a recunoscut la toate 
nivelurile că o campanie educațională vizînd sub multiple aspecte sexuali- 
tatea şi contracepţia este de importanţă vitală pentru schimbarea compor- 
tamentelor sexuale şi reproductive din România. Situaţia este agravată de 
lipsa modificărilor comportamentale în rîndul celor care cunosc utilitatea 
contracepției moderne.” 

O mulţime de probleme de altă natură au afectat, de asemenea, viața 
femeilor în perioada politicii pronataliste. Medicii au remarcat că femeile 
se plîngeau constant de stări depresive, boli nervoase, probleme sexuale şi 
izolare socială.” Deşi datele privind morbiditatea postabortivă sînt prac- 
tic inexistente, funcționarii oficiali din domeniul sanitar se referă deschis 
la problemele rezultate frecvent din întreruperea ilegală a sarcinii: „îmbol- 
năviri ale colului uterin, infecţii cronice şi anemii severe care, la rîndul lor, 
sporesc riscul unor hemoragii şi infecții postpartum, al infertilităţii, naşte- 


mas 


rilor premature şi naşterilor subponderale."" Şerbănescu er al. au estimat 


că „aproape 20 % din cele 4,9 milioane de femei de virsta fertilă au sufe- 
rit probabil o diminuare a fertilității””. Deşi se presupune existenţa unei 
legături între demografia politică şi morbiditate, există prea puţine dovezi 
pentru a susține mai mult decît nişte influenţe probabile. De asemenea, sînt 
greu de descompus factorii care au apărut ca o consecinţă (intenţionată sau 


nu) a planificării centralizate şi a creşterii controlului statului neostalinist 

şi care, la rîndul lor, au condus la extinderea îmbolnăvirilor sociopsiho- 
logice şi fizice. în ultimă instanţă, trebuie supus analizei întregul context 
totalitar al regimului ceauşist.”' Pentru femei, încercările „multilateral dez- 
voltate" ale statului de a le controla fertilitatea au reprezentat o sursă de 
tensiune pe tot parcursul anilor fertili. Acesteia i se adăugau factorii de 
stres din viaţa zilnică — sociali, economici, medicali, sexuali — determi- 
nați de precaritatea existenţei în România lui Ceauşescu. 


Mortalitatea infantilă 


Politica pronatalistă dusă de Ceauşescu a contribuit într-adevăr la o creş- 

tere a ratei natalității. Ironia a făcut însă ca aceeaşi politică să contribuie 
şi la creşterea numărului de decese infantile şi materne (vezi tabelul 7.5). 
în anii dominației comuniste, mortalitatea infantilă a scăzut semnificativ 
în România: de exemplu, în 1948 au existat 142,7 decese infantile la 1000 
de naşteri vii; în 1989, numărul scăzuse la 26,9 decese infantile la 1 000 
de naşteri vii." Totuşi, față de ratele mortalităţii infantile din alte țări indus- 
trializate, rata României rămînea ridicată. Mai mult, cifrele nu sînt sigure. 
în fostele țări comuniste ratele raportate ale mortalităţii infantile erau mai 
mici decît cele reale; în România, distorsionarea statistică era motivată politic. 
Deşi numărul deceselor infantile a scăzut mai mult sau mai puţin continuu 
în anii interbelici, rata mortalităţii infantile a variat în funcţie de mai mulți 
factori, nu în ultimul rînd de numărul de naşteri. Aşa cum am arătat deja, 
rata natalității avea la rîndul ei o tendință descrescătoare — în ciuda legis- 
laţiei dictate de demografia politică, dar în concordanță cu tendinţele mo- 
derne din ţările industrializate. Ca şi rata natalității, ratele mortalităţii infantile 
au fost afectate de legislaţia referitoare la avort. După cum subliniază Baban 
şi David, rata mortalităţii infantile fusese 46,6 în 1966, cînd a intrat în vigoare 
Decretul 770; în 1968 ea crescuse la 59,9, fiind una dintre cele mai mari 
din Europa — şi avea să distingă România de celelalte țări pînă la căderea 
regimului.” Cu toate acestea, mortalitatea infantilă a scăzut într-adevăr după 
1968, pînă la unnătorul decret, după care s-a produs o nouă creştere uşoară, 
în 1974. A urmat o scădere aproape continuă, care a durat pînă la urmă- 
toarea legislaţie de interzicere a avortului. Faptul că mortalitatea infantilă 
a crescut în 1984 şi 1985 şi a atins un maxim în 1987 nu este surprinză- 
tor. Deşi în 1989 scăzuse la 26,9 (vezi tabelul 7.5 şi figura 7.4), rata mor- 
talităţii infantile era în continuare între cele mai mari din Europa. România 
avea o poziție proastă în comparaţie cu majoritatea celorlalte ţări. în Ungaria, 
rata mortalităţii infantile era de 15,7 decese la 1 000 de naşteri vii; în Bulgaria, 
13,6 decese la 1 000 de naşteri vii.“ în 1990 rata mortalităţii infantile în 
România a rămas la un nivel ridicat, cu 25,3 decese la 1 000 de naşteri vii, 
înregistrate în primele şase luni." 

TABELUL 7.5 Mortalitatea infantilă şi decesele materne datorate avortului, 


1965-1991 
Numărul Numărul de decese Rata mortalității 

Anul de avorturi materne datorate avortului infantile la 1 000 de naşteri 
1965 1 112 704 47 44,1 
1966 973 447 64 46,6 
1967 205 783 143 46,6 
1968 220 193 192 39.5 
1969 257 496 258 54,9 
1970 292 410 314 49,4 
1971 341 740 363 42,4 
1972 380 625 370 40,0 
1973 375 152 364 38,1 
1974 334 621 381 35,0 
1975 359417 385 RPR A 34,7 
1976 383 220 432 31,4 
1977 378 990 469 31,2 
1978 394 636 447 . 30,3 
1979 403 776 422 im td 31,6 
1980 413 093 441 29.3 
1981 427 081 456 28,6 
1982 468 041 A) 28,0 
1983 421 386 471 -. 23,9 
1984 303 123 449 23,4 
1985 302 838 425 25,6 
1986 183 959 488 V 1232 
1987 182 442 491 28,9 
1988 185 416 524 25.3 
1989 193 084 i 545 sg 26,9 
1990 992.265 - 181 

1991 866 834 114 să 


SURSA: Date obţinute prin bunăvoința Ministerului Sănătăţii, Bucureşti. 


Relaţia pozitivă între incriminarea avortului şi creşterea ratei mortali- 
tății materne este mai puternică decît aceea dintre incriminare şi creşterea 
ratei mortalităţii infantile. Şi în acest caz, este greu să stabilim o cauzali- 
tate directă, în special în contextul înrăutăţirii condiţiilor socioeconomice. 
în lunile de iarnă, lipsa căldurii a constituit ea însăşi o ameninţare pentru 
supraviețuirea copiilor. Pediatrii se refereau adesea la acest lucru, remar- 

Figura 7.4: Rata mortalităţii infantile la 1 000 de naşteri vii, 1965-1988. 
SURSA.' Anuarul statistic al României, 1990: 67. 


cînd totodată că spitalele din Bucureşti o duceau mai bine decît majorita- 

tea altora, din punctul de vedere al resurselor pentru infrastructură. Un medic 
mi-a şoptit că saloanele pentru copii erau singurele încălzite cu regulari- 
tate în Bucureşti, un aranjament pus la cale în secret de personalul medi- 
cal; era o încercare de a reduce numărul de decese la copii. Acelaşi medic 
şi-a exprimat îndoiala cu privire la disponibilitatea resurselor energetice 
necesare în spitalele din afara capitalei. 

Printre principalele cauze ale mortalităţii infantile în România s-au aflat 
malnutriţia, bolile respiratorii şi anomaliile congenitale.” Cele mai mari 
riscuri erau întîmpinate de copiii ale căror mame împliniseră sau depăşiseră 
40 de ani (49,2 % aveau mame în această grupă de vîrsta), copiii care cîn- 
tăriseră mai puţin de 2,5 kilograme la naştere şi cei născuţi în zonele rurale. 
(în 1988 mortalitatea infantilă a fost de 27,8 în zonele rurale şi de 23 în 
cele urbane.)” 

Aşa cum erau răspunzători din punct de vedere politic pentru promovarea 
planului de natalitate, medicii răspundeau şi de reducerea ratelor crescute 
ale mortalităţii infantile. Doctorii erau traşi la răspundere pentru „neres- 
pectarea programului obligatoriu de vizită la domiciliul copiilor, pentru 
supravegherea dezvoltării acestora şi depistarea primelor semne de îmbol- 
năviri"“, în 1988 se ajunsese ca înregistrarea naşterilor vii să fie amînată 
adesea cu pînă la 15 zile. Explicaţia oficială pentru această amînare a fost 
că cei din mediul rural, unde rețeaua de comunicații şi transport era defici- 
tară, ar fi avut astfel răgazul să anunţe naşterile vii, decesele şi aşa mai 

departe. Dar, după cum comentau mulți, perioada de două săptămîni ofe- 

rea timpul necesar pentru a stabili dacă copilul va supravieţui primei etape 
dificile a vieţii şi pentru a modifica în consecinţă cifrele mortalității infan- 
tile.“ Dacă un copil murea în această perioadă de graţie, doctorul încerca 
să convingă mama să accepte înregistrarea copilului ca născut mort. Un 
medic explica: „Dacă nu eşti înregistrat la vii, atunci nu eşti nici la morţi"* 
(cu alte cuvinte în statistica mortalităţii infantile). 

Nu toate mamele erau însă pregătite să colaboreze la această strategie. 
Unele țineau cu tot dinadinsul să primească infima compensație financia- 
ră la care credeau că au dreptul pentru naşterea unui copil, dar ca să bene- 
ficieze de acest lucru copilul trebuia să se afle în îngrijirea mamei. O mamă 
trebuia să fie convinsă că declararea copilului mort la naştere reprezenta 
un gest umanitar. Altfel, medicul putea fi acuzat şi judecat politic. Dacă 
mama nu era de acord cu reclasificarea statutului copilului la naştere, medicul 
era amendat pentru neîndeplinirea planului la mortalitatea infantilă. 

Copii de vîrste cuprinse între unu şi patru ani riscau de asemenea o 
moarte prematură. în 1988, România avea cea mai mare rată a mortalităţii 
din Europa la copiii din această grupă de vîrstă (2,2 %); bolile respiratorii, 
accidentele şi anomaliile congenitale erau principalele cauze." Copiii care 
trăiau în zonele rurale, precum şi adulții masculi, erau mai expuşi riscului 
decît cei din mediul urban sau femeile adulte. Cu toate acestea, este iarăşi 
dificil de stabilit o relație cauzală între mortalitatea infantilă şi strategiile 
demografiei politice. De exemplu, un activist de partid care în 1977 a rapor- 
tat situația demografică din județul Constanţa a rezumat diverşii factori 
potenţiali care contribuiau la moartea copiilor mici. între aceştia se numărau 
bolile infecțioase, în special la copiii care frecventau creşa, unde contami- 
narea se făcea mai uşor. în aceeaşi discuţie s-a atras atenţia asupra proble- 
mei alimentaţiei şi a rolului ei în păstrarea sănătăţii. Măsurarea cantitativă 
a aportului caloric sugera că raţia zilnică a copiilor din creşe şi grădiniţe 
era puţin mai mare decît „necesarul de 1 300 de calorii pe zi". „Excedentul” 
caloric era însă problematic din punct de vedere calitativ, majoritatea calori- 
ilor provenind din glucide prelucrate, cum ar fi cele rezultate din faină şi 
produse zaharoase. Aportul caloric din proteine, fructe, legume şi grăsimi 
era insuficient.” 

Discrepanţa dintre cantitate şi calitate s-a adîncit continuu în anii '80. 
Măsurile cantitative au devenit reprezentările literale ale „omului nou socia- 
list”. Alimentaţia ştiinţifică sau raţională înzestra această ființă nou con- 
stituită cu prevederile asociate privitoare la înălțime, greutate şi necesarul 
de calorii. Femeile gravide primeau instrucțiuni despre regimul adecvat, 
astfel încît forţa de muncă a viitorului să fie formată din trupuri sănătoase 


* Textul a fost tradus după varianta engleză, întrucît originalul românesc nu mai este 
disponibil. (NL) 

şi puternice. Datele cantitative erau modificate în funcţie de necesități. Aceste 
jonglerii nu puteau fi totuşi aplicate în viaţa de zi cu zi. Sugarii, copiii şi 
femeile — obiecte ale unei supravegheri atente — continuau să moară, în 
pofida „condiţiilor ideale" de îngrijire acordate de statul paternalist, care 
susţinea prin discursuri importanţa lor pentru dezvoltarea socialismului. 


SIDA în România 


Politica demografică, diabolic împletită cu neglijarea intenţionată a 

condiţiilor de viață ale populaţiei, a contribuit la oroarea care a devenit 
una dintre cele mai intens mediatizate moşteniri ale fostului regim: epide- 
mia de SIDA la copii. Copiii abandonaţi în spitale, în orfelinate şi pe străzi 
au sfîrşit în instituţii de stat. Primul caz de SIDA a fost raportat în 1985, 
dar informaţiile despre el au fost deliberat ţinute în cel mai strict secret. 
In pofida cenzurii, Ministerul Sănătăţii a publicat în 1988 un amplu studiu 
asupra patogenezei şi diagnosticării maladiei. Studiul se încheia cu instrucţi- 
unea că „este interzisă înscrierea diagnosticului SIDA sau infecţie cu virusul 
HIV în certificatele medicale; se permite doar referirea la o infecţie ocaziona- 
lă sau la pneumonie". Evidenţele statistice au fost încă o dată contrafă- 
cute cu bunăştiinţă; practica medicală a fost din nou subordonată interesului 
politic. 

Una dintre urmări a fost că sîngele nu era testat, acesta constituind o 
sursă de dezvoltare a epidemiei de SIDA la copii. într-unui din cele mai 
cinice exemple pentru ceea ce înseamnă o campanie de dezinformare, peri- 
colul transmiterii bolii a fost minimalizat într-o broşură publicată de Institutul 
de Igienă şi Sănătate Publică: 

Persoanele care prezintă un risc crescut de infectare trebuie să fie conştiente că 

pot transmite boala altora şi în consecinţă vor trebui să se excludă ele însele de 

la donarea de sînge, plasmă, organe etc. De altfel, pericolul transmiterii bolii 

SIDA prin transfuziile . de sînge sau administrarea de preparate pe bază de sînge 

este astăzi practic eliminat prin măsurile care se iau privind selectarea dona- 

torilor şi excluderea celor  contaminaţi cu virusul HIV şi examinarea în labo- 


rator a  sîngeluipentru a identifica şi exclude donările eventual contaminate.” 


După cum au remarcat soţii Rothman în raportul Helsinki, România nu era 
în mod evident o ţară cu risc sporit pentru răspîndirea maladiei SIDA. Traficul 
de droguri în Europa de Est era foarte limitat în epoca socialismului (deşi 
Europa de Est a devenit un coridor către Vest după 1989); în plus, majori- 
tatea românilor erau prea săraci ca să-şi permită un asemenea viciu. Homo- 
sexualitatea era condamnată cultural şi politic şi intra sub incidenţa legii. 
Călătoriile în şi mai ales din România erau nesemnificative, prin urmare 
„cele cîteva cazuri apărute la mijlocul anilor '80 ar putea rămîne în con- 
tinuare doar cîteva cazuri — afară de situaţia în care unul sau altul dintre 
bolnavi va fi donat sînge". 

Rolul insidios jucat de strategiile demografiei politice în ceea ce avea 
să devină o tragedie a fost împletit în urzeala complicităţii instituţionale şi 
a neglijenţei. Pentru a combate mortalitatea infantilă crescută, doctorii au 
încercat să ţină sub control bolile care-i afectau pe sugari şi pentru care 
puteau fi ei înşişi traşi la răspundere. De aceea, recomandarea injecţiilor 
cu antibiotice intrase în rutină. Injecţiile se făceau însă cu seringi nesteri- 
lizate, utilizate în repetate rînduri. Acele de unică folosinţă nu existau, iar 
cei ce administrau injecţiile rareori pierdeau timpul cu sterilizarea unei serin- 
gi după întrebuințare.” în mod curios, copiilor bolnavi li se făceau şi micro- 
transfuzii de sînge. Unii considerau că microtransfuziile îi înzestrau pe copii 
cu „proteine, hemoglobina şi anticorpi, şi [...] întăreau sistemul imunitar 
şi pe cel de nutriţie ale copilului"”. în realitate, ele puneau la încercare 
abia formatele sisteme imunitare ale receptorilor. Date recente arată că la 
sfîrşitul anului 1990 existau 1 094 de cazuri înregistrate de copii bolnavi 
de SIDA (cu vîrste cuprinse între zero luni şi doisprezece ani), deşi modul 
de transmitere a bolii era diferit (vezi tabelul 7.6). Trebuie remarcat că, 
deoarece datele disponibile nu stabilesc nici o distincţie între persoanele 
HIV-pozitive şi cele bolnave de SIDA, aprecieri mai exacte cu privire la 
incidența maladiei în România sînt dificil de făcut. 

După executarea soţilor Ceauşescu, lumea a aflat despre infernul insti- 
tuțional în care erau condamnați să-şi ducă viaţa copiii abandonaţi şi orfanii. 
Personalul medical, lucrătorii în domeniul drepturilor omului şi organiza- 
iile internaţionale au oferit românilor un sprijin plin de compasiune. 
Mijloacele occidentale de informare erau pline de poveşti cutremurătoare: 
„Copiii bolnavi de SIDA ai României: o moştenire a nepăsării"; „în România 
lupta împotriva SIDA a rămas în urmă"; „O echipă de urgenţă a OMS este 
trimisă în România pentru a acorda asistenţă bolnavilor de SIDA"."' Donaţiile 
şi ajutoarele umanitare din străinătate au furnizat seringi de unică folo- 
sință. Medicina românească a ajuns în centrul atenţiei internaționale, dar 
multiplele probleme cu care se confruntau profesioniştii şi practica medi- 
cală erau (şi rămîn) copleşitoare. După cum comenta un medic român, pre- 
ocupat de starea deplorabilă a sănătăţii publice în ţara sa, „aici oamenii nu 
au respect pentru propriul corp"*. El atribuia în mare parte această stare 
de fapt efectelor distrugătoare, luate în ansamblu, ale fostului regim. în 
1990 unii medici susțineau încă faptul că SIDA nu reprezenta o problemă 
reală a țării, afinriînd că epidemia apărută la copii era limitată la acea cate- 
gorie de populaţie. Atitudinile de acest fel nu dispar peste noapte. 

Este posibil ca eforturile depuse de România şi de comunitatea inter- 
națională să fi stăvilit epidemia de SIDA, aşa cum reiese din figura 7.5.” 
Cifrele prezentate în figura 7.5 şi în tabelul 7.6 (amîndouă preluate din 
datele Ministerului Sănătăţii) nu corespund întru totul, dar este posibil ca 
noțiunea de „copii" să aibă accepţiuni diferite. Potrivit tabelului, în 1993 
au existat 475 de cazuri de SIDA diagnosticate la copii de vîrste cuprinse 


* Citatul a fost tradus după varianta engleză, întrucît originalul românesc nu mai este dispo- 
nibil. (Ni) 


4 


242 POLITICA DUPLICITĂȚII 


TABELUL 7.6 Cazuri de SIDA în funcţie de grupele de vîrstă, 1990-1993 


Grupa de virstă 1990 1991 1992 1993 
0-11 luni > 2 AȘ 461 469 475 
1- 4 ani * '700 1 124 1 588 1 860 
5-9 ani 0 9 39 121 
10-12 ani m 2 —— "5 5 5 


SURSA: Date obținute prin bunăvoința Ministerului Sănătății, Buucreşti. 

Figura 7.5: Cazuri noi de SIDA la copii, 1987-1994. 
SURSA: Sifuation de l'infection HIV-SIDA dans le monde et en Roumanie, 1995. 


între zero şi unsprezece luni (mai mult decît numărul de cazuri înregistrate 
între 1990 şi 1993). Exactitatea acestor cifre a fost pusă sub semnul între- 
bării de unii specialişti străini, preocupaţi de faptul că scăderea spectacu- 
loasă indicată în figura 7.5 ar putea reflecta o distorsionare a situaţiei reale 
în scopul convingerii instituţiilor occidentale că s-au făcut progrese subs- 
tanțiale.” 

Chiar dacă epidemia de SIDA la copii ar putea fi explicată în mare măsură 
ca o consecinţă a politicii pronataliste (adică a instituționalizării unui mare 
număr de copii nedoriți), combinată cu administrarea microtransfuziilor cu 
sînge contaminat şi cu utilizarea seringilor nesterilizate, creşterea număru- 
lui de cazuri la adulţi nu poate fi atribuită aceloraşi cauze. Cu toate aces- 
tea, se remarcă o creştere permanentă a cazurilor de SIDA la adulți după 
1990. Suprimarea deliberată a datelor privind contaminarea cu virusul HIV 
şi SIDA la mijlocul anilor '80 a transformat răspîndirea bolii într-o con- 
secință neintenţionată a politicii demografice şi a ridicat întrebări privind 
exactitatea numărului de cazuri raportate şi incidența transmiterii virusu- 
lui HIV/SIDA pe cale maternă la sugari. în 1990 au fost raportate în total 

TABELUL 7.7 Cazuri de SIDA în funcţie de vîrsta şi sex, 1990-1993 


1990 1991 1992 1993 

Grupa 
de virsta Mase.  Fem. Mase. Fem. Mase.  Fem. Mase.  Fem 
13-14 ) 2 1 2 2 3 3 4 
15-19 3 2 3 2 3 2 3 2 
20-24 7 6 9 7 10 12 10 17 
25-29 6 7 8 7 10 8 II 15 
30-34 10 5 13 9 13 12 17 17 
35-39 4 4 7 8 10 INI 14 15 
4019 7 3 12 4 14 7 16 12 
50-59 , 2 8 $ 8 6 10 6 
Peste 60 ) ) 1 ) 3 ) 3 ) 

Total 44 31 62 44 73 61 87 88 


SURSA: Anuarul statistic 1994, 258-259. 


75 de cazuri de SIDA la adulţi; în 1991, totalul s-a ridicat la 106; în 1992, 
acesta crescuse la 134, iar în 1993, la 175 (vezi tabelul 7.7). 

Numărul total al cazurilor de sugari/copii şi adulţi, raportate între 1985 
şi 1994, a fost de 3 119. Dintre acestea, 92 %, adică 2 885, se semnalau la 
sugari şi copii. Cei mici au reprezentat şi 92 % din totalul deceselor cauzate 
de SIDA în această perioadă: 1 067 de copii au murit din totalul de 1 157; 
dintre adulţii bolnavi au decedat 87." Incidenţa cea mai mare a cazurilor 
de adulți s-a semnalat la bărbaţii şi femeile heterosexuali, precum şi la cei 
ce locuiau în Bucureşti (52 %) şi în portul Constanţa (24 %).** Creşterea 
numărului de cazuri de îmbolnăviri de SIDA la femei este, cel mai proba- 
bil, rezultatul răspîndirii prostituţiei, practicilor sexuale neprotejate şi uti- 
lizării drogurilor.” Radio Europa Liberă/Radio Libertatea a anunţat 
într-una din ultimele ediții (nr. 240) că ministrul român al Sănătăţii, Iulian 
Mincu, propusese legalizarea caselor de toleranţă, ca mijloc de combatere 
a creşterii incidenței SIDA la adulţi. Ministrul Sănătăţii ar face bine dacă 
ar desfăşura la scară naţională şi o activitate de educaţie sexuală şi contra- 
ceptivă. Cum am mai arătat, numeroasele studii efectuate după 1989 privind 
existenţa informaţiilor despre mijloacele contraceptive şi folosirea lor au 
demonstrat clar că, în pofida unei oarecare îmbunătăţiri, cunoştinţele şi prac- 
tica sînt în continuare insuficiente. Altminteri, cazurile de îmbolnăviri de 
SIDA la adulţi şi de boli cu transmitere sexuală vor continua, fără îndoială, 
să se înmulțească. 

MOŞTENIRI SOCIO-INSTITUŢIONALE: 
ABANDONUL, INSTITUŢIONALIZAREA ŞI ADOPŢIA 


Citeşti, reciteşti şi nu-ți vine să crezi cele relatate. La această casă de 
copii se petrec asemenea fapte  reprobabile  [...] care sînt în contradicție 
flagrantă cu normele pedagogice, cu  omenia în ultimă instanţă, cu grija 
deosebită pe care stalul o acordă copiilor din ţara noastră, mai cu seamă 
copiilor fără părinți. 
Scînteia, 1l decembrie 1988 


Situaţia grea a copiilor abandonaţi din Romînia a ieşit la iveală curînd 
după căderea regimului Ceauşescu. Strategiile demografiei politice au in- 
fluenţat direct instituționalizarea copiilor, mulţi dintre aceştia — nedoriți de 
familii — fiind abandonaţi în grija „familiei" statului care îi ceruse. Eforturi- 
le umanitare internaționale au fost rapid mobilizate pentru a-i ajuta pe români 
să facă față macabrei „îngrijiri"” instituționalizate care, la fel ca SIDA, fuse- 
se ținută ascunsă de ochii publicului. Organizaţii şi persoane particulare de 
toate vîrstele şi din toate colţurile lumii s-au alăturat românilor pentru a 
uşura neîntîrziat durerea acestor neajutoraţi „ceauşei", cum li se spunea copi- 
ilor născuţi ca urmare a politicii pronataliste aplicate de Ceauşescu. 

Abandonul şi instituţionalizarea nu sînt fenomene recente nici în România, 
nici în alte părţi; dar condiţiile în care au avut loc sînt unice în istoria 
României. Instituţionalizarea abandonului, ca practică socială, fonnează o 
parte a istoriei mai ample a politizării reproducerii. Kertzer a dat detalii 
despre dezvoltarea abandonului copiilor în Italia. Sistemul instituţional pus 
la punct acolo s-a răspîndit „în mare parte din Europa de Sud şi ulterior în 
Rusia". Kertzer a ridicat unele probleme paradoxale, relevante şi pentru 
situaţia României, cu toate că diferă radical în context de aceasta: „Cum 
a fost posibil, în societatea occidentală cea mai centrată pe familie, ca atîţia 
copii să fie alungaţi din familiile lor? Cum a fost posibil, la o populaţie 
renumită pentru neîncrederea în guvern şi pentru aversiunea faţă de el, ca 
oamenii să-şi încredinţeze atît de frecvent copiii autorităților civile?" 

Românii îşi iubesc familiile şi, mai ales în anii '80, se temeau de guver- 
nul lor. Totuşi, în ultimii ani ai regimului Ceauşescu erau mai mulți copii 
decît paturi în instituţiile abilitate de stat să-i îngrijească. Mai mulți fac- 
tori au contribuit la această suprapopulare, între aceştia numărîndu-se sără- 
cia, epuizarea şi dezinformarea perversă privind generozitatea statului față 
de cetăţeni, în special faţă de cei nevoiaşi. 

înfiinţarea unor instituţii care ofereau un surogat de „îngrijire" şi a celor 
educative se înscria pe linia exercitării de către stat a obligaţiilor sale pater- 
naliste. Dacă şi atunci cînd familiile nu-şi îndeplineau rolul părintesc, sta- 
tul prelua „întreţinerea" acestor copii. în anii '80, abandonarea copiilor era 
de multe ori o consecinţă a disperării combinate cu o dependenţă interiori- 

zată faţă de stat pînă şi în aspectele elementare ale vieţii: statul controla 
în general cînd şi cîtă căldură, apă şi lumină aveau locuinţele oamenilor şi 
instituţiile sale. Producţia şi distribuirea centralizată determina hrana popu- 
laţiei, (în această privinţă, constituirea unei economii secundare s-a desfăşurat 
în paralel cu sistemul întreruperii ilegale de sarcină; acestea erau mijloacele 
prin care oamenii îşi duceau mai departe traiul zilnic.) 

Unele mame îşi lăsau copiii nou-născuţi în spital; altele îi abandonau 
temporar sau pe termen lung în instituţiile statului; iar altele îi abandonau 
pe stradă.“ Infanticidul nu este frecvent, deşi prevederi punitive au exis- 
tat (şi există) în codul de legi, de exemplu în articolul 177. îngrijirea copi- 
ilor de către alte persoane decît părinţii biologici are un fundament cultural.” 
Dar în perioada conducerii lui Ceauşescu, un număr tot mai mare de părinți 
nu putea nici să apeleze la asemenea rețele, nici să mai aibă încă o gură 
de hrănit.” Oamenii îşi abandonau frecvent copiii în instituţii de stat cu 
intenția de a-i aduce mai tîrziu acasă. Cei care nu şi-au mai găsit copiii 
încredințaţi spre îngrijire statului paternalist au aflat motivul acestui fapt 
— la fel ca şi restul lumii — cînd s-a prăbuşit regimul.“ Mizeria existenţei 
umane, ascunsă vederji, nu apărea în reprezentările retorice din sfera pu- 
blică socialistă şi nici în rolul familiei socialiste ideale din cadrul acesteia. 
în mod tragic, acest rol era în acelaşi timp proslăvit în vorbe şi pervertit 
din punct de vedere material, în detrimentul generaţiilor ce aveau să vină. 


Instituţionalizarea copiilor 


Instituţiile în care au fost pecetluite destinele multor copii nu erau, toate, 

orfelinate. Unele asigurau adăpost şi îngrijire pe termen lung unor cate- 
gorii diverse de copii, între aceştia aflîndu-se orfani ai căror părinți decedaseră 
sau pe care ei nu-i cunoşteau. Mulţi alţii erau (şi sînt) „orfani sociali", copii 
care au fost abandonaţi sau predaţi de bunăvoie instituţiilor statului de către 
părinţi în viață. Părinţii îşi pot interna copilul într-o instituție de comun 
acord; de multe ori însă mamele — necăsătorite sau divorţate — erau cele 
care făceau (şi fac) acest lucru. în general, aceste femei au puţine resurse 
financiare, educaţionale şi emoţionale pe care să le ofere copiilor, dintre 
care majoritatea sînt „legitimi”. (în România, legitimitatea se bazează pe 
recunoaşterea oficială de către tată a copilului, indiferent de statutul mari- 
tal al părinţilor.) 

Sistemul instituțional românesc avea o structură bizantină, îngrijirea mino- 
rilor fiind de competenţa Ministerului Sănătăţii, învățămîntului şi Muncii, 
în funcţie de vîrsta copilului şi de starea lui fizică şi mentală.“ Ministerul 
Sănătăţii răspundea de copiii în vîrsta de unu pînă la trei ani. Cei mai mulți 
dintre aceştia fuseseră abandonaţi la naştere sau imediat după, din motive 

jire medicală, multe dintre problemele lor, atribuite iniţial originii sociale, 

i-au transformat în „cazuri medicale".“ După împlinirea vîrstei de trei ani 
(şi pînă la optsprezece ani), copiii „normali" erau transferați la casele de 
copii patronate de Ministerul Invăţămîntului sau de cel al Muncii, care 
răspundeau de transformarea lor în cetăţeni productivi (prin studiu şi muncă). 
Dar şi aceste ministere se concentrau fiecare asupra propriei specialități — 
învățămînt sau muncă — ca mijloc prioritar de satisfacere a necesităţilor 
copiilor încredințaţi.” 

Unele dintre aceste instituţii adăposteau copii diagnosticaţi ca „irecu- 
perabili”. Aceşti copii, de la care Dumnezeu părea să-şi fi întors privirile 
(ca să împrumutăm expresia poetului suprarealist Mircea Dinescu), sufe- 
reau de diverse handicapuri. Unii erau orbi, alții aveau deficiențe mentale, 
iar alţii handicapuri fizice. Consideraţi nefolositori din cauza bolilor lor, 
ei erau condamnaţi în conformitate cu noţiunile darwiniene care îi separă 
pe cei capabili de cei incapabili. Etichetaţi ca „neproductivi" într-o soci- 
etate dependentă din punct de vedere ideologic de producţie, handicapaţii 
erau efectiv condamnaţi la moarte. „E un loc unde se duc să moară", a 
spus un medic, director al unei instituţii unde erau selectaţi cei productivi 
de cei neproductivi, pentru a fi trimişi la alte aşezăminte în care să-şi aştepte 
împlinirea destinului.” Sortiţi uitării, handicapaţii deveneau victimele negli- 
Jării sistematice, instituționalizate. Mulţi dintre cei handicapaţi fizic şi men- 
tal erau repartizați Ministerului Muncii (mai degrabă decît Ministerului 
Sănătăţii, de exemplu).” Logica din spatele acestei repartizări birocratice 
era legată de formarea cetăţenilor socialişti productivi, de tip nou. Dar, ca 
membri neproductivi ai societăţii, aceşti copii erau practic ignoraţi. Ministerul 
Muncii nu era nici interesat, nici pregătit profesional pentru a se ocupa de 
nevoile lor specifice. Condiţiile din aceste instituţii reprezentau o exacer- 
bare a celor din afara lor. încălzirea, apa caldă, îmbrăcămintea adecvată şi 
hrana erau şi mai reduse. 

Necesităţile umane ale acestor tineri fuseseră şterse oficial prin 
desemnarea lor ca „irecuperabili"”. După căderea regimului Ceauşescu, 
privirile lor goale şi trupurile lor traumatizate, nedezvoltate au furnizat 
subiecte pentru fotografii difuzate în lumea întreagă, care au frînt inimile 
şi au adus în România ajutoare internaţionale. Jurnaliştii au furnizat poveşti 
oribile şi sfişietoare despre situaţia cumplită a celor „handicapaţi”. Pentru 
specialişti era limpede că mulţi dintre aceşti copii ar fi putut deveni mem- 
bri productivi ai societăţii dacă li s-ar fi oferit programe terapeutice sau de 
recuperare şi puţină căldură umană. Articolele de ziar erau pline de istorisiri 
ca aceea de mai jos: 

Pe coridor, alte pătuţuri găzduiesc copii mai mici, schelete palide suferind de 

malnutriție şi boli. Deşi ziua este caldă, cîţiva dintre ei sînt înfăşuraţi în pături 

murdare. Dintr-o legătură încremenită se vede doar pata vineţie a unui scalp. 
întrebat dacă copilul dinăuntru ogte viu, gardianul răspunde „Sigur" şi dă lao 


parte învelişul. Scheletul fragil se mişcă... 

Aproximativ 100 000 de copii şi adolescenţi sub 18 ani rămîn în îngrijirea statu- 
lui, mulţi închişi în instituţii a căror murdărie, degradare şi mizerie nu pot fi 
descrise — creşe lipsite de personalul necesar şi prost echipate, orfelinate 
preşcolare şi cămine pentru handicapaţi şi „irecuperabili"”" 

Ajutoare de tot felul au început să curgă. Organizaţii umanitare străine şi 
româneşti au umplut spaţiile redeschise ale societăţii civile. Unele orfeli- 
nate au devenit domiciliul unor grupuri venite din diverse țări pentru a le 
satisface diversele necesităţi: renovarea infrastructurii (de la zugrăvirea şi 
dezinfectarea clădirilor, pînă la refacerea instalaţiilor electrice şi de alimentare 
cu apă şi la achiziţionarea resurselor necesare sistemului educativ), pregătirea 
îngrijitorilor, îngrijirea propriu-zisă şi altele asemenea. Fondul Naţiunilor 
Unite pentru Copii (UNICEF) şi Comunitatea Europeană, împreună cu 
Ministerul Sănătăţii, au inaugurat o publicaţie lunară în mai multe limbi 
străine, menită să facă să circule informaţiile pentru organizaţiile guver- 
namentale şi nonguvernamentale de asistenţă pentru copii. în 1992 au 
fost adoptate măsuri legislative în sprijinul handicapaţilor (Legile 53/1991 
şi 57/1992). După ce a fost înființat în martie 1993 prin decizie guverna- 
mentală (Decizia 103), Comitetul Naţional pentru Protecţia Copilului şi-a 
deschis birourile ca să ajute la coordonarea activităţilor acestor organiza- 
ţii, astfel încît eforturile lor să devină mai eficiente şi mai benefice pentru 
cei care aveau cea mai mare nevoie de ele. La sfîrşitul anului 1994, în 
România activau peste 300 de organizaţii de ajutorare. Unele se ocupă în 
mod special de orfani, altele de adopţii, altele de copiii străzii sau de handi- 
capaţi, iar altele îndeplinesc sarcini umanitare multiple. 

Un studiu efectuat în 1991 asupra cauzelor instituționalizării copiilor 
de vîrste cuprinse între unu şi trei ani (iar ulterior şi a celor pînă la vîrstă 
de şase ani), precum şi a celor suferind de malnutriție şi de alte probleme 
fizice, a stabilit că majoritatea acestora erau „fragili din punct de vedere 
medical". Ei proveneau din grupuri socioeconomice vulnerabile: romi”, 
femei necăsătorite, familii cu mai mult de doi copii, precum şi familii cu 
un nivel scăzut de educaţie. „Copiii înfirziaţi”, stigmatizaţi în societatea 
normală, erau adesea instituționalizați. Potrivit unei surse oficiale, în aprilie 
1993 existau aproximativ 158 078 copii instituționalizaţi.”' Este important 
de subliniat aici că numărul copiilor instituţionalizaţi a scăzut inițial, după 
căderea regimului (ca urmare a creşterii numărului de adopţii şi a legali- 
zării avortului), apoi a început să crească din nou, consecinţă a instabi- 
lităţii economice postsocialiste.”' Deşi politica demografică nu mai este un 
factor primordial în direcţia instituționalizării, viaţa cotidiană continuă să 
fie plină de greutăţi. Pe măsura dezvoltării economiei de piaţă, diferenţele 
între clase devin tot mai vizibile. Sărăcia constrînge mulţi părinți să-şi 
interneze copiii în instituţii. Condiţiile materiale ale acestora au fost ame- 
liorate după executarea lui Ceauşescu, deşi perspectivele pe termen lung 
pentru îmbunătăţirea infrastructurii sînt îngrijorătoare. în iunie 1995, orga- 

nizaţia internațională de sprijin Medici fără Frontiere a anunțat că îşi va 
încheia activitatea în România, afirmînd că s-a realizat prea puţin în bene- 
ficiul copiilor instituționalizați. Numărul de copii încredințaţi acestor insti- 
tuţii a continuat să crească, dar îngrijirea lor pune în continuare prea mare 
accent pe latura medicală. Mai mult, constrîngerile impuse de resurse (de 
toate felurile) referitor la numărul copiilor instituționalizaţi menţin în actu- 
alitate problemele legate de adopţie. Este subiectul la care mă voi referi în 
cele ce urmează. > . . . 


ere Copii pentru adopţie, copii de vînzare , 


Cuprinşi de fervoarea postrevoluționară a anului 1989, străinii au început 
să călătorească în România cu speranța de a adopta copii ale căror ima- 
gini stîrniseră compasiunea umanitară în întreaga lume. Francezii şi bel- 
gienii reacționaseră deja cu mînie la rapoartele publicate de presă despre 
planurile lui Ceauşescu de sistematizare rurală şi stabiliseră legături de 
înfrățire cu satele din România; după 1989, ei s-au numărat printre cei care 
s-au dus să-i salveze pe copiii încarceraţi în instituţii. în acest fel modest, 
au participat cu bucurie la „revenirea în Europa", care era promisiunea 
momentului. Alți potenţiali părinţi au venit tocmai din Noua Zeelandă. 
Pe măsura răspîndirii acestor veşti printre persoanele şi familiile din 
lumea întreagă care voiau să adopte copii, România a devenit punctul 
fierbinte al adopţiilor. S-a estimat că cel puţin o treime din totalul adopţi- 
ilor internaționale realizate în decurs de un an urmau să provină din 
România. ' Legea Il din 1990 acorda străinilor dreptul să adopte copii ro- 
mâni. Dar, din motive la care mă voi referi în continuare, prevederile aces- 
tei legi s-au dovedit inadecvate soluționării problemelor puse de afluxul 
de părinți adoptivi.” Potrivit unui raport publicat în 1991, străinii adop- 
taseră | 457 de copii români numai în perioada de trei luni cuprinsă între 


s0 


1 august şi 31 octombrie 1990." Pînă la sfîrşitul aceluiaşi an, fuseseră adop- 
taţi de străini 2 951 de copii români; alți | 741 fuseseră bineveniţi în familii 
din România (o evoluţie puţin reflectată de presa străină). Ambasada Statelor 
Unite a raportat că pînă la Il iunie 1991 cetăţenii americani adoptaseră 
1 451 de copii, mai mult decît numărul celor adoptați în total în 1990, 480. 
(Serviciul de Imigrare şi Naturalizare a pretins că americanii efectuaseră 
2 287 de adopţii pînă la începutul lui septembrie 1991.) Cifrele pentru 1991 
reflectă totodată ceea ce devenise o afacere profitabilă în adopţiile aran- 
jate prin mijloace particulare." 

Adoptarea de către străini a copiilor români fusese permisă în limite 
foarte stricte şi în ultimii ani ai regimului Ceauşescu. Această practică puţin 
mediatizată a reprezentat o altă faţetă a „comerțului cu carne umană", care 
permisese şi cumpărarea evreilor şi a germanilor din România. (Ungurii 

care au vrut să emigreze în Ungaria nu au fost la fel de norocoşi, deoarece 

moneda ungară nu era convertibilă.) Copiii purtau şi ei etichete cu preţuri 
în valută forte şi se numărau printre mărfurile româneşti exportabile, în 
directă contradicţie cu obiectivele ideologice declarate ale politicii prona- 
taliste."” Articolul lui G. Dupoy, „Roumanie: Ceauşescu vend meme les 
enfants abandonnes", publicat în Le Quotidien de Paris, a abordat chestiunea 
maşinaţiilor cinice ale lui Ceauşescu: „Cu marea sa clarviziune, el a înţe- 
les că multe familii occidentale voiau să adopte copii şi că oferta pieţei era 
limitată. în România [...] erau copii frumoşi, blonzi cu ochi albaştri. Se 
putea obţine pe ei un preţ bun." în 1981, 145 de copii români fuseseră 
adoptați de cupluri franceze; în 1983, numărul scăzuse la 92. Ulterior adopţi- 
ile străine au devenit mai rare, sau au fost pur şi simplu mai bine ascunse. 

Situaţia s-a schimbat spectaculos în 1990, cînd valuri de străini au venit 
la Bucureşti, ca şi în alte oraşe din România, de unde ar fi putut „salva" 
copii. Mulţi care efectuaseră călătoria îndemnați de imaginile prezentate 
de presă în lumea întreagă au fost însă copleşiți de condiţiile cu care s-au 
confruntat direct la sosirea în instituţiile statului. O femeie din Marea Britanie 
şi-a exprimat profunda repulsie: „Nu am crezut niciodată că avortul repre- 
zintă o soluţie... dar consider că pentru mulți dintre ei moartea ar fi fost 
preferabilă modului în care trăiau. lar aici este Europa, nu Etiopia.""” Străinii 
au răscolit orfelinatele, căutînd copii care să le inspire o legătură afectivă. 
Potenţialii părinți adoptivi soseau de multe ori în grupuri şi aşteptau să le 
fie arătaţi copiii disponibili. Erau momente tulburătoare, traumatizante, în 
special pentru români. Ca să facă față numărului tot mai mare de cereri de 
adopţie, guvernul României a înfiinţat la începutul anului 1990 Comitetul 
Naţional pentru Adopţii. între sarcinile acestuia era şi coordonarea datelor 
privind copiii instituționalizați care puteau fi dați spre adopţie. Dar lipsa 
personalului calificat şi a unui sistem computerizat de informaţii a condus 
la instalarea ineficientei birocratice şi la riscul încurajării corupției insti- 
tuționale. 

Treptat, pe măsură ce canalele prin care se puteau obţine copiii s-au 
schimbat, retorica emoţională privind eliberarea umanitară a copiilor din 
condițiile înspăimîntătoare ale orfelinatelor şi-a pierdut vigoarea. în locul 
ei a apărut o retorică mai generală, legată de salvarea copiilor din condiţi- 
ile grele de viaţă din România şi oferirea unei şanse de viață mai bună în 
Occident. înainte de operarea modificărilor aduse în iulie 1991 legii adopţi- 
ilor, mulți — dacă nu chiar majoritatea copiilor — erau adoptați prin inter- 
mediul cunoştinţelor particulare, fapt trecut de obicei cu vederea în relatările 
presei despre comerțul cu copii în România. Potrivit reprezentanţilor 
Consulatului Statelor Unite, majoritatea acestor copii erau romi. Deşi pen- 
tru ochiul românilor pielea lor este mult mai neagră, occidentalii, în gene- 
ral, nu consideră că ei sînt vizibil diferiți ca aspect. în cercurile occidentale 
interesate de adopţie există într-adevăr opinia că popularitatea copiilor 

români, inclusiv a celor de romi, se explică prin proveniența lor europeană. 
Dată fiind răspîndirea prejudecăților cu privire la romi (în toată regiunea, 
nu numai în România), s-a susținut că adopţia oferea un o soluție umană 
unora dintre aceşti copii pentru care şansele de a duce o viaţă productivă 
erau altfel reduse. Mulţi români considerau adopţia copiilor de romi o cale 
legitimă pentru România de a scăpa de ei, pe cheltuiala străinilor. Alţii nu 
aprobau risipirea altruismului şi resurselor occidentalilor pe „ţigani"."” 

Fără să vrea însă, crearea Comitetului Naţional pentru Adopţii, în loc 
să faciliteze procesul de adopţie, a încurajat extinderea pieţei particulare, 
sau a ceea ce a ajuns să fie cunoscut ca traficul de copii. De aceea, mulți 
străini nerăbdători să adopte un copil din România au optat pentru reţelele 
particulare. Calea era mai rapidă decît procedurile oficiale birocratice; ea 
era în acelaşi timp mai scumpă, foarte arbitrară şi supusă constrîngerii, 
corupției şi complicităţii străinilor la aceste acte (în mod conştient sau nu).'* 
După cum s-a exprimat un funcţionar oficial român: „Copiii sînt obiectul 
unui comerț cu bani şi bunuri [...] în care participă atît cetăţeni străini, cît 
şi români, indiferent că vorbim despre familii originare sau adoptive ori 
despre intermedieri... Ca şi cum ar fi cartofi de vîndut la piaţă!"* 

Spre deosebire de cele relatate de presa occidentală, acestui proces i-au 
căzut victime nu numai părinţii adoptivi străini, ci şi mamele sărace şi necăsă- 
torite din România, multe dintre ele ţigănci. Femeile sărace sînt cele mai 
vulnerabile la cererile altora, mulţi considerînd că naşterea unui copil repre- 
zintă doar cu puţin mai mult decît producţia unor mărfuri de valoare; alții 
apreciază că a scăpa un copil de sărăcie este un scop îndreptăţit, indiferent 
de mijloacele folosite." In această privință, adopţiile internaționale — în 
special cele realizate pe căi particulare — au fost prea adesea folosite ca 
mijloc de legitimare a ceea ce constituia, de fapt, noţiunea de superioritate 
a valorilor familiei, un concept întemeiat pe automulțumire şi diferențe de 
clasă. Ceea ce este prezentat ca fiind în interesul copilului sacrifică în mod 
frecvent relaţia preţuită între mamă şi copil, în favoarea unui argument mate- 
rialist şi cu o mare încărcătură emoţională privind viitorul copilului. Des- 
făşurarea unei retorici ipocrite serveşte în acelaşi mod pentru a masca 
cercetarea fenomenului devenit o formă de folosire a femeilor din Lumea 
a Treia ca mame surogate (pentru naşterea copiilor altor cupluri), femei 
care, în ultimă instanță, ar putea avea prea puţin de spus în această pri- 
vinţă.”” Asta nu înseamnă că adopţia internaţională este în mod intrinsec 
un mijloc de exploatare. Dar lipsa reglementărilor deschide calea 
exploatării.” 

Adopţiile pe căi particulare au contribuit într-adevăr la exploatarea muncii 
reproductive a unor femei, şi asupra acestui aspect mă voi opri în cele ce 


* Fragmentul a fost tradus după varianta engleză, întrucît originalul românesc nu mai 


este disponibil, (n.t) 

urmeză. De exemplu, răspunsurile la un chestionar lansat de Ambasada 
Statelor Unite în luna iunie 1991 au arătat că în momentul acela 39 din 
copiii care aşteptau să fie adoptați trăiau în case particulare, 15 se aflau 


90 


într-un spital şi 13 într-un orfelinat.” Aşa a intrat în discuţie ambiguitatea 
definiţiei de copil adoptabil. Dacă ambii părinţi erau în viaţă şi copilul se 
afla în îngrijirea lor, trebuia stabilit dacă aceştia nu puteau sau categoric 
nu voiau să-l crească. 

Nu este surprinzător că, înainte de schimbarea legii adopţiilor în iulie 
1991, apăreau probleme de obţinere a vizei mai ales atunci cînd statutul 
copilului putea fi pus la îndoială. In asemenea condiţii, Serviciul pentru 
Imigrări şi Naturalizări al Statelor Unite (INS) începea să facă investigaţii, 
dar, chiar dacă acesta hotăra respingerea vizei considerînd că nu exista o 
bază legală pentru adopţia copilului, Consulatul avea autoritatea de a acor- 
da viza, invocînd clauza specială a „eliberării din considerente umanitare". 
Această opțiune, deşi nespecifică adopţiilor, a fost larg folosită în aseme- 
nea situaţii, permiţînd viitorilor părinţi să eludeze deciziile INS şi să-şi ducă 
acasă copiii adoptați. Părinţii adoptivi supăraţi apelau la congresmenii care 
îi reprezentau, cerîndu-le să facă presiuni asupra ambasadei; ei erau la fel 
de vinovați pentru compromisurile etice, ascunse în spatele unor interese 
umanitare, pe care le implică adesea asemenea decizii. După cum mi-a spus 
reprezentantul unei agenţii americane care se ocupa cu probleme de această 
natură; „într-un fel, noi exploatăm ororile trecutului [recent]; nimeni nu se 
poate considera Dumnezeu — dar noi asta facem!" 

Deşi au existat şi adopţii legale, multe erau ilegale. Coerciţia s-a exerci- 
tat asupra mamelor românce sub forme diferite. Mulţi părinţi adoptivi se 
simțeau la mîna „antreprenorilor de adopţii”; şi adeseori chiar aşa erau. 
Autorul unuia dintre numeroasele articole scrise de occidentali despre expe- 
riența adopţiei copiilor din România citează un părinte adoptiv: „Ce putem 
face? se întreba cu voce scăzută un irlandez. Ei ştiu la ce uşi să bată, au 
relaţii, fac treaba. Nu cumpără copiii şi nu forţează pe nimeni; pe noi nu 
ne-ar interesa aşa ceva deloc." 

Potrivit legii, o mamă dispunea de cincisprezece zile pentru a reveni 
asupra consimțămîntului de a-şi da copilul spre adopţie. Dar, dacă mama 
avea totuşi regrete şi se răzgîndea, decizia ei nu era neapărat acceptată cu 
uşurinţă de străini sau de cei ce negociau în numele lor. A existat un caz 
cînd o mamă româncă a fost ameninţată de translatorul viitorilor părinți 
adoptivi americani. 1 s-a spus că va trebui să-şi asume costurile — emoţionale 
şi financiare — implicate de şederea în România a părinţilor adoptivi ameri- 
cani. Nici un român nu putea suporta asemenea cheltuieli. Nu se ştie dacă 
americanii au avut cunoştinţă de metodele folosite de translator. Este evi- 
dent însă că translatorul pierdea mult dacă adopţia nu se realiza, la fel cum 
este clar că americanca avea de gînd să apeleze la reprezentantul ei în 
Congres. Majoritatea părinților adoptivi care recurgeau la servicii particu- 

lare închideau ochii la posibilele măsuri de coerciţie şi, avînd în vedere 

barierele lingvistice, acest lucru era uşor de justificat.” Dacă şi-ar fi per- 
mis să ştie, ar fi trebuit să sufere propria durere pentru pierderea unui copil 
de care s-ar fi ataşat deja. Era mai uşor să crezi că adopţia era pur şi sim- 
plu în interesul copilului. 

Funcţionarii de la Consulatul Statelor Unite, reprezentanţii Serviciului 
de Imigrare şi Naturalizare şi specialiştii care colaborau cu orfelinatele şi 
Comitetul Naţional pentru Adopţii auziseră cu toţii de cazuri în care se 
folosiseră diverse forme şi grade de constrîngere. Puţini se îndoiau de veridi- 
citatea lor. Unii aveau de relatat versiuni proprii: doctorii povesteau despre 
cercurile de adopţie stabilite în spitalele în care lucrau; un anchetator de 
la Serviciul de Imigrare şi Naturalizare afirma că un copil îi fusese oferit 
spre adopţie de un „tată întreprinzător". Tatăl considera că avea dreptul 
patriarhal de a-şi lăsa soţia însărcinată pentru a vinde copiii. Pe parcursul 
activității mele de teren pentru cercetarea adopţiilor particulare am trăit 
experienţe similare într-un sat în care se aranjaseră mai multe asemenea 
adopţii.”” Un antreprenor local care revendica pretenţii teritoriale s-a ofe- 
rit să caute în zonă un copil corespunzător preferințelor mele şi să mi-l 
aducă la Bucureşti pentru aprobare. Ulterior, o țigancă m-a prezentat fiicei 
ei gravide, care trăia într-o căsuţă la marginea satului. Doi dintre copiii ei 
fuseseră deja vînduţi unor străini, prin aranjamente particulare de adopţie.” 
Cu banii primiţi din vînzarea copiilor, familia cumpărase îmbrăcăminte şi 
un radio-casetofon cu care se mîndrea, şi îşi tencuise şi zugrăvise două 
încăperi. Viitoarea mamă era traumatizată de gîndul că prezența mea însem- 
na că soţul ei contractase deja cu alt străin copilul pe care îl purta în pîn- 
tec. Bunicajelea de teamă că scopul presupusului contract ar fi fost obținerea 
de organe interne, zvon larg răspîndit printre săracii ai căror copii — ade- 
sea împotriva dorinţei mamelor — sfîrşeau în casele unor cupluri mai 
bogate.” Printre suspinele celor două, am aflat încetul cu încetul că soţul 
tinerei femei îi smulsese „consimțămîntul" de a-şi da copiii, bătînd-o. Femeia 
era îngrozită de anii fertili care o aşteptau şi care urmau să-i fie sursa unei 
permanente dureri emoţionale şi fizice. Ea recunoştea că în timpurile de 
instabilitate economică naşterea copiilor devenise pentru unii un efort pro- 
fitabil, într-adevăr, la ieşirea din căsuță mă aştepta un tată ţigan, de nouă- 
sprezece ani. Vroia să-şi vîndă fiul în virsta de patru zile pentru un 
radio-casetofon şi 1 200$. Tatăl insista neconvingător că nevasta era de 
acord cu aranjamentul. Am fost uşurată să aflau că tînără mamă şi copilul 
erau încă la spital. 

Pentru a contracara abuzurile dezvăluite ca urmare a descoperirii trafi- 
cului cu copii, preşedintele Ion Iliescu a semnat Legea 48/1991 din 16 iulie 
1991.'' Ea modifica prevederile Legii 11/1990 care acorda străinilor drep- 
tul de a adopta copii din România. începînd din acel moment, străinii aveau 
dreptul să adopte numai copiii înregistrați la Comitetul Naţional pentru 

Adopţii (ceea ce însemna că copilul trebuia să fie oficial disponibil pen- 
tru adopţie).” Intenţia reglementării guvernamentale era să elimine mo- 
tivul profitului, care dăduse naştere exploatării şi corupţiei, dar şi să 
încetinească exodul copiilor români. între altele, legea prevede necesitatea 
instituţionalizării copiilor orfani ca mijloc de prevenire a vînzării lor şi de 
determinare a legalităţii statutului lor pentru adopţia legală. Copiii trebuiau 
să rămînă în instituția respectivă timp de cel puţin şase luni. Perioada de 
„probă" acorda timp părinţilor — în cazul cînd copilul era un orfan social 
— să se răzgîndească sau permitea să fie găsite familii adoptive în România. 
Tratamentul preferenţial acordat cetăţenilor români în adopţia copiilor români 
urmăreşte o soluţie pentru problemele demografice puse de scăderea ratei 
natalității şi creşterea infertlității, precum şi pentru evitarea problemelor 
ce pot apărea în adopţiile interculturale pe măsură ce copiii cresc." 

Legea a provocat proteste publice atît în România, cît şi în străinătate. 
Adopţiile particulare deveniseră profitabile pentru multe persoane din 
România: „furnizori" locali, mame şi/sau familiile lor, translatori, avocaţi 
şi judecători, precum şi personalul orfelinatelor şi spitalelor'"; se pare că 
au fost implicaţi şi lucrători ai consulatelor. în străinătate, legea i-a supus 
pe străini frustrărilor pe care procedurile de adopţie le implicau pretutin- 
deni, în special în Statele Unite. Cu toate acestea legea a marcat un impor- 
tant pas înainte pe calea recunoaşterii şi protecţiei drepturilor cetăţeneşti, 
în special ale femeilor şi copiilor, şi ar trebui aplaudată pentru încercarea 
de a impune „puterea legii", atît de apreciată în Occident. 

Efectele Legii 48/1991 se pot vedea în analiza datelor referitoare la adopţi- 
ile anuale, prezentate în tabelul 7.8. începînd din 1990, numărul de adopţii 
în România a crescut permanent, în timp ce numărul adopţiilor străine a 
scăzut considerabil. Totuşi, o creştere a acestora din urmă după 1994 ar 
putea reflecta consecinţele sporirii eficienţei operaţionale, pe de o parte, 
şi a presiunilor diplomatice internaţionale, pe de alta”. 

Parţial, ca o concesie făcută permanentei insistenţe internaționale, s-a 
adoptat în cele din urmă o decizie privind definirea abandonului legal — 
Legea 47/1993. Ambiguitatea ce domnise în privința legalităţii statutului 
adoptiv al unui copil contribuise semnificativ la temporizarea birocratică 
a românilor şi frustrarea străinilor." Prinşi în hăţişul legilor, copiii rămîneau 
în instituţii; ei nu mai erau ceruți nici de părinţi, unii dintre aceştia 
nemaifăcînd efortul de a-i mai vedea, nici nu puteau fi adoptați, pentru că 
părinţii nu renunţaseră la drepturile lor. Noua lege prevedea că instanța 
judecătorească avea autoritatea de a anula drepturile părinteşti după şase 
luni de „lipsă evidentă de interes pentru copil”. 

Aşa cum am mai spus, presiunile diplomatice au avut o influență pozi- 
tivă asupra formulării anumitor decizii legislative. Dacă toate legile de mai 
sus au fost necesare, controversele care au însoţit adopţia copiilor din 
România au scos la lumină complexităţile politicii globale a reproducerii 
şi angajarea internațională în acest domeniu. în pofida uriaşelor beneficii 
pe care le-a adus implicarea internaţională, nu toate eforturile au fost lău- 

TABELUL 7.8 Numărul de adopţii, 1990-1994 


Anul Adopții în România Adopții internaţionale Total 
1990 1 741 2 951 4 692 
1991 2 343 7 159 9 502 
1992 2647 . 157 2 804 
1993 3208 « 891 4 099 
1994 4 830 2 038 6 868 

Total 14769. 13 196 27 965 


SURSA: Date obținute prin bunăvoința Ministerului Justiţiei, Bucureşti. 


dabile. Se pune aici întrebarea ale cui interese sînt în joc. în privința relaţi- 
ilor româno-americane, acordarea clauzei naţiunii celei mai favorizate a 
fost amînată şi în numele altruismului în beneficiul copiilor, mai ales al 
celor cu handicap. Distincția între asistența medicală şi procesul de adopţie 
a fost adesea estompată pentru a evita constrîngerile legii. Nu vreau să spun 
că dorinţa de a ajuta copiii vulnerabili este prost plasată. Intervenţia umani- 
tară globală a avut o importanţă decisivă pentru îmbunătăţirea tratamen- 
tului copiilor instituționalizaţi, indiferent dacă aceştia erau handicapaţi sau 
abandonaţi. 

Doresc totuşi să atrag atenţia asupra utilizării retoricii cu încărcătură 
emoțională ca armă eficientă de exercitare a influenţei unor grupuri care 
au sperat să dirijeze procesul de adopţie în funcţie de propriile interese. 
Manipularea situației dramatice a copiilor handicapaţi şi instituționalizați 
nu a fost apanajul românilor în goană după profit şi ei nu sînt singurii care 
au jonglat cu parametrii legii. Grupuri americane de interese s-au folosit 
de presă pentru a cîştiga sprijin în slujba cauzelor lor, uneori recurgînd la 
reprezentări inexacte pentru a atinge coarda sensibilă a publicului. 

Moştenirea lăsată de politica pronatalistă a atras atenția organizaţiilor 
umanitare şi interesul mass-media, inclusiv al presei de scandal. Au fost 
situaţii cînd guvernele occidentale au tolerat tacit încălcarea legii, sub pre- 
textul acordării de asistență umanitară. De exemplu, în 1994 un cuplu bri- 
tanic care recursese la serviciile pieţei particulare ilegale a fost condamnat 
în România pentru încălcarea legii adopţiilor. în cele din urmă, intervenţiile 
diplomatice au permis cuplului să părăsească România. Diversele crize în 
care au fost implicaţi copiii instituţionalizaţi au creat românilor multe situ- 
aţii neplăcute şi i-au făcut să-şi cerceteze sufletul." Dar şi străinilor le-ar 
prinde bine să se autoexamineze. Potenţialii părinți adoptivi nu au drep- 
tul, chiar dacă sînt bine intenţionaţi, să nesocotească legea pentru a-şi satis- 

face nevoile emoţionale sau din convingeri umanitare. Chiar dacă rațiunile 

sînt multiple, scopurile nu scuză mijloacele. Ipocrizia pe care o implică 
anumite acte, cum ar fi cele de încălcare a legii, este cu deosebire proble- 
matică într-o perioadă în care instituționalizarea practicilor democratice este 
atît de fragilă. 

Cum am demonstrat însă în această carte, rareori retorica şi practica se 
reflectă una pe alta. Voi analiza aici, pe scurt, modul cum distorsiunea dis- 
cursivă întemeiată pe prezumția de legitimitate morală a contribuit la manipu- 
larea problemelor legate de adopţie. La 19 martie 1993, emisiunea de 
televiziune „20/20" a transmis imagini ale unui cămin de copii cu handi- 
cap sever din Sighetul Mannaţiei şi s-a referit la eforturile „curajoase, pline 
de grijă" ale unui cetățean american pentru eliberarea din acest loc a copi- 
ilor „care nu mai puteau fi salvaţi”. Eforturile de influențare a membrilor 
Congresului au inclus mărturii ale unor actrițe bine intenţionate şi 
prezentarea unor imagini sfişietoare, dar foarte selective. înglobarea unor 
informații greşite a contribuit la sporirea forței emoţionale a reportajului. 
Pentru a mări efectul dramatic al „misiunii de salvare", s-au folosit ima- 
gini mai vechi şi statistici inexacte. Emisiunea a evitat să dezvăluie însă 
că la această instituţie fuseseră aduse nişte îngrijitoare olandeze care remar- 
caseră îmbunătăţiri lente, dar constante. Insinuarea faptului că prea puţin 
se schimbase pentru copiii uitaţi ai României făcea abstracţie de progre- 
sele pe care le înregistrase România în acest domeniu după 1990, precum 
şi de contribuţiile eficiente aduse de organizaţiile internaţionale în cămine 
şi orfelinate de-atunci încoace." 

Dacă ajutorarea copiilor handicapaţi este o cauză nobilă, a strînge capi- 
tal din sentimente pentru a scuza desconsiderarea legilor internaţionale este 
inacceptabil. Misiunea „de eliberare" descrisă în emisiunea de televiziune 
implica transferul peste graniță a nouă copii, fără autorizaţie legală, şi a ri- 
dicat o serie de întrebări privind legalitatea obținerii acordului părinților 
sau al tutorelui legal pentru ca cetăţenii străini să poată duce copii români 
în Statele Unite. Este limpede că „fuga" din orfelinatul din Sighetul Marmaţiei 
a presupus complicitatea activă a unor intermediari, inclusiv a personalu- 
lui abilitat să emită vize. Copiii au fost duşi, se pare, în Statele Unite pen- 
tru a primi îngrijiri medicale; dar nu era clar dacă ei vor fi readuşi în România 
după tratament sau dacă vor rămîne pentru adopţie în Statele Unite.” Oricât 
de tulburătoare ar fi condiţiile cu care se confruntă aceşti copii, emisiunea 
a ridicat o serie de întrebări îngrijorătoare despre cît de departe sînt dispuşi 
să meargă indivizii, fundaţiile sau reprezentanţii guvernamentali pentru a-şi 
atinge scopurile — chiar cu prețul încălcării legilor în vigoare. 

Problemele asociate adopţiei sînt numai parțial un rezultat al politicii 
pronataliste. Goana după profit a apărut în interiorul granițelor României 
şi dincolo de ele, în contextul instituționalizării practicilor economiei de 
piaţă. Politica reproducerii în România de astăzi este diferită de ceea ce 

era în perioada lui Ceauşescu. Sub dominaţia lui Ceauşescu masele erau 

forţate să se reproducă în folosul statului. In prezent, România se luptă cu 
transformările socio-economice şi politice şi, pe măsură ce societatea ro- 
mânească devine tot mai vizibil stratificată social, persoanele cele mai vul- 
nerabile, cum ar fi femeile sărace şi necăsătorite, sînt de multe ori nevoite 
să se reproducă în funcție de cerințele pieţei. Legile care reglementează 
adopţia au contribuit la diminuarea uneia dintre sursele de exploatare a 
femeilor, forţate să renunţe la propriii copii. Subliniez încă o dată, măsurile 
adoptate de români sînt conforme practicilor internaţionale şi trebuie respec- 
tate ca atare. Mai mult, românii şi străinii deopotrivă ar trebui să acorde 
aceeaşi atenţie legilor internaţionale. , 


Copiii străzii 


Nu toţi copiii abandonaţi au fost instituționalizați, adoptați sau reinte- 

grați în propriile familii. Unii au îngroşat rîndurile puştilor de pe străzile 
oraşelor lumii, fenomen necunoscut în România comunistă. Astăzi ei dau 
târcoale străzilor, pieţelor şi gărilor capitalei, despre care se spune că îi găzdu- 
ieşte în cel mai mare număr (în Bucureşti sînt aproximativ 1500 din totalul 
de 5 000 pe ţară).'” Copiii străzii reprezintă o consecinţă atît a politicii 
pronataliste, care a contribuit la naşterea unor copii nedoriți, cît şi a frămîn- 
tărilor economice, care au afectat atît de multe familii în perioada de tranzi- 
ţie ce a urmat epocii Ceauşescu. Intre aceşti copii se numără cei fără adăpost 
care trăiesc pe străzi de mai mulți ani, „vagabonzii de ocazie" (copii recent 
fugiți de acasă sau din instituţii, pentru a trăi pe străzi) şi cei care „muncesc" 
pe stradă, contribuind astfel la veniturile familiilor lor. Aceştia din urmă 
se ocupă cu cerşitul, „ştergerea parbrizelor autoturismelor, transportul unor 
colete, reclamă ş.a."'". Copiii de romi, despre care se presupune că formează 
majoritatea copiilor străzii, sînt deseori implicați în asemenea activităţi şi 
în creşterea delincventei juvenile atribuite atît lor, cît şi celorlalți copii ai 
străzii.” Deşi folosirea drogurilor nu este îndeobşte recunoscută ca o proble- 
mă în România, autoritățile române au observat că inhalarea unor substanţe 
volatile a devenit populară, în special în rîndul copiilor străzii: „în anul 
1993 au fost identificate 223 de persoane (42 fiind sub vîrsta de 14 ani, 
170 între 14-18 ani) care au consumat astfel de substanţe. [...] De remar- 
cat faptul că aceşti consumatori provin în marea lor majoritate din cate- 
goria «copiilor străzii».""* 

Creşterea numărului de copii ai străzii în zonele urbane arată că fenomenul 
trebuie tratat cu toată atenţia. Pînă acum interesul presei, guvernului şi cel 
socioetnografic au fost limitate. Cu toate acestea, problemele de infrastructură 
care au contribuit la apariţia acestui fenomen urban continuă să existe. Copiii 
născuţi din părinţi ale căror condiţii economice s-au înrăutățit riscă să ajungă 
pe stradă. 

Reacţiile societăţii față de constrîngerile politico-economice detaliate 
în capitolul anterior au contribuit la complexitatea consecințelor demografice 
descrise în capitolul de față. Aşa cum reiese clar dintr-o privire de ansam- 
blu asupra moştenirii lăsate de politica demografică a lui Ceauşescu, creşterea 
artificială, pe termen scurt, a ratei natalității ca unnare a emiterii Decretului 
770 s-a produs pe seama bunăstării generale a populaţiei României. Practic, 
interzicerea avortului a generat o creştere alarmantă a mortalității mater- 
ne şi infantile şi a complicat problemele asociate cu pauperizarea materi- 
ală şi „spirituală" a societăţii. Copiii nedoriți au devenit, involuntar, o povară 
chiar pentru regimul care a dictat naşterea lor. 

Cînd legalizarea avortului, decretată imediat după căderea regimului 
Ceauşescu, a făcut din întreruperea legală a sarcinii principalul mijloc de 


[RE] 


control al fertilității”, s-au născut mai puţini copii nedoriți şi un număr 
mai mic dintre aceştia au fost internaţi în instituţii (cel puţin iniţial). Totuşi, 
frica ce însoţise practicile reproductive timp de atîţia ani a determinat moartea 
femeilor care, necunoscînd sau neînțelegînd liberalizarea avortului, au con- 
tinuat să recurgă la întreruperea cursului sarcinii prin mijloace ilegale. Anii 
de propagandă îndreptată împotriva mijloacelor contraceptive, cărora li s-au 
adăugat costul ridicat şi dificultatea obţinerii acestor mijloace, au făcut ca 
populaţia suspicioasă şi insuficient informată să evite utilizarea lor. 
„Libertatea" şi interesele economice au influenţat dezvoltarea prostituţiei 
şi comercializarea sexului şi a sexualităţii. Dar „sexul protejat" nu a fost 
inclus în liberalizarea comportamentului sexual, ceea ce a reflectat o com- 
binaţie de noţiuni culturale învechite (în special referitoare la folosirea prezer- 
vativelor), de lipsă de informaţii privind SIDA şi alte boli cu transmitere 
sexuală şi de credinţa nestrămutată în imunitatea naţională (de exemplu, 
„SIDA şi bolile cu transmitere sexuală îi afectează pe străini"). 

A naşte copii rămîne o problemă, în special pentru femeile sărace. Sărăcia 
afectează în mod diferențiat politica globală a reproducerii. Cel mai greu 
afectate de limitarea accesului la întreruperea legală a sarcinii sînt femeile 
sărace, atunci cînd — şi acolo unde — opţiunile contraceptive moderne 
nu sînt disponibile. In timpul regimului Ceauşescu, majoritatea femeilor 
trebuiau să se lupte pentru a-şi controla fertilitatea. Cele care beneficiau 
de resurse economice sau de altă natură aranjau o întrerupere ilegală a sarcinii 
în condiţii „sigure".'" Altele, prea multe, sfîrşeau prin a fi cuprinse în sta- 
tisticile mortalității materne. Femeile care năşteau copii nedoriți îi aban- 
donau adesea în instituții administrate de statul paternalist. Mulţi dintre 
acei copii au sfîrşit şi ei în registrele statistice ale moştenirii epocii Ceauşescu. 
După 1989, femeile şi-au dat sau şi-au vîndut copiii unor străini prin pro- 
cedeele adopţiei. Unele femei au făcut-o de bunăvoie; altele au fost forţate. 

Efectele medicale, sociale şi psihologice ale strategiilor politicii de- 
mografice aplicate de Ceauşescu au ajuns în centrul preocupărilor inter- 
naționale la scurt timp după căderea regimului său. După 1989 au apărut 

t 
numeroase studii consacrate acestor consecinţe, elaborate adesea cu colabo- 


rare internațională. Era limpede că datele referitoare la perioada dinainte 
de 19809 fuseseră substanţial distorsionate. Pentru a îndeplini sarcinile politice 
ale planificării centralizate, statisticile erau fie îngroşate, fie subţiate, de 
cele mai multe ori de către personalul medical care complota în „aranjarea" 
datelor despre întreruperile de sarcină şi mortalitatea infantilă. Deşi studi- 
ile recente cuprind dezminţirile necesare privind certitudinea informaţiei, 
datele respective sînt tratate, în general, ca şi cînd ar fi reprezentative pen- 
tru fenomenul empiric supus examinării. Şi totuşi, statisticile pe care se 
bazează diversele analize ale uneia şi aceleiaşi probleme — deşi obţinute 
de la o singură sursă — variază de la un studiu la altul. De exemplu, s-a 
putut observa în notele acestui capitol că cifrele privind mortalitatea diferă. 
Discrepanţele semnalate ar putea însemna că unele persoane nu au fost 
cuprinse în evidențe. în pofida acestei absenţe, statisticile deceselor par să 
fi căpătat forța obiectivitătii."' Deşi cifrele sînt în sine grăitoare, ele nu 
facilitează realizarea unei analize nuanţate a dimensiunilor experienţei umane 
pe care se presupune că ar reprezenta-o. 

Dat fiind contextul în care au fost elaborate aceste statistici (sau în care 
nu au fost elaborate, de la caz la caz), ele trebuie interpretate cu prudenţă. 
în România postceauşistă, conformarea la „standardele internaţionale" ar 
putea denatura particularităţile metodelor de cercetare şi formulările politice 
(indiferent ale cui interese le-ar servi). Instituţionalizarea procedeelor demo- 
cratice nu poate fi întemeiată fără discernămînt pe discursuri idealizate despre 
democraţie şi obiectivitate ştiinţifică. Relaţia dintre ceea ce se spune şi ceea 
ce se face trebuie analizată cu atenţie. 

Din această perspectivă, anunţul făcut în 1995 de organizaţia Medici 
fară Frontiere cu privire la retragerea lor din România, după cinci ani de 
activitate în această ţară, este profund tulburător şi scoate în evidență sem- 
nificaţia factorilor culturali în înţelegerea oricărui proces de transformare 
pe cale să se desfăşoare aici (şi în întregul spaţiu fost sovietic). Degradarea 
vieţii de zi cu zi, în special în ultimul deceniu al conducerii lui Ceauşescu, 
face din sănătate, învățămînt şi mediu cîmpuri de maximă importanţă pen- 
tru schimbarea societăţii. Poluarea corpului fizic, a gîndirii şi a mediului 
a fost atotpătrunzătoare la toate nivelurile societăţii româneşti şi îngreunează 
tranziția de la trecut la ceva diferit, ca să nu mai vorbim de tranziţia la 
ceva mai bun. Intruziunea statului în corpurile şi sufletele cetăţenilor lui, 
precum şi violenţa sistematică exercitată împotriva acestora au lăsat cica- 
trici pe corpul politic însuşi. Dacă se doreşte reconcilierea eului public şi 
a celui privat al populaţiei, atunci moştenirile lăsate de politica demografică 
trebuie tratate eficient. 

CONSTRÎNGEREA ȘI POLITICA REPRODUCERII 


” Lecţii din România 


Experiența României în domeniul sănătăţii reproductive poate consti- 


tui un ghid pentru factorii de decizie politică, administratorii  sistemu- 
lui sanitar şi specialiştii în sănătatea reproducerii din lumea întreagă. 
Numărul mare de decese materne din ultimii 25 de ani ilustrează 
convingător consecinţele unei politici restrictive în domeniul sănătăţii 
reproducerii:  hotărite să-şi controleze fertilitatea, româncele şi-au riscat 
Sănătatea şi viața; în consecinţă, foarte multe femei au murit sau au 
rămas definitiv invalide. Experienţa României demonstrează totodată 
limpede dificultatea de a corecta efectele informării greşite sau a  lip- 
sei de informații. 
C. HORD, H. DAVID, F. DONNAY ŞI M. WOLF 
Reproductive Health in Romania:  Reversing the Ceauşescu Legacy” 
Toţi cei care au o viaţă sexuală fericită sau copii ar trebui să încerce 

să înțeleagă lumea  Normei  McCorvey şi România lui Ceauşescu. Poate 
atunci vor pricepe ce se  întimplă cînd accesul la întreruperea sarcinii 
în condiții de siguranță este interzis. 


EDITORIAL, The Lancer 


Regimul Ceauşescu a durat 24 ani, timp în care locuitorii României s-au 
înstrăinat din ce în ce mai mult de conducerea ţării lor, la fel ca şi unul de 
altul. Moştenirile rămase din această perioadă, prezentate în capitolul prece- 
dent, pun în evidenţă în primul rînd consecinţele negative ale strategiilor 


demografice aplicate de statul paternalist. Studiul etnografic al dominaţiei 
lui Ceauşescu, realizat prin analizarea acestor strategii, a scos la lumină 
aspectele problematice şi paradoxale ale legăturii dintre politica regimu- 
lui, relaţiile sociale şi practicile reproductive, precum şi dintre corpul fizic 
şi corpul politic. Acest capitol final se ocupă în termeni mai generali de 
lecţiile ce trebuie desprinse din experiența aplicării politicii coercitive a 
reproducerii, a cărei piesă centrală a fost interzicerea avortului. Dar, mai 
întîi, se cuvine o scurtă prezentare a politicii duplicităţii, care în acelaşi 
timp a alimentat regimul Ceauşescu şi l-a secat de resursele lui umane fun- 


damentale. 


O MIŞCARE DE FURIE: ÎMPOTRIVA REGIMULUI 


Instituţionalizarea voinţei 


politice menite 


să realizeze construcția 


socialismului a modelat şi a fost modelată de experiența socială cotidiană. 

în practică, dihotomia „ei/noi" pe care o folosesc de-a lungul întregului 
meu studiu, nu era atît de tranşant definită în viaţa de zi cu zi, în România 


sau în alte părţi, după cum ar putea să sugereze această clasificare euris- 
tică.' Dar, spre deosebire de celelalte ţări din zonă, regimul Ceauşescu a 
condus România pe dramul unei linii politice din ce în ce mai dure şi a 
unui trai zilnic din ce în ce mai greu. Duplicitatea ca stil de comunicare şi 
complicitatea ca act de comunicare au marcat servitutea publică a „popu- 
laţiei"” şi dezintegrarea atît a oricărei noţiuni de societate civilă, cît şi a 
sinelui. După cum remarca cineva, „dacă ar fi să definesc viaţa mea de dinainte 
de 1989 cu un singur cuvînt, acela ar fi «duplicitate»"'*. în România, „sta- 
tul spoliator" era îndeosebi adeptul îndeplinirii misiunii sale de a „spolia 
indivizii"!. Disimularea şi minciuna serveau ca mecanisme regulatoare impor- 
tante pentru un sistem a cărui legitimitate nu se mai baza de mult pe ela- 
nul revoluţionar.” Pe de o parte, minciuna proteja versiunea oficială a realităţii 
socialiste; pe de altă parte, ea proteja şi realitatea de fapt resimţită de popu- 
laţie. Oamenii încercau să-şi adapteze comportamentul în conformitate cu 
interesele lor şi cu cele ale sistemului. Minţeau ca să-şi menţină slujbele.! 
Cheltuiau sume mari de bani dînd mită ca să cîştige bunăvoința persoanelor 
cu puteri redistributive, în încercarea de a-şi ocroti rudele sau de a aranja 
efectuarea unei întreruperi ilegale de sarcină. Cu toate acestea, devotamentul 
retoric neabătut al regimului față de nevoile copiilor lui suna fals, mai ales 
în anii '80. 

Oamenii ştiau că discursul oficial era constituit din minciuni şi că mințeau 
ei înşişi; sistemul comunicativ era transparent pentru toată lumea. Şi, cum 
scrie Kundera: „Ah, frumuseţea transparenţei! Singura mare realizare a aces- 
tui vis: o societate supravegheată în totalitate de poliție."' Dacă societatea 
era sau nu supravegheată în totalitate de poliţie rămîne un fapt discutabil; 
dar se presupune că, în mare măsură, aşa stăteau lucrurile. De aici decurge 
şi funcţia de reglementare a minciunii: ea sporea vulnerabilitatea tuturor 
în faţa arbitrarului cu care era mînuită puterea.” Acest caracter arbitrar era 
dispersat la toate nivelurile societăţii. Mult temuta Securitate era organi- 
zată ierarhic, rîndurile ei fiind sporite de informatorii de la nivelul de jos. 
Frica de fiecare zi a populaţiei era legată de chinuitoarea nesiguranţă că 
oricine — prieten, coleg sau chiar membru al familiei — putea fi un infor- 
mator capabil să vîndă viaţa altuia pentru a-şi consolida propriile interese. 
Citînd din nou din Kundera: „Cînd a divulga viaţa particulară a unei alte 
persoane devine obicei sau regulă, intrăm într-o perioadă în care înjoc este 
în primul rînd supraviețuirea sau dispariția individului." 

Nu toată lumea minţea tot timpul. Unele probleme rămîneau abstracţi- 
uni pînă ce ajungeau să afecteze direct viața personală a individului. In- 


* Fragmentul a fost tradus după varianta engleză, întrucît originalul românesc nu mai 
este disponibil. (N) 

terzicerea avortului, de exemplu, nu era luată în seamă în mod special pînă 

cînd mama, sora, soţia sau iubita avea nevoie de aşa ceva. Atunci oamenii 
se implicau de bunăvoie în urzeala de minciuni şi prefăcătorii. Deşi în prin- 
cipiu toată lumea mințea, nimeni nu ştia cînd şi în faţa cui va ajunge să 
dea socoteală. Minciuna transforma indivizii în gajul puterii; vulnerabili- 
tatea sporită făcea oamenii susceptibili să fie manipulaţi, în special dacă 
la mijloc era bunăstarea familiei. Era limpede că refuzul de a coopera putea 
antrena represalii împotriva membrilor de familie. Copilul putea fi împiedi- 
cat să urmeze o anumită şcoală, soțul sau soţia îşi putea pierde slujba." A 
pune în pericol securitatea aproapelui pentru ceea ce era interpretat ca ego- 
ism era o responsabilitate pe care majoritatea oamenilor obişnuiţi nu erau 
dispuşi să şi-o asume. De multe ori nesiguranța servea ca un surogat pen- 
tru demnitate. Frica şi lipsa de încredere în putere (prin care se înțelegea 
în general elita aflată la conducere) şi unul în celălalt erau nişte constante 
ale relaţiilor sociale şi în acelaşi timp produse finale ale eurilor compro- 
mise, vulnerabile. 

Pe aceeaşi linie a dependenţei reciproce dintre regim şi cetăţenii săi tre- 
buie să recunoaştem şi că vulnerabilitatea resimţită de populaţie se reflec- 
ta în vulnerabilitatea din ce în ce mai mare a statului. Aşa cum frumos a 
spus Jan Gross; „Superiorii şi subordonații deopotrivă contribuiau la per- 
petuarea regimului [...] Societatea de tip nou avea nevoie atît de partici- 
parea cît şi de vulnerabilitatea tuturor [...] toţi erau în acelaşi timp custozi 
şi apărători."'' Neîncrederea în loialitatea publică a maselor îşi găsea expre- 
sia în măsurile represive şi coercitive. Cei din vîrful ierarhiei se simțeau tot 
mai expuşi riscului de a-l îmbrăţişa lacom pe Mefisto în schimbul unui trai 
privilegiat care putea fi distrus în orice clipă. Cei mai celebri între trupele 
faustice erau securiştii, ei înşişi instrumente ale puterii, pe care o manipu- 
lau în scopul autoapărării „ideologice"”. Securitatea conferea forța de susţinere 
a ceea ce devenise, în scopuri practice, un sistem nelegitim, profund depen- 
dent de represiunea administrativă pentru a-şi asigura supraviețuirea.” Mai 
mult, participarea masivă la falsificarea realităţii empirice a făcut ca oame- 
nilor să le vină şi mai greu să aibă încredere în bunul-simţ, şi cu atît mai 
puţin în ceea ce se pretindea oficial a fi „adevărul”. Zvonurile, himerele şi 
uneltirile deveneau credibile într-un mediu în care plauzibilul îşi pierduse 
orice sens critic.'' Toţi participau la crearea lor. 

A poza în public, în faţa tuturor, devenise pentru toți un modus vivendi 
şi un modus operandi. Aparatul de propagandă slăvea realizările benefice 
ale socialismului lui Ceauşescu. Mărinimia cîntărea retoric invers proporţional 
cu condiţiile materiale reale ale existenţei zilnice. Pe măsură ce acestea din 
urmă se deteriorau, prima înflorea. Construirea socialismului, crearea omu- 
lui nou socialist şi a familiilor cu mulți copii sănătoşi şi fericiţi erau actele 
de vorbire jucate potrivit scenariului „epocii de aur" a lui Ceauşescu. 

Dar puterea intențională a cuvintelor nu se transformă automat în reali- 
tate tangibilă. La mijlocul anilor '80, prăpastia între ceea ce se spunea şi 

experiența palpabilă devenise ireductibilă. Locuitorii României nu puteau 
trăi în conformitate cu scena imaginară în care se transformase Republica 
Socialistă România. înstrăinarea de regim s-a răspîndit la toate nivelurile 
societăţii, inclusiv în rîndul celor privilegiați. Toţi, aproape fără excepţie, 
resimțeau strînsoarea de menghină, mereu mai puternică, în care erau prinşi. 
Se simțeau permanent trădați de regimul paternalist — de altfel specific 
românesc — care promisese să le satisfacă cerințele în schimbul loialității 
filiale. Deşi spectacolul public al (supra)realismului socialist continua neabă- 
tut, dependenţa oamenilor de reţelele neoficiale şi de activităţile economi- 
ce secundare creştea.! Sfera publică şi cea privată se întrepătrundeau şi 
dejos în sus, sfera publică fiind jefuită de cei care, în mod ritual, recunoşteau 
totuşi partea ei de putere. 

Dacă a vedea înseamnă a crede, atunci soţii Ceauşescu au fost orbiţi 
de strălucirea viitorului radios pe care se presupunea că-l prevesteşte epoca 
lor de aur. în timp ce în restul Europei de Est comunismul se prăbuşea 
paşnic, aparențele sugerau inviolabilitatea izolării României de „forţele exte- 
rioare de distrugere". Seduşi în mod fatal de puterea pe care o rîvneau, 
complăcîndu-se în propriile lor imagini distorsionate, soţii Ceauşescu nu 
au recunoscut fragilitatea lumii false pe care o construiseră în închipuire.” 
Ei au devenit în cele din urmă victimele duplicităţii şi disimulării pe care 
singuri le impuseseră. Mai întîi la Timişoara, apoi şi în Bucureşti, locuitorii 
României au înfăptuit ceea ce era de neimaginat: au rostit deschis ceea ce 
aveau în minte şi în suflet. Jos Ceauşescu! Timişoara! 

„La început a fost Cuvîntul..." şi astfel începutul sfîrşitului a erupt în 
cele din urmă în burta bestiei, la Bucureşti. Ceea ce dura de 24 de ani s-a 
prăbuşit în 24 de ore." 

Ceva se va întîmplă, poate, de la sine? Nu se va întîmplă niciodată atîta timp 

cît zilnic noi recunoaştem, preamărim şi sprijinim — fără să ne delimităm de 

ele — aspectele sale cele mai vizibile: minciunile [...] lar cheia cea mai sim- 
plă şi mai uşor accesibilă spre eliberarea noastră neglijată tocmai în asta con- 
stă: a nu participa personal la minciună. Chiar dacă minciunile ascund totul, 
chiar dacă minciunile cuprind totul [...] n-au decît să cuprindă totul, dar fără 
ajutorul meu. Se deschide astfel o breşă în încercuirea imaginară determinată 
de lipsa noastră de acţiune. Pentru noi, e lucrul cel mai lesne de făcut, dar pen- 
tru minciună este cel mai devastator. Pentru că atunci cînd oamenii renunţă la 
minciuni ei le scurtează pur şi simplu existenţa. La fel ca infecția, minciunile 
pot supravieţui numai într-un organism viu.) 
Reprezentaţia ritualizată a sprijinului public pentru „Ceauşescu-România" 
s-a transformat într-o „mişcare de furie" împotriva regimului paternalist al 
socialismului într-o singură familie.” într-o versiune dramatică a unei teme 
clasice, copiii naţiunii şi-au ucis părinţii.” în mod paradoxal, eliberîndu-se 
de dictatura lui Ceauşescu, cetățenii atomizaţi şi alienaţi ai României au 
realizat pentru o clipă puterea populaţiei. 

Prin abrogarea Decretului 770 de către guvernul provizoriu postceauşist, 

întreruperea sarcinii a devenit legală în România şi aşa a rămas. Fără îndoială, 

ironia sfişietoare, cutremurătoare a politicii pronataliste a lui Ceauşescu a 

constat în faptul că întreruperea ilegală a sarcinii a devenit, pentru popu- 
laţia asediată, principala metodă de control al fertilității. Date fiind condiţi- 
ile reale — şi limitările — vieţii zilnice în România lui Ceauşescu, decizia 
femeii de a recurge la avortul ilegal era o hotărîre rațională. Insensibil la 
experiența trăită de majoritatea cetăţenilor României, regimul s-a concen- 
trat asupra interpretărilor formale în toate domeniile vieţii productive şi 
reproductive cotidiene. Consecințele interzicerii avortului fără a ţine seama 
de condiţiile reale ale vieţii cotidiene au contribuit la tragica performanță 
a României de a atinge cele mai ridicate rate ale mortalităţii materne din 
Europa la sfîrşitul secolului XX — o Europă care nu era implicată, la acea 
vreme, în nici un război. 

Politica reproducerii în România este acum diferită de cea predicată în 
perioada Ceauşescu. Sub conducerea lui Ceauşescu, masele erau forțate să 
se reproducă în folosul statului. Viaţa reproductivă a femeilor era fățiş 
exploatată. Astăzi, cînd România se luptă cu rigorile transformărilor eco- 
nomice şi politice şi cînd împărţirea în clase a societății româneşti devine 
din ce în ce mai evidentă, femeile cele mai vulnerabile — cele sărace şi 
necăsătorite — sînt de multe ori nevoite să se reproducă, răspunzînd ast- 
fel cerințelor pieţei. Sărăcia, în special, impune constrîngeri asupra opţiu- 
nilor unor femei de a naşte copii într-un mod dramatic diferit față de situația 
altor femei care au acces la diverse resurse, în special la cele financiare. 
Sub Ceauşescu, sărăcia a devenit condiţia socioeconomică generalizată a 
populaţiei României. în România postcomunistă, ca şi în alte părți ale regiu- 
nii, sărăcia s-a transfonnat în emblema unei societăți tot mai adînc diferen- 
țiate în clase. Nu e de mirare că sărăcia a devenit din ce în ce mai mult un 
apanaj al femeilor, la fel ca în Occident.” 


; INTERZICEREA AVORTULUI: LECŢIILE ROMÂNIEI * 


Ce putem învăţa din politica demografică a României privind 

reproducerea? De ce insistă specialiştii în probleme de sănătate din ţările 
democratice asupra importanţei de a înțelege ramificaţiile interdicţiei avor- 
tului în perioada Ceauşescu? Fără îndoială, dramele personale cu care s-a 
confruntat cetățeanul român de rînd care trebuia să facă față dictaturii lui 
Ceauşescu sînt de altă amploare decît cele bine cunoscute majorităţii cetăţe- 
nilor din clasa de mijloc care trăiesc în democraţiile occidentale. 
Disperarea personală resimţită de populaţia pauperizată a României poate 
fi mai uşor asemuită celei cu care se confruntă zilnic săracii din Occident. 
în aceste ultime pagini propun unele apropieri între politica reproducerii, 
sărăcie şi feminizarea sărăciei. Legăturile dintre acestea trebuie mai curînd 
recunoscute public decît limitate la abstracțiunea unei retorici saturate de 

accente morale privind o lume idealizată în care puţini oameni au privi- 
legiul să trăiască.” 

Controlul politic asupra reproducerii umane — indiferent că este pro- 
movat din perspectiva creşterii numerice a populaţiei, obiceiurilor sexu- 
ale, avortului sau adopţiilor — constituie acum o preocupare politică 
universală. Eforturile guvernelor de a influența comportamentul fertil atrag 
atenţia asupra unei prerogative importante a statului modern: intervenţia 
politicului în viaţa particulară, în intimitate şi sexualitate. Dezvoltarea tehno- 
logică a facilitat reglementarea birocratică a corpului uman, precum şi a 
practicii medicale, cu efecte deopotrivă pozitive şi negative. Mai mult, uriaşa 
extindere a acțiunii statului asupra corpurilor şi vieţii cetățenilor a estom- 
pat radical graniţele dintre interesele publice şi cele private. Pînă în seco- 
lul XX, controlul fertilităţii era îndeobşte exercitat de familie şi în contextul 
ei, familia fiind de tip patriarhal ca organizare socio-sexuală.” 

Secolul XX a fost martorul unor manifestări extreme, pînă atunci nemaiîn- 
tîlnite, în privinţa controlului politic al comportamentului fertil. Analizele 
unor asemenea cazuri extreme, între care se numără cu siguranță şi cel al 
României lui Ceauşescu, explică relaţiile şi mecanismele lor de dominație. 
Ele lămuresc totodată procesele legate de reglementarea fertilităţii în gene- 
ral, care tind altfel să rămînă ascunse. Politica antinatalistă a lui Hitler era 
direct îndreptată împotriva celor „incapabili” să reproducă esenţa ariană; 
sterilizarea obligatorie era utilizată ca tehnică a genocidului biologic. Partidele 
comuniste din China şi din România au supus populaţiile ţărilor lor unor 
politici respectiv anti şi pronataliste larg mediatizate şi atotpătrunzătoare. 
în regimuri totalitare sau autoritare ca acestea, orizontul de acţiune al statu- 
lui este maxim, iar drepturile oamenilor, ca indivizi, sînt puternic limitate. 
în schimb, oamenii ca membri ai corpului social (Poporul-Unu) sînt con- 
siderați proprietatea statului-naţiune căruia îi aparţin. Asemenea regimuri 
îmbrățişează deschis coerciţia ca mijloc de realizare a scopurilor propuse. 

Politicile coercitive nu au însă „succes" decît cu prețul uriaş al vieţii 
umane. în România, scopul strategiilor politicii demografice era creşterea 
fertilităţii şi naşterea oamenilor socialişti de tip nou. în final însă, „România 
reprezintă cel mai suprinzător eşec al unei politici publice coercitive menite 


ma 


să influenţeze comportamentul reproductiv"". Construcţia socialismului şi 
naționalismului se numără printre mijloacele retorice utilizate pentru a lega 
comportamentul fertil de stat şi pentru a legitima astfel controlul statului 
asupra reproducerii umane.” Statul paternalist a uzurpat „dreptul” patri- 
arhal, transmis pe linie paternă, al bărbaţilor de a „proteja"” sexualitatea şi 
pîntecul femeilor, neacordîndu-le nici bărbaţilor, nici femeilor dreptul legal 
la controlul fertilității feminine. Intruziunea statului în viața intimă a cetăţe- 
nilor lui a stimulat însă, în mod neaşteptat, solidaritatea bărbat/femeie împotri- 
va statului şi a instituționalizat întreruperea ilegală a sarcinii. Şi în alte părți, 
nu numai în țările comuniste, politicile coercitive care urmăreau reducerea 

fertilității au implicat „cumplite sacrificii sociale" şi „există puţine dovezi 
că ele ar fi mai eficiente în reducerea ratelor natalității decît programele 
serioase de acţiune prin colaborare". Politicilor coercitive, fie ele pro sau 
antinataliste, li s-a opus întotdeauna rezistenţă şi întotdeauna cu mari riscuri 
umane. 

Lecţia fundamentală care se desprinde din aplicarea strategiilor demo- 
grafiei politice în România, a cărei piesă centrală a fost reîncadrarea avor- 
tului printre infracțiunile penale, este că întreruperea cursului sarcinii în 
condiții legale şi de siguranţă trebuie protejată prin lege. Evidenţele com- 
parative şi istorice ale mortalităţii materne în ţările în care avortul este interzis 
arată clar că femeile vor recurge la avortul ilegal ilegal atunci cînd nu dis- 
pun de opţiuni eficiente de prevenire şi întrerupere a sarcinilor nedorite. Pe 
scurt, femeile îşi riscă viaţa pentru a obţine controlul asupra propriei fer- 
tilități. Este clar că accesul femeilor și al bărbaţilor la informaţiile şi metodele 
moderne de contracepţie reprezintă un aspect esenţial al practicilor sexuale 
şi reproductive responsabile şi, desigur, al controlului fertilităţii. 

Criminalizarea avortului este o dovadă clară a politicii duplicităţii pe 
întreg globul. Incriminarea nu a condus niciodată la eradicarea avortului, 
ci în mod invariabil l-a împins în ilegalitate, făcîndu-l invizibil în sfera 
publică. Femeile din lumea întreagă, la fel ca şi familiile, partenerii şi pri- 
etenii lor, au răspuns cu imaginație şi disperare la acest fenomen. Ele au 
organizat grupuri feministe în sprijinul dreptului la avort, au practicat „turis- 
mul pentru avort" în țările în care puteau obţine acest lucru în mod legal 
şi au căutat medici şi moaşe care lucrau în economia subterană, ilegală a 
furnizării serviciilor de întrerupere a sarcinii, sau nespecialişti care recur- 
geau pe ascuns la asemenea practici.” Altele au încercat metode tradiţionale 
şi contemporane de a-şi provoca singure avortul. încă o dată, oricare ar fi 
mijloacele folosite, femeile care nu au acces la opţiuni legale şi sigure vor 
încerca întotdeauna să pună capăt unei sarcini nedorite în mod ilegal. 

Este important de subliniat că protecţia avortului ca drept legal (în toate 
țările) nu este sinonimă cu susținerea avortului ca mijloc de control al fer- 
tilităţii, în general, avortul implică o intervenţie chirurgicală şi orice interven- 
ţie chirurgicală poate antrena complicaţii secundare. Deşi apariţia aşa-numitei 
pilule pentru avort, RU486, poate modifica spectaculos tehnicile abortive, 
este puţin probabil ca ea să fie accesibilă tuturor sau măcar majorităţii 
femeilor. Apare astfel o întrebare fundamentală privind dreptul la avort. 
Avortul trebuie protejat prin lege ca ultimă resursă. Dar, aşa cum protecţia 
prin lege a avortului nu înseamnă că avortul trebuie promovat ca metodă 
de control al fertilității, la fel nici disponibilitatea întreruperii legale a sarcinii 
nu permite tuturor femeilor accesul la avorturi efectuate în condiţii de sigu- 
ranță de către un personal medical calificat sau nemedical. Dreptul la avort 
exprimă o egalitate retorică a femeilor; dar disponibilitatea şi accesul la 
întreruperea legală a sarcinii rămîn de fapt stratificate. Femeile sărace sînt 
în general dezavantajate în ambele cazuri. 

In această privință, cazul României este instructiv. În timpul conduce- 

rii lui Ceauşescu, numai o minoritate privilegiată de femei avea relativ uşor 
acces la produsele de primă necesitate, ca să nu mai vorbim de cele de lux, 
ale vieţii de zi cu zi; aceleaşi femei aveau şanse mai mari să achiziţioneze 
mijloace contraceptive moderne sau să beneficieze de întreruperea clan- 
destină a sarcinii de către persoane cu pregătire de specialitate. Spre deose- 
bire de acestea, majoritatea româncelor de vîrsta fertilă se luptau împreună 
cu familiile lor pentru a-şi procura cele necesare traiului zilnic. Multe din 
aceste femei luptau de asemenea cu coşmarul avortului ilegal şi nesigur, 
devenind victimele unor asemenea practici. în Statele Unite, viața femeilor 
sărace este supusă în mod asemănător tensiunilor zilnice şi ele vor fi cel 
mai puternic afectate de reinterzicerea avortului. 

Pentru cei care ar dori să rejudece Roe v. Wade, istoria recentă a României 
reprezintă o lecţie tragică şi convingătoare. Cei care susţin valorile morale 
sau politice totalizante (cum a fost cazul României), punîndu-le mai pre- 
sus de exigenţele reale ale vieţii cotidiene, favorizează ideologia în detri- 
mentul experienţei trăite. Apărarea retorică ferventă a sanctității vieţii 
denigrează sanctitatea sinelui întrupat, ocolind în acelaşi timp orice con- 
sideraţie cu privire la factorii empirici care constrîng posibilitățile femeilor 
şi familiilor de a naşte şi a creşte copii. Reinterzicerea avortului ar trans- 
forma şi mai mult războiul împotriva săracilor într-un război dus mai ales 
împotriva femeilor sărace.” în pofida afirmațiilor făcute de susținătorii 
interzicerii avortului, nu există dovezi empirice care să sugereze că femeile 
recurg la întreruperea sarcinii din motive frivole sau fundamental egoiste.” 
Dimpotrivă, incontestabile dovezi istorice şi comparative demonstrează, 
încă o dată, că incriminarea avortului restabileşte avortul ilegal ca metodă 
nesigură de control al fertilităţii. 

Inegalităţile sociale care limitează opţiunile reproductive sau contra- 
ceptive ale femeilor sărace nu pot fi reduse la noțiunea — cu puternice 
conotații de clasă socială — de iresponsabilitate a femeilor sărace — ade- 
sea femei de culoare. Deoarece femeile sărace nu au adeseori acces la 
mijloacele contraceptive sigure şi la informaţiile de acest fel, consecinţele 
sexualității şi comportamentului lor fertil sînt mai puţin ferite de privirea 
scrutătoare a publicului burghez decît cele ale femeilor care dispun de mai 
multe resurse. Sărăcia stigmatizează sexualitatea feminină, naşterea şi 
creşterea copiilor, la fel cum contribuie şi la stratificarea acestor aspecte 
ale vieţii femeilor. 

Sărăcia atrage atenţia asupra capacităţii reproductive a femeilor în mo- 
duri complexe şi paradoxale. De exemplu, femeilor sărace, şi adesea de 
culoare, li se încredințează de obicei îngrijirea copiilor care nu le aparţin; 
aceste femei sînt îndeobşte apreciate pentru presupusa lor pricepere mater- 
nă „naturală"”. Aceleaşi femei sînt însă denigrate pentru lipsa controlului 
sexual şi a deprinderilor materne atunci cînd este vorba despre propriii lor 
copii. De asemenea, femeile sărace sînt cele care îşi „închiriază" cel mai 
frecvent corpul pentru plăcerile bărbaţilor, sau care poartă sarcina femeilor 

incapabile de acest lucru. Şi tot de la femeile sărace se aşteaptă adesea 

să-şi dea copiii spre adopţie unor străini, sub pretextul scopurilor umani- 
tare. Politica reproducerii şi duplicitatea sînt încă o dată cuplate prin relaţii 
care maschează ierarhizarea inegală a sexelor — bărbat şi femeie — şi 
care determină stratificarea reproducerii pe tot globul. Clasa şi rasa se con- 
topesc dezavantajînd disproporționat anumite femei.” Din perspectiva avor- 
tului şi a politicii reproducerii în general, femeile sărace sînt categoric mai 
vulnerabile în faţa circumstanțelor pe care nu le pot controla. 

După cum demonstrează cazul României, ignorarea condiţiilor sociale 
ale reproducerii — constrîngerile sau ocaziile favorabile existente în mod 
real în viața cotidiană — antrenează profunde consecinţe sociale. Sarcinile 
nedorite au prea adesea ca rezultat apariţia unor copii neglijaţi, profund 
marcați de lipsa de afecţiune şi sprijin, ca şi de asprimea vieţii pe care o 
duc de la cea mai fragedă vîrstă.” lar dacă interzicerea avortului este în 
mod special problematică pentru femeile sărace, nu este deloc clar dacă 
— în eventualitatea reinterzicerii avortului în Statele Unite — femeile care 
dispun de resursele necesare ca să-şi pennită întreruperea legală a sarcinii 
ar putea să o facă. Modificarea practicii medicale în Statele Unite va afec- 
ta obligatoriu şi în mod negativ practicarea întreruperii ilegale a sarcinii: 
de exemplu, creşterea centralizării sistemelor de acordare a îngrijrii medi- 
cale facilitează supravegherea acestora, reducînd astfel posibilitatea activi- 
tăţii ilegale, ascunse, în spitale.” Asigurarea împotriva practicilor defectuoase, 
combinată cu pregătirea limitată în şcoli pentru utilizarea tehnicilor abortive 
şi cu violenţa extremistă manifestată faţă de cei care efectuează avorturi 
reconfigurează într-o manieră fără precedent contextul în care poate fi obținu- 
tă întreruperea ilegală a sarcinii, compromiţîind siguranța acestei proce- 
duri medicale. Mai mult, se poate presupune că vor fi întreprinse acţiuni 
legale împotriva furnizorilor neprofesionişti de servicii de întrerupere a 
sarcinii, de exemplu a moaşelor şi colectivităţilor feministe, pentru disci- 
plinarea activităţii lor. De aceea, dacă avortul va fi din nou interzis în Statele 
Unite, călătoriile în străinătate vor deveni o opţiune preferată a femeilor 
care dispun de mijloace pentru a le efectua. Ipocrizia turismului pentru avort 
nu merită mai multe comentarii decît cele făcute în introducere. 

Se desprinde de aici încă o lecţie tragică din experiența României. în 
vederea instituționalizării la nivelul întregului sistem a politicii represive 
a reproducerii, pentru care interzicerea avortului a funcționat drept catali- 
zator legislativ, au fost folosite toate tehnicile unui stat modern. Legea a 
devenit instrumentul opresiunii. Statul modern depinde de raționalitatea legală 
pentru a-şi legitima şi a-şi extinde controlul asupra societăţii. Situaţia statu- 
lui de drept cuprins de o furie ucigaşă, cum a fost cazul României sub 
conducerea lui Ceauşescu, oferă un important avertisment în legătură cu 
puterea legii de a submina şi a perverti propriile sale obiective. Istoria a 
demonstrat deja că democraţiile nu sînt imune în faţa tiraniei prin lege. 

în această privință, incriminarea avortului ridică probleme persistente 
şi neliniştitoare: legea cui şi pentru cine? Democraţia cui şi pentru cine? 
Incriminarea avortului defineşte drepturile legale ale femeilor ca cetățeni 
esențialmente limitați biologic. Orice femeie, dacă nu este sterilă, poate 
rămîne gravidă. înseamnă că, din cauza fertilităţii, femeile devin inegale 
în faţa legii. Spre deosebire de cazul lor, drepturile legale ale bărbaţilor ca 
cetăţeni şi participarea lor nu sînt fundamental constrînse de sex." 
Incriminarea avortului este un mijloc esenţial prin care controlul patriarhal 
asupra femeilor este oficializat şi legitimat de lege, fie că acest lucru se 
întîmplă în statele paternaliste din fostul spaţiu sovietic sau în cele patri- 
arhale din Occident.” 

De exemplu, o poziţie ideologică „moderată" cu privire la reinterzicerea 
avortului în Statele Unite propune anumite situaţii de excepţie în care ar 
fi permisă întreruperea sarcinii. Două dintre aceste excepții, violul şi inces- 
tul, sînt deosebit de revelatoare pentru îngîmfarea masculină şi reflectă 
duplicitatea retoricii antiavort. Aceste excepţii demască în special realitatea 
pe care o reprezintă: corpul femeii nu este considerat a fi proprietatea ei, 
nici atunci cînd ea este adultă. Violul şi incestul, cel din urmă considerat 
prevalent mai ales în relaţiile tată-fiică, încalcă tabuuri fundamentale aso- 
ciate familiei burgheze ideale şi tipice. Femeile pot fi exonerate de duce- 
rea la bun sfîrşit a sarcinii numai cînd poate fi demonstrat că au fost victimizate 
de violența sexuală masculină care încalcă normele proprietăţii patriarhale 
(cu alte cuvinte, atunci cînd sînt încălcate limitele autocontrolului masculin). 
Excepţia de circumstanță admisă de o lege care altfel neagă dreptul femeii 
de a-şi controla propria viaţă reproductivă serveşte pentru a îndepărta dovezile 
împotriva autorului infracţiunii şi tot ceea ce ar implica suportarea ruşinii 
de a fi considerat infractor. Excepţia confirmă regula, ca să spunem aşa: 
incriminarea avortului protejează legal dominaţia bărbatului asupra sexua- 
lităţii şi fertilității femeii şi îi lipseşte pe bărbaţi şi femei de responsabi- 
litatea acţiunilor lor. 

într-adevăr, atunci cînd sînt dovedite, violul şi incestul evidenţiază un 
truism al istoriei reproducerii şi sexualității umane: bărbaţii sînt rareori 
făcuţi răspunzători pentru comportamentul lor sexual necontrolat.” Din 
punct de vedere istoric, virilitatea a fost înțeleasă ca o reprezentare puter- 
şi a iresponsabilității sexuale masculine, ci mai curînd a dorințelor inerent 
desfrînate ale femeilor, care au avut nevoie de controlul şi „protecţia"” băr- 
baţilor.”' De obicei, femeile — şi nu bărbaţii — trebuie să dea socoteală 
pentru comportamentul lor sexual. Pornirile sexuale neadecvate şi excese- 
le bărbaţilor, de la viol pînă la refuzul de a folosi prezervative ca problemă 
curentă ținînd de protecţia actului sexual, sînt în general tolerate şi scuzate. 
Autojustificările de sine indulgente sînt suficiente pentru a explica „drep- 
tul" bărbatului de a pune în pericol sănătatea partenerei, urmărindu-şi satis- 
facerea propriei plăceri imediate.” 

Sarcinile nedorite nu sînt produsul misterios al imaculatei concepții. 
Concepţia fără sex previne într-adevăr problema sarcinilor nedorite. Această 
metodă de concepţie a devenit posibilă datorită noilor tehnologii reproduc- 
tive facilitate de intervenţia ştiinţei. Factorii care contribuie la apariţia sarcinilor 
nedorite sînt numeroşi şi au interdependenţe complexe. Cu toate acestea, şi 
în prezent, femeile sînt cele care poartă povara acestor sarcini. Bărbaţii tre- 
buie să-şi asume responsabilitatea intereselor şi activităților lor sexuale.” 
Este necesară mai degrabă o schimbare socială, decît un control social mai 
riguros. Democratizarea responsabilităţii sexuale şi reproductive este o condiţie 
necesară a egalităţii femeilor, la fel cum este şi democratizarea muncii în 
gospodărie. Pînă cînd responsabilitatea comportamentului sexual şi contra- 
ceptiv nu devine neutră din punctul de vedere al sexului, femeile nu vor 
beneficia de egalitate în sfera publică şi în cea privată ale vieţii zilnice. 

Schimbarea lentă a diviziunii muncii în gospodărie indică însă că opti- 
mismul față de democratizarea cunoştinţelor despre sexualitate şi contra- 
cepţie şi a practicilor legate de acestea ţine de idealism. Cu atît mai urgentă 
devine necesitatea accesului legal la întreruperea sarcinii. Menţinerea legali- 
tății avortului reclamă însă unele responsabilităţi. De exemplu, medicii tre- 
buie să aibă dreptul să se opună conştient efectuării întreruperii de sarcină, 
la fel cum femeile trebuie să aibă dreptul la informaţii complete şi acces 
deplin la întreruperea sarcinii în condiţii sigure." Trebuie făcute neîntîrziat 
eforturi pentru educarea tuturor cetăţenilor, indiferent de rasă, sex, clasă 
socială şi etnie, privind opţiunile contraceptive şi pentru crearea funda- 
mentelor unui mediu cultural şi politic care să-i încurajeze pe cetăţeni să-şi 
asume răspunderea propriei vieţi şi a opţiunilor privind fertilitatea.” 

Repet, incriminarea avortului nu va pune capăt practicării lui, la fel cum 
interzicerea alcoolului şi drogurilor nu a oprit fabricarea, distribuirea şi con- 
sumul lor.” Nici interzicerea avortului nu ar întări „familia", ci ar crea o 
politică imposibil de pus în practică, ale cărei consecinţe ar dezavantaja în 
mod diferențiat femeile sărace şi ar da naştere unei culturi a durerii ascunse 
şi a ipocriziei nedisimulate. Madison a înţeles că testul democraţiei con- 
stă în tratamentul aplicat minorităţilor, care reprezintă membrii cei mai vul- 
nerabili ai societăţii, între aceştia aflîndu-se femeile şi copiii.“ Atîta timp 
cît femeile sînt lipsite de libertatea controlului deplin asupra vieţii lor repro- 
ductive, ele nu vor avea posibilitatea să participe la viața publică în cali- 
tate de cetățeni cu drepturi depline şi egale şi la viaţa particulară ca parteneri 
deplini şi egali. 

A cere femeilor să nască copii, cum s-a întîmplat în România, şi a legifera 
această cerere, cum speră unii că se va întîmpla în Statele Unite, repre- 
zintă o abordare facilă şi eronată a reproducerii sociale şi umane. Culturile 
pronataliste, la fel ca şi cele antinataliste, nu trebuie să fie coercitive sau 
să limiteze alte aranjamente sociale. Incriminarea avortului reduce la ab- 
stracțiuni realităţile existenţei cotidiene, cu rezultate negative pentru sănă- 

tatea, libertatea şi calitatea vieţii. Valoarea vieţii trăite se transformă în viață 

ca material de maximizat, de exemplu în scopul reproducerii forţei de muncă 
sau respectării voinţei lui Dumnezeu. Dintr-o asemenea perspectivă ideo- 
logică sau teologică, nu există nimic mai sacru pentru viaţă decît simpla 
ei existență. „Viaţa care are un sens" devine din acest punct de vedere lip- 
sită de sens, o prerogativă a celor privilegiați. 

Analiza detaliată a strategiilor demografiei politice aplicate de regimul 
Ceauşescu, între care incriminarea avortului a reprezentat actul legislativ 
central, a făcut posibilă concentrarea atenţiei asupra implicaţiilor sociale 
şi a costurilor umane ale legislaţiei şi politicii restrictive a reproducerii, în 
special pentru că ele afectează viața femeilor şi a copiilor. Cînd legislația 
şi politica reproducerii sînt formulate în conformitate cu nişte principii 
abstracte şi nu luînd în considerare factorii socio-economici reali care influ- 
ențează calitatea vieţii umane, consecințele sînt adesea tragice, în special 
pentru femei şi copii. România lui Ceauşescu oferă un impresionant studiu 
de caz despre interzicerea avortului şi limitarea disponibilităţii şi accesu- 
lui la resursele care fac viaţa zilnică mai uşor de trăit. Cazul României tre- 
buie ţinut minte de cei care ar interzice avortul în Statele Unite (sau oriunde 
în altă parte). Altfel, pentru cetăţenii din Statele Unite visul american va 
deveni coşmarul american, la care vom asista cu toţii şi pentru care vom 
fi cu toţii responsabili. 


ANEXĂ: CAZURI ÎN INSTANŢĂ 


Exemplele următoare sînt rezumatele unor cazuri de avort tipice care au ajuns în 
instanță. Ele reprezintă o diversitate de circumstanţe, ca şi de sentinţe. în 1990 am 
obţinut copii după dosare; selecţia lor s-a făcut arbitrar, ca răspuns la cererea pe 
care am adresat-o Ministerului Justiţiei. (Singurul caz pe care l-am cerut în mod 
special nu mi-a fost furnizat; arhivele erau în dezordine, ilustrînd tulburările din 
lunile ce au urmat imediat după răsturnarea lui Ceauşescu de la putere, aşa încît 
mi s-a spus că dosarul nu putea fi găsit. Deşi există desigur mult adevăr în această 
afirmaţie, trebuie totuşi remarcat că era vorba despre un caz politic sensibil, implicînd 
un activist de partid, ginecolog, arestat în anii '80.) Pentru fiecare caz sînt speci- 


ficate numerele de dosar. 


Li CAZUL 1: DOSARUL 10273/1987 


Inculpata, în vîrsta de 30 de ani la data procesului, 1987, muncitoare, căsătorită, 

mamă a doi copii, este adusă în faţa justiţiei pentru a-şi fi provocat, prin masaj 
abdominal, întreruperea, în cea de a doua lună, a cursului sarcinii. Internată în spi- 
tal ca urmare a metroragiilor, este deferită procuraturii după efectuarea chiureta- 
jului uterin. Cauza inculpării menţionată în dosarul penal: pericolul social al faptei. 
Sentința: şase luni închisoare cu comutare în muncă corecțională în unitatea de 
producţie în care era angajată ca muncitoare. (Nu avea alte „pete" la dosar şi s-a 
apreciat că avea altfel o comportare buna în familie, societate şi la locul de muncă.) 


A fost sancţionată de asemenea cu 350 de lei cheltuieli de judecată. 


: CAZUL 2: DOSARUL 8094/1987 


Inculpata, în vîrsta de 37 de ani la data procesului, 1987, muncitoare, căsătorită, 

mamă a doi copii minori, a fost adusă în faţa justiţiei pentru demersurile între- 
prinse în vederea întreruperii ilegale a cursului normal al sarcinii fiicei sale în vîrsta 
de 14 ani. împreună cu inculpata au mai fost implicate alte două femei, autoarele 
în fapt ale efectuării avortului. în luna decembrie 1986, aflînd că fiica sa este însăr- 
cinată, a apelat la una din coinculpate, în vîrsta de 60 de ani, pensionară, fostă 
asistentă medicală, cu rugămintea de a-i recomanda pe cineva care să-i consulte 
fata. Astfel, cele trei o vizitează pe inculpata principală, în vîrsta de 78 de ani, pen- 
sionară, fost cadru medical, care confirmă sarcina minorei. Cu această ocazie sta- 


bilesc şi data efectuării la domiciliul pacientei a intervenţiei de stopare a cursului 

sarcinii, pentru suma de 5 000 de lei, pentru autoarea principală, şi 2 000 de lei 

pentru colega sa care urma să o ajute. La sfîrşitul lunii decembrie minora este supusă 
unui chiuretaj uterin. în ianuarie 1987 minora este internată în spital cu diagnos- 
tic de congestie pelviană post avortum. în urma consultului medical se constată 
un volum sporit al uterului aflat în involuţie. Rezultatul testului imunologic de 
sarcină este pozitiv. Cauza inculpării menţionată la dosar: incitare la avort, între- 
ruperea ilegală a sarcinii, deținerea ilegală de instrumente abortive. Sentința: şase 
luni închisoare cu executarea prin muncă corecțională într-o unitate socialistă, pen- 
tru mama minorei căreia i s-a efectuat avortul; doi ani închisoare, confiscarea tru- 
sei ginecologice şi confiscarea sumei de 5 000 de lei, pentru autoarea întreruperii 
de sarcină; un an închisoare şi confiscarea sumei de 2 000 lei celei de a treia per- 
soane, pentru ajutor efectiv la efectuarea avortului şi mediere. De asemenea, fiecare 
inculpată este obligată la achitarea sumei de 1 200 de lei, cheltuieli judiciare către 


stat. (Minora nu a fost condamnată.) 


CAZUL 3: DOSARUL 12379/1986 .[!'.".* 


Inculpata CC, în vîrstă de 28 de ani la data procesului, 1986, funcţionară, căsă- 

torită, a fost adusă în fața instanţei de judecată pentru a fi consimţit să i se între- 
rupă cursul normal al sarcinii de către o altă persoană. Constatînd că este însărcinată 
şi nedorind să ţină sarcina, inculpata apelează la o prietenă, care o pune în legă- 
tură cu o cunoştinţă, D.C., în vîrstă de 29 de ani, coafeză, fără antecedente penale. 
Primele două se deplasează la locuința celei de a treia, unde se afla dr I.G., în 
vîrstă de 78 de ani, pensionar, cu antecedente penale. Acesta o consultă pe incul- 
pata CC şi stabileşte că sarcina este în luna a doua de evoluţie. Ajutat de D.C, 
îi efectuează chiuretajul, în schimbul sumei de 5 000 de lei. Datorită înrăutăţirii 
ulterioare a stării de sănătate a inculpatei, a fost necesară internarea sa în mater- 
nitate, unde se constată şi faptele infracţionale. Efectuîndu-se percheziţie la domi- 
ciliul dr I.G., au fost găsite mai multe instrumente chirurgicale interzise a fi deţinute, 
precum şi o fiolă de „hidromorfon-hidrocloric”, medicament ce face parte din cate- 
goria celor cu regim special, conținînd substanţă stupefiantă. Sentința: inculpata 
CC este condamnată la un an închisoare, cu obligaţia ca, pe durata pedepsei, să 
efectueze muncă corecțională într-o unitate socialistă, pentru a fi consimţit la între- 
ruperea cursului normal al sarcinii; inculpatul dr 1.G. este condamnat la doi ani şi 
şase luni închisoare şi este lipsit de drepturi civile un an după executarea pedep- 
sei, confiscîndu-i-se suma de bani primită, instrumentele chirurgicale şi medica- 
mentele, pentru efectuarea ilegală de avort în scopul obţinerii de foloase materiale, 
deţinere ilegală de instrumente interzise prin lege şi deținerea de substanţe stupe- 
fiante; el a trebuit de asemenea să plătească costul spitalizării, de 2 538 de lei. 
Inculpata D.C. este condamnată la un an închisoare pentru gradul de pericol social 
al faptei, ajutînd la întreruperea cursului sarcinii; prietenei, avînd în vedere gradul 
redus de participare la comiterea infracţiunii, i se aplică o amendă penală de 3 000 
de lei, pentru complicitate. (Pentru acoperirea costurilor de judecată, dr G. a fost 


amendat cu 1 600 de lei, iar fiecare dintre coinculpate cu cîte 300 de lei.) 


ANEXĂ 273 


CAZUL 4: DOSARUL 10388/1986 


Inculpata C, în vîrsta de 25 de ani la data procesului, muncitoare, căsătorită, este 

adusă în faţa instanţei pentru a fi consimţit la întreruperea cursului normal al sarcinii. 
în luna mai 1986 inculpata, însărcinată în luna a treia, i-a spus unei cunoştinţe că 
ar vrea să întrerupă sarcina şi a rugat-o să-i recomande pe cineva. Aceasta din 
urmă i-a oferit o sondă şi a pus-o în legătură cu inculpata G.E., în vîrsta de 43 de 
ani, muncitoare, căsătorită, mamă a doi copii minori, care îi provocase în două rîn- 
duri întreruperea sarcinii. Avînd asupra sa sonda oferită de inculpata „cunoştinţă”, 
inculpata C. se deplasează la domiciliul inculpatei G.E., unde aceasta îi introduce 
sonda în cavitatea uterină, în scopul provocării avortului, contra sumei de 500 de 
lei. Urmare a manoperelor abortive, inculpata C. se internează în spital cu diag- 
nosticul de avort incomplet, sarcină în luna a treia, infectată, aşa cum reiese din 
raportul medico-legal. Sentința: inculpata C. este condamnată la un an închisoare 
cu executarea prin muncă corecțională într-o unitate socialistă, pentru pericolul 
social al faptelor sale, pentru consimțămîntul la întreruperea ilegală a sarcinii şi 
pentru port ilegal de instrumente abortive; inculpata G.E. este condamnată la doi 
ani şi şase luni închisoare, la plata sumei de 3 234 de lei despăgubiri civile către 
spital şi confiscarea sumei de 2 150 de lei, cîşligul realizat din avorturi, pentru 
cinci infracţiuni de provocare de întrerupere de sarcină, pentru care a obţinut sume 
între 300 şi 500 de lei şi un pachet de jumătate de kilogram de „Vegeta"; incul- 
pata „cunoştinţă" este condamnată la un an şi şase luni închisoare, pentru a fi con- 
simţit să i se provoace în două rînduri întrerupere de sarcină, deținerea şi traficarea 
de material abortiv şi medierea relaţiei dintre celelalte două inculpate. Atît C. cît 


şi „cunoştinţa” au fost amendate cu cîte 150 de lei cheltuieli de judecată. 


CAZUL 5: DOSARUL 457542/1987 


Inculpata C.A., în vîrsta de 19 de ani la data procesului, 1987, muncitoare, necăsă- 

torită, este trimisă în fața instanţei pentru a-şi fi întrerupt cursul sarcinii. La domi- 
ciliul său inculpata şi-a provocat avort prin introducerea arătătorului în vagin şi 
efectuarea simultană a masajelor abdominale. Ca urmare a efectuării manoperelor 
abortive s-a produs declanşarea hemoragiei. Inculpata s-a internat în spital cu diag- 
nosticul de avort luna a treia incomplet efectuat. în urma chiuretajului s-au extras 
fragmente fetide, infectate, puroi galben-cremos, care au fost supuse examenului 
medico-legal, constituind dovada. Sentința: inculpata C.A., pentru poziţia sinceră 
pe parcursul cercetării, pentru caracterizarea pozitivă a întreprinderii unde lucrează 
şi pentru faptul că este necăsătorită, este condamnată la un an închisoare, cu exe- 
cutare prin muncă corecțională în unitatea unde este angajată. A fost de asemenea 


amendată cu 250 de lei cheltuieli de judecată. 


CAZUL 6: DOSARUL 4105/1987 


Inculpata M.L., în vîrsta de 26 de ani, muncitoare, necăsătorită, este chemată în 


faţa instanţei pentru a fi consimţit să i se întrerupă, prin manevre abortive, cursul 

sarcinii. Fiind însărcinată în luna a doua, inculpata M.L. solicită ajutorul incul- 
patei C.V., în vîrstă de 36 de ani, infirmieră, căsătorită, mamă a patru copii minori. 
Aceasta din urmă a introdus în cavitatea uterină a primei inculpate o sondă de cau- 
ciuc, prin care a injectat un amestec de apă şi penicilină. La patru zile de la manope- 
ră, inculpata M.L. a fost internată în spital, unde i s-a efectuat chiuretaj, extrăgîndu-se 
resturi ovulare vechi. Examenul medico-legal a confirmat avortul în luna a doua. 
La domiciliul inculpatei CV. s-a găsit sonda de cauciuc folosită la manopera abortivă. 
Sentința: inculpata M.L. este condamnată la opt luni închisoare, cu obligaţia exe- 
cutării pedepsei prin muncă corecțională la unitatea unde este angajată, pentru a fi 
consimţit să-i fie întreruptă sarcina în mod ilegal; inculpata CV. este condamnată 
la un an şi patru luni închisoare, confiscarea sondei, confiscarea sumei de bani primi- 
te, la care se adaugă obligaţia de a plăti 717 lei despăgubiri civile spitalului, pen- 
tru întrerupere ilegală de sarcină în schimbul sumei de 1 000 de lei şi deţinere de 
materiale abortive. Fiecăreia i s-a cerut totodată să achite 500 de lei cheltuieli de 


judecată.. 


CAZUL 7: DOSARUL 8196/1986 


Inculpata F.C, în vîrstă de 57 de ani la data procesului, 1986, cooperatoare agri- 

colă, căsătorită, recidivistă, a fost adusă în faţa instanţei pentru întreruperea cursu- 
lui sarcinii numitei C.E., pentru obţinerea unor foloase materiale, fapt ce a cauzat 
o vătămare corporală gravă, respectiv o infirmitate fizică permanentă, femeii însăr- 
cinate. Numita CE., în urma unor relaţii extraconjugale cu inculpatul N.E., 32 de 
ani, funcţionar, căsătorit, un copil, a rămas însărcinată. In luna iunie 1985 solicită 
sprijinul autorului prezumtiv al sarcinii, în scopul întreruperii ei. Acesta din urmă 
roagă pe inculpatul G.G., 43 de ani, muncitor, căsătorit, doi copii minori, să îl ajute 
să găsească o soluţie. Mătuşa inculpatului G.G., care locuia într-o comună dintr-un 
judeţ învecinat Bucureştiului, o cunoştea pe inculpata F.C, consăteancă, care provo- 
ca avort prin metode empirice. Astfel, în iunie 1985, cei doi bărbaţi împreună cu 
femeia însărcinată se deplasează în comuna respectivă. Aici, în locuinţa mătuşii 
inculpatului N.E. şi cu ajutorul său nemijlocit, inculpata F.C, prin metode empirice, 
combinate cu masaj abdominal, a încercat să întrerupă cursul sarcinii. La primirea 
sumei de 1 000 de lei, F.C. îi precizează pacientei că, în situaţia în care nu se 
declanşează avortul timp de trei zile, să revină pentru o nouă încercare. Cum în 
zilele care au urmat nu s-a declanşat hemoragia, inculpata F.C. s-a deplasat la 
Bucureşti şi, în locuința inculpatului N.E., a repetat manoperele abortive empirice 
pînă la declanşarea hemoragiei. După o perioadă de timp, starea sănătăţii pacien- 
tei se înrăutăţeşte şi este necesar să fie internată în spital cu diagnosticul de avort 
incomplet septic, luna a treia. Datorită faptului că pacienta prezenta şoc toxico- 
septic şi cangrenă, s-a practicat histerectomia totală, ceea ce a avut ca urmare o 
infirmitate fizică permanentă. S-a confirmat prin raportul medico-legal că manope- 
rele mecanice abortive efectuate pot avea ca efect întreruperea evoluţiei sarcinii 
şi expulzarea ulterioară a produsului de concepţie. Sentința: inculpata F.C. este 
condamnată la trei ani închisoare, la care se adaugă restul de 619 zile neexecutate 
într-o condamnare anterioară. Inculpata a fost graţiată în 1984 pentru o parte din 


pedeapsa pe care o executa la data respectivă ca urmare a infracţiunii de provo- 

care ilegală a întreruperii sarcinii. întrucît în termen de trei ani de la aplicarea graţierii 
inculpata a comis o nouă infracţiune intenţionată, se dispune revocarea beneficiului 


graţierii şi ca restul neexecutat să se execute pe lîngă pedeapsa prezentei sentinţe. 
Cauza inculpării menţionată în dosarul penal: săvîrşirea infracţiunii de provocare 
ilegală a avortului, pericol social deosebit de grav al faptei comise, recidivă post- 
condamnatorie, venit ilicit. Sentința: inculpatul N.E. este condamnat la doi ani şi 
patru luni închisoare pentru complicitate la efectuarea unui avort ilegal; G.G. este 
condamnat la doi ani închisoare pentru complicitate. Inculpaţii sînt obligaţi să 
plătească maternității 6650 de lei cheltuieli compensatorii, cu o dobîndă legală de 


6 %, şi cîte 500 de lei cheltuieli de judecată. 


CAZUL 8: DOSARUL 5884/1987 


F.F.R este medic pensionar, învinuit de a fi efecUiat un avort ilegal şi de a fi deţi- 

nut instrumente ginecologice, găsite la domiciliul său în urma unei percheziţii. S-a 
stabilit că în 1986 inculpata L.E., în a doua lună a sarcinii, şi-a rugat mama să inter- 
vină pe lîngă medicul pensionar pentru ca acesta să-i inducă avort. F.F.R a fost de 
acord să o ajute şi s-a deplasat în acest scop la locuința femeii însărcinate. Nu 
aştepta nici o recompensă materială (financiară sau de altă natură) pentru munca 
sa, datorită relaţiilor prieteneşti întreţinute cu pacienta. După efectuarea manevrelor 
abortive, I.E. a fost spitalizată şi supusă unui tratament medical; i-a fost efectuat 


un chiuretaj uterin. (Dosarul este incomplet; sentinţa nu este indicată.) 


NOTE 


= : ; MULȚUMIRI 


1. Este locul în care am scris raportul The Handmaid's Tale: Policy, Gender 

Ideology and the Body Politic in the Socialist Republic of Romania pentru Consiliul 
Naţional pentru Cercetări Sovietice şi Est-Europene. Raportul a fost folosit în arti- 
colele mele „The Politics of Reproduction in Ceausescu's Romania: A Case Study 
in Political Culture" (1992a),, Abortion and International Adoption in Post-Ceausescu 
Romania” (1992b) şi „Politica! Demography: The Banning of Abortion in 
Ceausescu's Romania" (1994) care sînt, în diferite forme cuprinse în acest volum. 

2. Condiţiile în care s-a produs neaşteptata ruptură în colaborarea noastră sînt 
descrise în „Notes and Comments", „International Cooperation and Intellectual 
Property Rights: A Romanian Case", East European Politics and Societies  19(2) 
(1996): 328-332. 

3. Unele dintre ideile şi datele incluse mai ales în capitolele 2 şi 3 au fost publi- 
cate separat de Mezei în timpul colaborării noastre, fără a mă informa şi pe mine. 
Ştiu despre cîteva publicaţii de acest fel, dar este posibil să mai existe şi altele. 
Vezi, de exemplu, Mezei, „Regulation politique et comportement demographiques 
en Roumanie" (1994); „A Demographic and Sociological Review ofthe Romanian 
Demographic Policy and Its Consegquences" (1993); „Familie roumaine et transi- 
tion vers un autre systeme social" (1993). Vezi de asemenea Mezei, „L'Odysee de 
la familie roumaine" (1991), pe care am citit-o în proiect, atunci cînd am fost de 
acord să colaborăm. 


INTRODUCERE 


1. într-o cultură care acordă un rol preferenţial fiilor, limitarea numărului de 
copii la unu per familie implică un risc pentru copiii de sex feminin. Este de pre- 
supus că avortul face parte din mijloacele utilizate de femei pentru a scăpa de copi- 
ii nedoriți, dacă aceştia sînt fete, în condiţiile în care ultrasunetele pot detecta sexul 
fătului. Se mai practică, de asemenea, infanticidul feminin, abandonul copiilor şi 
suicidul matern (vezi, de exemplu, Greenhalgh şi Li 1995). Majoritatea copiilor 
disponibili pentru adopţie în China sînt fete. (Corolarul lor în România erau copi- 
ii de ţigani sau romi.) în China întreruperea cursului sarcinii este legală. E greu 
de stabilit dacă neglijarea orfanilor chinezi reprezintă o consecinţă a politicii de 
stat. Legislaţia referitoare la eugenie a reţinut doar în mică măsură atenţia presei 
occidentale, deşi ea este în mod categoric dictată de stat (vezi Dikotter 1996: 4-5). 
2. Avortul devenea un element al vieţii reproductive a femeii de obicei după 
ce ea născuse primul sau al doilea copil. Ca răspuns la politica antiavort, femeile 


din România aveau tendinţa de a se căsători devreme şi de a aduce copiii pe lume 

la o vîrstă tînără; întreruperea ilegală a cursului sarcinii a fost principala metodă 
utilizată pentru limitarea fertilităţii. 

3. în Irlanda avortul rămîne ilegal, deşi e o decizie vehement contestată. Această 
estimare foarte aproximativă a avorturilor efectuate în Anglia şi Ţara Galilor se 
bazează pe numărul de femei care au specificat Irlanda ca adresă de domiciliu pen- 
tru evidenţele spitalului. Vezi World Abortion Policies, 24 mai 1994, publicată de 
Departamentul pentru Informaţii Economice şi Sociale şi Analiză Politică al 
Organizaţiei Naţiunilor Unite. Hoff menţionează cifra de S$ 000 de avorturi efec- 
tuate anual în străinătate (vezi Hoff 1994: 627). 

4. Intervenţia Bisericii catolice în viața intimă a cetăţenilor polonezi după 1989 
a fost temperată de liberalizarea avortului în Polonia în toamna anului 1996. Vizita 
Papei din primăvara anului 1997 a determinat readucerea în discuţie a legalităţii 
avortului, care rămîne un subiect contestat. 

5. Referitor la numărul de avorturi din Brazilia, vezi Barbosa şi Arilha 1993: 
408117. 

6. Bohlen 1995. 

7. Invoc „statul" în forma sa deplin obiectivă. în întreg volumul, am folosit 
sensul obişnuit din limba română şi mă refer alternativ la „stat", „partid", „partid- 
stat" ori „Securitate”. Deşi „corecţi” din punct de vedere etnografic, aceşti termeni 
ascund ori exprimă eronat complexitatea relaţiilor personale instituţionalizate pe 
care ar trebui să le reprezinte. 

într-un stat totalizant, interesele şi drepturile individuale sînt subordonate celor 
ale statului. Statul controlează, de exemplu, libertatea de mişcare, de exprimare şi 
de reproducere. în fapt, indivizii sînt atît membri, cît şi proprietăţi ale naţiunii-stat. 

8. Acestea sînt numai cîteva dintre preocupările încadrate la rubrica reproduce- 
re. Practicile sexuale (de exemplu, homosexualitatea) şi chestiunile spinoase aso- 
ciate noilor tehnologii de reproducere (precum purtarea unei sarcini pentru alt cuplu, 
țesutul fetal şi dreptul de proprietate) formează de asemenea o parte din spectrul 
politicii reproducerii. Există o amplă literatură despre fiecare dintre aceste aspecte, 
dar trecerea ei în revistă depăşeşte intenţiile acestei introduceri. 

9. Alte politici aplicate în state cu structuri diferite ar putea fi mai relevante 
pentru relaţia dintre stat şi cetăţenii lui. De exemplu, o etnografie a sistemului de 
taxe din Statele Unite pune în evidenţă ca privite printr-o lupă relaţiile stat-socie- 
tate: toţi cetăţenii plătesc taxe şi mulţi îşi exprimă individualitatea prin diverse 
forme de rezistenţă şi evaziune. (îi sînt îndatorată lui Jack Katz pentru utila dis- 
cuţie privind etnografia statului.) 

10. Din vasta literatură referitoare la o multitudine de aspecte, de la riturile 
rebeliunii în mediul țărănesc şi industrial, pînă la impactul economiilor secundare, 
menționez două lucrări de referinţă, ambele scrise de James Scott (1985, 1990). 

11. Doresc să-i mulțumesc lui Jack Katz pentru această analiză de fineţe privind 
autodezvoltarea personalităţii, care surprinde în mod fericit noţiunea de acţiune 
socială /social agency]. De remarcat de asemenea că sistemele democratice oferă 
mai multe posibilităţi de angajare în acte de sfidare decît statele totalitare sau totali- 
zante /totalising], idee asupra căreia voi reveni. 

12. Vezi Sayer 1994: 367-377. îi mulţumesc lui Katherine Verdery pentru că 


mi-a atras atenţia asupra acestei informaţii relevante. în cuprinsul introducerii voi 

reveni cu o modificare a analizei lui Sayer: complicitatea este însoţită de forme 
înrudite de duplicitate. 

Nu intră în preocupările acestei cărţi abordarea unor chestiuni clasice legate 
de legitimitatea statului, consens, coerciţie şi transformări sociale revoluţionare. 

13. Le citez aici pe Ginsburg şi Rapp (1995:1), pentru că ele au afirmat deja 
ceea ce eu ar trebui altfel să rescriu. în legătură cu politica reproducerii, ele subli- 
niază ceea ce a evidenţiat şi critica totalitarismului: că „puterea de a defini nu este 
unidirecţională”. Ordinele date de sus în jos sînt rareori puse integral în aplicare 
aşa cum au fost concepute. 

14. Sayer 1994: 369. 

15. în acelaşi fel, birocratizarea a introdus rutina şi a formalizat schimbul social; 
„birocratul fără chip", la fel ca şi „masele fără chip", constituie o imagine care exprimă 
această distincţie între subiectivităţile individuale şi „birocraţii” obiectivaţi. 

16. Vezi Lefort 1986, în special „The Image ofthe Body and Totalitarianism", 
pp. 292-307. 

17. Repet, nu intră în preocupările acestei introduceri de a prezenta pe larg o 
critică a statului. Pe lîngă referinţele de mai sus, vezi şi utilul articol al lui Abrams 
(1988). Sayer ne reaminteşte că „deşi statul [...] vorbeşte întruna, nu putem fi si- 
guri că este cineva care îl ascultă" (p. 370). Ar fi poate util să dezvoltăm în con- 
tinuare această afirmaţie, referindu-ne la selectivitatea cu care cineva „ascultă. 
Se poate pune şi întrebarea în ce scop o face. 

18. Arbitrarul cu care a fost interpretat termenul „putea fi" a funcţionat ca un 
important mecanism de control. 

19. Vezi Ginsburg şi Rapp 1991: 311. Le rămîn îndatorată acestor autori; con- 
centrarea lor asupra politicii reproducerii a constituit un cadru conceptual în care 
mi-am efectuat cercetarea în România. 

20. Această caracterizare, pe care am reprodus-o din Kligman 1992, a fost influ- 
enţată de Ginsburg şi Rapp 1991. Vezi totodată Ginsburg şi Rapp 1995, pentru 
analiza unor aspecte diverse, dar interdependente, ale politicii reproducerii. 

21. Vezi Anderson 1991. 

22. Interzicerea avortului este adeseori susținută în numele supravieţuirii unei 
naţiuni. Vezi, de exemplu, Gal 1994. Campaniile de epurare etnică, în cadrul pro- 
cesului de destrămare a fostei lugoslavii, se bazează pe aceeaşi logică. 

23. Există o literatură amplă referitoare la controlul fertilităţii. Hartmann 1995 
face o prezentare controversată a problemelor-cheie şi a disputelor pe care aces- 
tea le-au generat. 

24. Ginsburg şi Rapp (1995) prezintă materiale bogat ilustrate. 

25. Nu vreau să sugerez că doar femeile sînt răspunzătoare pentru viaţa lor 
reproductivă. De exemplu, de multe ori femeile tinere sînt forţate de bărbaţi mai 
în vîrsta şi mai puternici să întreţină relaţii sexuale. Legea responsabilităţii per- 
sonale, cuprinsă în „Contractul cu America" al membrilor republicani ai Congresului, 
specifică cinic faptul că mamele trebuie să-i identifice pe taţi „ca o condiţie pen- 
tru a primi ajutorul acordat familiilor cu copii dependenţi”, dar nu menţionează şi 
măsuri „disciplinare" pentru bărbaţii care nu vor să-şi asume responsabilitatea actelor 
lor sexuale. Deşi mijloacele de a-i sili pe bărbaţi să plătească alocaţie pentru copii 
devin tot mai eficiente, tendinţa acestei legi de a-i favoriza pe bărbaţi — din păcate, 


previzibilă — este un indiciu de ipocrizie. Vezi Gillespie şi Schellhas 1994: 65-77. 

Pentru o aplicare mai echitabilă a Legii responsabilităţii personale, vezi Pollitt 1995: 
120. 

26. Costello 1995. Lucrarea ei susţine necesitatea de a proteja tehnicile de între- 
rupere a cursului unei sarcini avansate. Femeile catolice şi de alte confesiuni recurg 
la avort aproximativ în acelaşi procent, observaţie pentru care îi mulțumesc lui 
Henry David. 

27. Discuţiile referitoare la drepturile individuale oferă un cadru pentru con- 
tinuarea unei etnografii a politicii reproducerii. In Statele Unite, exercitarea şi pro- 
tecția drepturilor omului sînt fundamentale pentru funcţionarea eficientă a 
democraţiei. Nu este surprinzător faptul că „drepturile" sînt puternic contestate de 
cei ale căror interese divergente ridică pretenţii asupra lor. Vezi, de exemplu, 
Petchesky 1990; Luker 1984; Ginsburg 19809. 

28. Vezi David 1994: 346. 

29. Ideea este afirmată şi de Petchesky 1990: 156. Referitor la riscurile impli- 
cate de avortul ilegal, vezi Miller 1993. 

30. Katherine Verdery a remarcat în cursul unei convorbiri că Biserica catolică 
era interesată de procesul de producţie, în timp ce regimul Ceauşescu era intere- 
sat de produse. Pentru ambele însă, corpul servea ca instrument de realizare a scopu- 
lui. 

31. Complicitatea stabilită între Vatican şi Uniunea Sovietică la Conferinţa 
Mondială a Populaţiei, desfăşurată la Bucureşti în 1974 dovedeşte anumite interese 
comune (Jean-Claude Chesnais, comunicare personală). 

32. Aş dori să-i mulţumesc lui Carolyn King pentru relevarea acestei idei într-o 
lucrare prezentată la seminarul meu despre femei, gen şi democraţie, susţinut la 
Georgetown University. 

33. Chiar dacă femeile au posibilitatea de a călători în străinătate pentru a-şi 
întrerupe sarcina, acest fapt ne spune prea puţin despre condiţiile în care se desfăşoară 
aceste proceduri. 

34. Politica pronatalistă urmăreşte să modifice comportamentul pentru a susţine 
creşterea ratelor fertilităţii; conţinutul şi modul ei de transpunere în practică pot fi 
foarte diferite. în România, pronatalismul a fost coercitiv. 

35. Unii dintre cei care au ajuns să deteste această politică nu dăduseră atenţie 
avertismentelor anterioare. De exemplu, renumite organizaţii internaţionale pen- 
tru apărarea drepturilor omului au evitat să se implice înainte de 1989, motivînd 
că ridicarea complexei probleme a interzicerii avortului ar fi pus în pericol obţinerea 
fondurilor pentru alte domenii importante ale activităţii lor de bază. 

36. Citat în Zlătescu şi Copil 1984: 14 şi tradus din franceză. 

37. Citat în Şerban 1988: 1. Este important pentru cititor să înțeleagă că 1988 
a fost un an extrem de greu pentru majoritatea românilor. Cinismul unor aseme- 
nea afirmaţii triumfaliste este total. 

38. Vezi Zlătescu şi Copil 1984: 6. Aşa cum se arată în capitolul 4, „Lumea a 
Doua"— sau ţările blocului sovietic — a ocupat o poziţie ambiguă în lupta dintre 
modurile de abordare a politicii populaţiei şi controlului populaţiei. Ceauşescu a 
manipulat cu abilitate această ambiguitate, în folosul său. 

39. Pietila şi Vickers (1994: 77) susţin că „oricît ar fi de greu de crezut" pregătirea 
în România a Conferinţei Mondiale a Populaţiei nu a inclus iniţial nici o recunoaştere 


a „rolului femeii în problemele populaţiei”. 

40. Pârvu 1988: 22. me Ă pd 

41. Zlătescu şi Copil 1984: 20. 

42. Trebici 1975: 45. 

43. Citat din Programul Partidului Comunist Român în Pârvu 1988. 

44. Ibid. 

45. Zlâtescu şi Copil (1984: 31) furnizează un grafic util al interdependenţei 
politicii economice şi a celei sociale. Secţiunea „Li'utilisation rationnelle du fonds 
biologique, de reproduction (femmes de 15 â 49 ans)" explică succint raţiunile 
„ştiinţifice" care stau la baza organizării politicii demografice. Alte grafice, pre- 
cum „Le potentiel de la reproduction humaine" şi „Le systeme des sciences", meri- 
tă o examinare atentă. Vezi pp. 26-37. 

46. Literatura este bogată; citez numai două lucrări pertinente pentru această 
prezentare, datorită legăturii explicite între populaţie şi guvernare. Vezi, de exem- 
plu, Donzelot 1979 şi Foucault 1991: 87-104. 

47. Trebici 1979: 174. 

48. Zlătescu şi Copil 1984: 7. Vezi şi Ceauşescu 1979. Ceauşescu subliniază 
că concepţia socialistă despre democraţie şi despre drepturile omului se bazează 
pe „necesitatea asigurării deplinei egalităţi între oameni, a realizării unor relaţii 
economice şi sociale echitabile, care să permită fiecărui cetăţean să ducă o viaţă 
demnă, de la accesul liber la învățămînt, cultură, ştiinţă, la posibilitatea participării 
directe a oamenilor [...] la conducerea întregii societăţi” (p. 109). 

49. Vezi Pârvu 1988: 22; Trebici 1975: 48. 

50. Reificarea unor termeni de acest fel a fost prezentată critic în funcţie de 
implicaţiile lor pentru scrierile academice. Pe tot parcursul cărţii folosesc în mod 
intenţionat aceşti termeni, deşi înţeleg că utilizarea lor este problematică. 

51. Foucault 1991: 100. Doresc să-i mulțumesc lui Katherine Verdery, care mi-a 
atras atenţia asupra acestui articol al lui Foucault. El m-a ajutat să-mi concentrez 
etnografia asupra statului român. 

52. Vezi Donzelot 1979: 48. Această lucrare a influenţat perspectiva mea de 
abordare a problemei. 

53. Şerban 1988: 1. 

54.  Ibid. 

55. Această cercetare oferă, parţial, un studiu de caz privind contribuţiile tranşante 
ale lui Foucault la modul cum am înţeles eu puterea, sexualitatea, discursul şi insti- 
tuţiile. O prezentare uşor accesibilă a conceptelor şi metodelor fundamentale fou- 
caldiene, aşa cum se aplică ele la analiza fostelor state comuniste, este realizată 
de Horvath şi Szakolczai (1992). Cei doi caracterizează tehnica drept o „proce- 
dură [...] apropiată de înţelesul comun al lucrurilor" (p. 27); tehnicile puterii sînt 
direcţionale către indivizi. Vezi şi Gordon 1980, în special „Lecuire Two", pp. 92-108. 

56. După cum a remarcat Foucault, statistica arată că „populaţia are propriile 
ei regularităţi, propriile rate ale mortalităţii şi morbidităţii [...]; statisticile arată 
de asemenea că domeniul populaţiei implică o gamă de efecte şi fenomene intrin- 
sece, corelate, care nu pot fi reduse la acelea ale familiei, de exemplu epidemiile, 
nivelurile endemice ale mortalităţii, spiralele ascendente ale forței de muncă şi 
bogăției" (1991: 99). 

51. Pârvu 1988: 22. 

58. în legătură cu utilizarea statisticilor pentru dezinformare, vezi Todd 1990: 
17-21, mai ales. Vezi, de asemenea, Alonso şi Starr 1987. 


59. Vezi Asad 1994: 78, 79. 

60. în legătură cu rolul intelectualilor în timpul dominaţiei lui Ceauşescu, vezi 
Verdery 199la. în privinţa ştiinţelor sociale, absenţa de pe listă a ştiinţelor politice 
şi a psihologiei este intenţionată. După cum majoritatea cititorilor cunosc, ştiinţele 
politice nu erau studiate; în schimb, marxism-leninismul constituia baza instruirii 
în gîndirea politică. Psihologia existase în România; în anii '70 a izbucnit însă un 
scandal provocat de fascinația unor psihologi pentru meditaţia transcendentală. Pentru 
că meditaţia, sub orice formă, furniza indivizilor un mijloc de evadare de sub con- 
trolul gîndirii şi dintr-un mediu saturat de simboluri şi practici ale partidului comu- 
nist, psihologia a fost considerată periculoasă şi a fost abandonată ca disciplină 
academică şi subiect de cercetare. Sociologia a fost şi ea considerată drept o dis- 
ciplină „periculoasă", care oferea prea mult spaţiu pentru o interpretare idiosin- 
cratică. Şi ea a fost abandonată ca disciplină academică în anii '70, deşi continuarea 
cercetărilor sociologice a fost permisă. Consecințele decimării ştiinţelor sociale ies 
acum la iveală. 

61. Aşa cum doctorii îngrijeau corpul fizic, preoţii dădeau ajutor sufletului. 
România nu era chiar un stat lipsit de Dumnezeu. Biserica ortodoxă reprezenta 
oficial viaţa spirituală a naţiunii române. Cu privire la rolul preoţilor şi medicilor 
în managementul sexualităţii şi reproducerii, începînd de la sfîrşitul secolului al 
XVIII-lea, vezi în special Donzelot 1979: 171-188. 

62. Citat în Zagorin 1990: 24. 

63. Bourdieu atribuie acest proces reflexiv „modurilor de a vedea şi a fi" pe 
care le are ca rezultat acceptarea lumii „ca atare”, deoarece „mintea lor este con- 
struită în conformitate cu structurile cognitive ce decurg din înseşi structurile lumii”. 
Vezi Bourdieu şi Wacquant 1992:168. 

64. Ibid.: 167. Alţii au scris despre acest tip de violenţă folosind termeni înrudiţi. 
De exemplu, M. Simecka a vorbit despre „violenţa civilizată" şi M. Marody despre 
„represiunea voalată” (Simecka 1982, Marody 1988: 113-132, ambii citați în 
Sampson 1990). S-ar putea susţine că distincţia între cultura fricii şi cea a terorii 
este academică; totuşi, utilizarea arbitrară, dar sistematică, a forţei fizice în sfera 
publică este altceva decît forţa fizică utilizată în condiţii specifice sau decît repre- 
siunea administrativă, ca strategie efectivă de control. Ceauşescu, de exemplu, a 
utilizat forța fizică într-o manieră mai limitată decît a făcut-o predecesorul său, 
Gheorghiu-Dej. Sub Ceauşescu, teroarea s-a întrupat în viața sexuală a femeii. 

65. Vezi Kornai 1992. Literatura referitoare la sistemul socialist, economia plani- 
ficată şi altele asemenea este ampla. Pentru scopurile urmărite de această prezentare 
recomand, de asemenea, Verdery 1991b şi Câmpeanu 1988. 

66. Definiţiile citate sînt luate din  77ie Random House Dictionary ofthe English 
Language, 1967: 443  (duplicitatea) şi  77ie Oxford English Dictionary, vol 4, 1989: 
616 (complicitatea). 

67. Bourdieu a remarcat pe bună dreptate: „Orice dominație simbolică pre- 
supune din partea celor ce o suportă o formă de complicitate care nu este nici supunere 
pasivă în fața unei constrîngeri exterioare, nici adeziune liberă la valorile aces- 


teia." în Bourdieu şi Wacgquant 1992: 168. 

68. Acest lucru este în general valabil pentru toate regimurile autoritare de acest 
fel, fie ele fasciste sau comuniste. Să ne amintim că în România comunicarea prin 
poştă şi telefon era supravegheată. 

69. Sayer 1994: 374. Eseul lui Havel „The Power ofthe Powerless" este repro- 
dus în Havel 1990. Literatura privind puterea, hegemonia şi rezistența este bogată 
şi nu poate fi abordată aici. 

70.- Ketman a fost introdus de Czeslaw Miltosz în 77je Captive Mind (1990: 
54-81). [Vezi şi ed. rom.  Gindirea captivă, Eseu despre logocraţiilepopulare, trad. 
de Constantin Geambaşu, Humanitas, Bucureşti, 1999, pp. 64-89 — nt] Vezi şi 
Sampson 1994: 12. Unii s-ar putea întreba care este diferenţa între dedublare şi 
şmecherie, arta de a înşela (tipică escrocilor, de exemplu), care se bucură în România 
de o îndelungată istorie culturală. Şmecheria este mai curînd un talent pe care unii 
îl cultivă; în timpul comunismului, dedublarea a devenit un mod virtual de comu- 
nicare, precum şi un mecanism de supravieţuire. Şmecheria, ca practică culturală, 
se realiza la nivel individual. Dedublarea era o practică culturală prezentă, într-o 
măsură mai mare sau mai mică, în toate straturile societăţii. în legătură cu disimu- 
larea ca „refugiu" din faţa structurilor represive, vezi Zagorin 1990. 

71. Sînt conştientă de calitatea reificată a modului intenţionat în care folosesc 
şinele ca entitate distinctivă. Regimurile totalizante recunosc pericolul gîndirii indi- 
viduale şi încearcă să o controleze prin spălarea creierelor, un puternic aparat de 
propagandă şi alte mijloace. Literatura referioare la acest subiect (de exemplu 7984, 
de George Orwell) este bogată. 

Pentru această discuţie este relevantă observaţia lui Scott despre conformism 
în comportamentul public. Vezi, mai cu seamă, Scott 1990. 

72. Şinele scindat ne aduce în minte problemele legate de o conştiinţă scindată. 
Autorii est-europeni au recunoscut clivajul dintre viaţa oficială şi cea particulară. 
Vezi de exemplu Hankiss 1990: 97, 121. Gabora dezvoltat ideea unei „dualităţi 
schizofrenice" a economiilor socialiste în „Second Economy and Socialism: The 
Hungarian Experience", în Feige 1989: 339-360. 

D. Winnicott discută conceptul sinelui fals din psihanaliză, ceea ce este su- 
gestiv pentru înţelegerea dedublării. Şinele fals, aşa cum îl înţeleg eu, răspunde 
perfect dimensiunilor faptice ale satisfacerii necesităţilor, precum şi practicilor infan- 
tilizante ale regimului (la care se referă chiar românii). (Mulţumesc lui JeffPrager 
pentru referirea la capitolul lui Winnicott „Ego Distortion in Terms of True and 
False Seif, în Winnicott 1965: 140-152.) 

în România există expresii ritualizate (în cuvinte şi acţiune) care reflectă respec- 
tul prin sărutarea mîinii. O utilizare mai problematică invocată de Behr în cartea 
sa, intitulată „JCiss me Hand You  Cannot Bite ”. The Rise and Fall ofthe  Ceausescus 
(1991) [Vezi ed. rom.:,, Sărută mina pe care n-o poți muşca”. Ascensiunea şi căderea 
soților Ceauşescu, trad, de Doina Jela Despois şi Brînduşa Palade, Humanitas, 
Bucureşti, 1999 — n.t.], vorbeşte despre relaţiile de putere angajate în anumite schim- 
buri: furia este anulată printr-un sărut. Este un gest profund umilitor. 

73. Pe de o parte, dedublarea a fost interiorizată, devenind o „a doua natură." 
Faptul sugerează că acest comportament nu era deliberat. Pe de altă parte, dedublarea 
a fost etichetată chiar de români ca un mecanism comportamental recunoscut. 


Valabilitatea ambelor variante serveşte mai multor scopuri. 

74. Este important să ne amintim că în regimurile totalizante opţiunile indi- 
viduale de participare sau neparticipare sînt foarte limitate. în consecinţă, evalu- 
area gradelor de complicitate este nu numai necesară, ci şi complicată. 

75. Ginsburg şi Rapp au folosit termenul (1995: 3), definit de Shellee Colen 
ca expresie a ideii că „sarcinile reproductive fizice şi sociale sînt îndeplinite diferen- 
țiat, în funcţie de inegalităţile bazate pe ierarhizarea claselor, raselor, etniilor, sexe- 
lor, de locul ocupat în economia globală, de statutul de emigrant şi [...] structurate 
de forţe sociale, economice şi politice" („«Like a Mother to Them»: Stratified 
Reproduction and West Indian Childcare Workers and Employers in New York", 
în Ginsburg şi Rapp 1995: 78). Reproducerea stratificată ţine totodată de preocupările 
privind maternitatea de substituție (purtarea sarcinii pentru alt cuplu) şi efectele 
întreruperii ilegale de sarcină. Ea exprimă cu vigoare esenţa politicii naziste a repro- 
ducerii. Vezi mai ales Bock 1991: 233-255. 


CONSTRUIREA SOCIALISMULUI 
ÎN ROMÂNIA LUI CEAUŞESCU 


1. Citatul este de la p. 297; vezi şi pp. 292-306. John Thompson rezumă carac- 

terizarea lui Lefort în felul următor: „Poporul-Unu /peuple-Un] formează un corp 
social ţinut laolaltă şi susţinut de Puterea personificată, o putere care în acelaşi 
timp cuprinde şi reprezintă întregul." Citat din introducerea editorului, la Lefort 
1986: 24. (Noţiunea de peuple-Un sintetizează ideea de popor monolitic, personi- 
ficat.) 

2. Referitor la strategiile de construire a naţiunii, vezi Jowitt 1971. 

3. „Naţionalizarea" industriei la 11 iunie 1948 a reprezentat „adevăratul moment 
dialectic, «începutul» prin care a fost frîntă coloana vertebrală a vechii societăţii” 
(Ionescu 1964: 163). Acest act a fost urmat de o serie de decizii de aceeaşi impor- 
tanță. Colectivizarea, o altă strategie „de început", a fost anunțată în martie 1949. 
Vezi Jowitt 1978 şi Kideckel 1993. 

4. Scopurile ideologice urmau să fie realizate prin îndeplinirea planurilor cinci- 
nale, ele însele elaborate prin „planificare raţională”. într-adevăr, „planul" era 
reprezentarea esenţială a controlului raţional. Vezi, de exemplu, Verdery 1991b: 
4191139; Lampland 1995, capitolul 5. 

5. Teitelbaum şi Winter 1985: 100. 

6. Vezi, de exemplu, Berelson 1979: 209-222; David şi Wright 1971: 205-210; 
Moskoff 1980: 597-614; Pressat 1967: 1116-1118 şi 1979: 533-548; Teitelbaum 
1972: 404-417. De remarcat că lipseau mijloacele contraceptive moderne. 

7. Citatul este luat din Verdery 199la. 

8. în anii '80, Ceauşescu a declarat că România urma să-şi obţină indepen- 
dența economică prin achitarea datoriei externe. Acest lucru s-a realizat pe seama 
unor costuri enorme pentru populaţie. 

9. Cuvîntarea din balcon a lui Ceauşescu, 21 august 1968, referitoare la 
Cehoslovacia, publicată integral în Scînteia, 22 august 1968. 

10. Accentul pus de Ceauşescu pe autodeterminare era inspirat de insistența 


lui Tito pentru autoindependenţă; convingerea ideologică a lui Ceauşescu a fost în 

continuare cimentată de familiarizarea lui cu ideologia lui Kim Ir Sen privind folosirea 

resurselor proprii. în anii '70 Ceauşescujuca un rol important şi în Mişcarea Ţărilor 
Nealiniate şi, în plus, a iniţiat o serie de contacte cu ţări din Occident, Orientul 
Mijlociu şi Extremul Orient. 

11. Faptul că l-a reabilitat pe Pătrăşcanu i-a servit lui Ceauşescu drept mijloc de 
a-şi izola rivalii din partid şi de a-l discredita pe predecesorul său, Gheorghiu-Dej. 
Această „reabilitare" politică a sporit consensul faţă de dominaţia lui Ceauşescu. 
Vezi „Hotărîrea CC. al P.C.R. cu privire la reabilitarea unor activişti de partid", 
1968: 63-73; Ceauşescu 1969: 67. Vezi, de asemenea, Hodoş 1987; Tismăneanu, 
în curs de pregătire. 

12. Puterea lui Ceauşescu nu era consolidată încă, de aceea şi rezistenţa lui în 
fața acestor tendinţe era disimulată în mod corespunzător. 

13. Vezi Fischer 1989; Durandin 1990. 

14. Ceauşescu, potrivit traducerii făcute de Verdery 199la: 117. 

15. De exemplu, J]. D. Rockefeller, membru al delegaţiei americane, l-a lăudat 
pe Ceauşescu pentru preocupările lui privind rolul guvernelor în asigurarea bunăstării 
populaţiei: „Este plăcut şi încurajator că afirmaţi acest lucru, pentru că eu nu cred 
că există mulți şefi de stat care să privească din această perspectivă problema popu- 
laţiei." Citat din stenograma întîlnirii dintre Ceauşescu şi Rockefeller cu prilejul 
Conferinţei Mondiale a Populaţiei din 1974. (Prin bunăvoința Ministerului 
Apărării din România şi a Arhivelor Armatei, 1994.) 

16. Vezi, de exemplu, Sampson 1984c. Planurile de sistematizare au fost făcute 
publice în etape, deşi fuseseră discutate de Comitetul Executiv al P.C.R. încă din 
1967. (Am avut posibilitatea să citesc stenograma şedinţei în iunie 1994 prin 
bunăvoința Ministerului Apărării, care avea în păstrare aceste materiale de arhivă.) 
La mijlocul anilor '80, planurile detaliate de „sistematizare" au fost condamnate 
de întregul Occident, la fel ca şi proiectele demografice menţionate mai sus. 

17. în legătură cu deschiderea Statelor Unite faţă de China, vezi, de exemplu, 
Isaacson 1992: 243, 338. Vizitele efectuate de Ceauşescu în China şi în Coreea de 
Nord în acea perioadă au constituit germenii propriei lui „revoluţii culturale” şi ai 
cultului personalităţii. Ion Iliescu, primul preşedinte al României de după perioa- 
da Ceauşescu, s-a referit la acest lucru în volumul său de memorii, Revoluţie şi 
reformă (lliescu 1993: 22). 

18. Valorificarea politică formală a familiei şi maternității este tipică regimurilor 
totalizante. Vezi, între mulți alţii: Koonz 1987; de Grazia 1992; Moeller 1993; Lapidus 
1978; Jancar 1978; Stacey 1983. 

19. în termeni relativi, migrarea internaţională spre interior a forței de muncă 
a fost minimă. în cadrul fostului bloc estic, RDG şi Cehoslovacia au constituit 
excepţii, importînd forţă de muncă din ţările „frăţeşti”, mai puţin dezvoltate, pre- 
cum Vietnamul de Nord, Cuba şi Angola. Uniunea Sovietică importa regulat munci- 
tori „înfrăţiţi” (din Coreea de Nord, România, Bulgaria, Vietnamul de Nord şi din 
alte ţări comuniste), pe baza unor contracte temporare. Condiţiile în care trudeau 
aceşti imigranţi temporari erau de obicei de tip sclavagist. în Cehoslovacia, de pildă, 
muncitorii vietnamezi s-au răsculat, protestînd împotriva condiţiilor în care erau 
forţaţi să trăiască. (îi mulţumesc lui Jean-Claude Chesnais pentru informaţia privind 
munca „frăţească" din aceste ţări.) 

20. La cel de al X-lea Congres al Partidului, în 1969, Ceauşescu a introdus 


conceptul de „societate socialistă multilateral dezvoltată” în care domeniul mate- 

rial şi cel spiritual al societăţii urmau să fie construite pe baza principiilor socia- 
liste, (li mulţumesc lui Vladimir Tismăneanu, care mi-a semnalat că Ceauşescu nu 
a utilizat această expresie înainte de Congresul al X-lea.) La cel de al IX-lea Congres 
el s-a referit la „îmbunătăţirea construcţiei comunismului şi victoria sa finală în 
țara noastră". Vezi de asemenea Shafir 1985, partea 1. 

21. Vezi Trebici 1981. De asemenea, vezi David şi Melntyre 1981. 

22. La începutul secolului XX, numărul mediu de copii per femeie era de cinci; 
înaintea celui de-al doilea război mondial scăzuse la patru (vezi Trebici 1991: 42; 
Smaranda Mezei a contribuit iniţial la această discuţie). Patru şi cinci copii per 
femeie sînt cifrele dictate de legile antiavort în perioada conducerii lui Ceauşescu. 

23. în special în această perioadă de început, cînd a fost impusă conducerea 
comunistă, Partidul Comunist Român (ca şi celelalte partide din sfera de influenţă 
sovietică) a copiat politica Fratelui mai mare. La data respectivă, cei de la con- 
ducerea României erau pregătiţi în general în Uniunea Sovietică şi apoi controlaţi 
de aceasta, fapt care a generat intense lupte interne în partid, legate de stabilirea 
din interior sau din exterior a politicii. 

24. Se poate argumenta că tendinţa spre colectivizare şi industrializare inten- 
sivă a fost impusă în cadrul celui de „al doilea val" al implementării lor, între 
1958-1962 pentru colectivizare şi permanent pentru industrializare. Utilizarea vio- 
lenţei în prima fază a avut o altă funcţie decît mai lîrziu; în anii de început, vio- 
lența ţinea mai mult de distrugerea radicală a „trecutului"; ulterior, ea a fost folosită 
pentru disciplinarea populaţiei. Vezi Jowitt 1971: 92-173. 

25. Jowitt se opreşte mai ales asupra strategiilor de construire a naţiunii folosite 
de statele leniniste. El defineşte „izbînda" ca „alterarea decisivă sau distrugerea 
valorilor, structurilor şi comportamentelor percepute de o elită revoluționară ca 
incluzind sau contribuind la existența reală sau potențială a unor centre  alterna- 
tive de putere politică” (1971:1; italice în original). Este demn de remarcat că Jowitt, 
în fecunda sa lucrare, nu menţionează legea avortului, ea însăşi un element cen- 
tral al controlului şi transformării demografice. 

26. Liberalizarea de către stat a avortului a oficializat public o practică popu- 
lară utilizată de obicei ca ultim remediu. în felul acesta, statul a transformat normele 
ţărăneşti. Cu privire la familia ţărănească tradiţională, vezi Kligman 1988. La puţin 
timp după sfîrşitul celui de-al doilea război mondial, 76,6 % din populaţie trăia în 
zonele rurale; aproximativ trei sferturi din „forţa de muncă" activă era angajată în 
agricultură. în 1977, 56,4 % din populaţie continua să trăiască în localităţi rurale. 
Deşi mulţi dintre locuitorii satelor nu mai erau muncitori agricoli, ei trăiau totuşi 
mai ales în conformitate cu normele comunităţii din care făceau parte. Discutarea 
rolului ambivalent al ţărănimii pentru Partidul Comunist Român depăşeşte pre- 
ocupările acestui volum. 

27. Vezi, de exemplu, Verdery 1983; Kligman 1988; Kideckel 1993. 

28. Naveta pentru a ajunge la locul de muncă a fost instituită de acest regim şi 
corespundea foarte bine planurilor de sistematizare. Deşi rezolva o mulţime de pro- 
bleme de infrastructură, naveta a contribuit totodată la atomizarea locală. Relaţiile 
în cadrul familiei tradiţionale au fost menținute şi transformate totodată. Existau 
de exemplu bărbaţi care reveneau în sat numai la sfîrşitul săptămînii. Deşi rămîneau 
membri ai familiilor şi comunităţilor lor, ei pierdeau legătura cu ritmurile vieţii 


zilnice. 

29. Vezi Anuarul statistic al României, 1990: 51. Pentru mai multe date diferite 

privind schimbările structurale sociale din România, vezi, de exemplu, Cazacu 1988. 
De asemenea, vezi Mureşan 1996. Potrivit datelor sale, populaţia urbană a cres- 
cut cu 4,9 % între 1948 şi 1956. Creşterea, rapidă la început, s-a încetinit treptat; 
între 1956 şi 1966, populaţia urbană a crescut cu 2,3 %; între 1977 şi 1992, cu 
1,86%. 

30. Din 1956 pînă în 1965, rata natalității a scăzut la 14,6 la mie. Vezi Anuarul 
statistic al României, 1990: 66-67. 

31. Pentru tendinţe specifice, vezi Trebici şi Ghinoiu 1986: 48. 

32. Vezi Chesnais 1992, anexa A2.4, pp. 547-548. Ungurii nu au adoptat politi- 
ca instituită în România. în schimb, ei au recurs la stimulente pentru maternitate. 

33. Emiterea acestui decret a coincis cu insistența lui Ceauşescu asupra con- 
ducerii colective, la cel de al IX-lea Congres al Partidului. Chivu Stoica, care a 
semnat decretul, a fost ulterior îndepărtat din funcţie, iar conducerea colectivă, ca 
stil de guvernare, a fost de asemenea abandonată. 

34. Cu privire la utilizarea terorii ca instrument politic în perioada Dej, desfăşurată 
în mare măsură după modelul lui Stalin, vezi Jowitt 1971, în special capitolul 6. 

35. Un banc exprimă natura complicităţii reciproce, care a servit ca o formă 
de contract social. Cele cinci paradoxuri ale Republicii Socialiste România sînt: 

Deşi nimeni nu munceşte, planul se depăşeşte. 

Deşi planul se depăşeşte, nimic nu se găseşte. 

Deşi nimic nu se găseşte, toată lumea haleşte. 

Deşi toată lumea haleşte, mulţumirea nu sporeşte. 

Deşi mulțumirea nu se iveşte, din palme se pălmuieşte. 

Vezi Ilu 1992: 11. 

Pentru studii etnografice ale muncitorimii, vezi Haraszti 1978; Burawoy şi Lukacs 
1992. 

36. Drama copiilor abandonaţi ai României a devenit publică o dată cu căderea 
regimului Ceauşescu, ulterior orfelinatele devenind centrul de interes al unei intense 
asistenţe internaţionale. Aceste date descriu contextul în care ele au fost create. în 
România lui Ceauşescu, adulţii erau adesea „abandonaţi" în închisori sau instituţii 
psihiatrice. 

37. între 1948 şi 1989, variațiile au fost nesemnificative, bărbaţii reprezentînd 
aproximativ 49,3 % din populaţie şi femeile 50,7 %. Vezi Anuarul statistic al 
României, 1990: 50. în general, femeile formează majoritatea populaţiei, pentru 
că mortalitatea masculină este mai mare decît cea feminină. 

38. Vezi Lapidus 1977: 136. 

39. Merită menţionat deosebirea dintre „prezenţă”" şi „reprezentare". Jan Gross 
face o distincţie similară între întruchipare şi reprezentare (]. Gross 1992: 56-71). 

De asemenea, existau cîteva femei care dispuneau de o putere enormă. Cele 
mai importante dintre acestea au fost Ana Pauker, ministru şi secretar al 
Comitetului Central în perioada 1947-1952, şi Elena Ceauşescu. Ambele au fost 
înjurate şi temute. 

40. în conformitate cu cele anunţate de Ceauşescu în discursul la Conferinţa 
Naţională a Femeilor din 1985, 126 din cei 446 de membri şi membri supleanţi ai 


Comitetului Central erau femei. în birourile comitetelorjudeţene de partid, femeile 

reprezentau aproximativ 40 % din membrii activi (Ceauşescu 1985). Faptul că femeile 
participau în acest fel la viaţa sectorului public are o influenţă directă asupra reacției 
violente la adresa lor din perioada de tranziţie postcomunistă. Fenomenul este gene- 
ral în zonă şi trebuie analizat din punctul de vedere al accesului bărbaţilor la rolurile 
lor „tradiţionale" de deținători ai puterii în structurile patriarhale. 

De remarcat că Biroul Politic al lui Gheorghiu-Dej era format în exclusivitate 
din bărbaţi, după îndepărtarea Anei Pauker. (îi mulţumesc lui Vladimir Tismăneanu, 
care mi-a atras atenţia asupra acestui fapt.) 

Cu privire la reprezentarea claselor sociale şi la relaţiile de dominație, vezi în 
special Bourdieu 1984. 

41. Este important de subliniat că în socialism şi bărbaţii erau supuşi, deşi în 
mod diferit, unei duble poveri, prin munca în economia secundară. Vezi, de exem- 
plu, Kligman 1992: 364-418; Goven 1993: 224-240. 

Relaţia problematică între rolurile femeii în familie şi în societate, în ansam- 
blul ei, a fost recunoscută de timpuriu de sociologi şi demografi, care au remar- 
cat o „corelaţie negativă [...] între fertilitate şi afirmarea statutului femeii în societate” 
(vezi Trebici 1974, 565). 

42. Pentru date sumare, vezi Raportul naţional pregătit pentru Conferinţa 
Mondială a Femeilor, Beijing, 1995: The Condition of Women in Romania 
(1980-1994). Această cifră este menţionată la p. 40. 

43. Deşi s-a afirmat că maximizarea era un obiectiv, politici contradictorii au 
răspuns unor comandamente ideologice diferite. De exemplu, cînd femeile au fost 
integrate în forța de muncă, pensionarea avea loc la o vîrsta relativ tînără: în mod 
normal 57 de ani pentru femei, 62 pentru bărbaţi. De multe ori, pensionarii deve- 
neau muncitorii neplătiţi care asigurau îngrijirea copiilor în sfera privată. 

44. Din păcate nu există statistici care să demonstreze macrotendinţele şi, cu 
atît mai puţin, statistici diferenţiate la nivelul microtendinţelor. „Feminizarea" anu- 
mitor ocupaţii era răspîndită în regiune. Diferenţierea salariilor între bărbaţii şi 
femeile care munceau în funcţii similare era o obişnuinţă în majoritatea ţărilor est- 
europene, salariile femeilor fiind semnificativ mai mici. Referitor la inegalitatea 
între sexe vezi, de exemplu, Molyneux 1982; Rueschemeyer şi Szelenyi 1989: 
81-109. 

45. De exemplu, în 1989 femeile reprezentau 53,4 % din angajaţii din teleco- 
municaţii; 62,5 % în domeniul serviciilor; 58,6 % în artă, cultură şi învăţămînt 
(Anuarul statistic al României, 1990: 116). 

46. Contradicţiile dintre munca socialmente productivă şi reproductivă a femeilor 
pun în lumină alunecarea evidentă într-un ansamblu de deosebiri categoriale 
întunecate, care afectează de multă vreme relaţiile dintre marxism şi feminism. 

47. Legislaţia drepturilor reproductive pro- şi antinataliste determină inevitabil 
implicarea statelor în viaţa particulară a cetăţenilor lor. Protecţia drepturilor este 
fundamental diferită de legislaţia statului referitoare la comportamentul reproduc- 
tiv. Aceasta din urmă uzurpă dreptul cetățenilor la viaţă privată şi intimitate. 

48. Scrieri clasice referitoare la această idee, aparţinînd lui Marx, Engels, Lenin 
şi Stalin, se găsesc în volumul Women and Communism 1950. între numeroasele 
lucrări referitoare la subiect, vezi de asemenea şi Mill şi Taylor 1870; Levi-Strauss 


1969; Barrett 1988. 

49. îmbinarea relaţiilor de familie de tip „burghez" cu organizarea familiei 
ţărăneşti contribuie la „dispariţia” şi „reducerea la tăcere" a femeilor (sau la reacţii 


violente împotriva lor) în actuala etapă de tranziţie. Relaţia dintre paternalism şi 
patriarhat este fecundă. Vezi, de exemplu, Pateman 1988. 

50. îi mulţumesc lui Pat Merloe pentru comentariul cu privire la limbajul socia- 
list ce caracterizează relaţiile dintre stat şi cetăţenii lui: limba însăşi creează înda- 
toriri sau obligaţii pentru cetăţeni; singurele drepturi protejate sînt ale statului asupra 
cetăţenilor săi. 

51. Ideea urmează în mod logic, deoarece bărbaţii şi-au pierdut „dreptul" de 
proprietate privată asupra femeilor. 

52. Această afirmaţie din 1973 cu privire la omogenizarea sexelor se încheie 
cu remarca: „Cred că înseşi femeile trebuie să acţioneze mai intens pentru a con- 
tribui la lichidarea stărilor de lucru negative care mai dăinuie în acest domeniu." 
în fapt, era responsabilitatea femeilor să combată sexismul (vezi Ceauşescu 1973a: 
9), 

53. Pateman 1989: 185. 

54. Cu privire la patemalismul socialist, vezi de asemenea Bruszt 1988: 43-76; 
Goven 1992; Verdery 1994: 225-255. Relaţia cu familia era mult diferită în sta- 
tul „burghez". în acel caz, starul depindea din punct de vedere istoric de autori- 
tatea patriarhală pentru a menţine ordinea; „capul de familie era răspunzător pentru 
membrii acesteia. în schimbul protecţiei şi recunoaşterii statului, el trebuia să garan- 
teze fidelitatea faţă de ordinea publică a celor ce făceau parte din acea ordine" 
(Donzelot 1979: 49). Donzelot 1979 este o lectură de istorie comparată utilă, referi- 
toare la relaţia între stat şi familie. 

55. Citatul din discursul de deschidere rostit de Ceauşescu la Conferinţa Naţională 
a Femeilor din 1966 a semnalat „dreptul" regimului de a supraveghea familia în 
interesul bunăstării socialiste. Preluat din Femeia 10 (1966): 2. 

56. Asemenea tactici erau folosite fără jenă în perioada lui Gheorghiu-Dej. în 
timpul colectivizării, sătenii erau traumatizaţi de ameninţări potrivit cărora, dacă 
nu intrau în colectivă, copilului nu i se permitea să meargă la şcoală sau unei rude 
nu i se acorda dreptul la un loc de muncă. Rolul familiei — oficial şi neoficial — 
merită o abordare serioasă. Regret că Smaranda Mezei nu a scris studiul asupra 
acestui subiect, care ar fi urmat să fie teza ei de doctorat; este de o mare impor- 
tanță pentru înţelegerea nuanţată a complicităţii şi rezistenţei. 

57. S-a recurs adesea la tehnicile de mobilizare ale regimului pentru a spori 
sentimentul de insecuritate al populaţiei în alte domenii. De exemplu, dependenţa 
de statul paternalist a fost consolidată prin modul în care Ceauşescu a manipulat 
chestiunea independenţei naţionale. în cele din urmă, tipul de naționalism practi- 
cat de Ceauşescu s-a întors împotriva românilor înşişi. 

58. în conformitate cu acest microunivers multilateral dezvoltat, ale cărui orga- 
nizaţii interne au desfiinţat graniţele între public şi privat, examenele ginecologi- 
ce menite să determine starea de sănătate a femeilor de vîrstă fertilă erau efectuate 
ori de cîte ori se putea la dispensarul medical al întreprinderilor de stat. Construirea 
complexelor agroindustriale, dictată prin planurile de sistematizare, a urmat o lo- 
gică similară, decurgînd din proiectele centralizate de creare a „omului nou, socia- 


list” şi de construire a socialismului (abordată mai jos). 

59. O opţiune viabilă consta în părăsirea sferei oficiale şi continuarea activi- 
tăţii ca muncitor sezonier pe diferite şantiere de construcții, în agricultură etc. In 
multe cazuri, această activitate era, în mare parte, profitabilă. în acelaşi timp, ea 
a condus la o dislocare socială. în cazul doctorului I.G., descris în capitolul 6, este 
prezentată o încercare de manipulare a problemei buletinului de identitate. 

60. în 1974 a fost emis Decretul 225 care interzicea şederea, chiar şi tempo- 
rară, a oricărui străin la domiciliul românilor. Acest lucru a avut consecinţe spe- 
ciale asupra cercetătorilor şi turiştilor, precum şi asupra rudelor, în afara celor 
apropiate. în anii '70, oaspeţii străini puteau fi găzduiţi legal în locuinţe particu- 
lare cu condiţia să fi fost declaraţi la circumscripţia teritorială de miliţie. Cel care 
nu-şi declara oaspetele risca să fie amendat cu o sumă mare de bani şi să fie înre- 
gistrat pe lista de „urmărire”. Omniprezentul administrator al clădirii conferea statu- 
lui o capacitate perfectă de supraveghere, dacă nu intervenea ceva pentru a bloca 
această veghe — cum ar fi, de exemplu, mita. Am început activitatea de cercetare 
în România în 1975. Majoritatea cercetătorilor străini erau cazaţi în aceeaşi clădire, 
ceea ce înlesnea supravegherea. Cu excepţia administratorului clădirii, locatarii 
români îi evitau pe străini. 

61. îi sînt recunoscătoare lui Nick Andrews pentru că mi-a atras atenţia asupra 
acestei idei. Se spune totuşi că tatăl lui Ceauşescu era un beţiv iresponsabil. Popescu 
remarcă faptul că Ceauşescu a fost asemeni unui tată sever, a cărui afecţiune se 
exprima prin severitate (vezi Popescu 1993: 237). 

62. Vezi Jowitt 1978; Tismăneanu 1992: 287; Georgescu 1985. Acesta nu era 
singurul regim căruia îi era specific „socialismul într-o singură familie"; acelaşi 
lucru era valabil, de exemplu, şi pentru Coreea de Nord. 

63. încă un sens larg răspîndit era asociat interpretării iniţialelor PCR: pile, 
cunoştinţe, relaţii — şi caracteriza modul în care se realizau lucrurile. Cu privire 
la funcţiile politice deţinute de membrii familiei extinse, vezi Flers 1984: 165-173; 
şi diagrama sub formă de caracatiţă a lui Brucan, în Brucan 1992: 273. Referitor 
la organizarea familiei tradiţionale, vezi Kligman 1988. 

64. Vezi Kligman 1988. 

65. Majoritatea românilor susţin că Elena Ceauşescu a avut o influenţă nefastă 
asupra formulării legilor şi politicii. Ea era unanim percepută ca o femeie satani- 
că. Se spune că Nicolae Ceauşescu însuşi a fost, de multe ori, victima uneltirilor 
ei. în povestirile referitoare la acest cuplu detestat, presupunerile cîntăresc mai mult 
decît dovezile empirice. 

66. Doresc să-i mulțumesc lui Jean-Claude Chesnais pentru aceste cifre. în 1965 
rata mortalităţii infantile scăzuse la 44 la mie. 

67. Bancurile deveniseră un mijloc popular de exprimare a opiniei. Unul din- 
tre ele spune că Ceauşescu vizitează o cooperativă agricolă din sud-vestul ţării. In 
discursul rostit în faţa ţăranilor adunaţi să-l audă, declară: „Am nevoie de mulţi 
copii!" şi le îndeamnă pe femei să-i nască. Cînd tennină de vorbit, unul dintre 
organizatorii adunării se interesează dacă există întrebări. Nimeni nu are de pus 
vreuna. El insistă o dată şi încă o dată. în cele din urmă, o ţigancă ridică mîna să 
întrebe: „Tovarăşe Ceauşescu, pentru asta, venim noi la dumneavoastră, sau veniţi 
dumneavoastră aici, la noi?" 

68. Familiile se descurcau din ce în ce mai greu, pe măsură ce timpurile se 


înăspreau. Mai ales în zonele urbane, bunicii (adesea pensionari) preluau în 

gospodărie responsabilităţi neplătite, precum îngrijirea copiilor, gătitul şi 
aprovizionarea. în anii '80, aprovizionarea aducea mai mult cu vînatul şi culesul 
[din societăţile primitive]. Din această perspectivă, se poate spune că reproduce- 
rea socială devenise responsabilitatea femeilor şi a vîrstnicilor. De multe ori, bătrînii 
erau lăsaţi să stea ore înlregi la cozi, pentru a procura strictul necesar traiului zil- 
nic. Ei erau numiţi în glumă „şoimii pieţei" (prin comparaţie cu Şoimii Patriei, la 
care mă refer mai jos). 

69. Deşi ereditatea este principalul factor al etichetei „neam bun”, aceasta implică 
şi alte elemente: onoarea, conduita morală, hărnicia, înţelepciunea, prudenţa şi bu- 
nul-simţ (vezi Kligman 1988: 31-35). 

70. Biserica unită, sau greco-catolică, a pătruns în Transilvania la 1700, în tim- 
pul Imperiului Austro-Ungar. Unele voci susțin că a fost un gest deliberat din partea 
ungurilor, pentru a destabiliza Transilvania. în perioada comunistă, Biserica unită 
a fost scoasă în afara legii. Ea reprezenta confesiunea unui amplu segment al popu- 
laţiei, mai ales în Transilvania. Era biserica căreia îi aparţineau unii conducători 
ai Partidului Naţional-Ţărănesc, de exemplu luliu Maniu. 

71. Comportamentul sexual adecvat a fost propovăduit prin glorificarea vir- 
tuților mariajului şi familiei cu mulţi copii. Homosexualitatea, deviantă pentru că 
ar fi sfidat legile naturale ale reproducerii, era pedepsită de lege, potrivit articolu- 
lui 200 din Codul Penal. 

72. Vezi Toranska 1987. în alte părţi ale Europei Centrale, sfera privată a devenit 
cadrul de redeşteptare a societăţii civile, deşi nu în scopul transformării relaţiilor 
dintre sexe în interiorul ei. Vezi, de exemplu, Einhorn 1993: 58-68. 

73. Am tradus „om" (care denotă categoria cuprinzătoare denumită în engleză 
man) prin cuvîntul person, respectînd intenţiile ideologice de omogenizare. 

74. Ceauşescu 1972a: 74-75. 

75. Relaţiile „frăţeşti”" au avut întotdeauna o conotaţie dublă. Pe lîngă sensul 
politic ritualizat, exista şi unul tradiţional: „Prietenii ţi-i alegi; rudele ţi le dă 


Dumnezeu." De exemplu, România avea relaţii frăţeşti cu Uniunea Sovietică şi 
„relaţii de prietenie" cu Franţa. 

76. Decretul 153 al Consiliului de Stat, din 24 martie 1970, publicat în Buletinul 
oficial, nr. 33, 13 aprilie 1970. Vezi şi „Codul etic al Partidului Comunist". Pentru 
prezentarea parazitismului în cadrul naţional-socialismului, în special în legătură 
cu nazismul, vezi Bock 1989: 271-296. 

77. Spre exemplu, cînd cineva depunea cerere de emigrare, era de obicei dat 
afară de la locul de muncă. Un membru al aparatului de Securitate făcea apoi o 
vizită pentru a stabili cu ce se ocupa persoana respectivă şi stabilea că e şomeră. 
în urma unei asemenea discuţii, persoana putea fi închisă timp de una pînă la şase 
luni, pentru parazitism, în conformitate cu articolul 1 din Decretul 153/1970. 

Decretul 153/1970 a fost invocat în procesul ce a urmat violenţelor interetnice 
din martie 1990 de la Tîrgu-Mureş şi a fost folosit discriminatoriu, în special împotri- 
va romilor (vezi Helsinki Watch 1991: 15-24). 

78. Prăbuşirea regimurilor comuniste în întregul spaţiu sovietic a fost marcată 
în mod spectaculos de revendicarea de către „popor" a spaţiilor publice. în întrea- 
ga lume au fost prezentate în repetate rînduri imagini ale masivelor monumente 
comuniste care erau datejos — de multe ori cu dificultate. Vezi, de exemplu, Kligman 
1990: 393-438. 


NOTE 2091 


79. J. Thompson remarcă în explicaţia la lucrarea lui Claude Lefort (1986: 24) 
că statul (înţeles ca „Poporul-Unu") „formează un corp social ţinut laolaltă şi susţi- 
nut de Puterea personificată, o putere care în acelaşi timp cuprinde şi reprezintă 
întregul". în România lui Ceauşescu, omogenizarea reprezenta realizarea acestui 
„întreg". [Vezi nota 1.] 

Armata a slujit ca mediu important de disciplinare a tinerilor pentru a deveni 
oameni noi, socialişti. Rolul socialmente productiv al acestor forţe a crescut pe 
măsură ce, în anumite domenii, producţia a devenit din ce în ce mai dependentă 
de militarizare: militarii trebuiau să strîngă recolta, dar şi să lucreze la construcția 
Casei Poporului şi a Bulevardului Victoria Socialismului. 

80. La sfîrşitul anilor '80, planul general devenise cunoscut în afara României 
ca planul de distrugere a satelor, deşi distrugerea reală cea mai semnificativă s-a 
produs chiar în capitală. Vezi, de exemplu, Giurescu 1989. 

81. Alimentaţia ştiinţifică este prezentată în capitolul 5. 

82. Recomand călduros prezentarea succintă făcută de ]. Gross „stilului totali- 
tar al limbajului” ca tehnică de control social. Referitor la una dintre exprimările 
lui Stalin, „complet desprinsă de dovezile realităţii înconjurătoare", Gross observă 
că „în conformitate cu regulile utilizării limbajului totalitar, Stalin deţinea drep- 
turile de autor pentru definirea realităţii” (vezi J. Gross 1988: 236-230). 

83. Vezi Lefort 1986: 299. 

84. Faptul că Ceauşescu a apărat națiunea era un motiv de mîndrie la sfîrşitul 
anilor '60 şi începutul anilor '70. Proclamînd dreptul naţiunilor la autodeterminare, 
el s-a situat pe o poziţie contrară sovieticilor, deşi a rămas neclintit în angajamentul 
față de cauza comunismului. Comunismul lui era de tip Stalinist, dar naţionalis- 
mul său (şi el Stalinist) urmărea să corecteze făurirea unui comunism neromânesc 
în România. Observaţia se referă la numărul mare de evrei şi unguri care ocupau 
funcţii de conducere la sfîrşitul anilor '40 şi '50. Faptul că imediat după executarea 


lui Ceauşescu originea lui „română" a fost pusă la îndoială nu este surprinzător: 
a accepta rădăcinile lui indigene, ca să spunem aşa, înseamnă a accepta 
recunoaşterea complicităţii cu regimul lui. 

85. Vezi Sampson 1987. în anii '80, s-a dovedit că din multe puncte de vedere 
era mai uşor să trăieşti la țară decît în zonele urbane „moderne". De obicei sătenii 
erau liberi să meargă în păduri. în pofida naţionalizării pădurilor, furtul de lemne 
era un fenomen răspîndit. Locuitorii de la ţară se puteau încălzi şi puteau încălzi 
apă pe sobele lor cu lemne. Ca răspuns la unele edicte guvernamentale similare, 
în iernile următoare orăşenii au improvizat surse alternative de căldură, instalîn- 
du-şi sobe de teracotă cu lemne, ventilate adesea prin fereastră. Dar utilizarea 
mijloacelor alternative de încălzire era plină de riscuri: unii, folosind sobe cu gaze 
pentru a se încălzi, uitau să închidă robinetul cînd alimentarea, controlată din cen- 
trală, se întrerupea. Presiunea reziduală a gazelor era prea mică pentru a menţine 
căldura, dar suficientă pentru a produce moartea prin asfixiere. 

86. Literatura referitoare la stat şi societatea civilă şi la relaţia acestora cu sfera 


publică formează subiectul unei intense dezbateri. Trecerea ei în revistă nu intră 


_ 


nsă în preocupările acestui capitol. .... j. 


87. Vezi Lefort 1986: 285-286. .. - 

"88. Nu este clar în ce măsură a contribuit acest lucru la absenţa literaturii samiz- 
dat în România. Dar înregistrarea caracteristicilor maşinilor de scris nu a facilitat 
dezvoltarea ei. 

89. La mijlocul anilor '80, oamenii trebuiau să solicite aprobare pentru a se 
întîlni cu un străin, înainte ca întîlnirea să aibă loc, spre deosebire de obiceiurile 
din anii 170, cînd se cerea prezentarea unor rapoarte scrise după desfăşurarea, pro- 
gramată sau întîmplătoare, a întîlnirii. 

90. Aceste relaţii restructurate cunoşteau uneori întorsături ciudate. în satul în 
care am locuit eu, rudele stabilite în oraşul din apropiere trimiteau adesea famili- 
ilor de la ţară roşii cumpărate din piaţă, deoarece vremea neprielnică distrusese 
producţia de legume pe lotul familiei. Pentru analize în această direcţie, vezi Kideckel 
1993; Kligman 1988; Verdery 1983. 

91. Aşa cum s-a văzut în cazul legislaţiei de interzicere a avortului, represiunea 
şi concesia mergeau adesea mînă în mînă. în ultimul discurs rostit de la balcon, 
pe 21 decembrie 1989, Ceauşescu a încercat să folosească tactica de a face con- 
cesii populaţiei nemulțumite; gesturile simbolice îşi pierduseră însă eficienţa. 
Promisiunile de creştere a pensiilor şi a alocaţiilor familiale au fost înţelese drept 
ceea ce erau: prea mici, venite prea tîrziu. 

92. Aceste privilegii variau, de la accesul la magazine, hoteluri şi spitale spe- 
ciale, pînă la salarii mari. Mulţi considerau că Biserica ortodoxă se însoţise cu par- 
tidul comunist. Rabinul-şefa urmat la rîndul său linia partidului, în schimbul anumitor 
privilegii acordate populaţiei evreieşti, puţin numeroase. 

93. Acest lucru era valabil pentru aproape toate domeniile de achiziţii. De exem- 
plu, devenise o obişnuinţă să intri într-un restaurant cu mese neocupate şi să ţi se 
spună că nu erau mese libere — pînă cînd se eliberau, ca prin minune, cu bani sau 
cu ţigări. Şi de această dată, literatura referitoare la economia secundară este prea 
bogată pentru a putea fi citată. Vezi şi Feher er al. 1983. 

94. Vezi Sampson 1984a. 

95. Autofinanțarea şi acordul global erau strategii economice prin care munci- 
torii erau învestiţi cu răspunderea propriilor succese. Aceste strategii reprezentau 
forme distorsionate ale acţiunii sociale individuale promovate de regim. 

96. în legătură cu sociologia statului la coadă, vezi Câmpeanu 1994. Câmpeanu 
remarcă totodată că spiritul de competiţie, inerent acestei activităţi, contribuie la 
distrugerea solidarităţii sociale, aşa cum am menţionat mai sus. 

97. Statul a încercat să stabilească ce aveau dreptul să ingereze cetăţenii lui, 
deşi sistemul raţiilor nu garanta furnizarea cantităţii adecvate de produse. Oamenii 
puteau merge să-şi achiziţioneze rațiile alocate oricînd doreau, în loc să piardă tim- 
pul la cozi. Dacă un anumit articol se găsea sau nu este o altă problemă. Cînd am 
revenit în satul în care am făcut cercetări amănunțite, am stabilit cu autorităţile 
locale propriile mele „drepturi" la raţie. 

Raţiile variau în diferite părţi ale ţării, capitala fiind cel mai puţin afectată. 
Potrivit declaraţiilor unei persoane care mi-a furnizat informaţii, la Cluj alocaţia 
lunară individuală cuprindea: | kilogram de zahăr, | kilogram de făină, | kilogram 
de mălai, aproximativ 150 g de unt, zece ouă, 750 de mililitri de ulei comestibil, 
zece-doisprezece litri de benzină. în Bucureşti însă, fiecare persoană avea drep- 
tul la 1,5 kilograme de zahăr, 1 litru de ulei comestibil şi 40 de litri de benzină. 


Restul produselor nu erau raţionalizate per se. Repet, disponibilitatea acestora era 

o problemă diferită. Distribuţia era, în cel mai bun caz, arbitrară. Ca şi locuitorii 
de la ţară, bucureştenii aflau din om în om ce se vindea şi unde erau cozile la ca- 
re merita să se aşeze. Deşi raționalizarea se aplica numai la ulei şi zahăr, fiecare 
persoană putea cumpăra o dată doar cantităţi limitate din celelalte produse. De 
exemplu, un om care stătea la coadă avea voie să cumpere un singur pachet de 
unt, 1 kilogram de carne etc. Copiii deveniseră gajuri importante în arta de a sta 
la coadă. „Familiile cu mulţi copii şi puţini bani îşi împrumutau copiii familiilor 
mai bogate, dar cu puţini copii", mi-a explicat un prieten. (Vezi Wedel 1986 pen- 
tru descrierea organizării profesioniste, subterane a cozilor, care apăruse în Polonia.) 

In legătură cu cozile circulau nenumărate bancuri. Umorul lor negru era foarte 
variat; iată unul dintre ele: 

„La o coadă lungă la carne, un cetăţean nervos zice către vecinul său: 

— Ţineţi-mi şi mie rînd! Mă duc să-l omor pe Ceauşescu! 

După o vreme se întoarce. Cum îl vede, vecinul îl întreabă: 

— Ei, cum a fost? L-ai omorît? 

— încă nu. Da' mi-am lăsat şi acolo rînd." (Itu 1992: 20) 

în mediul rural situaţia era şi mai grea: primirea raţiei depindea de realizarea 
cotelor individuale. 

98. Faptul că cuvîntul „vînzător" înseamnă şi „trădător" este o coincidenţă care 
intrigă. Ironia a făcut ca „vînzători" să fie persoanele din funcţiile-cheie, ale căror 
activităţi au ţinut sistemul în funcţiune, dar care în acelaşi timp au contribuit la 
destrămarea lui. într-adevăr, ei „şi-au epuizat” ţara. 

99. Cazul scriitorului disident Paul Goma, care a fost silit să plece în exil în 
1977, i-a disciplinat probabil pe alţi intelectuali cu aspirații similare. în compara- 
ție cu alți intelectuali est-europeni, românii au rămas, în general şi în cel mai bun 
caz, pasivi. Vezi Verdery 199la; Tismăneanu 1992. 

100. Ideea pare pertinentă pentru a înţelege modul greşit în care Mihail Gorbaciov 
a perceput dinamica socială pusă în funcţiune de glasnost şi perestroika în Uniunea 
Sovietică. Gorbaciov, liderul paternalist binevoitor, pare să fi fost uimit de „lipsa 
de gratitudine" cu care a fost tratat, deşi a liberalizat modul în care statul îşi trata 


cetăţenii — lucru care s-a manifestat la început prin conflicte interetnice. 


1e<_ pn 


îs LEGIFERAREA REPRODUCERII ÎN SOCIALISM 


1. Traducere din franceză după republicarea originalului românesc în Zlătescu 
şi Copil 1984: 10: „Decizia Comitetului Politic Executiv al Comitetului Central al 
P.C.R. referitoare la creşterea responsabilităţii organelor şi organizaţiilor de par- 
tid, organelor de stat şi personalului medico-sanitar în realizarea politicii 
demografice şi pentru asigurarea creşterii corespunzătoare a populaţiei." 

2. Expresia citată a fost preluată iniţial din Mitchell 1974: 231. Moellera citat-o 
în 1993+ 2, 

3. Legile erau elaborate atît de Consiliul de Stat, cît şi de Marea Adunare 
Naţională, organele legislative ale Republicii Socialiste România. Aceste legi erau 
semnate de preşedintele Adunării şi, de obicei, de preşedintele ţării. Decretele erau 


emise de ramura executivă a guvernului şi erau semnate de primul-ministru. Primele 

treceau printr-un proces mai îndelungat. Avantajul decretelor consta în eficiența 

lor imediată. Ulterior, ministerele însărcinate cu supravegherea respectării legilor 
şi decretelor se ocupau de elaborarea instrucţiunilor de aplicare a acestora. Pe tot 
parcursul studiului de faţă legile şi decretele sînt tratate ca fiind interschimbabile, 
în măsura în care efectul lor asupra societăţii a fost echivalent. Cititorul va remar- 
ca, de asemenea, că data semnării unei legi nu corespundea întotdeauna cu data 
anunţării ei prin publicare în Buletinul oficial. Data publicării oficiale este cea care 
avea efect asupra populaţiei, din punct de vedere legal. 

Consiliul de Stat era un organ legislativ care emitea legi şi decrete; el răspun- 
dea, de asemenea, de programarea lucrărilor Marii Adunări Naţionale şi de orga- 
nizarea lor. Consiliul de Miniştri era un organ legislativ care emitea hotărîri şi era 
în mare parte răspunzător de formularea şi aplicarea politicii. Vezi Fischer 1989; 
Shafir 1985: 94-104; Graham 1982: 65-67. 

4. Principiile de bază se regăsesc în Constituţia Republicii Populare Române, 
elaborată şi aprobată în 1948 şi modificată ulterior în 1952. 

5. Codul Familiei a fost adoptat potrivit Legii 4/1953 şi publicat în Buletinul 
oficial nr. |, din 4 ianuarie 1954. 

6. Decretul 456/1955 (publicat în Buletinul oficial al Marii Adunări Naţionale 
a RPR, nr. 3, | noiembrie 1955) modifica textul din 1948 (al art. 456 al Codului 
Penal), stipulînd că întreruperea din raţiuni medicale a cursului sarcinii este legală 
dacă sarcina reprezintă un pericol pentru viaţa femeii sau dacă unul dintre părinţi 
suferă de o boală ereditară gravă. 

7. Vezi Decretul 571, publicat la 5 noiembrie 1956. 

8. Vezi în special Trebici 1974: 564-573; citat, 565. 

9. îi mulţumesc lui Katherine Verdery pentru această observaţie. Contracepţia 
a asigurat opţiuni independente pentru stabilirea relaţiei personale cu partidul-stat. 
Vezi şi Zielinska 1993: 55-56. 

10. Vezi Zlătescu şi Copil 1984 pentru o privire de ansamblu asupra acestei 
relaţii. Vezi, de asemenea, Nydon 1984. 

11. Vezi Trebici şi Ghinoiu 1986: 43. Teoria clasică a tranziţiei demografice a 
făcut subiectul unor critici intense. Cele trei etape prezumtive ale tranziţiei au fost 
puse sub semnul întrebării pe temeiul unei generalizări exagerate. Unii critici au 
întreprins analize corelate cu nivelurile socioeconomice, luînd în considerare, de 
pildă, diferenţierea pe clase a proceselor de tranziţie. Vezi, de exemplu, Greenhalgh 
1990; Kertzer şi Hogan 1989; Schneider şi Schneider 1996; Watkins 1986. 

12. Trebici şi Ghinoiu 1990: 78. 

13. îi mulţumesc lui Jean-Claude Chesnais pentru precizarea ratei a fertilităţii 
totale înregistrată în perioada 1946-1989. 

14. Jerzy Berent a remarcatcă numărul de naşteri înregistrate în 1966 a reprezen- 
tat numai 60% din cel al anului 1955. Vezi Berent 1970: 35. 

15. Chesnais 1992: 584. Trebuie luată în consideraţie incertitudinea datelor 
istorice, deşi este justificat să presupunem că mortalitatea s-a menţinut la cote ridi- 
cate în perioadele de început. 

16. Ratele mortalităţii infantile nu sînt la fel de direct legate de gradele de 
urbanizare şi de educaţie oficială aşa cum sînt cele ale fertilităţii. Primele pot fi 


exemplu, cele ale UNICEF, ale Naţiunilor Unite şi ale altor organizaţii internaţionale. 

17. Vezi Kligman 1988: 65-66. Vrînd să confere examenelor ginecologice un 
conţinut medical în conformitate cu standardele ştiinţifice, statul socialist a interzis 
activitatea moaşelor fără diplomă. Acesta a fost încă un atac la adresa obiceiurilor 
vieţii de la ţară. 

18. Noii imigranţi la oraşe erau folosiţi în general pentru munci necalificate 
(de exemplu în construcţii, munci grele etc.). 

19. Istoria orală şi scrierile literare sînt surse valoroase din care putem desprinde 
informaţii referitoare la aceste metode; date statistice exacte sau studii sistemati- 
ce nu există. 

20. Vezi Istrati 1969: 85. [Pentru ediţia românească, vezi Panait Istrati, Viața 
lui Adrian  Zografi (Casa  Thuringer), Editura Minerva, Bucureşti, 1983, p. 65 — 
n.1.] Aceste observaţii se referă la evenimente petrecute într-un oraş românesc de 
provincie, în anii 1930. 

21. Vezi Anuarul statistic al României, 1990: 210; Zlătescu 1984: 41. Pros- 
peritatea de la sfîrşitul anilor '30 este de multe ori numită micul „miracol” eco- 
nomic românesc. Vezi Enciclopedia României, voi. 4, 1943: 941-972. 

22. Relaţia între clasa socială şi accesul la avort se susține din punct de vedere 
comparativ şi istoric, exceptînd perioada cînd avortul a fost liberalizat şi era acce- 
sibil tuturor, la un preţ scăzut. 

23. Liberalizarea şi incriminarea avortului în România (ca şi în alte ţări ale 
blocului sovietic) a urmat tipare similare celor din URSS. în URSS avortul fusese 
liberalizat în anii '20; în România a fost liberalizat în 1957. în URSS avortul a 
fost interzis în 1936; în România a fost interzis în 1948 şi 1966. De-a lungul tim- 
pului, poziţiile ideologice s-au schimbat, pentru a răspunde necesităţilor politico- 
economice. 

Despre promovarea comparativă a unor legi similare, inspirate de Moscova, 
vezi Zielinska 1993: 52, nota 14. 

24. între 1949 şi 1957, declinul ratei natalității a fost de aproximativ 5 la mia 
de femei, scăzînd de la 27,6 % la 22,9 %. Declinul fertilităţii a fost mai impre- 
sionant: de la 3,34 copii per femeie în 1949, la 2,73 copii per femeie în 1957. (îi 
mulţumesc lui Jean-Claude Chesnais pentru aceste cifre.) 

25. în anii '50 Palatul Justiţiei a fost redenumit înalta Curte de Justiţie. „Palat” 
era o denumire nepotrivită pentru o instituţie a unui stat întemeiat pe dictatura pro- 
letariatului. 

26. Denumirea „Avortorium" a fost importată din URSS anume pentru această 
secţie de ginecologie a spitalului. în 1955 avortul a fost din nou liberalizat în Uniunea 
Sovietică. Locurile unde se efectuau întreruperile de sarcină se numeau 
„Abortariums" şi erau poreclite „maşini de tocat carne". Nu mai puţin de trei sute 
de femei au efectuat întreruperi de sarcină zilnic, desfăşurîndu-se simultan între 
două şi şase avorturi. Vezi Heinen şi Matuchniak-Krasuska 1992: 71. Smaranda 
Mezei a contribuit cu aceste memorii de jurist. 

27. Vezi Decretul 463 publicat în Buletinul oficial, 26/30 septembrie 1957. 

28. Vezi Teitelbaum şi Winter 1985: 101. 

29. Lipsa comentariilor în legătură cu această revizuire este semnalată în Zlătescu 
1987: 238, 

30. Vezi Zielinska 1993: 50, 53; Berelson 1979. Referitor la legi anterioare de 


interzicere a avortului în Uniunea Sovietică, vezi, de exemplu, Goldman 1993. 

31. Jean-Claude Chesnais sugerează că legalizarea avortului în URSS ar fi putut 
constitui o strategie menită să afecteze ceea ce devenise un dezechilibru demogra- 
fic. Anii 1933-1945 au fost marcați de distrugerea chiaburimii, epurări, foamete 
şi deportări; după război şi reinstaurarea păcii, s-a manifestat o creştere spectacu- 
loasă a numărului de copii, ceea ce a creat sovietelor probleme legate de asigu- 
rarea facilităţilor de îngrijire a copiilor, a locuinţelor, educaţiei şi alocaţiilor bugetare. 
Este posibil ca liberalizarea avorturilor în 1955 să fi servit intereselor „corective" 
ale demografiei politice interne. (Comunicare personală.) 

32. Represiunea generală de la sfîrşitul anilor '40 a fost redirecţionată la sfîrşitul 
anilor '50, în special împotriva intelectualilor şi ţăranilor. (Trecerea la etapa finală 
a colectivizării a fost ordonată în 1958.) Propaganda a fost intensificată şi marcată 
de identificarea ca ţapi ispăşitori a unor persoane acuzate că s-ar fi făcut vinovate 
de nerealizarea cotelor şi alte infracţiuni. Au urmat deportările în Bărăgan. Vezi 
Cartea albă a Securităţii 1996, voi. 2: 21; voi. 3: 12, 38, 587. 

33. Descreşterea numărului de urmaşi nu a afectat popularitatea căsătoriei. In 
general, cuplurile se căsătoreau la o vîrsta tînără. 

34. Aceste etape sînt aproximative. De exemplu, legea avortului a fost revizuită 
în 1985, deşi politica în domeniu începuse să se schimbe încă din 1984. 

35. Divorțul agrava la rîndul lui problemele de infrastructură, de exemplu cea 
generată de lipsa de locuinţe. Erau obişnuite cazurile de persoane divorţate obli- 
gate să trăiască în continuare împreună, din cauza lipsei de alternativă. 

36. Vezi Decretul 680, publicat în Buletinul oficial, nr. 106, 7 octombrie 1969; 
Decretul 312, în Buletinul oficial, nr. 96, 31 august 1977. Vezi Zlătescu 1982: 
245-248. 

37. Vezi loan 1988: 251. Divorțul este subiectul din pp. 244-314. 

38. Vezi art. 37, par. 2 din Codul Familiei şi Decretul 779 din 8 octombrie 1966. 

39. Ceauşescu 1972b. Aceasta a fost cuvîntarea adresată studenţilor, cei care 
urmau să întemeieze nu peste multă vreme familii. 

40. Vezi loan 1988: 259-260, pentru o enumerare mai completă. Faptul că actele 
de violență au fost abia recent incluse printre preocupările legate de respectarea 
drepturilor omului poate fi mai bine înţeles dacă avem în vedere aceste practici. 
De asemenea, faptul că împăcarea după o tentativă de omor era considerată o posi- 
bilitate realizabilă spune enorm despre atitudinea statului faţă de manifestarea vio- 
lenţei în relaţiile cotidiene. Referitor la violenţa conjugală, vezi, de exemplu, raportul 
„Lifting the Last Curtain: A Report on Domestic Violence in Romania”, elaborat 
de asociaţia Minnesota Advocates for Human Rights, februarie 1995. 

41. Aceste sume au variat de-a lungul timpului, la fel ca şi salariile. Totuşi, în 
1979, salariul mediu era de 1 289 de lei pe lună, sumă care poate fi comparată cu 
taxa introducerii acţiunii de divorț. 

42. Ar fi interesant de ştiut cine au fost cei 48. După cum întreba un coleg, cu 
oarecare cinism: „Membrii nomenclaturii, poate?" 

43. Vezi Zlătescu 1982: 248. 

44. Vezi, de exemplu, Mihăilescu 1987: 520-528. 

45. Vezi Anuarul statistic al României, 1990: 67. 

46. Petchesky a evidenţiat la rîndul ei această idee în legătură cu liberalizarea 
avortului în Statele Unite: „Modificările politicii statului cu privire la avort sau 


fertilitate au fost de obicei mai curînd un răspuns la schimbările condiţiilor eco- 

nomice şi sociale ce structurează munca femeilor, tiparele maritale şi acţiunile de 
control al naşterilor decît un factor determinant al acestora [...] «Cauza» creşterii 
ratei avorturilor a fost nu decizia din 1973 a Curţii Supreme, ci o adaptare la schim- 
bările sociale care au început cu mult înainte de decizia Roe v. Wade” (Petchesky 
1990: 102, 103). 

47. Gheţău 1991. 

48. Pragurile de înlocuire sînt calculate în funcţie de reproducerea feminină şi 
mortalitatea dinaintea vîrstei fertile; indiferent de categoria de virsta în care se 
încadrează, teoretic fiecare femeie se înlocuieşte pe sine cu o alta, care ajunge la 
perioada anilor fertili. Aceste cifre mi-au fost furnizate de Jean-Claude Chesnais. 

49. Berelson 1979: 212. Berelson remarcă, de asemenea, impactul Decretului 
770 despre care se apreciază că ar fi adus o creştere de 39 % a numărului de naş- 
teri față de ceea ce s-ar fi întîmplat dacă „rata natalității ar fi fost egală cu media 
est-europeană". Din această perspectivă, politica a fost eficientă (vezi pp. 214,217). 

50. Trebuie subliniat încă o dată că Ceauşescu a beneficiat de ocazia de a afir- 
ma public relaţia dintre populaţie şi naţiune pe care i-a oferit-o din plin invadarea 
Cehoslovaciei în 1968 de către ţările membre ale Pactului de la Varşovia, acţiune 
pe care a denunţat-o vehement. Cu alte cuvinte, proiectul lui naţionalist, chiar dacă 
se afla într-un stadiu incipient, fusese deja conceput. Dej însuşi se îndreptase ezi- 
tant în această direcţie. (Katherine Verdery a remarcat că Dej a naționalizat mijloacele 
de producţie; Ceauşescu, mijloacele de reproducere.) Invazia a oferit un moment 
prielnic de a dezvălui acest proiect. Silviu Brucan rezumă numeroasele motive care 
au îndemnat conducerea României, încă din 1956, să găsească mijloace de a articu- 
la „treptat o poziţie mai independentă a României pe arena internaţională, care să 
arate, în special poporului român, că noi acordăm prioritate intereselor noastre 
naţionale şi nu, ca pînă acum, celor sovietice”. Ceauşescu era la vremea aceea 
membru al Biroului Politic al Partidului Muncitoresc Român şi era implicat în strate- 
gia „destalinizării" (vezi Brucan 1992: 73). 

51. Citat în Wright 1975: 254. N-am putut verifica sursa originală specificată 
de Wright, care atribuie citatul Pravdei. Interzicerea avortului în România, în 1966, 
a fost anunţată de Pravda fără comentarii (nr. 282, 9 octombrie 1966, p. 5). 

52. Vezi Ministerul Sănătăţii şi Prevederilor Sociale, „Instrucţiuni”, nr. 819, 
19 octombrie 1966, la Decretul 770/1966 pentru controlul dezvoltării sarcinii. 

53. Instrucţiunile îmbracă această formă de control într-o formă mai elegantă. 
Ele prevedeau ca fişa să fie înapoiată medicului care îngrijea femeia, pentru ca 
sarcina ei să poată fi instituționalizată; urmărirea dezvoltării normale a sarcinii deve- 
nea responsabilitatea instituţională a unităţii medicale de care aparţinea femeia. 
Personalul medical respectiv urma să fie tras la răspundere pentru orice „nereuşită”. 

54. Sonda este un instrument medical introdus în uter pentru a-l face să se 
dilate. Instrumentele medicale sînt utilizate de medici, dar un tub de tip cateter 
poate fi improvizat spre a fi utilizat de nespecialişti. Vezi capitolul 6 pentru mai 
multe detalii privind tipurile de obiecte utilizate de femei ca să-şi inducă un avort. 

55. Vezi Dorobanţu 1985: 8-9. Trebuie remarcat că, în majoritatea cazurilor, 
sursele din care s-au obţinut „dovezile” statistice nu sînt prezentate, deoarece nu 
erau disponibile spre a fi consultate public; ele erau destinate numai „uzului intern”. 


Se poate presupune de multe ori că statisticile se bazau pe datele obţinute de la 

Centrul de Calcul şi Statistică Sanitară, deşi sursele exacte sînt practic imposibil de 
stabilit. Complicaţiile legate de întreruperea sarcinii sînt prezentate în capitolul 7. 
56. Vezi, de exemplu, articolul 186, par. 1, articolul 188 şi articolul 483. 

57. Pedepsele erau specificate în decrete asociate. Vezi, de exemplu, Decretul 
218 al Consiliului de Stat, „Anumite măsuri tranzitorii privind sancţionarea şi 
reeducarea prin muncă a persoanelor care au comis acte prevăzute de Codul Penal, 
12 iulie 1977", publicat în Buletinul oficial, nr. 71, 17 iulie 1977. 

58 Ceauşescu 1973a: 12-13. 

59. Ibid.: 9. 

60. Vezi „Decizii ale Plenarei Comitetului Central al Partidului Comunist Român, 
18-19 iunie 1973, cu privire la creşterea rolului femeii", 1973, p. 27 (sublinierea 
mea). Relaţia între un discurs public şi o decizie de partid era sacrosanctă. Cum 
se proclama, aşa se făcea. 

61. Deceniul Naţiunilor Unite pentru Femei s-a desfăşurat între 1976-1985; 
Anul Internaţional al Femeii a fost 1975. Vezi Pietila şi Vickers 1994: 74-83. 

62. Vezi „Instrucţiuni”, nr. 27, 17 ianuarie 1974, publicate în Buletinul 
Ministerului Sănătăţii, suplimentul 2. 

63. Vezi Secţiunea IV, art. 2. 

64. Această generalizare nu este valabilă însă pentru populaţiile musulmane. 
(li mulțumesc lui Murray Feshbach pentru lectura atentă a acestui capitol şi pen- 
tru această observaţie.) 

65. Incidenţa sindromului Down era remarcabil mai mare la copiii ale căror 
mame depăşiseră la naştere vîrstă de 38 de ani. Dr Teodoru George de la Spitalul 
Polizu a furnizat această informaţie Smarandei Mezei, fâcînd trimitere la literatu- 
ra americană. în general, în România nu există posibilitatea unei diagnosticări pre- 
natale. 

66. Vezi, „Instrucţiuni”, 1974, Secţiunea V, art. 29. 

67. Ibid.: art. 24, par. 2. 

68. Jbid.: art. 25, par. 3. 

69. Vezi Legea 18/1968, art. 35, care autoriza statul să verifice sursa propri- 
etăţii unui individ sau a unei familii. Publicarea acestei legi a însemnat 
recunoaşterea implicită a funcţionării unei economii secundare şi a fost o încer- 
care de limitare a anvergurii unor asemenea activităţi. 

70. La 1 iulie 1974 populaţia României era de 21 028 841 locuitori, conform 
Anuarului statistic al Republicii Socialiste România, 1975. Cifrele de plan prevedeau 
ca populaţia să ajungă la 25 de milioane în 1990. (în 1990 populaţia a fost de 
23 206 720 locuitori.) Faptul a fost subliniat la Congresul partidului, desfăşurat în 
noiembrie. Vezi „Directivele Congresului al XI-lea al Partidului Comunist Român 
cu privire la planul cincinal 1976-1980 şi liniile directoare ale dezvoltării eco- 
nomico-sociale a României pentru perioada 1981-1990", 1975. 

71. Deplina egalitate a indivizilor în faţa legii, aşa cum era postulată de Constituţie 
şi invocată în mod repetat în discursul oficial, a fost adaptată la realităţile vieţii 
de zi cu zi. Următoarea anecdotă, care circula prin anii '80, ilustrează faptul că, 
pentru români, aceste legi reprezentau instrumente ale dominaţiei: „Legea este o 
barieră peste care sar leii, pe sub care trec căţeii şi în faţa căreia se poticnesc boii." 
Cu alte cuvinte, legea era privită ca un obstacol peste care săreau cei puternici şi 


pe care îl ocoleau cei abili; neputincioşii rămîneau, pur şi simplu, blocaţi. 

72. Hotărîrea Ministerului Sănătăţii, nr. 473/1983, stipula necesitatea efectuării 
unei analize histopatologice care să stabilească diagnosticul de avort incomplet. 
în acest fel, un grup de specialişti în medicină controla diagnosticele puse de alţi 
specialişti. 

73. Vezi Zlătescu 1982: 241. în 1986 o hotăriîre a Ministerului Sănătăţii a interzis 
steriletele şi sterilizarea chirurgicală a femeilor. Vezi Ordinul 300/18 publicat în 
Buletinul Ministerului Sănătăţii (pentru uz intern), 1987, p. 61. 

74. Un banc referitor la motivele lipsei de pe piaţă a prezervativelor exprimă 
perversitatea demografiei politice promovate de Ceauşescu: Cu ce se ocupă în tim- 
pul liber? [Cei ce urmează erau înalți demnitari din Partidul Comunist Român]: 
Maurer? Vînează. Chivu Stoica? Bea. Ceauşescu? Cu o sulă de cizmărie dă găuri 
la prezervative. (Vreau să-i mulţumesc lui Mihai Nicolae pentru acest banc, ca şi 
pentru celelalte; vezi Nicolae 1992: 52.) 

75. Toate acestea fac parte din repertoriul popular de „leacuri băbeşti”. Pe lîngă 
panoplia de practici reactualizate sau modificate, se foloseau de asemenea sub- 
stanţe precum iodul combinat cu săpun şi alte elemente conținînd hormoni estro- 
geni, care se injectau direct în uter. Pentru o listă mai detaliată de băuturi, injecții 
şi metode fizice, vezi, de exemplu, Ciortoloman 1966: 1. 

76. Este suficient să ilustrăm aici tendinţele generale ale comportamentului 
demografic. Dar datele, diferite în funcţie de categoriile sociale sau tiparele rezi- 
denţiale (urban, rural), vor contura o imagine mai nuanţată. Căsătoria la vîrste tinere 
a rămas o tendinţă relativ constantă pe tot parcursul perioadei Ceauşescu, vîrsta 
medie de căsătorie fiind de aproximativ 25 de ani pentru bărbaţi şi 22 pentru femei. 
Vezi, de exemplu, Mureşan, 1996: 823, tabelul 7, alcătuit cu date de la INED, Paris; 
Comisia Naţională de Statistică, Bucureşti; şi Consiliul Europei. Vezi, de aseme- 
nea, Trebici şi Ghinoiu 1986: 110-111. Ei au calculat că al doilea copil era năs- 
cut înainte ca femeia să fi împlinit 25,5 ani (p. 111). în Statele Unite, vîrsta de 44 
de ani este considerată maximă pentru grupele de vîrste. 

77. Rata brută a natalității a fost de 14,3 la mia de locuitori în 1966 şi în 1983. 
Rata totală a fertilităţii a fost de 1,9 copii per femeie în 1966 şi 2,06 în 19863. 

78. Acest fel de rezistență s-a manifestat cu mari costuri pentru femei, în spe- 
cial, şi pentru viaţa de familie, în general. Sexualitatea ajunsese impregnată de 
frică, nelinişte şi disperare. în vara anului 1981, un cuplu de muncitori din nordul 
extrem al ţării mi-a cerut confidenţial o întrevedere. Erau la capătul puterilor, deja 
epuizați financiar. Aveau doi copii, un apartament mic. Soţia era disperată: „Dacă 
îmi resping sexual soțul, din cauză că nu ne putem permite încă un copil, el va 
merge la alta şi eu lucrul ăsta nu pot să-l îndur. Şi apoi nu e drept să-i refuz o viaţă 
sexuală. N-aţi putea să ne ajutaţi [să obţinem anticoncepţionale]?"* Din păcate, 
acesta nu era un caz izolat. 

79. Vezi Ştefănescu 1991: 85. 

80. Vezi, de exemplu, raportul intern „Studiul asupra cauzelor care influenţează 
fertilitatea populaţiei feminine", elaborat de Ministerul Sănătăţii, Bucureşti, 1987. 


Numărul de naşteri vii era corelat cu factori precum numărul anilor de căsătorie, 


* Fragmentul a fost tradus după varianta engleză, întrucît originalul românesc nu mai 
este disponibil. (N.7,) 

venitul, nivelurile profesionale şi educaţionale. Cum era de aşteptat, studiile efec- 
tuate cu regularitate au indicat o relaţie invers proporţională între anii de educaţie 
şi numărul de copii. Vezi, de asemenea, Mureşan er al. 191]. Datele adunate în 
1974-1975 au fost comparate cu cele din 1967-1968, pentru femei de vîrste cuprinse 
între 15 şi 49 de ani, aflate la prima căsătorie. Printre chestiunile analizate s-au 
aflat cele referitoare la motivele femeii de a nu avea copii sau mai mulţi copii. 
îngrijorările cel mai des exprimate s-au referit la lipsa posibilităţilor de îngrijire a 
copiilor sau a resurselor financiare, condiţii inadecvate de locuit, sterilitatea femeii 
şi sănătatea precară. 

81. Acest raţionament trebuie comparat cu acela care determinase scăderea limi- 
tei de vîrstă la 40 ani, în 1972, aşa cum am arătat mai sus, precum şi cu procesul 
biologic: fecunditatea femeii scade după vîrstă de 40 de ani. 

82. Relaţiile extraconjugale erau frecvente. Cînd discreţia era înlocuită de afişarea 
în public, apărea disprețul ipocrit al societăţii. 

83. în Ştefănescu 1991: 85. 

84. Se poate vedea acest lucru comparând rata brută a natalității, rata totală a 
fertilităţii şi numărul de avorturi la suta de naşteri vii din perioada 1983-1989. în 
1983 rata natalității era de 14,3 la mia de locuitori; în 1986 ea crescuse la 16,5 la 
mie; în 1987 la 16,7 la mie; în 1988 era de 16,5 la mie; în 1989, 16 la mie. în 
1983 cifra ratei totale a fertilităţii (numărul de copii la mia de femei de vîrste între 
15 şi 49 ani) a fost 2,0; în 1986, 2,4; în 1987, 2,4; în 1988, 2,3; în 1989, 2,2. în 
ce priveşte avorturile: în 1983 s-au înregistrat 131 de avorturi la suta de naşteri 
vii; în 1986, 49 de avorturi la suta de naşteri vii; în 1987, 48 la sută; în 1988, 
49 la sută; în 1989, 52 la sută. Cifrele au fost obţinute de la Comisia naţională de 
statistică şi Ministerul Sănătăţii, Centrul de Calcul şi Statistică Sanitară. Vezi, de 
asemenea, Gheţău 1991: nota de subsol 35. 

85. Publicat în Buletinul oficial, nr. 69, 13 septembrie 1983. 


86. Povestea dentistului a fost relatată de Smaranda Mezei. 


„PROTECȚIA" FEMEILOR, COPIILOR ŞI FAMILIEI 


1. Ceauşescu 1988: 19. 

2. în 1989, contribuţia de la bugetul statului la resursele unei gospodării era 
de aproximativ 12 %. Banii erau destinaţi în general acoperirii costurilor de îngri- 
precum şi alocaţiilor pentru copii. Vezi World Bank Country Study 1992: 41. 

3. Vezi Decretul 410 al Consiliului de Stat referitor la alocaţiile de stat şi bene- 
ficiile pentru copii, mamele cu mulţi copii şi soțiile de militari, precum şi la indem- 
nizaţiile de naştere. Buletinul oficial, nr. 76, 26 decembrie 1985. Legea din 1956 
privind alocaţiile pentru copii a fost modificată prin Decretul 197/1977; vezi şi 
Legea 10 din 23 noiembrie 1972; Codul muncii din Republica Socialistă România, 
publicat în Buletinul oficial, nr. 140, 1 decembrie 1972; Legea 3 din 6 iulie 1978, 
Asigurarea sănătăţii populaţiei, publicată în Buletinul oficial, nr. 54, 10 iulie 1978; 
Legea 1 din 8 iulie 1977, Contribuţia persoanelor angajate în unităţile de stat şi 


care nu au copii, publicată în Buletinul oficial, nr. 60, 8 iulie 1977 (modificată 


NOTE 301 


prin Decretul 409, publicat în Buletinul oficial, nr. 76, 26 decembrie 1985, pentru 
creşterea sumelor); Legea 3 din 26 martie 1979, Regimul protecției anumitor cate- 
gorii de minori, publicată în Buletinul oficial, nr. 28, 28 martie 1970; Decretul 65 
din 17 februarie 1982, Organizarea activității  creşelor şi grădinițelor şi stabilirea 
contribuţiei părinților care au copii în aceste unități, publicat în Buletinul oficial, 
nr. 20, 17 februarie 1982; Decretul 190 din 27 iunie 1977, Decoraţiile de Stat în 
Republica Socialistă România, publicat în Buletinul oficial, nr. 65, 9 iulie 1977 
(reprezentînd un amendament la Decretul 195, din 8 noiembrie 1951, publicat în 
Buletinul oficial, nr. 109, 8 noiembrie 1951). Vezi de asemenea Zlătescu şi Copil 
1984: 205-213; Ceterchi, Zlătescu şi Copil, 1974. 

4. Legea 1/1977 a fost publicată în Buletinul oficial, nr. 60, 8 iulie 1977, dar 
a fost modificată prin Decretul 409 al Consiliului de Stat din 26 decembrie 1985, 
publicat în Buletinul oficial, nr. 76, 26 decembrie 1985. Acest decret a mărit con- 
tribuţiile lunare plătite de persoanele fără copii. Deşi diverse situaţii scuteau anu- 
mite persoane de plata acestei taxe (de exemplu, pe cele care, în urma căsătoriei, 
îngrijeau copiii celuilalt soţ), legea prevedea penalizări pentru cei care nu puteau 
avea copii din cauza sterilităţii sau din alte motive. Favorizarea funcţionalităţii sexe- 
lor în pronatalism este o dovadă a transformării corpului femeii într-un instrument. 

5. Alocaţii familiale existau în toate ţările est-europene, deşi sumele difereau, 
la fel ca şi scopul lor. Unele ţări încurajau naşterea celui de al doilea sau al treilea 
copil, de exemplu, dar descurajau constituirea unor familii mai mari, din cauza 
problemelor locative şi a dificultăţilor legate de asigurarea altor resurse pentru infra- 
structură. Un tabel comparativ este prezentat în Klinger 1991: 520. Exactitatea datelor 
este discutabilă; dar tendinţele generale sînt sugestive. In cazul României, stimu- 
lentele pozitive asociate pronatalismului erau limitate, în special în lumina măsurilor 
represive instituite. Vezi Zlătescu şi Copil 1984; Ceterchi eral. 1975: 65-95; Moskoff 
1980: 605-608; şi Throughout the World— 1989 1990. Rezumatele pe ţări includ 
legile fundamentale şi tipurile de programe; vezi „Alocaţiile familiale" (prezentare, 
surse de finanţare, eligibilitate). 

6. Limitele salariului maxim şi minim în economiile socialiste erau ierarhizate 
şi fixe. Raportul dintre salariul minim şi cel maxim nu putea depăşi 1:5. Pentru 
salariile medii lunare, vezi Anuarul statistic al României, 1990, p. 123. 

7. Alocaţia pentru copii era o sumă globală adăugată salariului lunar, după ce 
fuseseră scăzute din acesta diverse taxe. Alocaţia totală era calculată ca o sumă 
cumulativă: pentru o familie cu trei copii şi un salariu mai mic de 2 500 de lei, 
alocaţia lunară ar fi fost de 1 080 de lei. Este totuşi extraordinar de greu de sta- 
bilit cum erau calculate, de fapt, sumele respective, iar decretele nu specifică nimic 
în acest sens. Diverşi specialişti m-au asigurat în repetate rînduri că plăţile lunare 
nu erau cumulative. Cu toate acestea, multe femei (cu trei copii) au susţinut insis- 
tent că aşa stăteau lucrurile. Diferenţa de interpretare nu este semnificativă. Dacă 
sumele nu erau cumulative, alocaţia lunară pentru o familie cu trei copii şi cu un 
salariu minim ar fi fost de 430 de lei; calculată cumulativ, suma ar fi fost de 1 080 
de lei pentru toţi cei trei copii. Mai mult, dacă ar fi fost calculate cumulativ, stimu- 
lentele pronataliste ar fi favorizat, de fapt, numai primul copil. 

8. De exemplu, în Ungaria, Bulgaria şi Cehoslovacia, scopul principal al măsurilor 


pronataliste era de a încuraja naşterea celui de al doilea şi al treilea copil. 

9. Vreau să le mulțumesc lui Jean-Claude Chesnais şi Evei Fodor pentru aju- 
torul acordat în revizuirea acestei secţiuni. 

10. Studiul longitudinal al bugetelor familiale, realizat de Direcţia Centrală de 
Statistică, nu a fost accesibil publicului, fiind considerat „secret de stat" pînă la 
căderea regimului. EI conţine date utile, chiar dacă minimale, pentru analiza cos- 
turilor suportate de familie în vederea creşterii şi educării copiilor. Cheltuielile indi- 
viduale reprezintă media pentru o familie, în funcţie de numărul membrilor ei, dar 
independent de vîrstă acestora şi de cheltuielile specifice diverselor vîrste; vezi 
anexa 2.5. 

11. Alocaţiile familiale din tabelul 3.1 au fost calculate în conformitate cu 
nivelurile din 1985, menţionate mai sus (care nu fuseseră modificate). Tabelul 3.2 
descrie costurile existenţei; nu este clar cum a fost construit acest tabel. 

12. Comparaţia diverselor măsuri privind calitatea vieţii ilustrează absenţa 


n 


obiectelor „de lux" din viața de zi cu zi din România. De exemplu, în 1988 exis- 
tau 279 de televizoare la mia de locuitori în Ungaria, 191 în România, 379 în 
Germania Federală şi 812 în Statele Unite. în acelaşi an, existau 164 de automo- 
bile la mia de locuitori în Ungaria, 50 în România, 472 în Germania Federală şi 
631 în Statele Unite. Erau 3,5 medici lao mie de locuitori în Ungaria, 2,l în România, 
3,5 în Germania Federală şi 2,7 în Statele Unite. Datele provin din Hungarian 
Statistical  Yearbook 1990: 350-351. 

13. De exemplu, deşi un salariat cu patru copii şi un salariu lunar de 2 827 de 
lei primea în plus 1 250 de lei pe lună, echivalentul a 44 % din salariul dat de stat, 
suma nu reprezenta prea mult în condiţiile dure ale lipsurilor caracteristice anilor 
'80. Acest calcul nu include alte suplimente la salariu, cum ar fi sumele supli- 
mentare alocate lunar femeilor cu mulţi copii. Ideea rămîne însă valabilă. 

14. O altă problemă care se pune pornind de la aceste date este aceea că chel- 
tuielile globale per persoană, aşa cum au fost menţionate, nu erau diferenţiate pe 
generaţii. Cheltuielile pentru copii şi pentru adulţi nu sînt identice. 

15. După Smaranda Mezei, un studiu referitor la accesul inegal la educaţie în 
România a dovedit că 93 % dintre elevi şi 97 % dintre părinţii lor considerau edu- 
caţia universitară extrem de importantă pentru succesul personal. Vezi Cazacu 1991: 
215. Ar fi necesară o analiză privitoare la cine ajungea într-adevăr să-şi desăvîrşească 
educaţia universitară, pentru a evalua mecanismele care guvernau accesul inegal 
la această formă de învățămînt. 

16. Nu există date care să permită evaluarea calităţii educaţiei. Mai mult, datele 
referitoare la numărul mediu de înscrieri per şcoală maschează diferenţele dintre 
realitățile mediului urban şi cele ale mediului rural. în general, populaţia urbană 
a României a crescut rapid în urma migrării de la sate, avînd ca rezultat suprapopu- 
larea multor şcoli. în zonele rurale, în schimb, depopularea şi îmbătrînirea popu- 
laţiei au condus la un număr mai mic de înscrieri la anumite niveluri de învățămînt 
şi în anumite şcoli. Aceleaşi tipuri de variaţii s-au manifestat şi în regiunile în care 
ratele natalității au rămas ridicate. 

Numărul de elevi ce reveneau unui profesor a rămas, în general, constant după 
anii exploziei demografice. Efectele demografice ale politicii pronataliste s-au resim- 
țit cel mai spectaculos după interzicerea avortului, în 1966. Ele au variat însă de 
la o regiune la alta. 

Ca răspuns la constrîngerile bugetare (neavînd o legătură directă cu strategiile 


politicii demografice), numărul de elevi per profesor în şcolile primare şi secun- 

dare a crescut. De multe ori, în clasele din şcolile generale erau 30-40 de elevi la 
un profesor (vezi, de exemplu, tabelul 4.17 „România - Student per Teacher Ratios 
by Level", World Bank  Counlivy Study: Romania, 1992:199). 

17. Smaranda Mezei a furnizat această informaţie fără documentaţie; ea este 
însă plauzibilă. 

18. Ibid. Această cifră era de 63 % la copiii ai căror părinţi aveau, ei înşişi, o 
diplomă universitară. 

19. Acest interviu, realizat de Smaranda Mezei, este edificator pentru valoarea 
banilor, în special privită din perspectiva inflaţiei de după 1989. 

20. Merită menţionate măsurile logistice. Copiii dormeau în dormitor, iar părinţii 
în camera de zi, pe o canapea extensibilă. Un copil studia în dormitor şi celălalt 
în camera de zi. A. şi-a amintit multe momente cînd, împreună cu soţul, stătea 
liniştită la bucătărie, pentru a nu-i deranja pe copii. Numai membrii nomenclaturii 
beneficiau de spaţiul vital cu care sînt obişnuite în alte ţări familiile din clasa de 
mijloc. 

21. Vezi Decretul 410/1985, sec. 3, art. 6, par. 2. Decretul 410 se referă la multe 
categorii, dar nu toate sînt menţionate aici. Pentru acest decret, ca şi pentru altele 
citate în continuare, vezi şi Digest of General Laws of Romania 1987: 43-56 (numit 
în continuare Digest). 

22. Sumele lunare alocate copiilor membrilor cooperatori erau: 100 de lei pe 
lună pentru primul şi al doilea copil; 200 de lei pe lună pentru al treilea şi al patrulea 
copil; 300 de lei pentru al cincilea şi restul (vezi Decretul 410/1985, sec. 2, art. 16, 
par. 1, în Digest, p. 49). Suma alocată pentru primul copil era o treime din aceea 
alocată pentru primul copil al unei familii de la oraş. 

23. Pentru exemple privind funcţionarea sistemului de cote, vezi Kideckel 1993. 

24. Vezi Decretul 410, art. 18, 19, 20, în Digest, p. 50. 

25. Decretul 410, sec. 3, art. 25, mărea suma alocată ca primă de maternitate 
în Decretul 197/1977, sec. 3, art. 25 de la 1 000 la 1 500 de lei (vezi Digest, p. 52). 
Primele erau plăţi care se efectuau o singură dată, valoarea lor fiind mai curînd 
simbolică. Ele nu aveau nici o influenţă asupra tendinţelor demografice. Calculate 
în funcţie de salariul mediu lunar, primele obţinute de femeile din România erau 
mai mici decît cele ale femeilor din alte ţări ale blocului estic. Faptul este demn 
de remarcat, ţinînd cont de obsesia României pentru ideologia pronatalistă. în 
Republica Democrată Germană, Cehoslovacia şi Ungaria, primele de naştere nu 
depindeau de numărul de naşteri. Vezi Klinger 1991: 516. 

26. Publicată în Buletinul oficial, nr. 36, 27 aprilie 1977. Femeile erau plătite 
la litru; nu avea importanţă dacă donau lapte zilnic, săptămînal sau cu o altă perio- 
dicitate. Vezi Digest, p. 152. 

27. Cînd eram în România, în anii '80, am cumpărat lapte praf chinezesc de 
la magazinul diplomatic (plătit în lei) pentru multe prietene românce, disperate şi 
epuizate. 

28. Vezi Decretul 10/1972, art. 152-158, în Digest, pp. 38-39. 

29. Dacă o femeie lucrase cel puţin douăsprezece luni fără întrerupere, primea 
85 % din salariu; 65 %, dacă muncise mai puţin de un an, dar mai mult de şase 
luni; 50 % pentru mai puţin de şase luni de muncă. Femeile care născuseră cel 
puţin trei copii primeau 94 % din salariu pentru concediul de maternitate, indife- 


rent de durata angajării lor. Vezi Hotărîrea 880 din 21 august 1965, în Colecția de 

decizii a Consiliului de Miniştri, nr. 33, 21 august 1965, art. 15, modificată în con- 
tinuare prin Hotărîrea Consiliului de Miniştri 1 356 din 22 iunie 1968. Reprodusă 
în Digest, pp. 74-76. 

30. Vezi Hotărîrea Consiliului de Miniştri 1 356 din 22 iunie 1968. De remar- 
cat favorizarea sexelor în privinţa „dreptului” mamelor: taţii nu beneficiau de drep- 
tul de a-şi lua concediu pentru îngrijirea copilului. 

31. Art. 158/1972 din Codul Muncii. 

32. Nu mai trebuie menţionat că aceste recomandări/reţete se obțineau cu un 
preţ. Este important de remarcat aici şi imposibilitatea de a face generalizări în 
privinţa caracterului uniform al obţinerii primelor. 

33. Legea 3/1978, art. 94, par. e-g, în Digest, p. 85. 

34. Vîrstele de pensionare în România erau destul de scăzute, şi pentru băr- 
baţi, şi pentru femei. Dată fiind insistența asupra forţei de muncă active, faptul că 
regimul nu a crescut vîrsta de pensionare este un paradox. în schimb, cerea mai 
mulți copii. Teoretic, sistemul era orientat către producţie, practic, era ineficient. 
Poate că vîrsta de pensionare a reprezentat o recunoaştere a realităţii surplusului 
de forță de muncă şi a şomajului camuflat. Pensiile erau, la rîndul lor, legate de 
vîrsta de pensionare, ceea ce a avut consecințe speciale pentru femei în perioada 
postsocialistă, imediat următoare. 

35. Vezi Legea 3, „Asigurarea pensiilor de stat şi a asistenţei sociale", 30 iunie 
1977, publicată în Buletinul oficial, nr. 82, 6 august 1977, art. 18, par. 1-2. 

36. Vezi Decretul 190 al Consiliului de Stat, „Decoraţiile de Stat în Republica 
Socialistă România", din 27 iunie 1977, publicat în Buletinul oficial, nr. 65, 9 iulie 
1977. De remarcat că articolele acestui decret sînt o dezvoltare a celor din Decretul 
195 al Consiliului de Stat din 8 noiembrie 1951, de sorginte stalinistă. în 1944, 
Stalin a introdus o serie de măsuri privind „protecţia familiei”, între care prețuirea 
mamelor cu mulţi copii, onorate cu titlul de „mame eroine”. 

37. Organizatorii unui asemenea eveniment erau activişti de partid din dome- 
niul sănătăţii. Invitaţia de a participa la festivități nu putea fi refuzată; acceptarea 
invitaţiei era obligatorie. Smaranda Mezei a cules această anecdotă. 

38. Versiunea cea mai detaliată se regăseşte în Decretul 65 al Consiliului de 
Stat din 17 februarie 1982, publicat în Buletinul oficial, nr. 20, 17 februarie 1982, 
privind organizarea creşelor şi grădiniţelor, precum şi taxele plătite de părinţi. 

39. Taxe lunare plătite de părinţi pentru frecventarea creşelor de zi: 270 de lei 
pentru un venit de pînă la 5 000 de lei; 295 de lei pentru un venit cuprins între 
5 000 şi 6 000 de lei; 320 de lei pentru veniturile cuprinse între 6 001 şi 7 000 de 
lei; 340 de lei pentru veniturile de peste 7 000 de lei. Taxele plătite de părinţi pen- 
tru serviciile săptămînale de îngrijire, la aceleaşi niveluri de venituri acumulate, 
erau de 320, respectiv 385, 445 şi 500 de lei. Pentru grădinițele cu program zil- 
nic (pînă la ora 17.00), sumele variau între 256 şi 320 de lei; pentru grădinițele 
săptămînale, între 270 şi 340 de lei. Vezi Decretul 65/1982 al Consiliului de Stat, 
art. 6 (în Digest, p. 102). 

Decretul din 1982 a reglementat taxele plătite de părinţi chiar şi după 1985, 
dar taxele erau calculate în conformitate cu alte mecanisme decît cele legislative. 
Ele erau stabilite de întreprinderile de stat pentru centrele de îngrijire aflate sub 
patronajul lor, prin autoritatea cu care fuseseră învestite în cadrul „auto- 


gospodăririi". Taxele nu includeau şi banii pe care părinţii îi cheltuiau pentru cadouri 

şi „mici atenţii” destinate personalului în grațiile căruia încercau să intre spre binele 
copiilor lor. De asemenea, taxele nu includeau costul medicamentelor. Chiar dacă 
îngrijirea medicală era gratuită, lipsa medicamentelor era atît de mare, încît procu- 
rarea lor devenea foarte costisitoare. Referitor la autofinanţare şi autogospodărire, 
vezi, de exemplu, Fischer 1989. 

40. Modul în care au fost obţinute cifrele globale necesită unele explicaţii. In 
cadrul datelor statistice publicate referitor la structura pe vîrste a populaţiei, vari- 
abilele legate de vîrstă erau determinate mai curînd pe baza intervalelor de ani 
calendaristici, decît pe luni. Potenţialul populaţiei de copii aflaţi la vîrstă care nece- 
sită îngrijire nu era calculat pentru copiii de vîrste reale cuprinse de la unu la trei 
ani şi de la trei la şase ani, cum se întîmpla în cazul statisticilor anuale. In con- 
secinţă, populaţia pentru care se raporta numărul de locuri disponibile în instituţi- 
ile de îngrijire a copilului era diferită de populaţia reală care solicita aceste locuri. 
Anul şcolar cuprindea o perioadă întinsă pe doi ani calendaristici; pentru 
reprezentarea exactă a populaţiei şcolare, vîrstă trebuie detaliată pe luni, şi nu pe 
ani calendaristici. De exemplu, la 1 iulie 1985, un copil în vîrstă de cinci ani şi 
unsprezece luni figura în grupul celor de cinci ani, în structura pe vîrste a popu- 
laţiei. Dar în statistica şcolară pentru 1985-1986 acelaşi copil era trecut în cate- 
goria celor de şase ani (vezi tabelul 3.4). 

41.0 asemenea apreciere presupune, de exemplu, evaluarea relaţiei între cerere 
şi ofertă pentru populaţia de copii aflaţi la vîrstă care necesită îngrijire, disponi- 
bilitatea infrastructurii (numărul şi capacitatea centrelor pentru copii) şi numărul 
de persoane care formează personalul acelor instituţii, corelată cu informaţii privind 
angajarea forţei de muncă feminine, existenţa şi dezvoltarea posibilităţilor de îngri- 
jire alternativă pentru preşcolari. 

42. Numărul real de grădiniţe a scăzut uşor, ceea ce însemna că în fiecare insti- 
tuție erau înscrişi mai mulți copii. Vezi, de exemplu, World Bank Country Study: 
Romania, 1992: 182, tabelul 4.1. Scăderea numărului de grădiniţe a reflectat modi- 
ficarea alocaţiilor financiare. Proporția mai mică de copii înscrişi în 1990-1991, 
primul an numit „postcomunist", s-a datorat probabil unei diversităţi de factori, 
între care importante erau costurile financiare sporite, într-un moment de nesigu- 
ranţă economică, şi emigrația. 

43. Merită remarcate condiţiile în care funcționau aceste instituţii în România. 
Profesorii trebuiau să facă faţă unei aprovizionări necorespunzătoare cu materiale, 
începînd de la cele utilizate în scopul instruirii, pînă la alimente şi materiale medi- 
cale de urgenţă — ca să nu mai vorbim de lipsa frecventă de apă, căldură şi elec- 
tricitate. 

44. Vezi, de exemplu, Legea 3, din 26 martie 1970, publicată în Buletinul ofi- 
cial, nr. 28, 28 martie 1970; Decretul 545 al Consiliului de Stat, din 30 decembrie 
1972, publicat în Buletinul oficial, nr. 162,30 decembrie 1972, în Digest, pp. 123-145. 

45. Vezi Legea 3, 1970, art. 1, în Digest, p. 123. 

46. In 1989 existau 89 de spitale şi cămine cu 15 926 de locuri (copiii trăiau şi 
primeau îngrijiri în aceste instituţii), 3 şcoli profesionale cu internat, cu 1 090 de 
locuri şi 14 şcoli cu internat, cu 4 465 de locuri. Existau, de asemenea, 36 de insti- 
tuţii speciale de învăţămînt de stat, cu 16 627 de elevi (surdomuţi, nevăzători, retar- 
daţi, handicapaţi şi delincvenţi). Aşa cum au aflat mai tîrziu românii şi lumea întreagă, 


numărul de instituţii înscrise pe hîrtie corespundea mai degrabă scopurilor propa- 

gandei decît necesităţilor copiilor. Numărul instituţiilor în funcţiune care îngrijeau 
şi abandonaţi din România este descrisă în capitolul 7. 

în 1990, existau 60 de creşe care funcționau pe lîngă întreprinderi de stat, 
cuprinzînd 8 535 de copii; 22 de grădiniţe speciale cu 2 101 copii; 155 de case de 
copii cu 23 701 copii; 121 de şcoli generale speciale, cu 25 686 de copii; 27 de 
şcoli profesionale speciale, cu 11 434 de copii; 7 licee speciale, cu 1 398 de copii; 
148 de şcoli cu internat, cu 2 588 de copii; 2 şcoli profesionale cu internat, cu 577 
de copii; 25 de case speciale pentru copii abandonaţi, vagabonzi şi alţi tineri fără 
adăpost, cu 3 196 de copii; şi 2 centre de reeducare, cu 1 010 copii. Este tulbură- 
tor să constatăm că copiii abandonaţi, mulţi dintre ei reprezentînd rezultatul sarcinilor 
forţate, erau instituționalizaţi în mod nediscriminat, laolaltă cu delincvenţii. 
Implicaţiile clasificării acestor copii sînt dramatice. (îi mulţumesc lui Jean-Claude 


Chesnais pentru această observaţie.) 


INSTITUŢIONALIZAREA POLITICII DEMOGRAFICE 


1. în Aspects sociopolitiques et demographiques de la planification familiale 
en France, en Hongrie et en Roumanie, 1977. 

2. Distincția pe care o face Jan Gross între „întruchipare" şi „reprezentare" este 
utilă; Marea Adunare Naţională nu era formată din reprezentanţi ai societăţii (vezi 
]. Gross 1992: 59). 

3. Vezi Decisions ofthe Commission for Health, Labor, Social Security, and 
Environmental Protection ofthe Grand National Assembly, 1987. 

4. în legătură cu manipularea semantică, vezi, de exemplu, Voicu 1993: 22-23. 
O lucrare clasică este cea semnată de Thom (1987). 

5. Rolul Ministerului Turismului în îndeplinirea normelor reproductive consta 
în a încuraja „folosirea în mai mare măsură a factorilor naturali de mediu în staţi- 
uni balneo-climaterice pentru tratamentul şi recuperarea afecţiunilor ginecologice 
invalidante". împreună cu Ministerul Sănătăţii şi cu cel al Muncii, cu Institutul 
pentru Terapia în Staţiuni şi Recuperare Medicală şi cu alte instituţii, Ministerul 
Turismului era însărcinat mai ales cu combaterea sterilităţii şi infertilităţii. Diviziunea 
ficată în „Program pentru aducerea la îndeplinire a sarcinilor şi măsurilor stabilite 
de Comisia pentru sănătate, muncă, asigurări sociale şi protecţia mediului a Marii 
Adunări Naţionale asupra îndeplinirii cu mai multă fermitate şi răspundere a direc- 
tivelor de partid şi a reglementărilor referitoare la creşterea demografică a popu- 
laţiei”, emis de Ministerul Sănătăţii în 1987. (îi sînt recunoscătoare medicului care 
mi-a pus la dispoziţie acest ansamblu de directive.) 

6. Vezi Decretul 541 din 29 iulie 1969, publicat în Buletinul oficial, Partea 1, 
nr. 81, 29 iulie 1969. 

7. înfiinţarea Comisiei Naţionale de Demografie a fost consfinţită prin Le- 
gea 3, din 18 martie 1971, publicată în Buletinul oficial, nr. 35, din aceeaşi zi; ea 
a fost modificată prin Decretul 58 al Consiliului de Stat, din 27 februarie 1974, şi 


Hotărîrea 27 a Consiliului de Stat, din 5 martie 1974. Modificările stipulau crearea 

comisiilor de demografie la nivel judeţean şi municipal, subordonate Comisiei 
Naţionale de Demografie. Cu privire la CND, vezi Zlătescu şi Copil 1984, mai 
ales pp. 17-22. 

8. „World Population Plan ofAction", The Population debate: Dimensions and 
Perspectives. Lucrări prezentate la Conferinţa Mondială a Populaţiei, Bucureşti, 
1974, vol. 1 (United Nations, New York), p. 166. 

9. Paul Demeny, „Population on the World Agenda — 1974", citat în Berelson 
1979: 218. Acest amplu citat reflectă atenţia acordată în România, în anii '70, politicii 
demografice. Cititorii trebuie să remarce că politica demografică a Chinei, al cărei 
scop era stăvilirea suprapopulării, nu a fost privită în Occident cu aceeaşi detaşare. 
China sprijinea întreruperea sarcinii ca mijloc de impunere a politicii antinataliste 
în „interesul public", ceea ce intra în conflict cu discursul „moral" al Vestului. 

10. Preocupările pentru etică au apărut mai tîrziu. Vezi, de exemplu, Berelson 
şi Lieberson 1979. 

11. Aşa cum am mai spus, după ce România şi-a făcut cunoscută legislaţia anti- 
avort, în 1966, URSS a avut o reacţie negativă. Tăcerea Occidentului reflecta parţial 
politica acestuia în privinţa avortului: Franţa şi Statele Unite aveau şi ele legi care 
limitau efectuarea întreruperilor de sarcină. (Avortul a fost liberalizat în 1975 şi, 
respectiv, 1973.) Criticile la adresa legislaţiei României în domeniul populaţiei au 
început să fie exprimate public abia după Conferinţa Mondială a Populaţiei. In 
1974, în timp ce în Franţa se dezbătea liberalizarea avortului, un articol din Le 
Monde, „Roumanie: severite renforcee", anunţa: „în urmă cu un an, Ministerul 
Sănătăţii a adoptat o serie de măsuri vizînd stimularea natalității. Acestea prevedeau 
o creştere a severităţii faţă de cei ce încalcă legea din 1966. în fapt, femeile privi- 
legiate apelează adesea la serviciile medicilor, iar celelalte sînt nevoite să recurgă 
la practici clandestine. Fenomenul a căpătat notorietate publică. [...] Dimpotrivă, 
o severitate sporită a legii, de tipul celei din România după măsurile adoptate în 
1966, sau în Bulgaria, după restricţiile impuse în februarie 1968, se traduce printr-o 
creştere rapidă a ratelor natalităţi. [...] în Bulgaria şi în România, ameliorarea înre- 
gistrată n-a fost decît de scurtă durată" (27 noiembrie 1974). Franţa este pronata- 
listă, deşi politica ei privind populaţia e încurajată mai curînd prin stimulente pozitive 
decît prin măsuri draconice, coercitive, de tipul celor utilizate de regimul Ceauşescu. 
în legătură cu dreptul de a întrerupe cursul sarcinii în Franţa, vezi Allison, 1994. 
Abordarea problemei interzicerii avortului din perspectivă ideologică, de tip 
Reagan-Bush, a împiedicat Statele Unite să vadă ororile provocate de regim prin 
interzicerea avortului. 

12. Ceauşescu 1974: 494. îi mulţumesc lui Stelian Tănase pentru exemplarul 
din acest discurs, pe care mi l-a pus la dispoziţie. 

13. Crearea CEDOR în România a fost aprobată în 1973. Vezi Comunicarea 
Cancelariei CC al PCR nr. 1635/1603, 9 aprilie 1973, şi nr. 2810/2762, 6 iunie 
1973. La o şedinţă a Comitetului Executiv al Comitetului Central al PCR, din 3 
iulie 1974, Elena Ceauşescu şi-a exprimat scepticismul în legătură cu relevanţa 
acestui centru: „Noi nu avem calculatoare pentru industrie, dar să le mai dăm celor 
de la demografie!" (vezi stenograma şedinţei Comitetului Executiv, Arhiva MAN, 
vol. 1, nr. 990). CEDOR a fost desfiinţat în 1984, după ce a fost învinuit de activi- 


tate de spionaj (comunicare personală, Jean-Claude Chesnais). 


_ 

14. La 11 decembrie 1970, în sesiune plenară, Adunarea generală ONU: 1) pro- 

clamă anul 1974 drept Anul Mondial al Populaţiei; 2) recunoaşte că elaborarea şi 
executarea politicilor demografice sînt chestiuni care ţin de competenţa internă a 
fiecărui stat, prin urmare, acţiunea internaţională în domeniul populaţiei trebuie să 
se adapteze cererilor şi nevoilor diferite ale statelor membre; 3) roagă secretarul 
general să stabilească, în consultare cu statele membre interesate, un program detali- 
at al măsurilor şi activităţilor preconizate, care vor fi întreprinse în cursul anului 
1974 [...]; 4) invită organismele Naţiunilor Unite interesate să dea concursul nece- 
sar secretarului general în elaborarea programului de măsuri şi activităţi pentru 
Anul Mondial al Populaţiei; 5) invită statele membre să participe din plin la Anul 
Mondial al Populaţiei, ţinînd seama de posibilităţile şi de politicile lor; 6) subli- 
niază că organismele Naţiunilor Unite şi statele membre interesate ar trebui să con- 
tinue să acorde ajutorul lor, la cerere, pentru elaborarea şi aplicarea unei politici 
demografice dinamice" (reprodus în Trebici 1975: 378). 

15. Vezi ibid: 379. 

16. Pentru o descriere mai completă, vezi Zlătescu şi Copil 1984: 18, din care 
a fost luată această listă parţială. Aşa cum reiese limpede dintr-o lectură atentă a 
prevederilor finale ale legii, membrii comisiilor şi altor instituţii erau desemnaţi 
să formuleze şi să aplice această politică. Puterea statului se exercita prin acţiu- 
nile indivizilor. 

17. Zlătescu şi Copil 1984: 19. 

18. Doresc să le mulțumesc lui Vladimir Trebici şi Vasile Gheţău pentru con- 
tribuţiile la acest capitol. De asemenea, trebuie remarcat că după Conferinţa Mondială 
a Populaţiei din 1974 nu au mai fost alocate fonduri pentru sprijinirea funcţionării 
efective a CND. Vezi, de exemplu, Comunicarea Cancelariei CC al PCR, 1973. 
Intre 1974 şi 1976, bugetul pentru „populaţie” a scăzut de la 7,5 milioane la 5,3 
milioane lei, un declin care a continuat. în schimb, bugetul garanta salariul secre- 
tarului general, fapt a cărui intenţie politică era clară. 

19. Această practică era obişnuită. Numirea unor activişti nespecialişti în funcţii 
de autoritate în instituţii era un mijloc de a menţine controlul şi supravegherea. 
Prezentarea ritualizată a argumentelor ştiinţifice ajunsese să fie bine dezvoltată în 
anii '80. Trebici şi-a amintit că la 7 martie 1984 a fost invitat, împreună cu alţi 
specialişti, la o şedinţă a Comitetului Central. Lina Ciobanu (membră a Comitetului 
Politic Executiv şi viceprim-ministru al guvernului, însărcinată cu coordonarea 
Consiliului Sanitar Superior) l-a familiarizat din timp cu protocolul din momen- 
tul intrării lui Ceauşescu în încăpere. Deşi se aşteptau ca discuţiile să se concen- 
treze asupra situaţiei demografice din România, participanţii au fost informaţi despre 
numărul de doctori arestaţi pentru efectuarea unor întreruperi clandestine de sarcină. 
Timp de mai multe ore s-a discutat despre avort şi problemele legate de el. La un 
moment dat, Lina Ciobanu a luat cuvîntul şi, în numele sexului ei, a proclamat 
sprijinul femeilor pentru programul partidului. Şedinţa s-a referit la disciplină şi 
pedeapsă, tot atît de mult pe cît s-a referit la conformism. 

20. Despre dinamica economiilor de acest tip s-a scris mult. Vezi, de exemplu, 
Kornai 1986; Rev 1987: 335-350; Verdery 199lb: 419-439. 

21. Trebici şi-a amintit o discuţie cu Emil Bodnăraş care, în rolul de mediator 
între Ceauşescu şi CND, pretindea că studiile demografice efectuate de CND au 


fost oprite undeva pe scara ierarhică, înainte de a ajunge la Ceauşescu. Bodnăraş, 

vicepreşedinte al Consiliului de Stat, fusese însărcinat cu coordonarea activităţilor 
CND. Manea Mănescu, şi el vicepreşedinte al Consiliului de Stat, furnizase, se 
pare, informaţiile demografice conducătorului. La vremea aceea, Mănescu răspun- 
dea din punct de vedere politic de „productivitatea" Direcţiei Centrale de Statistică. 
(Ulterior el a devenit prim-ministru al României.) Trebici atribuie măsurile din 
domeniul demografiei politice atît mentalităţii de ţăran a lui Ceauşescu, cît şi inter- 
venţiilor interesate ale diverşilor lui consilieri şi miniştrilor Sănătăţii. 

22. De exemplu, Ceterchi, Zlătescu şi Copil 1974 şi 1981; Zlătescu şi Copil 
1984; CND împreună cu Ministerul Sănătăţii au efectuat şi trei studii naţionale de 
fertilitate, în cadrul proiectului longitudinal al Naţiunilor Unite privind modelele 
de fertilitate ale lumii. Vezi Mureşan er al. 1977. 

23. CND nu a fost desfiinţată; ea a încetat pur si simplu să mai funcţioneze în 
mod semnificativ. La fel cum o persoană demisă din funcţie era adeseori plasată 
într-o poziţie inferioară sau trimisă în altă parte, Comisia a fost redusă la tăcere, 
ca structură instituţională. 

24. Vezi Decretul 116 al Consiliului de Stat, publicat în Buletinul oficial, nr. 109, 
28 octombrie 1975. 

25. Ceauşescu 1984b: 1-3. Capitolul anterior a prezentat fetişismul legilor. 
Statisticile au fost fetişizate în acelaşi fel. 

26. Vezi Decretul prezidenţial nr. 210, publicat în Buletinul oficial, nr. 62, 13 
august 1983. 

27. în legătură cu relaţia dintre politica demografică şi demografia ca.politică 
în acest context, vezi Trebici 1988: 69-78. într-un interviu realizat de Smaranda 
Mezei, profesorul Trebici a subliniat că, de-a lungul timpului, studiul demografic 
în România a fost redus la analiza datelor referitoare la avorturi. 

28. Huff 1954, How to Lie with Statistics, este o lucrare clasică. Vezi de aseme- 
nea Alonso şi Starr 1987. 

29. Afirmația este plauzibilă. A fost în interesul tuturor reprezentanţilor insti- 
tuționali să confirme scăderea numărului de avorturi. Toată lumea avea o mamă, 
o soră, o soţie sau o fiică, deci oamenii erau, majoritatea, complici la corectarea 
statisticilor. Acelaşi specialist susţine că erau mai greu de distorsionat cifrele referi- 
toare la mortalitate şi naşteri. El recunoaşte că este mai puţin probabilă „prelu- 
crarea" ratelor mortalităţii infantile. Dacă pentru 19809 fuseseră declarate mai puţine 
cazuri, atunci ar fi de aşteptat ca cifrele „reale" pentru 1990 să fie mari, ceea ce 
nu s-a întîmplat. Deşi situaţia ar putea fi adevărată din punct de vedere statistic, 
din perspectivă sociologică ea rămîne discutabilă. în anii '80, de multe ori naşte- 
rile nu erau înregistrate decît după două săptămîni, timp în care putea fi negociat 
statutul lor oficial. în unele cazuri, un copil care murea în prima săptămînă de viaţă 
era înregistrat oficial ca născut mort. Acest tip de manipulare statistică nu era folosit 
sistematic şi dădea naştere unor dileme sociologice, dacă nu şi unora statistice. 
Vezi capitolul 7 pentru amănunte suplimentare. 

30. în anuarul din 1986, secţiunea „Populaţia şi forţa de muncă” era formată 
din patru pagini de date (pp. 16—20); prin comparaţie, datele prezentate în Anuarul 
statistic, 1978, erau cantitativ diferite. Statisticile referitoare la populaţie şi cele 
referitoare la forţa de muncă nu erau înglobate laolaltă, ci raportate în secţiuni 


diferite (vezi pp. 47-82 despre populaţie, pp. 105-118 despre forța de muncă). 

31. Primul preşedinte al Consiliului Sanitar Superior după 1983 a fost Alexandrina 

Găinuşe. Ea personifica toate calităţile corespunzătoare acestei funcţii: era o femeie 
cu o poziţie importantă în guvern şi membră a Comitetului Politic Executiv. Cu 
forme rubensiene, ea reprezenta „tipul ideal" de femeie în iconografia comunistă. 
Devotată cauzei partidului şi Conducătorului, Ceauşescu, Găinuşe întruchipa imagi- 
nea „zeiţei maternității”. întruchiparea idealului comunist feminin se regăsea în 
succesoarele alese de Elena Ceauşescu: Lina Ciobanu şi Aneta Spornic erau con- 
siderate „de încredere" şi aveau merite similare. „Conducător" înseamnă Fiihrer 
în limba română. Acest titlu a fost utilizat pentru prima oară de generalul Ion 
Antonescu, dictatorul militar al României din perioada 1940-1944. 

32. Următoarele persoane din Consiliu nu aparţineau sistemului public de sănă- 
tate: secretarul de stat din Ministerul Producţiei Agricole şi Industriale; secretarul 
de stat din Ministerul Industriei Electronice şi Electrotehnice; adjunctul ministru- 
lui din Ministerul Chimiei; secretarul Comitetului Central al Frontului Democraţiei 
şi Unităţii Socialiste; vicepreşedintele Consiliului Naţional al Femeilor; secretarul 
de partid al judeţului Timiş; secretarul Consiliului Central al Uniunii Generale a 
Sindicatelor din România; preşedintele Consiliului Naţional al Organizaţiei de Tineret, 
care era în acelaşi timp secretar al Comitetului Central al Uniunii Tineretului 
Comunist; directorul general adjunct al Radio-Televiziunii; ministrul şi secretarul 
de stat ai Consiliului Naţional pentru Ştiinţă şi Tehnologie; vicepreşedintele 
Consiliului pentru Problemele Consiliilor Populare; vicepreşedintele Consiliului 
Naţional pentru Educaţie Fizică şi Sport; adjuncţii miniştrilor din Ministerul Muncii 
şi Ministerul Educaţiei şi învățămîntului; secretarul Consiliului de Stat pentru 
Protecţia Mediului înconjurător; secretarul comitetului de partid din Prahova; minis- 
trul şi secretarul de stat ai Comitetului de Stat al Planificării; adjunctul ministru- 
lui din Ministerul Turismului. De remarcat suprapunerea cu membri ai CND. (Lista 
mi-a fost furnizată de Smaranda Mezei.) Mai mult, varietatea instituţiilor reprezen- 
tate sugerează caracterul cuprinzător al demersului. lată un bun exemplu pentru 
ceea ce a fost numit stat totalizant. Toate domeniile au fost implicate în responsa- 
bilitatea pentru întreruperea cursului sarcinii. 

33. Vezi Rochat 1991: 32. 

34. La una dintre nenumăratele şedinţe organizate la începutul anilor '80 la 
Ministerul Sănătăţii pe marginea acestui subiect, la care fuseseră „invitaţi” toţi direc- 
torii marilor spitale, activiştii de partid ai ministerului au pus pe seama medicilor 
toată vina răspîndirii infecțiilor şi a modului în care erau administrate spitalele. în 
acel moment, infecțiile intraspitaliceşti afectau grav majoritatea nou-născuţilor şi 
copiilor foarte mici. Zvonuri despre această celebră şedinţă au circulat prin toată 
țara, din cauză că unul dintre participanţi, dr Alessandrescu (directorul maternității 
spitalului Polizu), a avut curajul să spună adevărul. El a demonstrat cu lux de amă- 
nunte că principalele cauze ale răspîndirii alarmante a infecțiilor în spitale erau: 
lipsa curentului electric, care afecta posibilitatea sterilizării echipamentelor medi- 
cale; lipsa căldurii; calitatea precară a hranei din spitale; şi lipsa acută a deter- 
genţilor şi dezinfectanţilor, care afecta igiena tuturor spitalelor. Smaranda Mezei 
mi-a adus la cunoştinţă această poveste macabră. 

35. Acest lucru a fost propus şi finalizat la şedinţa Comitetului Politic Executiv 


din 3 august 1987 şi la Plenara Comitetului Central din 5 octombrie 1987. 

36. Jean-Claude Chesnais a remarcat că în Republica Populară Chineză suprave- 

gherea politică şi medicală erau de asemenea coordonate, pentru maximizarea con- 
trolului asupra vieţii reproductive a fiecărei femei. Referitor la China, vezi, de 
exemplu, Croll, Davin şi Kane 1985; Tien 1991; şi Greenhalgh şi Li 1995. 

37. Ar fi interesant de stabilit numărul de acţiuni penale începute la mijlocul 
anilor '80 împotriva unor infracţiuni privind legile de interzicere a avortului, ca 
mijloc de a ilustra „succesul" acestei campanii ideologice agresive. Toate efor- 
turile mele în această direcţie au eşuat. 

38. Ceauşescu 1984a: 14. 

39. Vezi Principalele obiective şi măsuri  tehnico-organizatorice de ocrotire a 
Sănătății în anul 1988, care conţineau o serie de măsuri pregătite de Ministerul 
Sănătăţii pentru a fi distribuite tuturor unităţilor medicale. Această informaţie a 
fost accesibilă unui „public"” foarte limitat. Publicaţiile de acest fel purtau menţi- 
unea „pentru uz intern". La mijlocul anilor '80, „pentru uz intern" era echivalent, 
în general, cu „secret de stat". Cei care primeau asemenea publicaţii riscau dacă 
nu respectau această convenţie. (îi mulțumesc doctorului care mi-a furnizat docu- 
mentul.) 

40. Raport cu privire la cauzele care au determinat scăderea sporului natural 


al populaţiei şi măsurile ce se impun a fi luate de Consiliul Sanitar Superior, 


Ministerul Sănătății şi Comisia Naţională de Demografie, în vederea îmbunătățirii 
indicatorilor  demografici, 1984: A 
41. Ibid: LI. 


42. Vezi Foucault 1979: 184-185, „examenul combină tehnicile unei ierarhii care 
supraveghează cu cele ale sancţionării care normalizează” |v. ed. rom.: A suprave- 
ghea şi a pedepsi, trad, de Bogdan Ghiu, Humanitas, Bucureşti, 1997 — nt]. 

43. Gâdea 1966: 10. Semnificaţia socială a reproducerii a fost laitmotivul politicii 
demografice din momentul conceperii ei, în 1966, pînă la căderea regimului, în 
1989. 

44. După căderea regimului, presa occidentală a exagerat amploarea şi frecvenţa 
acestor examinări. în interviurile luate unor muncitori din fabrici, ţărani, intelec- 
tuali şi medici din capitală şi de la ţară, nu am putut verifica dacă femeile au fost 
supuse mult-trîmbiţatelor examinări lunare. într-adevăr, organizarea necesară pen- 
tru realizarea unei asemenea campanii la scară naţională excludea această posi- 
bilitate, în special în România. Doctorii recunosc că au efectuat controale pentru 
depistarea sarcinii, fără a-şi fi informat pacientele. Cu cît distanţa de Bucureşti era 
mai mare, cu atît mai flexibil era sistemul. Examinările au fost într-adevăr ordo- 
nate; cum au fost ele efectuate este însă o altă problemă. Presa occidentală are 
puţine justificări pentru transformarea în senzaţional a unei situaţii şi aşa 
înspăimântătoare. 

45. „Metodologia luării precoce în evidenţă a gravidelor şi supravegherea medi- 
cală a sarcinii în primul trimestru", Muncitorul sanitar 17, 4 aprilie 1987, p. 6. îi 
sînt recunoscătoare medicului care mi-a furnizat din sursă directă această infor- 
maţie privind raportul întreprinderii referitor la aceste chestiuni. 

46. De remarcat faptul că acurateţea constatării că toate erau virgine este îndoiel- 
nică; mai important însă este faptul că această constatare este credibilă din punct 
de vedere cultural, pentru cei care simt nevoia să o creadă. 


47. V. Petrescu, „Sănătatea unui oraş-uzină", Munca, 4 februarie 1988. 

48.1. Coman, „Preocupări susținute pentru îmbunătăţirea indicatorilor de sănă- 
tate a populaţiei”, Informația Bucureştiului, 18 aprilie 1987, 2. 

49. li mulțumesc doctorului Bogdan Marinescu pentru aceste analize utile. 

50. Lăzărescu 1988: 6. 

51. Ibid. 

52. Lăzărescu 1987: 6. 

53. Activităţile desfăşurate de poliţia secretă în politizarea corpului uman sînt 
esenţiale pentru explicarea modului de funcţionare a sistemului; dar aceste infor- 
maţii privilegiate nu stau la dispoziţia cercetătorilor, mai ales dacă sînt străini. 

54. Urmează în continuare versiunea trunchiată a unei saga în curs de desfăşurare, 
a cărei complexitate depăşeşte spaţiul disponibil. Ofer doar un rezumat bazat pe 
interviuri înregistrate şi trecerea în revistă a documentelor oficiale furnizate. Atît 
eu, cît şi Smaranda Mezei le mulțumim celor intervievaţi, precum şi Ministerului 
Justiţiei, care, poate fără să vrea, a furnizat şi „cheia" lor. 

55. Condiţiile erau extrem de improprii în instituţiile de detenţie din România. 
Familiile puteau obţine dreptul de a aduce deţinuţilor hrană şi îmbrăcăminte. 

56. în conformitate cu sistemul juridic român, acuzatul era presupus vinovat 
pînă la dovedirea contrariului. în acest caz, vinovăția lui M.T. a fost, prin asociere, 
agravată de faptul că ea nu trăia în conformitate cu normele sociale puritane ale 
societăţii socialiste, invocate ori de cîte ori era convenabil. (în anii '80, ipocrizia 
acestor norme a fost divulgată chiar de regim, atunci cînd a sugerat că fetele necăsă- 
torite care rămăseseră însărcinate trebuiau tolerate din punct de vedere social. Se 
pare că în anii '70 era suficient să fii adult şi să-ţi dai consimțămîntul, pentru a 
furniza pretextul de a fi închis.) 

57. M.T. a făcut această observaţie într-un amplu interviu realizat de Smaranda 
Mezei. Eu l-am intervievat pe soţul ei, doctorul G., principalul acuzat în acest caz, 
prezentat în detaliu în capitolul 6. Chestiunea reşedinţei legale şi conexiunea ei 
dubioasă cu „concubinajul” şi activităţile ilicite asociate trebuie clarificată. Lui 
M.T. i s-a atribuit calificativul „concubină" pentru a o degrada. Umilirea şi degradarea 
erau unelte tipice ale aparatului represiv de stat . Cît priveşte statutul locativ al 
doctorului G., pentru a avea reşedinţă legală într-un oraş mare trebuia să posezi 
un buletin de identitate permanent pentru oraşul respectiv; acesta era înregistrat 
oficial la biroul pentru populaţie al miliției judeţene. O persoană avea dreptul să 
locuiască la o altă adresă dacă primise viză de flotant. Deşi dr G. era rezident legal 
în oraşul în care trăia soţia sa, el avea şi viză de flotant pentru Bucureşti. Deci 
coabitarea lui cu M.T. era corectă din punctul de vedere al statutului legal de rezi- 
dent. 

58. Promisiunea falsă de eliberare iminentă a fost o viclenie la care s-a recurs 
pentru a o determina să renunţe la greva foamei. Dr. G. făcuse de două ori grevă 
totală a foamei în timpul încarcerării: prima oară, 28 de zile; a doua oară, 18. în 
cele din urmă, dr G. a fost eliberat „din motive de sănătate”. (Motivele de sănă- 
tate au fost invocate în repetate rînduri după căderea regimului, ca scuză pentru 
cei cîțiva nomenclaturişti condamnaţi datorită complicităţii lor cu regimul.) 

59. în România nu existau tampoane şi şerveţele sanitare. în mediul urban, 
femeile foloseau vata, care în anii '70 era mai uşor de procurat decît în anii '80. 


Fiului lui M.T. nu i s-a permis să aducă altceva pentru mama sa. 

60. Dr G. a demonstrat ulterior falsa credibilitate a acestui martor pe a cărui 
depoziţie s-a bazat cazul lui M.T., acuzată de complicitate. In declaraţia oficială 
dată în decembrie 1974, G.D. a afirmat că avortul fusese efectuat în luna a cincea 
de sarcină (vezi dosarul 28). în altă declaraţie, luată în mai 1976, ea a spus că era 
însărcinată în luna a doua în momentul efectuării avortului. Documentele oficiale 
sînt pline de contradicții şi ambiguităţi. într-o declaraţie dată în aprilie 1975, aceeaşi 
martoră a descris în detaliu apartamentul lui M.T., pe care „nu şi-l amintea" în 
declarația din mai 1976. Două martore au specificat acelaşi număr de telefon la 
care sunaseră pentru a-l contacta pe dr G. în apartamentul lui M.T. Autorităţile nu 
au verificat însă numărul, care aparţinea într-adevăr unui locuitor din Bucureşti, 
dar nici unuia dintre cei doi acuzaţi. Mai multe dovezi privind laxitatea anchetei 
şi a retoricii au ieşit la lumină prin intermediul mărturiei scrise a doctorului G., 
care relatează înscenarea deliberată pusă la cale pentru M.T. Cu privire la acuza- 
ţia de descoperire a instrumentelor abortive în apartament, el a remarcat că instru- 
mentele găsite nu erau cele interzise prin Ordonanţa 886/1966 a Ministerului Sănătăţii. 
Doctorul G. a întrebat de asemenea de ce nimeni nu â verificat dacă sarcina mar- 
torei fusese înregistrată oficial la policlinica de care aparţinea femeia. Motivul pen- 
tru care nu s-a verificat acest detaliu este evident. 

61 Dacă aceste obiecte au fost descoperite în apartament pentru că dr G. le 
deţinea sau pentru că fuseseră puse acolo este în cele din urmă irelevant. Vezi, de 
exemplu, o relatare despre dovezi similare în Verdery şi Kligman 1992: 134, nota 
de subsol 29. 

62. De exemplu, dr G. a dovedit că cele unsprezece fiole considerate a fi nar- 
cotice fuseseră prescrise pentru fratele său, care suferise de cancer. Deoarece fratele 
fusese în îngrijirea doctorului G. şi a lui M.T. pînă cînd decedase, fiolele rămă- 
seseră în apartament. 

63. A fi etichetat drept pericol social echivala cu moartea publică sau oficială. 
Nici o instituție nu-şi asuma responsabilitatea angajării unei asemenea persoane. 

64. Se presupunea că ea achiziţionase aceste obiecte în mod ilegal — din profi- 
turile realizate prin întreruperile de sarcină la care fusese complice. Legea 18 dădea 
autorităţilor de stat dreptul să confişte bunurile dobîndite ilicit. 

65. Există totuşi cel puţin un sîmbure de adevăr în observaţiile lui. Cînd M.T. 
a fost reţinută la Direcţie, colega ei de celulă i-a spus că auzise că procurorul care 
se ocupa de cazul ei primise cadouri scumpe de la soţia legală a doctorului G., 
G.G. Colega de celulă, care era, foarte probabil, ea însăşi informatoare, pretindea 
că ar fi auzit acest lucru în timp ce făcea curăţenie în birourile din clădire. Asemenea 
informaţii nu puteau decît să sporească neliniştea lui M.T., deşi ele trebuiau să 
demonstreze solidaritatea dintre deţinuţi. M.T. fusese deja acuzată de concubinaj; 
apoi, a auzit că soţia doctorului G., care locuia în alt oraş, îl copleşea cu atenţii pe 
procurorul bucureştean care se ocupa de cazul ei. 

66. Sentința ei a fost suspendată. Şi ea, şi dr G. au făcut recurs la Curtea Supremă, 
pentru corectarea cazierelor. Acuzaţiile de trafic cu narcotice şi păstrare la domi- 
ciliu a instrumentelor abortive au fost anulate. 

67. Afirmația provine din procesul-verbal al şedinţei Comitetului Executiv al 
Consiliului Naţional al Femeilor, 26 aprilie 1974, 10. 

68. Vezi Cancea 1976: 155. Potrivit Suzanei Gâdea, Consiliul Naţional al 


Femeilor a devenit activ în 1958; el fusese creat oficial în 1957. Apartenența la 

partid nu era obligatorie în acei ani de început, devenind o problemă abia mulţi 
ani mai tîrziu. Vezi nota 74 de mai jos. 

69. Retorica oficială privind relaţia dintre corpul politic al femeii şi „mult iubi- 
tul conducător" se baza pe construcţiile metaforice desprinse din repertoriul emoţio- 
nal şi simbolic al relaţiilor de familie paternaliste. De exemplu, formulări de genul 


„noi, femeile, ne angajăm ca, sub conducerea iubitului nostru conducător..." suge- 
rează că debutul în activităţi comuniste era înrudit mai mult cu „haremizarea" lor 
(pertinentă caracterizare formulată de Smaranda Mezei), cu observaţia că, în con- 
textul socialist, aceste practici instituţionalizate dădeau naştere „poporului unic” 
şi „naţiunii socialiste”. Vezi Normele de organizare şi funcționare a Consiliului 
Naţional, a comitetelor şi comisiilor femeilor, 1979, p. 11. Relaţii similare între 
femei şi partid erau construite şi prin documentele oficiale ale altor partide comu- 
niste est-europene; în România, elementul naţional era mai puternic dezvoltat. 
(Germania nazistă este un alt bine cunoscut studiu de caz.) Cultul personalităţii se 
pliază imediat personalizării discursive a relaţiei. De remarcat, de asemenea, para- 
lela dintre relaţia partidului comunist cu „poporul” şi aceea a lui Isus, ca mire, cu 
Biserica. Vezi Kligman 1988: 219-220. 

70. Vezi Normele de organizare şi funcționare a Consiliului Naţional, a 
comitetelor şi comisiilor femeilor, 1979, p. Ş. 

71. Este imposibil de înţeles cum putea organizaţia de femei să uşureze pove- 
rile casnice ale femeilor, cînd fondurile ei erau extrem de modeste. Aşa cum speci- 
fică Normele de organizare şi funcționare,  p. 27, fondurile disponibile proveneau 
de la publicaţiile organizaţiei: Femeia,  Săteanca, Dolgozo No şi publicaţia anuală 
Almanahul Femeii, precum şi din activităţile proprii, culturale şi publice, donaţii 
şi subvenţii. 

72. Normele de organizare şi funcţionare, pp. 8-9. 

73. In acei ani, femeile care deţineau funcţii de conducere în consiliu luptau 
pentru emanciparea femeilor din proprie convingere, ceea ce coincidea, din feri- 
cire, cu necesităţile partidului. Suzana Gâdea nu a devenit membră de partid decît 
în 1975. li mulțumesc pentru interviurile pe care mi le-a acordat în vara anului 
1993. 

74. Doresc să subliniez fervoarea cu care Gâdea mi-a povestit experienţele ei 
din acei ani „formativi" de muncă, în cadrul Consiliului Naţional al Femeilor. Ea 
însăşi s-a implicat în această activitate după război, cînd viaţa era foarte grea, şi 
a încheiat-o atunci cînd a devenit ministru al învățămîntului. Totuşi, comentariile 
ei despre perioada respectivă au fost marcate de ceea ce ar putea fi numit zel revo- 
luţionar. Referitor la anii cît a activat în mişcarea femeilor, Gâdea a povestit despre 
cum ţinea aproape zilnic seminare, de la ora 18.00 la 20.00 — după o zi plină la 
catedra de la Institutul Politehnic, unde era profesoară. Apoi a remarcat că la început 
femeile nu înțelegeau valoarea educaţiei. Ele s-au înrolat însă treptat, observînd 
cum altele erau promovate şi avansau. Gâdea a povestit cum activistele mişcării 
şi-au adaptat metodele de lucru pentru a atrage tărăncile; prozelitismul lor era pro- 
gramat pentru zilele de duminică, după slujba de la biserică. 

75. Vezi Organigrama mişcării de femei, 1975: 147. „Mişcarea de femei" era 
organizată de sus şi nu seamănă cuo mişcare socială de masă; era o mişcare socială 
doar în termeni ideologici. 


76. Rolurile femeii sînt prezentate mai detaliat în capitolul 5. 

77. Ciobanu 1974b: 6. De remarcat că revista Săteanca era editată pentru femeile 
de la ţară. 

78. Vezi Rodica Geta Constantinescu, „Infracţiunea de avort", Femeia 1, 1974, 
35. în 1974 s-a dat ordin ca în revistă să apară mai multe articole cu teme bazate 
pe „educaţia atcist-ştiinţifică" 
aprilie 1974. 

19. Femeia 8, 1966, 25. 


80. Ceauşescu 1986: 1. 


. Vezi Plenara Consiliului Naţional al Femeilor, 26 27 


81. Disjuncţia din ce în ce mai mare între ceea ce se spunea şi ceea ce se făcea 
se repeta în întregul sistem. în timp ce preşedinta Consiliului Femeilor considera 


probabil că femeile sînt neobosite, femeile înseşi gîndeau altfel. Ele erau epuizate. 


în 1983 se aştepta de la toate muncitoarele să producă mai mult pentru mai puţin. 


82. Vezi  Regulament-cadruprivind organizarea, funcționarea şi conținutul  activi- 
tății — cluburilor  „„Femina”, 1984, 4. 
5 
RĂSPÎNDIREA CUVÎNTULUI — PROPAGANDA 


1. Vezi Ceauşescu 1971: 65. 

2. O prezentare utilă a propagandei ca mobilizare a maselor într-un regim leni- 
nist se regăseşte în Kenez 1985. Din păcate, abordarea în detaliu a stilului şi funcţiei 
propagandei depăşeşte intenţiile acestui capitol. Este important să remarcăm diver- 
sitatea în formă şi conţinut a campaniilor propagandistice de-a lungul timpului. 
Referitor la România, vezi, de exemplu, Măgureanu 1979. Referitor la activităţile 
de dezinformare, vezi Turcu 1991: 113-134. 

3. în această privinţă, misiunea formațiunilor politice de acest tip se aseamănă 
atît cu Biserica catolică, cît şi cu mişcările fundamentaliste (vezi, de exemplu, Lane 
1981). Unii fac o comparaţie şi între metodele ideologilor şi cele ale „teologilor": 
devotament absolut, confesiuni (de tip autocritic), ritualizare şi aşa mai departe. 

4. Există motive să presupunem că, cel puţin în perioada de început, membrii 
partidului comunist credeau cu adevărat în ceea ce făceau şi îşi desfăşurau activi- 
tatea cu fervoare. însă, entuziasmul şi fervoarea par să fi fost întinate, o dată cu 
trecerea timpului, de oportunism şi cinism — sau pur şi simplu de epuizare. 

5. Caracterul Stalinist al propagandei s-a menţinut pe toată durata comunis- 
mului; modul ei de funcţionare în sistemul mai amplu al partidului a fost totuşi 
diferit. în anii '40 şi '50, precum şi mai tîrziu, la mijlocul anilor '70, propaganda, 
ideologia, poliţia şi administraţia acționau în strînsă legătură unele cu altele. Ca 
urmare a luptelor pentru putere de la vîrful ierarhiei în partid, în anii '60 şi la 
începutul anilor '70 aceste unități au trecut printr-o perioadă de relativă relaxare 
şi autonomie în funcţionare. (îi mulţumesc lui Stelian Tănase pentru această notă.) 

6. „Longevitatea" lui Leonte Răutu în ceea ce priveşte influenţa politică este 
incontestabilă. După ce a fost în timpul celui de-al doilea război mondial şeful ser- 
viciului român de la Radio Moscova, el a revenit în România unde a acţionat ca 
forță motrice a aparatului de propagandă, în intervalul 1945-1965. (l-a succedat 
Dumitru Popescu, în 1971.) Sub Ceauşescu, el a continuat să funcţioneze ca se- 
cretar al Comitetului Central şi adjunct al primului-ministru, însărcinat cu învăţămîn- 


tul, pînă în 1981, anul cînd i-a fost acceptată demisia din Comitetul Politic Executiv 

şi din funcţia de rector al Academiei de Partid „Ştefan Gheorghiu". Ironie a sorții, 

acest desăvîrşit ideolog comunist şi-a pierdut funcţia din cauza cererii de emigrare 
a fiicei sale. Răutu a murit în 1993, la 83 de ani. (îi mulţumesc lui Vladimir 
Tismăneanu pentru conţinutul acestei note.) 

7. Din nou, „conformismul" trebuie evidenţiat şi separat de convingere. Această 
distincţie contribuie la înţelegerea dinamicii structurale a disimulării. 

8. Vezi Bourdieu 1977: 237, nota 47. lată definiţia dată de autor violenţei sim- 
bolice: „Acea formă de dominare care, trecînd dincolo de deosebirea făcută în gene- 
ral între relaţiile bazate pe simţuri şi cele bazate pe putere, comunicare şi dominare, 
se exercită exclusiv prin comunicarea sub forma căreia se deghizează." 

9. Perceperea resurselor ca fiind limitate în cadrul societăţilor ţărăneşti a fost 
definită ca „imagine a binelui limitat". Vezi Foster 1965: 293-315. Paralelismul 
surprinzător cu organizarea socialistă a fost remarcat de Jowitt 1978. 

10. înP. Gross 1990: 98. 

11. Vezi loan Moraru, „înalta grijă şi răspundere pentru fondul uman al ţării”, 
Scînteia, 4 octombrie 1966: |. 

12. Ştefan Milcu, „Medicul şi responsabilitatea lui față de generaţiile viitoare”, 
Scînteia, 22 octombrie 1966: |. 

13. Vezi Bulgaru, „Expresia înaltei responsabilităţi a generaţiilor de azi pen- 
tru viitorul poporului român", Scînteia, 26 noiembrie 1966: 1-2. 

14. Potrivit lui D. Popescu, pe Ceauşescu îl nemulțumea faptul că era condu- 
cătorul unei ţări mici, şi nu al unei superputeri. Politica demografică a fost în bună 
parte mijlocul lui de a compensa această situaţie. Vezi Popescu 1993: 307, nota $. 
(îi mulţumesc lui Stelian Tănase, care mi-a atras atenţia asupra acestei informaţii.) 

15. Despre fabricarea consimţămîntului ca rol propagandistic al presei, vezi, 
de exemplu, Lippmann 1932; şi Herman şi Chomsky 1988. Relaţia între funcţiile 
propagandei (în contextele totalizante şi democratice) şi teoriile conspirative este 
evidentă în aceste texte. 

16. Vezi Moraru, „înalta grijă şi răspundere pentru fondul uman al ţării", p.l. 

17. Una dintre funcţiie propagandei era aceea de a sensibiliza populaţia faţă 
de evoluţiile din plan politic şi de a crea consensul. Aşa cum era normal, presa 
„pregătea" populaţia pentru modificările politice, publicînd „dezbaterile" desfăşurate 
de funcționarii de partid asupra unui anumit subiect. Această formă de a oferi opinii 
conferea aparenţa unei politici democratice. 

18. Suzana Gâdea, „Raportul Consiliului Naţional al Femeilor din Republica 
Socialistă România", Femeia, nr. 7, 1967: 11, (sublinierea îmi aparţine). Femeia 
a publicat un supliment conținînd raportul integral, cu titlul complet: „Raportul 
Consiliului Naţional al Femeilor din Republica Socialistă România cu privire la 
activitatea desfăşurată de la ultima conferinţă naţională şi sarcinile ce revin mişcării 
de femei în lumina hotărîrilor celui de-al IX-lea Congres al Partidului Comunist 
Român." 

19. Suzana Gâdea, care în diferite momente a fost ministru al Culturii şi minis- 
tru al învățămîntului, a plătit pentru obedienţa ei față de partid. Dacă s-ar fi dedi- 
cat numai carierei sale de profesor la Institutul Politehnic ar fi fost probabil mult 
mai fericită, chiar dacă din punct de vedere material ar fi avut o viaţă mai puţin 


confortabilă. Ea nu a fost un ideolog de frunte al partidului; dar a fost un bun 

exemplu de slugă devotată, de rang înalt. încarcerată după căderea regimului, Gâdea 
a fost eliberată din închisoare pe motive medicale. A murit în 1996. 


20. Această cuvîntare a fost un indicator important pentru ceea ce avea să urmeze. 
Vezi Ceauşescu 1966: 1-2. 

21. Vezi C. Roman, „Miîini harnice", Femeia, nr. 6, 1966: 7. 

22. Vezi Luiza Vlădescu şi Gheorghe Vlad, „Familia şi educaţia patriotică a 
copilului", Femeia, nr. 8, 1966: 25-27. Trebuie remarcat, de asemenea, că în anii 
'60 nimeni nu şi-a imaginat că România va ajunge în anii '80 un stat neostalinist. 

23. în perioada aceea, Zaharia Stancu era preşedinte al Uniunii Scriitorilor care, 
ca orice altă asociaţie profesională, era subordonată partidului. Mai mult, partidul 
a făcut uz de toată puterea sa de seducţie pentru a-i curta pe membrii Uniunii şi 
a-i face să-l slujească. Multe personalităţi ale lumii literare şi artistice au cedat 
presiunii politice. De exemplu, preşedinte al Uniunii Scriitorilor nu putea fi decît 
un scriitor învestit cu autoritate politică (el sau ea trebuia să beneficieze de apro- 
barea partidului). Acest lucru îl/o obliga să acţioneze ca figură de frunte în stră- 
dania neîncetată de legitimare a regimului. 

24. Academician Zaharia Stancu, „Tradiţia caselor pline de copii", Scînteia, 
24 septembrie 1966: 1. Ceea ce nu este cu necesitate evident în asemenea răspun- 
suri e faptul că numărul şapte, nouă sau unsprezece se referă la acei copii care au 
supravieţuit copilăriei. 

25. Raționamentul dialectic era apreciat pentru puterea lui semiotică. Orice con- 
tradicţie putea fi rezolvată prin antinomie. De exemplu, solicitările contradictorii 
asociate simultan calităţii de mamă, soţie, salariată şi activist politic sau social erau 
transformate într-o existenţă armonioasă la rubrica „dialectica idealului feminin”. 
Vezi Geta Dan Spinoiu, „Dialectica idealului feminin", Femeia, nr. 3,1967: 3-4, 
36-37. 

26. Vezi Natalia Stancu, „Maternitate",  Scinteia, 25 septembrie 1966; 
„Maternitatea", Femeia, nr. 9,1966: 5-6; „Tot respectul femeii-mame", Femeia, 
nr. 10, 1966: 2; Lucia Demetrius, „Răsplata anilor lungi”, Femeia, nr. 11, 1966: 
5; Dr C. Stanca, „Elogiul mamei", Sănătatea, nr. 11, 1966: 4; Maria Şerban, „Copilul 
meu, cel mai frumos din lume", Femeia, nr. 11, 1966: 2-3. 

27. Vezi Ursula Şchiopu, „Puterea miraculoasă a copilului", Scînteia, 27 august 
1966. 

28. „Atmosfera de familie", Scînteia, 5 octombrie 1966. 

29. Vezi „Tot respectul femeii-mame", Femeia, nr. 10, 1966. 

30. Vezi Dicţionarul explicativ al limbii române, 1975: 229. 

31. Relaţiile de putere inerente diferitelor orînduiri statale din perspectiva 
bunăstării creează relaţii de dependenţă interconectate în mod diferit. Acest tip de 
relaţie de subordonare între stat şi cetăţean nu este specific statului socialist, dar 
reprezintă o trăsătură generalizabilă a acestuia. 

32. „Societatea sînt eu." Vezi Troțki 1947: 421. Vezi, de asemenea, Clark 1981, 
cap. 5, pentru prezentarea relaţiilor de tip tată-familie în timpul regimului lui Stalin. 
(îi mulțumesc lui Richard Stites, în mod special, pentru că mi-a amintit acest lucru.) 

33. în anii '80 Ceauşescu nu reprezenta doar întruchiparea partidului comu- 
nist, ci şi pe aceea a naţiunii în ansamblu. Pentru ca nu cumva cineva să uite de 
prezența lui permanentă în istoria României, era transmis zilnic la radio un cîntec 
care să reamintească oamenilor de laica şi totuşi sfînta trinitate: „Partidul, Ceauşescu, 


România." Vezi şi Verdery 1994: 225-256. în opinia lui D. Popescu, Ceauşescu 

„se considera mai puţin exponent al poporului şi mai mult părinte al lui”. Vezi 
Popescu 1993: 237. 

34. „Şantierul poate deveni o familie?" Scînteia, 27 august 1966; „Sărbătoarea 
fertilităţii pămîntului românesc”, Scînteia, 3 octombrie 1966. Vezi prezentarea făcută 
în capitolul 1 socialismului dinastic din România. 

35. Vezi următoarele articole privind teme diverse dar asociate, dintre care unele 


sînt înclinate mai mult spre „ştiinţă” decît spre sociologie: „Păstrarea sarcinii — 
cerință fiziologică a organismului sănătos", Scînteia, 29 septembrie 1966; „Multă 
grijă şi afecţiune noilor generaţii”, Sănătatea, nr. 10, 1966: 2; Dr lon Georgescu, 
„Evoluţia şi controlul sarcinii”, Sănătatea, nr. 12,1966: 14-15; Dr Cornelia Găbreanu, 
„Cum folosiţi concediul pre şi post natal?", idem; George Popovici, „Procreaţia", 
Sănătatea, nr. 1, 1967: 10-11; Dr Al. Manole, „în aşteptare", idem; Aneta Dănilă- 
Muster, „Avortul şi echilibrul endocrin", Femeia, nr. 1, 1967: 22; Dr lon Mateş, 
„Avortul empiric", Femeia, nr. 2, 1967: 23; „Retrospectivă asupra asistenţei sani- 
tare a mamei şi copilului”, Sănătatea, nr. 6, 1969: 4-5. 

36. în 1980 a început o veritabilă campanie de sprijinire a „alimentaţiei raţionale”. 
Intenţia acestui plan de a mînca sănătos a fost de a controla consumul caloric şi 
aportul nutriţional. Din păcate, cînd planul a fost introdus public românii se aflau 
deja în situaţia de a umbla zilnic în căutarea hranei. Planul nu putea fi luat în serios 
şi mulţi l-au privit cu un total dispreţ. Alimentaţia rațională a fost subiectul mul- 
tor bancuri, dar nici unul dintre ele nu potolea durerile burţii goale. De exemplu: 
„Care este cel mai bun banc politic? A ura cuiva «poftă bună» la începutul mesei!" 

37. Vezi „Măsuri pentru reglementarea întreruperii cursului sarcinii", Scînteia, 
2 octombrie 1966: 1. ; « 

38. Ibid.: nota 30. 

39. între sănătate şi productivitate exista o legătură ideologică. Definirea per- 
soanei bolnave ca cetăţean potenţial neproductiv a avut consecinţe cumplite pen- 
tru copiii handicapaţi, de exemplu. Deşi dacă s-ar fi aflat în alte părţi unii dintre 
ei ar fi devenit indivizi relativ sănătoşi şi productivi, în România lui Ceauşescu 
faptul că erau diferiţi de ceilalţi i-a condamnat la izolare în infernuri instituţionale, 
ceea ce a atîrnat greu mai tîrziu în inimile oamenilor de pretutindeni. 

40. Femeia, nr. 10, 1966. Medicii îşi prezentau opiniile privind naşterea, avor- 
tul şi sănătatea femeilor. Una dintre rubrici se intitula „Medicii au cuvîntul", p. 7. 

41. Dr Teodoru i-a acordat un interviu Smarandei Mezei în vara anului 1992. 
La vremea aceea părerea lui despre avort era mult mai nuanţată. El a afirmat că 
întreruperile de sarcină efectuate de medici nu constituiau un pericol, oricare ar fi 
fost natura traumatică a operaţiei. Dar, din cauza intervenţiei chirurgicale, puteau 
apărea probleme postabortive minore. Dată fiind patologia potenţială asociată avor- 
tului, el considera că erau de preferat alte metode de control al fertilităţii. 

Asupra acestui subiect şi-a exprimat opinia şi un alt specialist de la Spitalul 
Titan: „Dacă avortul este făcut în condiţii bune, nu există riscuri pentru sănătatea 
femeii, întrucît mucoasa se regenerează lunar. Dar condiţia obligatorie este ca el 
să fie performat de specialişti care să beneficieze de condiţiile materiale propice 


intervenţiei.” Dat fiind faptul că înainte de 1966 (ca şi astăzi) avortul era princi- 
pala metodă de control al fertilităţii în România, ginecologii români sînt foarte 


experimentați în acest domeniu. Medicul a susţinut de asemenea că, dacă spitalele 


NOTE 319 


româneşti ar fi dotate cu aspiratoare, atunci aceste instrumente de intervenţie ar 
prezenta mai puţine complicaţii decît alte mijloace moderne de contracepţie. 

42. Relaţia între identitatea naţională şi practicile folosite de populaţie este invo- 
cată de aproape toate personalităţile politice cu înclinații naţionaliste din Europa 
de Est. Principalele temeri culturale sînt legate de rata natalității la ţigani; 
„ameninţarea” ungară nu a fost (şi nu este) semnificativă în această privinţă, pen- 
tru că rata natalității la unguri este mai scăzută decît la români. Recensămîntul 
populaţiei şi al locuinţelor din 1992 specifică următoarele valori pentru numărul 
mediu de copii per femeie: pentru români, 1,8; pentru unguri, 1,7; pentru germani, 
1,5; pentru romi (ţigani), 2,7 (vezi  Recensămintul populaţiei şi locuințelor din 7 ia- 
nuarie 1992, 1994: xxxi). Mai recent, numărul de copii per femeie la romi a fost 
apreciat la 4,35 (vezi Mureşan 1996). 

43. Femeia, martie 1967, p. 4. Studiul sociopsihologic a fost efectuat la o fabri- 
că din Bucureşti la care lucrau aproximativ 18 000 de femei. Nu am putut identi- 
fica autorul studiului şi nici cui îi era destinat. lată un exemplu de tactică deliberată 
de manipulare, care a făcut aproape imposibilă verificarea rezultatelor. 

44. Vezi, de exemplu, „Femeia în viaţa socială, un important factor de pro- 
gres", Femeia, nr. 10, 1967, p. 8; „Prezențe active în viața socială", Femeia, nr. 8, 
1968: 7; „Directoarea", Femeia, nr. 6, 1968: 3-4. 

45. De exemplu, în Femeia, nr. 11, 1968, importanţa maternității ca ocupaţie 
a fost subliniată în felul următor: „O «profesiune» milenară, continuată spre viitorime 
cît timp va exista viaţa omenească, se impune firesc şi definitoriu ca cea mai nobilă: 
«profesiunea» de mamă! La 46 de ani Maria Bota din Reghin înscrie un record 
uman de 16 copii!" 

46. Femeia, nr. 19, 1966: 2. Referitor la divorţ ca problemă sociopolitică, vezi 
Ciurea Codreanu 1968. 

47. Corneliu Vădim Tudor, „Femeie creatoare, slavă ţie!", Almanahul Femeia, 
1984: 24. Acest fragment face parte din prolifica producţie „literară” a anilor '70 
şi '80. Producţia literară de acest tip s-a numărat printre foarte puţinele industrii 
care au depăşit sarcinile de plan: o industrie producătoare de maculatură, prin care 
„poeţii de curte" puteau să creeze şi să susţină iluzia cultului personalităţii lui 
Ceauşescu. Unul dintre cei mai mari susţinători ai lui Nicolae şi Elenei Ceauşescu 
a fost autorul acestei ode dedicate soţiei lui Ceauşescu, Elena. Răutatea atacurilor 
îndreptate de Vădim Tudor împotriva altora a fost concurată doar de gradul în care 
el a folosit cuvintele pentru a se prostitua în fața stăpînilor. în momentul cînd scriu 
această lucrare, Vădim Tudor este membru al Senatului României, director al revis- 
tei România Mare, dedicată intereselor şovine, xenofobe, şi preşedinte al Partidului 
România Mare. Prin activitatea sa politică şi jurnalistică, Vădim Tudor duce mai 
departe moştenirea lăsată de familia Ceauşescu şi este unul dintre cei mai fervenţi 
apărători ai naţionalismului din România posteeauşistă. 

48. Vezi Ceauşescu 1973a: 9. (Vezi de asemenea comentariile mele anterioare 
privind acest citat, la pagina 38.) 

49.  Hotărirea Plenarei CC al PCR din 18-19 iunie 1973 cu privire la creşterea 
rolului femeii în viaţa economică, politică şi socială a ţării, p. 27. 

50. Vezi Ceauşescu 1978. Din nou, nu a fost menţionată necesitatea de a schim- 
ba diviziunea muncii din gospodărie, între bărbaţi şi femei. 

51. Fischer 1989: 174. 

52. Ibid.: 175. Fischer a citat un fragment din volumul Omagiu dedicat lui 
Ceauşescu la cea de a 55-a sa aniversare. 

53. Vezi Greenwald 1986: 33. 

54. „Prezențe feminine prestigioase în cel mai înalt for ştiinţific al ţării”, Femeia, 
nr. 3, 1974: 3 S$; Aneta Dumilriu, „Tradiţia de a fi fruntaşi se păstrează zi de zi, 
ceas de ceas (un episod din cronica feminină a întrecerii socialiste)", Femeia, nr. 10, 
1974. 

55. Ciobanu 1974: 5. Complicitatea statelor occidentale la susținerea realizărilor 
fictive ale Elenei Ceauşescu reprezintă acum un capitol jenant al relaţiilor interna- 
ționale din perioada respectivă. în Statele Unite, de exemplu, ea a primit un pre- 
miu onorific pentru chimie, deşi nu de la o universitate de prestigiu. Richard Stites 
mi-a amintit despre modul cum sovieticele luminau calea „tovarăşelor" lor est-eu- 
ropene. La fel s-a întîmplat, de pildă, cu Nadejda Krupskaia (soţia lui Lenin), în 
anii '20, precum şi cu femeia-cosmonaut Valentina Tereşcova, în anii '60. 

56. Elena Ceauşescu nu a candidat însă la medalia „Mamă eroină". Maternitatea 
nu reprezenta punctul forte al rolului pe care îl juca. Acest detaliu nu i-a ştirbit 
însă din atribute: „înalt omagiu ştiinţei româneşti", Femeia, nr. 1,1974; „Strălucit 
mesager al ştiinţei româneşti", Femeia, nr. 3, 1974 (cuprinzînd un capitol dedicat 
prezenţei prestigioase a femeilor în cel mai înalt for ştiinţific al ţării; fotografiile 
altor patru femei-academician înconjurau portretul principal); Ciobanu 1977. 

57. Vezi  Rolulfemeii în viața economică, politică şi socială a României  socia- 
liste, 1973: 158. 

58. Activistele au promovat posibilităţile de angajare a femeilor în noi locuri de 
muncă. Vezi, de exemplu, „Meserii feminine, meserii masculine?", Femeia, nr. 2, 
1974; Spornic 1975. 

59. Rolul femeii în viața economică, politică şi socială a României socialiste, 
1973: 162. 

60. „Publicaţiile editate de Consiliul Naţional al Femeilor vor pune în centrul 
preocupărilor lor creşterea aportului femeilor de la oraşe şi sate la înfăptuirea politicii 
partidului, la popularizarea figurii înaintate a femeii muncitoare, țărănci coopera- 
toare, intelectuale — făuritoare de bunuri materiale şi spirituale — a femeii-mamă, 
educatoare a tinerei generaţii.” Ibid.: 164. Clubul pentru femei, „Femina", a fost 
creat parţial pentru a ajuta la îndeplinirea acestei sarcini (vezi Gabriela Ionescu şi 
Zenia Grigore, „Clubul «Femina» — o tribună de educaţie”, Femeia, nr. 1, 1974: 
16). Pentru aceeaşi perioadă, vezi şi Deliman 1977. Autorul prezintă un ansamblu 
de directive de partid referitoare la acest subiect, cărora le dă o interpretare „socia- 
list"-feministă. 

61. Măsurile aveau în vedere şi participarea sporită a femeilor la activitatea 
diverselor instituţii şi întreprinderi. Vezi Femeia, nr. 1, 1974: &. 

62. Deliman 1977: 96. 

63. Pentru detalii privind aceste prevederi vezi ibid.: 160. în anii '70 ele au 
fost permanent reiterate de Ceauşescu cu ocazia diverselor întruniri. Vezi, de exem- 
plu, Ceauşescu 1978. 

64. Aşa cum am arătat în capitolul 2, mijloacele contraceptive nu erau interzise 
de lege, dar nu se găseau. Aceasta însemna că puteau fi procurate numai prin reţele 
ilegale, pe piaţa neagră. Avortul, pe de altă parte, era ilegal. Relatările occidentale 


despre acest subiect au fost mereu inexacte. Ilegalitatea şi lipsa de pe piaţă nu sînt 

neapărat sinonime. Naşterile erau evitate prin avorturi ilegale, abstinenţă, coitus 
interruptus şi diverse alte metode tradiţionale. Muncitoarele cu care am stat de 
vorbă mi-au explicat de multe ori că nu voiau să aibă copii pentru că nu aveau 
locuinţă sau pentru că făceau naveta pe distanțe lungi ca să meargă la lucru. 
Problemele legate de îngrijirea copiilor le traumatizau. 

65. Vezi Teitelbaum şi Winter 1985: 102. 

66. Copiii erau, la rîndul lor, incluşi pe lista bunurilor exportabile, atunci cînd 
preţul era plătit în valută. Problema este prezentată în capitolul 7. 

67. Vezi „Hotărîrea Comitetului Politic Executiv al CC al PCR", 1984. 
Următoarea anecdotă a circulat puţin mai tîrziu: „Prin decret prezidenţial au fost 
naționalizate organele genitale!" Gluma se baza pe polisemia cuvîntului „organe" 
(organe de stat/ organe genitale). 

68. Citat în „Hotărîrea", 1984. La 6 martie în Scinteia a apărut un editorial 
intitulat „Aplicarea fermă, neabătută a politicii demografice pentru vitalitatea, 
tinereţea şi vigoarea naţiunii!” El repeta şi dezvolta ideile majore ale „Hotăririi”, 
reprezentînd începutul unei campanii agresive de îndoctrinare care a devenit carac- 
teristică stilului propagandistic pînă la sfîrşitul brutal. 

69. Ceauşescu 1984b. 

70. Vezi Regulament-cadruprivind organizarea, funcționarea şi conținutul  activi- 
tății — cluburilor  „Femina”, 1984: 13-14. 

71. Vezi Constantinescu, Negriţoiu şi Stativa 1987: 4-5. 

72. Femeia, nr. 3, 1967: 4. 

73. Formularea prin şabloane a conţinutului propagandei a făcut trecerea de la 
patru la cinci copii uşor de exprimat. Vezi capitolul 2, referitor la schimbarea politicii 
legalităţii. 

74. Vezi M. Mincu 1988: 16. 

75. Vezi dr Dragoş Serafim, în Flacăra, nr. 7, 14 februarie 1986: 12. Societatea 
depravată la care se face referire este România anului 1934. 

76. Madeleine Măicănescu-Georgescu, „A avea sau a nu avea copii", Sănătatea, 
nr. 1, 1984. 

77. Expresia vine din titlul „Copii frumoşi şi sănătoşi pentru vigoarea şi tinere- 
ţea patriei" (Scînteia tineretului, 28 ianuarie 1986). Titlul, apărut în luna martie 
de două ori în ziarul Uniunii Tineretului Comunist, se numără printre cele folosite 
de propaganda pronatalistă. El exprimă unul dintre argumentele invocate frecvent 
de Ceauşescu pentru a îndemna (sau a forța) populaţia să îndeplinească planul 
demografic. 

78. Pe tot parcursul anilor '80 titlurile ziarelor au susţinut din plin propaganda 
demografică. lată cîteva exemple reprezentative, dar nu exhaustive: Lucian Huiban, 
„Copiii — bucuriile familiei Trifa”, Sănătatea, nr. 3, 1984: 7; Dr Lidia Orădean, 
„Sănătatea copiilor — bogăţia viitorului" şi Dr Sebastian Nicolau, „Bucuria vieţii”, 
ambele în Sănătatea, nr. 4, 1984: 3-4; Sanda Faur, „Imensa grijă cu care ţara îşi 
veghează copiii”, Femeia, nr. 3, 1985: 9; Silvia Netcu, „Copiilor ţării — dragostea 
şi grija întregii ţări”, Femeia, nr. 6, 1985: 3; Valeria Chilău, „Copiii — viitorul 
țării", Sănătatea, nr. 6, 1987: 3; George Radu Chirovici şi Sava Bejinaru, „Copiii 
sînt soarele omului: reportaj dintr-o comună suceveana, unde a avea mulți urmaşi 


constituie o lege tradiţională a colectivităţii”, Scînteia, 23 februarie 1986: 2; Geor- 

ge-Radu Chirovici, „Casa cu mulţi copii, semnul răspunderii de bun cetăţean pen- 

tru viitond naţiunii: venirea pe lume a unui copil este un miracol ce concentrează 
în el întregul univers", Scînteia, 2 martie 1986: 1-2; Silviu Achim, „Familia 
numeroasă — temeiul dăinuirii şi statorniciei prin vremi: perene învățăminte ale 
istoriei româneşti", Scînteia, 18 septembrie 1986: 4; M. Ştefan, „O bogăţie mai 
presus de orice", Scinteia tineretului, S martie 1986: 1, 5; Maria Predoşanu, „A 
dărui viața — o opţiune ce stă în puterea femeii”, Sănătatea, nr. 12, 1987: 8 etc. 

79. Un banc foarte amar la vremea aceea semnala următorul paradox: „între- 
bare: Ce-i mai rece şi mai rece decît apa rece? Răspuns: Apa caldă." Vezi Ştefă- 
nescu 1991: 91. Apa caldă în fiecare oraş era controlată de o centrală. în anii '80 
alimentarea cu apă era limitată cu stricteţe. De aici umorul negru: cînd dădeai dru- 
mul la apa caldă, curgea (dacă curgea) apă rece ca gheaţa. 

80. Pârvu 1988: 21. Legătura între factorii demografici şi economici urmărea 
să legitimeze politica pronatalistă a regimului. Inutil de precizat că acest argument 
a fost folosit prima oară pentru o asemenea legitimare în anii '60; el nu s-a modi- 
ficat substanţial de-a lungul timpului. 

81. „Noi, botoşănenii, iubim familiile trainice, cu copii mulţi şi sănătoşi", Femeia, 
nr. 6, 1984: 14. 

82. Ibid. 

83. Este valabil pentru perioada dinainte de interzicerea avortului în 1966. 

84. Trebici şi Hristache 1986. Autorii reproduc o tipologie regională al cărei sis- 
tem de clasificare se bazează pe nivelul de dezvoltare socioeconomică atins în con- 
formitate cu indicatorii sintetici. Oraşul Botoşani este plasat în categoria a Vl-a, 
a regiunilor caracterizate printr-o dezvoltare limitată. Aceleaşi rezultate sînt vala- 
bile şi pentru industrializarea regiunii. Vezi şi Sandu 1987. 

Regiunea în care am desfăşurat cea mai mare parte a unei detaliate activităţi 
de teren avea în acelaşi timp şi una dintre cele mai ridicate rate ale natalității din 
țară, fiind lăudată în acest sens de presa de stat pentru contribuţiile aduse la 
îndeplinirea planului demografic. (Vezi titlul-şablon, „O îndatorire de înaltă răspun- 
dere față de societate, faţă de viitorul naţiunii noastre socialiste", Scînteia tinere- 
tului, 8 martie 1986.) Dar, după cum au subliniat imediat locuitorii satului, în pofida 
proferării publice a ortodoxiei răsăritene, ei au rămas greco-catolici, lucru care explică 
de ce rata natalității s-a menţinut la ei în general atît de ridicată. Politica prona- 
talistă a statului era totuşi considerată iraţională. 

85. Această regiune se întinde de-a lungul graniţei cu fosta Uniune Sovietică, 
în colțul nord-estic al României; în mod deliberat, conducerea politică a evitat să 
dezvolte centre industriale importante în asemenea zone. 

86. Nivelurile de educaţie sînt adesea asociate schimbării tiparelor fertilităţii; 
un nivel de educaţie mai înalt este corelat pozitiv cu o scădere a dimensiunii fami- 
liei. Rolul „iluminist" al activităţilor politico-educative a rămas limitat în România. 

87. Vezi „Familia cu mulţi copii — o lege a vieţii şi împlinirii umane, o nobilă 
îndatorire patriotică", Scinteia, 9 martie 1984: 1-2. 

88. Aşa cum a fost ea prezentată de Dobbs 19910: 1, 8A. 

89. 1. Mincu 1982: 75. Acelaşi Mincu a devenit ministru al Sănătăţii, funcţie 
pe care a îndeplinit-o o bună parte din timpul guvernării Văcăroiu, în perioada 


celui de al doilea mandat al preşedintelui Iliescu (1992-1996). Referitor la aii- 

mentaţia ştiinţifică, vezi şi 1. Mincu 1978; Mincu şi Boboia 1975; şi 1. Mincu, 
Mihalache şi Cheta 1985. 

90. Ibid.. 104. 

91. Vezi Roşea şi Popescu 1989: 19. Problema este discutată în continuare în 
capitolul 7. Vezi de asemenea Romanian National Nutrition Survey, 1991, elabo- 
rat pentru Ministerul Sănătăţii şi UNICEF, România. 

92. Vezi, de exemplu, Doina Moşoiu („Femeii-mamă — sprijinul material şi 
prețuirea întregii societăţi”, Scînteia, S$ martie 1986), care a prezentat alocaţiile 
lunare modificate pentru copii, valabile în acel moment. Pînă la 31 decembrie 1985, 
mamele cu cinci sau mai mulţi copii au primit 200 de lei pe lună; după aceea au 
primit 500. 

93. Vezi „Creşterea şi educarea noilor generaţii”, 42. 

94. Primul titlu, „Fraţii despărțiți: divorţul este într-adevăr un dezastru fami- 
lial", apărut în Femeia, nr. 12, 1988: 13; al doilea, Areta Şandru, „Găseşte-mi un 
loc lîngă inima ta”, în Scînteia tineretului, 20 mai 1987: 2. 

95. Vezi „Răspuns către o mamă", Femeia, nr. 12, 1988: 13. r 

96. Lumea a aflat ex post facto şi cu oroare despre „buna îngrijire" asigurată 
copiilor orfani din România în timpul lui Ceauşescu. Faptul că puţini părinţi români 
aveau posibilitatea să afle adevărul este cu atît mai tragic. 

97. Vezi Teodoru 1985; M. Mincu 1988; Badea 1987. 

98. Referitor la educaţia sanitară a publicului, vezi mai ales Dorobanţu 1985: 
26-67, din care am realizat acest rezumat. 

99. Ibid.. 94. 

100. Madeleine Măicănescu-Georgescu, „A avea sau a nu avea copii”, Sănătatea, 
nr. 1, 1984: 12; de remarcat că metoda „coitus interruptus” era una dintre puţinele 
metode „naturale" la dispoziţia maselor. 

101. Vezi Muncitorul sanitar, 28 ianuarie 1986. Am reprodus aici numai primul 
din cele cinci obiective ale acestei competiţii concepute de comitetele reprezen- 
tînd organizaţia de partid, sindicatul, consiliul oamenilor muncii şi UTC-ul din 
Direcţia Sanitară Suceava. 

102. Dr Valeria Bobocea, „Angajaţi în realizările epocii marilor înfăptuiri socia- 
liste", Muncitorul sanitar, 28 ianuarie 1986. 

103. Vezi Sănătatea, nr. 3, 1984: 2. Declaraţiile acestor doi cîştigători trebuie 
privite cu multă rezervă. 

104. M. Mincu 1988: 30. dal e . . 

105. Ştefănescu 1991: 43. 

106. Dacă ar fi strigat „demonstraţie" în public, ar fi fost arestat. Mijloacele 
(menstruaţie) conduceau la scopul urmărit: să curgă sînge, adică sîngele soţilor 
Ceauşescu. Bancurile cu subiect politic erau un mijloc de răzbunare împotriva pro- 
pagandei. Ele erau spuse într-un cadru restrîns — între prieteni şi rude în care se 
putea avea încredere. 5 

107. Ana Blandiana, Amfiteatru 1984. Acest poem, la fel ca multe altele, a fost 
publicat. Blandiana nu a fost pedepsită aspru şi şi-a reluat publicaţiile în alte părţi, 
curind după aceea. Redactorul-şef al revistei a fost demis. Se pare că poeziile au 


fost fotocopiate şi distribuite în Bucureşti de romi. Se presupunea că trecutul Anei 

Blandiana şi relaţiile personale au protejat-o de ostracizare. Vezi, de exemplu, 
M.  Niţescu, Sub zodia proletcultismului: dialectica puterii (Editura Humanitas, 
Bucureşti, 1995), p. 299. 

. "6" în ai . 


sat av, AMINTIRI AMARE 


în ediția engleză a cărții, interviurile cuprinse în acest capitol au fost editate 

pentru a le face mai accesibile unui public străin. Pentru ediţia de faţă modificările 
aduse versiunii engleze respectă pe cît posibil interviurile originale. Smaranda Mezei 
a făcut interviurile cu N.D., G.N., T.G., P.V., K.B., M., L.M. şi D.G. Katherine 
Verdery a făcut interviul cu R.T. şi eu am făcut interviurile cu C.V., G., I.L., M.S. 
şi T.A. Atît Mezei, cît şi eu am discutat cu M.B. în repetate rînduri, între 1990 şi 
1994. 


1. Să nu uităm că statul socialist plănuia, din punct de vedere ideologic, eradi- 
carea diferenţelor, inclusiv a identităţilor diferenţiate pe sexe. 

2. Să ne amintim că articolul 200 al Codului Penal incrimina homosexuali- 
tatea. 

3. în comunism exista tendinţa de a idealiza rolul familiei ca loc de refugiu 
faţă de stat. Deşi în viaţa de familie se menținea un minimum de intimitate şi liber- 
tate, agenţii represiunii statului au reuşit să manipuleze cu perfidie relaţiile inter- 
personale intime (vezi nota 4). Mai mult, relaţiile între sexe în cadrul familiei nu 
au fost fundamental reformulate. 

4. Manipularea relaţiilor particulare a fost o tehnică uzuală în fostele state socia- 
liste. In afara partenerilor care informau unul despre altul, în Republica Democrată 
Germană agente Stasi au fost infiltrate în grupurile de femei pentru a culege infor- 
mații despre acestea. Vezi, de exemplu, Kukutz şi Havemann 1990. 

5. România lui Ceauşescu oferă un alt exemplu de participare a medicilor la 
practici medicale motivate politic. Naziştii s-au numărat printre cei care au utilizat 
priceperea lor profesională pentru cele mai josnice scopuri. Vezi, de exemplu, 
Mitscherlich 1949 şi Lifton 1986. 

6. Vezi Sawicki 1991: 81. M-am inspirat din ideea lui Sawicki de a folosi anali- 
za feministă de tip foucaldian, care „s-ar concentra nu numai asupra discursului 
şi practicilor dominante [...] ci şi asupra momentelor de rezistenţă care au avut ca 
rezultat transformarea acestor practici de-a lungul timpului”. 

7. Citat din Rita Bashaw, „Examining the Invisible: Gendered Identities in GDR 
Protokolleliteratur", lucrare de seminar, Georgetown University, 1994. 

8. Anul naşterii, sexul şi profesia sînt menţionate în paranteză, ori de cîte ori 
este posibil. De asemenea, este dificil să susțin cu argumente că majoritatea obstetricie- 
nilor şi ginecologilor români erau bărbaţi, aşa cum presupun numeroşi occidentali. 

9. Sfaturile de acest gen nu cuprindeau informaţii despre practicarea „sexului 
protejat" pentru a evita bolile cu transmitere sexuală. Cu prilejul interviurilor pe 
care le-am luat în 1990, mai mulţi medici renumiţi au afirmat că SIDA nu reprezen- 
ta o problemă care să fi afectat adulţii din ţara lor. 

10. Să nu uităm că cetăţenii statelor socialiste erau obişnuiţi să citească prin- 
tre rînduri, ceea ce echivala, altfel spus, cu o formă de comunicare subtilă sau im- 
plicită. Se comunica şi ceea ce nu putea fi exprimat direct, în cuvinte rostite sau 


scrise. 

11. Să nu uităm că în anii '80 mijloacele contraceptive nu puteau fi obţinute 
decît pe piaţa neagră. 

12. Relatarea face o deosebire între doctorii care îşi asumau riscuri în spitale 
sau clinici şi cei ce făceau întreruperi de sarcină pe cont propriu. Nu există dovezi 
certe în sprijinul afirmației privind diferenţele dintre clasele sociale, în cadrul sta- 
tisticilor mortalităţii materne. 

13. Este important de subliniat că, în general, femeile nu au menţionat exame- 
nele ginecologice atunci cînd s-au referit la viaţa lor în timpul regimului decît dacă 
li s-a cerut în mod expres să o facă, multe dintre ele nefiind conştiente că un aspect 
al acestor examene medicale, aparent de rutină, era legat de politica pronatalistă. 
Majoritatea femeilor au povestit despre coşmarul zilnic legat de eventualitatea de 
a rămîne sau nu gravide şi de întreruperea unei sarcini nedorite. Examenele gine- 
cologice erau considerate experienţe neplăcute, relativ neimportante în compara- 
ție cu eternele probleme ale desfăşurării vieţii lor sexuale. Femeile care nu erau 
de acord cu aceste examene reuşeau (dintr-o mulţime de motive, inclusiv politice) 
să nu fie prezente la serviciu în ziua respectivă. Altora li se aducea la cunoştinţă 
politica reproducerii în mod brutal, dacă aveau ghinionul să fie examinate de un 
activist de partid plin de zel. Şi într-un caz şi în altul, omniprezentele examene 
ginecologice, oricît de draconice, nu erau chiar atît de edificatoare pe cît le-a prezen- 
tat presa occidentală. 

14. Afirmația nu a putut fi confirmată; totuşi, numărul de truse produse şi vîn- 
dute anual între 1983 şi 1989 indică existenţa unei legături între interesele politice 
şi producerea şi utilizarea truselor. 

T.1.S. a fost produsă pentru prima oară în 1983. Producţia a evoluat în felul 
următor: 1983: 11 759 truse; 1984: 15 690; 1985: 5 712; 1986: 9298; 1987: 9729; 
1988: 10 555; 1989: 8263; 1990: 8 677; 1991: 5421; 1992: 1 937; 1993: 2033. 
Intensificarea măsurilor represive a avut loc în 1983, 1985 şi 1987. De remarcat 
că numărul de truse produse în 1984, 1986 şi 1988 a crescut semnificativ. în acelaşi 
timp, resursele de producţie au fost sever limitate în anii '80, ceea ce însemna că 
oferta nu putea satisface cererea, chiar dacă cererea fusese creată de imperative 
politice. Datele provin de la Biroul Comercial al Institutului Cantacuzino, unde 
erau produse aceste truse. 

15. Nu se fabricau dispozitive de plastic şi cauciuc pentru spălaturi interne. 
Existau în schimb „irigatoare" din cauciuc şi un vas metalic. 

16. Vezi nota 13 de mai sus. Este un punct critic al comunicării defectuoase 
între mai multe culturi. 

17. Semnificaţia practică a acestei idei merită subliniată. Timp de mai multe 
zile în 1990 am intervievat personalul medical al unei întreprinderi la care lucrau 
circa 15 000 de femei. Chiar şi medicii care făcuseră controale ginecologice cu un 
anumit simţ al răspunderii politice au recunoscut ineficienta acestora. Relaţia din- 
tre norma politică şi realitatea practică era problematică în toate domeniile vieţii, 
inclusiv în ceea ce privea examenele ginecologice. Mai mult, în timpul lui Ceauşescu, 
medicii făceau aceste examene ginecologice pe lîngă sarcinile lor normale de muncă. 

18. Nu există date care să sprijine o largă generalizare a acestei afirmaţii bine 
intenţionate. Fără îndoială, mulţi bărbaţi au acceptat acest obicei sexual; numeroşi 
alţii l-au respins. Un studiu mai recent, efectuat în 1993, sugerează că retragerea 


a fost metoda cea mai folosită. Din 4 861 de femei chestionate, 34 % au susţinut 

că s-au bazat pe retragere; 8 % au folosit calendarul; 4 % au folosit steriletul; 4% 
prezervative. Faptul că retragerea era încă practicată pe scară largă în 1993, deşi 
mijloacele contraceptive erau mai uşor de procurat, arată că retragerea a fost mult 
mai mult folosită înainte de 1989. (Trebuie remarcat că persistenţa obiceiului de 
a se baza pe retragere poate fi legată de diverşi factori, inclusiv de costul mijloacelor 
contraceptive.) în acelaşi studiu, 68 % dintre subiecţi au afirmat că utilizau încă 
retragerea pentru că partenerii preferau această metodă; 64% se bazau pe metoda 
calendarului din acelaşi motiv. 62 % au făcut observaţia că ştiau prea puţine despre 
alte metode; 24 % au afirmat că medicii le recomandaseră să continue să folosească 
metodele tradiționale. Vezi Romanian  Reproductive Health Survey 1993, figura 6.2.2, 
p. 609, „Current Use of Specific Contraceptive Methods", şi tabelul 6.5.2, p. 82, 
„Percent of Women in Union, 15-44 Years ofAge Using Traditional Methods of 
Family Planning". 

19. G.N. a menţionat metode contraceptive similare: „Chinina, iodul, frunzele 
de leandru, care sînt toxice, erau introduse în vagin." 

20. Atît de mari erau traumele zilnice asociate politicii pronataliste, încît luni 
de zile după legalizarea avortului Ministerul Sănătăţii a continuat să primească 
dosare ale mamelor care muriseră ca urmare a întreruperii ilegale a sarcinii; unele 
erau mame a cîte cinci copii, care ar fi avut dreptul să ceară întreruperea legală a 
sarcinii chiar şi în timpul regimului Ceauşescu. 

21. După căderea regimului, a înflorit piaţa adopţiilor particulare. Traficul de 
copii, atît în scopuri umanitare, cît şi din motive financiare, a devenit o afacere la 
fel de profitabilă. Ea este prezentată în capitolul 7. 

22. Vezi Sanda Faur, „în numele vieţii acuz!", Femeia, nr. 4, 1974: 28-29: „Un 
inginer a fost judecat pentru că făcuse 31 de avorturi ilegale. A pretins că «din 
pasiune pentru medicină; apoi multe operaţii le-am făcut din slăbiciune: nu puteam 
să refuz. îmi trebuiau şi nişte bani, totuşi». Procurorul intervine: «Din slăbiciune 
se încalcă legea, se primejduieşte viaţa unor femei, se suprimă nişte copii?»" în 
cele din urmă au fost depistate 26 din cele 31 de femei şi aduse la judecată. Una 
murise. Inginerul a primit o condamnare de opt ani şi interzicerea pentru trei ani 
a drepturilor civile. Alte persoane implicate în acelaşi caz au primit sentinţe a căror 
durată a variat de la unu la cinci ani. Articolul se încheia astfel: „Pedepse ferme, 
în conformitate cu legea, avînd evidente scopuri educative: să afle lumea şi să ştie..." 
Intenţia era ca lumea să înveţe o lecţie. 

23. După intrarea în vigoare a Decretului 770, cele mai multe întreruperi ile- 
gale de sarcină au fost făcute de doctori. Pentru a ţine fenomenul sub control, la 
începutul anilor '70 guvernul a declanşat o campanie publică de represalii împotri- 
va doctorilor care încălcau legea. Mulţi au fost arestaţi. Publicitatea făcută aces- 
tor arestări îi descuraja pe colegi să-şi asume riscul. De exemplu, Femeia, nr. |, 
1974, conţine o rubrică dedicată „infracţiunilor la legea avortului”. Sînt prezen- 
tate pe scurt trei cazuri. Primul se referă la o asistentă medicală care a perforat 
uterul şi intestinele femeii pe care o „ajuta"”, o mamă în vîrstă de 22 de ani. înţelegînd 
gravitatea situaţiei, dar speriată, asistenta nu s-a grăbit să ducă femeia la spital, 
unde aceasta din urmă a murit ceva mai tîrziu. Pentru a servi ca exemplu, cazul 
asistentei a fost judecat în fața întregului ei colectiv de muncă. Următorul caz era 
acela al unui dentist care obținuse profituri timp de trei ani, efectuînd avorturi pen- 


tru un număr de 17 femei. în cele din urmă, a fost prins şi judecat împreună cu 

complicii. Cel de al treilea caz anunţat se referea la o doctoriță ginecolog şi la cele 
31 de femei cărora le declanşase avortul. Mesajul era clar: mai devreme sau mai 
tîrziu, cei ce au efectuat întreruperi de sarcină aveau să fie prinşi şi pedepsiţi. Deoarece 
cadrele medicale deveniseră mai reticente față de efectuarea întreruperilor ilegale, 
pe piața avortului se crease loc pentru alții — nespecialiştii. 

24. Femeile, disperate să scape de sarcinile nedorite fără să atragă atenţia asupra 
lor, au încercat tot felul de metode (vezi capitolul 2). O femeie a povestit cum a 
băut substanţe chimice folosite pentru developat fotografii. Altădată, o femeie care 
lucra într-un cabinet de medicină veterinară i-a dat vecinei să-şi injecteze singură 
oxitocin; substanţa se injecta junincilor în acelaşi scop. Altă femeie a povestit cum 
a încercat să obţină un diagnostic care să-i deschidă calea spre avortul legal. în 
acest scop, ea a fost internată două săptămîni într-o clinică psihiatrică. După externare 
avea coşmaruri în care soţul îi lua fiicele pe baza dovezilor că mama era demen- 
tă. Aşa cum i-am atras atenţia lui Henry David, din al cărui articol am extras infor- 
mația privind aceste metode suplimentare, demența mamei era unul dintre puţinele 
cazuri de care se puteau folosi bărbaţii pentru a cîştiga custodia copiilor în cazul 
unui proces de divorț (vezi Baban şi David 1994: 32, 40-41). Repet, femeile plăteau 
sume exorbitante pentru a obţine ajutor în încercarea de a scăpa de sarcină. 

25. Vezi, de exemplu, Ordinul 473, 9 decembrie 1983, „Pentru aprobarea unor 
norme tehnice privind îmbunătăţirea asistenţei medicale a femeii gravide”, anexa 
2, „Criterii de diagnostic şi sistemul de raportare a stării de gestație, avort şi tul- 
burări neuro-hormonale în vederea aplicării unitare în întreaga reţea sanitară", publi- 
cată în Buletinul I, Ministerul Sănătăţii, 1987. 

26. Vezi, de exemplu, Ordinul 473, 9 decembrie 1983, anexa 3, „Norme tehnice 
privind efectuarea operaţiei cezariene", pp. 46-58. 

27. Totuşi, decizia finală îi aparţinea medicului „pe baza experienţei lui clini- 
ce" (ibid: 49). După două cezariene, femeia avea dreptul la întreruperea legală a 
sarcinii. în acest fel apăreau alte probleme legate de îndeplinirea planului naşte- 
rilor, care îi motivau pe doctori să nu consimtă la o a doua cezariană. De aseme- 
nea, deoarece 95 % din naşteri trebuiau să fie naturale, exista o adevărată concurenţă 
pentru a primi aprobarea de a naşte prin cezariană. 

28. Semnele de „violenţă” păreau să constituie o linie foarte fină de demar- 
caţie pentru majoritatea doctorilor. Dacă asemenea semne erau evidente, doctorii 
erau mai puţin tentaţi să-şi asume riscul de a se implica în istoricul cazuistic al 
unei femei, indiferent de răsplata financiară potenţială. Analiza raportului 
cost-beneficiu sugera, se pare, faptul că riscul era prea mare în asemenea cazuri, 
în timp ce în celelalte merita riscat. 

29. Se presupunea că tînără doctoriţă îşi provocase avortul folosindu-se de 
pregătirea ei profesională pentru a încălca legea. Din cauza acestor suspiciuni ea 
urară să fie examinată pentru a se depista semnele vizibile. 

30. Unii pot interpreta credibilitatea ca fiind sinonimă cu încrederea politică. 
Este important de subliniat că, în general, doctorii nu-şi recunoşteau deschis com- 
plicitatea nemijlocită cu autorităţile. Există cazuri cînd aprecierile doctorilor despre 
ei înşişi diferă de cele ale pacienţilor lor. în acelaşi timp este la fel de important 
de remarcat consecvenţa relatărilor făcute de medici cu privire la „linia fină de 


demarcaţie" de care vorbeam mai înainte. Cazurile clare erau puţine. 

31. Această afirmaţie vine în propria apărare. Doctoriţa a afirmat că accepta 
flori de la cei săraci, nimic mai mult. Mulţi doctori considerau drept „cadouri 
oferite în semn de recunoştinţă pentru serviciile lor ceea ce constituia de fapt un 
sistem funcţional de mită. Ei nu cereau niciodată în mod direct „micile atenţii”. 
Este posibil ca lucrurile să fi stat aşa, dar puţini erau atît de devotați încît să muncească 
din simpla plăcere de a munci. 

32. Imaginea femeilor ca vaci apărea în repetate rînduri: ca şi cînd ar fi fost 
vaci duse la păscut de autorităţi, producătoare de lapte şi „viţei”, femeile erau tratate 
cu indiferența acordată animalelor. Mi s-a povestit despre eşecul autorităţilor de a 
le face pe femeile de la ţară să semneze contracte prin care s-ar fi angajat să pro- 
ducă patru copii, aşa cum ţăranii semnau contracte cu statul pentru producţia de 
porci etc. Analogia femeilor cu vacile era bine cunoscută şi respinsă de femeile 
de la ţară, care se întrebau ce s-ar fi întîmplat dacă nu ar fi fost în stare să dea 
naştere celui de al treilea sau al patrulea copil. Urmau să fie trimise la închisoare? 
Dar dacă murea copilul — ar fi trebuit să mai nască unul? 

33. Lipsa discreţiei este de notorietate în practica medicală din România. Totuşi, 
una este să fii văzut de personalul medical, şi alta de statul voyeurist. 

34. Tradiţionalele moaşe au fost primele victime ale „raţionalităţii ştiinţifice”. 
Li se interzicea să-şi practice meseria dacă nu aveau o diplomă de stat. Deoarece 
rata natalității continua să scadă, moaşele tradiţionale cunoscute erau urmărite de 
poliţia secretă; ele erau considerate primii suspecți de efectuarea întreruperilor de 
sarcină prin mijloacele „tradiţionale”. 

35. în 1964 deţinuţii politici au fost amnistiaţi în conformitate cu prevederile 
unor decrete ale Consiliului de Stat, precum Decretul 176 din 9 aprilie 1964, Decretul 
310 din 16 iunie 1964 şi Decretul 411 din 24 iunie 1964. Deţinuţii au fost amnis- 
tiați în diferite momente în timpul conducerii lui Dej şi Ceauşescu. 

36. Să nu uităm că persoanele eraujudecate ca reprezentînd un „pericol social" 
pentru sistem. 

37. Dr M. nu a fost singura persoană care a ridicat problema justiţiei divine. 
Pedepsirea faptelor pe nedrept era corectată prin intervenţia divină. Acesta este un 
alt aspect al fatalismului la români. 

38. îi mulţumesc doctorului G. şi soţiei sale pentru că au acceptat să ne pună 
la dispoziţie, mie şi Smarandei Mezei, acest material. Primisem de la Ministerul 
Justiţiei mai multe cazuri, între care şi acesta. Mezei mi-a propus să încercăm să 
stăm de vorbă cu persoanele implicate în acest caz, deoarece aveam adresele lor. 
în momentul acela, doctorul G. se afla în Statele Unite, unde îşi vizita rudele. Soţia, 
marcată încă de propria experienţă cu legea, a insistat să vorbesc mai întîi cu el, 
înainte de a accepta să vorbească ea însăşi cu mine sau cu Mezei. La revenirea mea 
în Statele Unite, dr G. a fost de acord să-mi povestească pe larg despre cazul lui. 
Au urmat ore întregi de interviuri şi discuţii. Lăsată la latitudinea lui, relatarea ar 
fi fost într-o oarecare măsură romanțată. Aşa cum a ieşit, ea prezintă imaginea fasci- 
nantă a omului care a supravieţuit sistemului şi a trăit să povestească despre el. 

Pentru a simplifica acest caz complex, unele detalii, precum amenzile pe care 
le-a plătit şi cererile oficiale de restituire a sumelor, au fost omise. Trebuie remar- 
cat că documentaţia oficială e plină de „fapte” contradictorii. Cazurile precum cel 
al doctorului G. au fost evident politice şi trebuie înţelese în consecinţă. Documentele 


legale includ dosarele întocmite de la nivelul tribunalului judeţean, pînă la Curtea 

Supremă, declaraţiile oficiale ale Institutului Medico-Legal, ale martorilor, Securi- 
tăţii, precum şi articolele de ziar referitoare la cazul din 1968. Ori de cîte ori a fost 
posibil au fost menţionate numerele dosarelor. Multe au fost ilizibile din cauza 
calității proaste a materialelor fotocopiate. 

li rămîn îndatorată lui Ken Jacobson pentru valoroasele sugestii privind revizuirea 
finală a acestui caz complex. 

39. Această relatare constituie o recapitulare reprezentativă a experienţei trăite 
de dr G. în perioada Ceauşescu; ea diferă de celelalte povestiri din acest capitol 
prin complexitatea cazului, care nu poate fi redată numai prin istoria orală. Detaliile 
au fost comprimate pînă la esență în modul cum a relatat el evenimentele, la fel 
ca şi în modul cum au fost ele evidenţiate în documentaţia juridică. 

40. Autoapărarea directorului ilustrează lipsa de profesionalism şi de respon- 
sabilitate şi corupţia meschină răspîndită în întregul sistem şi care, în condiţii ca 
cele descrise mai sus, puteau fi fatale. Directorul a făcut afirmaţii contradictorii: 
că dr G. nu spusese clar cît de urgent fusese cazul, dar că fusese conştient de gravi- 
tatea situaţiei şi voise ca dr I. să o opereze pe femeie imediat după sosire. încer- 
carea de a pune această neînțelegere pe seama lipsei echipamentelor adecvate este, 
în cel mai bun caz, neconvingătoare. în acelaşi fel, dr R., care plecase din gardă 
mai devreme, pretindea că nu ştia cine ar fi urmat să-i ţină locul; plecase fără să 
lase pe nimeni în gardă. 

41. Vezi, de exemplu, Titus Andrei, „Dezertori din postul de apărători ai vieţii 
omeneşti”, Scînteia, 4 iunie 1968: 1, 4; „La Ministerul Sănătăţii s-a pus un diag- 
nostic greşit", Scînteia, 30 septembrie 1968: 1-2; Eugen Barbu, „Medici", Scinteia 
tineretului, 16 octombrie 1968: 1, 5; SergiuAndon, „Sala paşilor pierduţi”, Flacă- 
ra, nr. 37, 6 septembrie 1969:5; Sergiu Fărcăşan, „Doctore, fa-mâ bine", Scinteia, 
19 ianuarie 1969: 1-4; „Odiseea ranchiunei sau povestea celor 26 de memorii", 
Flacăra, 15 noiembrie 1969. 

42. Vezi Ordinul Ministerului Sănătăţii 542, 1968. Directorul a fost demis din 
funcţie pe o perioadă de cinci ani, timp în care a ajuns la vîrsta pensionării. Doctorului 
care a plecat mai devreme i s-a interzis să practice medicina timp de trei luni. în 
pofida neglijenţei crase, pedepsele acordate au fost doar simbolice. 

43. Acest punct a fost contestat; documentul legal oficial nu a fost disponibil. 

44. Un diametru de doi centimetri arată că instrumentul folosit nu a fost unul 
chirurgical, idee susținută de dr G. în apărarea sa. 

45. în această relatare nu se face nici o referire la operaţia autorizată de dr F. 

46. Zvonurile au constituit un mijloc de manipulare a opiniilor şi amintirilor 
în acest caz, ca şi în multe altele. 

47. D. G. s-a aflat şi ea printre martorii acuzării în cazul celei de a doua soţii 
a doctorului G. care, aşa cum am relatat în capitolul 4, a fostjudecată în calitate 
de complice la infracţiunea lui. 

48. La fel de suspect este şi faptul că reprezentantul asociaţiei locatarilor părea 
să ştie tot ce se întîmplă în acest apartament. Informaţiile lui despre presupusele 
activităţi din apartament sînt cu atît mai uimitoare cu cît blocurile din Bucureşti 
nu aveau pe atunci portari sau interfon, iar multe clădiri cuprindeau zeci de aparta- 
mente. Episodul indică maniera de instituţionalizare a denunţurilor. 

49. Dr G. a primit următoarele sentinţe: cinci ani de închisoare urmaţi de trei 


ani de privare de drepturi civile; patru şi respectiv doi ani pentru fiecare dintre 


330 POLITICA DUPLICITĂȚII 


cele două avorturi ilegale; un an pentru trafic cu stupefiante. Numărul de ani de 
detenţie la care a fost condamnat dr G. a fost diferit de numărul de ani acordat 
pentru fiecare dintre diversele acuzaţii formulate împotriva lui. Anii de închisoare 
au fost stabiliţi potrivit celei mai îndelungate condamnări acordate pentru una din 
acuzaţii (adică opt ani de închisoare şi interzicerea timp de cinci ani a dreptului 
de practică), şi nu prin calculul cumulativ al pedepselor acordate pentru fiecare 
infracţiune. 

50. Starea de sănătate a ocupat un rol foarte important în funcționarea sistemului 
judiciar comunist şi posteomunist din România. Doctorii de închisori verificau limi- 
ta de tortură pe care o putea îndura un deţinut. Tortura şi tratamentul erau strîns 
legate. Sănătatea era importantă şi în executarea sentinţei. De exemplu, în primă- 
vara anului 1994, aproape toate fostele înalte oficialități de partid, arestate după 
căderea regimului Ceauşescu, au fost eliberate din motive de sănătate precară. 

51. Din cauza multiplelor sale internări în spital şi a permanentelor probleme 
de sănătate, în 1981 dr GG. s-a retras oficial din activitatea în spital şi s-a pensionat 
pe baza stării medicale ireversibile (Departamentul pentru Problemele Muncii şi 
Protecţiei Sociale, Hotărîrea 1423, 27 iunie 1981). Trebuie menţionat că, deşi la 
vremea aceea s-a spus că starea de sănătate a doctorului G. era ireversibilă, în 1993 
el părea destul de sănătos. Nu întîmpina dificultăţi cu urcatul scărilor la Lincoln 
Memorial sau la Capitoliu, în Statele Unite, în condiţiile unei călduri de 32*C şi 
ale unei umidităţi ridicate. 

52. Vezi Dosarul penal 814/1981 sau 913/1981. Numerele nu sînt clare. 

53. Pedeapsa nu a fost specificată cumulativ. Dr G. trebuia să efectueze pedeap- 
sa cea mai lungă pentru fiecare acuzaţie. Pentru fiecare infracţiune la Decretul 770 
el primise cinci ani, reprezentînd cel mai mare număr de ani pe care avea să-i 
petreacă în închisoare. Vezi Rechizitoriul Procuraturii Generale — direcţia I, nr. 
124/P/15 octombrie 1988: 4. Vezi, de asemenea, nota 49 de mai sus. 

54. In pofida faptului că în Bucureşti se construia neîncetat, capitala României 
suferea de o lipsă de locuinţe caracteristică întregii zone socialiste. Faptul că dr 
G. achiziţionase o locuinţă cu acest amplasament ideal îl făcea vulnerabil în fața 
intereselor altora. La toate acestea s-a adăugat faptul că soţia lui deţinea deja un 
apartament într-unui din cartierele de la periferia Bucureştiului. 

55. Potrivit doctorului G., o dispoziţie legală valabilă pentru persoanele care 
depăşiseră vîrstă de 60 ani prevedea ca pentru fiecare an de condamnare deţinu- 
tul sa execute numai trei luni. Astfel, sentinţa în acest din urmă caz a fost calcu- 
lată pornind de la şapte ani, socotind cîte trei luni pentru fiecare an şi ajungîndu-se 
la un total de 21 de luni. 

56. Am insistat să caracterizez regimul Ceauşescu drept un regim dominat mai 
degrabă de o cultură a fricii decît a terorii, aşa cum era tipic pentru anii stalinişti. 
Cred că, în general, această deosebire este importantă. Pentru femei însă, sarcinile 
nedorite au constituit teroarea vieţii lor intime. 

57. Nu am putut confinna anul naşterii pentru I.L., fiindcă ulterior ea a emigrat. 

58. Vezi comentariul doctorului M.B. din acest capitol, referitor la aceeaşi 
perioadă. 

59. Să nu uităm că după două cezariene femeia avea dreptul la întreruperea 
legală a sarcinii; mai mult, se recomanda ca după o cezariană ea să nu mai rămînă 


însărcinată timp de doi ani. 

60. Date fiind condiţiile precare din spitale în perioada aceea, în special în 
saloanele supraaglomerate ale maternităţilor, mulți doctori făceau aranjamente să-şi 
Irateze pacienţii în acest fel. Femeile cu posibilităţi materiale puteau stabili cu un 
anumit doctor să le urmărească sarcina şi apoi să le asiste la naştere. Preţul le asigu- 
ra femeilor o îngrijire mai bună, poate chiar o încăpere cu mai puţine paturi şi, în 
orice caz, un pat pe care nu-l împărțeau cu nimeni. Saloanele maternităţilor erau 
atît de aglomerate, încît uneori femeile gravide stăteau cîte două în pat. Pentru ca 
aranjamentul de mai sus să funcţioneze, era obligatoriu ca garda doctorului plătit 
să coincidă cu momentul naşterii în cazul femeii respective. Altfel, naşterea era 
asistată de obstetricianul de gardă, care nu permitea prezenţa unui intrus, nici măcar 
dacă era vorba de un coleg sau o colegă. Chiar dacă acest lucru ar fi fost permis, 
nu se putea şti niciodată cînd putea să apară acuzaţia de folosire a structurii medi- 
cale de stat pentru cîştiguri ilicite. 

61. în limbajul popular, toţi copiii născuţi după emiterea Decretului 770 erau 
denumiți „ceauşei”, după numele lui Ceauşescu, care avusese iniţiativa legii şi a 
politicii demografice. Iniţial, a spune că un copil era un „ceauşel"” reprezenta o 
exprimare eufemistică a faptului că acel copil se număra printre cei născuţi în 1967 
sau 1968. Mai tîrziu, termenul a ajuns să fie utilizat pentru copiii nedoriți sau care 
fuseseră născuţi ca urmare a decretului. Uneori erau numiţi „decreţei”. Copiilor 
născuţi conform planificării familiale a cuplurilor sau înscrişi în numărul de copii 
dorit de un cuplu nu li se aplicau denumirile de mai sus. 

62. Să ne amintim că Decretul 770 a intrat în vigoare la 1 noiembrie 1966, 
abrogînd prevederile Decretului 463/1957 care legalizase avortul. în octombrie 1966, 
în pofida publicării oficiale a legii la data de întîi, întreruperea sarcinii era încă 
permisă. 

63. îi mulțumesc lui D.G. pentru că a fost de acord să ne spună povestea ei. 
Aveam adresa ei, dar nu şi numărul de telefon, şi Smaranda Mezei i-a dat de urmă. 
în final s-a aranjat o întîlnire între Mezei şi D.G. Aici este redată prezentarea făcută 
de ea; unele părţi au fost încorporate în versiunea oficială a dosarului de caz al 
doctorului G., din 1974. 

64. Acest interviu este extras dintr-o republicare a unui interviu intitulat 
„Abortion: A Privilege?", apărut în  Connexions: An International  Women's  QOuarterly, 
nr. 5, 1982: 12-13. (A fost tradus mai întîi din Sozialistisches  Osteuropakomitee, 
august 1979.) Este un exemplu pentru modul cum femeile privilegiate îşi rezolvau 
dilemele legate de avort. Nu se spunea nimic despre persoana al cărei caz era prezen- 
tat, nici de ce sau pentru cine era scris sau spus, ori despre momentul în care încer- 
case să-şi întrerupă fiecare sarcină. 

65. Aceasta era de obicei o exprimare eufemistică prin care se propunea între- 
ruperea sarcinii. 

66. Să ne amintim cazul din 1974 împotriva doctorului G., în care şeful secţiei 
era din ce în ce mai nemulțumit de prezenţa acestuia. 

67. Se face referire la problema scăderii cifrelor mortalităţii infantile. 

68. Scopul pentru care îşi lega o sfoară în jurul şoldului era de a împiedica 
rădăcina să se blocheze înăuntru. Numărul de ore cît lăsa rădăcina înăuntru este 


considerabil mai mare decît cel apreciat necesar de moaşa locală. 

69. Norma acestei comunităţi era de doi copii, indiferent de strategiile politicii 
demografice. După cum au spus şi ea, şi alţii, multe femei au murit din cauza între- 
ruperilor ilegale de sarcină. Motivul deceselor nu era secret. 

70. Se referă la plata serviciilor ei. T.A. era o femeie săracă, iar sătenii au con- 
firmat că ea nu profita, ca alţii, de faptul că acorda ajutor unei femei aflate la necaz. 

71. în acest caz, T.A. a reclamat-o pe dna C. Aşa cum am arătat în capitolul 
2, sarcinile erau înregistrate, astfel încît să poată fi uşor urmărite pentru a se pre- 
veni evenimentele nedorite. 

72. Poarta Albă era o închisoare din Dobrogea, în apropierea Mării Negre, unde 
erau încarceraţi deţinuţii condamnaţi să execute muncă forțată la Canal. Condiţiile 
de lucru erau extrem de aspre şi mulţi au murit acolo. Construcţia Canalului a 
început în timpul lui Gheorghiu-Dej. Confuzia de natură istorică pe care o face 


T.A. nu modifică intenţia ei de exprimare: închisoarea era „dură”. 


MOȘTENIREA POLITICII DEMOGRAFICE 


îi sînt în mod special îndatorată lui Jean-Claude Chesnais şi Evei Fodor pen- 
tru generosul sprijin pe care mi l-au acordat în pregătirea acestui capitol. Aş dori 
de asemenea să adresez mulțumiri lui Nick Andrews, Rebeccăi Emigh, lui Michael 


Heim, Ruth Milkman, loan T. Morar şi Katherine Verdery pentru contribuţiile lor. 


1. în 1967, tovarăşul Zaharescu Barbu a exprimat legătura dintre statistică şi 

minciună: „Ştiţi că statistica este un instrument cu care, dacă-l foloseşti bine, poţi 
să dovedeşti tot ce vrei" (Plenara Comitetului Central al Partidului Comunist Român, 
5-6 octombrie 1967: 158). 

2. Este important de remarcat încă o dată că „adevărul” era construit şi recunos- 
cut oficial în sfera publică, controlată de stat. Ceea ce se spunea sau era ştiut în 
particular — fie la nivelul statului, fie al familiei — era o altă problemă. 

3. Consecințele politicii demografice într-un stat „socialist multilateral dezvoltat" 
au, în mod corespunzător, dimensiuni multiple; ele sînt însă greu de evaluat, avînd 
în vedere lipsa datelor şi a studiilor adecvate. Materialul prezentat în acest capi- 
tol oferă o privire generală asupra unui fenomen care îndreptăţeşte o analiză mai 
detaliată. 

4. Accesul la date a fost limitat. în acest capitol mă concentrez asupra celor 
mai directe consecinţe ale politicii pronataliste. Modificările demografice influ- 
enţează structura şi dinamica forţei de muncă, fluctuațiile în rîndul grupei de vîrsta 
şcolară, forma piramidei vîrstelor etc. (vezi, de exemplu, Trebici 1991: 27-33; 
Chesnais 1992). Diverse studii indică efectele diferite ale condiţiilor generale asupra 
sănătăţii (de pildă, penuria de alimente esenţiale şi medicamente, poluarea). Vezi, 
de exemplu, Breviarul statistic sanitar 1989, 1990: 54-55, referitor la creşterea 
incidenţei afecţiunilor urogenitale la femei; Starea de sănătate a populației din 
România, raport al Ministerului Sănătăţii în Camera Deputaţilor, 5 iulie 1991, referi- 
tor la incidența cancerului de sîn şi col uterin. (îi mulțumesc Smarandei Mezei 


pentru aceste două referinţe); vezi şi Viorica 1985. 

Alte studii subliniază modificările de distribuţie pe vîrste care rezultă din apli- 
carea strategiilor politicii demografice. îmbătrînirea populaţiei, combinată cu decli- 
nul ratei natalității şi cu alţi factori, a afectat modelele educaţionale şi de angajare 
în cîmpul muncii, „piaţa căsătoriilor” şi disponibilitatea locuinţelor. înţelesul 
demografic descriptiv al acestor tendinţe diferă însă în mod substanţial de sem- 
nificaţia lor sociologică. Aceasta din urmă nu intră în preocupările actualei prezen- 
tări. (De exemplu, modificările privind disponibilitatea partenerilor pentru căsătorie 
poate fi exprimată statistic, evident; dar acest lucru spune prea puţin despre tipare- 
le căsătoriei în sine. în condiţiile existenţei unui număr mai mic de bărbaţi eligi- 
bili pentru căsătorie — situaţie constantă de-a lungul anilor, chiar dacă numeric 
variabilă —, femeile se vor căsători cu bărbaţi mai bătrîni sau mai tineri. Căsătoria 
este o normă culturală în România; de aceea e important să cunoaştem efectul pe 
care schimbarea distribuţiei pe vîrste l-a avut asupra alegerii în căsătorie, şi nu 
doar faptul că a existat această schimbare. Cît priveşte locuința, numărul persoanelor 
existente în fiecare familie a afectat fără îndoială condiţiile de viaţă, dar cum s-a 
întîmplat acest lucru şi care au fost factorii ce au acţionat sînt chestiuni care depăşesc 
limitele politicii demografice.) Referitor la piramida vîrstelor, vezi, de exemplu, 
Mureşan 1996, în special figura 6: 833; Trebici 1991: 27-33. 

5. Vezi, de exemplu, Chesnais 1983: 1040-1047; Watson 1995: 923-934; 
Eberstadt 1994: 137-152. Vezi, de asemenea, Hundley 1995: Bl4. 

6. Vezi, de exemplu, Baban 1999; Blayo 1991: 527-546; Hord er al. 1991: 
231-240; Şerbănescu er al. 1995: 76-87. Literatura privind planificarea familială 
se dezvoltă acum în România; acestea nu sînt decît cîteva studii recente din care 
pot fi obţinute surse suplimentare. 

7. în general, victimele interzicerii avortului sînt femeile sărace, despre care 
voi discuta mai tîrziu. Referitor la abordări recente ale avortului ilegal ca princi- 
pală cauză a decesului matern vezi, de exemplu, Lorch 1995: 1, 3. în Kenya, o 
treime din decesele materne sînt datorate întreruperii sarcinii în condiţii precare. 

8. Vezi, de exemplu, Baban şi David 1994: 13; Hord erai 1991: 233; Şerbă- 
nescu et al. 1995: 77. De remarcat că cifrele cele mai mici raportate pentru 1989 
de studiile publicate sînt uşor diferite în privința deceselor materne la 100000 de 
naşteri vii. Baban şi David raportează 169 de decese materne la 100 000 de naşteri 
vii; Hord er al, 159 la 100 000; Şerbănescu er al, 170 la 100 000. Toţi declară ca 
sursă date ale Ministerului Sănătăţii. Chiar dacă din punct de vedere statistic dife- 
renţa nu e semnificativă, ea este interesantă din perspectivă sociologică, în ceea 
ce priveşte evidenţa cadavrelor şi exactitatea statisticilor. Problema, de ordin gene- 
ral, e valabilă pentru toate cifrele menţionate în acest capitol şi în următorul. 

9. Blayo susţine ferm această idee (1991: 530). sp sa 

10. Femei cu care am stat de vorbă de-a lungul anilor au povestit că existau 
doctori care preferau să lase femeile să moară decît să le trateze pentru compli- 
cații postabortive. Nu există date care să stabilească legătura dintre incidentele de 
acest fel, pe de o parte, şi înăsprirea supravegherii în spitale sau alte măsuri avînd 
acelaşi scop, pe de altă parte. 

11. Rochat 1991: 32. îi mulţumesc Smarandei Mezei că mi-a atras atenţia asupra 


acestui raport. 

12. Nu pot explica numărul relativ mare de avorturi înscris în această rubrică 
pentru 1987. Tabelul ridică o seamă de probleme, dar în acelaşi timp este un bun 
exemplu de manipulare a statisticilor. 

13. Roznatovschi 1989. Documentul, marcat „secret de serviciu!'", nu a fost făcut 
public. Următoarea mare categorie de femei care recurgeau la avort (22,8 %) era 
a celor care, îngrijind cinci copii, aveau dreptul la întreruperea legală a sarcinii. 
Numai 0,5 % dintre femeile care făcuseră întreruperi de sarcină îndeplineau cri- 
teriul vîrstei. 

14. Un raport privind decesele materne legate de avort în primele cinci luni 
ale anului 1987 menţiona avorturile clandestine, denumite eufemistic decese „datorate 
factorilor psihosociali"”, ca principală cauză a deceselor materne. Din 180 de ast- 
fel de decese, 26,6 % au intervenit în afara instituţiilor medicale. Dintre femeile 
care au reuşit să ajungă la spital, aproximativ 24% au murit la mai puţin de 24 de 
ore de la internare „ca urmare a condiţiilor toxico-septice grave". Vezi Sebastian 
1987: 8. 

15. Stephenson eral. 1992: 1329; de remarcat totodată că nu există date privind 
„răspîndirea morbidităţii postabortive”. 

16. Citat în Mezei 199la: 5. Din totalul femeilor internate, 26,6% aveau nevoie 
de tratament intensiv pentru infecţii avansate, 3,9% au suferit histerectomii şi Il % 
au murit. Din Puia eral. DrB. Marinescu a arătat că în primele 24 de ore proble- 
matice erau în special complicațiile pulmonare şi hepatorenale. Cangrenele şi infecţi- 
ile uterine erau mult mai periculoase decît peritonitele. 

17. Mezei 199la: 8. Ea afirmă, de asemenea, că între 1981 şi 1989 numărul 
înregistrat al copiilor orfani de mamă era de 8 004. Şi aceste cifre sînt aproxima- 
tive. Conform datelor comunicate de Centrul de Calcul şi Statistică Sanitară, numărul 
total al copiilor rămaşi fără mamă între 1982 şi 1988 a fost de 7 918, neincluzînd 
aici cifrele pentru 1981 sau 1989, ceea ce arată că numărul real era mai mare de 
8 004. Indiferent de cifre, este cert că mulţi copii au rămas tară mamă. 

18. Prevenirea mortalităţii materne în România. O analiză a asistenței  medi- 
cale materne şi a mortalității materne cu recomandări pentru un program de  mater- 
nitate fără riscuri în România, august 1993, p. 3. într-un eşantion de 1 029 femei, 
54% aveau un copil; 27,5 %, doi copii; 8,l %, trei copii; 3,8 %, patru copii; 6,5% 
aveau cinci sau mai mulţi copii. Se pare că eşantionul nu includea şi femei fără 
copii. Studiul confirmă preferința culturală pentru familii cu unu sau doi copii. 
Smaranda Mezei a furnizat această referinţă. 

Rata mai mare a mortalităţii la aceste femei se datora probabil vîrstei mai înain- 
tate şi numărului de încercări de întrerupere a sarcinii. Vîrsta şi numărul de avor- 
turi sînt interdependente. 

19. Ambiguitatea în definirea „mamei" se află în centrul preocupărilor legate 
de avort: femeia gravidă este deja o mamă care poartă în ea un copil? Are fătul 
drepturi individuale etc.? în România, problema drepturilor fătului nu se punea; 
politica, nu individul, definea preocupările în chestiunea avortului. Este demn de 
remarcat în contextul românesc faptul că femeile gravide, care nu aveau copii, nu 
erau incluse în numărătoarea statistică a deceselor materne — ceea ce constituia 
încă un mijloc de a micşora cifrele şi aşa tulburătoare. 


20. îi mulţumesc persoanei care mi-a furnizat această informaţie. 

21. îi sînt îndatorată unui fost devotat activist pe tărîmul obstetricii-ginecolo- 
giei, care mi-a pus la dispoziţie Raport cu privire la cauzele care au determinat 


scăderea sporului natural al populaţiei şi măsurile ce se impun a fi luate de Consiliul 
Sanitar Superior, Ministerul Sănătăţii şi Comisia Naţională de Demografie, în vede- 
rea îmbunătăţirii indicatorilor  demografici. Multe dintre aceste rapoarte sc refe- 
reau la situația demografică în anumite regiuni şi la scară naţională. Caracterul 
şablonard al recomandărilor devine evident prin lectura unui singur raport. îi sînt 
recunoscătoare acestei persoane şi pentru ajutorul dat în interpretarea reprezen- 
tărilor statistice. 

22. Vezi Blayo 1991: 530. Blayo subliniază inexactitatea datelor româneşti. 
Extrem de importantă este problema definirii avortului declarat. Chesnais a suge- 
rat că cifrele pentru România sînt mai mari decît s-a presupus. (Smaranda Mezei 
a făcut prima trimitere la Blayo.) 

23. Decesele materne se referă la decesele femeilor de vîrstă fertilă. 

24. Vezi Baban 1999:206-207. Statisticile sînt extrase din datele raportate de 
Ministerul Sănătăţii la Organizaţia Mondială a Sănătăţii. Cifrele din literatura de 
specialitate sînt uşor diferite. 

25. Stephenson er al. 1992: 1329. Potrivit lui Baban, între 1969 şi 1989 „s-au 
înregistrat în medie 314 decese materne anual, din cauza unor proceduri clandes- 
tine" (1999:206). Ministerul Sănătăţii a apreciat că, între 1966 şi 1989, 400 de 
femei au murit în medie anual ca urmare a complicaţiilor legate de avort. Vezi 
raportul Mortalitatea infantilă şi maternă în lume şi în România, 1995. 

26. Exactitatea cifrei poate fi pusă la îndoială şi probabil este vorba despre o 
subestimare. Acest total a fost citat în Newman 1991: 16, pentru anii 1966-1989. 
Totuşi, multe decese materne datorate avortului ilegal nu au fost înregistrate ca 
atare la Institutul Medico-Legal sau la morgă. în conformitate cu statisticile aces- 
tuia, între 1976 şi 1989 au murit din cauza avorturilor ilegale 7 280 de femei, ceea 
ce arată că totalul de mai sus este prea mic. 

27. Vezi Monitorul oficial al României, nr. 1, 27 decembrie 1989. 

28. în legătură cu raportul avorturi/naşteri vii, vezi Șerbănescu er al. 1995: 78; 
vezi tabelul 1, p. 78, pentru ratele fertilităţii totale (RET) în mediu urban/rural. 
Rata fertilităţii totale a scăzut de la 2,3 naşteri vii anual per femeie între 1987 şi 
1990, la 1,5 naşteri vii anual între 1990 şi 1993. Raportul de 3/1 (avorturi/naşteri 
vii) a fost comunicat şi în „Abortions in Romania Outpace Births by 3-to-l", Eugene 
(Oregon) Register Guard, 13 mai 1991. 

29. Ca şi mai sus, există o uşoară variaţie în cifrele raportate. Vezi, de exem- 
plu, Hord er al. 1991: 234; Baban raportează 84 la 100 000 de naşteri vii (1999: 
206-207). 

30. Vezi Șerbănescu er al. 1995: 84 şi, de exemplu, Hord eral. 1991: 236. 

31. După 1989 s-au efectuat mai multe studii privind sănătatea şi practicile 
reproducerii. Cel mai temeinic este  Reproductive Health  Sun'ey, Romania 1993, 
1995. Vezi, de asemenea, Baban şi David 1994; Hord er al. 1991; Șerbănescu er 
al. 1995; Stephenson er al. 1992; şi Romanian National Nutrition Survey, 1991: 
37. 

Inegalitatea sexelor în asumarea responsabilităţii contracepţiei este foarte răspîn- 
dită. Dată fiind extinderea permanentă a prostituţiei şi bolilor cu transmitere sexu- 


ală, este necesar să subliniez importanţa depăşirii rezistenţei culturale față de utilizarea 

prezervativelor. Trebuie aplaudate în acest sens eforturile Societăţii pentru 
Educaţie Contraceptivă şi Sexuală (SECS, afiliată la Federaţia Română Internaţională 
de Paternitate Planificată). Ministerul Sănătăţii nu a fost atît de activ pe cît ar fi 
trebuit, iar Ministerul învăţămîntului nu a dorit să se implice în aceste chestiuni. 

32. Vezi  Reproductive Health Survey, Romania, 1993: 167. 

33. Vezi, de exemplu, Viorica 1985. Dintre cele 1 870 de femei care au par- 
ticipat la acest studiu, mai mult de trei sferturi aveau sub 45 de ani. Problemele 
medicale cele mai serioase au fost cele ginecologice şi neuropsihice. Referitor la 
„Sex şi societate", vezi Baban 1999: 217-218. 

34. Stephenson er al. 1992: 1329. Pentru trimiteri suplimentare, vezi, de aseme- 
nea, Baban, 1999: 209. Cît priveşte greutatea la naştere, revelatoare pentru starea 
de sănătate maternă şi infantilă, Baban menţionează ca greutate medie la naştere 
în România „3,2 kg, cu 0,2 kg mai puţin decît media de greutate la naştere pen- 
tru copiii din Europa Occidentală, ceea ce indică necesitatea de a îmbunătăţi sănă- 
tatea maternă şi statutul nutriţional”. Debilitatea la copiii români era similară cu 
cea a copiilor din familiile cu venituri mici din Statele Unite. Vezi Romanian National 
Nutrition Survey, 1991 (pp. 6, 7). Potrivit acestui studiu, greutatea redusă față de 
înălţime era caracteristică mai ales copiilor de la ţară în comparaţie cu cei de la 
oraş, deşi aportul nutritiv era în general adecvat (p. 13). 

35. Şerbănescu er al. 1995: 76. 

36. Acest lucru ridică implicit probleme majore privind abordarea metodologi- 
că adecvată studierii anumitor aspecte ale regimurilor totalizante. Interdependenţele 
apărute ca urmare a exercitării controlului statului şi planificării centralizate limi- 
tează strict ipotezele generale privind autonomia domeniilor distincte de studiu. 
Cu privire la probleme de studiu înrudite, vezi Scheper-Hughes, demography with- 
out Numbers", în curs de apariţie. 

Medicii din România au remarcat o creştere a incidenţei afecţiunilor urogeni- 
tale la femei, precum şi a cancerului de sîn şi de col uterin în anii cînd au fost apli- 
cate strategiile politicii demografice. (Diagnosticarea unor cazuri care în alte condiţii 
ar fi putut rămîne necunoscute s-a datorat frecvenţei şi obligativităţii examenelor 
ginecologice.) Este de asemenea evidentă creşterea sterilităţii secundare. Nu există 
însă suficiente studii epidemiologice longitudinale care să sprijine afirmaţiile legate 
de strategiile specifice. Pentru exemple sugestive, dar necoroborate, de astfel de 
date, vezi Mezei 1993: 64-67 şi 199la: 5-6. 

Efectele accidentului de la Cernobîl au fost de asemenea asociate unei creşteri 
a malformaţiilor congenitale. Următoarea anecdotă se referă la acest aspect: „După 
accidentul de la Cernobîl, cînd a auzit că este vorba de radiaţii, Bulă şi-a pus chiloţi 
de plumb, ca nu cumva să rămînă dator statului cu cei cinci copii", (vezi Ştefă- 
nescu 1991: 104). 

37. Comisia Naţională de Statistică, Anuarul statistic al României, 1993: 117. 
De remarcat că numărul deceselor infantile la 1 000 de naşteri vii crescuse de la 
25,4 la 1 000 în 1988, la 26,9 în 1989. în 1987 revenise la 28,9, apoi a scăzut în 
anul următor. (în tabelul 7.5 această cifră era de 25,3 la 1 000, indicînd problema 
deja menţionată cu cifrele de bază.) 

38. Baban 1999: 209. Ea observă că „în 1968 maternităţile erau copleşite de 
internări şi o mare parte a personalului se afla la rîndul lui în concedii de mater- 


nitate". Rata mortalităţii infantile era şi mai mare în Albania: în 1965 se înregis- 

trau 76,1 decese infantile la 1 000 de naşteri vii; în 1970 s-au raportat 97,9 decese 
infantile la 1 000. 

39. lată în continuare ratele comparative ale mortalităţii infantile în 1986 sau 
1987 în cîteva țări europene: lugoslavia, 27,3; Ungaria, 19,0; Polonia, 17,5; Bulgaria, 
14,7; Portugalia (1987), 14,2; Grecia, 12,2; Austria (1987), 9,8; Belgia, 9,7; RDG, 
9,2; Scoţia, 8,8; RFG, 8,5; Franţa, 8,3; Danemarca, 8,1; Norvegia, 7,9; Italia, 7,8; 
Elveţia, 6,8; Finlanda, 5,9; Suedia, 5,9. Mortalitatea infantilă în R.S. România în 
anul 1938, Centrul de Calcul şi Statistică Sanitară, 1989. 

Rata pentru România era mai apropiată de cea pentru lugoslavia şi Albania, 
care au rămas destul de ridicate. Din nou trebuie să luăm în consideraţie şi raportarea 
sub cifrele reale. 

40. Pentru ratele comparative, vezi Trebici 1991: 97 şi Hungarian Statistical 
Yearbook, 1990 [Magyar Statisztikai Evkdnyv 1990, Budapest Kozponti  Statisztikai 
Hivatal, 1991]. îi mulțumesc Evei Fodor pentru această informaţie. 

41. Cifra este luată dintr-o prezentare verbală făcută de dr Bogdan Marinescu, 
la vremea aceea ministru al Sănătăţii; ea este citată în Horderal. 1991: 233. Mureşan 
1996 (Anexa 2: 841) dă cifra de 23,3 decese infantile la 1 000 de naşteri vii, pen- 
tru 1993. 


42. Pentru cifre comparative privind consumul de calorii, vezi Mezei 1993a: 
66. Ea prezintă de asemenea informaţii referitoare la mortalitatea infantilă datorată 
malnutriţiei şi la probleme de dezvoltare (distrofie). Şi aceste date pot fi puse sub 
semnul întrebării, cu atît mai mult cu cît consumul caloric nu este în sine şi de la 
sine deosebit de important. Cît priveşte cauzele medicale, vezi Roşea şi Popescu 
LOROr 3 4991 7, 

43. Roşea şi Popescu 1989: $. Recenta fost pusă în discuţie relaţia dintre greu- 
tatea scăzută la naştere şi rata crescută a mortalităţii infantile în Statele Unite, apreci- 
indu-se că naşterea prematură este problema primară, şi nu greutatea sau 
dimensiunea. Vezi Boday 1995: B7. 

44. Vezi Raport cu privire la cauzele care au determinat scăderea sporului 
natural al populaţiei şi măsurile ce se impun a fi luate de Consiliul Sanitar Superior, 
Ministerul Sănătăţii şi Comisia Naţională de Demografie, în vederea îmbunătățirii 
indicatorilor  demografici, 6 martie 1984, p. 9. Raportul este păstrat în Arhivele 
Statului, aflate în custodia armatei din 1990. 

45. Conform datelor obţinute de la Centrul de Calcul şi Statistică Sanitară, dina- 
mica deceselor infantile nu a furnizat dovezi despre faptul că înregistrarea cu întîrziere 
a naşterilor ar fi modificat semnificativ statisticile mortalităţii infantile sau, mai 
degrabă, prezentarea lor oficială. De exemplu, în 1973 s-au înregistrat 3 114 decese 
infantile în primele şase zile după naştere, dintr-un total de 14 444 de decese infan- 
tile în întregul an. Din acest total, 9 377 de decese au intervenit la vîrste cuprinse 
între 28 de zile şi 11 luni. în 1988, din 9 643 de decese infantile, 1 564 s-au pro- 
dus în primele şase zile; 6 724 s-au produs în intervalul 28 de zile—I1l luni. 

Presa occidentală a raportat că naşterile nu erau înregistrate timp de o lună sau 
chiar şase săptămîni. Dar nu există dovezi în sprijinul acestei afirmaţii. Referitor 
la decesele copiilor neînregistraţi, vezi şi Scheper-Hughes, în curs de apariţie, potri- 
vit căruia brazilienii săraci îngroapă adesea copiii născuţi morţi şi pe cei născuţi 
prematur în curtea din spatele casei. în România, persoanele care nu pot plăti cos- 


tul unei înmormîntări la cimitir îşi îngroapă rudele în cimitire pentru săraci, la mar- 

ginea satului, de exemplu. Nu se ştie în ce măsură acest obicei era practicat pen- 
tru copii. 

46. Vezi Malceolu şi lancu 1989: 2, 16. în prezentarea făcută în 1991 în fața 
Camerei Deputaţilor, ministrul Sănătăţii, Bogdan Marinescu, a raportat că rata mor- 
talităţii pentru această grupă de vîrsta rămînea printre cele mai ridicate din Europa 
— 2,0 la 1 000. Mare parte din aceste decese era atribuită accidentelor. Publicat 
în Monitorul oficial, nr. 168, partea a Il-a, p. 14. 

47. îi mulțumesc persoanei care mi-a pus la dispoziţie acest exemplu tipic de 
raport scris. în anii '80, problema consumului de zahăr a fost puternic afectată de 
raţionalizarea produsului. Eva Fodora sugerat deosebirea de glucide. Ruth Milkman 
a subliniat importanța laptelui pentru copii, aliment greu de procurat în anii '80. 

48. Le sînt recunoscătoare lui David şi Sheilei Rothman care mi-au trimis proiec- 
tul Raportului Helsinki ai cărui coautori au fost (Helsinki Watch 1990). Toate cele- 
lalte trimiteri se regăsesc în Helsinki Watch 1990. Autorul lucrării despre SIDA 
este Păun (1988). 

49. Mi s-a dat un exemplar al acestei broşuri, prezentată în momentul acela în 
cabinetul unui medic la care fusesem trimisă. Studenţii medicinișşti susțin că la 
sfîrşitul anilor '80 sîngele donatorilor nu mai era testat. Afirmațiile din această 
broşură nu trebuie luate în considerare cînd ne referim la faptul că epidemia de 
SIDA la copii s-a datorat în mare măsură microtransfuziilor şi reutilizării seringilor 
nesterilizate. 

Dezinformarea legată de SIDA a ajuns subiect de bancuri: „întrebare: De ce 
nu e SIDA în România? Răspuns: Pentru că SIDA este boala secolului XX!" în 
umorul negru al momentului, singura persoană afectată era însuşi Ceauşescu: 

„— Ştiai că Ceauşescu are SIDA? 

— 2 

— Are Sindromul Isteriei Distructiv-Agresive." (Vezi Ştefănescu 1991: 161 şi, 
respectiv, 125). 

50. Helsinki Watch 1990: 7. Autorii s-au referit de asemenea la „planul" donărilor 
de sînge. Donatorii de sînge erau răsplătiți pentru sîngele donat, cu compensaţii 
sub diverse forme, de exemplu o sumă minimă de bani, mese etc. Lipsa testării a 
contribuit la contaminarea rezervelor de sînge. 

51. Obiceiul a contribuit şi la răspîndirea în România a unei epidemii de hepatită 
B. Incidenţa hepatitei acute B la nou-născuţi a crescut de la 21,5 la 100 000 în 
1984, la 192,7 la 100 000 în 1989; ea a crescut de asemenea, dar într-o măsură 
mai mică, la copiii sub paisprezece ani. Cu toate acestea, testarea sîngelui nu a 
fost reintrodusă. Vezi Nicholas 1990: 9. 

52. Helsinki Watch 1990: 7. Nicholas (1990: nota 47) menţionează că se făceau 
transfuzii copiilor care nu fuseseră abandonaţi: în maternităţi, „transfuzii de 10-20 
cc. de sînge integral", netestat, se făcuseră copiilor născuţi sub greutatea normală, 
din mame prost hrănite. Transfuziile de sînge erau considerate o „terapie generală 
de sprijin”. Vezi şi Beldescu 1990 (îi mulțumesc lui Jean-Claude Chesnais pentru 
această din urmă referinţă). 

53. Acest număr este specificat în Anuarul statistic al României, 1994: 258 şi 
provine din datele Ministerului Sănătăţii. Cifrele venite iniţial din România erau 
mai mici şi nediferenţiate în funcţie de modul de transmitere. Aşa cum este vala- 


bil pentru toate dovezile statistice disponibile, cifrele citate în diferite studii nu 

corespund. Vezi, de exemplu, datele adunate de Direcţia Generală de Medicină 
Preventivă şi Promovare a Sănătăţii la 31 decembrie 1994 pentru Organizaţia 
Mondială a Sănătăţii, care menţionează un număr total de 2 715 cazuri SIDA la 
copii. Vîrstele nu sînt specificate. 

Factorii sociali legaţi de cazurile de SIDA au complicat problemele de trata- 
ment şi îngrijire. Știind că aceşti copii urmau să moară, majoritatea oamenilor nu 
vedeau nici un motiv ca să risipească pe ei resursele precare, inclusiv afecțiunea 
umană. Sărăcia şi fatalismul îi proteja pe cei în viaţă, pe seama suferinţei sporite 
a celor bolnavi şi muribunzi. Referitor la abandonarea copiilor în grija Domnului, 
vezi Scheper-Hughes 1992. . 

54. Bohlen 1990a şi 1990b; Hilts 1990. 


55. Probabil că aceste cifre se referă la cazurile avansate de SIDA. 


> > 


56. Preocuparea este justificată; în acelaşi timp, implicarea organizaţiilor occi- 
dentale se poate să fi contribuit la ameliorarea pe termen scurt a crizei imediate. 
Rămîne de văzut dacă numărul de cazuri de SIDA la nou-născuţi/copii va conti- 
nua să crească. Potrivit datelor cuprinse în Romanian National Nutrition Survey, 
1991, majoritatea cazurilor HIV-pozitive au apărut la copiii mai mici de doi ani. 
Datele sugerează că „«cohorta de copii» născuţi în 1988 şi 19809 era supusă unui 
risc mai mare şi că riscul a scăzut pentru naşterile ulterioare” (26). Date clasifi- 
cate cu grijă ar contribui la o înţelegere mai bună a fenomenului. Raportul 
Ministerului Sănătăţii intitulat Situation de I 'infection HIV-SIDA dans le monde et 
en Roumanie, 1995, prezintă o serie de propuneri de abordare a problemei HIV- 
SIDA în România. (îi mulțumesc lui Stelian Tănase pentru acest raport şi lui Andrei 
Pop pentru evidenţierea discrepanţelor dintre cifrele raportate.) 

57. Vezi Situation de I'infection HIV-SIDA dans le monde et en Roumanie, 19985. 
Proporția de cazuri de SIDA la copiii instituţionalizaţi nu este specificată. 

58. Constanţa avea cea mai mare incidență de SIDA la nou-născuţi şi se pre- 
supune că a fost punctul de intrare a bolii în România. 

59. După 19809 prostituţia s-a răspîndit în întreaga Europă de Est. Cu cît înain- 
tăm mai mult spre est, cu atît mai vizibile devin semnele acestei meserii străvechi. 
Prostituţia oferă femeilor — căsătorite sau nu —, confruntate cu inflaţia şi şoma- 
jul, un mijloc de a obţine valută forte. Cîştigul cîtorva nopţi de lucru ţine multe 
familii pe linia de plutire sau le oferă posibilitatea să cumpere bunuri acum disponi- 
bile peste tot, dar pe care adesea nu şi le pot permite. Vezi şi Kligman 1996. Cînd 
am încercat să stau de vorbă cu ele, prostituatele au fost intimidate de prezenţa 
mea şi a unui coleg francez. Se temeau că eram de la poliţia secretă şi venisem să 
le arestăm. Circula zvonul că statul dorea să sindicalizeze prostituatele pentru a 
putea controla bolile cu transmitere sexuală. Femeile nu erau convinse; în schimb 
credeau că, sub pretextul controlului sanitar, statul urmărea să le controleze veni- 
turile şi să continue obiceiurile de supraveghere din trecut. Modul lor de a gîndi 
nu este deloc surprinzător, date fiind experienţele anterioare cu examene gineco- 
logice obligatorii din motive de „sănătate". 

60. Kertzer 1993. Trebuie subliniat că abandonarea copiilor nu este un obicei 
provenit din Italia. El era bine cunoscut în Franţa la mijlocul secolului al XVIII- 
lea. Vezi Donzelot 1979: 26. Kertzer abordează rolul Bisericii catolice în institu- 


ționalizarea copiilor abandonaţi. 

61. Uşurinţa cu care se intra şi se ieşea dintr-un spital fără a fi observat poate 

fi greu de înţeles pentru occidentali. Unele femei părăseau pur şi simplu spitalul 
cînd doreau ele, fără a anunţa pe nimeni. Copiii lor rămîneau pupili ai statului. 
Interzicerea avortului a făcut ca un număr tot mai mare de copii nedoriți să fie 
abandonaţi. Referitor la copiii nedoriți, vezi David er al. 1988. 

62. Vezi Kligman 1988. Relaţiile de rudenie nu mai depind de proximitatea 
geografică. Să nu uităm că adesea cuplurile din mediul urban îşi trimit copiii la 
bunicii care trăiesc la ţară, pînă ce copiii ajung la vîrsta şcolară (rezolvîndu-şi ast- 
de rudele din străinătate. Variaţiile sînt complexe. 

63. Lipsa bunurilor de strictă necesitate a făcut dificilă creşterea copiilor. 
Orfelinatele erau pline şi în Polonia. Aşa cum se arată în cele ce urmează, unii 
dintre aceşti copii au fost adoptați pe valută forte. Vezi „Boom in the Baby Trade", 
1988. 

64. Atenţia presei internaţionale s-a concentrat asupra acestor sumbre poveşti 
umane. Vezi, de exemplu, Dobbs 1990a: Al şi 1990b; Breslau 1990: 35; Binder 
1990: A8; Sachs 1990; Battiata 1990; Sarler 1991: 18-30; Olszewski 1991: 7-11. 

65. Desluşirea complexităţilor „sistemului de orfelinate", cum l-au numit unii, 
nu intră în preocupările acestui capitol. în 1990 specialiştii au elaborat un raport 
multidisciplinar privind bunăstarea copiilor; sînt recunoscătoare pentru exemplarul 
din proiect pe care l-am primit: Studiu privind optimizarea vieţii unor categorii 
sociale defavorizate şi cu precădere a minorilor din instituțiile de ocrotire socială. 
Se vorbea mult că unii tineri fuseseră selecționați şi formaţi să devină garda spe- 
cială a lui Ceauşescu. Aşa cum s-a arătat în Helsinki Watch 1990, casele de copii 
aparţinînd de Ministerul Sănătăţii şi Ministerul învățămîntului nu erau aşa de 
înspâimîntătoare ca cele pentru handicapaţi. Referitor la protecţia drepturilor copi- 
ilor şi la organizarea instituţionalizată a îngrijirii copiilor, vezi şi Situația copilu- 
lui şi a familiei în România, 1995, pp. 75-101 (îi sînt îndatorată lui loan T. Morar 
care mi-a obținut acest raport). Este remarcat faptul că instituționalizarea pe ter- 
men lung e dăunătoare dezvoltării copiilor (p. 79). 

66. Vezi Situaţia copilului şi a familiei în România, 1995. S-a remarcat că accen- 
ci extrem de traumatizantă, generînd handicapuri şi boli cronice". Mai mult, nu 
există statistici adecvate privind copiii abandonaţi, cuprinşi în instituţii; mulţi copii 
nu au încă documente oficiale de identitate. Vezi şi un studiu anterior, Causes of 
Institutionalization of Romanian Children in  Leagăne and Secţii de  Distrofici, 1991. 

67. S-a descoperit de curînd că tineri care au depăşit vîrsta legală de optsprezece 
ani au continuat să trăiască ilegal în aceste case de copii. Nepregătiţi pentru viaţă 
în societatea postcomunistă şi fără a avea alte opţiuni, copiii au creat prin prezenţa 
lor alte probleme, precum aceea a abuzului sexual. Vezi Situația copilului şi afami- 
liei în România, 1995: 80. 

68. Vezi Sachs 1990: 18. C. Sarler a afirmat că problema neglijării sistemati- 
ce era răspîndită. Vorbind despre românii cu care a venit în contact cît a lucrat în 
România ca asistentă britanică, ea a remarcat: „Parcă ar fi murit compasiunea în 
ei" (Sarler 1991: 22). 

69. Datele disponibile sînt neclare în acest punct. Se pare că vîrsta de trei ani 
delimita responsabilitățile Ministerului Sănătăţii privind îngrijirea copiilor insti- 
tuționalizaţi, indiferent de starea acestora. 

70. Trebuie remarcată aici suprapunerea intereselor părinţilor cu cele ale stat- 
ului. De asemenea, parcă anticipînd evenimentele, în decembrie 1988 în ziarul par- 
tidului a apărut un articol despre condiţiile nesatisfăcătoare dintr-o casă de copii 
(N. Roşea 1988). S-a confirmat că problema o constituiau abuzurile locale: copi- 
ii erau bătuţi, forţaţi să muncească împotriva voinţei lor în timpul vacanţelor şi nu 
primeau tratamente medicale. Trebuiau luate măsuri adecvate împotriva celor care, 
din neglijenţă, puseseră în pericol viitorul celor 75 de copii. Stigmatul social aso- 
ciat persoanelor handicapate era susţinut de politica statului. Pentru că familiile 
care aveau astfel de copii nu primeau sprijin financiar pentru îngrijirea lor, unii 
părinţi simțeau necesar să-şi plaseze copiii în instituţii de stat. Vezi Sifuația copilu- 
lui şi a familiei în România, 1995: 81. 

71. Primul citat este din Battiata 1990: Al; al doilea este din Nachtwey 1990: 
28. Potrivit unui raport privind drepturile copiilor în România, totalul de 100 000 
de copii instituționalizaţi în 1990 reprezintă o estimare; cifrele pentru 1991 şi 1992 
sînt declarate exacte: 92 000, respectiv 91 800. Vezi Comitetul pentru Protecţia 
Copilului, Convenţia ONU cu privire la drepturile copilului — stadiul aplicării în 
România, Buletin 4: 18, 1994 (Departamentul Informaţiilor Publice, Bucureşti), 
pp. 31-32 (îi mulţumesc lui loan Morar, care mi-a procurat acest raport). Exactitatea 
cifrelor de mai sus trebuie pusă sub semnul întrebării. Rapoartele disponibile prezin- 
tă date cu mari variaţii. „Copiii” instituţionalizaţi sînt o pată pe imaginea României 
postecauşiste. 

72.  Engageons-nous pour les  enfunts  roumains; Grija pentru copiii noştri; The 
Care of Romanian Children, Romanian Information Clearing House, Bucureşti. 
Guvernul României a adoptat măsuri legislative pentru abordarea numeroaselor 
Naţiunilor Unite. Vezi raportul guvernamental Convenţia ONU cu privire la drep- 
turile copilului  — stadiul aplicării în România, 1994: 9-15, pentru enumerarea 
acestor măsuri. 

73. Referitor la romi, vezi Zamfir şi Zamfir 1993; Merfea 1991; şi Situaţia 
copilului şi a familiei în România, 1995:  89-101. 

74. „Protection and Education ofDisadvantaged Children”, f.d.: 1-2. „Orfanii, 
copiii abandonaţi şi/sau copiii cu deficienţe fizice sau mentale" erau plasați în urmă- 
toarele tipuri de instituţii: creşe (60), case de copii preşcolari şi şcolari (214), şcoli 
speciale de pregătire şi reeducare (4), instituţii pentru protecţia socială şi educarea 
specială a copiilor şi tinerilor handicapaţi (248), grădiniţe şi şcoli speciale (153), 
şcoli internat (16), şcoli speciale de reeducare (2), centre de zi pentru educare şi 
recuperare (212), şcoli profesionale speciale (39), licee şi şcoli post-liceale spe- 
ciale (10), cămine-spital pentru minori (28). (îi mulţumesc Ioanei leronim pentru 
această informaţie.) 

Cifrele privind adopţiile anuale după 1990 prezentate de Ministerul Afacerilor 
Externe şi de Ministerul Justiţiei sînt diferite, deşi nu semnificativ, din punct de 
vedere statistic. Cu toate acestea, este interesant să ne gîndim ce s-a întîmplat cu 


corpurile absente. 

75. După cum raportează Situația copilului şi a familiei în România,  creşte- 
rea cea mai accentuată a numărului de copii instituţionalizaţi s-a produs în cele 
mai sărace regiuni ale României: „Maramureş, laşi, Botoşani, Satu Mare, Vaslui" 
(p. 80). 

76. Chatelot: 1995: 14. (Plecarea organizaţiei Medici fără Frontiere a fost anunţată 
în Franţa şi în România.) Raportul Situaţia copilului şi a familiei în România, pp. 
78-79, critică la rîndul lui îngrijirea de tip exclusiv medical acordată copiilor aflaţi 
sub autoritatea Ministerului Sănătăţii. 

77. Baza pentru această discuţie a fost publicată în Kligman 1992. 

78. Anual, numărul de adopţii internaţionale a variat între 18 000 şi 20 000 de 
copii. România:  înfierea de copii români de către cetățeni străini, 1991: 10. 

79. Legea 11/ 1990 a fost publicată în Monitorul oficial, nr. 95, 1 august 1990. 

80. Primele cifre provin de la Ministerul Justiţiei, 1 martie 1995. Vezi şi foarte 
utilul raport România: Înfierea de copii români de către cetăţeni străini. In acele 
trei luni, americanii au adoptat 240 de copii; italienii, 197; germanii, 195; francezii, 
151; canadienii, 146; britanicii, 81; belgienii, 76; elveţienii, 52; şi neozeelandezii, 
49. Sirienii, ciprioţii, austriecii, mexicanii şi alte naţiuni au adoptat de asemenea 
copii. Vezi p. 37. 

81. Lawson 1991: BI. Prin comparaţie, adopţiile de copii sud-coreeni de către 
cetăţeni americani, în aceeaşi perioadă, s-au ridicat la 1 534. 

82. Referitor la adopţii în anii regimului, vezi „Boom in the Baby Trade", 1988; 
Dempsey 1989; Galainena 1989: 97-110. 

83. Citat în Galainena 1989: 97. Numărul de adopţii efectuate de francezi este 
menţionat la p. 98. 

84. Citat în Sarler 1991:26. 

85. Aşa cum populaţia evreiască a scăzut în anii postbelici prin emigrare, romii 
au părăsit România emigrînd la rîndul lor. Nu intră în preocupările acestui capitol 
o explorare a diverselor consecinţe ale emigrării romilor, în special către Europa 
Occidentală. La început, cînd romii erau adoptați din orfelinate, au existat români 
care şi-au exprimat disprețul faţă de străinii care îi salvau pe romi în loc să-i salveze 
pe copiii „români" săraci. Apoi romii au fost înfieraţi pentru dorința de a-şi vinde 
copiii. Ei nu erau singurii care făceau acest lucru. Cererea era suficient de mare 
pentru a-i încuraja pe cei ce vindeau să sporească oferta produsului lor: copiii. 
Dezvoltarea adopţiei internaţionale după 1990 ar putea constitui subiectul unei mono- 
grafii de sine stătătoare. 

86. Vezi, de exemplu, Hunt 1991; O'Hanlon 1991; şi Sarler 1991, printre multe 
asemenea articole. în acelaşi timp, adopţia reprezintă un rezultat potenţial pozitiv 
pentru copiii altfel nedoriți. 

87. Vezi Scheper-Hughes 1990: 57-62. 

88. Adopţia internaţională este o parte a politicii reproducerii. 

89. Mai mult, nu intenţionez să glosez pe marginea rolului corupţiei instituţionale 
în adopţiile internaţionale. 

90. Răspunsul la acest chestionar a fost voluntar; de aceea nu pretind că el este 
reprezentativ. Oficialităţile consulare au afirmat că această distribuţie reflecta tendin- 
țele generale. 

91. Să ne reamintim distincţia în ce priveşte orfanii sociali; definiţia utilizată 


de legislaţia imigrației din Statele Unite este mai restrînsă şi a contribuit la ambi- 

guitățile implicate în cazurile problematice. Discuţia referitoare la adopţii se con- 
centrează în continuare asupra cazurilor în care au fost implicaţi americani şi români. 
Despre adopţiile de copii români de către americani s-a scris mult şi ele au devenit 
o chestiune centrală a acordării clauzei naţiunii celei mai favorizate pentru România, 
după perioada Ceauşescu (vezi mai jos). 

92. Comentariul lui a fost foarte pertinent. Pe măsură ce în Congres se desfăşurau 
dezbaterile privind acordarea clauzei naţiunii celei mai favorizate pentru România, 
părţile interesate au distorsionat şi mai tare ceea ce constituia o situaţie complexă, 
dificilă, transformînd-o într-o dramă de senzaţie. 

93. O'Hanlon 1991:8. 

94. Incapacitatea de a comunica a făcut mai uşoară evitarea durerii emoţionale 
pe care ar fi provocat-o cunoaşterea explicită a coerciţiei. Mulţi au scris însă în 
chestionarul ambasadei că necunoaşterea limbii române a constituit pentru ei un 
handicap considerabil. Ei au fost supuşi perceperii unor onorarii exorbitante şi regu- 
lilor mereu schimbătoare ale jocului. 

95. Pentru o relatare detaliată a acestor experienţe, vezi Kligman 1992: 405-420. 
îi mulțumesc funcţionarului de la Consulatul Statelor Unite care mi-a dat numele 
satelor din fruntea listei localităţilor „furnizoare de copii”. Controlul de tip mafiot 
al acestei pieţe s-a văzut imediat. Pentru ca nimeni să nu presupună că numai românii 
se ocupau de această afacere, am fost informată că o deţinută americană eliberată 
condiţionat cumpărase o camionetă şi se deplasase în nordul ţării, unde găsise copii 
pentru potenţiali părinţi. O dată pe lună ea se prezenta la ambasadă, care funcţiona 
ca ofițerul ei de verificare parole officer). Dimensiunea internaţională a adopţiei 
are multe fațete. 

96. Copilul în vîrsta de un an şi jumătate al femeii era atunci în drum spre 
Statele Unite. Un cuplu belgian o adoptase pe fiica ei de trei ani, dar o înapoiase 
părinţilor după ce examenul medical a dezvăluit că fetiţa suferea de hepatită B. 
Străinii nu au cerut familiei să le înapoieze cei 400 de dolari plătiţi în schimbul 
copilului. Pentru unii părinţi adoptivi hepatita B şi SIDA au devenit subiecte liti- 
gioase. Incidenţa cazurilor de hepatită B şi SIDA a fost prezentată în raportul 
România: înfierea de copii români, mai ales pp. 39-40; sînt reproduse fragmente 
dintr-un articol publicat în 7he Lancer, 1990: 1592-1593. Oficialităţile consulare 
au mărturisit că unii părinţi adoptivi, care cunoşteau situația îmbolnăvirilor de SIDA 
la copiii din România, au fost indignaţi de obligativitatea testului HIV impusă de 
legislaţia americană a imigrării. Un film documentar privind adopţia de copii insti- 
tuţionalizați a dat simbolic o palmă legii, printr-o scenă în care unui copil infec- 
tat cu virusul HIV i s-a refuzat intrarea în Statele Unite, dar i s-a permis intrarea 
în Franţa. Francezii nu impuneau regulamente care păreau să funcţioneze împotri- 
va intereselor acestor copii. Totuşi, nu îmi propun în această discuţie să cercetez 
ale cui interese au fost mai bine servite. Unii copii adoptați de americani au fost 
ulterior abandonaţi, cînd au fost depistaţi pozitiv la testul HIV. 

97. îi sînt recunoascătoare lui Nancy Scheper-Hughes care mi-a atras atenţia 
asupra acestui zvon, înainte de a-l sesiza eu însămi. Vezi Scheper-Hughes 1990. 
în New York Times apar periodic articole despre acest subiect. 

98. Republicată în Monitorul oficial, nr. 159, 26 iulie 1991 (publicată iniţial 
în nr. 147, 17 iulie 1991). Abuzuri similare s-au produs şi în alte părţi ale lumii. 


Rusia a pus capăt adopţiilor internaţionale atunci cînd piaţa adopţiilor particulare 

şi alte probleme legate de au început să înflorească. Vezi, de exemplu, Efron 1994. 

Legea revizuită a adopţiilor din Rusia include elemente ale legii revizuite a adopţi- 
ilor din România. De exemplu, străinii pot adopta un copil (chiar sănătos) numai 
după şase luni, perioadă în care sînt căutaţi potenţiali părinţi în Rusia (vezi Stanley 
1995: Al, 6). Ucraina a restrîns la rîndul ei adopţiile străine, pentru a diminua pre- 
supusele „cazuri de vînzare a copiilor" (vezi articolul lui C. Lapychak, „Ukrainian 
Parliament Restricts Child Adoptions by Foreigners", OMRI Daily Digest II: 22, 
31 ianuarie 1996). 

99. Unii români au acuzat guvernul că, în propriul său profit, privează oamenii 
obişnuiţi de unul dintre puţinele mijloace prin care pot cîştiga bani. Străinii au 
protestat şi ei faţă de această lege, criticînd guvernul României că împiedică copi- 
ii români să ajungă la o viaţă mai bună. într-o actualizare a ghidului adopţiei de 
copii români, autoarea rezumă consecinţele legii. Ea încheie cu cuvintele 
„Dumnezeu să vă binecuvînteze în efortul de a salva un copilaş" (vezi Del Vecchio 
1991). Este important de remarcat că există persoane care îşi leagă speranţele de 
portiţele legislaţiei de reglementare a adopţiei, pentru că în Statele Unite nu li se 
acordă autorizaţia de a adopta un copil. 

100. Creşterea infertilităţii a fost asociată cu poluarea, malnutriţia şi deterio- 
rarea fundamentală a condiţiilor traiului zilnic. Nu există studii epidemiologice. 
în privinţa adopţiilor interculturale, la un moment dat activiştii romi au propus o 
excepţie de la lege în favoarea copiilor de romi, menţionînd condiţiile speciale 
cărora aceştia le sînt supuşi în România. în speţă, se spera ca romilor străini ce 
doreau să adopte copii de romi să li se permită să sară peste perioada de aşteptare. 
Cei care au adoptat copii de romi fără a fi ei înşişi romi au format grupuri de spri- 
jin şi s-au angajat să-şi educe copiii în spiritul culturii lor materne. 

101. Corupţia asociată adopţiei de copii români continuă să funcţioneze în pofi- 
da legii care urmăreşte să blocheze traficul. Vezi, de exemplu, S. Ionescu, „O fetiță 
înfiată în România este subiectul unui scandal de presă în Italia", Evenimentul zilei, 
24 iulie 1995; C. Streie, „Cazul unei fetiţe înfiate în România este subiect de dis- 
cuţie în parlamentul italian", Evenimentul zilei, 6 august 1995. (îi sînt recunoscă- 
toare Adrianei Baban care mi-a atras atenţia asupra acestui caz.) 

102. De exemplu, Consulatul Statelor Unite a dat vize pentru 227 de copii în 
1994 şi 334 în 1995. La mijlocul anului 1997 dăduse deja 303 vize. 

103. Faptul a fost semnalat în Adevărul; vezi Pepel 1994: 3. Vezi, de aseme- 
nea, Alstein 1992 (articol prelucrat). O stare de incertitudinejuridică a afectat soar- 
ta orfanilor slovaci, aflaţi în Republica Cehă după divorţul de catifea care a scindat 
Cehoslovacia în două părţi. Vezi Murphy 1995. 

104. Vezi, de exemplu, Perlez 1994. 

105. Citatul provine din cuvîntarea reprezentantului american Richard Pombo 
(republican, California), rostită la 13 martie 1993. Casa de copii la care mă refer 
se află la Sighetul Marmaţiei, Maramureş. Prezentarea tendenţioasă realizată de 
televiziune a fost tulburătoare, pentru că aceşti copii ar putea beneficia de ajutor. 
Dar încălcarea legii nu este calea cea mai potrivită de a acţiona (oficialităţile 
Ambasadei Statelor Unite au confirmat, la rîndul lor, că presa a făcut o prezentare 
distorsionată) (vezi ABC News „20/20", transcrierea 41313, martie 1993). 

106. Ambiguitatea a fost verificată de oficialităţile Ambasadei Statelor Unite. 


în iulie 1995, soarta copiilor era în continuare învăluită în ambiguităţi. Perioada 

de tratament de un an, pe care o necesitau mulţi dintre aceşti copii, a expirai, la 
fel şi vizele lor. Cu toate acestea, informaţiile despre locul unde s-ar afla ei sînt 
ținute secret. Un copila fost depistat la o familie de penticostali. Insistenţele părinţilor 
ca fata să fie înapoiată au fost ignorate. Din păcate, nu intră în preocupările aces- 
tui capitol să ne oprim asupra manipulării „tratamentului medical" ca mijloc de 
ocolire a regulamentelor de adopţie. Este cert însă că, în cazul prezentat, există 
nenumărate nereguli ce pun sub semnul întrebării etica persoanelor implicate. 

107. îi mulţumesc profesorului Mihai Pop care mi-a amintit că apariţia pro- 
blemei copiilor străzii în mediul urban din România este parţial rezultatul strate- 
giilor politicii demografice. Din păcate, relatările din presă şi studiile socioetnografice 
privind viaţa acestor copii sînt restrînse. (Relatările presei sînt şi ele partizane.) 
Deşi diverse organizaţii guvernamentale şi neguvernamentale au început să se ocupe 
de aceşti copii, nu am putut obţine informaţii despre eforturile lor sau despre ana- 
lizele pe care le-au efectuat. Prezentarea sumară pe care o fac acestei situaţii se 
bazează în exclusivitate pe raportul Convenţia ONU cu privire la drepturile copilu- 
lui, pp. 41—43 (doresc să-i mulțumesc încă o dată lui loan T. Morar, care mi-a 
procurat acest raport). 

108. Convenţia ONU cu privire la drepturile copilului, p. 43. Spălarea neso- 
licitată a parbrizelor, atunci cînd maşina este oprită la semafor, reprezintă o prac- 
tică obişnuită la tinerii săraci. 

109. Nu există date care să sprijine afirmaţia. Atitudinile rasiste față de romi 
sînt frecvente peste tot în Europa Centrală şi de Est şi continuă să joace un rol 
important în România postsocialistă. 

110. Ibid.: 73. 

"111. Vezi nota 32 de mai sus şi Kligman 1992: 402-404. Folosirea avortului 
ca mijloc de control al fertilităţii predomină în regiune. Scăderea ratei natalității 
sporeşte îngrijorarea cu privire la înlocuirea populaţiei susținînd totodată retorica 
naționalistă şi antiavort. 

112. Aceasta este o problemă pentru toată Europa de Est. O unguroaică (din 
Ungaria) comenta că s-a simţit obligată să folosească prezervative cu străinii, dar 
nu cu ungurii. Vezi Perlez 1993. 

113. în general, interzicerea avortului are mai puţine consecinţe pentru femeile 
cu resurse. Indiferent de prevederile legii, ele pot să suporte costul întreruperii ile- 
gale de sarcină sau al „turismului pentru avort". Acesta din urmă este o practică 
cu tradiţie în ţările catolice. Femeile din Polonia postsocialistă, de exemplu, călă- 
toresc astăzi în ţările baltice pentru un avort legal. 

114. Raţionalizarea statistică a marjei de eroare pozitivă sau negativă nu diminu- 
ează problema de interpretare de care ne ocupăm. Această problemă generală de 
metodologie a fost abordată de Scheper-Hughes (1999). Fără îndoială că în România 
decesele copiilor instituționalizaţi nu au fost raportate în totalitate. Moartea lor, ca 
persoane social(ist)e neproductive, a fost probabil considerată nesemnificativă. 
Implicaţiile pentru evaluarea proporţiilor genocidului şi a complexităţii complic- 
ităţii cu acesta nu se dezvăluie prin analiza statisticilor. Distorsionârile, tăcerile şi 
omisiunile dezvăluie în acelaşi timp şi preocupări etice. Relaţia dintre statistică, 
reprezentare şi puterea politică, precum şi importanța specială a acestei relaţii în 


timpurile moderne sînt cercetate de Asad (1994). 

8 
CONSTRÎNGEREA ŞI POLITICA REPRODUCERII 


1. Hord er al. 1991: 238. se >e 

2. „Abortion: One Romania Is Enough", The Lancer 345 (8943) (21 ianuarie 
1995): 137-138. Norma MeCorvey, alias Jane Roe, a fost catalizatorul reformei 
avortului în Statele Unite, în Roe v. Wade. 

3. „Contractele sociale" de după 1968 dintre cei aflaţi la putere şi cei subju- 
gaţi au fost diferite în ţările blocului est-european. Poziţia lui Kadar — „dacă nu 
eşti împotriva noastră, eşti cu noi" — era total diferită de atitudinea tot mai pro- 
nunțat neostalinistă cu care Ceauşescu aborda relaţiile stat-societate. Dar cercetarea 
acestui aspect nu intră în preocupările lucrării de faţă. 

4. Vezi Ioniță 1996. 

5. Mă inspir din nou din fina caracterizare făcută de Jan Gross statului spo- 
liator (1988), în special la paginile 234-238. El arată că statele totalitare au fost 
state spoliatoare prin aceea că au spoliat oamenii şi dorinţa lor de asociere: „Noutatea 
totalitarismului sovietic consta în efortul lui universal de a preveni orice fel de 
asociere. Dar asocierea cu semenii face parte din natura umană. [...] Oare n-au 
dorit sovieticii dintotdeauna să făurească «un om nou»? Este ciudat, dar, deşi aso- 
ciem totalitarismul cu Organizaţia — scrisă cu literă mare —, el priveşte, de fapt, 
individul. Totalitarismul poate destul de uşor să distrugă organizaţiile, însă pentru 
a împiedica asocierile el trebuie să acţioneze asupra individului, ca să elimine ten- 
tația" (p. 235). Ce mecanism este mai eficient în acest scop decît controlul asupra 
corpului uman, asupra intimităţii, a sexualităţii? 

6. Ilegaliştii şi comuniştii din perioada lui Gheorghiu-Dej s-au implicat mai 
mult din convingere, decît din necesitate înţeleasă. Horvath şi Szakolczai carac- 
terizează tensiunea fundamentală din interiorul sistemului comunist ca o tensiune 
„între frică şi fidelitate", mai curind decît între „represiune şi frică". Ca şi alţii, ei 
fac următoarea observaţie: „Comunismul s-a autodizolvat atunci cînd eşecul şi absur- 
ditatea lui au devenit evidente pentru secţiunile esenţiale ale partidului” (Horvath 
şi Szakolczai 1992: 212-213). Analiza lor incitantănu se aplică în totalitate României; 
mulţi dintre cei care şi-au menţinut poziţiile anterioare nu au pus semnul egalităţii 
între anticeauşism şi anticomunism. 

7. Nemulțumirea faţă de locul de muncă nu însemna că muncitorii erau liberi 
să-şi aleagă alt loc de muncă. Buletinele de identitate disciplinau totodată mişcarea 
şi comportamentul forţei de muncă. Muncitorii necalificaţi dispuneau de o liber- 
tate de mişcare mai mare. Pentru a scăpa, unii muncitori „renunțau” şi se integrau 
în migraţia muncitorilor sezonieri pentru a-şi cîştiga existenţa. - 

8. Kundera 1995: 24. 

9. Ea face parte din dilema zarzavagiului lui Vâclav Havel, menţionată în intro- 
ducere: de ce să pună sloganul comunist în vitrină? Vezi Havel 1985. Referitor la 
colaborare, vezi Sampson 1990: 1-10, sau cazul ceh de lustrație care l-a implicat 
pe Jan Kavan, în Weschler 1992. 

10. Kundera 1995: 24. 

11. Folosirea amenințărilor este o tactică clasică în analele torturii din lumea 
întreagă; românii nu fac excepţie în această privinţă. Utilizarea propoziţiilor 


condiţionale îl lăsa pe ascultător pradă demonilor îndoielii. 


12. Gross 1988: 233-234. - RE - LE. 

13. Se crede, în general, că solidaritatea la vîrful Securităţii a fost destrămată 
şi că acest lucru a jucat un rol important în evenimentele din decembrie 1989. 

14. Vezi Scott 1990: 140-154, referitor la bîrfe, zvonuri şi rolul anonimatului. 
Deşi bîrfa, bancurile şi zvonurile fac parte din arsenalul celor lipsiţi de putere în 
regimurile care dispun de aparate de propagandă, acel arsenal este mînuit şi de 
oamenii de la putere, în propriul interes. Acest lucru complică într-o oarecare măsură 
analiza artei de a rezista, exersată la toate nivelurile ierarhiei politice. Cu privire 
la circulaţia zvonurilor în România, vezi Sampson 1984b. 

15. Membri importanţi ai partidului şi ai poliţiei secrete susţin că în acel moment 
se plănuia o rezistență politică, deşi nu există dovezi sigure în acest sens. 

16. Sayer (1994: 377) subliniază: „ Hegemonia statului este în acelaşi timp şi 
cel mai sensibil punct al acestuia, tocmai pentru că ea depinde de oamenii care 
trăiesc ceea ce ştiu că este, de cele mai multe ori, o minciună.” 

17. Timişorenii sînt, fără îndoială, eroii căderii soţilor Ceauşescu. Ar fi avut 
bucureştenii curajul să meargă mai departe dacă nu ar fi fost vărsarea de sînge de 
la Timişoara? Evenimentele din 16-25 decembrie 1989 rămîn învăluite în mister. 
Lovitură de stat, răscoală sau revoluţie? Vezi, între alţii, Ratesh 1993 şi Verdery 
şi Kligman 1992. 

Trecuseră 24 de ore de la momentul cînd Ceauşescu se împotmolise în dis- 
cursul său televizat din timpul unei adunări oficiale, în faţa unei naţiuni alienate, 
pînă la momentul cînd elicopterul l-a luat pentru totdeauna de la sediul Comitetului 
Central. într-un articol anterior am făcut observaţia că românii considerau că au 
înfăptuit în zece zile ceea ce polonezilor le luase zece ani. Cele zece zile au început 
cu răpăitul gloanţelor în Timişoara şi s-au încheiat cu uciderea lui Ceauşescu de 
către plutonul de execuţie (vezi Kligman 1990: 395). 

18. Soljeniţin 1974. îi mulţumesc lui Stelian Tănase care, într-o discuţie despre 
un subiect asemănător din Power ofthe Powerless a lui Havel, mi-a amintit acest 
discurs anterior al lui Soljeniţîn. 

19. Această expresie pertinentă a fost consacrată de Jowitt (1992: 269-283). 

20. în ultimele ei clipe de viaţă, Elena Ceauşescu le-a spus soldaţilor din plu- 
tonul de execuţie că le fusese ca o mamă. Completul militar a legitimat uciderea 
printr-un act de justiţie; drumul către democraţie a fost pătat cu sînge. 

21. Vezi, de exemplu, Levy-Simon 1988; Goldberg şi Kremen 1990; Northrop 
1990; Dabelko şi Sheak 1992; Mutări, Aslanbeigui, Pressman şi Summerfield 1996. 

22. Privilegiul constituie baza generozităţii şi în acelaşi timp o meschinărie a 
spiritului. Este o ironie faptul că cei care susţin drepturile abstracte ale fătului o 
fac într-o lume construită din modele sociale şi discursuri, pur şi simplu inexis- 
tentă în realitate. Nereuşita republicanilor de extremă dreaptă de a accepta „reali- 
tatea empirică" (privind valorile familiei şi politica antiavort) îi transformă în aliaţi 
ciudaţți şi, fără îndoială, reticenţi ai postmodernismului! 

23. De-a lungul istoriei, Biserica catolică a încercat să influenţeze comporta- 
mentul fertil, iar în secolul nostru a utilizat influența sa asupra guvernelor pentru 
a-şi susţine interesele. 

24. David 1994: 346. 

25. Controlul fertilităţii a fost adesea înhămat la atelajul naţionalismului şi al 


patriotismului. Lista exemplelor este diversă şi cuprinde întregul spectru politic, 

de la dictatură la democraţie. Pentru exemplificare, vezi Parker er al. 1992; vezi, 
de asemenea, Grossman 1995. - :i . 

26. Sen 1994: 71. 

27. Referitor la efectuarea avorturilor ilegale pe piața neagră în Statele Unite, 
vezi, de exemplu, Kaplan 1995; vezi şi Joffe 1995. Referitor la metodele de con- 
trol al naşterilor, în general, vezi Gordon 1977. 

28. Ar fi interesantă o analiză a sărăciei şi săracilor ca indicii ale obiceiurilor 
de la sfîrşitul secolului XX şi ale dinamicii restructurării economice globale. Faptul 
că reforma asistenţei publice se găseşte pe agenda politică în aproape toate statele 
industrializate (şi postindustrializate) nu este întîmplător. Principiile simultane pri- 
vind rolurile femeii în societate revigorează argumentele feministe clasice legate 
de patriarhat. 

29. Studiile despre avort sînt prea numeroase pentru a fi citate. Vezi în special 
Petchesky 1990: 141-204; Luker 1984; Tribe 1990; Joffe 1995; Kaplan 1995. 

30. Vezi, de exemplu, Glenn 1992. 

31. Aceleaşi condiţii sociale sînt apoi utilizate pentru a justifica stratificarea 
reproducerii; de pildă, femeile sărace care nu au putut evita sarcina sînt nevoite 
să-şi cedeze copiii unor familii mai bogate. 

32. li mulţumesc lui Susan Gal pentru această idee. 

33. Homosexualitatea la bărbaţi impune constrîngeri mai mari sau mai mici 
asupra drepturilor cetăţeneşti ale bărbaţilor şi participării lor în societate şi serveşte 
pentru a sublinia ideea fundamentală despre controlul patriarhal al fertilităţii şi sexu- 
alităţii, prezentată în acest text. 

34. In legătură cu cel din urmă caz vezi, de exemplu, Pateman 1988 şi 1989; 
Phillips 1991; Eisenstein 1993. 

35. Dintr-o perspectivă istorică, practicile instituţionalizate i-au protejat pe băr- 
baţi, în Italia, de exemplu, Biserica romano-catolică ajucat un rol esenţial în ceea 
ce a reprezentat o altă tragedie umană, orchestrată prin implicarea multora: „La 
începutul secolului al XIX-lea [...] femeile necăsătorite care rămîneau gravide erau 
obligate de Biserică şi de oficialităţile statului să-şi încredinţeze copiii unor case 
de copii părăsiţi, organizate în acest scop. [...] Sistemul era înfiinţat de bărbaţi şi 
le oferea acestora o protecţie specială — avînd grijă ca ei să poarte în mică măsură 
sau chiar deloc răspunderea copiilor pe care îi procreaseră în afara căsătoriei —, 
dar le controla şi le pedepsea în primul rînd pe femei" (Kertzer 1993: 2). 

36. Dacă sarcina era dusă la termen, actul penal al bărbatului era recunoscut 
în virtutea istoriei „paterne" a copilului. (într-adevăr, preşedintele Camerei 
Reprezentanţilor din Congresul Statelor Unite, Newt Gingrich, a propus ca sarcinile 
rezultate în urma unui viol să fie duse la termen, dar bărbatul să fie pedepsitpenal.) 
Dreptul la întreruperea unei sarcini rezultate din viol nu recunoaşte statutul de per- 
soană nici femeii violate, nici copilului. 

37. Abia în a douajumătate a secolului XX violul în cadrul şi în afara căsăto- 
riei a fost recunoscut drept comportament masculin inacceptabil. 

38. Discuţia nu permite examinarea completă a complicatelor relaţii dintre viri- 
litate şi masculinitate. De exemplu, pentru clasa de mijloc din ţările Europei 
Occidentale şi din America, noţiunea de virilitate este legată de chestiuni care ţin 
de autocontrolul bărbatului. La rîndul lui, autocontrolul asigură bărbaţilor accesul 


sexual la soţii în schimbul protecţiei socioveconomice. Deşi noţiunile de virilitate 

şi masculinitate au un conţinut diferit pentru diversele clase sociale, ideile gene- 
rale sînt aceleaşi. 

39. Controlul parlriarhal asupra sexualităţii feminine în sfera privată este reflec- 
tat în sfera publică prin comercializarea sexului şi a sexualităţii. 

40. încercările de a forța „taţii-paraziţi" să-şi sprijine urmaşii, de exemplu, s-au 
înmulţit, deşi impunerea obligaţiei este dificilă. Factorii de decizie politică intere- 
saţi de reforma asistenţei sociale încep să recunoască faptul că sarcinile la vîrstă 
adolescenţei sînt adesea rezultatul unui abuz comis de un bărbat mai în vîrstă. 
Diferenţa de vîrstă este importantă cînd e vorba despre relaţiile care implică pu- 
tere şi cunoaştere. Ea constituie încă un exemplu al lipsei de responsabilitate a băr- 
baţilor (vezi Navarro 1996: 1). Lipsa de răspundere a bărbaţilor este reflectată şi 
în domeniul mijloacelor moderne de contracepţie. Bărbaţii se opun utilizării prezer- 
vativelor şi vasectomiei, care sînt reversibile. Argumentul că femeile trebuie să 
poarte responsabilitatea contracepţiei, pentru că ele sînt cele care rămîn însărci- 
nate, transformă retorica intimităţii sexuale şi emoţionale într-o farsă a individualis- 
mului radical, slujind mai degrabă dorinţei bărbatului decît a femeii. 

41. Este evident că lipsa de pregătire a medicilor în efectuarea întreruperilor 
de sarcină, precum şi încercarea de hărțuire violentă a medicilor care fac întreru- 
peri de sarcină încalcă aceste obiective. 

42. După cum a remarcat Henry David, „psihologii care se ocupă de sănătatea 
publică înţeleg că în spatele cifrelor demografice se află oameni care hotărăsc să 
fie activi din punct de vedere sexual, oameni care decid dacă folosesc sau nu con- 
tracepţia şi oameni care decid să aibă un comportament reproductiv responsabil" 
(David 1994: 348). De remarcat, de asemenea, discuţia referitoare la succesul înregis- 
trat în Danemarca şi Olanda de eforturile educative. 

43. îi mulțumesc lui Ken Jowitt care mi-a amintit această idee. Consecințele 
neintenționate ale prohibiţiei au fost diferite, între acestea numărîndu-se incidenţa 
sporită a deceselor, îmbolnăvirilor şi orbirii determinate de componentele alcoolu- 
lui de contrabandă, precum şi organizarea Mafiei din profiturile comerţului cu bău- 
turi spirtoase. Războiul împotriva drogurilor are o istorie similară. Totuşi, avortul 
nu provoacă dependenţă şi nu trebuie tratat ca atare. 

44. Vezi mai ales Madison 1961. Tensiunile dintre majorităţi şi minorităţi şi 
privilegiile elitelor „aristocratice”, dezbătute de Părinţii Fondatori ai Constituţiei 
Statelor Unite [Founding Fathers], au ajuns în centrul luptei împotriva avortului. 
Drepturile femeii la viaţă şi la libertate au fost tot mai mult minimalizate în faţa 
drepturilor fătului şi ale părinţilor, de exemplu, fără să se ţină seama de şansele 
fătului şi/sau ale mamei de a supravieţui, de abandonul copiilor, de dependenţa 


infantilă şi lipsa de adăpost. Pa t * 

